
TRACTATUS 

DE BAPTISMO 


1 . vJinuiuni Sacramentorum Novae Legis primum Ba- 
ptismus est , per quem aditus iu Ecclesiam patet. Variis 
nominibus iu Scriptura et patribus donatum baptisma ef- 
fertur ; interdum enim Sacramentum aquae , vitae novae , 
fidei , illuminationis , interdum nativitatis secundae ; lava- 
crum regenerationis ac renovationis nuncupatur. A Catcchismo 
Rom. p. 2. c. 2. $. 5. definitur : Sacramentum regeneratio- 
nis per aquam in verbo. Vox sacramentum exprimit genus , 
visibile scilicet signum invisibilis gratiae ; regenerationis vo- 
cabulum spiritualem denotat nativitatem quam per ipsum 
consequimur : per aquam in verbo materiam et formam si- 
gnificant. 

2. Veterum haereticorum , nempe archonticoruin , mar- 
cosianorum , valentinianorum et quintilianorum doctrina 
qua rejiciebatur baptisma tanquam a malo principio inve- 
ctum , jamdiu obsolevit. Haeretici recentiores , lutli erani et 
calvinistac cum sectis quae ex illis prodierunt veritatem 
hujus sacramenti ultro admittunt. Si qui autem sunt qui 
illud rejiciant, increduli potius quam haeretici sunt , contra 
quos frustra ex Scripturis et traditione pugnares. Hac igi- 
tur dimissu thesi , quam uti admissam assumimus, ad ul- 
teriora progredimur. 

3. Quemadmodum novatores sec. XVI. paria fecerunt 
utriusque legis sacramenta , ita etiam par fecerunt Baptisma 
Joanuis et Baptisma Christi ex eodem principio de sola 
fide justificante , ad quam excitandam sacramenta instituta 
sunt. Hunc errorem anathemate confixit Tri dentina syno- 
dus sess. 7. can. 1. Si quis dixerit , Baptismum Joannis ha- 
buisse eandem vim , cum Baptismo Christi ,* unath. sit. Cum 

vero errorem hunc in Tract. superiore jamdiu praeoccupa- 
verimus , ideo ab eo iterum refellendo supersedemus. 

4. Acturi igitur sumus in praesenti Tractatu de hujus 
sacramenti natura , de materia scilicet et forma , deque 
ipsius ministro , subjecto , necessitate et effectibus. Siqui- 
dem haec sunt quae in controversiam veniunt. His de more 
nonnulla adjiciemus scholia ad dictorum uberiorem illu- 
strationem. 

CAPUT I. 

DE MATEUIA BAPTISMI 

5. Duplex a theologis Baptismi distinguitur materia , 
remota et proxima -. Remota est aqua , proxima ablutio. 
Circa materiam remotam praeter antiquiores haereticos qui 
eam aut penitus rejecerunt uti seleuciani , herminiani , 
manichaei ac pauliciani ; aut Baptismo aquae Baptismum 
sanguinis suffecerunt, uti de flagellantibus dicitur; erra- 
runt rccentiores, qui Luthero magistro in Symposiacis c. 17. 
autumarunt aptam Baptismi materiam esse quidquid balnei 
loco esse potest. Sociniani ad Baptismum non requirunt nisi 
aquam metaphoricam. 

6. Circa materiam proximam Graeci litem intentarunt 
adversus Ecclesiam Romanam eo quod Baptismum admi- 
nistrare consueverit per infusionem , omissa immersione , 
ac etiam ex eo quod valere doceat idem sacramentum etiam 
per aspersionem collatum. Eo progressi sunt , ut nullitatis 
incusaverint Baptisma Ecclesiae Romanae. 

7. Doctrinam idcirco ac praxim Romanae Ecclesiae tum 
adversus protestantes quoad materiam remotam , tum ad- 
versus Graecos schismaticos quoad materiam proximam vin- 
dicandam suscipimus. 

PROPOSITIO I. 

Aqua vera et naturalis est de necessitate Baptismi 

8. De fide propositio est, ex Tridentino sess. 7. can.2. 
Si quis dixerit aquam veram et naturalem non esse de ne- 

cessitale Baptismi , atque ideo verba illa D. N. J. C. ISisi 
quis renatus fuerit ex aqua et Spiritu S. , ad metaphoram 
aliquam detorserit ; anathema sit. 

9. Hujus propositionis veritas Scripturarum dictis et 
factis luculentissime constat ; Christus enim Jo. 3 , 5. ad 
IS ico de muni ait : ISisi quis renatus fuerit ex aqua et Spiritu 
Sancto , non potest introire in regnum Dei. Quibus verbis 
tum externam corporis per aquam ablutionem , tum in- 
ternam per Spiritum S. nativitatem Christus expressit. Hoc 
autem sensu discipulos Christi verba intellexisse exhibent 
Acta apostolica c. 8 , 36. seqq. Cum enim Philippus Eu- 
nuchum reginae Candacis edocuisset , venerunt ad quam- 
dam aquam , et ait Eunuchus : Ecce aqua ; quid prohibet me 
baptizari? ... Et descenderunt uterque in aquam Philippus 
et Eunuchus , et baptizavit eum ; et iterum ib. 10, 47. Cum 
descendisset Spiritus S. in eos quos Petrus edocebat , re- 
spondit Petrus : Numquid aquam ; quis prohibere potest ut non 
baptizentur hi? 

10. Nec aliter Christi verba intellexit ac in praxim de- 
duxit Ecclesia , ut documenta omnia fidem faciunt , ac 
baptisteria ubique erecta. Interrogat proinde s. Augustinus 
Tract. 15. in Jo. n. 4. Quid est Baptismus Christi? Lavacrum 
in verbo. Tolle aquam , non est Baptismus ; tolle ver bum y non 
est Baptismus. Plura adiicerc , esset tempus inutiliter terere. 

DIFFICULTATES 

1 1. I. Obj. 1° Passim in Scripturis aquae vox metapho- 
rice sumitur , ut Jo. 4, 13. 7, 37. et alibi. 2° Sane Baptis- 
ma Christi in aqua non esse conferendum declarat J oannes 
Bapt. suum opponens Baptismum Baptismo Christi, dum 
Matth. 3, 11. dixit: Ego quidem baptizo in aqua . . . Ipse 
baptizabit in Spiritu S. et igni , et hoc probavit Christus 
Act. 1, 5. spiritualis igitur et metaphoricus sive internus est 
Christi Baptismus, ut 3° insinuat Apostolus Rom. 6, 4. 
scribens : Consepulti sumus cum Christo per Baptismum in 
mortem , ut quomodo Christus resurrexit a mortuis per glo - 

riam Patris , ita et nos in novitate vitae ambulemus ; haec 
autem more et resurrectio non sunt nisi mysticae , ita et 
mysticus est Christi Baptismus , prout s. Augustinus ani- 
madvertit , monens Tract. 11. in Jo. illa Christi verba Jo. 3. 
Nisi quis renatus etc. non esse carualiter , sed spiritualiter 
intclligenda. 4° Saue Christus ibid. arguens Nicodemum , 
(piod non intelligeret se loqui de Baptismo symbolico , 
patefacit se non disserere de materiali Baptismo penes Ju- 
daeos , imo et penes ethnicos usitatissimo. 5° Idcirco enim 
aquam cum Spiritu S. conjunxit ; porro nos haud bapti- 
zamur in Spiritu S. nisi metaphorice. Ergo. 

12. Resp. Ad l m , D. Aquae vox , imo et Baptismi 
interdum metaphorice sumitur in Scripturis, C. in subjecta 
materia N. Praxis apostolorum in conferendo Baptismate 
in aqua juxta institutionem Christi, de vero vocis illius sensu 
omne amovet dubium. 

13. Ad 2 ro , D. Opponens Baptisma suum Baptismati 
Christi quoad virtutem et efficaciam , C . quoad materiam 
utriusque Baptismatis N. Sic enim universa antiquitas verba 
Joannis Bapt. intellexit. 

14. Ad 3 m , N. Sed alludit Apostolus ad ritum confe- 
rendi Baptisma per immersionem , quo ritu significari af- 
firmat spiritualem mortem et resurrectionem a peccatis per 
Baptismum Christi efficiendas. S. Augustinus carnalem Ni- 
eodemi interpretationem excludit. 

15. Ad 4 m , />. Arguit Christus Nicodemum , quod non 
intelligeret se loqui de regeneratione spirituali per Baptis- 
mum obtinenda , C. quod non intelligeret se non loqui nisi 
de Baptismo metaphorico N. Nam hoc ipso quod plures 
figurae in V. T. praecesserint renovationis spiritualis obti- 
nendae per Messiam , ac Baptismus ipse penes Judaeos re- 
ceptus symbolum esset interioris munditiae , jure merito 
arguitur Nicoderaus , quod verba Christi acceperit de nova 
generatioiie seu nativitate carnali. 

1G. Ad 5 m , /V eg. Sed ideo Christus cum aqua conjun- 
xit Spiritum S. ut intelligeret Nico demus effectum interioris 


CAP. I. DE MATEB1A BAPTISMI. $ 

nativitatis non cx sola aqua provenire , sed ex virtute Spi- 
ritus S. qui interius cor mundat dum aqua foris abluit corpus. 

17. II. Obj. Plura exempla ex historia ecclesiastica sup- 
petunt Baptismi aliter quam per aquam collati. Etenim 1° Jo. 
Moschus in Prato spirituali c. 175. ac Nicephorus Hist. lib.3. 
c. 37. referunt Judaeum morti proximum , aquae defectu, 
arena superinfusa baptizatum esse ac subito convaluisse 
2° Stepbanus II. ratum habuit baptisma in vino collatum 
infanti periclitanti , prout jamdiu validum ejusmodi Ba- 
ptismum declaraverat Syricius. 3°Idque jure, cum interior 
animi ablutio quovis liquoris lavacro significari possit. Ergo. 

18. Besp. N. A. Ad l m prob. D. Quod tamen Baptisma 
invalidum a Dionysio antistite declaratum est , et renova- 
tum, C. secus N. Merito fidei Judaeus sanitatem est adeptus. 

19. Ad 2 m , D. Quod tamen responsum uti supposititium, 
aut saltem mendosum a criticis habetur, C. sincerum Subd. 
Excusando baptizantis ignorantiam , C. probando Baptis- 
ma N. Sic etiam uti supposititium rejicitur decretum Syricii , 
quod omnium primus post plura secula protulit Theodorus 
Cantuaricnsis in suo Poenilcntiali. 

20. Ad 3 m , D. Accedente voluntate Christi, C. secus Tr . 

PROPOSITIO II. 

Vera est dc Baptismi sacramento doctrina vigens in Eccle- 
sia Romana , quae, tenet , illum aeque valere sive per im- 
mersionem , sive per infusionem aut aspersionem conferatur 

21 . Dc fide est propositio cx parte juris , certa ex parte 
facti. Cone, enim Tridentinum sess. cit. hunc can. qui 3. est 
de Baptismo edidit : Si quis dixerit , in Ecclesia Romana quae 
omnium Ecclesiarum mater est et magistra , non esse veram 
de Baptismi sacramento doclrimm; anath . sit. Notorium autem 
est a pluribus seculis Ecclesiam Romanam consuevisse con- 
ferre Baptisma per infusionem. 

22. Jam vero aeque valere Baptismum sive immersio- 
ne , sive infusione aut aspersione administretur , facile evin- 

citur , si ostendatur ex sensu ac praxi totius antiquitatis 
immersionem haud esse essentialem huic sacramento ; atqui 
id constat. 

23. 1° Ex Baptismate clinicorum , eorum scilicet qui in 
lecto gravi morbo decumbentes tincti sunt , qui certe non 
fuerunt in aquam immersi , sed sola infusione lustrati sunt. 
Atqui ex universa historia ecclesiastica, ac patrum testi- 
moniis , ejusmodi Baptismata primis seculis frequentissima 
fuisse constat , quin unquam de eorum valore dubium fuerit 
excitatum. 

24 . 2° Constat ex documentis illis quae perhibent quo- 
vis tempore collatum Baptismum sola infusioue , nullo re- 
clamante ; talia sunt acta martyrii s. Lucilii apud Surium ; 
s. Bacchi apud Combefisium , s. Gratiliani , nec non s.Lind- 
geri , qui exhortabatur mulieres ut infantulos morituros 
baptizarent intinctos aqua vel superinfusos apud Martenium De 
antiquis Eccl. ritib. lib. 1 . c. 1. ar. 25. ut alia omittam. 

25. 3° Constat ex veteribus picturis et sarcophagis in 
quibus Baptismus per infusionem administratus visitur , ut 
referunt Martenius 1. e. et Ciampinius in Veteribus inanimentis 
par. 2. tab. 4. et 5. 

26. 4° Constat ex confessione et agendi ratione ipso- 
rurnmet Graecorum ; omissis enim canonistis Ecbanassal 
Echmini , et Gregorio Abulfaragio , qui fatentur valere Ba- 
ptismum per infusionem datum , Goarius testis oculatus , 
in suo Euchologio refert Graecos passim recens natos infan- 
tulos super infusione baptizare . 

27. Numquam igitur ut essentialis Baptismo immersio 
habita est. Plures vero eaeque gravissimae causae induxe- 
runt ritum conferendi Baptisma aut sola infusione aut asper- 
sione jam a sec. VI. ut ostendit Mabillonius in Musaeo 
Italico ; scilicet major facilitas ; infantium conditio ; pudi- 
citia mulierum ; frigoris rigor in septentrionalibus plagis. 

DIFFICULTATES 

28. I. Obj, 1“ Trina immersio mysticam habet signi- 

ficationem ex Apost. Rom. 6, 4. mortis ac sepulturae Chri- 
sti , quae evanescit per infusionem aut aspersionem. T Hunc 
praeterea immersionis ritum repetunt patres ex traditione 
apostoiica et praecepto Christi. 3° Poenae idcirco consti- 
tutae erant in illius transgressores. 4° Sane concilium Con- 
stantinopolitanum I. eunomianos vel unica immersione vel 
infusione tingentes irriti Baptismi damnavit ; prout eadem 
de causa Gregorius M. irritum declaravit Baptisma apud bo- 
nosiacos. 5° Cornelius de Baptismo Novatiani per infusio- 
nem collato dubitavit , uti dubitavit etiam Magnus Afri- 
canus antistes. Ergo. 

29. Rcsp. Ad l m , D. Mystica illa significatio non ita 
expressa habetur in Baptismo per aspersionem , aut infu- 
sionem dato uti per immersionem , C. evanescit prorsus N. 
Addo significationem essentialem esse ablutionem , alteram 
vero non esse nisi accidentalem. 

30. Ad 2 m , D. Ex traditione apostoiica , sed discipli- 
nari , C. dogmatica N. Alioquin numquam praetermissa 
fuisset. Quod adjicitur de praecepto Christi, lato sensu ac- 
cipi debet , proveniente ex ejus exemplo , non autem pres- 
se sumpto. 

31. Ad 3 m , D. Adversus privatos statutae, quibus citra 
necessitatis casum a recepta communi disciplina recedere non 
licet , C. ob nullitatem Baptismi N. Hoc esset ostendendum. 

32. Ad 4 m , D . Ob vitiatam formam , ac haereticum 
principium quo tum eunomiani tum bonosiaci Baptismum 
administrabant, C. praecise ob unicam immersionem aut 
infusionem N . Cum enim peccarent circa doctrinam Tri- 
nitatis haeretici illi formam vitiaverant , adeoque irritum 
declaratum est illorum Baptisma. 

33. Ad 4 m , D. Dubitavit Cornelius de effectu Baptismi 
ob pravam Novatiani dispositionem , C . de ejus valore in 
se N. Clinicorum dispositio suspecta ut plurimum fuit , 
adeoque uti irregulares habebantur. Magni porro dubium 
excussit s. Cyprianus Epist. 76., imo sustulit Ecclesia uni- 
versa ea praxi quam adoptavit. 

CAPUT II. 

DE BAPTISMI FORMA 

34. Breviter ab hac quaestione nos expediemus, cum 
veteres haereses gnosticorum , valentinianomm cetero- 
rumque ejusmodi quae Baptismi formam vitiaverant, pe- 
nitus obsoleverint; hodierni vero haeretici qui adhuc Baptis- 
ma retinent , formam Ecclesiae Romanae retinuerint. Licet 
vero zwingliani, calvinistae ac sociniani veram Baptismi for- 
mam servent , contendunt tamen eam minime necessariam 
esse , adeoque pro ejus necessitate pugnare debemus. Quod 
vero attinet ad quaestionem facti , utrum apostoli ex pe- 
culiari dispensatione aliquando Baptisma in nomine tantum 
Jesu Christi contulerint , uti non pauci catholici theologi 
contendunt, eam ad seholia subjicienda remittimus. 

PROPOSITIO 

Vera est de Sacramento Baptismi doctrina in Ecclesia Ro- 
mana , quae tenet baptizandum esse sub distincta invo- 
catione trium divinarum personarum 

35. De fide propositio est vi canonis tertii conc. Tri- 
dentini nuper allegati collatique cum Can 4. in quo idem 
Concilium decernit verum esse Baptisma ab haereticis da- 
tum in nomine Patris et Filii et Spiritus Sancti. Forma 
igitur ab Ecclesia Romana praescripta et servata est : Ego 
te baptizo in nomine Patris etc. a quo non differt quoad 
substantiam quae adhibetur in Ecclesia Graeca : Baptizatur , 
Ba7TTi£iTcti Servus Dei in nomine etc . 

36. Veram porro esse Ecclesiae Romanae, seu potius 
universalis , doctrinam circa Baptismi formam , ex Christi 
verbis patet Matth. Cap. ult. Euntes docete omnes gentes ba- 
ptizantes eos in nomine Patris et Filii et Spiritus Sancti . Qui- 
bus patres innixi uno ore docent nullum esse Baptisma sine 
trium divinarum personarum distincta invocatione. Tertul- 

lianus lib. De Bapi. c. 13. Lex t inquit, Unguendi imposita 
esi et forma praescripta. Ite inquit , docete nationes Unguen- 
tes eas in nomen Patris etc. S. Cyprianus ep. 73. ad Juba- 
jan. c. 4. Quando Christus , scribit, baptizare jubeat in ple- 
na et adunata Trinitate . Sic patres reliqui. 

37. Perpetua denique constansque utriusque Ecclesiae 
doctrina colligitur non solum ex earum praxi de qua te- 
stantur synodi Arelatensis I.,et Nicaena I., sed praeterea ex 
argumentis , quae patres ex eadem praxi eruebant ad con- 
fundendos sabellianos , arianos, macedonianos, eunomia- 
nos aiiosque Trinitatis hostes ; ac demum conficitur ex 
omnibus Ecclesiae Orientalis Euchologiis et Ecclesiae Occi- 
dentalis Ritualibus libris collectis a Martenio et Renaudotio. 

DIFFICULTATES 

38. Obj. I. Si Christi verba inducerent necessitatem hu-* 
jus formae, nunquam ea omissa esset; atqui ea prorsus 
omittitur in collatione Baptismi, quae as. Ambrosio, seu ab 
Auctore libror. De Sacramentis lib. 2. c. 7. exhibetur, ubi ritus 
baptizandi describitur; prout pariter fit in Libro Gelasiano 
ex codicibus Thomasii et Colbertino. 2° Nec mirum , alio- 
quin cum Christus dixerit: Euntes docete , colligi posset ne- 
cessitas proferendi verba : Ego te doceo , quod nemo di- 
cet. Ergo. 

39. Resp. Ad l m , Ncg. min. Nec enim s. Ambrosius 
seu Auctor librorum de Sacramentis in objecto loco sibi pro- 
posuit ritum tingendi describere , sed enumerandi interro- 
gationes mersionesque juxta finem qui in illis praestitutus 
erat. Sane hic idem Auctor ibid. lib. 2. c. 5. n. 14. jam 
praemiserat : Caelestia verba , quae Christi sunt , quod bapti- 
zemus in nomine Patris et Filii et Spiritus Sancti. Haec ea- 
dem repetit c. 7. n. 22. Neque aliter exponi debet quod 
ex Libro Gelasiano objicitur ; siquidem in eodem libro prout 
eum referunt codices Regius et Novioraensis haec formula 
legitur pro Baptismo infirmorum : Baptizo te >n nomine Pa- 
tris et Filii et Spiritus Sancti ut habeas vitam aeternam. Ejus- 

modi porro additiones quae in nonnullis formulis reperiun- 
tur non officiunt substantiae. 

40. Ad 2 m , N. Tum quia actio docendi per se inno- 
tescit, quin exprimatur, actio vero sacramentalis Baptismi 
per formam determinari debet , lotio enim materialis ad 
plures fines adhiberi potest; tum quia de voluntate Chri- 
sti ex modo, quo ab Ecclesia in praxim deducta est, sa- 
tis constat. 


CAPUT III. 

DE MINISTRO BAPTISMI 

4 1 . Triplex distinguitur Baptismi administratio solemnis , 
publica, et privata . Solemnis ea dicitur quae fieri con- 
suevit in solemnitatibus Paschatis et Pentecostes; publica 
quae p assim fit suis ritibus ac ceremoniis; privata, quae 
in necessitatis casu. Jam vero solemnis Baptismatis mini- 
ster ordinarius est episcopus ; publici est sacerdos , extraor- 
dinarius est diaconus. Si quis alius haec Baptismata conferat, 
valide quidem, sed illicite administrat. Privati autem Baptismi 
minister in necessitatis casu quilibet esse potest sive clericus 
sive laicus, sive mas sive femina. Circa ministrum ordinarium 
et extraordinarium solemnis ac publici Baptismi nulla con- 
troversia viget cum protestantibus , adeoque breviter nos 
ab hoc doctrinae capite expediemus ; at circa ministrum 
privati Baptismi nobis litem intentant calviniani, quorum 
non pauci censent Baptismum etiam in necessitatis casu a 
laico, praesertim vero a muliere administratum, nullum 
ac irritum esse. 


PROPOSITIO I. 

Sacramenti Baptismatis ministri ordinarii sunt Episcopi et 
Presbyteri , extraordinarii vero et ex delegatione, Diaconi 

42. Propositio est certa quoad omnes suas partes. De 
episcopis nemo est qui dubium moveat : v quoad presbyte- 

ros eos esse ministros ordinarios, licet subordinatos, decla- 
rat Eugenius IV. qui in suo Decreto pro Armenis haec ha- 
bet: Minister hujus sacramenti Baptismi est Sacerdos cui ex 
officio competit baptizar . Joc enim sensu quoad Baptismi 
collationem semper intellexit Ecclesia verba Christi : Eun- 
tes docete , baptizantes. Hinc institutiones Apostolicae lib. 3. 
c. 12. permittunt solos episcopos ac presbyteros ministranti- 
bus diaconis baptizare: ut alia pene innumera documenta 
praetermittam. 

43. Quoad disciplinam tamen receptum antiquitus est, 
ut soli episcopi fere baptizarent, aut certe non sine epi- 
scopi permissione , ut debita subordinatio hierarcliica ser- 
varetur. 

44. Diaconos autem ministros Baptismi extraordinarios 
esse liquet ex Act. c. 8,38., ubi Philippus Eunucho con- 
tulisse Baptismum perhibetur, et v. 12. baptizasse dicitur 
viros ac mulieres. Ex delegatione autem hoc sacramentum 
eum administrasse uti ministrum extraordinarium habemus 
ex sensu antiquitatis. Diaconis enim, ut scribit S. Epipha- 
nius Haeres. 72, n. 4. nullum in Ecclesiastico ordine Sacra- 
mentum perficere conceditur, sed hoc dumtaxat, ut eorum , 
quae perficiuntur ministri sint; et lib. 8. Constit . Apostolic. 
c. 28. expresse dicitur: illos non' baptizare. Romae tamen 
receptum erat , ut diaconi in pervigilio Paschalis baptiza- 
rent, ob ingentem accedentium ad Baptisma multitudinem 
ut patet ex Epist. 10. s. Syricii ad Episc. Galliae cap. 4. 
n.10. Baptizabant praeterea in Diaconiis in quibus ipsi ple- 
bem regebant, uti habetur ex conc. Uliberitano can. 70. 
Exinde ratio patet quae in diaconorum ordinatione dicun- 
tur: Diaconum oportet ministrare ad altare, baptizare, et 
praedicare; intelligenda esse dc officio quod ipsis com- 
petit, accedente delegatione. Etenim uti observat s. Tho- 
mas p. 3. q. 67. ar. 1. Diaconi proprie inslituti sunt, ut 
ministerium adhibeant aliis majoribus (ordinibus) in Sacra- 
mentorum exhibitione. Cum his non repugnent protestantes , 
ideo ab afferendis difficultatibus quae solum oriri possent 

ex conciliatione ad speciem sibi adversantium documento- 
rum, supersedemus. 

PROPOSITIO II. 

Necessitate cogente , a quocumque , sive masculo sive femina , 
imo et ab haeretico et infideli , Baptismus valide ac li- 
cite administrari potest 

45. Ad fidem spectat propositio; in conc. enim Late- 
ranensi IV. cap. Firmiter haec sancita sunt : Sacramentum 
Baptismi , quod ad invocationem individuae Trinitatis . . . con- 
secratur in aqua , tam parvulis quam adultis in forma Eccle- 
siae a quocunque rite collatum , proficit ad salutem , et Euge- 
nius IV. in cit. Instruet, disertius adhuc : In casu necessitatis , 
inquit, non solum sacerdos , vel diaconus , sed etiam laicus 
vel mulier , immo etiam paganus et haereticus baptizare potest. 

46. Ac primo laicos, urgente necessitate, licite con- 
ferre posse Baptismum ex sensu Ecclesiae docet Tertullia- 
nus, qui lib. De Baptismo c. 7. scribit: Alioquin et laids 
jus est: ac s. Hieronymus in Dial. contra Lucifer, n. 9. pro 
certo hoc sumens ait: Baptizare , si tamen necessitas cogit , 
scimus etiam licere laicis. Eadem habent s. Augustinus Contr. 
Epist. Parmcniani lib. 2. c. 13. et conc. Hliberitanum 
Can. 37. nec diffitetur vel ipse Calvinus Institui, lib. 4. 
c. 15. S- 20. 

47. De haereticis quod licite, instante mortis periculo, 
ab iis peti possit Baptisma , ad consulendum propriae saluti 
aeternae jam nemo ambigit , neque protestantes inficiantur. 

48. De infidelibus dubitatum ab Augustino est, utrum 
valide, ac proinde urgente necessitate, licite possit ab il- 
lis conferri Baptisma ac peti; ea tamen s. Doctor jecit 
principia ex quibus patet eum inclinari in partem affir- 
mantem. Principium siquidem ejus fuit: Baptismus a quo- 
cumque ministretur , semper est Christi (apud Gratian. in 
Decr. p. 3. De consecrat, dist. 4.) , huic innixus defendit va- 
lidum esse Baptismum collatum ab haereticis. Atqui hoc 

ipsum principium aeque valet pro Baptismo administrato 
ab infidelibus. Omne demum dubium sublatum ab Eccle- 
sia est; jam enim sec. IX. Nicolaus I. in Responsione ad 
consultum Bulgaror. constituit valere Baptismum ab homine 
judaeo vel pagano collatum; idemque, ut vidimus, de- 
clararunt conc. Lateranense IV. et Eugenius IV. Idque jure 
merito, cum ejusmodi doctrina ex valore Baptismi haere- 
ticorum, veluti ex germine suo efflorescat. 

DIFFICULTATES 

49. I. Obj. 1° Jus baptizandi ex Matth. 28. sequitur 
jus docendi, quo profecto carent laici. 2°Nuspiam proinde 

• in Scripturis legimus laicos baptizasse. 3° Adeoque s. Gre- 
gorius Nazianzenus et s. Satyrus neque in imminenti nau- 
fragii periculo passi sunt a laicis tingi. 4° Sane eadem est 
ratio poenitentiae post lapsum ac Baptismi , nemo porro 
dicet eam, necessitate cogente, posse a laico administrari. 
5° Cyprianus, Firmilianus, Basilius spectabant Baptismum 
ab haereticis datum , uti Baptismum administratum a laicis , id 
est nullum ex eorum sententia. 6° Concilium Illiberitanum 
concedit quidem laico, urgente necessitate, facultatem ba- 
ptizandi , adjecta ea tamen conditione : Dummodo lavacrum 
suum integrum habeat nec sit bigamus . Ergo. 

50. Besp. Ad 1“’, D. Ex officio, C. ex dispensatione 
ac privatim N . Jam vero laicis permissum est privatim do- 
cere , adeoque et baptizare in casu nostro. 

51. * Ad 2 m , Tr. Ex silentio Scripturarum id unum col- 
ligi potest, quod ad traditionem, ut in pluribus aliis re- 
currendum sit. Non desunt qui contendant Ananiam a 
quo Paulus , et fratres a quibus jussu Petri Cornelius cum 
domo sua tincti sunt, fuisse laicos. 

52. Ad 3 m , D. Quia putabant se in tali periculo non 
versari , in quo possent a laicis licite baptizari , Tr. vel 
C . quasi consuerint invalidum esse lavaerum a laicis admi- 
nistratum N. 

53. Ad 4*, Neg. paritatem, cum hoc pendeat a vo- 

luntatc Christi. Accedit quod infantibus nulla alia ratione: 
subveniri possit quam per Baptismum. 

54. Ad 5 m , D. Administratum a laicis infidelibus, C. fi- 
delibus N. Rebaptizantes uti haereticorum , ita , imo multo 
magis infidelium Baptismum irritum habebant. 

55. Ad 6 m , D. Ut liceat , dignioribus praesentibus, C. ut 
valeat N. Ceterum nondum convenit inter eruditos, quid 
sibi voluerint patres Hliberitani per illam singularem con- 
ditionem , quam adjecerunt. 

56. II. Obj. Saltem a feminis nullo in casu valide aut 
licite Baptisma conferri potest; Tertullianus enim in lib. 
De Virginibus velandis c. 9. scribit : Non permittitur mulieri 
in Ecclesiis loqui , sed nec docere , nec tingere , nec offerre . 
S. Epiphani us Haeres . 42. hac de causa reprehendit mar- 
cionitas ac pepuzianos. Concilium Carthag. IV. can. 100. 
statuit : Mulier baptizare non praesumat ; quod si huic ca- 
noni Gratianus ac Magister sententiarum adjiciunt: Nisi 
necessitate cogente , haec clausula concilii non est. Ergo 

57. Resp. Neg. Ant . Quae vero documenta allata sunt, 
unice afficiunt Baptisma publicum ac solemne , quale reipsa 
feminis haeretici pepuziani, marciouitae, et collyridiani per 
summum nefas demandabant perinde ac cetera sacerdota- 
lia munia, uti testatur Tertullianus De Bapt . c. 41. Con- 
cilium autem Carthaginiense vetat quominus mulieres in 
coetu virorum audeant docere ac baptizare, uti colligitur 
ex can. immediate praecedente ; adeoque Gratianus et Pe- 
trus Lombardus per adductam clausulam verum referunt 
Concilii sensum. 

58 III. Obj. Si insistamus doctrinae patrum , irritum 
habebimus Baptisma ab infidelibus collatum. Etenim ipsi 
rebaptizantes refellebant ex eo principio , quod alteri quis 
dare possit quod accepit nec propter haeresim amisit ; sic 
Tertullianus, qui ideo censuit laicos necessitate cogente 
tingere posse , quia quod ex aequo accipitur , ex aequo dari 
potest [De Bapt. c. 17. ); ac s. Hieronymus in Dial. adv. 
Lucifer ian, n.9. Ut enim , iuquicbat, aecepit quis et dare pot - 

est ; hinc ita luciferianum perstringebat : Novam rem as- 
seris , ut Christianus quisquam factus sit ab eo qui non fuit 
Christianus. Quapropter in Capitularibus ab Angcliso et Be- 
nedicto levita collectis lib. 8. praecipitur ut qui a paganis 
baptizati sunt, denuo a Sacerdotibus in nomine Ss. Trinitatis 
baptizentur ; ac lib. 6. Si quis presbyter ordinatus deprehen- 
deret, se non esse baptizatum, baptizetur et ordinetur iterum , 
ac omnes quos baptizaverit. Ergo. 

59. Rcsp. Trans . vel Neg. Antec . Nondum enim eli- 
quata controversia de Baptismo haereticorum, nil mirum 
si patres arbitrarentur nullum esse Baptisma administra- 
tum ab infidelibus. Eo vel magis quod haec quaestio non- 
dum illa aetate agitari coeperit. Constituta porro ac in lu- 
mine suo posita doctrina catholica de valore Baptismi ab 
haereticis collati , cum idem principium , quod Baptismus 
Christi sit a quocumque conferatur , veluti conclusio in ilio 
principio contenta evoluta est de valore Baptismi dati ab 
infidelibus. Sicque exponuntur quae a patribus objecta sunt. 

60. Capitularia vero de quibus agitur juxta Natalem 
Alex, intelligi debent de Baptismo non rite administrato, 
sive defectu materiae, sive defectu formae, aut intentionis. 
Haec unica ratio suppetit ad componenda quae in iisdem 
lib. 5. c. 6. leguntur. Si quis baptizatus est a presbytero non 
baptizato ; et Sancta Trinitas in ipso Baptismo invocata fuit , 
baptizatus est. 


CAPUT IV. 

DE BAPTISMI SUBJECTO 

61. Proles naturalis doctrinae luthero-calvinisticae de 
sola fide justificante prodiit anabaptismus. Storchius enim 
anabaptistarum parens ex illo principio deduxit : ergo in- 
valide infantes utpote fidei incapaces tinguntur. Hanc ipsam 
doctrinam amplexi deinceps sunt sociniani et arminiani. 

62. Lutherus ab Erasmo edoctus constituit interrogan- 
dos esse pueros cum ad discretionis aetatem pervenerint, ra- 

tum ne haberent quod susceptores illorum nomine polliciti sunt 
in Baptismo : Si respondeant sc ratum habere , tunc publice re- 
novetur ea professio ; quod si negent , mediis omnibus fru- 
stra adhibitis, expediet illos non cogi , sed suo relinqui animo, 
donec resipiscant , nec ad aliam inierim vocari poenam , nisi ut ab 
Eucharistia sumenda reliquisque Sacramentis arceantur. Hunc 
ritum adhuc lutherani ac reliqui protestantes frequentant, 
ludicramque hanc ceremoniam Confirmationem vocant. Non- 
nulli autumarunt permittendum saltem pueris ejusmodi esse 
examen fidei, ne ex enthusiasmo , ut ajunt, seu fanatismo 
credere videantur. Adversus quos errores sit: 

PROPOSITIO I. 

Praestat parvulos baptizare , licet actum 
credendi non habeant 

63. De fide propositio est; Tridentinum enim sess. 7. 
Can. 12. De Bap. emisit: Si quis dixerit , neminem esse ba- 
ptizandum, nisi ea aetate qua Christus baptizatus est , vel in 
ipso mortis articulo; anath. sit; et Can. 13. Si quis dixe- 
rit, parvulos , eo quod actum credendi non habeant, suscepto 
Baptismo, inter fideles computandos non esse , ac propterea cum 
ad annos discretionis pervenerint , esse rebaptizandos ; aut prae- 
stare omitti eorum Baptisma , quam eos non actu proprio cre- 
dentes baptizari in sola fide Ecclesiae; anath. sit. 

64. Veritas haec, quae inScripturis vix insinuatur, ple- 
ne comprobatur ex traditione. Dixi vix in Scripturis ve- 
ritatem hanc insinuari , quia expresse de parvulorum la- 
vacro nihil legitur ; insinuatur tamen , cum enim Christi 
verba Jo. 3. , 5. Nisi quis renatus fuerit cx aqua et Spiri- 
tu S. generalia sint , etiam infantes complectuntur , cum 
et ipsi mortui per Adae peccatum renasci in Christo de- 
beant , ut introire possint in regnum Dei ; alioquin dimi- 
dia saltem pars generis humani quae praemori solet ante- 
quam usum rationis attingat, ab aeterna salute ac redem- 
ptionis fructu excluderetur. Insinuatur praeterea iis omuibus 

in locis in quibus integrae domus baptizatae perhibentur , 
cujusmodi fuerunt Lydiae purpurariae , Stephanae , ac sa- 
tellitis carcerem Pauli custodientis , in quibus infantes fuisse 
jure praesumitur. 

65. Plane vero in traditione eandem veritatem reperiri 
efficitur ex perpetua coustautique Ecclesiae, praii in infan- 
tibus tingendis. Hujus praxeos testis est s- Augustinus , qui 
in Ser m. 176. De verbis A post. n. 2. scribit: Hoc Ecclesia 
semper habuit , semper tenuit; hoc a majorum fide percepit ; 
hoc usque in finem perseveranter custodit. Sane Origencs lib.2. 
in Epist. ad Rotn . c. 6. ait : Ecclesia ab Apostolis traditionem 
suscepit etiam parvulis Baptismum dare, irenaeus pariter Po- 
ly carpi discipulus Contr. haeres, lib.2. c. 48. n.4. Christus , 
inquit , omnes venit per semelipsum salvare ; omnes , inquam , 
qui per cum renascuntur in Deum , infantes , et parvulos , et 
juvenes , et seniores. Nihil attinet de Cypriano dicere , qui 
coacta synodo , Fidi sententiam repulit autumantis infantes 
nonnisi octavo a nativitate dic baptizari debere. Hoc demam 
adeo exploratum erat , ut pelagiani non diffiterentur, atque 
exinde patres adstruerent in omnes originalis noxae pro- 
pagationem. 

DIFFICULTATES 


66. I. Ob. 1° Scriptura infantes a Baptismo excludit ; 
siquidem Christus Mattii, ult. instructionem cum Baptismo 
conjunxit dicens : Docete . . . baptizantes ; ct Mare. ult. con- 
junxit fidem : Qui crediderit et baptizat us fuerit ; Petrus 
conjunxit poenitentiam Act. ‘2, 38. Poenitentiam agite et ba- 
ptizetur unusquisque vestrum. Jam vero infantes nec instru- 
ctionis, nec fidei , uec poenitentiae capaces sunt. 2° Ncc of- 
ficit illud : Nisi quis etc. prout non officit illud Jo. 6. Nisi 
manducaveritis etc. quia infantes incapaces mandati sunt , 
ergo quemadmodum non erat necessaria porrectio eucha- 
ristiae infantibus , sic necessaria non est eis susceptio Ba- 
ptismi. 3° Quare Christus exemplo suo nobis praeivit dura 
nonnisi aetatis suae anno trigesimo baptizari voluit. 4° In- 
Vol. IV. 

I 

justum denique est jugum Christi infantibus nescientibus 
imponere. Ergo. 

G7. Resp. Ad I", N. Ad tres autem probationes peti- 
tas ex conjunctione instructionis , fidei ac poenitentiae D. 
Et haec afficiunt adultos , C. infantes N. Id enim liquet 
ex subjecta materia. 

G8. Ad 2 m , Neg. paritatem ,* verba enim quae legun- 
tur Jo. 3. generalia sunt , nec mandatum solum continent , 
sed medium ad ingressum regni caelorum ; contra vero quae 
habentur Jo. G. vere mandatum continent, atque idcirco in 
persona secunda enunciata sunt : Nisi manducaveritis. Prio- 
ra item verba patefaciunt necessitatem Raptismi ad novam 
vitam inchoandam ; posteriora ad vitae jam acceptae con- 
servationem, augmentum ac reparationem , qua nonnisi 
adulti indigent. Atque haec praecipua ratio est quare in- 
termissa fuerit porrectio eucharistiae infantibus , non autem 
Baptismi administratio. 

G9. Ad 3 m , D. Si Christo fuisset necessarius Baptismus 
uti infantibus ex A da progenitis , scilicet in peccato , C. 
si libere atque humilitatis gratia sit ab eo susceptus N. Ita 
jam huic difficultati responderat s. Greg. Naz. Orat. 40. In 
sanctum Baptisma n. 28. 

70. Ad 4 m , D. Si de eo ageretur quod jure naturae 
liberum est , C. si de eo quod jure naturae omnibus est 
necessarium , cujusmodi est Dei jussis obtemperare , N. 
Omnes enim tenentur Christi jugum subire , si salvi esse 
velint. Crudele proinde esset tam ingenti beneficio, cujus- 
modi est regeneratio , infantes privare sub obtentu , quod 
illis inscientibus jugum Christi imponeretur. 

71. II. Obj. 1° Viguit consuetudo IV. et V. seculo, ut 
nonnisi adulti baptizarentur. 2° Quod confirmat concilium 
Neocaesariense juxta quod baptizari illi debent , qui pro- 
prium institutum ac propositum in confessione ostendunt. 3° Ad- 
stipulatur eidem Tertullianus qui lib. De Bapt. c. 18. scri- 
bit : Ait quidem Dominus , nolite illos prohibere ad me venire. 
Veniant ergo cum adolescunt . . . Jiant christiani., quum Chri - 

sium nosse potuerint . Quid festinat innocens aetas ad remis- 
sionem peccatorum? Id ipsum habet s.Grcgorius Naz. OratAO. 
n. 27. Imo s. Hieronymus in cap. ult. s. Matthaei scribit 
fieri nou posse , ut corpus Baptismi recipiat sacramentum , 
nisi ante anima fidei receperit veritatem. 4° Nec sufficit illos 
credere fide Ecclesiae , vel spondere per fidejussores ; quid- 
nam enim fides illa sit adhuc ignoratur, fidejussores vero, uti 
observaverat Bonifacius episcopus apud Augustiuum Ep. 98. 
n.7., nonnisi temere spondere possunt de co , quod utrum 
futurum sit, ignorant. Ergo. 

72. Resp. Ad l m , D. Per quondam abusum qui seculis 
illis inoleverat improbatum ab Ecclesia , et in quem patres 
perpetuo insurrexerunt , C. per legitimum usum ad exclu- 
sionem Baptismi qui couferebatur infantibus N. Plures uti- 
que tunc temporis seu ut bberius viverent , seu quacumque 
alia de causa usque ad seram aetatem , quandoque vero 
etiam usque ad mortis periculum susceptionem Baptismi 
differebant. Hanc porro agendi rationem semper Ecclesia 
improbavit , ac patres acriter in eam invexere. 

73. Ad 2 m , N. Nam concilium istud nihil aliud sibi pro- 
posuit , quam declarare non inservire foetui latenti in utero 
matris lavacrum a matre susceptum. 

74. Ad 3 m , D. Ex singulari istorum patrum sententia, 
ac citra mortis periculum , C. absolute /V. Jam vero unius 
altcriusve peculiare placitum quod Ecclesiae decreto ac praxi 
adversetur, monente ipso Gherhardo Vossio, detrahere nequit 
veritati. Ceterum Tertullianus lib. De anima c. 38. ac 39. et 
Gregorius Naz. in objecta ipsa Oratione profitentur in ne- 
cessitatis casu nou solum posse , sed debere infantes ba- 
ptizari. Quo solo evertitur anabaptistarum systema. 

75. Ab his duobus sejungi debet s. Hieronymus qui in 
adductis verbis unice loquitur de adultis , uti series ora- 
tionis evincit. In dialogo paeterea adversus Pelagianos n.17. 
seqq. docet infantes in remissionem peccatorum baptizandos. 

76. Ad 4 m , D. Si fidei Ecclesiae nomine actualis ac vica- 
ria fides intelligatur , C. si ipsa Baptismi collatio A\ Fides 

Ecclesiae efficit ut infans baptizetur. Sponsio fidejussorum 
aut parcutum subrogata est sponsioni iJIi quam adulti per 
se faciebant; cum vero hic apparatas ceremonialis sit, nihil 
influit ad Baptismi essentiam ac valorem. Nihil igitur re- 
fert quod sponsores ignorent quid infantes , cum adoleve- 
rint , facturi sint. Fides habitualis infunditur per Baptis- 
mum animae infantium , qua fit , ut ipsi formaliter , ut 
ajunt , seu habitualiter fideles efficiantur. 

PROPOSITIO II. 

Parvuli baptizat i cum adoleverint interrogandi non sunt , 
an ratum habere velint , quod patrini eorum nomine , 
dum baptizarentur , polliciti sunt ; et ubi se nolle re- 
sponderint , non sunt suo arbitrio relinquendi 

77. De fide propositio est , sancita a Trideutino can. 14. 
Si quis dixerit hujusmodi parvulos baptizatos etc. 

78. Duo complectitur propositio fidem et mores , duo 
enim haec pollicentur sponsores ex nomine infantium, atque 
haec sunt quae, cum adoleverint, infantes praestare tenentur. 

79. Ut apprime quaestionis status innotescat , praemit- 
timus 1° illam exortam esse ex protestantismi essentia, quae 
in libertate examinis tota consistit , ad discrimen catholi- 
cismi , qui natura sua poscit auctoritatem Ecclesiae ut re- 
gulam fidei proximam. Exinde illa calumnia profluxit pro- 
testantium adversus catholicos , quamque vividius deinceps 
J. J. Rousseau ac Freret instaurarunt, quod caeca ac teme- 
raria sit rudiorum catholicorum fides. 

80. Quod inconveniens ut eliminetur contenderunt , 
pueris catholicis, cum ad annos discretionis pervenerint, 
permittendum esse examen dubitativum , ut prudentem , 
omnibus perpensis , actum fidei elicere possint. Cumque D. 
De Pompignan , ut Rousseau ac Freret disjiceret difficul- 
tates, respondisset catholicos quidem fateri se haud com- 
prehendere quid mysteriorum credendorum , non tamen 
ignorare quare sit credendum per examen motivorum cre- 


Digitized by Google 


T 


CAP. IV. DE BAPTISMI SCBJECTO. 2! 

dibilitatis ; cum, inquam, haec respondisset Pompignau , 
insurrexit Anonymus sub ementito philosoplii Genevensis 
nomine , ac datis ad eum litteris adnisus est ostendere in 
catholica Ecclesia uon solum nullum ejusmodi examen per- 
mitti, sed penitus interdici, ut patet ex Tridentino canone. 

81. Praemittimus 2° duplex distingui fidei examen , 
quorum alterum dubitativum , confirmativum alterum nuncu- 
patur. Dubitativum illud est quo mens incerta et anceps 
de veritate alicujus articuli rationum momenta expendit 
quibus permoveatur ; confirmativum vero illud dicitur, quo 
mens certo tenet quod credit, cum vero ignoret peculia- 
ria fundamenta quibus innititur , in ea inquirit ad ignoran- 
tiam depellendam. Prius examen nequit cum fide consistere, 
bene vero posterius. 

82. Praemittimus 3° per Baptismum infundi in infantes 
fidei habitum , seu dispositionem illam , qua adjuti actua- 
lis gratiae auxiliis facile erumpant in fidei actum , cum illis 
ab Ecclesia proponuntur objecta credenda cum suo motivo 
formali , nempe auctoritate Dei revelantis. 

83. Quibus praemissis , sic jam accedimus ad primam 
propositionis partem evincendam. Examen dubitativum per- 
mitti nequit hujusmodi parvulis, si 1° destruit dispositio- 
nem quam illi in Baptismo consecuti sunt; si T fidei sit ever- 
sivum ; si 3° non sit illorum aetati accommodatum ; si deni- 
que 4° eidem suppletur per Ecclesiae auctoritatem. Atqui 
res ita se habet. 

8i. Etenim 1° destrui per examen dubitativum fidei 
habitum exinde liquet , quod iste inclinet ad assentiendum 
firmiter veritatibus fidei , illud vero ex dubio procreetur , 
atque dubium et haesitationem supponat. 2° Fidei esse ever- 
sivum ex eo patet , quod fides ac dubium sibi invicem 
adversentur , ac se invicem excludant. 3° Nec minus clare 
constat ejusmodi examen haud esse aetati puerorum accom- 
modatum. Ad hoc enim instituendum non modo acre re- 
quiritur judicium, sed innumerae pene exiguntur cognitiones 
biblicae, criticae, historicae, philosophicae ctc. quibus vix 

instructi esse possunt viri in studiis enutriti. Aut igitur num- 
quam pervenient ad actum fidei eliciendum , aut fatendum 
illis supplere , quod quarto loco constituimus, Ecclesiae au- 
ctoritatem , quae utpote regula fidei proxima, sola potest 
defectui motivorum quae intrinseca sunt prospicere. Quae- 
vis alia via aut absurda est , aut ad indifferentismum , aut 
ad incredulitatem perducit. 

85. Altera vero propositionis pars, quae mores afficit , 
sic ostenditur. Non debent nec possunt interrogari pueri 
baplizati an ratas habere velint sponsiones ex eorum no- 
miue factas a susceptoribus , si ejusmodi interrogatio ad- 
versetur obligationi qua illi obstringuntur utroque jure 
divino ac naturali. Jam vero rem ita se habere facile osten- 
ditur. Interrogatio, an quis velit aliquid praestare, supponit 
libertatem , sive immunitatem a quovis obligationis vincu- 
lo. Porro hac immunitate haud fruuntur pueri tincti Ba- 
ptismate ; siquidem ad efficiendum quod sponsores polliciti 
sunt tenentur pueri isti primo lege divina. Peremptoria sunt 
Christi verba Mattii, ult. Baptizantes eos . . . docentes ser- 
vare omnia quaecumque mandavi vobis. Sed tenentur praeterea 
lege naturali , tum quia lex naturae clamat , ut qui a ma- 
ximo liberatur malo, cujusmodi est exitium sempiternum , 
maximoque donatur bono , cujusmodi est aeterna salus , 
illam debeat adimplere conditionem sub qua utrumque col- 
latum est ; tum quia per Baptismum infantes cooptantur 
in Ecclesiam ; ast quicumque membrum fit aut nascitur ali- 
cujus societatis, naturali jure obstringitur ad leges servan- 
das ejusdem societatis. Saue non alia ratione se gerit po- 
litica societas respectu eorum qui in ea nascuntur ; hinc 
neque Synagoga unquam circumcisos octavo a nativitate die, 
aut Ecclesia recens baptizatos interrogavit utrum voluerint 
leges respective proprias servare nec ne, sed indiscriminatim 
omnes adacti sunt ad ea servanda, propria uniuscujusque re- 
ligionis instituta. Hinc jure merito Tridentinum hos edidit 
canones contra novatores: can.7. Si quis dixerit , baptizatos 
per Baptismum ipsum solius fidei debitores feri , non autem uni - 

versae legis Christi servandae , anathema sit ; et can. 8. Si 
quis dixerit , haptizalos liberos esse ab omnibus sanctae Ec- 
clesiae praeceptis , quae vel scripta vel tradita sunt , ita ut 
ea observare non teneantur , nisi se sua sponte illis submitte- 
re voluerint ; anath. sit. 

DIFFICULTATES 

86. I. Obj. 1° Nemo prudenter credit, quin prius mo- 
ti va expenderit quibus cognoscat esse credendum. 2° Ec- 
clesiae auctoritas supplere nequit defectui ejusmodi exami- 
nis motivorum , alioquin pueri Graecorum rite in schismate 
instituerentur ; aliunde vero ut crederent pueri ob infalli- 
bilem auctoritatem Ecclesiae , deberet ipsis certo constare 
Ecclesiam in qua nati sunt solam veram Ecclesiam esse, quod 
sine examine scire nequeunt. 3° Haec proinde agendi ratio 
viam aperit ad universalem tolerantismum , cum quilibet 
veram illam doctrinam teneat in qua a parentibus seu in- 
stitutoribus iustructus est. Ergo. 

87. Bcsp. Ad l m , D. Si adultus ac nondum baptizatus 
sit, Tr . vel C. si parvulus baptizatus, ac vix rationis usum 
assecutus N. Nec enim ejusmodi parvuli , ut vidimus, huic 
examini idonei sunt ; sola proinde Ecclesiae auctoritas ipsis 
accommodata est, cui ut credant proponenti fidei veritates vi 
gratiae in Baptismo acceptae, ac fidei habitualis inclinantur. 

88. Ad 2 ra , vel IV. vel D. Nisi a fidei habitu , et gra- 
tiae actualis auxiliis inclinarentur ad ei assentiendum , C. 
secus IV. Cum enim hi pueri praejudiciis vacui sint , ac 
ignorent utrum aliae communiones sibi Ecclesiae nomen 
vindicantes existant, sine ullo examine gratia adjuti eliciunt 
actum fidei in Ecclesiam a qua deinceps reliquos fidei arti- 
culos addiscunt. Ncc refert eos institui in falsa secta , nam 
quamdiu in bona , ut ajunt , fide versantur , catholici sunt; 
Ecclesia catholica ea est , quae uti eos peperit per ancil- 
larum uterum , sic per ancillarum sinum eos alit ac nutrit. 
Habitus porro fidei per Baptismum acceptus, uti animad- 
vertit s.Thomas In lib. 3. Seni. disl. 23. q. I. ar. 3. ad 2. 

In duobus nos adjuvat ; scilicet vt credamus ea quae credenda 
sunt , et vt eis quae non sunt credenda , nullo modo assen- 
tiamur. Dum igitur adolescunt pueri baptizati ac instruun- 
tur, si lilii sunt catholicorum magis ac magis confirmantur 
in propria fide , si filii sunt sectariorum dubitare incipiunt 
de iis peculiaribus erroribus cpios edocti sunt ; ac si gra- 
tiae obsecundent , resipiscunt et ad Ecclesiam catholicam 
redeunt. Praesertim cum tot evidentes characteres de ve- 
ritate Ecclesiae catholicae , ac de falsitate propriae sectae 
ipsorum oculis perpetuo obversentur. 

89. Ad 3 m , /V. Tolerantismus enim religiosus , de quo 
est sermo , tenet aeque veras esse religiones omnes ; at 
ut patet ex processu quem delineavimus , numquam par- 
vuli in absurdam ejusmodi consecutionem devenient. 

90. II. Obj. 1° Infantes neque per se, neque per spon- 
sores quos non delegarunt, pollicitationibus iflorum nomine 
emissis se obstrinxerunt ; ergo nisi eas ratas habeant , cum 
adoleverint, eas servare minime tenentur. 2° Protestantes 
filiis suis legendas Scripturas praebent , ut in iliis videant 
fundamenta propriae fidei , Scripturarum autem lectionem 
illis Ecclesia vetat , ergo praxis proteslantium longe prae- 
ferenda est praxi Ecclesiae catholicae. 

91. Resp. Ad P', /). Expresse , C. tacite A r . Ut enim 
diximus , cum agitur de gravi impendente malo arcendo 
ac de summo bono obtinendo praesumi consensus debet ad 
eam ponendam conditionem necessario requisitam. Eo vel 
magis si haec promissio utroque jure divino ac naturali 
debita sit. 

92. Ad 2 m , D. Qui dum ita se gerunt stulte agunt, C. 
rite N. Nam 1° supponunt infantes dum adolescunt ido- 
neos esse ad suam fidem sibi cudendam ex Scripturarum le- 
ctione, cui impares sunt vel docti ipsi ; 2° supponunt errores 
suos in Sacris litteris contineri ; 3° supponunt authenticas 
ac divinas esse Scripturas quas pueris tradunt , quod non- 
nisi ex Ecclesiae auctoritate sciri potest , ut suo loco osten- 
dimus; P supponunt fidem ex lectione esse, cum tamen juxta 

Apostolum sit ex auditu; 5° supponunt omnes litteras calle- 
re, quod tamen vel apud ipsos falsum est. Cum igitur, ut alia 
silentio praetereamus , nonnisi stulte haec supponantur , 
apparet quam stulta , imo et absurda sit protestantium pra- 
xis atque ad fallendum composita. 

CAPUT V. 

DE NECESSITATE BAPTISMI 

93. Potest aliquid necessarium esse aut necessitate 
medii , aut necessitate praecepti. Necessitas medii ea dici- 
tur , si finis sine illo obtineri nullatenus possit ; neces- 
sitas yero praecepti ea censetur si medio inculpabiliter de- 
ficiente , finis tamen obtineri possit , cum proveniat ex 
praecepto positivo. Sub utroque respeetu necessarium ad sa- 
lutem tenet Ecclesia Baptismum ; necessitate medii quoad 
infantes , nisi illius vices suppleat martyrium ; necessitate, 
praeterea praecepti quoad adultos ad quos sufficiens Evan- 
gelii notitia pervenerit , aut in re aut iu voto. Huic do- 
ctrinae refragati sunt pelagiani , waldenses , catviniani ac 
sociniani. Calvin iani saltem quoad filios fidelium ; sociniani 
quoad eos qui Christianam doctrinam profitentur. Hic er- 
ror protestantibus passim ac rationalistis communis effectus 
est , contra quos sit : 


PROPOSITIO 

* 

Baptismus liber non est , sed est necessarius 

ad salutem 

94. De fide propositio est, ex can. 5. Tridentini sess.7. 
Si quis dixerit , Baptismum liberum esse , hoc est , non ne- 
cessarium ad salutem ; . anathema sit. 

95. Praemittimus porro ad quaestionis illustrationem 
1° non statim obligasse Baptismi legem , sed solum post 
sufficientem Evangelii promulgationem ; 2° theologos anci- 
pites esse in hac sufficienti promulgatione definienda , etsi 

communiter censeant quoad Palaestinam intra decem anno- 
rum fluxum, et quadraginta quoad imperium Romanum 
illam factam esse ; 3° hanc promulgationem relativam esse ; 
siquidem quoad Americanos sec. XV. nondum ea habeba- 
tur ; et quoad incolas Oceaniac initio sec. XIX.; imo relati- 
vam ejusmodi promulgationem esse etiam respectu indivi- 
duorum , quae si Evangelium invincibiliter ignorent , ne- 
queunt tali obligatione seu necessitate obstringi ; 4° gentes 
penes qua sEvangelium non penetravit in eodem statu et con- 
ditione versari , in qua versabantur gentes ante Christi 
adventum ; 5° Baptismi institutionem relate ad infantes 
rationem medii habere , qui proinde si tincti fuerint , iis 
omnibus bonis fruuntur quae ex lavacro proveniunt, sin 
vero quacumque dc causa eo destituti moriantur , priva- 
ri tantum beneficio gratuito humanae naturae indebito , 
quae privatio nunc damnationis rationem habet respectu 
elevationis deperditae ob Adae peccatum , quod ipsi con- 
traxerunt , non autem quod pejoris effecti fuerint condi- 
tionis , ac si natura humana elevata non fuisset. 

96. Ut jam iter nostrum insistamus, sic veritatem enun- 
ciatam ostendimus : Christus Matth. ult. praecepit apo- 
stolis : Euntes docete omnes gentes baptizantes eos etc. et 
Mare. 16,25. Euntes in mundum universum praedicate Euan- 
gelium omni creaturae . Qui crediderit et baptizatus fuerit , 
salvus erit. Ejusdem igitur necessitatis est Baptisma ad sa- 
lutem ac fides ; sed fides, adversariis fatentibus, necessaria 
est omnibus , ergo et Baptisma. 

97. Peremptoria deinde sunt Christi verba Jo. 3 , 5. 
JVisi quis renatus fuerit ex aqua et Spiritu Sancto , non potest 
introire in regnum Dei. Iis igitur omnibus necessaria est re- 
generatio in aqua et Spiritu S. qui carnaliter geniti sunt. 
Hi vero omnes et singuli sunt , nemine excepto. Exinde 
praeter catholicos , sectae omnes collegerunt absolutam Ba- 
ptismi necessitatem , adeo ut in hoc articulo Socinus nec 
fautores suos omnes sibi consentientes habuerit. 

98. Post haec supervacaneum foret patrum testimonia 

singillatiin congerere , cum eos omnes sibi adversantes ul- 
tro calviniani ac sociniani fateantur. Juverit itaque potius 
ad cognoscendam traditionem constantem circa hunc arti- 
culum urgere sollicitudinem utriusque Ecclesiae Orientalis 
ac Occidentalis ne infantes sine Baptismo ex hac vita de- 
cederent. Receptum enim ubique semper fuit ut periclitan- 
tes a quocumque tingerentur sive masculo sive focmina , 
imo sive haeretico sive infideli. Haec necessitas adeo ex- 
plorata erat, ut indidem argumenta patres promerent ad 
perstringendos pelagianos ut faterentur propagationem in 
omnes originalis peccati. Nec unquam potuerunt hi nova- 
tores se ab ejusmodi argumenti pondere aliter subducere , 
quam inanibus cavillationibus , dum factum admitterent. 

99. S. Thomas ratione theologica id ipsum evincit 
p. 3. q. 68. ar. 1. ex eo quod nemo possit salutem con- 
sequi , qui non fuerit membrum Christi ; nemo autem fit 
membrum Christi nisi per Baptismum vel in re vel saltem 
in voto susceptum. 


DIFFICULTATES 

100. I. Obj. 1° Christus post allegata verba ex Marci 16. 
adjecit: Signa autem eos qui crediderint , haec sequentur , in 
nomine meo etc. jam vero haec signa Ecclesiam nascentem 
tantum respiciunt , ergo et Baptisma. 2° Nec melius res 
conficitur ex Jo. 3. Nisi quis etc. quae verba de aqua ma- 
teriali intelligi non debent , sed de gratia quae per Spi- 
ritum S. obtinetur , prout indicant quae sequuntur: Quod 
natum est ex Spiritu , spiritus est . 3° Reipsa eodem modo 
Jo. 6. Christus loquens de Eucharistia dixit : Nisi man- 
ducaveritis carnem filii hominis et biberitis ejus sanguinem non 
habebitis vitam in vobis , quae tamen ex Tridcntino sess.21. 
absolutam necessitatem non important. Ergo. 

101. Resp. Ad l m , Dist . otiti. Signa fidei , 7V. Baptis- 
mi N. Nec enim dixit Christus signa cos qui baptizati fue- 
rint , sed eos qui crediderint . Haec autem signa necessaria 
utique non fuerunt nisi pro Ecclesia nascente , ast Baptis- 

mus quovis tempore necessarias est , uti reipsa Ecclesia 
constanter tenuit. 

102. Ad 2 m , A\ Ut patet cx iis quae antea diximus , 
cum ageremus de materia ; ad insequentia verba : quod na- 
tum est etc., 1). Ex Spiritu tanquam causa principali ac effi- 
ciente , et aqua tanquam causa iastrumentali , C. ad hujus 
exclusionem A\ Nam Christus hic loquitur de effectu re- 
generationis. 

103. Ad 3 m , A\ Jam enim animadvertimus diversam 

» 

plane esse rationem locutionis Christi Jo. 3. et Jo. 6. tum 
in sc , tum in suis adjunctis spectatae. Recte autem con- 
cilium Tridentinum tenuisse non esse Eucharistiam absolu- 
tae necessitatis , suo loco ostendemus. 

104. II. Obj. 1° Masculis Hebraeorum usque ad diem 
octavam , foeminis omnibus antequam pertingerent ad an. 
discretionis sola fide parentum prospiciebatur , prout pro- 
spici filiis infidelium qui negativi dicuntur , adhuc potest. 
Quidni idem dicamus de ortis cx Christianis parentibus? 
Alioquin pejor foret istorum prae illis conditio , et Christus 
adventu suo coarctasset salutis viam. 2° Saltem sufficere di- 
cendum erit parentum fidem quoad infantes , qui in utero 
matrum delitescunt , nec alia ratione eorum saluti prospici 
potest ; cum censori nequeat Christus sapientissimus legis- 
lator voluisse et hos comprehendere generali lege illa quae 
ipsis applicari nullo modo potest. 3° Id sane insinuare vi- 
sus est Christus illis verbis : Nisi quis rexatijs fuerit , nam 
qui nondum natus est , renasci nequit. 4° Quae doctrina 
licet in Tridentino ex Cajetano proposita fuerit discutien- 
da , damnata non est, eamque non ignobiles theologi tuen- 
tur , Ignatius Eudovicus Bianchi , Eusebius Amort , alii- 
que sive antiquiores sive receutiores apud Troinbellium De 
sacramentis tom. 3. diss.7. De Baptismo q. 2. c. 1 .seqq. Ergo. 

105. Ad l m , D. Per fidem parentum aliquo externo si- 
gno illis applicatam , juxta verisimiliorem seutentiam , C. 
sine hac applicatione Tr. et negamus paritatem. Qua prae- 
cise ratione illis provisum fuerit , res est admodum incer- 

ta ex documentorum defectu ac varia patrum sententia , 
adeoque ex ignoratione nostra nihil confici potest. Nega- 
vimus paritatem , quia cum nunc Christi , a quo res haec 
pendet , voluntas patefacta sit , non est quod amplius am- 
bigamus de remedii necessitate. In eisdem versamur tene- 
bris quod spectat ad filios negativorum infidelium , qui 
profecto re periuntur in eodem statu ct conditione in qua 
homines erant in statu ac lege naturae. Nec tamen exinde 
inferri potest , Christum quoad filios fidelium viam coar- 
ctasse salutis , cum ante Christi adventum penes paucissi- 
mos vera fides conservata fuerit , adeoque nonnisi paucis- 
simis subveniri poterat ; ast post Christi adventum ex dif- 
fusione Christianae religionis innumeris subvenitur, qui alio- 
quin periissent. 

106. Ad 2 m , N. Ad prob. autem dicimus adversarios 
laborare falsa hypothesi , quod nempe Christus per modum 
legis statuerit necessitatem Baptismi quoad infantes , cum 
tamen ipse statuerit ad modum necessariae conditionis ac 
medii ad obtinendum beneficium indebitum. 

107. Ad 3 m , Neg. Nam qui concepti sunt ac anima vi- 
vificati, nati censentur, etiam ex loquendi usu Scriptura- 
rum, ut patet ex Mattii. 1, 20.; cum vero haec non sit 
nisi nativitas imperfecta ct inchoata , fit , ut cum in lucem 
eduntur, simpliciter nasci dicantur, ac proinde in quacum- 
que hypothesi renati cum sacro lavacro tinguntur. 

108. Ad 4 ra , D. Damnata expresse non est uti forma- 
liter haeretica, C. non fuit improbata iV. Noluit concilium 
novam hanc discussionem suscipere; attamen in congre- 
gationibus praeviis improbata est, et a Dom. Soto ut hae- 
retica rejecta ; Pius vero V. in nova operum Cajetani edi- 
tione et hanc sententiam expunxit. Ex his patet quid sen- 
tiendum sit de placito illorum theologorum qui illi adsti- 
pulari visi sunt. Ecclesia numquam parentes adhortata est, 
ut saluti consulerent ejusmodi infantium sive fide, sive ora- 
tionibus ; quod non omisisset facere , si vel tenuem pro- 
babilitatem doctrina illa haberet. 

109. III. Obj. 1° Rebaptizantes, inter quos Cyprianus 
in Epist. ad Jubajan . ccnsuerunt anabaptismum rem libe- 
ram esse atque ad disciplinam spectantem , credebatur 
igitur aetate illa Baptismum non esse de absoluta necessi- 
tate ad salutem ; 2° sane s. Cyprianus in allegata Episto- 
la censuit bene sperandum de iis , qui ab haereticis tincti 
in Ecclesiam admissi sunt sine novo baptismate , et in Ec- 
clesiae unitate defuncti sunt. 3° Incertum praeterea est utrum 
B. Virgo, et Apostoli ipsi fuerint baptizati. Ergo. 

110. Resp. Ad l m , D. Parum sibi cohaerentes , C. se- 
cus N. Cum aliqui in via erroris inveniuntur , cum nequeant 
difficultates, in quas se conjiciunt, dissolvere, secum ipsis 
pugnant. Sic contigit rebaptizantibus , qui modo pro ana- 
baptismo decertabant tanquam si fidei articulum adstruc- 
rent, modo uti rem liberam ac disciplinarem spectabant, 
ne cogerentur tot Ecclesias , praesertim vero Romanam er- 
roris arguere. Catholica vero Ecclesia hunc articulum uti 
dogmaticum semper habuit , atque absolutam baptismi ne- 
cessitatem propugnavit. 

111. Ad 2 m , Eadem esto responsio ; siquidem ex eo- 
dem fonte haec sentiendi ratio promanabat. 

1 12. Ad 3 m , D. Id est non legitur apostolos fuisse ba- 
ptizatos, C. expiati reipsa non sunt 7V. De hoc dubitari 
juxta s. Augustinum Ep. 265. ad Selcucianum n. 4. sine erro- 
ris culpa non potest. Sane qui ex Christi jussione alios 
tingebant, quomodo putandi sunt Baptismum neglexisse 
quoad seipsos? De B. Virgine nonnulli dubitarunt utrum 
reipsa Baptisma susceperit quo non indigebat ad quamvis 
culpam sive originalem sive actualem eluendam; alii vero 
longe probabilius affirmant , quum praeter peccatorum re- 
missionem, ad alios effectus producendos sacramentum hoc 
fuerit institutum, qui cum sanctitate B. Virginis consistere 
possunt. 

DE BAPTISMI EFFECTIBUS 

113. De Baptismi effectibus diversae haereticorum se- 
ctae antiquiores ac recentiores contraria omnino senserunt. 
Manichaei, Augustino teste in lib. De haeresibus. Haer. 46. , 
ita Baptismum extenuarunt, ut dicerent ipsum nihil cui - 
quam salutis afferre. Neque ab hac doctrina abludunt haud 
pauci protestantes recentiores quibus Baptismus non est 
nisi ritus cooptationis in coetum fidelium. Alii vero pro- 
testantes docuere per Baptismum non tolli peccatum ori- 
ginale, quod in baptizatis subsistere pergit cum suis ma- 
nifestationibus , seu cum peccatis actualibus , quae ex illo 
proveniunt , sed solum tegi, radi, aut non imputari. Hi ta- 
men ipsi dum nisi sunt vim Baptismi extenuare , extollunt 
ita, ut per adeptam justificationem, vi fidei quae per Ba- 
ptismum excitatur , autument non solum non imputari pec- 
catum originale cum peccatis praeteritis , sed neque fu- 
tura , imo impeccabilitatem tribuere ; aut saltem si pecca- 
ta exitialia sint, fleri per Baptismum venialia. Haec omnia 
errorum monstra proscripsit Triden tinum sess. 5. can. 5. 
Si quis per Jcsu Christi D. N, gratiam , quae in Baptismate 
confertur , reatum originalis peccati remitti negat; aut etiam 
asserit non tolli totum id, quod veram et propriam peccati ra- 
tionem habet, sed dicit tantum radi, aut non imputari; arui- 
thema sit; ac sess. 7. can 6. De Bapt. Si quis dixerit, Ba- 
ptizatum non posse, etiamsi velit, gratiam amittere, quan - 
tumcumque peccet , nisi nolit credere; aruUhema sit. Can. 10. 
Si quis dixerit, peccata omnia , quae post Baptismum fiunt , 
sola recordatinne et fide suscepti Baptismi, vel dimitti vel ve- 
nialia fieri; anathema sit. Et can. 11. Si quis dixerit , ve- 
rum et rite collatum Baptismum iterandum esse illi , qui apud 
infideles fidem Christi negaverit, cum ad poenitentiam con- 
vertitur; anathema sit. 

114. Quibus quatuor praecipui novatorum errores cii> 

ca Baptismi effectus proscripti sunt, 1° per Baptismum nul- 
lam gratiam conferri; T non penitus tolli peccatum ori- 
ginale una cum actualibus , si quae sint ; 3° inamissibilem 
esse obtentam per Baptismum justificationem , aut peccata 
mortalia venialia fieri; 4° amissibilem Baptismum esse. 

115. Ilis igitur commentitiis effectibus dimissis, veri 
effectus Baptismi quatuor praecipui sunt ex doctrina ca- 
tholica, 1° gratia justificationis ct sanctitatis, qua peccata 
omnia sive originale sive actualia dimittuntur; 2° remissio 
poenae peccatis debitae tum aeternae tum temporalis ; 3° coo- 
ptatio in Ecclesiae membra , per quam jus acquiritur ad 
aliorum sacramentorum participationem ; 4° characteris im- 
pressio. 

116. Cum vero de aditu ad Ecclesiam res per se pateat, 
nec ulla moveatur quaestio ; de duobus abis , in aliis tra- 
ctatibus egerimus ; superest ut hic disseramus de gratia qua 
deletur reatus originalis peccati, ac tollitur totum id, quod 
veram ac propriam peccati rationem habet. 

PBOPOSITIO 

Per D. /V. J. C. gratiam, quae in Baptismo confertur , 
reatus originalis peccati remittitur , ac tollitur totum id, 
quod veram ct propriam peccati rationem habet 

117. Propositio de fide est sancita in adducto can. 5. 
sess. 5 cone. Tridentini. Quod vero ibi dicitur de reatu 
peccati originalis cx paritate rationis inteltigi debet etiam 
de reatu sive culpae sive poenae alterius cujuscumquc pec- 
cati, eo ipso quod Baptisma passiin in Sacris litteris sa- 
cramentum regenerationis ac renovationis nuncupetur. Pro- 
bationes praeterea quae hic adducuntur cujusvis peccati 
reatum complectuntur. 

118. Tum ex Sacris litteris tum ex constanti ac publi- 
co Ecclesiae sensu veritas propositionis adstruitur. Ex Sa- 
cris litteris quidem nota sunt verba Petri Act. 2 , 38. Ba- 
ptizetur unusquisque vestrum in remissionem peccatorum: tum 

Anatiiae ad Saulum ibid. 22, 16. Baptizare et abiuc pec- 
cata tua ; item quae scribit Apostolus Rom. 6,3. Quicum- 
que baptizati sumus in Christo J esu , in morte ipsius bapti - 
zati sumus .... ita et vos existimate vos mortuos quidem 
esse peccato , viventes mitem Deo in C. J. D. N. ; qui pro- 
inde concludit ibid. c. 8. v. 1 . Nihil ergo nunc damnationis 
est iis qui sunt in Christo Jesu. Iu eisdem praeterea passiin 
legitur , nos per Baptismum ablui , mundart y renasci , san- 
ctificari } Christum induere etc. quibus profecto nihil lucu- 
lentius afferri potest ad commendandum Baptismatis gra- 
tiae effectum quoad cujusvis reatus peccatorum remissionem. 

119. Sed non minus luculenter eadem veritas ex con- 
stanti ac publico Ecclesiae sensu adstruitur. Etenim prae- 
ter formulam symboli Nicaeni Confiteor unum baptisma in 
remissionem peccatorum , id constat vel ex ipsis christianae 
religionis hostium imputationibus, quod christiani scele- 
stos quosque , mulierculasque criminibus oneratas una aquae 
ablutione puros se reddere ac efficere profiterentur, in- 
ter quos eminet Celsus apud Originem lib. 3, n. 51. tum 
etiam ex eo quod Ecclesia nunquam consueverit baptizatis 
poenitentias seu satisfactiones injungere; exinde inolevit abu- 
sus illorum qui Baptismi susceptionem ad seram usque ae- 
tatem protraherent, imo ad mortis articulum. Post haec 
inutile est patrum singillatim testimonia congerere ad rem 
ipsam evincendam. 


DIFFICULTATES 

120.. Obj. 1° Sententia de infusione gratiae habitualis 
in infantes qui tinguntur solum ut probabilior admissa est 
a cone. Viennensi , adeoque ante conc. Florentinum et Tri- 
dentinum res nondum explorata erat. 2° Deinde per Ba- 
ptismum peccatum originale unice deleri ex eo patet , quod 
sacramentum regenerationis vocetur , quatenus , ut patres 
loquuntur, per ipsum deletur, quod carnali est generatio- 
ne contractum. 3° Nec obest conferri illud in remissionem 
peccatorum, ejusmodi enim remissio poenitentiae accepta 
Vol. IV. 3 

referenda est, quae Baptismo praemittebatur juxta illud 
Act. 2, 38. Poenitentiam agite ctc. 4° Nec tamen omnem 
per Baptismum remitti peccati reatum aperte constat ex poe- 
nalitatibus, quas vocant, remanentibus post susceptum Ba- 
ptisma, alioquin intelligi non posset , quomodo sublata 
causa non tollantur effectus ; hinc eadem post Baptis- 
mum ad malum proclivitas, eadem ad bonum difficultas 
permanet ac ante illius susceptionem vigeret. Ergo. 

121. Besp. Ad l m , D. Opinio de infusione gratiae ad 
modum habitus ex sensu philosophiae peripateticae, C. de 
infusione gratiae simpliciter IS. Nec enim opinio haec erat , 
sed fidei veritas de qua numquam inter scholasticos du- 
bitatum est. Igitur quaestio in hoc unice versabatur utrum 
infunderetur per modum habitus et qualitatis. Hoc porro 
nunquam definitum est. 

122. Ad 2 m , I). Etiam, C. solum N. Baptismus sacra- 
mentum regenerationis nuncupatur , quatenus qui antea per 
carnalem generationem nati eramus, illius vi renascimur in 
Spiritu , quaecumque demum peccata praecesserint juxta 
illud Apostoli Bom. 5, 15. Non sicut delictum , ita et do~ 
num .... nam judicium quidem ex uno in condemnationem , 
gratia autem ex multis delictis in justificationem. 

123. Ad 3 m , D . Poenitentiae accepta referenda est re- 
missio peccatorum dispositive , seu velut conditioni neces- 
sariae in adultis, C. efficienter seu formaliter N. 

124. Ad 4 m , N. Poenalitates vero nobis relictae sunt 
ad agonem, et ad conformitatem cum Christo patiente in 
praesenti hac vita. Batio autem oh quam sublata causa, 
scilicet peccato originali , remaneant poenalitates quae ef- 
fectus sunt peccati , est , quia sanata quidem est persona , 
non autem revocata ad pristinam integritatem sanciata na- 
tura. Ex hac porro illa oritur ad malum proclivitas , ac 
difficultas ad bonum prosequendum , quam experimur , ad 
eum modum quo infans qui in lutum cecidit a matre ab- 
stergitur a contractis maculis , at minime levatur a do- 
lore quem infans ex casu patitur. 

CAPUT VII. 

IN DOCTRINAM HACTENUS VINDICATAM SCHOLIA 

125. Circa formam et subjectum nonnulla addenda sunt. 
Quaestio enim duplex agitatur circa formam , altera specu- 
lativa, altera historica. Ac primo nonnulli scholastici quos 
recenset Dom. Soto in 4. Sent. dist. 5. quaesi. unie. art. 6. 
inter quos eminent Cajetanus et Hadrianus VI. in suis Com- 
mentariis ante Pontificatum editis , ceusuerunt validum esse 
Baptismum vel sub generica Trinitatis invocatione colla- 
tum, vel sub invocatione unius tantum personae, vel in 
nomine solius Jesu Christi. Hanc sententiam amplexus est 
Jo. Gherhardus Vossius lib. 2. De Baptismo Thes. 6. Jam 
vero etsi daretur sententiam hanc aliqua probabilitate mi- 
nime destitutam esse , in praxi nihil inservit ob contrariam 
doctorum opinionem ; quandoquidem in administratione sa- 
cramentorum non licet sequi probabilissimam licet opinio- 
nem, relicta tutiori, imo Alexander V1IT. hanc proscripsit 
propositionem, quae est n. 27. Valuit aliquando Baptismus 
sub hac forma collatus : in tiomine Patris , et Filii et Spi- 
ritus Sancti , praetermissis illis: Ego te baptizo. 

126. Quoad quaestionem historicam, ut jam innuimus, 
non defuerunt , qui contenderint apostolos ex quadam 
dispensatione, ut vult s. Thomas adstipulatus huic sen- 
tentiae , Baptismum administrasse sub unius Jesu Christi no- 
minis invocatione; Ut nomen Christi, ut ipse loquitur Par. 3. 
q. 66. ar. 3. ad 1. quod erat odiosum Judaeis et gentilibus , 
honorabile redderetur. Card. Ursius in Disseri, de Baptismo 
in nomine J. C. collato , ac in alio opusculo , cui titulum fe- 
cit: Vindiciae dissertationis de Baptismo in nomine J.C., plu- 
ribus hanc sententiam confirmare adnisus est. Ast eidem 
refragati sunt Drouvenius , Card. Gotti , Billuart aliique 
non pauci , qui exponunt s. Thomam ita ut hypothetice po- 
tius quam absolute locutus fuerit. Opinio , quae tenet apo- 
stolos reipsa sub invocatione distincta trium personarum di- 

vinarum Baptismum contulisse, communior ac vera vide- 
tur. Quod in Actis Apostolicis dicitur de baptizatis in no- 
mine Jesu Christi , exponitur de Christi Baptismate ad distin- 
ctionem Baptismi Joannis. 

127. Sed ut jam aliquid attingamus de Baptismi subje- 
cto, haud exigua controversia exarsit inter thomistas et 
scotistas , utrum liceat , invitis parentibus , infidelium infan- 
tes baptizare. Sententiam affirmantem scotistae , negantem 
thomistae sectati sunt. Thomistarum doctrinae procul du- 
bio Ecclesiae praxis favet, quae, uti observat s. Thomas 
2. 2. q. 10. ar. 12., licet habuerit imperatores potentissi- 
mos in sinu suo , nunquam tamen infidelium filios invitis 
parentibus tingere consuevit. Ratio vero hujus praxis de- 
sumitur a s. Thoraa tum ex fidei periculo , tum ex lae- 
sione justitiae naturalis; quas deinde fuse s. Doctor evolvit. 
Scotistarum partibus adhaesit Kstius , qui in 4. seni. Dist.5. 
$. 2. illorum argumenta exponit et confirmare satagit. 

128. Illicitum pariter atque a christiana pietate alie- 
num esse adultos invitos ad Baptismum cogere , nemo in- 
ficiatur. Si quis tamen non omnino reluctans atque ex ti- 
more impendentis sibi gravis damni Baptismum susceperit , 
ex communi sententia valide censetur baptizatus , non au- 
tem si sola externa vi tinctus fuerit. 

129. Circa ritus animadvertere juverit non eosdem sem- 
per adhibitos fuisse in administratione hujus sacramenti. 
Nonnulli in desuetudinem abierunt, alii constanter viguere. 
Jure porro crimini vertitur protestantibus quod usum exor- 
cismorum repudiaverint, qui a primis Ecclesiae seculis vi- 
guit , et ex quo patres , Augustinus praecipue , arma pro- 
mebant ad refellendos pelagiauos. In reprehensionem pari- 
ter incurrit synodus Pistoriensis quae sui) obtentu obse- 
cundandi spiritui Ecclesiae a couc. Tridentiuo repraesen- 
tatae , uonnisi unum susceptorem seu patrinum , marem 
pro maribus , foeminam pro foeminis assumi decrevit , cum 
rcipsa Tridentini patres duos assumendi , prout mos ubi- 
que fere obtinet, facultatem concesserint. 

DE CONFIRMATIONE 

***» 


1. Vium a veteribus Confirmatio spectata fuerit veluti 
quaedam baptismi consummatio ac perfectio , ideo ea tum 
adultis tum infantibus statim post sanctum lavacrum con- 
ferri consueverat , ac secundum inter sacramenta locum ex 
ordine tenet. 

2. Eadem ab effectibus modo vocata a veteribus est 
pcrjectio et consummatio , modo sacramentum plenitudinis gra- 
tiae . A materia interdum impositio manuum , aut Sacramen- 
tum Chrismatis , Oleum sanctificaturn , aut etiam absolute Chri- 
sma, et cum addito , Chrisma sanctum , unguentum perenne, 
supercaeleste , Chrisma salutis dicta est ; a signo denique cru- 
cis, quod supra frontem teritur, vel characteris in anima » 
impressi nuncupata est sigillum , signaculum spiritale , do- 
minicum. A Graecis p assim ac orientalibus vocatur. 
Definiri autem solet: Sacramentum Novae Legis, quo bapti- 
zatis gratia sanctificans augetur, et additur robur Spiritus San- 
cti , tum ad firmiter credendum , tum ad fidem ipsam stre- 
nue profitendam. 

3. Catholicam hujus sacramenti doctrinam sancivit Tri- 
dentinum sess. 7. tribus his canonibus: can. 1. Si quis 
dixerit , Confirmationem baptizatorum otiosam ceremoniam esse 
et non potius verum et proprium sacramentum , aut olivi ni- 
hil aliud fuisse, quam catcchesim quandam, qua adolescen- 
tiae proximi fidei suae rationem coram Ecclesia exponebant ; 
anathema sit. Can. 2. Si quis dixerit injurios esse Spiritui San- 
cto eos, qui sacro Confirmationis Chrismati virtutem aliquam 
tribuunt; anath. sit . Can. 3. Si quis dixerit , sanctae Confir- 
mationis ordinarium ministrum non esse solum Episcopum , sed 
quemvis simplicem sacerdotem; anath. sit. 

4 . Tria igitur sunt dogmata a nobis vindicanda ; sacra- 
menti veritas , materia ac minister. Quod totidem cap itibus 
efficiemus , quibus quartum adjiciemus ad magis illustran- 
da quae ad hoc sacramentum spectant. 

CAPUT I. 

DE VERITATE SACRAMENTI CONFIRMATIONIS 

5. Protestantes omnium primi veritatem hujus sacra- 
menti adorti sunt; veteres enim haeretici potius neglexe- 
runt aut temerarunt , quam rejecerint. Lutberus in lib. De 
capliv. Babylonica cap. De Conjirm. inter ecclesiasticas ce- 
remonias Confirmationem rejicit ; conviciis ac blasphemiis 
haeretici reliqui eum secuti sacramentum istud prosecuti 
sunt. Inter hujus sacramenti impugnatores eminent Dallaeus 
atque Samuel Basnagius. Non pauci tamen ex recentioribus 
protestantibus , contentione deposita , suminis laudibus sa- 
cramentum hoc extollunt. 

PROPOSITIO 

Confirmatio baptizatorum non est otiosa ceremonia 
sed verum et proprium Sacramentum 

6. De fide hanc esse propositionem constat ex allegato 
can. 1. conc. Tridcntini. Ejus veritatem ex Scripturis sen- 
su traditionali expositis atque ex constanti totius Ecclesiae 
praxi evincimus. 

7. In Actis Apostolicis c. 8, 14. seqq. legitur: Cum 
audissent Apostoli , qui erant Jerosolymis , quod recepisset 
Samaria verbum Dei , miserunt ad eos Petrum et Joannem : 
qui cum venissent , oraverunt pro ipsis , ut acciperent Spiri- 
tum Sanctum ; nondum enim in quemquam illorum venerat , sed 
baptizati tantum erant in nomine Domini Jesu. Tunc impo- 
nebant manus super illos , et accipiebant Spiritum Sanctum . 
Rursum ibid. 19, 5 His auditis , baptizati sunt (Ephesii) 
in nomine Domini Jesu , et cum imposuisset illis manus Pau - 

lus , venii Spiritus Sanctus super cos. Unde sic: Tria ex ad- 
versariis ipsis requiruntur ac sufficiunt ad verum sacramen- 
tum constituendum, signum sensibile , institutio Christi , et 
gratiae collatio. Atqui tria haec ex allatis testimoniis in Con- 
firmatione habentur, signum quidem sensibile in manuum 
impositione, gratiae collatio in Spiritu S. quem conferebant 
apostoli , Christi autem institutio ex hac ipsa gratiae colla- 
tione per signum sensibile necessario sequitur. 

8. Scripturarum sensus traditionalis ex quinque prio- 
rum seculorum patribus evidenter adstruitur: Etenim ex 
sec. II. labente s. Irenaeus lib. 4. Contr . haeres, c. 38. 

. n. 2. scribit : Quibuscumque enim imponebant Apostoli manus 
accipiebant Spiritum Sanctum , qui est esca vitae , seu gratia 
sanctificans. Item Tertullianus in lib. De Bapl. c . 8. Dehinc, 
inquit, manus imponitur, per benedictionem advocans et in - 
vitans Spiritum Sanctum. Eadem eodem sec. habet Theophi- 
lus Antiochenus lib. 1. ad Autolycum. 

9. Ex sec. III. nobis sese offerunt Cyprianus ac Fir- 
milianus ; Cyprianus Ep. 7*2. iterum tingendos ab haereti- 
cis baptizatos contendit cum ad Ecclesiam redeunt, quia 
tunc demum, inquit, plene sanctifican et esse filii Dei pos- 
sunt, si utroque Sacramento nascantur ; et Ep. 73. de ba- 
ptizatis a Philippo scribit: Quod deerat, id a Petro el Jo- 
anne factum est , ut oratione pro eis habita, et manu imposita, 
invocaretur et infunderetur super eos Spiritus Sanctus . Quod 
nunc quoque apud nos geritur ; ut, qui in Ecclesia baptizan- 
tur , praepositis Ecclesiae offerantur, et per nostram oratio- 
nem et manus impositionem Spiritum S. consequantur , et si- 
gnaculo dominico consummentur. Eadem habent Firmilianus 
in Epist. ad s. Cyprianum, et vetus Auctor De Ite baptismate , 
et s. Cornelius Papa in Epist. ad Fabium, qui de Nova- 
tiano scribit : Hoc autem , signaculo minime percepto, quomodo 
Spiritum Sanctum potuit accipere? 

10. Ex IV. et V. sec. de hoc sacramento pertractant 
synodus Uliberitana can. 38., Innocentius I in Epist. ad 
Decentium, s. Hieronymus in Dial. adversus Lueiferian. n. 9. 

s. Augustinus De Trinit. lib. 15. c. 25. n. 46., Cyrillus 
Hierosolym. Calech. 31. qui copiose adeo quae ad hoc 
sacramentum spectant, et clare exponit, ut Kemnitius non 
dubitaverit vocare Confirmationem Sacramentum Cyrillia - 
num. Nos hic solius Augustini verba describemus, qui loc. 
cit. ait: Quem morem (apostolorum imponendi manus, et 
orandi ut veniat Spiritus S.) in suis praepositis etiam nunc 
servat Ecclesia. 

1 1 . De Ecclesiae porro constanti ac universali praxi 
in administrando hoc sacramento praeter conciliorum , 
Pontificum, et patrum documenta, testes sunt Rituales li- 
bri et Sacramentaria quoad Ecclesiam Occidentalem , et 
Euchologia quoad Ecclesiam Orientalem, in quibus ritus, 
ordo, materia, minister hujus sacramenti indicantur ex 
apostolica traditione. Hos autem libros atque haec Eucho- 
logia collegerunt Martenius et Renaudotius, qui praeterea 
ineluctabilibus mouumeutis ostendit hac in parte consen- 
sionem Ecclesiarum Orientalium cum Ecclesia Latina. 

DIFFICULTATES 

12. I Obj. Quae ex Scripturis proferuntur non osten- 
dunt sacramenti veritatem. Etenim 1° in illis agitur de colla- 
tione gratiae gratis datae, non autem gratiae sanctifican- 
tis; quotquot enim illam impositionem manuum accipie- 
bant, loquebantur linguis et prophetabant, ut legitur Act. 19, 
6. quam proinde potestatem dandi Spiritum S. oblata pe- 
cunia, Simon magus emere voluit. 2° Hinc beet Ananias 
non fuerit episcopus, Saulo tamen, ut legitur Act. 9, 17., 
manus imposuit, ut visum reciperet, et impleretur Spiritu 
Sancto. 3° Cernens propterea Petrus ibid. c. 10, 14. quod 
cecidit Spiritus Sanctus super omnes , qui audiebant verbum , 
beet nondum baptizatos, ab imponendis super eos mani- 
bus post baptismum , se abstinuit. 4° Idcirco apposite Au- 
gustinus De Bapt. lib. 3. c. 16. n. 31. interrogat: Quid 
est aliud manus impositio , nisi oratio super hominem ? Et Gra- 
tianus Causa 1. i*ap. /1 r i anos , quae st. 1. n. 73. negat ma- 

nuum impositionem esse sacramentum. 5° Alioquin injuria 
irrogaretur baptismo, quasi per ipsum gratia conferretur 
dimidiata. 6° Nec deest panis eucharisticus qui cor homi- 
nis confirmat; refert proinde s. Cyprianus Epist. 54. (Chri- 
sti athletas ad martyrium subeundum se eucharistiae ely- 
peo communivisse. Ergo. 

13. Resp. N. A. Ad l m , prob. D. Agitur de collatione 
gratiae gratis datae praeter collationem gratiae sanctifi- 
cantis, Tr. vel C. ad hujus exclusionem N . Collatio dono- 
rum quae comitabatur manuum impositionem in illis Ec- 
clesiae primordiis accidentalis erat ad fidei commendatio- 
nem, ac proinde non omnes eadem dona consequebantur, 
ut declarat Apostolus 1. Cor. 12, 47. seqq. scribens: di- 
visiones gratiarum sunt, ac fuse prosequitur. Contra vero 
gratia sanctificans erat effectus principalis, ut declaravit 
Christus Luc. 34, 49. dum promisit gratiam confirmatri- 
cem roboris ac fortitudinis ad strenuam fidei testificatio- 
nem, dicens: Donec induamini virtute ex alto. Ad hunc fi- 
nem manuum impositio omnibus conferebatur ex Apostolo 
qui Hebr. 6, 1. et 3. hanc manuum impositionem re- 
censet inter fundamenta religionis Christianae, scribens: 
Non rursum jacientes fundamentum poenitentiae ab operibus 
mortuis , et fidet ad Deum ; baptismatum doctnnae; imposi- 
tionis quoque manuum. Sicque responsio patet ad objecta loca. 

14. Ad 2 m , D. Ananias manus imposuit Saulo ut vi- 
sum reciperet , C. ut impleretur Spiritu S. Subd. mediante ba- 
ptismo , C. per se N. necdum enim erat Saulus baptijzatus. 

15. Ad 3 m , D. Non legitur Petrum super Cornelium, 
cj usque familiares post collatum baptismum manus impo- 
suisse, C. non imposuit vel N. vel Tr. Fieri enim potuit, 
ut postquam Petrus vidit Spiritum S. extraordinaria ratione 
super illos illapsum sicut super apostolos in coenaculo , 
illam manuum impositionem praetermiserit. Ceterum illud 
non est nisi argumentum negativum. 

16. Ad 4®, D . Loquens de impositione manuum recon - 
cikatoria , qua recipiebantur haeretici in Ecclesiam, C. de 

sacramentali N. Tn allegatis enim verbis s. Augustinus ra- 
tionem reddit quare manus imponantur super haereticis 
cum redeunt in Ecclesiae sinum, non autem iteretur ba- 
ptismus ; scribit enim ibid. Manus autem impositio, non si- 
cut baptismus, repeti potest. De hac ipsa manuum impositio- 
ne loquitur Gratianus. 

17. Ad 5 W , D. Si idem esset utriusquc sacramenti ef- 
fectus , C. Si plane diversus N. Per baptismum enim re- 
nascimur ac renovamur, et ingredimur in Ecclesiam, per 
Confirmationem autem robur accipimus ad fidem strenue 
profitendam, ct adscribimur Christi militiae. Eadem est 
in utroque sacramento gratia sanctificans, sed datur ad 
diversos effectus. 

18. Ad G m , D. Per modum nutritionis, C. per mo- 
dum roboris juxta dicta N. Athletae porro illi , de quibus 
scribit s. Cyprianus, ideo solo se muniebant eucharistico 
cibo, quia jamdiu fuerant chrismate delibuti statim post 
baptismum , prout ferebat illius aetatis disciplina . 

19. II. Obj. 1° Patres antiquissimi prorsus silent de 
hoc Confirmationis sacramento, inter quos s. Justinus, quam- 
vis professus fuerit se in sua Apologia omnia Caesaribus 
exponere, ne, ut ipse ait n. 61., maligne quidquam et dis- 
simulanter agere videretur. 2° Insequentes patres de Con- 
firmatione disserunt tanquam de parte integrali baptismi 
ac ceremoniali. Sic Tertullianus lib. De Bapt. c. 7. dicit 
unctionem illam profluxisse de pristina disciplina, Veteris 
scilicet Testamenti, eamque baptismo adjungit; suum li- 
brum propterea, quem de Baptismo inscribit, bis verbis 
absolvit: Diximus, quantum mediocritati nostrae licuit , de 
universis , quae baptismi religionem struunt. 3° Nec aliter s. Cor- 
nelius Papa de Confirmatione sensit, quam dari scribit ab 
episcopo juxta ecclesiasticam regulam. 4° Patres proinde 
Confirmationem passim vocant baptismi perfectionem , ut 
conc. Illiberitanura can. 38.; aut supplementum , ut Cypri- 
anus Ep, 73., qui et in Epist. 72. scribit: Tunc demum 
(homines) plene sanctificari, et esse filii Dei possunt , si sa - 

cramento utroque nascantur. 5° Imo s. Irenaeus lib. 1 . Contr . 
haeres, haereticis valentinianis usum opobalsami adscribit 
ad suos neophytos inungendos. Quem ritum, ut conjicit 
Basnagius in Annalibus politico- Ecclesiast. ad an. 37. n. 3. 
Ecclesia adoptavit , ut valentinianos facilius ad se alli- 
ceret. Ergo. 

20. Resp. I). Id est, deficientibus documentis, non 
constat patres apostolicos de Confirmatione disseruisse , C. 
non agnoverunt hoc sacramentum N. Cum enim patres 
qui suppares illis fuerunt tam aperte de Confirmatione lo- 
quantur uti de re in usu quotidiano ubique recepta, mi- 
rum est urgeri posse paucorum silentium. Ideo vero Ju- 
stinus impositionem manuum praetermittit, quia haec ad 
scopum suum non spectabat , et quia habebatur velut ap- 
pendix baptismi. Scopus s. Martyris erat dissolvere calu- 
mnias quas adversus baptismum et eucharistiam ethnici 
struebant. 

21. Ad 2 re , Neg. Sed utrumque consueverunt patres 
conjungere, quia simul ambo administrabantur. Quod si Ter- 
tullianus dicit Unctionem de pristina disciplina venisse , al- 
ludit ad figuras quae in Yet. Testamento de hac unctione 
praecesserant, non autem quasi identica esset quoad vim 
et efficaciam. Nec refert aut librum suum inscripsisse De 
baptismo , aut utrumque sacramentum conjunxisse; ut enim 
animadvertimus, ideo conjunxit, quia simul conferebantur. 
Alterum porro sacramentum ab altero apprime Tertullia- 
num distinxisse, exinde patet, quod diversam materiam, 
ministrum et effectum unicuique tribuat , prout pariter ef- 
ficit circa eucharistiam: en ejus verba ex lib. De resurrect. 
camis c. 8. Caro abluitur , ut anima emaculetur (en effe- 
ctus baptismi ) ; caro ungitur , ut anima consecretur ; caro 
signatur , ut anima muniatur; caro manus impositione adum- 
bratur , ut et anima spiritu illuminetur (en effectus Confir- 
mationis); caro corpore et sanguine Christi vescitur , ut et 
anima de Deo saginetur (en effectus eucharistiae). 

22. Ad 3", Neg. Nec enim verba illa: juxta ecclesia - 

sticam regulam ad Confirmationem referuntur, sed ad ce- 
remonias, quae ex 'ecclesiastica regula servabantur in so- 
lenmi baptismi administratione , quas JXovatiauus suppleri 
neglexit cum ex infirmitate convaluit. 

23. Ad 4 m , D. Patres passim vocant Confirmationem 
perfectionem baptismi ratione effectus, C. ratione sacramen- 
ti /V. Quo sensu s. Cyprianus scripsit christianum post re- 
ceptionem utriusque sacramenti plene sanctificatum esse, 
quatenus gratiam roboris et fortitudinis per Confirmatio- 
nem adeptus est, adeoque commemorat utrumque sacra- 
mentum. 

24. Ad 6 m , D. Una cum superstitiosis vocibus et riti- 
bus quibus Valentiniani utebantur ad suos inungendos , C. 
usum opobalsami per se vel /V. vel subd. Aliter ac ferret Ec- 
clesiae usus , Tr. secus N, Totam illorum haereticorum actio- 
nem reprehendit Irenaeus. Quod autem Ecclesia adseiverit 
a valentinianis opobalsami usum conjectura est quae fal- 
sitatis arguitur ex facto ; Ecclesia enim, ut suo loco dice- 
mus, longe verisimilius non adoptavit opobalsamum ad ef- 
fectus hujus sacramenti luculentius significandos nisi sec. VI. , 
scilicet quando haeretici illi plane evanuerant. 

25. III. Obj. Omnia arguunt ecclesiasticam institutio- 
nem Confirmationis. Ac 1° materia quae valde abhorret a 
simplicitate qua Christus usus est quoad ceterorum sa- 
cramentorum materiam, aqua scilicet pro baptismo, pane 
et vino pro eucharistia; dum in Confirmatione praeter 
manuum impositionem, oleum requiritur ac opobalsamum. 
2° Minister, qui solus episcopus est, quo fit ut ingens mul- 
titudo adeo salutari sacramento ex sensu catholicorum , 
toto vitae tempore destitui debeat. 3° Forma, quae pari- 
ter abludit ab Evangelica indole , illis verbis concepta : Si- 
gno te signo crucis, confirmo te chrismate salutis. 4° Effe- 
ctus , qui esset roboris ac fortitudinis , qui tamen ab Apo- 
stolo 2. Tim. 1, 7. tribuitur ipsi baptismo scribens: No- 
li itaque erubescere testimonium Domini nostri. 5° Confirma- 
tio igitur non est nisi ecclesiastica ceremonia sec. Eccle- 

siae III. suffecta manuum impositioni curatoriae , quae 
cum apostolis cessavit, ih CujUs loco olei unctio adhiberi 
coepit, cujus nulla mentio occurrit iu Actis apostolicis. 
6“ Hinc tot disputationes inter catholicos de ejusdem in- 
stitutione, materia, aliisque ejusmodi. 7° Neque explora- 
tum est Orientales Ecclesias hoc sacramentum habere, prout 
non pauci missionarii inficiantur. Ergo. 

26. Resp. N. A. Ad l m , prob. D. Si opobalsamum esset 
materia essentialis , Tr. si accessoria , ut ridebimus , A\ 

27. Ad 2 m , f). Si ageretur de sacramento ad salutem ne- 
cessario, Tr. secus N. Accedit quod saltem delegatione 
Rom. Pontificis presbyter possit esse extraordinarius hu- 
jus sacramenti minister. 

28. Ad 3 m , D. Ita tamen ut forma haec verbis ipsis 
apostolicis sit concinnata , C. secus Tr. Desumpta porro est 
forma Confirmationis ex Apostolo 2. Cor. l> 12. scribente 
Qui confirmat nos vobiscum in Christo , et qui unxit nos , Deus 
qui et signavit nos et dedit pignus spiritus in cordibus no- 
stris. Adde nondum exploratum verba singula esse essentialia. 

29. Ad 4 m , N. In allegato enim testimonio loquitur 
Paulus de sacramento ordinis, de quo postea. 

30. Ad 5 m , N*. Cum enim haec illatio ex falsis prae- 
missis deducatur, nec nisi conjecturis et argumentis inni- 
tatur negativis, nullius momenti est. His autem opponi- 
tur. ut vidimus, sensus traditionalis totius Ecclesiae. 

31. Ad 6' n , D. Salva tamen sacramenti veritate, C. 
ad ejus exclusionem N. Ejusmodi disceptationes commu- 
nes sunt sacramentis reliquis, ac veritate sacramenti con- 
stituta, libere agitantur. 

32. Ad 7 m , N. Etenim non ex paucorum missionariorum 
relatione, qui decipi potuerunt ex diversitate rituum, sed 
ex documentis et praxi de Orientalium Ecclesiarum fide 
judicium ferre debemus. Cum vero constet ex eorum Eu- 
chologiis, et ex praxi quotidiana, Ecclesias illas admit- 
tere, et administrare hoc sacramentum, nonnisi absurde 
id in dubium revocatur. 

CAPUT II. 

/ 

DE CONFIRMATIONIS MINISTRO 

33. Ministrum ordinarium Confirmationis solum epi- 
scopum esse nemo catholicorum dissentit , praesertim post 
editam a conc. Tridentino definitionem, quam apposita 
propositione mox adstruemus. 

34. Presbyterum autem extraordinarium seu ex dele- 
gatione saltem Rom. Pontificis , esse posse ejusdem sacra- 
menti ministrum, si paucos excipias, quorum sententia 
temeritate non vacat, nemo pariter catholicus inficias ibit; 
cum constet saepe Rora. Pontifices delegationem hanc con- 
tulisse presbyteris in Palaestina atque in India degentibus. 

35. Verum utrum possit presbyter ab episcopo dele- 
gari, quaestio haud parum implicata est. Haec porro ut 
rite solvatur, dispesci primum debet usus qui obtinet in 
Ecclesia Graeca, ceterisque Orientalibus ab usu qui viget 
in Ecclesiis Occidentalibus. Exploratum enim est ex certis- 
simis documentis quae proferunt Morinus, Lupus, Hol- 
stenius, Goarius, ac Renaudotius, ab immemorabili con- 
suevisse episcopos Graecos et Orientales demandare pre- 
sbyteris munus administrandi hoc sacramentum, qui mos 
apud ipsos adhuc perseverat, ex tacita saltem conniven- 
tia Rom. Pontificum, ut loquitur Benedictus XIV. De Sy- 
nodo lib. 7. Quod vero spectat ad Ecclesias Occidentales 
distinguendum est jus antiquum a jure novo , quod a plu- 
ribus seculis obtinet. Juxta antiquum jus constat ex do- 
cumentis a Morino prolatis in Exercitat, de Sacr. Confirmat. 
atque a reliquis laudatis auctoribus, potuisse episcopos 
etiam in Occidentali Ecclesia presbyteros ad consignandum 
delegare. Nunc vero haec delegatio soli Rom. Pontifici 
reservata est pro Occidentalibus Ecclesiis, ita ut irritum 
sit, si illa non interveniente, presbyter consignaret. Nun- 
quam vero factum est, secus ac contenderint Morinus, 
Holstenius ac Sirmondus , ut haec facultas delegaretur dia- 

conis. Verba enim Innocentii I. in epist. ad Decentium, 
quibus isti innituntur, pro hac assertione, de sola manuum 
impositione super energumenos, intelligi debent. 

36. Verum, jus quod solis competit episcopis consi- 
gnandi, est ne divinum an ecclesiasticum? Concilium Tri- 
dentinum hoc non definivit. Trombellius in Dissert. 10. 
De ministro Confinn . q. 2. §• 6. scqq. pluribus argumen- 
tis adnisus est ostendere , non esse nisi ecclesiasticum. Quod 
igitur de fide definivit Tridentinum circa ministrum Con- 
firmationis, hic propugnandum assumimus. 

PROPOSITIO 

Episcopi habent potestatem confirmandi , quae non est illis 
cum presbyteris communis; sanctae enim Confirmationis 
ordinarius minister est solus Episcopus , non autem qui- 
vis alnis Sacerdos 

37. De fide hanc esse propositionem constat tum ex 
Can. 3. sess. 7. conc. Tridentini superius recitato, tum ex 
Can. 7. sess. 23. Si quis dixerit Episcopos . . . t non ha- 
bere potestatem confirmandi ... * et cam quam habent illis 
esse cum presbyteris communem ; . . anathema sit. Adstrui- 

r " 

tur autem adversus photianos, vvaldenses, wicleffitas, at- 
que hussitas , docentes ministrum ordinarium Confirmatio- 
nis etiam simplicem esse sacerdotem. 

38. Haec autem veritas ex Scripturis evincitur a sen- 
su traditionali expositis. Act. enim c. 8. legimus aposto- 
los Petrum ac Joannem missos esse Samariam ut manus 
imponerent super tinctos a Philippo. Hanc porro manunm 
impositionem hos apostolos praestitisse, prout erant epi- 
scopi, ex universa discimus ecclesiastica antiquitate. Nam 
solos episcopos deprehendimus manus imposuisse ad con- 
ferendum Spiritum S. , si casus singulares excipias in qui- 
bus ipsi presbyteros delegarunt juxta dicta. Hinc s. Cy- 
prianus, ut vidimus, scribebat ad Firmilianum , eos, qui in 
Ecclesia baptizantur , praepositis Ecclesiae offerri , ut per no- 

stram orationem ac manuum impositionem Spiritum Sanctum 
consequantur. Quo pariter referuntur cetera, quae allegata 
sunt documenta, ex quibus constat, in utraque Ecclesia 
Orientali ac Occidentali solum episcopum spectatum fuis- 
se uti ordinarium Confirmationis ministrum , cui scilicet 
ex officio ac proprio jure competeret sacramentum hoc 
administrare. 


DIFFICULTATES 

• i 

• 39. I. Obj 4 Ex universa potius antiquitate constat jus 
confirmandi presbyteris competere. Etenim , ceteris omis- 
sis, l°s. Hieronymus in Dial. cont. Lucifer, affirmat ad ho- 
norem potius sacenlotii } quam ad legem necessitatis factum 
esse , ut soli episcopi consignarent ; et in Epist. ad Evan - 
gelum sciscitatur : Quid facit , excepta ordinatione , Episco- 
pus , quod presbyter non faciat? 2° Sola quippe Ordinatione , 
subdit s. Jo. Chrysostomus Hom. It. in 1. Ep. ad Timoth. 
n. 1., superiores (episcopi) sunt , et hinc tantum videntur 
presbyteris praestare. 3° Beda in Ps. 26. docet unctionem, 
quae fit per manuum impositionem ab episcopis . ... et vulgo 
Confirmatio dicitur , eandem esse cum secunda (quae fit in ba- 
ptismo) ; propter arrogantiam tamen non concessa est singulis 
sacerdotibus , sicut et alia multa. Sed ut altius assurgamus 
4° Constitutiones Apostolicae lib. 8, pro certo assumunt 
idem jus esse quoad Confirmationem episcopis et presby- 
teris; legitur enim in cis c. 22. De Baptismo, episcope, 
aut presbyter , jam quidem antea constituimus , et nutic vero 
dicimus . . . Unges prius Oleo Sancto ; deinde baptizabis aqua; 
postremo signabis unguento. 5° Idem habet conc. Toleta- 
num I. cati. 20. dicens: Statutum est diaconum non chris- 
mare , sed presbyterum , absente episcopo ; praesente vero , si 
ab eo fuerit praeceptum. Paria habent concilia Arausica- 
num I. can. 1 , Hegiense can. 5. , Barcinonense can. 2. , sed 
prae ceteris Hispalense II. quod can. 7. aperte declarat, 
plurima olim presbyteros communia cum episcopis habuis- 
se , ut Paracletum Spiritum dare , Chrisma conficere , Chrismate 

baptizato rum frontem signare , nunc vero novellis et ecclesiasti- 
cis regulis haec omnia illicita esse presbyteris etc. Ergo. 

40. Resp. 1° generatim: D. Et haec omnia ad suminum 
evincerent ordinarium jus non competere solis episcopis ex 
jure divino presse sumpto , sed solum f uti scholae lo- 
quuntur , reductive , C. ipsis non competere jure saltem ec- 
clesiastico N. Jam enim animadvertimus quaestionem hanc 
dogma non attingere. 

41. Resp. 2° Ad l ra , D. S. Hieronymus in primo textu 
asserit ad honorem potius sacerdotii etc., spectata divina Chri- 
sti dispositione, Tr. , spectata dispositione Ecclesiae IV. Ad 
alterum vero textum Quid facit etc. D. Jure ordinario aut 
extraordinario, C. ordinario N. 

42. Ad 2 m , Eadem esto distinctio ; siquidem s. Jo. 
Chrysostomus id unum significat, posse ab episcopo de- 
legari presbytero facultatem extraordinariam munia obeun- 
di quae propria sunt episcopi, excepta Ordinatione. 

43. Ad 3 m , D. Adempta est presbyteris facultas prius 
ipsis concessa confirmandi , Tr. vel C. quae ipsis compe- 
teret jure ordinario N. Haec nobis facilior videtur expo- 
sitio istius obscurissimi textus Bedae , quin recurrere opus 
sit ad ejus corruptionem cum Abb. Sancyrano nuncupato, 
quae nullis idoneis documentis fulciri potest. 

44. Ad 4 m , D. Supponuut Constitutiones apostolicae in- 
esse presbyteris facultatem consignandi illis ab episcopis de- 
legatam, C. ordinariam N. 

45. Ad 5 m , D. Et ejusmodi concilia, praesertim Hispa- 
lensc, agnoscunt in presbyteris potestatem eisdem commu- 
nicatam, prout ferebat jus antiquum, C. ordinariam et pro- 
priam IV. Alioquin non potuisset haec in illis coarctari , aut 
etiam ab cis tolli, prout factum patet cx adductis verbis 
ejusdem concilii Hispalensis. 

CAPUT III. 

DE MATERIA , FORMA £T EFFECTIBUS CONFIRMATIONIS 

46. Ut de singulis heic propositis seorsum disseramus, 
a materia incipimus. 

47. Cum in administratione Confirmationis tum manuum, 
aut saltem manus impositio adhibeatur et Chrismatis inun- 
ctio , controversia inter theologos viget , quaenam sit prae- 
cise materia essentialis et adaequata hujus sacramenti, num 
scilicet manuum impositio quae praemittitur unctioni , an 
vero sola unctio; utrum aeque in alterutra; an denique 
in utriusque conjunctione. Siquidem quatuor hae sunt sen- 
tentiae in quas theologi divisi sunt ; et unaquaeque uti suos 
patronos, ita sua fundamenta habet aut in Scriptura , aut 
in traditione, aut in utraque simul. Communissima nunc 
jam est opinio cui adstipulantur s. Thomas, Bellarminus, 

* Maldonatus, aliique passim, qui contendunt materiam adae- 
quatam Confirmationis consistere in Chrismatis unctione una 
cum manus impositione, quae in ipsa actione Chrismatio- 
nis fit. Haec sententia eo firmior videtur , quod pro se ha- 
beat quidquid a patronis aliarum sententiarum adducitur 
sive pro sola manuum impositione , sive pro sola unctione, 
ex Scripturis, ex testimoniis patrum, atque ex Eucholo- 
giis et ritualibus libris. Insuper perfecta in hac sententia 
apparet utriusque Ecclesiae Orientalis et Occidentalis con- 
sensio, cum in utraque et consignatio Chrismatis vigeat 
et manuum impositio , quae illam comitatur. Demum facile 
qui eam propugnant se expediunt ab illis difficultatibus 
quibus unaquaeque seorsum sumpta praedictarum sententia- 
rum impetitur. Huic proinde et nos assentimur. Quod enim 
attinet ad illam manuum impositionem , quae praemittitur 
ab episcopo super omnes confirmandos , penitus omittitur 
a Graecis et Orientalibus; in Bitualibus vero latinis, quos 
adducit Martenius non est constans sed in aliquibus prae- 
mittitur , in aliis postponitur , in aliis omittitur. Prae- 

terea, uti observat Benedictus XIV. lib. 13. de Synodo c. 19. 
mos pluribus in locis viget, ut si qui superveniant confir- 
mandi , impositione illa absoluta , non reiteretur , quod cer- 
te non fieret , si essentialis illa existimaretur. 

48. Constituta igitur veriore sententia dc essentiali et, 
adaequata Confirmationis materia in unctione ; cum unctio 
haec fiat oleo opobalsamo permixto , a Graecis vero oleo 
et chrismate seu unguento tribus aut quinque supra tri- 
ginta aromatibus confecto, quaeri solet utrum ejusmodi 
opobalsami aut unguenti permixtio eenseri debeat essen- 
tialis nec ne. Communior sententia tenet solum oleum ex 
olivis expressum materiam constituere essentialem, Hanc sen- 
tentiam amplexus est Bellarminus. Sane , ut nos paulo ante 
innuimus, uonnisi sexto seculo ejusmodi permixtio induci 
coepit ad uberiorem significationem effectuum hujus sa- 
cramenti , ac anteriora seculo illo documenta de solo oleo 
mentionem faciunt. Certum itaque videtur ejusmodi per- 
mixtionem cx sola ecclesiastica institutione repetendam es- 
se, ac proinde haud esse essentialem, tametsi in praxi prae- 
termitti nequeat. 

49. Verum cum antiqua documenta constanter loquan- 
tur sive de oleo sive de Chrismate benedicto , alia questio in- 
stituitur; num scilicet haec benedictio spectet nec ne ad 
essentiam seu sitne de praecepto divino. Piures affirmant, 
plerique vero probabilius negant, tum quia de hoc di- 
vino praecepto non constat, tum quia veteres eadem ra- 
tione loquuntur de aqua benedicta ad collationem baptismi , 
deque hujus administratione per trinam immersionem , quin 
tamen inferri jure possit haec ad essentiam baptismi spe- 
ctare , aut ex praecepto divino descendere. Exinde sequitur 
eam benedictionem non esse nisi de praecepto ecclesiastico. 

50. De jure ordinario Chrismatis benedictio solius epi- 
scopi est, ut omnes admittunt; ast controversia excitata est 
penes theologos utrum ad eam delegari presbyter possit. 
Equidem si de Rom. Pontifice sit sermo, vix in dubium 
revocari potest. Etenim, si Rom. Pontifex delegat sacer- 

dotem ad confirmandum, quomodo non poterit delegare 
ad Chrisma benedicendum? Si vero de episcopis dissera- 
mus, quamvis juxta antiquum jus ipsi potuerint etiam hanc 
benedictionem demandare presbyteris , prout adhuc in Ec- 
clesiis Orientalibus et Graecis demandari solet, annuentibus 
aut saltem non reclamantibus Rorn. Pontificibus, certum est 
juxta recens jus episcopos id non posse , cum uni Summo 
Pontifici id sit reservatum. 

51. Ex his quae diximus de materia, via nobis quo- 
dammodo strata est ad disserendum de forma Confirma- 
tionis; haec enim cum illa necessario adnexa est. Porro 
cum statuerimus juxta communiorem sententiam, illam con- 
sistere in chrismati one , sequitur hanc in verbis esse sta- 
tuendam quae illam comitantur. Itaque in Ecclesia Graeca , 
ut in ceteris Orientalibus Ecclesiis haec una adhiberi con- 
suevit: Signaculum doni Spiritus Sancti ; in Ecclesia vero Oc- 
cidentali haec usurpatur : Signo te signo Crucis , confirmo te 
chrismate salutis in nomine etc. quae quidem, uti testatur 
Martenius , quoad substantiam in omnibus Ordinibus Con- 
firmationis reperitur, secus ac contingat circa aliam ora- 
tionem , quae adhibetur cum episcopus manus protendit 
super confirmandos. Non alia proinde quaerenda est. 

52. Ut aliquid jam adjiciamus de Confirmationis effe- 
ctibus , duo hi recensentur ; primus est Spiritus Sancti gra- 
tia ad robur ac fortitudinem in fide praesertim strenue pro- 
fitenda ; qui proinde per baptismum veluti geniti infantes 
habentur, per sacramentum Confirmationis in viros per- 
fectos evadunt. Qua de causa nuncupatum a veteribus est 
hoc sacramentum appendix , complementum , perfectio aut con- 
summatio baptismi ; ac propterea immediate post baptis- 
mum administrari consueverat. Nemo porro est qui am- 
bigat ad hunc effectum consequendum necessario requiri 
statum gratiae. Alter effectus est impressio characteris , 
quo fit, ut Confirmatio reiterari nequeat. Cum autem do 
charactere satis disseruerimus in Tract. de Sacram, in genere , 
ideo non est cur de eo iterum agamus. 

53. Coarctamus igitur nos ad refellendum novatorum 
errorem circa chrismatis unctionem. 

PROPOSITIO 

Jnjurii non sunt Spiritui Sancto , qui sacro Confirmationis 
Chrismati virtutem aliquam tribuunt 

54. De fide propositio est totidem verbis a Tridentino 
definita sess. 7. Can. 2. superius recitato. 

55. Ita vero novatores perstringimus : aut chrismatis 
unctio, uti fert communis sententia, ad essentiam sacra- 
menti pertinet, aut veluti ritus spectatur ab Ecclesia in- 
stitutus ad significandum ejusdem Sacramenti effectum. Si 
primum admittatur, jam liquet nullam injuriam Spiritui S. 
inferri chrismatis unctione; si alterum admittatur, nulla 
pariter injuria Spiritus Sanctus afficitur eo ritu , qui ab 
Ecclesia adseitus est ad illum effectum significandum qui 
a Sacramento producitur. Jam enim ostendimus suo loco , 
Ecclesiam a Christo potestate instructam esse ea circa sa- 
cramentorum administrationem statuendi , quae ad fidelium 
utilitatem conferrent, prout accidit in casu de quo agimus. 

56. Cura protestantium difficultates usum chrismatis at- 
tingant, cujus nulla mentio in Scripturis occurrit, et illae jam 
praeoccupatae fuerint, ideo ab eis afferendis supersedemus. 

CAPUT IV. 

IN EA QUAE DISCEPTATA SUNT SCHOLIA COMPLECTENS 

57. Nonnulla subjicienda sunt circa hujus sacramenti 
institutionem, subjectum ac ceremonias. 

58. r Confirmationis sacramentum institutum esse a 
Christo Domino , et quidem immediate, vix est qui ex ca- 
tholicis nunc dubitet post definitionem a Tridentino edi- 
tam , quod sacramenta omnia a Christo Domino fuerint in- 
stituta. Adeoque obsolevit nonnullorum veterum schola- 
sticorum, praesertim vero Alexandri Alensis, de mediata 

hujus sacramenti institutione. Quando vero , quibusque in 
rerum adjunctis Christus id praestiterit , deficientibus Scri- 
pturarum ac traditionis documentis , definiri non potest. 
Satius propterea erit nostram fateri ignorantiam, quam va- 
nis conjecturis indulgere. 

59. 2° Subjectum confirmationis, omnibus consentien- 
tibus , non potest esse nisi fidelis baptizatus , cum baptis- 
mus omnium sacramentorum veluti janua sit. Verum si ser- 
mo sit de aetate ac tempore Confirmationis administrandae , 
nihil certi constitui potest. Quondam etiam in Ecclesia La- 
tina solebat administrari immediate post baptismum tam 
adultis quam infantibus, qui mos perseveravit ad secu- 
lum fere XIII. Ex eo tempore coepit alterum ab altero 
sacramento in Occidente dispesci quoad administrationem. 
Penes Graecos et Orientales adhuc viget antiqua consuetudo 
consignandi infantes immediate post sanctum lavacrum. Ex 
quo vero in Ecclesia Latina vetus mos obsolevit , disciplina 
invaluit ut consignarentur pueri cum ad annos discretio- 
nis pervenerint, uti traditur in Catechismo Romano Par. 2. 
c. 3. n. 17. Non ita tamen firma haec est, ut, si rerum adjun- 
cta aliter postulent , non consueverit etiam infantibus Con- 
firmatio administrari, uti supponitur in Pontificali. Atque 
hinc est, quod Benedictus XIV. De Synodo lib. 7. cap. 1G. 
n. 8. 9. eos commendet episcopos, qui ad infantes peri- 
clitantes se conferunt ad hoc conferendum sacramentum: 
aut si tempore quo proprias perlustrant dioeceses , cum 
praevideant nonnisi post longum tempus easdem invisere 
se iterum posse, consignent sacro chrismate infantes qui 
eidem offeruntur. Olim receptum erat , ut nonnisi jejunis 
conferretur Confirmatio , nunc vero hic usus in desuetudi- 
nem abiit. 

60. 3° Circa ejusdem necessitatem, omnes pariter uno 
ore theologi fatentur , eam non esse absolutam , seu me- 
dii ; sic communior sententia est nec esse necessariam Con- 
firmationem necessitate praecepti divini. Ast non ita se res 
habet circa necessitatem praecepti saltem ecclesiastici, adeo 

Ut reus fiat violati praecepti , qui sciens volensque hujus sa- 
cramenti susceptionem negligeret; alii enim affirmant, alii 
vero negant. De hoc consuli possunt moralis theologiae 
institutores. 

61. 4° Ut aliquid jam de ceremoniis in Confirmationis 
administratione adhiberi solitis attingamus, diversae olim 
servabantur ab illis quae nunc obtinent , uti ostendit Mar- 
tenius ; item diversus ritus adhibetur apud Graecos et Orien- 
tales ab eo qui servatur in Ecclesia Latina. Etenim 1° Graeci 
plerique ac Orientales consueverunt ungere oculos , aures , 
os ac nares ; imo olim liniebant praeterea pectus , manus , 
pedes etc. uti ostendunt Arcudius, Goarius, Renaudotius, 
Toutteus; Latini vero solam frontem chrismate linire so- 
lent, cujus ritus rationem affert Catechismus Romanus loc. 
cit. n. 23. Insuper 2° alicubi frons sacro oleo illita, vitta 
linea ac probe munda cingi solet; quae quidem olim septem 
dies deferebatur aut per triduum aut integram saltem diem , 
alicubi vero continuo abluitur et exsiccatur chrisma a sa- 
cerdotibus. Ritus qui in unaquaque Ecclesia obtinet, servari 
debet. 3° Palrint praeterea Chrismandorum , quasi vices pa- 
rentum acturi , cum necessitas postulat , uti susceptores ad- 
hibentur. Horum munia exponit s. Carolus in Aciis. Cone. 
Provincialis quinti P. 1. Declarat porro conc. Tridentinum 
sess. 24. cap. 2., De reform. non contrahi spiritualem co- 
gnationem nisi inter confirmatum et confirmantem illius- 
que patrem ct matrem atque tenentem. Quorum proinde 
nomina ex plurimarum synodorum praescripto in distin- 
cto libro consignari debent. 

62. Quod demum spectat ad alapam, quae leviter ab epi- 
scopo infligitur confirmato, conjicit Muratorius in Diss. 23. 
Anliquit. Italic. medii aevi , ritum hunc repetendum esse ab 
usu , qui obtinebat medio aevo in institutione solemni equi- 
tum quibus ad strenuam fortitudinem significandam ab Im- 
peratore aut Rege solebat alapa infligi. Certe nemo ante Du- 
randum Mimetensem hujus ritus mentionem injicit , neque 
ejusdem vestigium occurrit in antiquis libris Ritualibus et 

Pontificalibus. S. Carolus in Instruet, de Sacram. Confirmat. 
ita praeclare mysticam ejus significationem exponit: Epi- 
scopus cum leviter in maxilla caedit , quem Chrismate confir- 
mat. Hunc ritum parochus ita docebit , ut sciat homo Chri- 
stianus, se jam militem esse, cujus pugna et lictoria eluceat 
in patiendis injuriis , non in illis inferendis; deinde se in Chri- 
stiana militia constitutum esse , in qua non hujus vitae jucun- 
ditates et commoda quaerat , sed incommoda potius atque adeo 
mala mulla patienter ferat; ac propterea intelligat officii sui 
esse in acie stare, telaque mule veniant observare; ita ut quam- 
vis illis telorum ictibus corpus , honor opesque laedantur, ani- 
ma tamen nullo pacto offendatur. 


TRACTATUS 

DE AUGUSTISSIMO 

EUCHARISTIAE SACRAMENTO 


1. \^uo majore admirationis, amoris, grati animi sen- 
su fideles erga nobilissimum Sacramentum Eucharistiae fe- 
runtur , quod jure spectant veluti praecellentissimum di- 
vinae charitatis argumentum , Incarnationis extensionem , 
gratiarumque uberrimum fontem ; eo deteriori impetu et 
astu in illud insurgunt increduli , biblici , rationalistae , 
sacramentarii. At numquam homines nobis eripient quod 
Deus tanta contulit liberalitate. Interim istorum ictus re- 
tundere , omni qua possumus virtute Dei ope confisi , ad- 
ii i ti debemus. 

2. Ut pia antiquitas altam hujus mysterii ideam inge- 
reret, multis nobilissimisque nominibus Eucharistiae sacra- 
mentum exornavit , quae in unum collegit Theophilus Ray- 
naudus. Praecipua vero haec sunt: 1° A tempore nuncupa- 
tura fuit Coena ; 2° ab co quod continet , Corpus, Caro , 
Sanguis Christi, Sancta , Sancta Sanctorum , Sanctum Domini ; 
3° a materia ex qua conficitur, Panis, Panis coelestis, Pafiis 
Angelorum ; 4° a forma consecrationis, Eulogia , seu Benedic 
ctio et Consecratio ; 5° ab effectibus , Vita , Communio , Con- 
summatio , Viaticum ; 6° a loco in quo conficitur vocari de- 
mum consuevit Sacramentum Altaris , Synaxis, et Fractio pa- 
nis propter distributionem. 

3. Definitur autem Eucharistia: Sacramentum corporis et 
sanguinis Christi sub speciebus panis ac vini ad spiritualem fi- 
delium refectionem a Christo Domino institutum. Quamvis vero 
duo elementa seu symbola sint , panis scilicet ac vinum , 
unum nihilominus constituunt sacramentum ob unitatem si- 

gnificationis , quae est animarum nostrarum alimonia. Ra- 
tio sacramenti in speciebus panis ac vini consistit conse- 
cratione peracta. Differt porro a ceteris hoc sacramentum 
1° in eo quod cetera sint in actu transeunte, hoc vero in 
re permanente ; 2° in eo , quod in aliis eadem substantia 
materiae permaneat , in hoc autem mutetur ; 3° demum hoc 
sibi proprium vindicat Eucharistia quod sit simul sacrifi- 
cium et sacramentum ; sacrificium in actione qua conficitur 
et ad Deum directe refertur ; sacramentum peracta conse- 
cratione ac directe ad hominum refertur sanctificationem. 

4. Qua postrema de causa fit ut tractatum hunc in duas 
distinguamus partes , in quarum priore de Eucharistia age- 
mus qua sacramentum , in altera de eadem qua sacrifi- 
cium est. 


PARS PRIOR 

DE EUCHARISTIA PROUT EST SACRAMENTUM 

5. Ab eo statim auspicamur praecipuo doctrinae catho- 
licae capite , quod de reali Christi praesentia est , ut dein- 
ceps gradum faciamus ad disserendum de modo quo Chri- 
sti corpus praesens fit in Eucharistia , per transubstantia- 
tionera. Ex his vero vindicatis pronum nobis erit cetera 
colligere ad instar corollariorum , quae a novatoribus im- 
pugnantur , doctrinae capita , videlicet adorationem , com- 
munionem sub alterutra specie, etiam ex praesanctificatis , 
ejusdem necessitatem , ac dispositiones ad eam rite susci- 
piendam. 


CAPUT I. 

DE REALI CHRISTI PRAESENTIA IN EUCHARISTIA 

\ 

6. Omnium primus , qui directe impugnaverit veritatem 
realis Christi praesentiae in Eucharistia , ac proinde omnium 
sacramentariorum agmen ducit, communi consensu est Beren- 
garius Andegavcnsis Ecclesiae archidiacouus sec. XI. A viris 

doctrina ac pietate insignibus refutatus est , et a pluribus 
per id temporis celebratis conciliis damnatus ; post pluries 
racantatam palinodiam , pluresque relapsus , tandem in fide 
et communione catholica defunctus est. Post aliquot secula 
erroris sui sectatores Berengarius habuit Zwinglium et Cal- 
vinum , demum socinianos ac rationalistas. 

7. Horum impietati opponimus canonem I. quem conc. 
Tridentinum sess. 13. edidit his verbis : Si quis negaverit 
in sanctissimo Eucharistiae sacramento contineri vere , realiter, 
et substantialiter corpus et sanguinem una cum anima et di- 
vinitate D. N. J. C. ac proinde totum Christum; sed dixerit , 
tantummodo esse in eo , ut in signo , vel figura , aut virtute; 
anathema sit. Evincitur autem haec catholica veritas tum 
ex Scriptura tum ex traditione. 

PROPOSITIO I. 

Christus , prout primo Sacrae litterae docent , vere , reali - 
ter , et substantialiter in sanctissimo Eucharistiae sacra- 
mento continetur , et non in signo tantum , vel figura aut 
virtute 

8. Christus se daturum carnem suam ad manducandum 
sanguinemque suum ad bibendum pollicitus est Jo. c. 6. ; 
promissionem implevit pridie mortis suae in hujus sacra- 
menti institutione quam praeter tres Evangellstas reliquos 
Paulus 1 . Cor. c. 11 . testatur. Arctissima proinde interce- 
dit inter promissionem et institutionem Eucharistiae con- 
nexio. Ex utraque tamen singillatim argumenta promimus 
ad efficiendum quod intendimus, majoris tantum perspicui- 
tatis gratia. 

§. I. Expenduntur verba , quibus Christus promisit se daturum 
carnem suam, ad manducandum et sanguinem suum 
ad bibendum Joan. VI. 

9. Integrum hoc Caput, uti post s. Cyrillura Alexan- 
drinum nobilissimi iuterpretes card. Toletus et Cornelius a 

Lapide cum aliis , exposuerunt , refertur ad Eucharistiam 
tanqnam ad objectum attributionis , ut logici loquuntur. X 
v. enim 1 usque ad 26. sacer Evangelista refert miracu- 
lum multiplicationis panum uti figuram Eucharistiae; dein- 
de y. 27. sermonem profert quo Christus tum promittit 
cibum Eueharistieum , tum conditionem ex parte Judaeo- 
rum exigit ad cibum hunc suscipiendum , nempe fidem in 
se hunc cibum pollicentem ; demum a y. 51. usque ad fi- 
nem Christum in eodem sermone inducit aperientem na- 
turam , proprietates, effectus , ac necessitatem cibi quem 
promittit. 

10. Duo impugnant adversarii , ac l ff Christum in hoc 
capite loqui de Eucharistia ; 2° loqui de orali carnis ac 
sanguinis sui manducatione ac potione ; nam juxta ipsos 
1° lion agit Christus nisi de fide ; 2° de sola ad summum 
disserit spirituali sumptione camis suae per fidem. 

11. Ut lux dieendis affulgeat, juverit verba praemit- 
tere ipsius Christi: Operamini , dixit Judaeis v. 27. , non 
cibum qui perit , sed qui permanet in vitam aeternatn , quem 
Filius hominis dabit vobis. En, ut ita dicam, thesim totius ser- 
monis : opus quod praestare debebant Judaei , nempe fi- 
dem , et cibum quem promittit se daturum Christus. Per- 
git deinde Christus opus a Judaeis praestandum declarare , 
donec redeat ad cibum cujus, ut diximus, exponit naturam, 
proprietates , effectus ac necessitatem , dicens v. 52. Et pa- 
nis quem ego dabo , caro mea est pro mundi vita. Litigabant 
ergo Judaei ad invicem , dicentes : quomodo potest hic nobis 
carnem suam dare ad manducandum? Dixit ergo eis Jesus : 
Arnen , amen dico vobis : nisi manducaveritis carnem Filii 
hominis et biberitis ejus sanguinem , non habebitis vitam in 
robis. Qui manducat meam carnem , et bibit meum sanguinem , 
habet vitam aeternam . . . Caro enim mea vere est cibus , et 
sanguis meus vere est potus ete. 

12. Loqui itaque Christum de Eucharistia in adductis 
verbis, non autem de sola fide, patet l°ex comparatione 
quam instituit inter cibum quem promittit ac manna quod 

manducaverunt Judaeorum patres in deserto, dicens: Non 
sicut manducaverunt patres vestri manna in deserto et mortui 
sunt. Qui manducat hunc panem vivet in aeternum ; idquc 
juxta Judaeorum traditionem. Patet 2° ex phrasaeologia quae 
non patitur sensum metaph oricum in substrata materia ; 
siquidem plirasis manducandi carnem alterius constanter su- 
mitur in malum sensum , irrogandi scilicet alteri injuriam , 
qua proinde Christus uti non potuit ad significandam fidem. 
Patet 3° ex constanti , atque ut ita loquar , affectata an- 
tithesi sexies repetita inter manducare et bibere , manduca- 
tionem et potionem , cibum et potum , quae nullum scopum 
haberet nisi difficultatem ingerendi. Patet 4° ex verbo ad- 
hibito in futuro tempore dabit , dabo ; nam fidem in Mes- 
siam ej usque passionem Judaei jamdiu habebant , fidem 
vero in se Christus jamdiu praedicaverat , praesertim cap.5. 
ejusdem Evangelii; de alio itaque cibo a se dando Chri- 
stus hic loquitur. Patet 5° ex plurium adversariorum con- 
fessione, qui apud Albertinum De Eucharist. lib. l.c.30. 
nobis jam dant Christum heic loqui de Eucharistia , licet 
contendant eum loqui de Eucharistia spirituali modo su- 
menda , quod jam secundo evertendum assumpsimus. 

13. Christum porro sermonem hic habere de Eucha- 
ristico cibo orali seu reali manducatione sumendo osten- 
dimus 1° ex intelligentia Judaeorum ac ratione quam tenuit 
Christus , cum perperam verba ejus intelligerentur. Certum 
enim est Judaeos in litterali sensu accepisse verba Christi, 
neque adversarii diffitentur ; jam vero Christus hoc in casu 
solebat corrigere pravam intclligentiam verborum suorum 
eaque explanare , etsi non ageretur de re tanti momenti, 
quod pluribus exemplis facile ostendi posset. Porro heic 
Christus insistit , confirmat , inculcat quod dixerat et qui- 
dem ad auditorum suorum mentem. 2° ex epithetis quibus 
doctrinam suam adstruit , non obstante Judaeorum offen- 
sione , nihili enim faciens eorum murmur , insistit dicens : 
Caro mea vere est cibus , sanguis meus vere est potus ; ct 
iterum : qui manducat me, vivet propter me. Quod probe in- 

telligentes discipuli dixerunt : Durus est hic sermo , et quis 
potest eum audire ? 3° Ex miraculo ad quod appellat ut ve- 
ritatem doctrinae suae confirmet , subdit siquidem : Hoc 
vos scandalizat? Si ergo videritis Filium hominis ascendentem 
ubi erat prius ? Quasi diceret, juxta Kuinoel et Bloonficld: 
Si ascendero in coelum , vos desinetis scandalizari ; provocat 
scilicet , ut consuevit , ad miraculum ascensionis suae ut 
credibilem faceret promissionem suam ; 4° ex Christi cha- 
ractere , indole , et adjunctis ; Christus enim , qui tanta 
benignitate paverat turbas in deserto , scandalum ipsis dein- 
de objecisset , quod una vocula potuisset tollere ; quin vero 
id efficeret, passus potius est vel discipulos suos amittere, 
et quin emolliret, fecisset facultatem vel apostolis omuibus 
abeundi. Hoc certe admittere difficilius est quam ipsum Eu- 
charistiae mysterium; 5° ex agendi ratione quam Evangc- 
lista Joannes constanter tenuit sensum exponendi verborum 
Christi , si quando vel ipse non adjecerit explicationem , 
vel rite ejus verba intellecta non fuerint , aut obscurita- 
tem ingererent. Hic tamen ubi Christus iu adversariorum 
hypothesi obscurissime locutus esset , ac deceptio facillima, 
imo perverse intellexissent Judaei, nec verbum nec syllabam 
adjecit , ad veram Christi mentem explanandam; 6° deni- 
que ex unanimi patrum sex priorum seculorum inteiligen- 
tia , imo et sensu totius Ecclesiae , ut patet ex praxi inde 
derivata porrigendi Eucharistiam infantibus post baptismum; 
cujus rei locupletissimos testes habemus s. Innocentium I. 
et s. Augustinum , qui objecerunt hanc praxim pelagianis, 
ut illis eriperent vanam distinctionem inter regnum Dei et 
vitam aeternam juxta istud Christi effatum: Nisi manduca- 
veritis etc. seu ut illi legebant : Nisi quis manducaverit car - 
nem e tc. Quam interpretationem confirmarunt tria oecumenica 
concilia, scilicet Ephesinum in Epist. ad Nestor. Nicaenum II. 
actione 6. ac Tridentinum sess. 13. cap.2. et sess.21. cap.l. 

14. Constat igitur utrumque quod ostendere proposui- 
mus, Christum Jo. 6. tum de Eucharistia , tum de ejusdem 
orali manducatione locutum esse. 

DIFFICULTATES 

15. I. Obj. 1° Christi locutio Jo. G. tota figurata est , 
figura desumpta a materiali pane a se multiplicato. 2° Fi- 
gurata proinde hac locutione sua Christus fidem commendat 
in mortem suam, prout ipsemet declarat v. 52. dicens juxta 
gr. textum : Et panis quem ego dabo caro mea est , quam 
ego dabo pro mundi vita. 3° Ideo vero Christus litteralem 
verborum suorum intelligentiam in auditoribus suis non cor- 
rexit , quia satis jam aperuerat mentem suam; 4° imo con- 
firmavit dicens se morte violenta sublatum iri per distin- 
ctionem carnis et sanguinis , atque hac ratione se fore ci- 
bum et potum. 5° Sane cum Christus haec diceret , non- 
dum sacra coena instituta , sermo ejus non potuisset intelligi 
si de Eucharistia locutus esset, adeoque fuisset inutilis. Ergo. 

1G. Resp. Ad l m N. vel D. Occasionem Christus sum- 
psit ex multiplicatione panis materialis disserendi de pane 
Eucharistico , C. figurate locutus est N. Nempe cum Chri- 
stus direxerit miraculum ipsum ad significandum cibum 
Eucharisticum de quo disserere instituit , exinde nactus est 
occasionem ad carnales Judaeorum animos evehendos a.d 
longe pretiosiorem cibum quem ipsis promittit, uti adnota- 
vimus, adeoque vocem cibi v.27. in litterali sensu usurpavit. 

17. Ad 2 m , N. Sed allegatis verbis Christus inculcat 
identitatem carnis quam praebiturus erat ad manducandum 
cum illa quam immolaturus erat pro mundi vita , atque 
expresse affirmat panem quem eis pollicebatur hanc ipsam 
suam carnem esse. 

18. Ad 3 m , N. Etenim si adeo clara erat figurata Chri- 
sti locutio, uti adversarii autumant, qui fieri potuit, ut 
nonnisi post XVIII. secula eam soli biblici rationalistac 
demum assecuti fuerint , eaque latuerit patres ac interpretes 
omnes , imo Ecclesiam universam ? Clara itaque est sen- 
tentia Christi in obvio ac naturali sensu intellecta, acnigma- 
tica vero ac violenta , si figurate esset accipienda. 

19. Ad 4", N. Siquidem de morte violenta nullum iu 

adductis verbis reperitur vestigium ; iuauditum praeterea 
est mortem violentam designari per cibum et potum carnis 
et sanguinis. 

20. Ad 5 m , D. Prout locutus jamdiu Christus erat Jo.3. 
de necessitate baptismi adhuc instituendi, C. jam instituti N. 
Christus dc duobus his praecipuis sacramentis ante illoruin 
institutionem disserere voluit ut ita animos praepararet. Si 
Judaei modum quo Christus ea quae promittebat , non as- 
sequebantur , poterant lidem saltem interim exercere , ac 
suo tempore , instituta Eucharistia , intelligcre potuissent , 
quemadmodum illa intellexerunt apostoli fideles. 

21. II. Obj. Saltem loquitur Christus de spirituali man- 
ducatione per fidem; nam 1° Christus manducantibus ab- 
solute vitam promittit , at non omnes qui accedunt ad ora- 
lem Eucharistiae perceptionem eam consequuntur, bene vero 
qui credunt. 2° Id clarius patet ex eo quod Christus in tem- 
pore praesenti dixerit : Qui manducat , qui bibit ; ergo hic 
et nunc potuissent Judaei id facere , scilicet credendo, non 
autem oraliter manducando , cum nondum fuisset Eucha- 
ristia data. 3° Sane id ipsum Christus declaravit v. 64. di- 
cens : Spiritus est, qui vivificat : caro non prodest quidquam; 
verba , quae ego locutus sum vobis , spiritus et vita sunt. 
4° Hinc Petrus Christo dicenti : Numguid et vos vultis abire? 
Respondit: Domine ad quem ibimus? Verba vitae aeternae 
habes. Et nos credidimus, et cognovimus , quia tu es Christus 
filius Dei. De sola igitur manducatione per fidem intellexit 
Christi verba. 

22. Resp. N. A. Ad 1™ prob. D. Si legitime sumatur 
Eucharistia , C. quacumque ratione N. Prout neque om- 
nes qui credunt salvantur , sed qui prout oportet credunt. 
Nam etiam daemones credunt et contremiscunt. Idquc commu- 
ne est omnibus promissionibus conditionatis , ut scilicet 
conditio quaccumquc demum sit, sive legis observatio, si- 
ve sacramentorum susceptio , rite ponatur ad obtinendum 
quod promittitur. 

23. Ad 2 m , D. Nempe indefinite exponens proprietates 

et effectus cibi sumendi , C, reipsa pro praesenti tem- 
pore N. Hoc enim repugnat contextui ; dixerat jam Chri- 
stus : Quem Filius hominis dabit vobis ; quem ego dabo : in- 
super: Nisi manducaveritis , nisi biberitis , prout dc baptis- 
mo dixerat Jo. 3. Nisi quis renatus fuerit. 

24. Ad 3 m , D. Et hacc protulit Christus ad excluden- 
dam materialem capharnaiticam intelligentiam, C. ad exclu- 
sionem veritatis carnis suae dandae N. Optime ad haec ver- 
ba s. Augustinus Tract. 27. in Jo. n. 5. O Domine , in- 
quit, magister bone , quomodo caro non prodest quidquam , 
cum tu dixeris , nisi quis manducaverit carnem meam , etc. 
Non prodest quidquam, sed quomodo illi intellexerunt ... quo- 
modo in macello venditur , non quomodo spiritu vegetatur. Alio- 
quin si vere spiritu significaretur sensus spiritualis , voce 
carnis significaretur sensus litteralis , quod est absurdum ; 
quod non pauci demum ex ipsis protestantibus recentiori- 
bus confessi sunt. 

25. Ad 4 m , D. Id est Petrus per professionem divini- 
tatis Christi, illam cum ceteris apostolis conditionem im- 
plevit quam Christus requisivit uti medium ad cibum ob- 
tinendum quem ab initio sermonis sui pollicitus erat , C. 
alio sensu N. Memor scilicet Petrus Christi verborum v. 27. 
Operamini non cibum , qui perit , sed qui permanet in vitam ae- 
ternam, quem Filius hominis dabit vobis; et Hoc est opus Dei , ut 
credatis in cum quem misit ille; hoc opus posuit ad obtinendum 
cibum ; quod opus , sive fidem in Christi divinitatem cum 
non posuerint Judaei ac discipuli increduli, ideo hoc cibo 
destituti sunt. Ceterum etiam Martha Jo. 1 1 , 27. expo- 
scenti Christo , utrum crederet se posse mortuos ad vitam 
excitare, respondit eadem ratione: Utique Domine, ego cre- 
didi, quia tu es Christus filius Dei , qui in hunc mundum 
venisti. Hoc enim dato , cetera sequuntur. 

26. III. Obj. Haud pauci catholici interpretes Christi 
verba Jo. 6 , 52. seqq. de comestione per fidem expo- 
suerunt. Ergo. 

27. Resp. D. Pauci ac immerito, C. plures ac rite N. Hi 

enim interpretes non plus sex aut septem sunt, ut faciliori 
ratione se se opponerent calixtinis abutentibus Christi sen- 
tentia: nisi manducaveritis et biberitis. Verum praeterquam 
quod hi auctores timuerunt ubi non erat timor, disces- 
serunt ab unanimi sanctorum patrum et conciliorum oe- 
cumenicorum ac proinde Ecclesiae universae sensu. Quos 
proinde Maldonatus temeritatis arguit. 

§. II. Expenduntur verba institutionis Eucharisticae 

28. Promissis suis stetit Christus per Eucharisticam in- 
stitutionem, quam referunt Matthaeus 26, 26. Marcus 14 , 
22. Lucas 22, 19. ac Paulus 1. Cor. 11 , 23. iisdem pene 
verbis; Matthaeus itaque sic eam describit: Coenantibus au- 
tem eis, accepit Jesus panem, benedixit , ac fregit, dedit - 
que discipulis suis, et ait: accipite et comedite: hoc est 
corpus meum. Et accipiens calicem, gratias egit, et dedit 
illis dicens: Bibite ex hoc omnes: hic est enim sanguis 
meus novi testamenti, qui pro multis effundetur in remissio- 
nem peccatorum. 

29. Protestantes fere omnes recentiores cum rationali - 
stis contendunt haec institutionis Eucharisticae verba intel- 
ligenda esse in sensu figurato ac metaphorico ; Ecclesia 
catholica ea constanter intellexit in sensu obvio ac litterali. 

30. Rite porro Ecclesiam in sensu litterali ac obvio ea 
verba intellexisse praeter traditionem universam, de qua 
postea, suadet 1° hermeneutica cujus primaria regula haec 
est: verba semper in sensu litterali proprio intelligi de- 
bent, quoties nec obstat substrata materia , nec illum ex- 
cludunt voces ipsae, nec denique aliter exposcit communis 
loquendi usus. Jam vero nihil horum in Christi verbis oc- 
currit ; siquidem non obstat litterali sensui substrata ma- 
teria, cum non agatur de re intrinsece repugnante, quam- 
que Deus omnipotens praestare non possit. INon excludunt 
voces ipsae quibus usus est Christus , quae potius littera- 
lem sensum exigunt, nec ullam figuram insinuant. Non ex- 

poscit communis loquendi usus , cum nuspiam sit receptum 
per panem humanum corpus significari. 

3 1 . Suadet 2° philologia , ea enim emphasi verba quibus 
usus est Christus in calicis consecratione, juxta gr. textum 
praedita sunt, ut ad meram figuram aptari nequeant: sic 
quippe se habent : Hic enim est sanguis ille meus , ille novi 
testamenti , ille qui pro multis in peccatorum remissionem ef- 
funditur; quod vidit Horneus qui in sua Introductione ad 
studium criticum et expositionem sac. Script. ea magnifice 
exornavit. Quorsum vero haec emphasis ? Nempe si bi- 
blicis rationalistis auscultes, ad significandum vinum utpote 
rubri coloris esse figuram sanguinis , et panem figuram esse 
cadaveris exanguis , ut scribit Wetstenius. Verum et hoc 
excluditur ex Christi verbis prout referuntur a s. Luca : Hoc 
poculum in sanguine meo quod pro vobis effunditur . Porro 
non simplex vinum pro salute nostra effusum est. Id adeo 
torsit Bczam, ut ad difficultatem declinandam per sum- 
mum nefas graecum textum corruperit. 

32. Suadet 3° parallelismus , qui intercedit inter verba 
quae protulit Christus in consecratione calicis et quae pro- 
tulit Moses Exod. 24 , 8. prout referuntur a Paulo Hebr. 9, 
20. Moses euim sumpto victimarum sanguine aspergens librum 
ac populum dixit : Ecce sanguis foederis, quod pepigit vobiscum 
Jehova: illud porro adverbium demonstrativum ecce reddit 
Paulus per hic ; Hic est sanguis Testamenti , quod mandavit 
ad vos Deus. Tantumdem igitur valet hic ac ecce ; sed ecce 
rem coram positam demonstrat , nempe sanguinem victi- 
marum effusum, ergo hic in ore Christi rem pariter prae- 
sentem, seu sanguinem suum coram positum demonstrat; 
eo vel magis quod Christus eisdem verbis foederalibus Mo- 
sis usus sit, tantum adjiciens ad significandam suffectio- 
nem novi foederis foederi antiquo voculas meus et novi , di- 
cens : Hic est sanguis meus novi Testamenti. 

33. Suadent 4° adjuncta ; siquidem Christus in coena 
seu Eucharistiae institutione novum foedus feriit , testamen- 
tum fecit , ac sacramentum instituit ; cum vero de his agi- 

tur , locutionibus claris et propriis opus est , omnisque fi- 
gura ac metaphora est abigenda, ne deceptioni turpissi- 
mae locus detur. 

34. Suadet 5° difficultas extundendi sensum figuratum 
ac metaphoricum ex Christi verbis: Hoc est corpus meum; 
Hic est sanguis meus. Quod evincit ipsorum adversariorum 
agendi ratio, qui cum voluerint figuratum sensum repe- 
rire, jam ab an. 1570. bis centum interpretationes diver- 
sas dederunt , quae deinceps evanuerunt ; nec feliciores ho- 
dierni sacramentarii ac ratioualistac in figuris inveniendis 
fuerunt, adeo ut ridiculos se praebuerint, dum corpus pa - 
schatis invexerunt , aut cadaver siccum , aliaque ejusmodi. 
Hinc ipse Paley in sua Evidentia christianismi par. 2. c. 3. 
fassiLS est in explicatione protestantium talem reperiri dif- 
ficultatem, quae, ut minimum dicam , acrem investigationem 
et eruditionem requirit, quo amoveatur. 

35. Suadent denique 0° absurda, quae in hypothesi ad- 
versariorum sequerentur ; praecipue vero deceptio aposto- 
lorum ac proinde Ecclesiae universae, quae ut videbimus, 
in sensu litterali semper Christi verba intellexit ; adeoque 
Christus in turpem idololatriam Ecclesiam conjecisset. Stat 
igitur in sensu litterali ca esse accipienda. 

DIFFICULTATES 

3G. I. Obj. Christi verba: Hoc est corpus meum , ct hic 
est etc. possunt in sensu figurato intelligi. Etenim 1° in 
sensu significandi , seu repraesentandi passiin in Scripturis 
verbum esse adhibetur e. g. Matth. 13, 38. Ager est mun- 
dus. 2° Sed potissime id patet Exod. 12 , 11 . Est enim pha- 
se, id est transitus Domini. 3° Cum igitur his textibus pa- 
ralleli sint textus Matth. 20, 20. aliorumque Evangelista- 
rum, sequitur huuc illis subesse sensum: Hoc significat cor- 
pus meum; 4° Praesertim cum receptum sit ex communi 
loquendi usu, ut subjectum denominetur a figura; hinc dc 
imagine aut simulacro dicitur: Hic est Caesar. Ergo. 

37. Ilesp. N.A. Ad l°‘, prol). N. Siquidem numquam sive 
in Scripturis, sive in quibusvis auctoribus profanis, sive sacris, 
in nulla lingua antiqua aut moderna verbum substantivum 
esse adhibetur in sensu significandi aut repraesentandi , sed 
constanter in sensu exprimendi substantiam , seu solam ex- 
tremorum unionem, ac proinde copula propositionis a lo- 
gicis vocatur. Quod si figurata sit locutio numquam figu- 
ra inhaeret verbo est y sed aut subjecto aul praedicato ; uti 
cum de imagine referente Socratem dico : Hic esi Socrates, 
figura est in nomine Socratis, quod eum verum ac vivum 
Socratem natura sua significet , hic pro Socratis figura po- 
situm sit. Hinc merito concludit Maldonatus, qui verbo 
substantivo figuram affingunt ( affingunt autem sncramen- 
tarii omnes antiqui et recentiores ) ad grammaticorum ver- 
bera mittendi essent. 

38. Ad 2 ,n , H. Etenim praeter modo dicta, objecta ver- 
ba sic se habent in hebraica veritate : paschu seu phase hoc 
Domino. Jam vero quoties ejusmodi constructio cum dati- 
vo in hebraica lingua occurrit , uti observat vel ipse Ro- 
senmuller, toties aliquid sacratum vel dedicatum Domino si- 
gnificatur. Hinc verbum est in hoc textu strictissimam suam 
significationem affirmativam retinet , ita ut reddi debeat : 
Hoc est festum paschalis sacrum Domino. Exinde deprehen- 
dimus Spiritum, qui Zwinglio hunc textum suggessit ad ne- 
gandam Christi realem praesentiam in Eucharistia , vere 
fuisse atrum. 

39. Ad 3 m , D. Si parallelismus exurgeret ex similitu- 
dine aut identitate verbi, C. Si exurgat ex similitudine rei 
N. Porro Ernestus , cui ceteri bibliei expositores protestan- 
tes assentiunt, adnotat parallelismum non ex similitudine 
aut etiam identitate vocis oriri , sed ex similitudine rei. 
Nulla autem intercedit similitudo inter loca omnia ab ad- 
versariis congesta et verba institutionis; siquidem, ceteris 
omissis , in illis agitur de explicatione symboli , in istis de 
symboli institutione , illi usque symboli, quod non ex rei na- 
tura, sed ex sola voluntate instituentis pendet. 

40. Ad 4 W , Neg. parit. Cum enim figuram jam simu> 
lacrum praeseferat, quaeritur solum cujus ea sit. 

4 1 . II. Obj. Debuerunt apostoli Christi verba intelligere 
in sensu figurato et improprio 1° quia noverant in sensu 
litterali agi de re impossibili ; 2° quia noverant vetitum a 
lege esse sanguinem bibere, multo vero magis sanguinem 
humanum ; 3° quia cum Christus locutus syriace sit , nec 
ullum in ea lingua vocabulum reperiatur, quod vim habeat 
significandi , praeter verbum esse , Christo dicente : Hoc est 
corpus meum; rite debuerunt accipere verbum est perinde 
ac si dixisset significat . Ergo. 

42. Resp. N. A. Ad l ra , prob. Neg . 3Vec enim apostoli 
erant aut protestantes , aut rationalistae , aut increduli, sed 
simplices ac rudes erant, qui non aliud impossibile esse 
censebant quam aliquid esse impossibile Deo ; jam emise- 
rant professionem fidei in Christi divinitatem cum ipse Jo. 6. 
promittebat se eis daturum carnem suam ad manducandum 
et sanguinem suum ad bibendum; assueti erant ejus miracu- 
lis. Supponunt praeterea adversarii se aut demonstrasse, aut 
demonstrare posse impossibilem esse realem Christi prae- 
sentiam in Eucharistia , cum tamen id neque effecerint un- 
quam neque efficere possint. 

43. Ad 2 m , D. In propria specie , C. sub specie aliena, 
ut in casu nostro, N. Lex enim Mosaica casum hunc contem- 
plari non poterat , qui sine ingenti miraculo haberi nequit. 

44. Ad 3 1 ", Resp. 1° Neg. suppositum, in linguis nem- 
pe semiticis , praesertim ubi occurrit pronomen demonstra- 
tivum hoc , adhiberi verbum esse. Resp. 2° Neg. Docti enim 
philologi ostenderunt, exemplis in medium prolatis, qua- 
draginta quinque ad minus in lingua Syriaca verba reperiri 
in sensu significandi ac repraesentandi , adeo ut Horneus qui 
hanc difficultatem promoverat debuerit erubescere , ac ta- 
cite saltem palinodiam canere, supprimendo in altera ope- 
ris sui editione quae huc referebantur. Resp. 3° Christum 
locutum esse in dialecto hierosolymitana , in qua verba si- 
gnificandi vim habentia plurima reperiuntur. 

45. III. Obj. 1° Christus de eo quod in manibus as- 
sumpsit , benedixit , fregit ac distribuit, dixit : hoc est cor- 
pus meum; atqui illud erat panis , qui non potest esse Chri- 
sti corpus nisi per figuram et repraesentationem. 2° Quod 
confirmatur ex eo quod si pronomen hoc referretur ad cor- 
pus Christi , ejus propositio foret tautologica , perinde ac 
si dixisset corpus meum est corpus meum . 3° Hac de causa 
Christus Mattii . 26, 29. etiam post consecrationem quod 
erat in calice vocavit genimen vitis ; 4° prout Paulus 1. Cor. 
10, 16. alterum symbolum , peracta consecratione, dixit 
panem. 5° Concludendam itaque est Eucharistiam non esse 
nisi ritum symbolico - mnemonico - practicum passionis Chri- 
sti. Ergo. 

46. Resp. Ad l m , D. Dc eo etc. convertendo per pro- 
positionem practicam et efficacem in corpus suum, C. non 
convertendo N. Ad eum modum , quo si quis alteri dono 
daret librum diceret: hic liber est tuus , sumeret hic qui- 
dem librum suum in manibus , ac traderet , sed ipsa por- 
rectione ac propositione practica efficeret alterius. 

47. Ad 2™, Neg. Propositio enim tunc solum tauto- 
logica est , cum non solum eadem res significatur , in su- 
bjecto et praedicato , sed cum praeterea identitas verborum 
tam in subjecto quam in praedicato usurpatur , uti si quis 
diceret : homo est homo , minime vero esset tautologica illa 
propositio qua aliquis diceret homo est animal rationale , et 
e converso , quamvis reipsa idem quoad rem sit homo et ani- 
mal rationale. Imo ex omnibus dialecticis hoc requiritur 
ut propositio sit vera; identitas scilicet rei in subjecto ct 
praedicato. Multo minus tautologica dici potest propositio 
Christi, cum voce usus sit indeterminata hoc, quae deter- 
minatur et induit naturam praedicati , completa propositione. 

48. Ad 3"', Neg. De altero siquidem poculo loquutus 
est Christus dum dixit: Non bibam amodo de hoc genimine 
vitis , uti constat ex s. Luca c. 22 , 18. 

49 . Ad 4 m , D. Emphatice tamen dicendo panem hunc , C. 
simpliciter vocat panem N. Accedit quod Scriptura consue- 

vcrit rem jam immutatam vocare ex nomine quod ante mu- 
tationem obtinebat. Sic Jo. 9 , 17. Dicunt ergo caeco (jam vi- 
denti ) ; et Exod. 7. 12. Devoravit virga Aaron (jam ser- 
pens ) virgas ( jam versas ) eorum ; et alibi passim . 

50. Ad 5 m , Neg. Nimis enim sero venerunt rationali-, 
stae ac sacramentarii , ut nobis obtruderent suum ritum 
sym bolico-m nemon ico-practicum ad unice recolendam Christi 
passionem. In hoc detrahunt apertis Christi verbis , et 
sensui totius antiquitatis, ut mox ostendemus, nec redolent 
nisi propriam incredulitatem. 

PROPOSITIO II. 

Eadem veritas ex constanti et universa Ecclesiae 
traditione evincitur 

51. Sacramentarii ab initio fassi sunt sibi patres ad- 
versari; deinde ex nonnullis eorum obscuris effatis, resum- 
ptis viribus , ausi sunt nobis patres objicere , uti Mornaeus 
Du Plessis, Chainicrius, Albcrtinus et Claudius; donec pe- 
nitus contriti deseruerunt prudenter hoc patrocinium, ut 
unice se ad Scripturarum arcem reciperent; quo tamen exi- 
tu, vidimus. 

52. Testes hujus universalis traditionis sunt patres omnes, 
omnes antiquae liturgiae ; imo vel sectae omnes antiquis- 
simae, ac ethnici ipsi calumniis suis. 

53. Ac 1° Testes sunt patres, ex quibus 8 . Ignatius in 
Episi.ad Smgrnens. c. 7. sic de haereticis phantasiastis scri- 
bens : Ab Eucharistia et oratione abstinent , eo quod non con- 
fiteantur Eucharistiam carnem esse Servatoris nostri Jesu Chri- 
sti , quae pro peccatis nostris passa est , quam Pater sua be- 
nignitate suscitavit. Item s. Justinus in Apolog. 1. n. 66. 
scribit Eucharistiam a fidelibus sumi non ut communem 
panem neque ut communem potum , sed Incarnati illius Jesu 
et carnem et sanguinem esse edocti sumus. S. Irenaeus lib.IY. 
Coni, hacrcses , veritate corporis et sanguinis Domini in 
Eucharistia utitur tanquam medio ad veritatem demonstrau- 

dam corporis Christi in Incarnatione adversus gnostieos 
phantasiastas , scrihcns c. 18. n. 4. Quomodo constabit eis , 
eum panem , in quo gratiae actae sunt , corpus esse Domini 
sui ? et calicem sanguinis ejus ? Eadem ratione marcionitas 
perstringit Tertullianus lib. 4. Cont. Marcioncm c. 11., qui 
praeterea in lib. De resur. camis c. 8. Caro , scribit, cor- 
pore et sanguine Christi vescitur , ut et anima de Deo sagi- 
netur. Sic Origenes Homil. 8. in Exod. comparans Eucha- 
ristiam cum verbo Dei, subdit: Nostis, qui divinis myste- 
riis interesse consuevistis , quomodo cum accipitis Corpus Do- 
mini cum omni cautela et veneratione servatis , ne ex eo pa- 
rum quid decidat , ne consecrati muneris aliquid delabatur , 
reos enim vos creditis , si quid per negligentiam decidat. S. Cy- 
prianus in lib. De lapsis , ita scribit de indigne Eucharis- 
tiam sumentibus : >'*s infertur corpori ejus , et sanguini; et 
plus modo in Dominum manibus atque ore delinquunt , quam 
cum Dominum negaverunt. 

54 . Et hos ex patribus singillatim attulisse sufficiat , 
quoad reliquos insequentes , satis sit illorum doctrinam in 
summam colligere; haec autem est: 1° excludendam esse 
ab hoc sacramento figuram; 2° Christum in hoc sacramen- 
to non fide tantum, sed reipsa nobiscum conjungi; 3° exinde 
ipsi commendant charitatem Chri3ti , qui oves suas proprio 
pascit cruore; 4" rationem reddunt quare Christus sub spe- 
cie panis se nobis dare voluerit , tum nempe ne nimio ter- 
rore percelleremur , tum ut nostra exerceretur fides ; 5° do- 
cent in hoc mysterio divinae omnipotentiae opus intervenire; 
6° profitentur per veram conversionem panem mutari in cor- 
pus , et vinum in sanguinem Christi ; idque illustrant exemplo 
creationis, et conversionis aquae in vinum in nuptiis Canae. 
7° Adnituntur hoc creditu difficile mysterium auctoritate 
et omnipotentia divina persuadere; 8° tradunt in altari of- 
ferri ipsum corpus quod fuit in cruce mactatum , et san- 
guinem illum , qui pro nobis effusus est ; 9° conferunt Eu- 
charistiam cura Incarnatione , cademque ratione de utrius- 
que mysterii veritate disserunt ; 10° illis epithetis hoc sa- 

cramentum insigniunt , quae nonnisi in veritatem carnis 
Christi cadere possunt , dum vocant terribile , horren- 
dum , adorandum , panem vivum , incorruptibilem cibum etc. 
Singulorum autem patrum testimonia , quae huc referuntur 
collecta invenies apud Bellarminum lib. 2. de Euchar. et 
in op. De perpetuitate fidei. Jam vero quomodo ejusmodi 
doctrina componi potest cum hypothesi sacramentariorum , 
quod Christus in Eucharistia non inveniatur nisi in signo 
tantum, figura, et virtute? Nonnisi amens affirmare id poterit. 

55. 2° Testes ejusdem traditionis sunt liturgiae omnes, 
quae ante sec. XVI. in universa Ecclesia publico cultui in' 
servierunt. Tum Orientalium Ecclesiarum tum Occidentalium 
liturgias collegerunt et vulgarunt eruditi viri Renaudotius, 
Martenius, Assemanus uterque Simon et Joseph, card. Bona 
ac Thomasius , Mabillonius , Muratorius , Le Brunius. Jam 
vero , uti omnes animadverterunt, cunctae liturgiae conve- 
niunt in invocatione Spiritus Sancti, ut oblata dona, pa- 
nem scilicet et vinum, convertat omnipotenti virtute sua, 
commutet , transmutet in corpus natum ex Maria Virgine , 
in sanguinem qui effusus est pro redemptione nostra , imo 
faciat , vel fiat corpus et sanguis D. N. J. C. adeoque Ecclesia 
omnis ab ortu ad occasum, a septentrione ad meridiem per 
sexdecim continentia secula unius labii circa hunc extitit 
articulum lidei nostrae. 

56. 3° Testes sunt sectae antiquae omnes , gnostici , 
marcosiani , Valentiniani , inarcionitae ; item ariani , nesto- 
riani , eutychiaui , Armeni , Syri-jacobitae , Graeci schisma- 
tici etc. qui circa hoc dogma convenere omnes atque su- 
perstites conveniunt; argumento igitur est ineluctabili is- 
torum consensus de fide , quae, in Ecclesia catholica ob- 
tinebat, quando ipsi ab illa divisi sunt. 

57. 4° Testes sunt ethnici ipsis calumniis quibus Chri- 
stianos impetebant, quod ipsi carne humana ac sanguine 
vescerentur in suis conventibus clanculariis , ut patet non 
solum ex Apologia I. Justini, sed ex actis martyrum Lug- 
dunensium in epistola ab Eusebio relata, ad Ecclesias Asiae. 

58. Huc demum accedit argumentum invictum prae- 
scriptionis , ita ut nulla ab adversariis hujus universalis 
doctrinae origo assignari possit praeter apostolicam. 

59. Quae cum ita se habeant, jure merito concludi- 
mus ita dogma de reali Christi praesentia a traditione fir- 
mari , ut concuti nullo modo possit. 

DIFFICULTATES 

60. I. Obj. 1° Patres apostolici nihil de reali Christi 
praesentia scriptis suis ediderunt; 2° patres vero qui il- 
los exceperunt ea habent, quae illam excludant, ut Ire- 
naeus, qui lib. 4. Cont. haereses n. 18. scribit carnem no- 
stram ali corpore et sanguine Christi; item Eucharistiam dua- 
bus rebus consistere , terrena , et caelesti , scilicet pane , et 
caelesti gratia. 3° Origenes Tom. 4. in Matth. in cap. 16. 
vocat Christi corpus in Eucharistia typicum et symbolicum ; 
inficiatur Eucharistiam ex se sanctum efficere comedentem , 
nec utilem esse nisi pro suscipientis fide. 4° Item lib. 8. 
Cont. Celsum asserit oratione panem fieri quoddam corpus san- 
ctum. 5° Hom. vero 32. in Joan. affirmat offulam quam Chri- 
stus Judae porrexit ejusdem generis esse ac eam quam de- 
dit apostolis dicens : Accipite , comedite etc. Denuim in Comm. 
super Matth. n. 85. negat panem ilium visibilem quem tene- 
bat in manibus et corpus suum dicebat Deus verbum , esse 
corpus Christi. 6" Quae cum ita sint , recte ieonomachi in 
conc. Constatinopolitano vocarunt Eucharistiam imaginem 
vivifici corporis , quae pretiose et honorabiliter fit. Ergo. 

61. Resp. Ad 1"', N. Siquidem s. Ignatius M. pater 
apostolicus haud poterat luculentius exhibere de reali Chri- 
sti praesentia testimonium. Ceteris de eodem argumento 
scribendi non se obtulit occasio. 

62. Ad 2 m , IS\ Dum vero Irenaeus scribit 1. c. carnem 
tiostratn ali corpore et sangui/ie Christi veritatem nostram 
mirifice confirmat ; utitur enim Eucharistia uti medio ad 
evincendam adversus gnosticos futuram corporum nostro- 
rum resurrectionem quam ilii negabant, et rationem ad- 


76 TRACTATUS l>F. EUCHARISTIA 

ducit , quia caro haec nostra in ordine ad resurrectionem 
alitur a vivifico corpore et sanguine Christi per Eucharistiae 
sumptionem. Huc pariter referuntur alia verba, quibus di- 
cit Eucharistiam duabus rebus constare terrena et caelesti , 
nempe humana natura hypostatice cum Verbo conjuncta, 
quia si fuisset tantum humana , tantum abest , ut potuerit 
incorruptibilitatem nostris communicare corporibus , ut 
potius esset illa ipsa corruptibilis , et sic conficit adversus 
eosdem haereticos aliam praeterea veritatem ab eisdem nega- 
tam , verae nempe Incarnationis. 

G3. Ad 3*", D. Vocat Origenes in primo textu corpus 
Christi in Eucharistia typicum et symbolicum ratione sa- 
cramenti seu speeierum, C. ratione rei contentae /V. 

04. Sic inficiatur Eucharistiam ex se sanctum efficere, D. 
quatenus ad fructum ex ea capiendum non sufficit mate- 
rialis susceptio sine dispositionibus praerequisitis , C. qua- 
tenus his accedentibus non habeat vim sanctificandi N. Quid 
enim aliud et nos docemus? 

05. Ad 4 ,n , D. Si hic loqueretur Origenes de Eucha- 
ristia , C. si de communi pane , qui ex Christiano more , 
benedicebatur ante sumptionem, V. Id patet tum ex oratio- 
nis serie, tum ex confessione ipsiusmet Albertini. 

00. Ad 5 m , D. Analogice, C. reipsa N. Nempe Orige- 
nes hoc in loco id unice sibi vult, Christum offulae quam 
Judae porrexit quandam vim communicasse , qua potuisset 
utilis esse Judae si voluisset, quemadmodum utilis est, sed 
longe diversa ratione Eucharistia rite eam suscipientibus. 

07. Dum vero in objecto commentario negat Origenes 
panem visibilem esse corpus Verbi , loquitur de pane prout 
visibilis est, seu respectu sacramenti et speeierum , deinde 
deflectit sermonem , ut solet , ad mysticam et allegoricam 
expositionem , sed supposita prius coguita rei veritate ; scri- 
bit enim ibid. Panis iste , quem Deus Verbum corpus suum 
esse fatetur , verbum est nutritorium animarum . ... et potus 
quem Verbum sanguinem suum fatetur , vcrlnnn esi potans et 
inebrians. 

68. Ad 6 m , D. Dixerunt iconomachi Eucharistiam esse 
imaginem plenam adeoque cultu latriae adorandam , C. va- 
cuam prout sunt reliquae imagines quarum cultum ipsi re- 
spuebant N. Unicus hic sensus illorum haereticorum est, 
alioquin non ei decrevissent cultum latreuticum , attamen ob 
hanc etiam novitatem expressionis seu formulae graviter 
vapulant a patribus Nicaenis. 

* 69. II. Obj. 1° Tertullianus cx Latinis lib. 1. Contr. 
Marcion. c. 14. scribit Christum non reprobasse panem, 
quo ipsum corpus suum repraesentat ; quo vero sensu id 
efficiat, 2° exponit ibid. Tertullianus lib. 3. c. 19. scri- 
bens , Christum panem corpus suum appellasse , ut intelli- 
geremus corporis sui figuram pani dedisse; et iterum lib. 4. 
c. 40. Acceptum panem et distributum discipulis , Corpus suum 
illum fecit , hoc est corpus meum dicendo , id est figura cor- 
poris mei. 3° Sic etiam s. Hieronymus Comment. in cap. 26. 
Matth. scribit Christum repraesentasse corpus et sanguinem 
suum. Ergo. 

70. Resp. Ad l", D. Id est praesens efficit , C. ima- 
ginem exhibet /V. Talis est vis hujus verbi repraesentandi apud 
Latinos, ac praesertim in stilo Tertulliani, qui passim hoc 
sensu verbum hoc adhibet ; satis nobis sit ex innumeris 
prope exemplis, quae collegit Pamelius in not. 1 12. ad lib. 
De Rcsurr. carnis , unum afferre ex lib. 4. cont. Marcion. c. 22. 
ubi ait , quod Deus repraesentans eum ( Christum in monte 
Thabor), dixit : Hic est filius meus. 

71. Ad 2 m , D. Dedisse figuram rcali corpori suo , C. ima- 
ginem exhibuisse N. Scopus Tertulliani est in objectis locis 
ex realitate corporis Christi in Eucharistia, quam admit- 
tebat Marcion , ostendere realitatem ejusdem corporis in In- 
carnatione quam ille rejiciebat; sic enim procedit argu- 
mentum Tertulliani: corpus phantasticum nequit recipere 
figuram ; atqui Christi corpus in Eucharistia ligurara reci- 
pit, nempe panis; ergo corpus Christi phantasticum non 
est. Exinde novum exurgit pro veritate catholica inelucta- 
bile argumentum. 

72. Ad 3 m , Responsio patet ex dictis ad 1" eo vel magis 
quod s. Hieronymus velit ostendere figuris Yet. Testamenti 
suffectam esse veritatem. 

73. I. Inst. S. Augustinus realem Christi praesentiam 
in Eucharistia numquam agnovit. Etenim 1° passim Eucha- 
ristiam vocat panem , figuram , signum corporis Christi. 
2° Ep. 98. ad Bonifac. scribit: Secundum quendam modum 
sacramentum corporis Christi corpus Christi est. 3° In Serm. ad 
infantes , explicans quid sit Eucharistia , ait : Corpus ergo 
Christi , si vis intelligere , Apostolum audi dicentem fidelibus : 
Vos estis corpus Christi et membra. Si ergo vos estis corpus 
Christi et membra , mysterium vestrum in mensa dominica po- 
situm est. 4° Exinde celebris illa regula quam tradit s. Do- 
ctor lib. 3. De doctrina christ. c. 16. ad secernendum sen- 
sum litteralem a figurato : Si praeceptiva , inquit , locutio 
est , aut fiagitium. aut facinus vetans , aut utilitatem aut be- 
neficentiam jubens , non est figurata. Si autem fiagitium aut 
facinus videtur jubere , aut utilitatem aut beneficentiam veta- 
re , figurata est. Nisi manducaveritis , inquit , carnem Filii 
hominis ... facinus vel fiagitium videtur jubere: figura est ergo f 
praecipiens passioni Dominicae communicandum. 5° In Tract.2o. 
in Joan. agens de corporis Christi manducatione dicebat : 
Ut quid paras (lenies et ventrem ? Crede et manducasti ; ut 
enim subdit Tract. 26. Qui credit manducat. 6° Demum in 
lib. Cont. Adimantum c. 12. Non cnim f scribit, Dominus du- 
bitavit dicere : Hoc est corpus meum , cum signum daret cor- 
poris sui. Ergo. 

74. Resp. N. A. Ad l m prob. D. Vocat panem etc. ra- 
tione specierum, et quatenus est figura et signum plenum, C. 
ratione substantiae ac rei contentae N. Omnes enim ejus- 
modi locutiones typi , signi , figurae etc. quibus tum s. Au- 
gustinus , tum alii patres interdum utuntur , ad externas 
referuntur species , uti et nos vocamus symbolum , sed ra- 
tione sacramenti , seu signi sensibilis latentis Christi corporis. 

75. Ad 2 m , D. Prout sacramentum est iuadaequate sum- 
ptum pro signo sensibili , ut dictum est , C. prout sacra- 

mentum est adaequate sumptum cum re contenta N. Id enim 
ferebat Augustini scopus dum probare constituit Bonifacio 
baptismum rite sacramentum fidei , imo et fidem vocari, cum 
credere in infantilius sit baptizari. Ceterum ut melius elu- 
ceat s. Augustini mens circa sacramentum Eucharistiae adae- 
quate sumptum, praestat afferre , quae lib.9. Confess. c.13. 
de s. Monica scribit : Memoriam sui , inquit , ad altare tuum 
fieri desideravit , cui nullius diei praetermissione servierat , 
unde sciret dispensari victimam sanctam , qua deletum est 
chirographum quod erat contrarium nobis. Quaerimus porro ab 
adversariis utrum chirographum istud fuerit deletum a 
figura et imagine Christi corporis , an vero a corpore ipso 
pro nobis immolato ? 

76. Ad 3 m , D. Transitum faciens a rei veritate ad my- 
sticam ejusdem significationem , C. ad exclusionem rei ve- 
ritatis N. Haec enim coasueta fuit Augustino , perinde ac 
Origeni agendi ratio , ut , supposita rei veritate , seu rea- 
litate Christi corporis in Eucharistia, utpote omnibus nota, 
transeant ad moralem aliquam seu mysticam significatio- 
nem exponendam , hoc tamen interposito discrimine, quod 
Origenes eam trahat ad praedicationem verbi Dei, Augusti- 
nus vero ad commendandam charitatcm ; ac ita se gessit 
s. Augustinus in hoc sermone ad infantes seu neophytos. 

77. Ad 4", D. Ad excludendum sensum capharnaiti- 
cum, C. sensum catholicum N. Nam aperte s. Doctor men- 
tem suam exposuit in verbis a nobis adductis ex Tract.YI . 
in Joan. n. 5. 

78. Ad 5 m , D. Loquens de fide, C. de Eucharistia N. 
Enarrat enim in objectis locis s. Augustinus Christi verba: 
Hoc est opus Dei ut credatis in eum , quem misit ille • nec 
non quae habentur v. 35. Ego sum panis vitae ; qui venit 
ad me non esuriet , et qui credit in me non sitiet unquam : 
quae utique dicta sunt de fide in Christum pollicentem 
Eucharistiam. 

79. Ad 6 m , D. Cum daret signum seu symbolum ex- 
ternum corporis sui in illo latentis , C. purum signum seu 

nudum symbolum IV. Intendit enim hic probare s. Doctor 
adversus Adimantum manichaeum vere potuisse in Vet. Te- 
stamento vocari sanguinem animantium animam , quamvis 
reipsa non sit nisi ejusdem signum. Hoc porro declarat 
exemplo Eucharistiae cujus signum externum vocatur cor- 
pus Christi. 

80. II. Inst. Facundus Hermianensis in op. Pro defen- 
sione trium Capitulorum lib. 9. c. 5. negat , quod sacramen- 
tum corporis et sanguinis Christi , quod est in pane et poculo 
consecrato , sit proprie corpus ejus , et sanguis , quamvis ita 
vocentur. Ergo. 

81. Resp. D. Prout sacramentum est inadaequate sum- 
ptum , C. prout sumitur adaequate N. Ejus mens patet ex 
scopo quem sibi praefixit hic scriptor defendendi , seu tra- 
hendi in bonum sensura , quod scripserat Theodorus Mo- 
psuestenus, nestorianae haereseos praeformator, in Capitulo 
a conc. V. damnato , quod scilicet recte scribere potuerit 
Christum adoptionem filii suscepisse et cum circumcisus est , 
et cum baptizatus est , quia sacramentum adoptionis suscepit, 
quod potest vocari adoptio , quemadmodum sacramentum 
Eucharistiae dicitur corpus Christi, etsi prout sacramentum 
est , proprie Christi corpus non sit , sed ejus externum 
tantum signum. Ex quo patet imo supponere Facundum ve- 
re Christi corpus et sanguinem latere in sacramento. 

PROPOSITIO III. 

Ostendi nequit dogma de reali Christi praesentia 
in Eucharistia rectae rationi adversari 

82. Duplici via posset enunciatae propositionis veritas 
ostendi , directa ac indirecta . Directa qua juxta diversa 
philosophorum placita evincitur quomodo componi pos- 
sitmysterii veritas cum eo quod philosophia docet circa 
naturam corporum. Verum haec methodus longa est , 
nec omnibus satisfacit , eo quod tum systema peripateti- 
cum , tum Cartesianum , Boschovichianum seu punctorum 

simplicium , aliaque ejusmodi quae adduci solent aliis non 
probentur , ideo hac praetermissa, malumus via indirecta 
expeditiore rem conficere 

83. Eucharistia, perinde ac reliqua religionis nostrae 
mysteria , superat rationis nostrae captum ; fieri igitur ne- 
quit ut demonstrari possit eam repugnare , ac rectae ra- 
tioni opponi. Cum praeterea contradictio consistat in in- 
trinseca notarum seu terminorum repugnantia , non potest 
haec adstrui nisi apprime uterque terminus cognoscatur , 
ut ex utriusque collatione et comparatione possit judicium 
institui , et affirmari sive convenientia eorum sive repu- 
gnantia ; jam vero adversarii verisimilius neutrum terminum 
apprime callent , scilicet naturam corporum , et statum 
corporis gloriosi et sacramentalis , posteriorem vero hunc 
sine dubio ignorant. Nequeunt igitur judicare dc repugnan- 
tia corporis Christi in Eucharistia , seu in statu corporis 
gloriosi et sacramentalis ; prout non posset caecus natus , 
qui nullam coloris ideam habet, judicare et affirmare , quod 
repugnet circulus rubei coloris. Reipsa huc colliduntur omnia 
adversariorum argumenta, uti ex difficultatum solutione 
patebit. 


DIFFICULTATES 

84. I. Obj. Dogma de reali praesentia repugnat in se. 
Nam 1° implicat integrum corpus humanum sub tenui ho- 
stiola ejusvc fragmento contineri , quodeuraque demum 
philosophicum admittatur systema. 2° Implicat praeterea , 
ut idem corpus uno eodemque tempore simul .in pluribus 
locis realiter a se distinctis inveniatur ; 3° esset enim unum 
et multiplex , esset divisum a se ipso , magnum et par- 
vum etc. Ergo. 

85. Resp. N. A. Ad i m prob. D. Existens in statu na- 
turali, C. in statu sacramentali N. Quomodo enim osten- 
dent increduli et sacramentarii non posse humanum corpus 
gloriosum in statu sacramentali sui) tenui hostiola aut ejus 

fragmento delitescere , si nesciunt in quo hic status con- 
sistat ? Et sic nullo indigemus philosophico systemate ad hoc 
componendum. 

80. Ad 2 1 ", l '). Naturaliter , Tr. supernaturaliter ac per 
miraculum /V. Implicaret, si simul esset et non esset , mi- 
nime vero ut idem sit hic et alibi , ut in casu nostro. Alii 
id exponunt per multiplicationem , quatenus servata identi- 
tate physica, multiplicaretur solum individuatio , ut vocant, 
ac numerus ; alii exponunt per multilocationcm , quatenus 
in corpore concipitur non solum identitas physica, ve- 
rum etiam identitas individuationis ac numeri , ita ut 
unum idemque corpus diversos ac multiplices sumat respe- 
ctus ad corpora circumstantia pro multiplicitate panis ac 
vini consecrati per quae immediatam operationem exercet ; 
hoc vero divina omnipotentia fieri potest. Exemplo illustra- 
tur corporis quod dat ostensionem sui in duobus , tribus , 
centum , mille speculis adstantibus. 

87. Ad 3"', Neg. omnes ejusmodi sequelas. Siquidem so- 
lum sacramentum esset multiplex ; solum item sacramen- 
tum divisum esset a se ipso , quatenus particulae quae Ro- 
mae consecratae asservantur , divisae sunt ab illis , quae 
servantur Lutetiae ; solum sacramentum , seu signum ex- 
terius erit majus ac minus, et ita porro ; Christi autem cor- 
pus seinper idem ubique est in se ipso. 

88. II. Obj. Admissa reali Christi praesentia in Eucha- 
ristia, actum est de certitudine physica ; siquidem 1° sensus 
nostri , etiam peracta consecratione , nobis non renunciant 
nisi panem et vinum. 2° Adeoque de nulla re amplius certi 
esse possemus. 3° Eo vel magis quod Eucharistia eosdem 
in nobis effectus producat ac panis ac vinum , cum nos 
nutriat atque inebriet , si in magna quantitate sumatur. 
4° Quaeri praeterea posset quid sit quod tangimus , quod 
videmus , quod gustamus ; aut enim corpus Christi est, et 
tunc Christi corpus esset album , rotundum , palpabile etc. 
imo corrumperetur ; aut est aliquid ab co diversum cui 
corpus Christi subest , et deberemus admittere accidentia 

absoluta peripateticorum quae non minus a physica , quam 
a sana philosophia rejiciuntur. Ergo. 

89. Rosp. N. A. Ad l m proh. D. Id est figuram , sive 
speciem aut apparentiam panis et vini , C. naturam seu 
substantiam panis ac vini IV. Nam sensuum officium non 
versatur nisi circa objectorum apparentiam, non autem circa 
eorumdem naturam aut substantiam. Jam vero in Euchari- 
stia sensus nobis renunciant apparentiam panis ac vini, quae 
reipsa habetur , adeoque rite funguntur officio suo , licet 
substantia non respondeat ejusmodi apparentiae. 

90. Ad 2 W , IV . Tum quia, ut vidimus, sensus nos reipsa 
non fallunt ; tum quia necesse non est ut semper substan- 
tia respondeat apparentiae, ut patet in petrificatione in qua 
licet nulla supersit ligni particula , referuntur tamen omnia 
ligni lineamenta et figura ; tum quia denique divina aucto- 
ritas commonefacit nos substantiam panis non respondere 
in casu hoc peculiari illius apparentiae. Exceptio autem fir- 
mat regulam in contrario. 

91. Ad 3 m , D. Ita Deo efficiente ad exercendam fidem 
nostram , C. per se 7V. Hoc ipso enim , quod Christi cor- 
pus in Eucharistia sit incorruptibile nequit nos nutrire ; 
neque nos nutrit aut inebriat substantia panis ac vini , quae 
in ea non sunt. Deus itaque extraordinaria ratione supplet , 
aut novae substantiae reproductione , ut aliquibus placet , 
aut alio modo sibi cognito. Deus enim ad exercitium fidei 
nostrae constituit , ut panis ac vinum consecratum easdem 
subeant vices , quas subirent si consecrata non essent ; 
proinde cum hostia , idem de vino dic , consecrata ad eum 
pervenerit statum in quo cessaret substantia meri panis , 
cessat esse corpus Christi praesens , et illi iidem in nobis 
producuntur effectus , divina virtute , quos produceret pa- 
nis si consecratus non fuisset. 

92. Ad 4 m , Resp. Esse illud ipsum quod erat in pa- 
ne ac vino antequam consecrarentur , affectiones scilicet 
objectivas, quae antea producebantur a substantia panis 
et vini , postea producuntur sola Dei virtute. Hinc non in- 

(ligemus accidentibus absolutis peripateticorum. Has por- 
ro affectiones producit Deus tum a parte rei , uti a parte 
rei producebantur a pane et vino non consecratis , tum in 
sensibus nostris veluti effectus , sicut eosdem effectus in 
nobis panis et vinum non consecrata producebant , sub quo 
respectu affectiones illae objectivae fiunt in nobis subjecti- 
vae , uti effectus a causa. Atque sic praevenimus difficul- 
tatem quam solent peripateticismi sectatores urgere , quod 
cum hostiae asservantur in tabernaculo non retineant ra- 
tionem sacramenti, eo quod nemo sit in quem illas affectiones 
producant ; siquidem Deus generali lege constituit ut semper 
objective corpus Christi per hostias affectiones illas emittat, 
licet tunc defectu intuentium, tangentium ac degustantium , 
non fiant nobis subjectivae , eadem ratione ac panis in arca 
reconditus semper suas objectivas emittit affectiones, etsi 
nemo sit qui actu illum videat, aut degustet. 

93. III. Obj. Ex ejusmodi dogmate plurima incommo- 
da , imo et absurda dimanant ; ac 1° Christi corpus pro- 
fanationibus subjici ; 2° panem converti in Deum ; 3° fal- 
sum fore celebre axioma : totum est majus sua parte; nam 
Christi manus quae erat pars tenuisset corpus quod esset 
totum; 4° rejectis quatuor testibus nos uni debere testi 
fidere , scilicet auditui ; 5° immo certitudini physicae prae- 
ferre certitudinem moralem ex qua sola nobis constare pot- 
est realis Christi praesentia in Eucharistia. Ergo. 

94. Resp. N.A. Ad l m proh. D . Sacramentum, C. Chri- 
sti corpus 7V. Hoc enim , utpote gloriosum , non magis 
attingitur in profanationibus , quam ipsa divinitas. Homi- 
nes proinde sacrilegi sibi nocent , non autem Christi cor- 
pori in se. 

95. Ad 2 m , N. Nam hoc tantum docet fides catholica, 
quod panis convertatur in Christi corpus , cui per conco- 
mitantiam conjuncta divinitas est una cum anima. 

96. Ad 3 m , Z). Si Christus gessisset in manu corpus suum 
in statu naturali existens , C. si non gessit nisi in statu 
sacramentali /V. En qua facilitate se expediant catholici a 

difficultate insolubili proposita a Rousseau tanquam nova , 
quamque XII. ad minus ante seculis sibi proposuerat ac 
solverat s. Augustinus Enarr. 1. in Ps. 33. et alibi. 

97. Ad 4 m , D. Si reipsa quatuor illi testes , nempe sen- 
sus, contrarii essent quinto testi , seu sensui , Tr. vel C . 
si contrarii non sunt N. Jam vero quatuor illi festes, nempe 
sensus, solam apparentiam , ut debent , renunciant , quae 
profecto adest panis et vini ; quintus autem testis , scilicet 
auditus certus fit de substantia seu natura corporis latentis, 
quae non est objectum illorum sensuum. Exinde intelligitur 
quomodo Christo testanti quod porrigebat esse corpus suum 
apostoli fidere potuerint , seu credere , quidquid dicat Ti- 
lotzonus; nec enim apostoli erant protestantes aut increduli. 

98. Ad 5 m , N. Ut patet ex dictis ; certitudo enim phy- 
sica non adversatur certitudini morali. Si quid efficeret ejus- 
modi argumentum neque apostoli potuissent, neque nos 
possemus credere Christi Incarnationi scu ejus divinae per- 
sonae carnem indutae , cum sensus non perciperent nisi 
humanitatem solam. Tales sunt nugae protestantium et in- 
credulorum , adeoque et rationalistarum. 

CAPUT II. 

DE MODO QUO CHRISTUS FIT PRAESENS IN EUCHARISTIA 
SEU DE TRANSSUBSTANTIATIONE 

99. Transsubstantiatio , seu conversio totius substantiae 
panis in corpus , et totius substantiae vini in sanguinem 
Christi Domini est alterum doctrinae catholicae caput, quod 
impugnant lutherani confitentes rcalem Christi praesen- 
tiam , ut ei substituant vel impanationem , vel companatio - 
nem , vel consubslantiationem . Contra quos haereticos Tri- 
dentinum sess. 13. hunc canonem , qui est 2., emisit: Si 
quis dixerit , in sacramento Eucharistiae remanere substantiam 
panis et vini una cum corpore et sanguine D. /V. J. C . , ne- 
gaveritque mirabilem illam et singularem conversionem totius 
substantiae panis in corpus , et totius substantiae vini in san - 

guinem , manentibus dumtaxat speciebus panis et vini , quam 
quidem conversionem catholica Ecclesia aptissime tratissubstan- 
tiationem appellat ; anath. sit. 

100. Ex hoc autem canone sequitur 1° articulum de 
transsubstantiatione dogma esse distinctum a dogmate de 
reali Christi pYaesentia et cessatione omnis substantiae pa- 
nis ac vini; merito igitur Pius VI. in Constit. Auctorem fi- 
dei propositionem ‘29. synodi Pistoriensis quae secus statue- 
rat proscripsit veluti perniciosam expositioni veritatis catholicae 
circa dogma transsubstanliationis , ac faventem haereticis. 

101. Sequitur 2° in hoc dogmate inesse rationem, ut ait 
Bellarininus De Euch. lib. 3. c. 13. n. I . existentiae Christi 
et cessationis panis et vini in Eucharistia, adeoque rursum, 
omissionem vocis transsubstantialionis synodi Pistoriensis ju- 
re notatam a Pio VI. fuisse veluti eain, qua notitia subtrahitur 
tum articuli ad fidem pertinentis , tum etiam vocis ab Ecclesia 
consecratae ad illius tuendam professionem adversus haereses. 

102. Sequitur 3° solam transsubstantiationem ad fidem 
spectare, non autem modos varios a theologis excogitatos 
ad eam exponendam, aut conditiones ad veram conver- 
sionem constituendam. Nobis prae ceteris arridet sententia 
Yasquez, qui in 2. p. S. Th. tom. 3. disp. 181. c. 2. seqq. 
censet transsubstantiationem in suo conceptu formali con- 
sistere in relatione (extrinseca et solius rationis) ordinis in- 
ter substantiam, quae desinit, et eam, in quam desinere 
dicitur vi verborum Christi. Hinc transsubslantiatio nil aliud 
addit reali Christi praesentiae , nisi cessationem panis in or- 
dine ad realem Christi praesentiam , quo verba Christi sint 
vera. Desinit autem substantia panis per destructionem. 
Ab hoc conceptu quoad rem lion dissentit ea quam tradit 
Bellarininus 1. c. cap. 18. 

103. Sequitur 4° dogma transsubstanliationis esse veluti 
sequelam dogmatis de reali Christi praesentia; nec posse 
proinde adstrui nisi priori constituto. Heic proinde dire- 
cte impetimus lutheranos admittentes realem Christi prae- 
sentiam, ac solum indirecte sacrameutarios. 

PROPOSITIO 

Tota substantia panis ac vini in Eucharistia per consecra- 
tionem convertitur in substantiam corporis et sanguinis 
Christi 


10'i. De fide propositio est ex allegato Tridentino cano- 
ne. Sic porro evincitur ejus veritas adversus lutheranos ex 
Scripturis: Haec verba Christi: Hoc est corpus meum velin- 
telligunt adversarii de pane in Christi corpus mutato , vel 
de pane non mutato; si dc pane mutato ea intelligunt, 
jam nobiscum sentiunt ; si vero dc pane non mutato , jam 
falsa esset eorum significatio, nam panis non est corpus 
Christi. 

105. Luculentissime praeterea eadem veritas patet ex 
universa traditione, ut fatetur vel ipse Leibnitzius in suo 
Systemate theologico, dum patres docuerunt panem mutari 
in corpus Christi , vinum in sanguinem. Sane patres docent 
1° panem et vinum verbis Christi in corpus et sanguinem 
converti , ut Cyrillus Alex, scribens in Ep. ad Colosgrium: 
convertens ea (oblata) in veritatem propriae carnis; Eusebius 
Emissenus id illustrans exemplo creationis, nec non s. Gre- 
gorius M. aliique apud Bellarminuui lib. 3. c. 20. Alii 2° af- 
firmant panem mutari , transmutari , commutari , ut s. Gre- 
gorius Nyss. , Jo.Chrysostomus, Jo. Damascenus ibid. Alii 
3 ,j tradunt panem transire , transformari , fieri , transelemen - 
tari in Christi corpus, uti Augustinus, Remigius Rhemen- 
sis, Jo. Damascenus, Thcophylactus ibid. Nobis satis hic 
sit afferre verba s. CyriUi Hieros. ex Catech . Mystagogica 4. 
7i. 2. Aquam olim in vinum , quod Sanguini affine est , in Cana 
Calilcae transmutavit : Et eum parum dignum existimabimus , 
cui credamus quum vinum in Sanguinem transmutavit ? Eadem . 
habet s. Ambrosius in lib. De mysteriis c. 9. n. 50. Reco- 
lantur alia documenta superius allata cum ageremus de reali 
Christi praesentia. 

10G. De eadem traditioue constat ex liturgiis Ecclesia- 
rum omnium in universo mundo ah aetate apostolica usque 
ad nos. Vidimus enim ad unam omnes in eo convenire ut 
invocetur Spiritus Sanctus, ut omnipotenti virtute sua obla- 
% ta dona convertat , transmutet , faciat corpus et sanguinem 
D.N.J.C. : ne quae attulimus iterum ingeramus, placet hic 
verba describere canonis Aethiopici, quae ita se habent: 
Transmuta hunc panem , ut fiat corpus tuum purum , et quod 
mixtum est in hoc culice , Sanguis tuus pretiosus. Fatente 
porro Ludulfo in suis lexicis vox aethiopica significat veram 
mutationem de una in aliam rem. Consulatur Renaudotius. 

DIFFICULTATES 

107. I. Obj. 1° Eadem ratione qua dixit Christus: Ifoc 
est corpus meum , scripsit Joan. 1 , 14. Verbum caro factum 
est , quin tamen inferri possit Verbum conversum esse in 
carnem. 2° Imo eadem ratione de se Christus Jo. 6. dixit : 
Ego sum panis quin se mutaverit in panem. 3° De ferro proin- 
de candente, ac de dolio vinum continente recte dicitur: hic 
est ignis . . . hoc est vinum etiamsi nulla intercesserit mu- 
tatio. 4° Quapropter Paulus I. Cor. 10, 1G. scribit: Panis 
quem frangimus nonne participatio (gr. communicatio ) corpo- 
ris Christi est? Ergo et panem vocat Eucharistiam, ei com- 
municationem dicit corporis Christi , quod de ipso puro cor- 
pore Christi iuepte diceretur. Ergo. 

108. Resp. Ad l m , et 2 m , Neg. paritatem. Illae enim 
sunt propositiones speculativae , haec autem , lutheranis 
fatentibus, propositio est practica, quae proinde falsa esset , 
nou admissa conversione. 

109. Ad 3”, Eadem esto responsio; accedit quod usus 
communis loquendi illum sensum postulet , ut continens pro 
contento significetur , secus ac contingat in casu nostro , 
eum nuspiam receptum sit , ut panis in se corpus huma- 
num contineat. 

110. Ad 4 0 ’, D. Ratione specierum ,'C. naturae N. Hinc 

sensus verborum Apostoli hic est : quod sub specie panis 
distribuimus, nonne communicatio Corporis Christi, seu 
Domini est? Sicque evanescit difficultas. 

111. II. Obj. 1° S. Jo. Chrysostomus in Ep . ad Caesa - 
rium de pane sanctificato scribit : liberatus est quidem ab ap- 
pellatione panis , dignus autem habitus Dominici corporis ap- 
pellatione, etiamsi natura panis in ipso permansit. Sic etiam 
Theodoretus in Dial. 2. Inconfusus appollinaristae objicienti 
exemplum Eucharistiae in qua panis conversus est in Chri- 
sti corpus, ut evinceret humanitatem absorptam a divini- 
tate in Christo, respondet: Retibus , quae ipse texuisti, ca- 
ptus es. Neque enim symbola mystica post sanctificationem re- 
cedunt a sua natura. Manent enim in priori substantia, et fi- 
gura, et forma; et videri, tangiqrue possunt sicut prius ; c t in 
Dialog. 1. Deus in hoc sacramento visibilia symbola , inquit, 
Corporis et Sanguinis appellatione honoravit, non naturam qui- 
dem mutans, sed naturae gratiam adjiciens. Demum Gelasius 
in lib. De duabus naturis: Sacramenta, scribit, quae sumi- 
mus, Corporis et Sanguinis Christi divina res est .... et ta- 
men esse non desinit substantia vel natura panis et vini. Porro 
his clariora pro dogmate lutherano desiderari non possunt. 
2° Patres, praesertim vero Justinus, consueverunt unio- 
nem panis et vini cum corpore et sanguine Domini com- 
parare cum unione duarum naturarum in mysterio Incar- 
nationis. 3° Dogma igitur non secus ac barbara vox trans - 
substantiationis nova sunt , inducta scilicet primum in conc. 
Lateranensi IV. Ergo. 

112. Resp. Ad l m , D. Et adducti auctores nomine na- 
turae ac substantiae species sensiles significant , C. naturam 
ac substantiam presse sumptam N. Hoc patet 1° ex eo quod 
ipsi constanter loquantur dc symbolis ; 2° quod admittant his 
ipsis in locis conversionem quam Theodoretus vocant /urapoXe* 
panis ac vini ; 3° quod non exegerint vocabula ad metapbv- 
sicas notiones , uti observat vel ipse Leibnitzius in op. cit 
Sane lutheraui Magdeburgenses in Centuria 6. c. 10. sibi Theo- 
doretum adversari fatentur, nec nisi periculose legi. Epistola 

autem ad Cacsarium , perinde ac opus De duabus naturis cri- 
ticorum judicio subdititia sunt. 

113. Ad 2 m , D. Comparatione inadaequata, C. adae- 
quata N. Eo tendebat ejusmodi comparatio inter Eucha- 
ristiam et Incarnationem instituta, ut evinceretur adver- 
sus eutychianos synusistas minime fuisse absorptam a di- 
vinitate humanitatem, ut haeretici illi autumabant, cum 
non obstante panis vinique in Eucharistia conversione in 
Christi corpus et sanguinem , species integrae in sua natura 
perseverarent. Nisi malueris cum aliis respondere patrum 
scopum in illa urgenda similitudine , non fuisse nisi osten- 
dere adversus apollinaristas Christum post resurrectionem 
aut ascensionem species exteriores humanitatis minime de- 
posuisse ut illi fabulabantur. 

114. Ad Justinum vero speciatim quod attinet eo col- 
lineat ejus comparatio , ut ostendat eadem divini Verbi 
omnipotentia fieri ut panis in Christi carnem convertatur, 
ac ejusmodi caro efformata primum est in Virginis utero. 

115. Ad 3 m , D. Nova est vox transsubstantiationis , 
quoad sonum, Tr. quoad rem voce significatam N. Cone. La- 
teranense tantum saneivit hanc formulam a scholasticis ado- 
ptatam adversus Berengarium, prout semper ah Ecclesia fa- 
ctum est , ut novas adscisceret voces ad veterem doctrinam 
adstruendam contra novos haereticos. Ceterum, auimad- 
vertente Lcihnitzio, recte Latini verterunt transsubstantia - 
lionem , quam veteres vocaverant /*iTa<rrax«ft>>»». Viderint 
nunc lutherani , utrum ipsi eadem ratione cohonestare pos- 
sint elegantem suam impanalioncm et invinationem. 

1 10. III. Obj. 1" Repugnat unam substantiam in alte- 
ram converti , cum essentiae sint immutabiles ; 2" Corpus 
Christi corrodi a muribus, putrefieri, vermibus scatere. Ergo. 

117. Resp. Ad l m , D. Per transitum de una in alte- 
ram, C. per cessationem unius in ordine ad positionem 
alterius, uti nos exposuimus formalem transsubstantiationis 
rationem , /V. Monstra igitur sibi fingunt adversarii quae 
insectentur. 

118. Ad 2 m , D. In se, C. in exteriori specie, Deo sic 
disponente ad exercendam fidem nostram, N. Jarndiu re- 
posuimus nihil horum cadere in Christi corpus gloriosum, 
existens praeterea in statu sacrainentali , utpotc cujusvis, 
mutationis omnino incapax. 

CAPUT III. 

DE EO QUOD SUB QUALIBET SACRAMENTI SPECIE CONTINETUR 
DEQUE CATHOLICAE DOCTRINAE COROLLARIIS 

119. Fundamentalibus veritatibus, de reali Christi in 
Eucharistia praesentia ac transsubstantiatione constitutis ac 
vindicatis, superest ut reliquas inde promanantes verita- 
tes attingamus. 

120. Sacramentarii qui nuda symbola in Eucharistia re- 
liquerunt, nobis litem intentant, eo quod teneamus Christum 
integrum sub unaquaque specie adesse, adeoque vi verborum 
solum corpus praesens fieri ac per concomitantiam san-. 
guinem una cum anima et divinitate, et ita quoad alte- 
ram speciem. Lutherani obscure , et cunctanter de hoc 
articulo locuti sunt , ut Aiam sibi sternerent ad accusandam 
Ecclesiam, quod sub unica specie hoc sacramentum fide- 
libus distribuat. Contendunt praeterea Christum non esse 
in Eucharistia nisi in usu seu in actu sumptionis , ut inferant 
Eucharistiam non esse adorandam. Adversus quos omnes 
errores sit: 

PROPOSITIO I. 

In venerabili Sacramento Eucharistiae sub unaquaque spe- 
cie et sub singulis eujusque speciei partibus , separatione 
facta , totus Christus continetur 

121. Propositio dc fide est sess. 13. can. 3. a Triden- 
tino definita: Si quis negaverit in venerabili Sacramento Eu- 
charistiae sub uncujuaque specie ei sub singulis eujusque spe- 
ciei partibus , separatione facta , totum Christum contineri; 
anathema sit. 

12*2. ITaec veritas corollarium est dogmatis vindicati de 
transsubstantiatione. Ex hoc enim panis convertitur in idem 
illud Christi corpus quod in caelis in statu glorioso est; 
atqui gloriosum Christi corpus est inseparabile a sangui- 
ne, anima ac divinitate; et idem dc vino dicatur, quod 
convertitur in illum sanguinem , qui a corpore , anima ac 
divinitate inseparabilis est; ergo totus Christus continetur 
sub qualibet specie. Hinc Christus Jo. 6, 57. dixit: Qui 
manducat me , et ipse vivet propter me; non manducatur autem 
Christus, nisi sub unica specie panis. 

123. His congruunt formulae quibus patres usi sunt, 
cum de hoc mysterio loquerentur : s. Ignatius in Epist. 
cit. ad Smyrnens. c. 7. affirmat in Eucharistia contineri car- 
nem quam Pater suscitavit; s. Ephraem Syrus in Serm. de 
iis qui Filii Dei naturam scrutantur testatur nos Agnum in- 
tegrum comedere; s. Hieronymus Epist. 43 .ad Pammach ., 
nos comedere seu accipere Christum; s. Cyriilus Hieros. Ca - 
tech. mystagog. 4. nos effici Christiferos ; s. Augustinus 
Enarr. in Ps. 31, Christum in Eucharistia se ipsum pro- 
priis manibus gestasse , et ita porro. 

124. Diximus totum Christum sub singulis cujusque 
speciei partibus contineri , separatione facta , quia quamvis 
plures censeant Christum etiam ante separationem repe- 
riri totum in qualibet specierum parte; alii tamen refra- 
gantur, neque concilium quidpiam de hoc definire voluit. 

DIFFICULTATES 

125. Obj. 1° Christus sub panis symbolo dedit corpus 
suum , sanguinem sub symbolo vini , ergo non totum sc 
dedit sub quolibet symbolo ; 2° nisi dicere absurde velis cor- 
pus aut sanguinem esse Christum ; alioquin 3° dixisset: 
Hoc sum ego ipse. Ergo. 

126. Resp. Ad l ra , D. Directe ac vi verborum, C. per 
concomitantium N. Alioquin cadaver exangue dedisset: sa- 
ne dedit corpus quod gerebat: hoc autem erat vivum. Idem 
dic de sanguine. Ideo vero sub distinctis symbolis corpus 

ct sanguinem suum praebuit, quia voluit his cruentam 
etiam suam mortem significare , ac instituere Sacrificium, 
ut suo loco ostendemus. 

127. Ad 2 ra , D. Adcoque catholici id non dicunt, C. 
dicunt N. Responsio patet ex modo expositis. 

128. Ad 3 m , 7). Si praeterea noluisset Christus reprae- 
sentare mortem suam ac instituere Sacrificium, C. secus N. 

PROPOSITIO II. 

Peracta consecratione, in admirabili Eucharistiae Sacramento 
est Corpus et Sanguis D. N. /. C. , et non tantum in 
usu , dum sumitur , sed ante et post, sic ut remaneat ve - 
rum corpus Domini in hostia seu particulis consecratis, 
quae post communionem reservantur vel supersunt 

129. De fide haec propositio est ex can. 4. sess. 13. 
Trideutini: Si quis dixerit, peracta consecratione etc. Adstrui- 
tur autem adversus lutheranos contendentes Christum non 
esse in Eucharistia nisi tantum in usu, quamvis in hoc 
determinando mirifice inter se dissentiant. Exinde duo in- 
ferunt, ac 1° adorandum Christum in Eucharistia non es- 
se; 2° eam non esse asservandam nec deferendam ad in- 
firmos. Quem posteriorem errorem his verbis Tridentinum 
can. 7. proscripsit: Si quis dixerit non licere sacram Eu - 
charistiam in Sacrario reservari, sed statim post consecratio- 
nem adstantibus necessario distribuendam; aut non licere , ut 
illa ad infirmos honorifice deferatur; anath , sit. 

130. Novum porro lutheranorum commentum verba 
ipsa Eucharisticae institutionis evertunt. Cum enim Chri- 
stus verba protulit : Hoc est etc. Hic est etc. utpote efficacia 
et practica, illico quod significant operata sunt; ergo jam 
erat Christi corpus , aut sanguis sub utroque symbolo an- 
tequam sumerentur ; veraque erant , etiamsi apostoli sume- 
re detractassent quod eis porrigebatur. 

131. Evertit praeterea universa antiquitas, ex qua no- 
vimus 1° Eucharistiam delatam a diaconis fuisse ad ab- 


94 TRACTATUS DE EUCHARISTIA 

sentes, testibus Justino in Apolog. 1. n. 67. ac s. lrenaeo 
apud Eusebium Hist. Eccl. lib. 5. c. 24, et 2° fuisse as- 
servatam propter infirmos , ut liquet ex historia Serapionis 
ad quem graviter decumbentem delata est , prout refert 
Euseb. op. cit. lib. 6. c. 44., insuper 3° a laicis passim 
ad proprias aedes fuisse delatam , ut ea pro opportunitate 
uterentur , ut constat ex Eusebio 1 . e. cap. 11. et ex s. Am- 
brosio in Orat . funeb. s. Satyri ; 4° asservatam fuisse in 
templis in pastophoriis, ciboriis, columbis, turriculis etc. 
5° usum obtiuuisse ab immemorabili in utraque Ecclesia 
Orientali et Occidentali Musae pracsamtificalorum ; in Orien- 
tali quidem tota Quadragesima , in Occidentali in Parascc- 
ve, in qua Missa Eucharistia offertur ac sumitur diebus 
praecedentibus confecta. Calvinus Institut. lib. 4. c. 17. 
§. 39. admittit, sed pro ingenti qua praeditus erat hu- 
militate scribit : Qui sic faciunt , habent veteris Ecclesiae exem- 
plum. Fateor ; verum in re tanta , nihil tutius est , quam 
veritatem sequi , quam scilicet demum Lutherus et cum eo 
ipse detexit. Videant protestantes quibus se ducibus com- 
miserint. Interim Leibnitzius in suo Systemate theolog. mi- 
rifice suos refellit lutheranos. 

DIFFICULTATES 

132. Obj. 1° Christus jussit apostolos statim Eucha- 
ristiam sumere ne quidpiam de ea remaneret. 2° Secutus in 
hoc ritum Agni paschalis, qui totus absumi debebat. 3° Exem- 
pla de servata Eucharistia non officiunt, cum non ser- 
varetur nisi ad usum juxta institutionem Christi. 4° Plura 
exempla praeterea suppetunt septem prioribus seculis quod 
statim absumeretur Eucharistia aut a jejunis clericis, aut ab 
infantibus, ut referunt praeter concilium Masticonensc II. 
an. 586. celebratum , Gregorius Turonensis De gloria martyr . 
lib. 1. c. 10. Hesychius in Lexico lib. 2. c. 8. aliique. Ergo. 

133. Resp. Ad l m , D. Quin vetuerit Eucharistiam ser- 
vari utilitatis aut necessitatis gratia , C. secus Tr . Praece- 
ptum enim positivum id unum indicat quod praestandum 

est ad praecepti normam, nec est universale ut praece- 
ptum negativum. Illius proinde vis ex usu ac praxi digno- 
sci debet, quae profecto nobis favet. 

134. Ad *2 m , I). Sub aliquo respectu , C. sub omni 
respectu A\ Alioquin servare illa omnia deberemus quae 
Christus gessit in coena legali quod nemo dicet; siquidem ne- 
cesse haud est ut in omnibus figuratum figurae respondeat. 
Panes propositionis qui pariter figuram gerebant Euchari- 
stiae totam hebdomadam servabantur ; ac manna ad plura 
saecula in arca servatum est. 

135. Ad 3 m , N. Hoc siquidem tantum evincit finem pri- 
marium Eucharistiae, ejusdem usum esse , quod non infi- 
ciamur , non item vero Christum in Eucharistia tantum esse 
in usu cum sumitur. Accedit quod veteres interdum ad alium 
finem servaverint Eucharistiam , sive ad recuperandam va- 
letudinem, ut refert Augustinus Oper. imperf. 1. 3. c. 162. 
sive ad se tutandos a periculis , ut testatur s. Ambrosius 
op. cit. , sive ad majorem liaeresum detestationem signi- 
ficandam, ut Theodorus Rom. Pontifex, qui Christi san- 
guine uti atramento usus est ad damnationem Pyrrhi , sive 
in signum communionis Ecclesiarum, ut de Victore Rom. 
Pontifice constat. 

136. Ad 4 m , D. Ob peculiares causas in nonnullis par- 
ticularibus Ecclesiis, Tr. universim N. Hae porro causae 
sunt 1° ne ingruente persecutione impiorum profanationi 
Eucharistia pateret; 2° ne ex diuturna asservatione vitium 
aliquod contraheret , teste eodem Hesyehio nobis objecto. 
In Masticonensi autem concilio id unum statutum fuit, ne 
ultra quartam aut quintam feriam Eucharistia servaretur. 
A Caesaraugustano ac Toletano conciliis cautum est ne tra- 
deretur Eucharistia in proprias domos deferenda , quia Pri- 
scillianistae ita se tegebant non communicando in Ecclesia, 
ac domi insuper eam profanabant. 

PROPOSITIO III 

Christus in Eucharistia adorandus esi cultu latriae 

137. Et haec propositio de fide est a Tridentino san- 
cita Can. G. Si quis dixerit , in sancto Eucharistiae sacra - 
mento , Christum unigenitum Dei Filium , non esse cultu la- 
triae , etiam externo adorandum f ... . neque in processioni- 
bus y secundum laudabilem et universalem Ecclesiae sanctae ri- 
tum et consuetudinem , solemniter circumgestandum , iW non 
publice , ut adoretur , populo proponendum , e/ e/iw adora- 
tores esse idololalras: anath. sit. 

* • 

138. Christi autem adoratio in Eucharistia necessario 
fluit ex ejusdem in sacramento permanentia superiori pro- 
positione vindicata. Nam illum eundem Deum , inquit Tri- 
dentinum sess. 13. cap. 5, praesentem in eo (sacramen- 
to ) adesse credimus quem Paler aeternus introducens in or- 
bem terrarum dicit: et adorent eum omnes Angeli Dei , quem 
Magi procidentes adoraverunt , quem denique in Galilaea ab 
Apostolis adoratum fuisse Scriptura testatur. 

139. Et sane in hoc convenit universa antiquitas; juxta 
s. Jo. Chrysostomum Angeli Deum praesentem adorant in 
Missae Sacrificio ( Hom. 8. in Matth . et alibi); Theodoretus: 
Symbola mystica , inquit, et creduntur et adorantur (Dial.2. ); 
s. Ambrosius in illud Ps. 98. Adorate scabellum pedum ejus 
scribit : Per scabellum terra inteUigitur , per terram autem 
caro Christi , quam hodieque in mysteriis adoramus , et quam 
Apostoli in Domino Jesu adorarunt ( De Spir. Sancto lib. 3. 
c. 11. n. 78, 79.). Eadem ferme exscribit verba s. Augu- 
stinus , subdens : Nemo illam carnem manducat , nisi prius 
adoraverit ( Enarr . in Ps. 98. n. 8. ). 

140. Et haec de adoratione, quam Clausen protestans 
vocavit consequentiam logicam dogmatis de rcali Christi prae- 
sentia. Disciplinam moderari , seu determinare modum quo 
haec adoratio adhibenda sit ad Ecclesiam spectat, quae 
pro temporum , locorum ac personarum adjunctis e re esse 

judicaverit , constituit , prout scite animadvertit vel ipse 
Leibnitzius op. citat. 


DIFFICULTATES 

141. Obj. r Christus nullum dedit Eucharistiae ado- 
randae praeceptum. 2° Patres venerationem tantum com- 
mendant, non autem adorationem presse sumptam. 3° Alio- 
quin creaturae omnes in quibus Deus praesens substantia- 
liter adest , forent adorandae. 4° Merito idololatriae arguun- 
tur catholici ex eo capite , quod una cum Christo species 
adorent, juxta illud Tridentini sess. 13. c. 5. affirmantis: Ijci- 
triae cultum qui uni Deo debetur , huic sanctissimo sacra- 
mento a fidelibus exhiberi. 5° Saltem expouuntur hac ado- 
ratione catholici idololatriae periculo, cum fieri possit, ut 
aliqua de causa, Eucharistia non sit rite confecta. Ergo. 

142. Resp. Ad. l m , D. Expressum, C. tacitum N. Data 
Christi rcali praesentia, adoratio ejus jam sequitur; ori- 
tur enim ex rei natura.. 

143. Ad 2 m , N. Etenim s. Augustinus de ea adora- 
tione loquitur , quae creaturis absque impietate deferri ne- 
quit; s. Cyri Ilus de ea quae debetur supremo Regi ; s. Jo. 
Chrysostomus de ea quam Christo detulerunt Magi, quam- 
que ei denegabat Paulus Samosatenus. 

144. Ad 3™, Neg. paritatem. Nec enim Deus est cum 
creaturis hypostatice conjunctus, quemadmodum Verbi per- 
sona cum Christi humauitate conjuucta est. 

145. Ad 4 m , i\eg. Siquidem species, ut communis jam 
fert philosophorum doctrina, non sunt nisi affectiones no- 
bis subjectivae ab objecto productae in sensibus nostris. 
Concilium vero Tridentinum in objecto loco loquitur de 
sacramento adaequate sumpto seu de re signata , non au- 
tem quatenus, ut scholae loquuntur , formaliter signum aut 
sacramentum est. 

146. Ad 5 m , D. Materialis , Tr. formalis N. Alioquiu 
deberemus vel ab ipsa Eucharistiae sumptione hoc obtentu 

Vol. IV. 7 

nos abstinere. Sane vel ipsi lutherani, Leibnitzio teste , ado- 
rationem in ipsa perceptione Eucharistiae exhibent . 

PROPOSITIO IV. 

ISeque Dei praeceptum, neque salutis necessitas postulant , 
ut omnes et singuli Chnsti fideles utramque speciem san- 
ctissimi Eucharistiae sacramenti sumere debeant 

147. De fide est, bis verbis sess.21. Can. k a Triden- 
tino definita : Si quis dixerit , ex Dei praecepto , vel necessitate 
salutis omnes et singulos Christi fideles utramque speciem san- 
ctissimi Eucharistiae sacramenti sumere debere ; anathema sit. 

148. Impetit propositio vulgo calixtinos nuncupatos, 
hussitas nempe , et qui eos secuti sunt protestantes omnes , 
qui licet in sacramento vix umbram ac figuram agnoscant 
aut ritum mnemonicum, attamen furunt adversus Eccle- 
siam, eo quod, ut loquitur Calvinus, dimidiam coenae par- 
tem meliori populi Dei numero furata sit, vel eripuerit . Quippe 
edictum aeterni Dei est ut omnes bibant. 

119. Ast perperam : Si enim aut edictum aeterni Dei es- 
set , aut necessitas salutis posceret ut omnes biberent , id 
Ecclesiam , quae ab apostolis hoc sacramentum accepit , 
minime latuisset. Atqui neutrum agnovit unquam Ecclesia. 

150. Idque evincitur quatuor ineluctabilibus argumen- 
tis, quae numquam solveut calixtini omnes. Primum de- 
sumitur ex communione infirmorum , ad quos Eucharistia 
sub unica semper specie panis delata est; ut constat ex 
historia senis Serapionis de qua paulo ante : ad eum enim 
sacerdos ex demandato episcopi Eucharistiam per puerum 
misit in solo pane consecrato, qui ad hunc finem serva- 
batur; item ex historia s. Ambrosii ad quem, ut refert 
ejus biographus Paulinus, s. Honoratus Vercellensis epi- 
scopus detulit Domini corpus , quod tibi accepit ac glutivit 
emisit spiritum. 

151. Alterum praebet communio parvulorum, quibus, 
s. Cypriano teste in lib. De Lapsis, Eucharistia non por- 

rigebatur nisi sub unica spccic vini ; quem ritum adhuc 
servat Ecclesia Graeca et cum ea ceterae Ecclesiae Orien- 
tales, ut fidem faciunt Arcadius, Allatius et Goarius , ser- 
vavitque Ecclesia Latina quamdiu mos viguit praebendi Eu- 
charistiam infantibus post baptismum , quibus digitus san- 
guine intinctus tradebatur sugendus , ut testatur Hugo Vi- 
ctorinus de Sacram, lib. 1 . c. 20. 

152. Tertium suppeditat communio domestica fidelium; 
siquidem vigente persecutione, post synaxin unusquisque do- 
mum sacrum edulium deferebat sub unica panis specie , 
ut eo pro opportunitate vesceretur. Cujus consuetudinis 
testes locupletissimi sunt Tertullianus lib. 2. ad Uxor. c. 5. 
Cyprianus op. cit. et s. Zeno Veronensis lib. 1. Tract. 14. 
c. 4. dum scribit: Omnibus peraeque unus panis cum ligno 
dalur seu in capsula lignea. Eadem occurrunt in actis Ss. In- 
dis et Domnae apud Surium; in actis s. Eudoxiae apud 
Bullandum ad diem I Martii , et alibi passim. His ad- 
jici debet communio monachorum seu eremitarum in so- 
litudinibus degentium , qui secum deferebant Eucharistiam 
sub unico panis symbolo, testibus s. Basilio Ep. 93. /Theo- 
doro Studila, et biographo s. Lucae eremitae apud Com- 
befisium. 

153. Quartum suppetit ex ipsa communione publica 
eaque duplici, fidelium scilicet ac sacerdotum. Constat 
enim ex s. Leone M. Serm . 4. de Quadrages. manichaeos 
diu latuisse Romae quamvis in sacra synaxi unicum sym- 
bolum panis sumerent , vini symbolo relicto , a quo ipsi 
abhorrebant , ita ut neccsse fuerit ad illos detegendos omnes 
indiscriminatim cogere ad sumendam Eucharistiam sub utro- 
que symbolo ; quod praeceptum sub Gelasio iterum eadem 
de causa renovatum est. Ergo liberum erat fidelibus alte- 
rutrum symbolum in publica communione sumere, alio- 
quin non diu adeo se manichaei contegere potuissent. Ea- 
dem libertas vigebat in Ecclesia Constantinopolitana , ut pa- 
tet ex facto quod de pervicaci muliere macedoniana , refert 
Sozomcnus Hist. Eccl. lib. 7. c. 5. ct ex eo JNicepborus 

lih. 13. c. 7.; .quod vero attinet ad communionem sacer- 
dotum, habetur ex Missa praesanet dicatorum, in qua toto 
quadragesimae tempore penes Graecos, Dominica excepta, 
communicabant sub sola specie. panis. Idem dic de abste- 
miis qui magno semper numero sunt , quique coacti nun- 
quam sunt , nec coguntur etiam apud protestantes ad com- 
municandum sub vini specie. 

154. Ecclesia igitur numquam aut divinum praeceptum 
aut salutis necessitatem agnovit , qua omnes adigerentur fi- 
deles ad Eucharistiam sub utraque specie percipiendam. 

DIFFICULTATES 

155. I. Obj. 1° Christus in verbis promissionis utrius- 
que symboli necessitatem inculcavit dicens: Nisi manduca- 
veritis . ... et nisi biberitis ; 2° idipsum praestitit in insti- 
tutione illis verbis: manducate . . . bibite. 3° Imo calicem 
porrigens adjecit : Bibite ex hoc omnes , praevidens futuros, 
qui fideles a calice arcerent. 4" Eo vel magis quod apo- 
stoli in coena universos repraesentarent fideles. Ergo. 

15G. Resp. Ad l m , 1). Christus in verbis promissio- 
nis inculcavit necessitatem Eucharistiae quoad rem sumen- 
dam, C. quoad modum sumendi /V. In adducto loco Christus 
exponit necessitatem sumendae Eucharistiae ej usque fructus, 
modum vero nuUatcuus attingit, quia ejus scopus non fe- 
rebat. Tantundem igitur valent allegata verba : Nisi man- 
ducaveritis et nisi biberitis, ac nisi aut manducaveritis aut bi- 
beritis ; ut ipsemet Christus aperte declarat dicens: Si quis 
manducaverit ex hoc pane vivet in aeternum .... Qui man- 
ducat hunc panem vivet in aeternum .... Panis quem ego 
dabo caro mea est pro mundi vita. Quae expositio fundamen- 
tum biblicum habet, tum scilicet in verbis Petri Act. 3, 6. 
Argentum et, scilicet aut, aurum non est mihi; tumExod.21. 
ex hebraica veritate , qui percusserit patrem et , nempe 
aut, nuit rem morte moriatur, et clarius adhuc ad rem no- 
stram I. Cor. 1 1 , 27. Qui manducaverit panem hunc, vel 

biberit calicem Domini indigne , reus eri/ corporis et sangui- 
nis Domini, 

157. Ad 2 m , D. I ta tamen ut illa verba dirigantur ad 
praesentes , C. ad absentes Subd. conficientes , C. non con- 
ficientes IV. Sane id aperte constat ex Mare. 14, 23. ubi 
exeeutio praecepti exhibetur : et biberunt ex illo omnes. Con- 
gruunt antiquae versiones syriaca, arabiea, et aethiopica 
apud Waltonum, in quibus sic verba Christi efferuntur: 
Bibite ex hoc omnes vos. 

158. Ad 3", D. Quatenus voluit significare calicem esse 
inter omnes dividendum , C. secus /V. Perinde enim valent 
apud Matthaeum Christi verba : Bibile ex hoc omnes , ac apud 
Lucam 22, 17. Dividite inter vos. Hoc demum fassus est 
Kuinoel, qui sic enarrat verba Christi: Sumite hoc y et in 
orbem ex eo bibite. Dedit nimirum Christus calicem A posto- 

10 , qui ei proximus accumbebat , hic secundo , secundus ter- 
tio et ita porro. Non satis igitur acutum se praebuit Lu- 
therus in sua hac observatione. 

159. Ad 4 m , D. Ea ratione qua magistratus universum 
coetum repraesentant, C. fideles singulos Subd. In sensu 
accommodo , seu prout fert eorum conditio , C. presse sum- 
pto IV. Alioquin fideles omnes non modo jure pollerent 
sumendi et conficiendi, verum etiam ejusdem juris exerci- 
tio , secus ac censeant protestantes. 

160. Inst. Atqui apostoli fideles repraesentabant ita 
ut ipsi jus acquisierint ad utrumque symbolum. Nam 1° Chri- 
stus Lue. 22, 17. eis dixit: Hoc facite in meam comme- 
morationem: jam vero fideles omnes tenentur Christi com- 
memorationem facere dum communicant ; ergo ad utrum - 
que symbolum sumendum tenentur. 2° Apostolus 1 . Cor. 

11, 26. scribit: Quotiescumque manducabitis panem hunc et 
calicem bibetis mortem Domini annuntiabitis donec veniat; ergo 
ad annuntiandam seu repraesentandam Christi mortem utrum- 
que symbolum necessarium est. 3° Hac de causa Aposto- 
lus ibid. praecipit utriusque sumptionem dicens ; De pane 
edat et de calicc bibal. 4° Rei igitur violati praecepti sunt 

catholici, dum dimidiata coena, ac dimidiata haereditate, 

sacramentum sub unica specie distribuunt. Ergo. 

161. Resp. N. A. Ad l m , prob. D. A conficientibus, C. 
a non conficientibus , Subd. Per alterutrius symboli sum- 
ptionem, C. per sumptionem utriusque A*. Ecquis porro 
inficias ibit recoli posse dominicam passionem per unius 
symboli sumptionem? Sane Paulus, qui 1. Cor. 11 , 2 5. 
Christi verba retulit uti prolata post consecrationem ca- 
licis , secus ac praestiterit s. Lucas , hoc modo effert : Hoc 
Jacite quotiescumque bibetis , in meam commemorationem. 

162. Ad 2 m , I). Annuntiabitis } C. repraesentabitis IS. Jam 
vero minus requiritur ad annuntiationem, quam ad reprae- 
sentationem alieujus rei. Dum igitur conficitur Eucharistia 
per distinctam panis ac vini consecrationem repraesentatur 
mors Christi cruenta ; dum sumitur , annuntiatur sive per 
alterutrius sive per utriusque sumptionem. 

163. Ad 3 m , I). Et haec scribit Apostolus iu ordine 
ad probationem praemittendam sumptioni Eucharisticae, C. 
in ordine ad utriusque symboli sumptionem IS. En con- 
textum: Probet autem scipsum homo ) et sic de pane illo edat 
et de calice bibat. Id est : excutiat prius conscientiam suam 
antequam accedat ad Eucharistiam. 

164. Ad 4 ra , IS. Catholici enim sub unaquaque specie 
integrum Christum , qui est objectum haereditatis ac coenae 
porrigunt ; dum protestantes lutherani Christi cadaver ex- 
hibent ; calviniani autem totum Christum suffurantur , cum 
ejus non dent nisi signum et figuram , ac pro coena dispen- 
sant vasa vacua. 

165. II. Obj. 1° Patres ex praecepto divino derivant 
obligationem sanguinis Christi hauriendi; 2° s. Cyprianus 
in Epist. 63. ad Caecilium eos redarguit, qui in calice do- 
rfiinico sanctificando et plebi ministrando non hoc faciunt , quod 
Jesus Christus Dominus et Deus noster sacrificii hujus auctor 
et doctor fecit et docuit. 3° Arnoldus Abbas Bonae Vallis 
in Serm. De coena Domini , Lex , inquit, esum sanguinis pro- 
hibet, Evangelium praecipit ut bibatur , prout longe ante pa- 

ritcr scripsit s. Augustinus Quacst. 57. in Levit, n. 4. Quod 
ut fieret 4" Gelasius Papa decrevit ut omnes aut integra sa- 
cramenta percipiant , aut ab integris arceantur; quia divisio 
unius ejusdemque mysterii sine grandi sacrilegio non potest 
provenire . Ergo. 

166. Resp. ad l m , D. Late sumpto, C. proprie di- 
cto IV. Haec enim scribebant patres cohaerenter ad vigen-r 
tem tunc temporis disciplinam, a qua privatis recedere nefas 
erat. Nec tamen ea ita obtinuit, ut plurcs non admitteret 
exceptiones, prout ostcudimus, ipsis probantibus patribus. 
Accedit quod ejusmodi frequentes objurgationes evincant 
communionem sub unica specie passim obtinuisse , alioquin 
inutiles illae fuissent. 

167. Ad 2 m , D. Quoad conficientes, C. quoad com- 
municantes IV. Argumentum totius epistolae est de hydro- 
parastatis sive aquariis, qui ex quadam ignavia, sacrifi- 
cium offerebant in panis et aquae consecratione. 

168. Ad 3 m , D. Sub alterutra specie, C. sub specie 
vini Subd. Praecepto late sumpto, C. rigoroso IV. Respon- 
sio patet ex dictis. 

169. Ad 4 ro , D. Ita ut decretum Gelasianum manichaeos 
directe attigerit, indirecte vero fideles ad illos detegen- 
dos , C. ex necessitate sumptionis utriusque speciei IV. Re- 
novavit scilicet decretum Leonis M. eandem ob causam. 
Sane novimus sub Gelasio plures combustos manichaeorum 
libros fuisse ante Basilicam Liberianam. 

i 

PROPOSITIO V. 

Non errat Ecclesia dum justis causis et rationibus adducta 

jubet laicos atque clericos non conficientes sub una tanr 

tum specie communicare 

170. De fide et hacc propositio est ex Can. 2. sess. 21. 
cone. Tridentini : Si quis dixerit , sanctam Ecclesiam catho- 
licam non justis causis et rationibus adductam fuisse , ut lai - 

cos, atque etiam clericos non conficientes , sub panis tcr?i( uni- 
modo specie communicaret , aut in co errasse ; anath. sit. 

171. Sequitur autem haec propositio ex praecedenti ; 
si enim nec ullo divino praecepto, neque necessitate sa- 
lutis adiguntur fideles ad Eucharistiam sub utraque specie 
suscipiendam, legitime infertur, modum statuere quo fi- 
deles communicare debeant, rem esse disciplinarem cujus 
moderatio ad Ecclesiam spectat. Idque declaravit Triden- 
tina synodus sess. 21. cap. 2. dum ait ; hanc potestatem per- 
petuo in Ecclesia fuisse , ut in sacramentorum disjiensatione , 
salva illorum substantia, ea statueret vel mutaret, quae su- 
scipientium utilitati , seu ipsorum sacramentorum venerationi , 
pro rerum, temporum et locorum varietate , magis expedire 
judicaret. Jam vero Ecclesia in conc. Constantiensi primum, 
deinde in Tridentino prohibuit justis de causis fidelibus et 
clericis non conficientibus usum calicis , seu potius lege 
lata confirmavit inolitam jamdiu consuetudinem conununi- 
caudi sub altera tantum specie. 

DIFFICULTATES 

172. Obj. 1° Qnaecumque sint causae quibus permo- 
veri Ecclesia potuit ad calicis usum fidelibus adimendum, 
numquam praevalere possunt possessioni in qua illi erant 
per XII. ad minus secula. 2° Haec enim originem habet 
ab exemplo et institutione Christi. 3“ Praesertim eum ejus- 
modi subtractio attingat ipsam sacramenti substantiam ejus- 
que integritatem. 4° Per eam insuper tollitur significatio 
tum separationis sanguinis a corpore, tum pleni convivii 
quod in cibo et potu instruitur; 5° privantur fideles ea 
consolationis parte, eaque gratia , quae alteri huic symbolo 
respondet. 6° Non pauci proinde , iique docti et pii catho- 
lici restitutionem calicis efflagitarunt tum in concilio Con- 
stantiensi , tum in conc. Tridentino. 7° Nec dimittendum , 
aliud esse peculiares ob causas aliquam regulae exceptio- 
nem pati , aliud vero exceptionem ipsam uti legem sta- 
tuere. Ergo. 

173. Resp. Ad l" 1 , 1). Si privatorum judicio id esset 
decernendum, Tr. si judicio Ecclesiae /V. Porro Ecclesiae 
suppetere potuerunt motiva ad ita statuendum, quae pri- 
vatos laterent. Haec noluit nobis Ecclesia patefacere; sed 
plura eaque gravissima certe fuerunt; conjicere tamen pos- 
sumus quae illa fuerint ex actis conc. Tridentini; ac 1° pe- 
riculum effusionis in magna praesertim populi frequentia; 
2° nausea et repugnantia quam haud pauci experiuntur in 
labiis admovendis ad eundem calicem , aut instrumentum 
suctorium ; 3° maxima difficultas in servanda vini specie in 
non paucis regionibus; 4° vini inopia pluribus in locis ad 
quae facilis non patet accessus ; 5° multitudo abstemiorum ; 
C>° spontanea fidelium desuetudo fere universalis sec. XII. 
et XIII. 7° haereticorum audacia , qui Ecclesiam accusare 
ausi sunt, ac si ipsa legem a Christo latam ignoraverit aut 
contempserit. 

174. Ad 2 n ', D. Disciplinari tamen ac libera, sub Ec- 
clesiae dispositione, C. praeceptiva ac de necessitate salutis N. 
Exemplum ac institutio a mandato sunt secernenda. 

175. Ad 3 m , Neg. Substantia enim sacramenti Eucha- 
ristici consistit in reali totius Christi , seu corporis et san- 
guinis ejus participatione sub alterutra specie. Adeoque 
nulla fit ejusdem mutilatio per subtractionem alterutrius 

svmboli. 

* 

176. Ad 4 ra , D. Si ageretur de sacrificio, C. si de sa- 
cramento , Subd. Non habetur adeo expressa in unico sym- 
bolo , C. non habetur sufficiens N. Eadem ratione ac ba- 
ptismus collatus per infusionem non adeo expressam habet 
significationem dominicae sepulturae ac haberet administra- 
tus per immersionem. Idem dic de convivio. 

177. Ad 5 m , D. Quae accidentalis est , cuique obedien- 
tia et majori fervore suppleri potest, Tr. necessaria atque 
essentialis A\ Concilium enim Tridentinum declaravit sess. 2 1 . 
cap. 3. fatendum esse , etiam sub altera tantum specie totum 
atque integrum Christum , verumque sacramentum sumi; ac pro- 
pterea , quod ad fructum attinet , nulla gratia , necessaria ad 

salutem , cos defraudari qui unam speciem solam accipiunt . 
Disceptant praeterea inter se theologi , utrum fructus etiam 
accidentalis proveniat ex alterius speciei sumptione. Certe 
qui confert gratiam est Christus sub symbolo contentus , 
non symbolum per sc. 

178. Ad 6 m , D. Optima intentione ducti et fallaci spe, 
Tr. vel C. solido fundamento N. Adblandiebantur catho- 
lici hi viri spe de faciliori reditu haereticorum ad Eccle- 
siam, at eventus non respondit, ut patet ex concessione 
interdum facta, uti adnotavit Benedictus XI Y. De sacrifi- 
cio Missae lib. 2. c. 23. n. 7. seqq. 

179. Ad 7 W , D. Si nulla rationabili causa id fiat nec 
a legitima auctoritate, C. seciis N. Semel constituto prin- 
cipio quod de re disciplinari agatur, jam subest Eccle- 
siae regimini , cujus est judicare quando expediat quidpiam 
concedere vel negare, uti etiam patet quoad collationem 
baptismi sive per immersionem sive per infusionem. 

CAPUT IV. 

DE EUCHARISTIAE NECESSITATE, DISPOSITIONIBUS 

ET EFFECTIBUS 

180. Jamdiu obsoleta est sententia de absoluta Eucha- 
ristiae necessitate ; prout pariter obsolevit vel apud pro- 
testantes ipsos error, qui tamen connectitur cum protestan- 
tismi principio de sola fide justificante, optimam disposi- 
tionem ad Eucharistiam rite suscipiendam gravem esse pec- 
catorum sarcinam; item doctrina, quod primarius hujus 
sacramenti effectus sit peccatorum remissio. Adeoque levi 
calamo haec attingemus. 

PROPOSITIO I. 

Nemini actualis Eucharistiae perceptio necessaria est 
necessitate medii , sed solis adultis necessitate praecepti 

181. Utraque propositionis pars de fide est ; etenim Tri- 
dentinum sess. 21. ean. 4. statuit: Si quis dixerit , par - 

vulis , antequam ad annos discretionis pervenerint , necessariam 
esse Eucharistiae communionem; anath . sit. et sess. 13. can. 9. 
Si quis negaverit , omnes et singulos Christi fideles utriusque 
sexus cum ad annos discretionis pervenerint , teneri singulis 
annis saltem in paschate ad communicandum , juxta praece- 
ptum sanctae tnatris Ecclesiae; anath. sit. 

182. Cous tat autem de prioris partis veritate ex Ec- 
clesiae sensu traditionali. Ecclesia namque semper sensit ac 
docuit per baptismum infantes emaculari originali noxa, 
qua sublata nihil amplius eos impediat, si ex hac vita di- 
scesserint, ah aeternae beatitudinis consecutione. Item sen- 
sit ac docuit rite in infirmitate tinctos, quin ipsis admi- 
nistrari potuerit Eucharistia, adultos salutem adipisci. Cum- 
que in nonnullis particularibus Ecclesiis disciplina obtinue- 
rit ah antiquis temporibus , ut denegaretur Eucharistica 
communio oh quaedam atrocia delicta , numquam dubium 
excitatum est de illorum salute, qui rite fuerint poeniten- 
tia functi. Sensit igitur Ecclesia necessariam haud esse ne- 
cessitate medii actualem Eucharistiae perceptionem. 

183. Veritas posterioris partis quoad praeceptum di- 
vinum patet ex Christi verbis Jo. 0, 51. Nisi manduca- 
veritis carnem filii hominis ct biberitis ejus sanguinem , non 
habebitis vitam in vobis. Quoad praeceptum ecclesiasticum , 
liquet ex cap. Omnes utriusque sexus conc. Lateranensis IV. 
et can. allegato conc. Tridentini. 

DIFFICULTATES 

184. Obj. 1° Christus eadem ratione locutus est de ne- 
cessitate Eucharistiae Jo. 6. ac de necessitate baptismi Jo. 3. 
dicens : Nisi qui renatus fuerit etc. , et de necessitate poe- 
nitentiae Luc. 13, 3. Nisi poenitentiam habueritis , omnes si- 
militer peribitis. Jam vero necessitas baptismi et poeniten- 
tiae, saltem quoad adultos, est absoluta. 2° Recepta exin- 
de est in tota antiquitate consuetudo porrigendi Eucha- 
ristiam una cum baptismo. 3° Hanc proinde praxim ur- 
gent s. Innocentius I. et s. Augustinus adversus pelagia- 

nos distinguentes inter regnum caelorum ac vitam aeter- 
nam , ut evincerent haud posse vitam aeternam obtineri 
sine actuali Eucharistiae perceptione. Ergo. 

185. Resp. Ad l m , Neg. Formula enim qua usus est 
Christus Jo. 3. in persona tertia est ac indefinita: nisi quis , 
nullamque exceptionem patitur ; formula vero qua usus est 
loquens de Eucharistiae et poenitentiae necessitate est in per- 
sona secunda; nisi manducaveritis; nisi poenitentiam habueri- 
tis, adeoque solos complectitur adultos praecepti capaces. 
Diversa proinde ratione Ecclesia Christi verha intellexit. 

186. Ad 2 m , D. Ad perficiendum Eucharistia, imo et 
confirmatione , quod baptismate inchoactum est , C. de ne- 
cessitate salutis N. Uti constat ex dictis. Hinc optime Tri- 
dentini patres sess. 21. cap. 4. Paivulos, inquiunt, usu 
rationis carentes, nulla obligari necessitate ad sacramcntalem 
Eucharistiae communionem; siquidem per baptismi lavacrum 
regenerati et Christo incorporati adeptam jam filiorum Dei gra- 
tiam in illa aetate amittere non possunt. Neque ideo damnan- 
da est antiquitas , si cum morem in quibusdam locis aliquan- 
do servavit. Ut enim sanctissimi illi patres sui facti probabi- 
lem causam pro illius temporis ratione habuerunt ; ita certe 
eos nulla salutis necessitate id fecisse , sine controversia cre- 
dendum est. 

187. Ad 3 m , D. Arguendo ad hominem contra pelagia- 
nos invehentes distinctionem inter regnum caelorum et vi- 
tam aeternam, C. ex propria sententia N. Alioquiu tum 
8. Innocentius tum s. Augustinus, ac deinceps Gelasius Pon- 
tifex, sibi turpiter contradixissent. Pro rato enim habebant 
praeter baptismum nil aliud in infantibus requiri, ut ae- 
ternam adipiscerentur salutem. Idquc apertissime constat 
ex iis, quae s. Augustinus in lib. 2. Contra duas epistoL 
Pelagianor. disputat de eo infante qui , ita Deo disponente, 
suscepto baptismo defunctus est, ac de eo, qui festinan- 
tibus parentibus ac ministris, nequivit baptizari. 

PROPOSITIO II. 

Peccatorum remissio neque est praecipuus neque unicus san- 
ctissimae Eucharistiae effectus’; nec sola Jides est sufficiens 
praeparatio ad sumendum Ss. Eucharistiae Sacramentum 

188. Ambae pariter hujus propositionis partes de fide 
sunt, decernente Tridentino sess. 13. can. 5. Si quis di- 
xerit, vel praecipuum fructum Ss. Eucharistiae esse re- 
missionem peccatorum , vel ex ea non alios effectus prove- 
nire ; anath. sit. Et can. 11. Si quis dixerit , solam fidem 
esse sufficientem praeparationem ad sumendum Ss. Eucharistiae 
sacramentum ; anath. sit. 

189. Utraque autem propositionis pars evincitur ex Apo- 
stolo 1. Cor. 11, 28. scribente: Probet autem scipsum homo: 
et sic de pane illo edat, et ile calice bibat. Qui enim manducat , 
et bibit indigne , judicium sibi manducat et bibit , non diju- 
dicans Corpus Domini. Porro probationem hanc non in sola 
fide consistere , sed in conscientiae puritate et charitate ha- 
bituali praefigurata in veste nuptiali Mattii. 22., ex uni- 
versa constat traditione ac perpetuo Ecclesiae sensu. Pri- 
mis enim Ecclesiae seculis tum catechumeni tum poeniten- 
tes vel ab ipso Eucharistiae arcebantur aspectu. Concilia 
omnia , ut Uliberitanum can. 77. et 79. Ancyranum can. 4 , 
5, et 7. ac Nicaenum can. 11. vetant Eucharistiam dari 
peccatoribus et poenitentibus nondum reconciliatis. 

190. Post haec superfluum vix non videretur ad hoc 
conficiendum patrum auctoritatem afferre, qui unanimes 
plane suut in inculcanda necessitate conscientiae puritatis 
ad se angelico pane rccreaudum , atque in exaggeranda sa- 
crilegii immanitate quo se deturpant , qui cum peccati con- 
scientia ad Eucharistiam accedunt. S. Cyprianus in lib. De 
lapsis cos Christi tortoribus comparat , pejoresque illis pro- 
nunciat. S. Jo. Chrysostomus Hom. 82. in Matth. compa- 
rat Judae; scribit enim: nullus ergo Judas assistat , nullus 
avarus. S. Augustinus Tracl. 26. in Jo. n. 11. Innocentiam , 

inquit, ad altare apportate. Peccata , etsi sunt quotidiana , 
vel non sint mortifera. 

191. Sane cum hoc sacramentum ad modum cibi ct 
alimenti institutum sit, evidens est non posse nisi viven- 
tes reficere , prout demum vel ipsi protestautes agnoscere 
visi sunt. 

192. Et haec adversus haereticos. Quoad catholicos cir- 
ca frequentiam communionis dispositionesque ad eam ne- 
cessarias, nonnulli in extreme oppositas sententias dilapsi 
sunt. Alii enim per defectum, alii per excessum a vero abiu- 
serunt. Siquidem aliqui toti occupati in utilitate ex hujus 
perceptione sacramenti proveniente visi sunt oblivisci di- 
spositionum quae ad eam requiruntur; hinc damnata est 
ab Innocentio XI. propositio: Frequens confessio et cotn - 
munio , etiam in his y qui qentiliter vivunt , est nola praede- 
stinationis. Aliqui ex adverso unice inteuti in extollenda 
hujus sacramenti sanctitate tales inculcant ad illud susci- 
piendum dispositiones , quae vix inter homines reperiri pos- 
sunt; exinde pariter ab Alexandro VIII. duae nimis rigidae 
propositiones proscriptae sunt; quarum altera ita se ha- 
bet : Sacrilegi sutit judicandi , qui jus ad communionem per- 
cipiendam praetendunt , antequam condignam de delictis suis 
poenitentiam egerint ; altera vero : Similiter arcendi sunt a sa- 
cra communione , quibus nondum inest amor Dei purissimus 
et omnis mixtionis expers. 

193. Duo heic rata habenda sunt: 1° optasse semper 
Ecclesiam, ut saepe fideles ad tam salutare convivium ac- 
cederent; 2° numquam illud subtraxisse iis qui animum af- 
ferrent a contagione peccati purgatum , quoad humana in- 
firmitas patitur. Ceterum quod attinet ad majorem mino- 
remque frequentiam ex Innocentio Xi. in Decreto Cum ad 
aures , res tota in prudentia ministrorum posita semper fuit. 

DIFFICULTATES 

t - , V | , f A 

19i. Obj. Ecclesia ipsa in sua liturgia peccatorum re- 
missionem esse praecipuum Eucharistiae effectura sup- 

ponit; rogat enim : Haec nos communio purget a crimine ... 
sit ablutio scelerum . Hinc s. Jo. Chrysostomus Hom. 4. 
in Matth. n. 9. Hoc, inquit, remedio (sacramento) omnis 
morbus extinguitur. S. Ambrosius Scrm. 18. in Ps. 118.«. 28. 
Accedite , scribit, et absolvimini quia remissio peccatorum est. 
Quae doctrina verbis Christi innititur Matth. 26 , 28. Hic 
est sanguis meus Novi Testamenti , qui pro multis effun- 
detur in remissionem peccatorum; et Jo. 6, 52. Panis quem 
ego dabo , caro mea est , pro mundi vita. Ergo. 

195. Rcsp. N. A. Quae porro allata documenta sunt, 
aut de peccatorum venialium remissione sunt intelligenda aut 
si de peccatorum lethalium accipiantur , non attingunt nisi 
Eucharistiam prout sacrificium est propitiatorium , quod re- 
missionem affert peccatorum mediate , ut ajunt, quatenus no- 
bis gratias communicat ac dispositiones ad eorum remis- 
sionem in sacramento poenitentiae obtinendam, uti paulo 
post ostendemus; aut denique remissionem poenae tempo- 
ralis peccatis quoad culpam remissis adhuc debitae , prout 
sacrificium est expiatorium. Quapropter, ne tantum sacra- 
mentum indigne , atque adeo in mortem et condemnationem 
sumatur , statuit atque declarat ipsa sancta sgnodus (Triden- 
tina) illis , quos conscientia peccati mortalis gravat , quantum- 
cutnque etiam se contritos existiment , habita copia confessoris ne- 
cessario praemittendam esse confessionem sacramcntalem . Si quis 
autem contrarium dicere , praedicare vel pertinaciter asserere , 
aut etiam publice disputando defendere praesumpserit , eo ipso 
excommunicatus existat. ( Sess. 13. ean. 11.) 

Hactenus de Eucharistia prout sacramentum est. 

19(>. Oacrificii vox proprie ac improprie sumi potest. 
Improprie seu latiori significatione ea usurpatur ad deno- 
tandum quemvis sive interiorem sive exteriorem religionis 
actum; quo sensu in Sacris litteris invenimus commemo- 
ratum sacrificium laudis , sacrificium spiritus contribulati , 
recensitas spirituales hostias etc. Proprie , seu pressa si- 
gnificatione, sacrificium definiri solet: Oblatio rei sensibilis soli 
Deo facta per legitimum ministrum ad recognoscendum supre- 
mum ejus in res omnes dominatum , quae ritu mystico con- 
secratur et immutatur ; quibus postremis verbis discrimen 
constituitur inter simplicem oblationem , quae nullam mu- 
tationem exigit, et sacrificium, quod rei quae offertur mu- 
tationem necessario exposcit, ex. gr. effusionem sanguinis, 
si res animata fuerit, vel partium divisionem, vel destru- 
ctionem si fuerit inanimata. 

197. Non tamen omnibus ejusmodi sacrificii definitio 
probatur , utpote quae in uonuultis abundare , in aliis de- 
ficere videatur. Sane , ajunt isti, in thurilicatione Deo ex- 
hibita verificatur illa definitio , quin tamen ea , uti verum 
sacrificium habeatur. Adjiciunt difficile omnino esse re- 
perire in sacrificio Missae immolationem seu immutationem 
rei , quae tamen discriminat sacrificium ab oblatione. 

198. His perpensis, Vasquez in 3. Par. s.Thom. disp. 220. 
c. 3. aliam subjecit definitionem, quae tum difficultates il- 
las declinaret, tum faciliorem redderet viam ad tuendam 

veritatem sacrificii Eucharistici adversus protestaiites. Ge- 
neratim primo observat ratiouem formalem sacrificii posi- 
tam esse in significatione omnipotentiae Dei auctoris vitae 
et mortis ; ex quo infert immolationem non esse de ratio- 
ne formali sacrificii. Quapropter sic ipse illud definit: Sa- 
crificium est nota cxistens in re qua profitemur Deum aucto- 
rem vitae et mortis. 

199. Hoc praejacto fundamento, duplex ipse distinguit 
sacrificium , scilicet absolutum et relativum seu commemora - 
tivum. Absolutum illud dicitur , quod tale per se est sine 
ulla ad alterum relatione , uti mactatio pecudis , aut al- 
terius rei consumptio ; relativum seu commemorativum illud 
vocatur , quod tale tantum est ob relationem quam habet 
ad alterum cujus commemorationem seu repraesentationem 
continet; ejusmodi est sacrificium Missae, quod refertur 
ad sacrificium crucis, cujus commemorationem imo et re- 
praesentationem praesefert per panis ac vini consecrationem , 
seu mysticam immolationem. 

200. Jam vero, pergit ipse, in sacrificio absoluto reaiis 
quidem in materia immolatio seu immutatio necessario requi- 
ritur , non item in sacrificio relativo , et coni memo rati vo , in 
quo sufficit illa quae praecessit in absoluto quod exhibetur et 
commemoratur. Nam si ratio formalis sacrificii in nota illa 
reali consistit, qua significamus Deum auctorem vitae et 
mortis, cumque haec reperiatur in sacrificio relativo et 
commcmorativo , jam sequitur ipsum verum ac proprium 
sacrificium esse , quamvis nulla actualis habeatur immolatio 
reaiis aut immutatio , quae jam praecessit in sacrificio absolu- 
to. Hinc in Missa, cum Christus per utri usque symboli distin- 
ctam consecrationem praesens sistatur in statu victimae obla- 
tae in cruce, verum habetur sacrificium absque nova im- 
molatione et immutatione reali. Etenim per hanc victimae 
vcluti immolatae praesentiam Deus ut auctor vitae ct mortis 
colitur, et per mysticam immolationem Christus illud idem 
exhibet sacrificium quod reali sanguinis effusione in cruce 
consummavit. 

201. Haud sufficit huic sacrificio relativo constituendo, 
ut idem auctor scite animadvertit, nudum signum rei obla- 
tae, sed res ipsa requiritur, alioquin non haberetur veri 
sacrificii nisi umbra et imago. Adeoquc in sacramentario- 
rum hypothesi numquam veri sacrificii ratio reperiri pot- 
est , cum negent rcalem Christi praesentiam in Eucharistia. 

202. Quamvis fateamur hanc unicam viam haud esse 
ad veritatem sacrificii nostri adstruendam , negari tamen 
nequit eam longe faciliorem reddere hujus articuli intel- 
ligentiam , ejusque propugnationem , ita ut vix habeant 
protestantes qui adhuc admittunt realem Christi praesen- 
tiam , quod opponant. Haec porro est ratio quam non pauci 
Tridentini patres adduxerunt in congregationibus praepa- 
ratoriis ad conciliandam in Eucharistia veritatem sacramenti 
et sacrificii, ut refert card. Palla vici ni in Hisl. conc. Trident. 
lih. 18. c. 2. 

203. Atque haec quoad notionem sacrificii; respectu 
ejus divisionis, multiplex est; ac 1° ratione temporis, alia 
dicta sunt legis naturae , alia legis scriptae ; 2° ratione materiae 
alia dicta sunt hostiae aut victimae; alia immolationes , alia 
libamina ; 3° ratione modi quo offerebantur , aut holocausta 
aut hostiae pacificae; aut hostiae pro peccato nuncupata sunt; 
4° ratione finis, nonnulla vacata fuere latreutica ad pro- 
testandam erga Deum propriam dependentiam ac servitu- 
tem ; alia Eucharistica , quae in gratiarum actionem pro 
acceptis beneficiis offerebantur ; alia impetratoria ad nova 
obtinenda beneficia ; alia denique propitiatoria quae ad Deum 
offensum placandum peragebantur. Has omnes proprieta- 
tes et hos fines in se uno complectitur sacrificium novae 
legis de quo agere coepimus. 

I'' # ‘ ^ | 

CAPUT I. 

DE VERITATE SACRIFICII EUCHARISTICI EJUSQUE NATURA 

204. Lutherus a Diabolo edoctus, ut ipse fatetur, ve- 
ritatem sacrificii Eucharistici negavit, imo et abominationis 

nomine insignivit; protestantinm sectae omnes ne degeneres 
a tanto magistro viderentur aversionem a Missae sacrificio 
profitentur. Earum communem errorem anathemate perculit 
Tridcntinum et catholicum dogma asseruit sess. 22. hisqua- 
tuor editis canonibus. Can. 1 . Si quis dixerit , in Missa non 
offerri Deo verum ei proprium sacrificium, aut quod offerre 
non sit aliud quam nobis Christum ad manducandum dari ; 
anathema sit. Can. 2. Si quis dixerit illis verbis: Hoc fa- 
cite in meam commemorationem, Christum non instituisse Apo- 
stolos sacerdotes , aut non ordinasse , ut ipsi , aliique sa- 
cerdotes offerrent Corpus et Sanguinem suum ; anath. sit. Can. 3. 
Si quis dixerit, Missae sacrificium tantum esse laudis et gra- 
tiarum actionis , aut nudam commemorationem sacrificii in Cruce 
peracti, non autem propitiato rium , vel soli prodesse sumenti , 
neque pro vivis et def unetis, pro peccatis , poenis , satisfactio- 
nibus et aliis necessitatibus offerri debere ; anath. sit. Can. 4. 
Si quis dixerit, blasphcmiam irrogari sanctissimo Christi sa- 
crificio in cruce peracto , per Missae sacrificium, aut illi per 
hoc derogari; anath. sit. Atque haec doctrina est quam pro- 
puguandam aggredimur. 

PROPOSITIO I. 

In Missa offertur Deo verum et proprium . 
sacrificium 

205. De fide est propositio ex allegato can. 1. conc. 
Tridentini. Ejus veritas tum ex Scripturis, tum ex tradi- 
tione evincitur, atque ex ipsa theologica ratione. 

206. Ac primo ex Scripturis: Christus in coena, seu 
in Eucharistiae institutione verum ac proprium Deo ob- 
tulit sacrificium ; atqui illud ipsum quod Christus fecit, jussit 
fieri ab apostolis eorumque in sacerdotio successoribus, illis 
verbis, Hoc facite in meam commemorationem. Ergo in Missa 
in qua fit quod Christus fecit verum ac proprium Deo sa- 
crificium offertur. 

207. Major propositi argumenti sic ostenditur: juxta 

praemissa de ratione formali sacrificii, ad sacrificium com- 
memorati vum seu relativum, cujusmodi est illud, quod a 
Christo in coena oblatum est, et offertur in Missa, duo 
requiruntur et sufficiunt , tum scilicet realis Christi prae- 
sentia in Eucharistia , tum repraesentatio mortis Christi per 
mysticam immolationem. Jam vero realem Christi prae- 
sentiam in Eucharistia in priore tractatus parte vindica- 
vimus; repraesentationem autem violeutae Christi mortis 
in cruce haberi in distincta utriusque symboli , seu panis 
ac vini consecratione, qua corpus verborum vi separatum 
a sanguine Christi constituitur, ultro nobis concedunt ad- 
versarii, imo contendunt. Ergo in coena, ac proinde in 
Missa verum ac proprium sacrificium oblatum est et offertur. 

208. Hoc ipsum confirmatur ex ritu Agni paschalis 
quem Christus servavit eique novum pascha substituit in 
oblatione suimetipsius in institutione Eucharistiae, in qua 
praeterea figuram adimplevit sacrificii a Melchisedech oblati 
in pane et vino. Ad hanc oblationem quae renovatur in 
Eucharistiae celebratione alludens Apostolus I. Cor. 10, 
18. seqq. scribit: Videte Israel secundum carnem , nonne 
qui edunt hostias , participes sunt altaris .... Sed quae im- 
molant y entes, daetnoniis immolant , et non Deo. Nolo vos so- 
cios Jieri daemoniorum; non potestis calicem Domini bibere , 
et calicem daemoniorum. Non potestis mensae Domini parti- 
cipes esse et mensae dacmonionm. Ubi apertam Apostolus 
antithesin instituit inter mensam et mensam, seu altare 
et altare, inter participationem sacrificiorum, seu immo- 
latorum daemonibus et participationem sacrificii Deo in no- 
stris altaribus oblati; pro certo igitur assumit in Eucha- 
ristiae celebratione verum Deo sacrificium offerri super 
mensa et altari Deo dicato. 

209. Demum, ceteris omissis, in Eucharistia verum 
Deo offerri sacrificium ex celebri patet Malachiae oraculo 
c. 1 , 10. Non est mihi voluntas in vobis , dicit Dominus , et 
munus non suscipiam de manu vestra. Ab ortu enim solis usque 
ad occasum magnum est. nomen meum in gentibus , et in omni 

loco sacrificatur ct offertur nomini meo oblatio munda , quia 
magnum est nomen meum in gentibus , dicit Dominus exerci- 
tuum. Ubi tria enuntiantur 1" abrogatio sacrificiorum lega- 
lium, ct 2° substitutio novi sacrificii sanctiorisque illis; 
3° ejusdem per universum orbem oblatio ; haec tria porro 
lion concurrunt nisi in Eucharistia ; aut igitur adimpletum 
non est vaticinium , aut Eucharistia est verum ac proprium 
sacrificium. 

210. In subsidium ejusdem veritatis venit secundo loco 
traditio eaque constans , publica , universalis. Ejus testes sunt 
omnes liturgici libri Ecclesiae universae ; testes sunt sectae 
omnes mille et amplius annos ab Ecclesia divisae antequam 
Lutherus a diabolo persuaderetur ad sacrificium hoc ab- 
rogandum , quae constanter oblationem hujus sacrificii re- 
tinuerunt ; testes sunt patres ad unum omnes , qui locuti 
sunt de Eucharistia, memineruntque oblationis , victimae , 
hostiae , sacrificii etc. ; testes sunt altaria omnia ubique ter- 
rarum erecta vel in ipsis cryptis , caemeteriis , catacumbis ; 
testes sunt nomina Sacerdotum et Pontificum presbyteris et 
episcopis tributa ; testes denique sunt luculentae confessio- 
nes hostium ipsorum Ecclesiae Romanae. 

211. Inter hos eminet Jo. Ernestus Grabius editor ope- 
rum s. Irenaei; cum enim Sanctus hic lib. 4. Contra haeres. 
c. 17. docuisset Christum instituisse novam oblationem , 
atque hanc eandem esse quam praenuntiaverat Malaohias , 
hanc notam apposuit Grabius : Certum est s. Irenaeum alios - 
que patres quorum scripta habemus , tam cos , qui viderunt 
apostolos , quam eos qui immediate ipsis successerunt , spectasse 
Eucharistiam velut sacrificium novae Legis , et obtulisse Deo 
Patri super altare panem et vinum , veluti dona sacra offe- 
rentes ante consecrationem; . ... et post consecrationem velut 
corpus et sanguinem mysticum ( hoc mysticum sacramentarius 
homo de suo addidit) .... Haec doctrina , non est doctrina 
unius Ecclesiae vel peculiaris doctoris , sed erat doctrina et 
praxis Ecclesiae universalis; Ecclesia enim acceperat ab apo - 
stolis , Apostoli a Christo. Concludit vero adhortando suos 

ut contra errorem Lutheri et Calvini , restituant hoc sacri- 
ficium ad colendum Deum. Atque hoc reipsa nunc effi- 
cere adnituntur Oxonienscs puseitae, pluresque recentio- 
res prolestantes deceptum a diabolo fuisse Lutherum palam 
profitentur. 

212. Ratio demum theologica id ipsum suadet. Siqui- 
dem sacrificium ritus ille est , quo Deum supremum rerum 
omnium dominum profitemur , adeoque actus est religionis 
totius praecipuus. Quemadmodum igitur nulla unquam reli- 
gio extitit sine sacrificio , ita et religio Christiana suum 
habeat necesse est ; alioquin destitueretur actu omnium con- 
sensu ad Deum honorandum aptissimo. Jam vero in Chri- 
stiana religione praeter Eucharisticum nullum aliud unquam 
fuit aut est, dicendum ergo in ejus celebratione verum 
Deo offerri sacrificium. 

DIFFICULTATES 

213. I. Ohj. 1° Ne verbum quidem occurrit in institu- 
tione Eucharistiae quod insinuet oblatum a Christo esse sa- 
crificium ; 2° occurrunt e converso , quae illud excludunt , 
cujusmodi est institutio sacramenti et testamenti ; siquidem 
sacramento et testamento aliquid nobis datur , contra vero 
per sacrificium aliquod nos Deo damus ; item promissio 
fide apprehenditur, sacrificium ex fide offertur. Ergo. 

214. Rcsp. Ad l m , D. Ita tamen ut occurrat res, C. ver- 
bum Tr. Res , uti ostendimus , consistit in reali praesen- 
tia ac in mystica separatione corporis a sanguine ordinata 
ad repraesentandam cruentam Christi necem , seu sacrificium 
absolutum ab eodem Christo oblatum in cruce. Cum vero 
haec necessario insint Eucharisticae institutioni , nullo alio 
indigemus. Ceterum nec in Christi morte ullum occurrit 
verbum ad denotandam oblationem sacrificii, quin tamen 
propterea illam negent protestantes. 

215. Ad 2“*, 1). Sub uno eodemque respectu non pos- 
sunt simul consistere ratio sacramenti ac testamenti cum 

sacrificii oblatione, C. sub diverso respectu N. Porro ratio 
sacrificii in ritu ipso consecrationis consistit, ratio vero 
sacramenti, et testamenti in re jam oblata, prout ratio- 
nem habebant sacramenti carnes jam mactatae in sacrifi- 
ciis V. Testamenti. Idera dic de fide qua apprehendimus 
promissionem , ac de fide qua Deo sacrificium offertur. 
Hinc per sacrificium Deo aliquid offerimus , per sacramen- 
tum ac testamentum aliquid accipimus a Deo. Sicque omnia 
apprime componuntur. 

216. II. Obj. Apostolus in Epistola ad Hebraeos duo 
constituit , quae cum doctrina catholica de sacrificio componi 
nullatenus possunt, unicum scilicet sacrificium a Christo 
in cruce oblatum, ac unicum ejus sacerdotium ad cujusvis 
alterius exclusionem. Sane 1° Hebr. 9, 12. de Christo 
ait : Per proprium sanguinem introivit semel in sancta , aeterna 
redemptione inventa ; v. 28. Christus semel oblatus est ad 
multorum exhaurienda peccata ; item ib. c. 10, 10. In qua 
voluntate ( Dei ) sanclificati sumus per oblationem corporis Jesu 
Christi semel; ac v. 14. Una oblatione consummavit in sem- 
piternum sanctificatos. Cumque haec scripserit Paulus ad ex- 
cludendam sacrificiorum multiplicem oblationem , concludit 
v. 18. Ubi autem horum (peccatorum) remissio; jam non 
est oblatio pro peccatis. 2° Alterum vero docet Apostolus 
dum cap. 7, 28. scribit: Alii quidem plures facti sunt sa- 
cerdotes , idcirco quod morte prohiberentur permanere . Hic au- 
tem , eo quod maneat in aeternum , sempiternum habet sacer- 
dotium .... qui non habet necessitatem quotidie , quemad- 
modum sacerdotes .... hostias offerre. Hoc enim fecit semel 
seipsum offerendo. Quod si Christus nullum habet in sacer- 
dotio successorem in terris, nec alia adsunt in terra sacri- 
ficia, quae sacrificio illius succedere possint. Atqui ca- 
tholici utrumque admittunt, sacerdotes scilicet et sacrificia. 
Ergo adversantur Apostoli doctrinae. 

217. Ilesp. D. A. quoad 1. partem : Unicum Aposto- 
lus constituit sacrificium ut causam meritoriam nostrae re- 
demptionis, C. ut medium applicationis eorundem merito- 

rum /V. Christus sacrilicio mortis suae nos redemit ah 
omnibus peccatis, ea tamen lege ut nobis non prodesset 
ejusmodi universalis redemptio, nisi per applicationem me- 
ritorum suorum fide, sacramentis, sacrificio incruento, bo- 
nis operibus unicuique in particulari. Alioquin nemo jam 
damnaretur. Neque hoc diffiteri possunt protestantes ipsi, 
qui requirunt fidem et sacramenta ad imputationem, ut 
ipsi autumant, meritorum Christi. Si vero media reliqua 
non detrahunt sacrificio crucis, imo illud commendant, quo- 
modo detraheret sacrificium incruentum , quod rationem 
habet medii ad applicanda nobis merita per sacrificium 
crucis parta? Exinde patet responsio ad singula objecta 
ex Apostolo testimonia , quae uuice attingunt causam me- 
ritoriam redemptionis. 

218. Ad 2 m , seu ad alteram partem D. Unicum con- 
stituit sacerdotium ad offerendum sacrificium meritorium 
redemptionis , C. ad offerendum sacrificium quo applicentur 
redemptionis merita /V. Sacerdotium illud proprium uuius 
Christi est , alterum vero quod est ministeriale voluit Chri- 
stus ipse ut esset proprium apostolorum , eorumque in 
sacerdotio successorum , qui ut ministri Christi offerunt sa- 
crificium incruentum et commemorativum , ut illius cruenti 
nobis fructus seu merita applicentur , ut dictum est. Apo- 
stoli autem ac reliqui sacerdotes non succedunt Christo 
in sacerdotio , sed tantum ejus vice funguntur eique praebent 
ministerium suum. Et hac ratione exponenda loca sunt ex 
Apostolo objecta. 

219. III. Obj. Sacrificio Missae desunt sacrificii veri 
ac realis conditiones. Etenim 1° ad verum sacrificium re- 
quiritur mactatio aut immutatio rei oblatae ; jam vero in 
Christum neutra cadere potest; 2° nuda igitur in Missa 
habetur passionis Christi commemoratio ; 3° sane si non- 
nisi mystica immolatio victimae, quae est Christus, in Missa 
fit , sequitur nonnisi mysticum esse sacrificium , quod in 
ca offertur, non autem verum ac reale. Ergo. 

220. Resp. N. .4. Ad l m , prob. D. Ad sacrificium ab- 

solutum , C. ad sacrificium relativum et commemorativum /V. 
Ad hoc enim non requiritur nisi rcalis praesentia victimae 
ac repraesentatio sacrilicii absoluti , sive cruenti per my- 
sticam mactationem. Tale porro est sacrificium Missae. 

221. Ad 2 ra , Neg. Cum non habeatur nudum signum, 
sed victima realiter praesens ac mystice immolata , quae 
repraesentat Christi mortem cum qua necessariam relatio- 
nem habet , verum ac reale offertur sacrificium. 

222. Ad 3 ra , Neg. Utrumque enim habetur in Missa , 
sacriiieium videlicet verum ac reale in realitate victimae, 
et mysticum quoad modum quo victima ipsa offertur. 

223. IV. Obj. Saltem non constat sacrificii veritas ex 
traditione. Siquidem 1° patres unice commendant oblatio- 
nem repraesentati vam et commemorativam sacrificii crucis; 
2° sacrificium crucis unicum novae legis sacrificium appel- 
lant. 3° Quod si interdum Eucharistiam sacrificium nomi- 
nant, ideo est aut quia in ejus celebratione preces fundun- 
tur, aut quia panis ac vinum a fidelibus offerebantur ad 
ejus celebrationem, aut quia fiebat in ea commemoratio sa- 
crificii crucis , aut quia denique oblatio Eucharistiae sacra 
est juxta sacrificii etymologiam. 4° Liturgiae autem huma- 
nam tantum habent institutionem , nihil proinde ex ilhs con- 
fici potest. Ergo. 

224. Resp. N. A. Ad l m , prob. D. In ordine ad sa- 
crificium absolutum, nempe Crucis, C. in se quasi nuda 
esset repraesentatio et commemoratio sine realitate victi- 
mae N. Ut suo loco ostendimus, patres omnes realem Christi 
praesentiam professi sunt in Eucharistia , cumque huic ac- 
cedat ex doctrina patrum repraesentatio sacrificii absoluti 
sive cruenti in cruce , hoc ipso veram ac realem sacrificii 
rationem agnoverunt in celebratione Eucharistiae. Atque 
hinc factum est ut numquam meram seu nudam comme- 
morationem aut repraesentationem sacrificii patres Eucha- 
ristiam dixerint. 

225. Ad 2"’, D. Unicum dixerunt sacrificium cruentum 
in Nova Lege per oppositionem ad multiplicitatem sacrifi- 

ciorum in Lege Veteri, C. ad exclusionem sacrificii Eucha- 
ristici quod illud perpetuo refert N. 

226. Ad 3 m , N. Omnia enim quae recensita a Kemnitio 
sunt ad sacrificia spectant late sumpta , nos vero loquimur 
de vero ac proprio sacrificio quale ab Ecclesiae patribus 
sacrificium Eucharisticum constanter habitum est. Quod ma- 
nifeste evincunt voces quibus usi sunt de boc sacrificio dis- 
serentes ; vocant enim sacrificium summum , verissimum ei 
singulare corporis et sanguinis Domini. Affirmant a solis sa- 
cerdotibus offerri posse, aliaque ejusmodi habent, quae non- 


nisi vero ac reab sacrificio competere queunt. 

227. Ad 4 m , D. Quae tamen continent quod a Christo 
institutum est ac ab apostolis traditum , C. doctrinam mere 
humanam N. Sunt liturgiae documenta ineluctabiha doctri- 
nae et praxis universae Ecclesiae , adeoque divinae tradi- 
tionis testimonium locupletissimum. 


PROrOSITIO II. 



Sacrificium Missae est etiam propitiator ium 
pro vivis atque defunctis 


228. De fide hanc pariter esse propositionem habetur 
ex can. 3. conc. Tridcntiui superius recitato. Ad pleniorem 
ejusdem inlelligentiam nonnulla praemittenda sunt. 

229. Ac 1° Notandum est non eadem ratione dici pro- 
pitiatorium sacrilicium Missae ac sacrificium crucis ; sacri- 
ficium enim crucis fuit meritorium redemptionis , seu re- 
missionis peccatorum , gratiarum omnium , in eoque meri- 
tum Christi Domini consummatum est. Sacrificium autem 
Missae dicitur propitiatorium , quatenus medium et instru- 
mentum est , quo merita in cruce parta nobis applicantur y 
prout applicantur per sacramenta , pia opera etc. licet di- 
versa ratione. 

230. 2° Notandum sacrificium Missae non esse nobis 
propitialorium nisi mediate , quatenus , ut loquitur Vasquez 

in 3. p. s. Th. disp. 228. c. l.ct 2. vim habet impetrandi 
gratiae auxilium , quo et a mortalibus et a venialibus peccatis 
justificari , et in justificatione sua homo crescere possit ; seu 
per impetrationem ; non autem immediate , ut sacramenta ba- 
ptismi et poenitentiae ; idem dic de bonis temporalibus. 

231. 3° Animadvertendum doctrinam quidem certam 
theologorum esse hoc sacrificio proxime et immediate re- 
mitti semper ac certo poenam temporalem viventium pro 
uniuscujusque dispositione ( quo sensu propitiatorium dici- 
tur pro vivis atque defunctis ); de fide tamen non esse certo 
semper , seu certa lege poenam ejusmodi temporalem remitti. 

232. 4° Animadvertendum neque de fide esse prae- 
dictos effectus tam pro vivis quam pro defunctis sacrificium 
Missae producere ex opere operato. Certum quiuimo est de- 
functis non remitti per hoc sacrificium nisi poenam tem- 
poralem , et quidem per modum suffragii iis prodesse , 
prout nempe Deo illud acceptare pro iis placuerit. Ex quo 
infertur effectum hujus sacrificii non ita certum esse erga 
defunctos, quam erga viventes 

233. 5° Notandum denique hujus sacrificii valorem quoad 
nos sive extensive , aut ut alii loquuntur , quoad effectum, 
infinitum non esse ; quod clarius ex dicendis constabit. 

234. His praemissis, sic luculenter catholicam doctrinam 
exponit Tridentina synodus sess. 22. cap. 2. Docet sancta 
synodus , sacrificium istud vere propitiatorium esse , per ipsum- 
que fieri , ut si cum vero corde et recta fide , cum metu et 
reverentia , contriti ac poenitentes ad Deum accedamus , mi- 
sericordiam consequamur et gratiam inveniamus in auxilio op- 
portuno. Hujus quippe oblatione placatus Dominus , gratiam 
et donum poenitentiae concedens , crimina et peccata etiam in- 
gentia dimittit; una enim eademque est hostia , idem nunc of- 
ferens sacerdotum ministerio , qui se ipsum tunc in Cruce 
obtulit , sola offerendi ratione diversa. Cujus quidem oblatio- 
nis cruentae , inquam , fructus per hanc uberrime percipiun- 
tur ; tantum abest , ut illi per hanc quovis modo derogetur. 

235. Ita porro veritatem catholicam adstruiinus : ex 
Apostolo Hebr. 5, 1. Omnis Pontifex ex hominibus assumptus 
pro hominibus constituitur in iis quae sunt ad Deum , ut of- 
ferat dona et sacrificia pro peccatis; jain vero apostoli eorum- 
que in sacerdotio successores juxta demonstrata in prae- 
cedenti propositione nullum aliud habent quod offerant 
sacrificium pro peccatis nisi Eucliaristicum ; ergo sacrificium 
Eucharisticum pro peccatis offertur adcoquc propitiatorium 
est , in sensu quo exposuimus. Rursum : adversariis ipsis 
fatentibus, sacrificia veteris legis , quatenus ex fide in Chri- 
stum offerebantur , erant vere propitiatoria , quin propte- 
rea quidpiam detraherent sacrificio crucis cx qno vim pro- 
pitiandi derivabant , multo igitur magis propitiatorium est 
sacrificium Missae in quo modo incruento eadem offertur 
victima quae oblata est in cruce , quin pariter ullo modo 
detrahat efficaciae sacrificii crucis , cujus nobis fructus ap- 
plicatur ac meritum. 

23G. Talis proinde fuit sensus totius antiquitatis , ut 
patet 1° cx liturgiis omnibus quae in hoc consentiunt; sa- 
tis heic sit in exemplum adducere verba liturgiac s. Jacobi 
omnium orientalium antiquissimae : Offerimus , in ea dici- 
tur , tibi incruentum sacrificium pro peccatis nostris el igno- 
rantiis populi. Patet 2° ex patribus, qui pariter uno ore do- 
gma nostrum profitentur, ex quibus , speciminis ergo , unum 
laudamus Cyrillum Hierosolym. qui in Catech. mystagogi - 
ca 5. vocat Eucharistiam hostiam propitiationis , et deinceps 
n, 4. scribit : Christum mactatum pro peccatis nostris offeri- 
mus , clementem Deum cum pro illis (defunctis) tum pro rnbis 
demereri et propitiare satagentes . Patet 3° ex antiquissima uni— 
versalique praxi offerendi sacrificium pro defunctis, de qua 
loquitur Tertullianus lib. De corona , et in lib. 2. Ad uxo- 
rem; nec non s. Cyprianus lip. 9., et concilia Cartbagin. III. 
Eraearensel. Cabilloucuse , aliaque non pauca apud Bellar- 
minum lib. 5. c. 7. Porro sacrificium pro defunctis offerri 
nequit nisi ad poenarum expiationem , spectatum igitur 
semper fuit uti propitiatorium sacrificium nostrum. 

237. Exinde colligimus t° sacrilicium Missae offerri pos- 
se tam pro vivis quam pro defunctis. 

238. Colligimus 2° offerri non posse pro sanctis cum 
Deo in caelo regnantibus , cum nihil ipsis expiandum sit 
sed Deo in sanctorum honorem , prout eucharisticum est , 
offerendum esse , ut orent ipsi pro nobis , ut loquitur s. Au- 
gustinus Tract. 84. in Joan. n. 1. Quare concilium Trid. 
sess. 22. c. 3. Quamvis , inquit , in honorem et memoriam 
sanctorum nonnullas interdum Missas Ecclesia celebrare con- 
sueverit , non tamen illis sacrificium offerri docet ; sed Deo 
soli ... de illorum victoriis gratias agens ( sacerdos ) , eorum 
patrocinium implorat ; et can. 5. Si quis dixerit , injuriosum 
esse Deo Missas celebrare in honorem Sanctorum , et pro illo- 
rum intercessione apud Deum obtinenda , sicut Ecclesia inten- 
dit ,* anathema sit. 

239. Colligimus 3° non solum propitiatorium et eucha- 
risticum , verum etiam impctralorhim esse sacrificium Missae, 
quatenus per illud bona tum pro praesenti tempore , tum 
pro aeterna vita obtinere a Deo vi illius possumus , si fide, 
spe ac pietate inflammati ad ipsum accedamus. 

240. Si quis vero quaerat in quanam peculiari actioue 
essentia sacrificii constituenda sit , nobis verisimilior illo- 
rum videtur sententia , quae jam communis effecta est , 
qui eam agnoscunt in sola consecratione. Siquidem in actio- 
ne illa essentia sacrificii nostri constituenda est , in qua 
sacerdos agit nomine Christi , et vi cujus victima in al- 
tari praesens sistitur et offertur veluti immolata in ho- 
norem Dei auctoris vitae et mortis $ talis autem est con- 
secratio. Adeoque oblatio , fractio , communio uti partes 
integrales sacrificii habendae sunt. 

DIFFICULTATES 

241. Obj. 1° Sacrificium propitiatorium ex Mosaica le- 
ge ejusmodi erat, ut tota victima combureretur ; ast de sa- 
crificio Missae participant sacerdos et populus ; 2° Apo- 
stoli certa sententia est Hebr. 9, 22. Sine sanguinis effusione 

non fil remissio , jam vero nulla iu Missa sanguinis effusio 
fit. 3° Missae sacriliciuin non est propitiatorium ex se , ut 
patet ; sed neque tale esse potest virtute sacrificii crucis , 
alioquin insufficiens istud fuisset ad Deum nobis propitian- 
dum. 4° Omnia nobis peccata dimissa sunt beneficio cru- 
cis Christi. Ergo. 

242. Resp. Ad l m , D. Aliquando ac in peculiaribus 
nonnullis sacrificiis , C. semper et in omnibus N. Siquidem 
Deut. capp. 4. et 7. praescribitur ut soli masculi vescan- 
tur victimis oblatis pro peccatis. Praeterea sacrificium Mis- 
sae est etiam eucharisticum , et impetratorium. 

243 Ad 2 m , D. Sine sanguinis effusione non fit remis- 
sio C. non fit remissionis applicatio , prout etiam fit per ba- 
ptismum , absolutionem , jejunium , aliaque pia opera N. 

244. Ad 3 m , Resp. sacrificium Missae propitiatorium 
esse virtute sacrificii crucis , nec tamen sequitur quod ad- 
versarii autumant , istud fore insufficiens ; nam Christi mors 
meruit remissionem peccatorum , sacrificium Missae uti in- 
strumentum et medium applicat unicuique in particulari 
meritum partum in cruce, prout applicant fides, baptismus, 
aliaque recensita media. Pulchra similitudine rem hanc 
illustrat pius et doctus Card. Hosius in Confessione fidei 
cathol. in synodo Petrocoviensi cap. 41. deducta ex publico 
fonte , qui licet exiliat in communem omnium utilitatem , 
nisi tamen quisque accedat ad aquam inde hauriendam ido- 
neo instrumento , sitim explere nequit. Ejusmodi fons est 
sacrificium crucis , instrumentum ad aquas seu fructus de- 
rivandos est sacrificium Missae , sunt sacramenta , sunt alia 
quae enumeravimus ; nisi igitur his utamur , peccata nobis 
in particulari non remittuntur. 

245. Ad 4 ro , D. Quoad pretium redemptionis, C. quoad 
applicationem pretii IV. Responsio patet ex dictis. 


Digitized by Google 


127 


CAPUT II. 

DE MISSA PKIVATA 

246. Improprie Missa privata dicitor, quatenus ad di- 
scrimen solemnis , aut in privato loco , aut non in die festo 
celebratur , nec parrochialis , ut ajunt , seu conventualis 
est , ncc quispiam in ea saltem sacramentaliter communi- 
cat. Ceterum quaevis Missa semper publica est , cum in ea 
offeratur sacrificium in gratiarum actionem pro beneficio pu- 
blico , cujusmodi est mors Christi, a publico Ecclesiae mini- 
stro , pro publica Ecclesiae , seu fidelium omnium utilitate. 

247. Lutherus ratus Eucharistiae non inesse rationem 
sacrificii in lib. De abroganda Missa privata , in Missas in- 
vehitur in quibus solus sacerdos communicat , easque so- 
litarias , singulares , angulares per contemptum nominat. 

248. Synodus Pistoriensis, cum constituisset victimae par- 
ticipationem esse partem sacrificio essentialem , adjicit Prop. 28. 
Non tamen se damnare ut illicitas Missas illas in quibus ad - 
stantes sacramentaliter non communicant , ideo quia isti par- 
ticipant , licet minus perfecte de ipsa victima , spiritu illam 
recipiendo . Quae propositio , quatenus insinuat , ad sacrificii 
essentiam deesse aliquid in eo sacrificio , quod peragatur sive 
nullo adstante , sive ads tanti bus , qui ncc sacramentaliter nec 
spiritualiter de victima participant , et quasi damnandae es- 
sent ut illicitae Missae illae , in quibus solo sacerdote commu- 
nicante , nemo adsit , qui sive sacramentaliter sive spirituali- 
ter communicet , a Pio VI. in Const. Auctorem fidei damnata 
est ut falsa , erronea , de haeresi suspecta , eamque sapiens. 
Synodo Pistoriensi praeiverunt in hac erronea doctrina tuen- 
da Nannaronius , qui tamen postea eandem ejuravit , can. 
Guerrerius , nonnullique alii. 

249. Concilii Tridentini doctrina sess. 22. c. 6. haec 
est : Optaret quidem sacrosancta synodus , ut in singulis Missis 
fideles adstantes non solum spirituali affectu , sed sacramenlali 
etiam Eucharistiae perceptione communicarent , quo ad eos 

sanctissimi hujus sacrificii fructus uberior proveniret ; nec ta- 
men si id non semper fiat , propterca Missas illas , in quibus 
solus sacerdos sacramcntuliter communicat , ut privatas et illi- 
citas damnat , sed probat atque adeo commendat ; siquidem il- 
lae quoque Missae vere communes censeri debent , parlim quod 
in eis populus spiritualiler communicet ; partim vero quod a 
publico Ecclesiae ministro non pro se tantum , sed pro omnibus 
fidelibus , qui ad Corpus Christi pertinent , celebrentur. Hanc 
porro doctrinam sanci vit can. 8. Si quis dixerit , Missas in 
quibus solus sacerdos sacramcntalilcr communicat , illicitas esse , 
ideoque abrorjandas ; anath. sit. 

'PROPOSITIO I. 

Missae in quibus solus sacerdos sacramcntaliter 
communicat , illicitae non sunt , 
neque propterca abrogandae 

250. Dc fide est cx adducto canone. Ejus veritatem sic 
evincimus : Missae illae illicitae non sunt adeoque neque 
abrogandae , in quibus finis praecipuus ad quem institutae 
sunt , obtinetur , quae in antiquitate fundamentum habent, 
nec ulli Christi praecepto adversantur ; tales vero sunt Mis- 
sae in quibus solus sacerdos sacramcntaliter communicat. 

251 . Etenim 1° finis praecipuas sacrificii est Deo supre- 
mam exhibere adorationem , eumque nobis propitiare , bo- 
naque omnia fidelibus vivis atque defunctis obtinere , ac 
pro collatis beneficiis Deo gratias agere. Jam vero finis hic 
est independens a populi communione. 

252. 2° Fundamentum has Missas praeterea habere in 
antiquitate haud pauca ecclesiastica documenta ostendunt, 
ex quibus novimus celebratas in privatis aedibus Missas fuis- 
se a ss. Marcello , Grcgorio Nazianzeno seniore , Ambrosio, 
Paulino Nolano aliisque , uti ostendunt card. Bona Iter, li- 
lurgic. lib. 1. c. 13. cum adnotatt. Roberti Sala , et Pellicia 
De Polit . Eccles. lib. 2. c. 10. qui ca exempla collcgeruut. 
Hoc ipsum ostendunt testimonia patrum, ex quibus s. Jo. 

Chrysost ornus Hom. 3. in Episl. ad Ephes. n. 4. sic increpa- 
bat fideles qui non communicabant nisi in Quadragesima : 
Frustra est quotidianum sacrificium , frustra adstamus altari; 
nemo est qui participet , quin tamen cessandum inferret a 
quotidiano sacrificio ; s. Ambrosius licet populum adhorte- 
tur ut quotidie Missae intersit , attamen ut in Quadragesi- 
ma , die saltem dominico , offerat et communicet tantum 
admonet ; eadem ratione se gessit s. Augustinus apud Bel- 
larminuin lib.6. cap.9. n.24. seqq. Hic congruunt complura 
statuta conciliorum quae licet jubeant fideles omnibus die- 
bus festis Missae interesse , non adigunt tamen ad sacram 
synaxim nisi bis vel ter in anno. 

253. 3° Nulli denique Christi praecepto Missas has ad- 
versari ex eo liquet , quod protestantes nunquam illud in- 
venire potuerint . Nec enim sufficit verba afferre quibus Chri- 
stus potestatem fecit apostolis conficieudi , sed opus prae- 
terea esset aliquid adducere , quo ne id fiat prohibeatur. 
Atque hinc factum est , ut protestantes a doctorc suo hac 
in parte recesserint, testibus Molano in suis Cogitation . priva- 
tis p .2 . nec non Doederli u Instit . Theol. Christ. toin.2.p.789. 

DIFFICULTATES 

254. Obj. 1° Christus in confectione Eucharistiae eam 

distribuit ; 2° ut idem facerent apostoli praecepit di- 

cens : Hoc facite in meam commemorationem. 3° Apostolus 
1. Cor. 10. Eucharistiam vocat participationem seu communi- 
cationem corporis et sanguinis Domini. 4° Fractio ipsa panis 
consecrati , quae in Coeua fit , ex qua Act. Apost. c. 2 , 
42. et alibi Eucharistia denominationem accepit , patefacit 
eam ad communionem adstantium ordinatam esse. 5° Quare 
Apostolus 1. Cor. 11, 20. scribit: Convenientibus vobis in 
unum , jam non est dominicam coenam manducare ; unusquis- 
que enim suam coenam praesumit ad manducandum ; quibus 
verbis ita opponit coenam privatam coenae publicae , ut illa 
in comparatione istius nec coenae nomine digna sit , priva- 
tam itaque sacerdotum communionem ut illicitum repre- 

Vol. IV. 9 

hendit. G° Huc spectant orationes quae in liturgiis omnibus 
orientalibus et occidentalibus fundebantur communi nomine, 
quibus evincitur , nisi nugatorias eas esse velimus , plures 
saltem eum sacerdote participare. 7° Canones pariter huc 
antiquissimi referuntur praecipientes fidelibus adstantibus 
sacrificio communionem, et arcentes eos ab Ecclesiae limi- 
nibus qui non obtemperaverint. 8° Hinc Graeci numquam 
Missam sine communicantibus celebrant. Ergo. 

255. Resp. Ad l m , D. Ita tamen ut exemplum Christi 
Eucharistiam distribuentis praeceptivum non sit , C. ut sit 
praeceptivum Subd. Affirmativum et conditionatum , C. ne- 
gativum et absolutum N. Nempe Christi exemplum primo 
obligationem ac praeceptum per se non semper importat, 
ipsis adversariis fateiitibus, alioquin in absurda incideremus; 
secundo , hoc etiam dato , praeceptum Christi non est nisi 
affirmativum et conditionatum , si nimirum sint qui legi- 
time petant , non autem negativum ita ut absolute vetitum 
sit celebrare nisi sint qui communicare velint , ac legitime 
petant, quasi aliquid essentiae sacrificii deesset aut ejus in- 
tegritati , ita ut invalida aut illicita sacrificia ejusmodi 
sint censenda. 

256. Ad 2 m , /V. Allegata enim verba facultatem expri- 
munt datam apostolis Eucharistiam conficiendi et sacrificium 
proinde offerendi. Quod si velint adversarii eadem ad dis- 
tributionem quoque extendere , intelligi ea debent in sen- 
su exposito. 

257. Ad 3‘", et 4"’, D. In sensu positivo , praesenti- 
bus legitime petentibus et communicantibus , 7>. vel C. 
in sensu negativo , ita ut nisi sint qui communicent offerri 
sacrificium non possit N. Hoc praecise est quod ostendi 
ab adversariis deberet , nec tamen unquam conficiunt. Fra- 
ctio praeterea mysticam habet significationem , ac sine fide- 
lium communione consistere potest. 

258. Ad 5‘", D. Ita ut Apostolus Dominicu coena aga- 
pas significet quas celebrabant fideles ante vel post com- 
munionem Eucharisticam , C. communionem ipsam N. Ita 

verba Apostoli exponunt Chrysostoinus , Augustinus et Oe- 
cumenius , quam expositionem exigit series ipsa orationis, 
qua Apostolus invehitur in duritiem divitum , et concludit: 
Numquid domos non habetis ad manducandum et bibendum aut 
Ecclesiam Dei contemnitis , et confunditis eos , qui non habent ? 

‘259. Ad 6 ro , D. Quatenus Ecclesia supponit adesse com- 
municantes , qui si voluerint riteque dispositi sint possunt 
participare , C. quatenus necessario esse hi debeant N. Tan- 
tum abest ut arceat Ecclesia communicare volentes in Missa 
cui intersint, ut id fieri optet, sed si nemo sit qui participare 
velit , debebit ne orationes liturgicas immutare , aut a sa- 
crificio Deo offerendo abstinere? Absit. Igitur ejusmodi 
preces ex. communiter contingentibus , praesertim primis se- 
culis , instituta sunt. 

260. Ad 7 m , N. Ut enim observat ipse Gherhardus Vos- 
sius in Adnot. ad can. 10. Apostolic. non praecipiunt vete- 
res canones , ut quisquis quoties adest communicet , sed 
ne quis nondum peracta communione discedat. 

261. Ad 8"', A'. Missas absque communicantibus non ce- 
lebrare ( Graecos) falsum est , scribit Allatius De Eccles. Oc - 
cid. et Oricnt. consensu lib. 3. eap. 15. n. 3., Qui non credit , 
adeat ipsas Graecorum Ecclesias ubicumque terrarum constitu- 
tas ; in omnibus sacerdotes , ut plurimum nulla interveniente 
communione, tum privatim tum publice celebrant . 

PROPOSITIO 11. 

Neque rcalis neque spiritualis victimae participatio ex parte 
populi est pars essentialis sacrificii • neque ullo sive divi- 
no sive ecclesiastico praecepto tenentur laici ad communio- 
nem liturgicam ; non sunt proinde ut invalidae aut illicitae 
damnandae Missae illae in quibus nemo sit , qui sive sa - 
cramentaliter , sive spiritualiter communicet 

262. Haec propositio , quae certa et fidei proxima est, 
ut patet ex censura doctrinae synodi Pistoriensis , adstrui- 
tur non modo iisdem argumentis , quibus superiorem vin- 

dicavimus , sed praeterea cum sit directe adversus illos , 
qui sc catholicos profitentur , argumentis deductis ex Ec- 
clesiae auctoritate et praxi. 

263. Etenim victimae participatio seu populi commu- 
nio non pertinet ad sacrificii essentiam , nec ullo divino 
aut ecclesiastico praecepto necessaria est , si Tridentinum 
non solum validas sed insuper licitas Missas illas declara- 
vit et sanxit in quibus solus sacerdos sacramen taliter com- 
municat. Atqui ita se gessit Tridentinum concilium , uti 
ex doctrina et canone paulo ante descriptis patet. Ergo. 
Quod si nec ad essentiam sacrificii pertinet sacramentalis 
populi communio liturgica , nec ullo divino aut ecclesiasti- 
co praecepto est necessaria, multo vero minus censenda erit 
necessaria communio spiritualis , quae nuspiam praecipitur , 
ac interior est , quaeque a synodo non est adjecta nisi ad 
anathema Tridentinum eludendum. 

264. Ex his ita constitutis pronum est inferre 1° com- 
munionem liturgicam aut aliturgicam , seu intra aut extra 
Missam , rem esse plane disciplinarem cujus moderatio ad 
Ecclesiam spectat ; adeoque 2° jure merito Benedictum XIV. 
in Encyclica Certiores effecti data an. 1742. ad sopiendas 
controversias Eremae exortas , constituisse, laudabilem qui- 
dem esse atque exemplo Christi consentaneam communio- 
nem quae ah adstantibus Missae fiat , attamen non propter- 
ea turbas esse excitandas, si oh peculiaria motiva aliter fue- 
rit ab episcopo ordinatum. 


DIFFICULTATES 


265. Obj. 1° Ideo validitati sacrificii non obstat defe- 
ctus communionis adstantium , quia tunc communio po- 
puli a sacerdote suppletur. 2° Fideles jus habent ad sacra- 
menta quae a Christo ad ipsorum utilitatem instituta sunt. 
3° Qui extra Missam communicat privatur effectu orationum, 
quae a sacerdote pro communicantibus funduntur. 4° Do- 
minica institutio , liturgiae , Ecclesiae praxis , veteris Ec- 

clesiae disciplina , collectae ac preces, quae in Missa reci- 
tantur, communionem liturgicam suadent. Ergo. 

266. Resp. Ad 1", N. Si enim communio iiturgica ne- 
cessaria est ex parte populi , ea profecto suppleri nequit a 
sola communione sacerdotis. Quod si ita esset , ut adver- 
sarii autumant , inutilis plane foret controversia a!) ipsis 
excitata. 

267. Ad 2"', />. Cum subjectione Ecclesiae quoad mo- 
dum ea percipiendi , C. sine illa 7V. Si propterea Ecclesia 
justis causis adducta interdum magis expedire judicaverit, ut 
tribuatur Eucharistia extra Missam , ei parendum est. 

268. Ad 3 m , D. Accidentali , cui suppleri potest obe- 
dientiac merito majorique fervore , Tr. essentiali et cui 
suppleri nequeat N. Transmisimus primum distinctionis 
membrum , cum fructum percipiat ejus Missae in qua con- 
fecta Eucharistia est etiam ille qui aliturgice communicat. 
Deinde accidentalis tiic fructus negligendus est , si Ecclesia 
aliter statuerit , prout fit circa communionem sub utraque 
specie , etsi theologi disceptent inter se , num major fructus 
accidentalis ex alterius etiam symboli perceptione proveniat. 

269. Ad 4 m , D. Suadent ut magis congruentem , C. 
inducunt necessitatem aut praeceptum A. Quod nobis satis 
est ; cetera ordinare ad Ecclesiam spectat. 

CAPUT m. 

DE MATERIA, FORMA ET MINISTRO SACRIFICII EUCHARISTICI 

270. Eadem materia et forma est Eucharistiae tum 
prout est sacramentum , tum prout est sacrificium. De for- 
ma vix controversia alicujus momenti est , omnes enim in 
eo consentiunt Eucharistiam verbis Christi confici: Hoc est 
corpus meum ; Hic est sanguis meus , seu calix sanguinis mei. 
Quidquid nonnulli contenderint , nunc exploratum est , ora- 
tionem qua invocatur Spiritus S. ut vi sua immutet oblata 
dona in corpus et sanguinem Domini , non pertinere ad 
essentiam , ut Graeci professi sunt in concilio Florentino. 

Reliquae si quae sint quaestiones inter scholasticos olim 
agitatae nunc quiescunt, nec operis pretium est eas a somno 
suo exsuscitare. 

271. Materiam panem esse triticeum et vinum de vite 
fatentur omnes. Perinde esse ad valorem Eucharistiae eam 
conficere sive in pane azymo sive in pane fermentato ad- 
mittunt Latini , contra vero Graeci schismatici solum pa~ 
nem fermentatum idoneam esse hujus sacramenti ac sacri- 
ficii materiam contendunt , ita ut invalidam habeant con- 
secrationem Latinorum , qui in pane azymo conficere con- 
sueverunt , ac azymilas per contemptum Graeculi Latinos 
vocant. Nullam litem nobis protestantes intentant circa 
vinum de vite , bene vero circa aquae admixtionem in ca- 
lice offerendo. Utrique jam sive Graeci sive protestantes 
nunc meliora de nobis sentire videntur , ita ut fere so- 
pitae habeantur controversiae istae tanto olim animorum 
aestu agitatae. 

272. Circa ministrum protestantes contendunt fideles 
omnes vi baptismi totidem sacerdotes effectos esse , jure 
adeoque pollere consecrandi. Ast hunc errorem refellemus 
cum de Ordine. Hic potius perstringimus janseuianos ac 
proinde synodum Pistoriensem nonnullosquc illis adhaeren- 
tes , qui autumarunt fideles omnes adstantes sacrificio, non 
secus ac sacerdotes , vere et proprie dictos ac immediatos 
offerentes esse , immolatores ct sacrificatores , nec differre 
a sacerdote nisi sola consecrandi potestate , quae cis non 
competit. Synodus praeterea Pistoriensis insurgit adversus 
specialem Missae applicationem pro singularibus individuis. 
Contra quos omnes sit : 

PROPOSITIO I. 

Panis triticeus , sive azymus sit sire fermentatus , est 
materia valida sacramenti ct sacrificii Eucharistici 

273. De fide est propositio , ut constat cx concilii 
Florentini decreto , in quo utriusque Ecclesiae patres : De- 

finimus item , inquiunt , in azymo sive fermentato pane tritieeo 
corpus Christi veraciter confici . 

274. Jam vero validam esse Eucharistiae materiam pa- 
nem azymum, de quo solo est quaestio , evincit 1° exemplum 
Christi , qui , uti nunc omnes consentiunt , celebrato pa- 
schate legali , instituit Eucharistiam in pane , qui tunc tem- 
poris ex legis praescripto ei praesto erat , nempe azymo. 
Tres enim Evangelistae Matthaeus 26, 17. Marcus 14, 22. 
Lucas 22 , 7. uno consensu scribunt Christum prima die 
azymorum tum pascha celebrasse tum instituisse Euchari- 
stiam , ergo nonnisi in pane azymo illam confecit. 

275. Evincunt 2° patres omnes , qui in eo consen- 
tiunt Christum instituisse sacramentum et sacrificium Eu- 
charisticum in azymis , adeoque pro certo habuerunt , 
azymum panem idoneam esse ejusdem sacramenti et sacrifi- 
cii materiam. 

276. Evincit 3" usus antiquissimus in Ecclesia saltem 
Occidentali adhibendi panem azymum in Eucharistiae con- 
fectione. Siquidem, praetermissa etiam quaestione critica 
inter eruditos agitata, utrum novem prioribus seculis praxis 
obtinuerit etiam in Ecclesia Latina consecrandi in fermen- 
tato , ut contendit Sirmondus in Disquisitione de azymo ; 
an vero in solo azymo , ut vult Ciampinus De perpetuo azy- 
morum usu in Ecclesia latina; an vero, uti verisimilius censet 
card. Bona Herum liturgic . iib. i. c. 23. cum Propilaeo Ko- 
berti Sala , promiscue tum in pane azymo tum in pane 
fermentato ; illud exploratum est a pluribus seculis con- 
suevisse Ecclesiam Occidentalem in pane azymo consecrare. 
Etenim in Missa Ambrosiana quam Pamelius cum melioris 
notae codice contulit et vulgavit , hic titulus legitur : 
Oblatio panis azymi cum patena facienda ; Missam hanc an- 
teriorem esse ipso s. Ambrosio ostendit cl. Mazzuchelli. 
Ostendit praeterea Mabillonius in Diss. de pane Eucharistico 
azymo et fermentato , de pane azymo in confectione Eucha- 
ristiae jam synodum Toletanam XVI. quae an. 693. celebra- 
ta est , can. 6. locutam esse veluti de re iii communi usu 

posita ; idque confirmat testimonio s. lldalrici, qui disserit 
de oblatis ad usum Eucharistiae in ferramento characterato 
coctis ; nec non Alcuini sec.lX. scriptoris celebratissimi. 

277. Cum igitur pro consuetudine Ecclesiae Latinae stent 
exemplum Christi , auctoritas patrum omnium , usus ab im- 
memorabili , ecquis in dubium revocare poterit panem azy- 
mum idoneam materiam esse sacramenti et sacrificii Eucha- 
ristici ? Imo cum hoc spectet ad disciplinam omnes tenen- 
tur , ut in concilio Florentino statutum est , Eucharistiam 
conficere juxta illam consuetudinem , quae in propria Ec- 
clesia obtinet, quin aut Graeci Latinis, aut Latini Graecis 
succeuscre valcaut. 


DIFFICULTATES 

278. I. Obj. Longe probabilius Christus pascha legale 
non celebravit , uti non obscure ex Evangelio Joannis col- 
ligitur. Nam c. 13 , l. seqq. legitur: Ante diem festum Pa- 
schae sciens Jesus , quia venit hora ejus . . . coena facta elc. 
cap. Yero 18, 28. refert idem Evangelista, Judaeos non in- 
troivisse in Praetorium ne contami mirentur , sed ut manduca- 
rent Pascha; et c. 19, 14. subdit: Erat autem paraseeve 
Paschae , cum Pilatus Christum morti addixit; et v. 31. 
Judaei ergo , quoniam paraseeve erat , ut non remanerent in 
cruce corpora Sabbato ( erat enim magnus dies ille Sabbati ) , 
rogaverunt Pilatum ul frangerentur eorum crura et tollerentur. 
Si igitur tempus quo Christus coenam celebravit erat ante 
diem festum , erat paraseeve Paschae , si in vigilia Paschae 
crucifixus et depositus est , jure infertur aut Christum eo 
anno Pascha legale haud celebrasse , aut ante diem a lege 
praestitutum, cum panis fermentatus nondum sublatus erat, 
in eoque Eucharistiam celebrasse. Sane cum Christus Jo.13, 
27. dixisset Judae: Quod facis fac citius , apostoli haec 
verba ita intellexerunt , perinde ac si Judae dixisset , ut 
emeret quae opus erant ad diem festum , adeoque dies Pa- 
schalis nondum incoeperat. Alioquin , si pridie mortis suae 

Christus comedisset Pascha , cruci affixus fuisset et ah ea 
depositus ipso die festo, quod non fecissent Judaei juxta 
legis praescriptum. Ergo. 

‘270. Resp. A\ .4. ad probb. autem adductas ex Exau- 
gebo Joannis , licet in diversas abeant interpretes ac theo- 
logi sententias , si tamen paucos excipias, qui notam teme- 
ritatis non effugerunt , omnes consentiunt , Christum Pa- 
scha legale celebrasse , adeoque pane azymo ad conficien- 
dam Eucharistiam usum esse ; quod nobis satis est. Alii 
igitur componunt s. Joannem cum reliquis Evangelistis ex- 
ponentes illud parasceve Paschae de sabbato in quod eo anno 
dies solemnis Paschae incidebat , prout insinuat ipse Joan- 
nes 19, 31. quo sensu pariter reliqua exponunt quae afferun- 
tur ex eodem Joanne, quod Judaei non introierunt in prae- 
torium Pilati ne contaminarentur , sed ut manducarent Pascha, 
nempe sacrificia , quae die solemni Paschae immolabantur. 
Negant praeterea cx lege vetitum esse exequi mortis sen- 
tentiam , eo magis quod milites Romani sententiam in 
Christum latam cxcqui deberent , prout reipsa factum est. 
Atque haec est communior sententia. Alii vero , ut Paulus 
Burgensis , Jansenius Gandavensis , Maldonatus , Petavius , 
Nat. Alexander cum aliis pluribus , censent Christum pridie 
ejus diei ab eo quo Judaei, celebrasse Pascha , estque haec 
sententia satis communis. Alii existimant Christum in pri- 
mis vesperis diei azymorum , prout consuetudo ferebat , 
post oblatum sacrificium vespertinum , Pascha manducasse. 
In quacumque hypothesi Christus Pascha legale celebrasset, 
et in azymis Eucharistiam confecisset. 

‘280. II. Obj. 1° Panis quo usus est Christus in Evan- 
gelio dicitur «ero; seu elevatus , ope scilicet fermenti , alio- 
quin non esset panis , sed aridum lutum ex farina. 2° Etsi 
vero Christus pane azymo usus esset , non sequitur licite 
a nobis eum adhiberi , cum legalia morte Christi abolita 
fuerint , prout, non licet nobis circumcidi quamvis Christus 
fuerit circumcisus. 3° Hinc nonnisi judaizantes nazaraei et 
ebionitae consueverunt in azymis consecrare , a quibus ut 

recederet Ecclesia adseivit panem fermentatam ad confi- 
ciendam Eucharistiam. 4° Sane fideles panem ct vinum ad 
usum sacrificii offerebant , adeoque panem communem et 
fermentatum qui ipsis praesto erat. 5° Reipsa patres panem 
Eucliaristicum communem et usitatum passim vocant. 6° Con- 
cilium Trullanum can. 1 1 . vetat ne clerici vel laici comedant 
azyma Judaeorum. 7° Azyma sunt signa doloris , Euchari- 
stia autem laetitiae. Ergo. 

281. Resp. Ad l m , D. Spectata vocis etymologia , C . 
communi loquendi usu N. Nam promiscue «e™* vocabatur 
panis sive azymus sive fermentatus. Cujus rei locupletissi- 
mum exemplum suppetit Lue. 24 , 30-36. ubi panis quem 
Christus fregit vocatur «e T0 * , etsi azymus fuerit , cum id 
acciderit diebus azymorum ; et cum praeterea expresse di- 
catur panis , concidit animadversio Graecorum , quod azy- 
mum sit aridum lutum ex farina. 

282. Ad 2"', D. Legalia quae cum professione Chri- 
stiana componi non possunt , abolita fuerunt , C. alia quae 
ex se sunt indifferentia N. Componi autem non possunt cum 
professione Christiana ritus illi , qui Christum praefigurabant 
et connexa sunt cum professione judaismi , cujusraodi est 
circumcisio. Ceteri ritus qui indifferentes sunt partim re- 
tenti fuerunt , ut abstinentia a sanguine et suffocato quae 
ex decreto apostolico Act. 15. per plura secula in Ecclesia 
viguit , partim in desuetudinem ex se abierunt. Ad hos por- 
ro indifferentes ritus pertinet usus azymorum. 

283. Ad 3'", D. Ex animo judaizandi , C . ut magis se 
conformarent exemplo Christi, ut praestitit Ecclesia, IS. Cum 
enim ex dictis , hi ritus indifferentes sint , bonus vel ma- 
lus eorum usus ex intentione agentis pendet. Cum igitur 
haeretici illi ex animo judaizandi una cum reliquis legali- 
bus azyma adseiverint , damnati sunt ; Ecclesia vero cum 
ex desiderio imitationis Christi azyma adhibuerit ad confi- 
ciendam Eucharistiam laudabilis est. 

284. Ad 4 m , et 5 W , Esto ; neque enim contendimus num- 
quam panem fermentatum adhibitum in Ecclesia fuisse , imo 

diximus verisimilius utrumque panem promiscue obtinuisse 
in celebratione Eucharistiae , adeoque nihil contra nos. 

285. Ad G'% D. Ad vitandam Judaeorum familiarita- 
tem , C. in ordine ad Eucharistiam /V. ut patet ex ipsis 
canonis verbis quibus praecipitur , ut nemo Judaeorum azy- 
ma comedat vel ullam cum cis familiaritatem ineat , vel in 
morbis acccrsat ctc. 

286. Ad 7 m , I). Sub aliquo respectu , C. sub omni re- 
spectu /V. Alioquin non scripsisset Apostolus t . Cor. 5 , 8. 
Epulemur in azymis sinceritatis et veritatis. 

PROPOSITIO II. 

Solum vinum de vite est materia idonea sacramenti 
et sacrificii Eucharistici 

287. Ad fidem pertinet propositio , ut ex sensu Eccle- 
siae constat atque ex decreto Eugeuii IV. pro Armenis : 
Tertium est Eucharistiae sacramentum , cujus materia est pa- 
nis triticeus et vinum de vite. Omissis porro antiquis ebio- 
nitis et encratitis , qui sobrietatis obtentu aquam vino suf- 
fecerunt ad Eucharistiam conficiendam , nec non hydropa- 
raslatis seu aquariis qui aqua in sacrificio utebantur , ne 
deprehenderentur ex vini odore a paganis , nemo extitit 
qui contrarium senserit circa vini necessitatem. Haeretici 
recentiores, auctore Calvino , autumarunt aptam materiam 
ad Eucharistiam esse posse quidquid vini loco bibere ho- 
mines solent. Et hi sunt, qui purum verbum Dei credendo- 
rum et agendorum regulam praedicant ! 

288. Attamen Mattii. 26, 29. ac Lue. 22, 18. vinum 
quo usus est Christus ad Eucharistiam conficiendam genera- 
tio , seu genimen vitis expresse vocatur , ncc inficiantur ad- 
versarii. Praxis Ecclesiae idipsum praeterea confirmat, quae 
nuinquam ad sacrificium adhibuit nisi vinum de vite ; imo 
in conc. Carthaginiensi IV. sancitum est can. 24. Ut nihil 
amplius offeratur , quam ipse Dominus tradidit , hoc est pa- 
nis et vinum aqua mixtum ; et ante hoc concilium id ipsum 


140 TRACTATUS DE EUCHARISTIA 

s. Justinus in Apolog. 1. n. 65. et s. Cyprianus E pisi. 22. ad 
Caecilium scripserant ; adeo ut vere affirmarit s. Augusti- 
nus de aquariis : Aquam offerunt in poculo sacramenti , non 
illud quod omnis Ecclesia. 

289. Inepte prorsus haereticorum more , qui ex privato 
sensu Scripturam interpretantur, ad errorem suum coho- 
nestandum afferebant aquarii illud Christi Jo. 7, 37. Si quis 
sitit , veniat ad me et bibat. Qui credit in me, sicut dicit 
Scriptura, flumina de ventre ejus fluent aquae vivae; inepte, 
inquam , siquidem ibid. Evangelista subdit : Hoc autem di- 
xit de Spiritu, quem accepturi erant credentes in eum. 

290. Nec melius protestantes in subsidium suum affere- 
bant decretum Innocentii VIII. tribuentis Norvegis facul- 
tatem sacrificium offerendi sine calice. SubdiUtium enim est 
decretum istud a Dominico Viterbiensi , et Franc. Maldente 
obtrusum , qui propterea capitis damnati sunt. 

rnoposmo m. 

Aqua miscenda est vino in calice offerendo 

291. De fide est ex cau.9. sess.22. conc. Tridentini: Si 
quis dixerit . . . aquam non miscendam esse vino in calice of- 
ferendo , eo quod sit contra Christi institutionem ; analh. sit. 

292. Impetit autem directe antiquiores protestantes, qui 
ejusmodi admixtionem humanis figmentis accenscbant ac sal- 
tem liberam propugnabant; recentiores enim inter quos Kui- 
noel , nobis jam daut hunc usum a Christo provenire. Eam 
porro admixtionem non adstruimus ut necessariam necessi- 
tate sacramenti, ita ut sine ea invalida sit consecratio , con- 
trarium enim docet Catecbismus Romauus p.2. c.4. n.12. 
neque de praecepto divino , de quo non constat , sed de 
praecepto ecclesiastico proveniente ab exemplo Christi et 
traditione apostolica , quam jugiter Ecclesia servavit. 

293. Etenim hujus traditionis testes sunt 1° patres an- 
tiquissimi , uti s. Irenaeus qui lib. 4. Cont. haeres, c. 33. 
n. 2. memorat temperamentum calicis , nec non s. Justinus 

in cit. Apolog. 1. et s. Cyprianus, qui Epist. 63. Quando 
in calice , inquit, vino aqua miscetur , Christo populus adu- 
natur ; eadem habet s. Cyrillus Hierosolym. aliique passim 
apud Bellarminum lib. 4. c. 10. Testes 2° sunt vetustissi- 
mae liturgiae ss. Jacobi , Marci , Basilii , Cyrilli , aliaeque 
orientales omnes apud Reuaudotium , qui de hac mixtione 
disserens ait: quam omnes ecclesiasticae orientalium leges prae- 
scribunt , perinde ac occidentales apud Le-Brun , Murato - 
rium , Mabil Ionium et Assemanum juniorem. 3° Testes sunt 
concilia Carthaginiense III. Bracarense, Trullanum, ac Wor- 
matiense apud Bellarminum. 

294. Hujus ritus tres a conc. Tridentino sess. 22. c. 7. 
assignantur rationes his verbis : Monet s. synodus , praece- 
ptum. esse ab Ecclesia sacerdotibus , ut aquam vino in calice 
offerendo miscerent : tum quod Christus Dominus ita fecisse 
credatur ; tum etiam quia a latere ejus aqua simul cum san- 
guine exivit , quod sacramentum hac mixtione recolitur ; et , 
cum aquae in Apocalypsi b. Joannis populi dicantur , ipsius 
populi fidelis cum capite Christo unio repraesentatur. 

295. Quae a protestantibus olim adversus hunc usum 
objiciebantur adeo frigida sunt, ut vix commemorari digna 
sint; quod nempe ex Scripturis non constet Christum aquam 
vino permiscuisse ; nam , ut vidimus , nunc jam nobis id 
concedunt, et praeterea de hoc constare potest ex traditio- 
ne ; sic etiam quod addebant per aquam et sanguinem juxta 
patres duo praecipua significari sacramenta , baptismum et 
Eucharistiam , refellitur ex eo quod altera significatio per 
alteram non excludatur ; tum cum addunt symbolicam esse 
aquarum significationem ; nec enim hoc negatur , sed my- 
stica non desinit esse ratio a Tridentinis allata. Quod de- 
mum adjiciebatur ex conc. Aurelianensi can. 4. quasi prae- 
scripserit ut nullus praesumat vinum aqua mixtum offerre , 
exploratum nunc est corruptam fuisse ejusmodi lectionem, 
genuinam autem hanc esse : Nullus in oblatione sacri cali - 
cis, nisi quod ex fructu vineae speratur ct noc aqua mixtum, 
offerre praesumat. 

PROPOSITIO IV. 

Solus sucerdas conjiciens est immediatus et proprius offerens 
et minister sacrificii Eucharistici; fideles autem udstantcs 
nonnisi mediati et improprie dicti offerentes ct celebran- 
tes sunt 

290. Certa ac proxima Mei est propositio, uti ex di- 
cendis patebit. Sermo heic vero non est de offerente pri- 
mario, qui est solus Christus, sed de secundario. Impetit 
vero propositio neotericos illos qui autumant fideles im- 
mediatos ac proprie dictos offerentes ac sacrificantes esse 
eadem ratione qua est sacerdos, quia essentia sacrificii ex 
ipsorum sententia unice reponenda est in consummatione. 
Consecratio enim juxta eorundem doctrinam se habet tan- 
tum uti conditio, et hanc solam tribuunt sacerdoti. Ceterum, 
cum communio seu participatio victimae aeque competat 
populo ac sacerdoti , inferunt utriusque esse sacrificium of- 
ferre eadem prorsus ratione. Doctrina vero catholica est 
fideles non esse nisi offerentes secundarios et mediatos , qua- 
tenus 1° communi nomine sacerdos offert; 2° quatenus spi- 
ritu conjunguntur sacerdoti offerenti ; 3° quatenus oblatio- 
nibus et eleemosynis concurrunt ad sacrificium offerendum. 

297. Jam vero adversariorum doctrina dubiis aut falsis 
nititur principiis, et contraria est concilio Tridentino. Duo 
enim principia sunt quibus adstruunt neoterici doctrinam 
suam ; ac 1° quod essentia sacrificii in sola communione 
tota consistat; porro haec sententia ad minus dubia est, 
cum ea nonnisi paucorum sit , qui insuper docent essentiam 
in consecratione etiam agnoscendam esse. 2° Alterum princi- 
pium est, quod communio ex parte populi spectet ad essen- 
tiam sacrificii ; hoc autem falsum est , imo et erroneum , 
ut patet ex iis quae superius constituimus adversus lu- 
theranos et Pistorienses. Contrariam insuper eandem do- 
ctrinam esse concilio Tridentino facile ostenditur. Jiam 
Tridentiuum sess. 22. cap. 2. Una est hostia , inquit, idem 
nunc offerens Christus Jcsus sacerdotum ministerio : in hypo- 

thesi autem adversariorum debuisset dicere: Fklclinm ad- 
stantium et sacerdotum ministerio . Hinc Ecclesia catholica 
nullos alios unquam agnovit offerentes proprie dictos prae- 
ter sacerdotes conficientes juxta doctrinam Apostoli Hebr. 5. 
quod omnis Pontifex seu sacerdos a Deo constituatur ut 
offerat dona et sacrificia pro peccatis. 

DIFFICULTATES 

* * 

298. Obj. l°Liturgiae exhibent oblationem sacrificii com- 
munem populo et sacerdoti: offerimus, dicitur in liturgia Ro- 
mana ... Sacrificium quod tibi offerimus , vel quod tibi offerunt , 
aliaque ejusmodi. 2° Patres interdum memorant sacerdotium 
laici ut Hieronymus; ordinem sacerdotalem justorum , ut Ire- 
nacus. 3° Nec desunt monumenta ecclesiastica in quibus 
perhibentur laici sacrificasse, seu obtulisse cum sacerdote 
ut de Saturnino legitur , de Simeone Stylita , aliisque nou 
paucis. Ergo. 

299. Resp. Ad l m , D. Liturgiae exhibent oblationem 
communem sacerdoti et populo sed diversa ratione, C. 
eadem ratione N. Scilicet sacerdotis proprium est offerre 
per actionem suam, populi autem triplici ex causa quam 
paulo ante commemoravimus. Adeoque fideles cum jungan- 
tur spiritu cum sacerdote , cum concurrant suis oblationi- 
bus , cum eorum nomine sacerdos uti minister publicus of- 
ferat, ideo et ipsi suo modo offerre dicuntur; sacrificium 
dicitur tum sacerdotis tum populi , non autem quatenus ipsi 
quidpiam praestent ad actionem sacerdotalem. Atque ita ex- 
planantur quae ex Liturgiis opponunt adversarii. 

300. Ad 2 ra , D. Patres memorant sacerdotalem justo- 
rum ordinem , aut sacerdotium laici in sensu mystico et late 
sumpto, C. in proprio ac rigoroso sensu N. 

301. Ad 3 ra , D. Exhibent monumenta ecclesiastica lai- 
cos interdum offerentes cum sacerdote, id est, mediante 
sacerdote cui offerenti assistebant , C. per simultaneum con- 
cursum ad actionem ipsam N. Nam non alium sensum pa- 
tiuntur quae de Saturnino, Simeone, aliisque leguntur. 

PROPOSITIO V. 

Specialis sacrificii applicatio pro aliquibus personis a sa- 
cerdote feri potest , qua fl ut specialis fructus iis , pro 
quibus applicatur , ceteris paribus proveniat 

30*2. Fidei proxima et haec propositio est, ac impetit 
svnodum Pistoriensem, quae prop. 30. quamvis admittat 
specialem in Missa fieri posse aliquorum commemoratio- 
nem , ita tamen admittit , ut, applicare fructus sacrificii cui vult , 
non sit in arbitrio sacerdotis , idque tanquam errorem magno- 
pere laedentem jura Dei damnat ; adeoque uti falsam traducit 
opinionem in populum invectam , quod illi , qui eleemosynam 
subministrant sacerdoti sub conditione , quod celebret unam 
Missam , specialem fructum ex ea percipiant. Haec porro pro- 
positio damnatur a Pio VI. in Conslit. Auctorem fidei, ut falsa, 
temeraria, perniciosa, Ecclesiae injuriosa, inducens in erro- 
rem alias damnatum in Wicleffo. 

303. Jam vero doctrina svnodi adversatur Ecclesiae 
catholicae doctrinae et praxi totius antiquitatis innixae Scri- 
pturarum auctoritati. Etenim eonc. Tridentiniun sess. 23. 
cap. 1. de Reform . haec habet: Cum praecepto divino man- 
datum sil omnibus , quibus animarim cura commissa est, oves 
suas agnoscere, pro his sacrificium offerre: ex quo infert Be- 
nedictus XIV. in Encyclica cum semper , Eos, quibus ani- 
marum cura demandata est , non modo sacrificium offerre , 
sed illius etiam fructum medium, pro populo sibi cofnmisso ap- 
plicare debere, nec illum pro aliis applicare posse. Supponit 
ergo Ecclesia posse sacerdotem specialem fructum pro ali- 
quibus applicare sacrificii quod offert. 

304. Specialem insuper dari hunc fructum provenientem 
cx Missa quae pro aliquibus applicatur, patet ex errore 
in Wicleffo damnato a conc. Constantiensi : Speciales ora- 
tiones applicatae uni personae per praelatos vel religiosos non 
plus prosunt eisdem quam generales. Quamvis porro Wiclef- 
fus nonnisi de speciali orationis applicatione expressam 

mentionem faciat , ex paritate tamen materiae idem dici 
debet de Missa, cujus applicatio, uti ostendit Drouvenius 
lib. 5. q. 7. c. 3. ad genus orationis pertinet. 

305. Inniti porro ejusmodi Ecclesiae doctrinam ct pra- 
xim Scripturarum auctoritati, constat ex eo quod legitur 
in V. T. de applicatione sacrificiorum leviticorum , quae 
pro singularibus personis et negotiis offerebantur. 

306. Atque exinde factum est ut a remotissima anti- 
quitate sacrificium Eucharisticum oblatum fuerit pro per- 
sonis singulis ; cujus usus meminit Tertullianus in lib. De 
exhortat. castitatis c. 11. et alibi; Cyprianus dum in Ep. 
ad clerum et plebem Furni tan. prohibuit ne sacrificium offer- 
retur pro anima defuncti Victoris , nec non Eusebius in 
Vita Constantini lib. 4. c. 21., s. Augustinus, qui lib. 9. 
Confcss . refert oblatum sacrificium pretii nostri pro s. Mo- 
nica, atque Possidius pro -eodem sancto in ejus biogra- 
phia factum id esse refert. Plura item exempla harum Mis- 
sarum, praeter liturgiographos Renaudotium, Assemanum 
ct Mabillonium collegit Thomassinus De Beneficiis P. 1 . lib. 2. 
c. 75. quae scc. VI et VII. passim offerebantur pro sin- 
gularibus personis aut negotiis. Res proinde haec est ex- 
ploratissima in Ecclesia, adeo ut ex hac praxi s. Thomas 
in Suppi, q. 71. ar. 13. eos refellerit, qui autumabant pe- 
rinde esse Missam pro uno aut pro pluribus offerre. 

DIFFICULTATES 

307. Obj. 1° Sacrificium Missae infiniti est valoris, aeque 
igitur prodest sive pro uno sive pro pluribus offeratur; 
2° pro omnibus semper sive vivis sive defunctis in quali- 
bet Missa orat sacerdos. 3° Si tribuatur proinde eleemo- 
syna ad sacrum faciendum, meritum ejusdem eleemosynae 
obtinebitur ; 4° nisi potius praestet eleemosynas ejusmo- 
di abolere ad tot scandala praecavenda , quae inde pro- 
veniunt. 5° Poterit proinde sacerdos specialem alicujus in 
Missa commemorationem facere, non autem Missam appli- 
care, quod esset laedere jura Dei. Ergo. 

Vol. IV. 


to 

308. Resp. Ad l m , 1). In se seu ratione sui, C. quoad 
effectus /V. Nam neque sacrificium crucis infinitum fuit 
quoad effectum. Christus enim noluit ut prodesset dia- 
bolo et angelis ejus. Si igitur quoad effectum sacrificium 
Missae finitum est ; patet illud , ceteris paribus , magis pro- 
desse illi pro quo offertur seu applicatur quam ceteris. Sane 
Ecclesia consuevit plures Missas pro uno eodemque de- 
functo offerre. 

309. Ad 2 m , D. Spectato fructu generali , C. fructu 
medio , ut vocant , /V. Fructus generalis ille est qui pro- 
venit universae Ecclesiae cujus nomine sacerdos ut mini- 
ster publicus sacrificium offert; fructus specialis seu spe- 
cialissimus est qui provenit ipsi sacerdoti offerenti. Fructus 
inter hos medius ille est , qui a voluntate sacerdotis pendet , 
ut illum applicet cui libuerit. Cum igitur de Missae appli- 
catione disseritur, de hoc fructu medio sermo est , qui sine 
aliorum fructuum detrimento in bonum cedit illius sive vivi 
sive defuncti pro quo speciali ratione sacrificium offertur. 

310. Ad 3 ra , D. Praeter fructum medium provenientem 
ex Missae applicatione, C. solum A r . 

311. Ad 4 m , D. Si scandala et abusus intrinseci seu in- 
haerentes essent ipsi eleemosynae, C. si corrigi possunt 
ac dispesci A r . Jamvero numquam non advigilarunt summi 
Pontifices, si quando irrepserunt nonnulli abusus , ut tol- 
lerentur. Plura ad hoc decreta data sunt. Aliunde qui ser- 
vit altari, vivendi de altari jus habet. 

312. Ad 5 m , Vel N. Vel D. Si a Deo ipso sacerdos 
facultatem non haberet fructum medium sacrificii , de quo 
loquimur, alicui applicandi, C. si habeat N. Sanenumquid 
laederet jura principis minister ille , qui facultate ab eo 
accepta, favorem aliquem dispensaret? Hac porro facul- 
tate instructum a Deo esse sacerdotem in sacrificio offeren- 
do , patet ex constanti Ecclesiae praxi , quae jugiter con- 
suevit , uti ostendimus , de aliquibus in particulari non so- 
lum commemorationem facere, sed praeterea pro ipsis sa- 
crificium offerre. 

DE IDIOMATE, VOCE AC CEREMONIIS , QUIBUS 
MISSA CELEBRANDA EST 

313. Vindicanda supersunt quae circa aptam Missae ce- 
lebrationem , adeoque eidem extrinseca , fuerunt ab Eccle- 
sia constituta. Siquidem Ecclesiam novatores incusant, tum 
quod sive ignota lingua, sive submissa vocc Missam ce- 
lebrare consueverit , tum quod illam ludicris ac theatralibus 
ceremoniis stipaverit. Synodus Pistoriensis sub specioso prae- 
textu collapsam disciplinam instaurandi illorum in Eccle- 
siam conviciis haud parum favit. Contra hos igitur omnes sit: 

PROPOSITIO I. 

Nec licet nec expedit lingua tantum vulgari 
Missam celebrare 

314. Certa est haec propositio , atque ex ea parte , 
quae afficit Ecclesiae potestatem aliquid circa disciplinam 
constituendi, est de fide ; conc. enim Tridentinum sess. 22. 
can. 1 ). decernit: Si quis dixerit .... lingua tantum vul- 
gari Missam celebrari debere ; anath . sit. Clemens vero XI. 
in Const. Unigenitus proscripsit propositionem 8G. Quesnelli: 
Eripere simplici populo hoc solatium jungendi vocem suam voci 
totius Ecclesiae , est usus contrarius praxi aposlolicae et in- 
tentioni Dei; ac a Pio VI. in Const. Auctorem fidei, proscri- 
pta est Propositio synodi , qua cupere se ostendit , ut cau- 
sae tollerentur, per quas ex parte inducta est oblivio prin- 
cipiorum ad liturgiae ordinem spectantium , revocando illam ad 
majorem rituum simplicitatem , eam vulgari lingua exponendo 
et alta voce proferendo (prop. 33). 

315. Tria vero sunt, quibus ostendimus nec licere nec 
expedire Missam lingua vulgari celebrare, ac 1° non licere 
constat ex Ecclesiae legibus quibus id vetitum est, quas- 
que attulimus tum ex Tridentino , tum ex constitutionibus 
Pontificiis; 2° non expedire constat praeterea ex antiqua et 

ubique recepta Ecclesiae praxi ; siquidem in Ecclesiis Occi- 
dentalibus usus perpetuus viguit, ut nonnisi latina lingua 
celebraretur; in Ecclesiis autem Orientalibus adhuc cele- 
bretur vel lingua graeca antiqua , vel antiqua syriaca , 
coptiea , armenaetc.; quamvis, uti ostendit Rcnaudotius, 
omnes linguae istae a pluribus seculis vulgares esse desie- 
rint, nec quispiam reclamavit praeter novatores adversus 
hunc usum , a quo proinde recedere nemini fas est. 3° De- 
mum id ipsum evincitur ex incommodis ac periculis quae 
exinde orirentur, ac 1° quia detrimentum pateretur unitas 
illa quae exurgit ex nexu communicationis , quo Ecclesiae 
pastores in divinis rebus sociari debent; 2° ex jugi mu- 
tabilitate linguarum vulgarium , dum veteres jamdiu firmiter 
constitutae sunt ; 3° ex contemptu in quem venirent sacra , 
si fierent antiquata lingua vulgari, nisi identidem magno 
dispendio et periculo novae semper adornarentur versio- 
nes , uti patet ex versionibus biblicis haereticorum in quas 
ipsi errores suos obtruserunt ct obtrudunt ; 4° ex eo quod 
vix ulla lingua vulgaris sit communis omnibus villis et 
pagis ubi incolae propria eaque corruptissima dialecto utun- 
tur ; deberent proinde tot versiones fieri liturgiae quot sunt 
ejusmodi dialecti , quae et ipsae mutabiles sunt , quod factu 
fortasse impossibile est. 

316. Ad haec, defervescente priori aestu, attendentes 
protestantes , atque experientia edocti , a proposito haud 
parum recedere visi sunt. Sane Oxonienses conquesti de Re- 
formatione sunt, quod oh utilitates imaginarias derelicta 
fuerit idea cultus uniti , vi cujus identitas temporum et liu- 
guae apud diversas nationes conservata fuerat. 

DIFFICULTATES 

317. Obj. 1° Haec disciplina adversatur Apostolo scri- 

benti 1. Cor. 14, 13. seqq. Qui loquitur lingua, oret ut 
interpretetur. Nam , si orem lingua ( peregrina ) spiritus 
meus orat , mens autem mea sine fructu est Si bene- 

dixeris spiritu , qui supplet locum idiotae , quomodo dicet : Arnen 

super tuam benedictionem ? Quoniam quid dicas , nescit. Nam 
tu quidem gratias agis: sed alter non aedificatur. T Negle- 
ctis igitur versionibus Missae vernaculis, negligitur utili- 
tas ac devotio fidelium circa Missae sacrificium. 3° Romani 
proinde Pontifices Adrianus II., Joanncs VIII. , Innocen- 
tius IV. Illyricis indulserunt , ut lingua vernacula in sacris 
uterentur, prout Paulus V. id ipsum concessit Sinensibus. 
Quomodo vero haec componi possunt cum Tridentiuo de- 
creto cum quo adducti Pontifices aperte pugnant? Ergo. 

318. Resp. Ad l m , N. Siquidem nihil commune ha- 
bet , quod hic objicitur ex Apostolo cum celebratione 
Sacri in lingua vulgari. Loquitur enim s. Paulus de do- 
no linguarum , quo qui instructi erant , lingua reipsa 
ignota ac peregrina sermones promebant quos nemo iu- 
telligeret, et magna exinde in coetu fidelium oriebatur per- 
turbatio et confusio. Jam vero lingua in qua Missa cele- 
bratur non ita ignota populo dici potest, ut nemo eam 
intelligat. Ex praescripto praeterea Tridentini explanare de- 
bent pastores quae in Missa peraguntur. Non desunt ma- 
gna quantitate libri in quibus haec ipsa vulgari lingua ex- 
ponuntur, adeo ut, vel ipso Leibnitzio teste, nihil hac in 
parte desiderari possit. 

319. Ad 2 m , N. Ut patet ex modo dictis; nec ulla 
ratione pietas seu devotio ac utilitas populi negligitur cum 
tot mediis abunde illi provisum sit ac provideatur. 

320. Ad 3 ", D. Ita poscentibus peculiaribus rerum adjun- 
ctis, C. secus N. Nam cum agatur dc rc disciplinari adeo- 
que Ecclesiae obnoxia potestati , optime sese gesserunt Ro- 
mani Pontifices, dum justis de causis indulserunt fieri quod 
generatim fieri non expedit. Nulla proinde intervenit pu- 
gna inter id quod permiserunt Rom. Pontifices in casibus 
particularibus, et id quod nc generatim fieret constituit 
Tridentinum. Praesertim cum multum interponatur discri- 
men inter eos penes quos primum religio Christiana pro- 
pagatur, et illos penes quos haec a pluribus seculis ob- 
tinet ac lingua liturgica jam firmata est. 

PROPOSITIO II. 

Non omnia in Missa alta voce sunt recitanda 

321. Ejusdem certitudinis est haec propositio ac prae- 
cedens. Cone. Tridcntinum sess. 22. cap. 5. haec habet : 
Cum natura hominum ea sit , ut non facile queat sine ad- 
miniculis exterioribus ad rerum divinarum meditationem at- 
tolli ; propter ea pia mater Ecclesia ritus quosdam , ut scili- 
cet quaedam submissa voce , alia vero elatiore , m Missa pro- 
nunciarentvr , instituit. Deinde hunc can. 9. edidit : Si quis 
dixerit , Ecclesiae Romanae ritum , quo submissa voce pars 
canonis et verba consecrationis proferuntur , damnandum esse...; 
anath. sit. Jure merito proinde propositionem qua syno- 
dus Pistoriensis optare se dicit ut liturgia alta voce pro- 
feratur, Pius VI. damnavit uti temerariam, in Ecclesiam 
contumeliosam , faventem haereticorum in eam conviciis. 

322. Innititur autem decretum Tridentinum 1° exem- 
plo Veteris Legis in qua, Deo ipso praecipiente, plura a 
sacerdotibus submissa voce, imo nec populo conspiciente 
recitabantur; 2° antiquae institutioni, cujus plura suppe- 
tunt documenta in liturgiis omnibus vetustissimis in qui- 
bus, uti ostendit Le Brun Diss. 15. plura semper sub- 
missa voce recitari a sacerdote praescribuntur ; 3° majori 
venerationi quae per silentium promovetur tum in sacer- 
dote tum in adstantibus , et quo fit ut attentius quae pera- 
guntur meditari possint. 

DIFFICULTATES 

323. Obj. 1" Incertum saltem est antiquas liturgias fa- 
vere Tridentini concilii decreto, cum vox secreto, quae iu 
illis offenditur tantumdem valeat ac separatim , cum sit a se- 
cerno, scilicet a catechumenis; 2“ cum submissa voce si- 
gnificet sine cantu , unde illae phrases proveniunt , quae in 
nonnullis rubricis leguntur : canere in silentio, cantus in si- 
lentio. 3° Sane olim populus post verba consecrationis con- 

sueverat respondere: Amen . 4° Justinianus constituerat, 
ne canon secreto recitaretur, cui Orientales Ecclesiae pa- 
ruerunt. Ergo. 

324. Resp. Ad l m , N. Etsi enim daremus secretae ety- 
mologiam a secerno esse; ex usu tamen et sensu Ecclesiae 
certum est secretam vel secretum dici, quod submisso vo- 
cis sono recitabatur. Sic eam vocem interpretati suntsec. IX. 
Amalarius, ac Rhemigius sec. X. exponentes canonem. Imo 
in Sacramentario Ms. Ecclesiae Turonensis orationes secretae 
dicuntur arcanae. 

325. Ad 2 m , N. Ut enim ostendit Mabiilonius in Z)«- 
quisitione de cursu Gallicano pluribus adductis exemplis ex 
antiquis auctoribus , voces cantare , canere , cantus sume- 
bantur in sensu recitandi , ita ut perinde sit dicere sine can- 
tu , ac submissa voce. Hinc Rhemigius Antissiodorensis apud 
eundem auctorem scripsit: Idcirco venit consuetudo , ut tacite ipsa 
obsecratio atque consecratio a sacerdote cantetur , ne verba tam sa- 
cra vilescerent. Nullum igitur de horum verborum significa- 
tione dubium superesse potest. Qui praeterea contendunt , a 
cone. Tridentino verba submissa voce pro sine cantu exponenda 
esse , ii vere desipere dicendi sunt , quasi nempe Missae 
omnes aetate Tridentini cum cantu celebrarentur. 

326. Ad 3 m , D. In nonnullis Ecclesiis particularibus Orien- 
talibus , et quidem ad tempus , Tr. in Ecclesia universali , 
ac praesertim in Ecclesia Latina /V. Id , allatis in medium 
documentis , luculenter ostendit Le Brun in cit. Disseri . ubi 
evincit ritum illum quo populus respondebat Amen post 
consecrationem , in nonnullis tantum Ecclesiis Orientalibus 
viguisse usque ad IV. seculum, quo desiit, nec unquam 
obtinuisse in Ecclesia Latina. 

327. Ad 4 m , D. Adeoque contrariar consuetudo vigue- 
rat , C. secus N. Nam hoc ipso quod hic imperator con- 
stituit ut totus canon alta voce recitaretur, constat usque ad 
id temporis nonnisi submissa voce ac secreto recitari con- 
suevisse. Accedit quod praeter paucos assentatores, nullos 
habuerit adstipulatorcs ; hinc tum sub ipso imperatore tum 

potissimum post ejus obitum antiquus usus perseveravit, 
prout adhuc in Ecclesia Graeca perseverat. 

PROPOSITIO III. 

Nihtl est in Missae ceremoniis , quibas utitur Ecclesia catholica, 
quod non sit sanctum et pium 

328. Dc fide est juxta can. 7. sess. 22. concilii Trid.: 
Si quis dixerit , ceremonias , vestes et externa signa quibus 
in Missarum celebratione Ecclesia catholica utitur , irritabula 
impietatis esse magis , quam officia pietatis ,* anath. sil. Impetit 
autem propositio directe novatores antiquiores , siquidem 
recenti ores jam aliter sentire coeperunt ; ac indirecte sy- 
nodum Pistoriensem quae de more protestantium ac jan- 
senistarum vestigiis insistens novitates suas et hic obtrusit. 

329. Profitemur autem 1° nos haud agere de ceremo- 
niis singillatim , quod alienum esset a scopo nostro ; 2” nos 
loqui de ritibus qui in universa Bomana Ecclesia recepti sunt. 

330. Sic porro directe adversus novatores insurgimus; 
ceremoniae quibus Ecclesia catholica utitur in Missae ce- 
lebratione ex traditione apostoliea descendunt : majestas tanti 
sacrificii per eas commendatur; fidelium mentes ad rerum 
altissimarum , quae in hoc sacrificio latent, contemplationem 
excitant ; nihil igitur in illis est quod non sit sanctum ct pium. 

331. Jam vero ex apostoliea traditione ac disciplina ce- 
remonias, quibus Ecclesia catholica utitur, manare evincunt 
liturgiae antiquae omnes orientales et occidentales, quae 
adhuc supersunt. Siquidem liturgiographi, quos saepe recen- 
suimus, ostendunt in praecipuis ritibus ac ceremoniis quoad 
substantiam plane convenire cum illis quae adhuc servan- 
tur. Has autem liturgias ea continere, quae viva voce ab 
apostolis tradita sunt, ostendimus cum ageremus De Sa- 
cramentis in genere cap. ult. idque nobis praestantiores dant 
protestantes. Quod quidem confirmatur ex patribus anti- 
quissimis Justino , Tertulliano, Cypriano, Ambrosio, Cy- 

rillo Hierosolym. Basilio, Hieronyffl^ Augustino, qui modo 
unum, modo alterum ritum memorant. 

332. Commendari autem his ceremoniis tanti sacrificii 
majestatem ostendunt illa omnia, quae Deus ipse ad le- 
galia sacrificia rite offerenda praescripsit ; si enim illa ad 
exteriorem cultum commendandum adeo conferebant , quare 
non conferent, quae Ecclesia Dei spiritu ducta instituit 
ad commendationem sacrificii nostri quod longe illis prae- 
stantius est? 

333. Fidelium denique mentes per externa haec pietatis 
signa attolli ad latentium in hoc sacrificio mysteriorum 
contemplationem ex ipsa humanae naturae indole ac na- 
tura patet , quae ita constituta est , ut illis mirabili pror- 
sus ratione afficiatur. Multo vero magis id obtinetur per 
expositiones quas pii auctores harum ceremoniarum sup- 
peditarunt. 

334. Quod vero nunc attinet ad synodum Pistoriensem, 
ejusdem insequentes propositiones censura notatae sunt a 
Pio VI. in Constit. Auctorem fidei , scilicet 3 1 . Propositio sijnodi 
enuntians, conveniens esse pro divinorum officiorum ordine et 
antiqua consuetudine , ut in unoquoque tempto unum tantum sit 
altare , sibique adeo placere morem illum restituere ; et 32. 
Item praescriptio vetans, ne super altaria sacrarum reliquia- 
rum thecae , foresque apponantur. 

335. Porro non semper in antiquitate nec ubique ser- 
vatam esse disciplinam de unico altari in singulis templis 
innumera pene documenta ostendunt. Satis heic sit com- 
memorare macella quae adhuc in catacumbis Romanis sub- 
sistunt , in quibus duo, tria , novem quandoque altaria in 
eodem cubiculo reperiuntur ; ut omittam Ecclesiam s. Se- 
pulchri a Constantino extructam in qua tria erecta sunt 
altaria , Basilicam Ostiensem , aliasque non paucas in qui- 
bus plura recensebantur altaria ; perperam igitur ad anti- . 
quitatem confugit synodus ad novitate j suas cohonestandas. 

336. Consuetudinem pariter ant illitus viguisse ut super 
altaribus collocarentur capsae dt sanctorum reliquiae testis 

est s. Cregorius TufflSftnsis in Historia Francor. lib. 9. 
cap. 6. ubi refert se respondisse: Requiescant beatae re- 
liquiae super altarium , donec mane procedamus ad occursum 
earum ; ac testis praeterea est Leo IV. qui obiit an. 847. 
decrevitque : Super altare nihil ponatur , nisi capsae cum reli- 
quiis sanctorum, aut forte quatuor Euangelia, aut pyxis cum 
corpore Domini . (Apud Labbeum tom. 8. coi. 34). Eadem 
ferme leguntur in Synodica Ratherii Veronensis n. 6. 

337. Flores naturales a vetustioribus seculis, imo et 
corollas ex illis affabre contextas super altare ad ejus or- 
natum christiani apponere solebant; quod constat ex s. Au- 
gustino , Venantio Fortunato , aliisque bene multis , quo- 
rum testimonia collegit ac protulit card. Bona Rerum li - 
turgic. lib. 1. cap. 25. §• 13. quibus plura alia adjecit 
Rob. Sala in adnotat. in hunc locum. 

338. Temporis tractu fabrefacti naturalibus flores suf- 
fecti sunt, isque usus deinceps retentus est. 

339. Quae cum ita se habeant patet non antiquitatis amo- 
re , sed novitatis libidine pseudo-synodum permotam esse 
ad illos usus carpendos quos a pluribus seculis Ecclesia 
universa probavit, cujus est quae spectant ad disciplinam 
pro diversis temporum ac locorum adjunctis moderari. 


DIFFICULTATES 


340. I. Obj. 1° Nec Christus in Eucharistiae institu- 

tione ceremonias adhibuit; 2° neque apostoli instituerunt. 
3° Non debent igitur catholici in his Missae nervos con- 
stituere. ; 

341. Resp. Ad l m , D. Ita tamen ut facultatem Eccle- 
siae suae tribuerit eas instituendi, C . secus A\ Idcirco enim 
Christus apostolos eoruraque successores pastores consti- 
tuit, ut ea statuerent quae ad Ecclesiae utilitatem con- 
ferrent, ut patet ex 1. Cor. 11, 34. 

342. Ad 2 ra , iVeij. Contrarium enim constat ex litur- 
giis antiquis omnibus-*; quarum origo quoad rei substan- 
tiam ab apostolis unice repeti potest, ut ostendimus. Apo- 

stolus in I . Cor. 1 1 . nobis solum referre sibi proposuit , 
quod accepit a Domino. 

343. Ad 3 m , IS. Numquam enim catholici in ritibus bis 
sive essentiam, sive* nervos Missae colloearunt. Haec est 
haereticorum calumnia. 

344. II. Obj. 1° Unitas altaris est symbolum unius Chri- 
sti; 2° Patres antiquissimi Ignatius, Cyprianus, Optatus 
unius altaris in locis sacris meminerunt. 3° Ex Apocalypsi 
sanctorum reliquiae sub altari delitescere debent , non au- 
tem super altare prout etiam nos docet veneranda anti- 
quitas. 4° Si excipias crucilixi imaginem et candelabra 
ab altaribus cetera omnia ornamenta , flores praecipue , 
exulare debent, quorum usus a superstitione paganorum 
dimanavit. Ergo. 

345. Resp. Ad l m , D. Ita tamen ut hoc symbolum in 
quolibet altari seorsum sumpto servetur , C. ut per plura 
altaria in eodem templo destruatur N. Alioquin omnia tem- 
pla ab eadem urbe tollenda essent , ut servaretur symbo- 
lum unius Christi in unico templo, quod esset absurdum. 

346. Ad 2 m , D. In ipsorum provinciis, Tr. in omnibus 
seu ubique terrarum N. Siquidem, adductis documentis , 
nos alibi contrariam consuetudinem viguisse ostendimus. 

347. Ad 3 m , N. Nec euim Apocalypsis exhibet corpora, 
sed animas interfectorum sub altari in caelo constitutas. Quin 
contrarium potius in Apocalypsi insinuatur c. 3, 21. illis 
Christi verbis: Qui vicerit , dabo ei sedere mecum in throno 
meo. Usus in antiquitate, ut vidimus, varius extitit. Agi- 
tur enim de re indifferenti. 

348. Ad 4 m , N. Hoc enim determinare, non ad pri- 
vatos sed ad Ecclesiam spectat. Jam vero in Caeremoniali 
episcopor. c. 12. De ornatis legitur: Sed ipsum ciborium flo- 
ribus frondibusque ornari poterit. Non est igitur hac de causa 
a factiosis pax turbanda. 


TRACTATUS 

DE POENITENTIA 


1 . Bifariam spectari Poenitentia potest , prout est 
virtus, ac prout est sacramentum. Quatenus virtus poe- 
nitentia est, quovis tempore necessaria fuit ad hominem Deo 
reconciliandum. Definiri autem solet : Virtus supcmalura- 
lis, qua homo movetur ad detestationem peccati sui , ad fir- 
mum melioris vitae propositum , et ad sui vindictam in com- 
pensationem injuriae Deo per peccatum illatae. Lutherus cum 
suis virtutem poenitentiae in sola novitate vitae vel resipi- 
scentia atque consilii mutatione consistere autumat, quin 
odio opus sit praeteritae vitae , aut animi dolore de male 
gestis concepto. In quo ipse vel a communi hominum sensu 
recedit , ethnicis ipsis non exceptis , qui in anteactae vi- 
tae detestatione constanter poenitentiam constituerunt. Qua- 
tenus vero poenitentia sacramentum est, definitur : Sacra- 
mentum a Christo Domino institutum , quo per juridicam sa- 
cerdotis absolutionem homini contrito et confesso remittuntur 
peccata post baptismum commissa. Ex qua definitione dum ca- 
tholicae doctrinae circa hoc sacramentum summa eruitur , 
sic praebetur summa tractatus nostri. Siquidem de veri- 
tate sacramenti primum nobis agere propositum est, dein- 
de vero de ejus partibus , contritione videlicet , confessione 
et satisfactione} de materia denique, forma ac ministro. 

CAPUT I. 

DE VERITATE SACRAMENTI POENITENTIAE 

2. Poenitentia juxta protestantes , qui omnium primi 
illam c sacramentorum albo expunxerunt, nihil aliud est 
quam recordatio baptismi. Doctrina haec fluit ex adoptato 


/ 


158 TRACTATUS DE POENITENTIA 

principio de sola fide justificante , ‘ quae dum per sacra- 
menta excitatur , vim habet ut non imputentur ea peccata 
quibus bomo inquinatus est. Cum propterea vi fidei ex- 
citatae ope baptismi non imputetur ad poenam originale 
peccatum , ejusdem vi fit ut non imputentur ejusdem pec- 
cati parentis , ut vocant, manifestationes, seu peccata actua- 
lia. Contra vero Ecclesia catholica constanter tenuit ac 
docuit peccata vere remitti per sacramentum baptismi vi 
gratiae sanctificant'8, ita tamen ut adepta gratia et justifi- 
catio denuo amitti possint per novum peccatum , quod si 
patretur, non remanet ad ejus deletionem nisi secunda 
post naufragium tabula , seu sacramentum Poenitentiae , 
quod est a sacramento baptismi plane distinctum. Duo igi- 
tur hic a nobis praestanda sunt; tum scilicet est veritas 
hujus sacramenti vindicanda , tum ostendendum illud a sa- 
cramento baptismi prorsus esse distinctum. 

PROPOSITIO 

Poenitentia est vere et proprie novae legis sacramentum a 
Christo institutum cui delenda peccata post baptismum 
commissa , a sacramento baptismi distinctum 

3. Utraque propositionis pars de fide est sancita a Tri- 
dentino sess. 14. can. 1. Si quis dixerit, in catholica Ec- 
clesia Poenitentiam non esse vere et proprie sacramentum pro 
fidelibus , quoties post baptismum, in peccata labuntur , ipsi 
Deo reconciliandis, a Christo D. /V. institutum; anathema sit. 
Et can. 2. Si quis sacramenta confundens , ipsum baptismum 
Poenitentiae sacramentum esse dixerit , quasi haec duo sacra- 
menta distincta non sint, atque ideo Poenitentiam non recte 
secundam post naufragium tabulam appellari; anath. sit. Ex 
eodem concilio ibid. c. 1 . tum praecipue Christus hoc sa- 
cramentum instituit, cum a mortuis excitatus insufflavit in 
discipulos suos, dicens: Accipite Spiritum sanctum: quorum 
remiseritis peccatu, remittuntur cis , ct quorum retinueritis, re- 
tenta sunt. 

4. Beipsa in adductis verbis tres conditiones illae ha- 
bentur, quae adversariis fatentibus ad sacramentum con- 
stituendum requiruntur et sufficiunt; divina videlicet insti- 
tutio, ut per se patet; gratiae promissio, sine hac enim 
peccata non remittuntur; ritus denique externus qui in ejus- 
dem potestatis exercitio apparet. Scite porro patres Tri- 
dentini docuere tum praecipue hoc sacramentum a Christo 
redivivo institutum esse, cum protulit allegata verba ; jam 
enim quasi inchoate hoc sacramentum instituerat juxta com- 
munem patrum ac doctorum consensum, cum Matth. 16, 
19. dixit Petro: Quodcumque ligaveris super terram , erit 
ligatum et in caelis et quodcumque solveris super terram , erit 
solutum et in caelis ; et cum ibid. 18, 18. sic apostolos 
omnes affatus est: Quaecumque alligaveritis super terram , 
erunt ligata et in caelo ; et quaecumque solveritis super terram , 
erunt soluta et in caelo. 

5. Constantis autem traditionis circa hunc articulum 
1° testes sunt patres omnes, qui adversus montanistas et 
novati anos propugnarunt illimitatam a Christo concessam 
esse Ecclesiae potestatem dimittendi peccata post baptis- 
mum admissa, illis verbis: Quorum remiseritis etc. et quae- 
cumque solveritis etc. ; nec non ii omnes qui extollunt hac 
da causa sacerdotalem potestatem, inter quos eminet s. Am- 
brosius, qui De Poenitentia lib. 1 . c.8. n.36. comparans Poe- 
nitentiam cum baptismo: Quid interest, inquit , utrum per 
Poenitentiam an per lavacrum hoc jus sibi datum sacerdotes 
vindicent? Unum in utroque mysterium est; et s. Jo. Chryso- 
stomus De saccrdot. lib. 3. lis , inquit, datum cst } ut po - 
testatem habeant , quam Deus optimus neque Angelis neque Ar - 
changelis datam esse voluit; neque enim illis dictum est: quae- 
cumque alligaveritis etc. Ii demum patres , qui confessionis 
necessitatem inculcant , quos paulo post afferemus. T Te- 
stes ejusdem traditionis sunt omnes rituales libri utriusque 
Ecclesiae Orientalis et Occidentalis in quibus ratio traditur 
administrationis hujus sacramenti. 3° Testis est doctrina de 
septenario sacramentorum numero , inter quae Poenitentia 

seraper recensita est , cie ejua doctrina universali ac per- 
petua in Tracl. De sacram . in genere egimus. 

(i. Ex his vero non solum confecimus quod primo loco 
constituimus, nempe Poenitentiam vere et proprie sacra- 
mentum esse , sed et illud , quod secundo loco proposui- 
mus , nempe Poenitentiam sacramentum esse a baptismo 
plane distinctum. Utrumque enim evincunt allata documenta 
tum ex Scriptura , tum ex traditione et Ecclesiae praxi. 
Exinde enim factum est , ut patres passim Poenitentiam 
appellare consueverint laboriosum quendam baptismum , aut 
secundam post naufragium tabulam , uti Tertullianus , Am- 
brosius , ac Hieronvmus. 

DIFFICULTATES 

7. I. Obj. 1° Christus Jo. 20. solam apostolis missionem 
contulit praedicandi evangelium ; verbis enim adductis , 
Quorum etc. praemiserat : Sicut misit me Pater , et ego mitto 
vos. 2° Quod magis patet ex collatione Jo. 20. cum Lu- 
cae 24, 47. , qui sic Christum loquentem inducit : Et prae- 
dicari in nomine ejus poenitentiam ct remissionem peccatorum 
in omnes gentes , quae si crediderint poenitentiam ct pec- 
catorum remissionem obtinebunt , sin vero iucredulae fue- 
rint promeritas poenas sustinebunt. 3° Quapropter s. Au- 
gustinus lib. 3. De consensu Evangelisi. c. 25. n. 74. utrum- 
que textum Joannis et Lucae conjungens adnotat ea fuisse 
a s. Luca adjecta , quae praetermisit Joannes. 4° S. Cyril- 
lus Alex, vero Christi verba Jo. 20. lib. 12. c. I. de pec- 
catorum remissione exponit , quae datur per baptisma. 
5° Quae porro leguntur Matth. 18. de mutua solum pri- 
vatarum injuriarum condonatione esse intclligenda tum ora- 
tionis series ostendit , tum patrum auctoritas , inter quos 
s. Augustinus Serm. 3. ita exponit : Coepisti habere fratrem 
tuum tanguam publicanum ? Ligas eum in terra .... Cum 
autem correxeris ct concordareris cum fratre luo , solvisti il- 
lum in terra , solutus erit et in cado ; sic etiam s. Hierony- 
mus, qui in Isai, lib. 0. c. 14. docet apostolos solvisse 

peccatorum funes et vincula juxta id quod dictum est: Quae- 
cumque solventis etc. Sermone Dei et testimoniis Scripturarum 
et exhortatione virtutum. 6° Sane si Christus iu adductis te- 
stimoniis sacramentum instituisset , sequeretur , sacramen- 
tum confici , nedum quando sacerdos absolvit , verum etiam 
quando ligat , seu peccata retinet , quod nemo dicet. 
Ergo. 

8. Itesp. Ad l m , N. Tum quia Ecclesia de potestate 
sibi a Christo collata peccata remittendi et retinendi Chri- 
sti verba semper intellexit ; hinc conc. Tridentiiiuin sess.14. 
hunc canonem qui tertius est statuit : Si quis dixerit verba 
illa Domini Salvatoris : Accipite Spiritum Sanctum , quorum 
remiseritis peccata, remittuntur eis , et quorum retinueritis 
retenta sunt , non esse intelligcnda de potestate remittendi el 
retinendi peccata in sacramento Poenitentiae , sicut Ecclesia 
catholica ab initio semper intellexit ; detorserit autem , contra 
institutionem hujus sacramenti , ad auctoritatem praedicandi 
Euangelium ; anathema sit. Tum quia missio de qua imme- 
diate ante locutus est Christus non solum munus doctoris, 
sed etiam munus reconciliatoris complectitur , quod exple- 
tur a sacerdotibus per remissionem peccatorum quam tri- 
buunt per sacramentum Poenitentiae. 

9. Ad 2"', N. Etenim quae refert s. Lucas theta sunt 
a Christo undecim apostolis, quae refert Joannes dicta sunt 
decem; siquidem ut legitur ibid. v. 24. Thomas autem u?ius 

ex duodecim non erat cum eis , quando venit Jesus. 

Adeoque diversa fuit apparitio ac diversum argumentum, 
seu objectum missionis in utroque loco. Hinc evanescit glos- 
sa adversariorum. 

10. Ad 3 m , D. Coordinando quae apud Lucam et apud 
Joannem leguntur, ut fit in concordantia Evangeliorum, C. 
duplicem confundendo apparitionem A'. Imo s. Doctor al- 
teram ab altera omnino distinguit , ac proinde potesta- 
tem , quae a Christo discipulis in utroque loco data est. 

1 1 . Ad 4 m , D. Etiam , C. solum A. Aam ibidem s. Gy- 
rillus exponit duobus modis a sacerdotibus remitti aut re- 

tineri peccata et per baptismum , et cum filios Ecclesiae 
peccantes accipiunt vel poenitentibus ignoscunt. 

12. Ad 5 m , A r . Siquidem tres ibidem aperte distinguun- 
tur , qui injuriam passus est , testes , et Ecclesia , ac soli 
Ecclesiae Christus tribuit potestatem ligandi atque solven- 
di , dicens : Si Ecclesiam non audierit , sit tibi sicut ethnicus 
et publicanus. Hic proinde horum verborum sensus est : 
si Ecclesiae liganti non obtemperaverit qui injuriam intulit, 
sit tibi contra quem peccavit , quique eum detulisti , tan- 
quam ethnicus et publicanus. Alius est ergo qui injuriam 
accipit , alius qui ligat et solvit ; idcirco Christus adjecit : 
Amen dico vobis , quaccumque alligaveritis elc. 

13. Quod si nonnulli patres Christi verba per quandani 
ut vocant, extensionem, atque in sensu mystico ac minus 
proprio injuriarum mutuae condonationi applicarunt, non 
idcirco judiciariam potestatem a Salvatore apostolis colla- 
tam , atque adeo sensum litteralem ac proprium excludere 
voluerunt. Iidem enim qui nobis objiciuntur patres alibi 
sensum hunc litteralem aperte constituunt; sic s. Augusti- 
nus J)e civit. Dei lib. 20. c. 9. n. 1. affirmat, Christi ver- 
ba : Quaccumque elc. intelligi de praepositis per quos Ecclesia 
gubernatur ; quod saepe alibi inculcat. Ita etiam s. Hie- 
ronymus Commcnt. in cap. 18. s. Matth . eadem verba apo- 
stolis dicta adstruit ; atque ita pariter Thcophylactus , qui 
objici solet. 

14. Ad 6 m , D. Si sacerdos actu positivo ac directe li- 
garet, C. si negative ac indirecte N. Ligat porro sacerdos 
quando non absolvit vi potestatis judiciariae quam exer- 
cet in administratione hujus sacramenti ; accedit quod sa- 
cerdos etiam liget quum opera satisfactionis injungit. 

15. II. Obj. Adversus alteram partem: 1° Scriptura 
constanter Poenitentiam cum baptismo conjungit; ex. gr. 
Act. 2, 38. dicitur: Poenitentiam agite , et baptizetur unus- 
quisque vestrum .... in remissionem peccatorum: et alibi sae- 
pe. 2° Quapropter patres omnium prorsus peccatorum 
remissionem baptismo tribuunt , uti Augustinus , qui in 

Epist. 185. ad Bonifac. c. 9. n. 39. scribit: Quidquid ab eis , 
qui post acceptum baptismum hic vivunt , infirmitate humana 
contrahitur quarumcumque culparum , propter ipsum lavacrum 
dimittitur; et clarius adhuc lib. 1. De Nuptiis , Apostoli di- 
ctum explanans: Christus dilexit Ecclesiam .... mundans 
lavacro , c. 33. subdit: Ut eodem lavacro regenerationis et 
verbo sanctificationis omnia prorsus mala hominum regene- 
ratorum mundentur atque sanentur , non solum peccata , quae 
omnia nunc remittuntur in baptismo , sed etiam quae poste- 
rius .... contrahuntur : non ut baptisma , quoties peccatur , 
toties repetatur ; sed quia ipso , quod semel datur , fit , ut 
non solum antea , verum etiam postea quorumlibet peccatorum 
venia fidelibus impetretur. Et s. Fulgentius in lib. De fide 
ad Petrum c. 30. vocat baptismum sacramentum fidei et poe- 
nitentiae. Ergo. 

16. Resp. Ad l m , D. Scriptura Poenitentiam prout vir- 
tus est in adultis cum baptismo conjungit, C. prout sa- 
cramentum est N. Scilicet ut baptismus cum fructu ab adul- 
tis suscipiatur neccsse est ut cum poenitentia , seu detestatio- 
ne anteactorum peccatorum conjungatur; alioquin peccata 
non remittuntur. Quoad peccata autem quae post lavacrum 
patrantur , non baptismus sed Poenitentia delet , ut patet 
ex Simone Mago Act. 8, 22. et incestuoso Corinthio de 
quo 1. Cor. 5. coli. 2. Cor. 2. qui non ad memoriam ac- 
cepti baptismi, sed ad poenitentiam revocantur. 

17. Ad 2 m , D. Tribuunt patres remissionem omnium 
peccatorum baptismo ut causae remotae, et conditioni prae- 
requisitae, ut sacramenta ac cetera salutis subsidia vim 
suam exerant, C. ut causae proximae et formali N. Sane 
s. Augustinus in objectis ipsis locis mentem suam luculen- 
tissime aperit; siquidem in Epist. ad Bonifac. ibid. prose- 
quitur: Neque enim aliquid prodest non baptizato dicere: di- 
mitte nobis debita nostra: et in lib. De Nuptiis pariter ibid. 
subdit : Quid enim prodesset vel ante baptismum Poenitentia , 
nisi baptismus sequeretur , vel postea , nisi praecederet? Com- 
parat enim s. Doctor sacramentum regenerationis genera- 

tioni carnali; quoniam vero ex hac tum vita tum sanitas 
tum medicinalis virtus ad recuperandam valetudinem pen- 
dent, sic ex generatione spirituali vita, ejusque perfectio, 
nutritio, amissacque valetudinis recuperatio, quae per con- 
firmationem, eucharistiam ac Poenitentiam habentur, omni- 
no dependent. 

18. Sic etiam s. Fulgentius exponit quo sensu voca- 
verit lavacrum sacramentum fulci et poenitentiae, quatenus 
poenitentia necessaria est adultis ad baptismum accedenti- 
bus, non item vero infantibus. 

CAPUT II. 

DE CONTRITIONE 

10. Tres partes esse Poenitentiae , cujus veritatem ad- 
struximus, definivit cone. Tridentinum, contritionem vide- 
licet, confessionem et satisfactionem, hoc can. 4. Si quis 
negaverit , ad integram et perfectam peccatorum remissionem 
requiri tres actus in Pocnitcntc , quasi materiam sacramenti 
Poenitentiae , videlicet contritionem , confessionem et satisfa- 
ctionem , quae tres Poenitentiae partes dicuntur , aut dixerit 
duas tantum esse Poenitentiae partes , terrores scilicet incussos 
conscientiae, cognito peccato , et fidem conceptam ex Euan- 
gelio vel absolutione , qua credit quis sibi per Christum re- 
missa peccata ; analh. sit . De tribus his proinde partibus 
singillatim nobis agendum est. 

20. Jam vero ut a contritione exordiamur, ea ab ea- 
dem synodo sess. 14. cap. 4. definitur : Animi dolor et 
detestatio de peccato commisso cum proposito non peccandi de 
cetero. Hic autem dolor, si cum fiducia divinae misericordiae 
et voto praestandi reliqua conjunctus sit, quae ad rite susci- 
piendum hoc sacramentum requiruntur , ut prosequitur syno- 
dus , hominem post baptismum lapsum ad Dei gratiam in 
sacramento Poenitentiae impetrandam disponit. 

21. Ast hic plura sosc offerunt discutienda, quorum 

alia de fide sunt, alia suut proxima fidei, alia deuique li- 
bere in scholis catholicis agitantur. 

22. Ac 1 ° de fide est cx Tridentino loc. cit. Conlri - 
tionem illam imperfectam , quae attritio dicitur , quoniam vel 
ex turpitudinis peccati consideratione vel cx gehennae et poe- 
narum metu communiter concipitur , si voluntatem peccandi 
excludat cum spe veniae , non solum non facere hominem hy- 
pocritam et magis peccatorem , verum etiam donum Dei esse 
et Spiritus Sancti impulsum , non adhuc quidem inhabitantis , 
sed solum moventis , quo pocnitens adjutus viam sibi ad ju- 
stitiam parat. Et quamvis sine sacramento Poenitentiae per se 
ad justificationem perducere peccatorem nequeat , tamen cum 
ad Dei gratiam in sacramento Poenitentiae impetrandam dis- 
ponit. Hoc enim timore utiliter concussi Ninivitae ad Janae 
praedicationem plenam terroribus poenitentiam egerunt , et 
misericordiam a Domino impetrarunt. Quam doctriuam Sy- 
nodus canone 5. quem paulo post subjiciemus , anathe- 
mate sanxit. 

23. 2° Fidei proximum est, contritionem , quam aliquam- 
do charitale perfectam esse contingit , hominem Deo reconcilia- 
re , priusquam hoc sacramentum actu suscipiatur , ut ibid. pro- 
sequitur Tridentinum , quod praeterea docet, ipsam nihi- 
lominus reconciliationem ipsi contritioni sine sacramenti voto , 
quod in illa includitur , non esse adseribendam. Quod con- 
firmant propositiones in Bajo damnatae. 

24. 3° Ad fidem proinde proxime accedit, saltem post 
conc. Tridentinum, ad Poenitentiae sacramentum rite su- 
scipiendum minime requiri contritionem charitate perfectam 
ut contendunt jansenistae , qui dominantem, charitatem po- 
stulant in peccatore ad Poenitentiae sacramentum accedente. 

25. 4° In scholis autem catholicis controvertitur 1° utrum 
ad justificationem Poenitentiae sacramento obtinendam, prae- 
ter attritionem , quae oritur ex consideratione gehennae et 
poenarum, opus sit aliquo amore initiali. 2° Utrum hic 
amor initialis consistat in solo amore spei , seu , ut loquun- 
tur , concupiscentiae , quatenus nempe Deus diligitur prout est 

bonus nobis ac finis noster , an vero in amore amicitiae seu 
benevolentiae , quo Deus diligitur propter se, seu quatenus 
est bonus in se, atque infinitis pollet perfectionibus. Qui 
adstruunt amorem concupiscentiae, censent, charitatem di- 
stingui in perfectam et in imperfectam specie , seu speci- 
fico niotivo, ita ut amor concupiscentiae sit charitas im- 
perfecta, quae specie differt a charitate perfecta, quae ex 
ipsis iu amore benevolentiae consistit. Qui vero pugnant 
pro solo amore benevolentiae, docent, charitatem perfe- 
ctam ab imperfecta distingui, non specie, sed intensitale 
gradus, ita ut juxta ipsos amor initialis quem requirunt 
ad justificationem in sacramento , sit quidem appretiaiive sum- 
mus non autem intensive. Huc spectat propositio 36. s y-- 
nodi Pistoriensis proscripta a Pio VI. uti falsa, qua tra- 
ditur , quod fervor charilalis dominantis, et ille quidem diu- 
turno experimento per fervorem in operibus probatus , gene- 
raliter et absolute requiratur , ut homo ad sacramenta , et 
speciatim poenitentes ad absolutionis beneficium admittantur. 
3 U Juxta alios, charitas theologica et proprie dicta, quae- 
que ad justificationem requiritur, in solo amore concupi- 
scentiae nuncupato consistit, non autem in amore amici- 
tiae ac benevolentiae. Hi charitatem perfectam ab imper- 
fecta distinguunt ex motivis; si enim Deus solus diligatur 
quia bonus nobis est, habebitur charitas perfecta, si vero 
diligatur cum aliquo extrinseco ei superaddito , vel cum 
admixtione timoris , erit imperfecta. 4° Demum disceptant 
theologi , utrum attritio, quae concipitur ex timore illo, 
qui oritur ex metu supernaturali poenarum temporalium suf- 
ficiat ad justificationem in sacramento, an vero praeterea 
necessesit, ut concipiatur ex metu poenarum aeternarum. 

26. Nos itaque primo fidei dogma propugnabimus ad- 
versus protestantcs ; deinde catholicae Ecclesiae doctrinam 
adversus jansenistas adstruemus. 

PROPOSITIO 1. 

Contritio illa , quae concipitur cx precatorum gravitate , 
multitudine y foeditate , amissione aeternae beatitudinis , 
et aeternae damnationis incursu, eum proposito melioris 
vitae , est verus et utilis dolor , ac praeparat ad gratiam , 
non vero facit hominem magis hypocritam ac magis pec- 
catorem; neque est dolor coactus , sed liber ac voluntarius 

27. De fide propositio est ex can. 5. conc. Tridenti- 
ni : Si quis dixerit, eam contritionem, quae paratur per dis- 
cussionem, collectionem et detestationem peccatorum, qua quis 
recogitat annos suos in amaritudine animae suae , ponderando 
precatorum suorum gravitatem , multitudinem , foeditatem , 
amissionem aeternae beatitudinis , et aeternae damnationis in- 
cursum , cum proposito melioris vitae , non esse verum et uti- 
lem dolorem, nec praeparare ad gratiam , sed facere hominem 
hypocritam et magis peccatorem ; demum illum esse dolorem 
coactum , et non liberum ac voluntarium ; anathema sit. 

28. Status quaestionis inter catholicos ct novatores ver- 
satur circa timorem servilem nuncupatum , siquidem omis- 
sis timore mundano , qui vitiosus est , et naturali , de quo 
in praesentia non agitur , timor supcrnaturalis distinguitur 
in timorem servilem , filialem seu castum, et in timorem 
serviliter servilem, quem omnes uti vitiosum rejiciunt, utpo- 
tc qui animum seu voluntatem non avertat a peccato. Jam 
vero timorem filialem et castum , quo aliquis timet culpam 
omnes commendant ; prout commendant timorem mixtum , 
quo aliquis timet culpam ct poenam. Restat igitur timor sim- 
pliciter servilis de quo disceptatur utrum bonus an malus sit. 
Servilis porro censetur timor cum quis gehennae ac poenarum 
metu legem divinam exequitur , ac de ejus transgressione do- 
let, seu is est , qui non solum manum sed et voluntatem cohi- 
bet a peccato. Lutherus hunc timorem utpote malum rejicit, 
hujus vestigiis insistit Quesnellus ; concilium Tridentinum e 
converso declarat eundem timorem , quatenus voluntatem 

a peccato retrahit, donum Dei esse, proindeque bonum 
ac utilem , ac disponere ad justificationem eum , qui de 
peccatis suis dolet, statuitque non peccare de cetero ad 
vitanda aeterna supplicia , cetcraque mala , quae peccatum 
consequuntur. 

29. Jam vero timorem hunc Scriptura, patres, et Ec- 
clesia universa uti donum Dei ac idoneum medium propo- 
nunt tum ad fugienda tum ad detestanda peccata , tum ad 
salutarem poenitentiam disponens; ergo bonus et utilis est. 

30. Sane peremptoria sunt Christi verba Luc. 12, 3. 
Timete cum , qui postquam occiderit ( corpus ) , habet pote- 
statem mittere in gehennam , ita dico vobis, hunc timete. Do- 
num vero Dei hunc timorem esse docet Apostolus Rom. 8 , 
15. ubi de Christianis ad discrimen Judaeorum in Veteri 
Lege scribit : Non accepistis spiritum servitutis iterum in ti- 
more. Hunc timorem a Deo efflagitabat David Ps. 1 18. di- 
cens: Confige timore tuo carnes meas ; a judiciis enim tuis 
timui. Prophetae omnes constanter hunc timorem judaico 
populo ingerebant , ac Jonas eo Ninivitas concussit per 
comminationem illam : Adhuc quadraginta dies , et Ninive 
subvertetur. 

31. Ex prope innumeris patrum hanc in rem testimo- 
niis, unum urgemus s. Augustinum quem suum novatores 
ac jansenistae faciunt. Ipse igitur Enarr. in Ps. 127. n. 8. 
Ille timor, inquit, nondum castus praesentiam (Domini) et 
poenas timet. Timore facit quidquid boni facit; non timore 
amittendi bonum illud , sed timore patiendi illud malum. Non 
timet ne perdat amplexus pulcherrimi sponsi; sed timet, ne 
mittatur in gehennam. Bonus est et iste timor , utilis est. Su- 
pervacaneum esset alia testimonia post haec verba clarissi- 
ma ex eodem promere. 

32. De Ecclesiae doctrina constat tum ex verbis Tri- 
dentini allegatis , tum ex damnatione insequentium propo- 
sitionum Qucsnelli in Constit. dogmatica Unigenitus a de- 
mente XI. facta; sunt autem: 60. Si solus supplicii timor 
animal poenitentiam , quo haec est mugis violenta , eo magis 

duvit ad desperationem. Gl. Timor 7ionnisi manum cohibet; 
cor autem tarndiu peccato addicitur, quamdiu ab amore ju- 
stitiae non ducitur. 62. Qui a malo non abstinet nisi timore 
poenae , illud committit in corde suo , et jam est reus coram 
Deo ; ut alias similes omittam. Cumque nonnulli hanc ean- 
dem doctrinam instauraverint , Alexander VIII. rursum has 
propositiones confixit, nempe 15. Timor gehennae non est 
supematuralis ; et 16. Attritio , quae gehennae et poenarum 
metu concipitur, sine dilectione benevolentiae propter se , non 
est bonus motus ac supematuralis. 

33. Priusquam difficultates dissolvamus ad praecaven- 
das tricas adnotamus 1° timorem non posse malum dici per 
se , sed posse malum evadere pro mala dispositione ejus , 
qui timore percellitur, seu subjective; 2° spectari item pos- 
se timorem aut absolute, aut respective; absolute seu in 
se , bonus est : respective ad charitatem , imperfectus , aut 
potius minus perfectus est, et latiori sensu interdum eum 
malum, dici, seu minus bonum; 3° timorem poenarum a Deo 
infligendarum esse medium seu rationem medii habere ad 
vitandam culpam, non autem habere rationem finis, ne- 
que interpretative ; 4° timorem denique ortum ex ordinata 
erga nosmetipsos dilectione bonum esse ac honestum , cum 
Deus nos velit ordinate nosmetipsos amare dicens : Diliges 
proximum tuum sicut teipsum . 

DIFFICULTATES 

34. I. Obj. Joannes 1° Epist. 4, 18. Timor, inquit, 
non est in charilate, sed perfecta charilas foras mittit timo- 
rem, quoniam timor poenam habet. Qui autem timet , non est 
perfectus in charilate. Paulus proinde Christianos alloquens 
Bom. 8, 15. dicit: Aon enim accepistis spiritum servitutis 
iterum in timore , sed accepistis spiritum adoptionis filiorum. Ergo 
1° timor opponitur charitati ; 2° babet malum pro objecto; 
3° adeoque nec Dei donum est; 4° qui cura eo operatur 
male agit; 5” juxta illud Apostoli 1. Cor. 13, 2. Si cha- 
rilalem nan habuero nihil sum .... nihil mihi prodest . 

35. Rcsp. Ad 1“', D. Opponitur timor charitati im- 
proprie , ut medium fini , et via termino , aut tanquam 
minus perfectum magis perfecto, C. proprie seu contra- 
rie, ut malum bono N. Alioquin Christus timorem non 
inculcasset. 

3G. Ad 2 m , D. Id est poenam immediate , C. mediate A*. 

37. Ad 3 m , A T eg. Contrarium enim ibid. docet Aposto- 
lus ; unde enim acceperunt J udaei spiritum timoris nisi a Deo ? 

38. Ad 4 m , D . Si timor ex perversa dispositione sub- 
jecti non excludat affectum a culpa , C. si excludat IV. 

39. Ad 5™, D. Timor sine charitate nihil prodest ad 
meritum in ordine ad vitam aeternam , C. ad justilicatio- 
nem uti dispositio N. 

40. II. Obj. Patres docent 1° timorem malum esse ; 
2° hoc coastituunt discrimen inter veterem et novam le- 
gem, quod illa timorem injiciens homines deterreret ab 
opere externo , nova vero per amorem etiam cohibeat in- 
teriorem animi affectum a culpa. 3° S. Augustinus Epist. 154. 
Inaniter putat, scribit, victorem se esse peccati , qui poenae 
timore non peccat: quia etsi non impletur foris negotium ma- 
lue cupiditatis , ipsa tamen mala cupiditas intus est hostis ; et 
Contra duas Epistol. Pelagianorum lib.2. c.9. n. 10. Quando 
timore poenae , inquit, non amore justitiae , fit bonum, non- 
dum bene fit bonum; nec fit in corde , quod fieri indetur in 
opere. Ex his igitur aliisque ejusmodi, quae facile afferri 
testimonia possent , constat s. Augustinum in ea fuisse sen- 
tentia, timorem poenae hominem efficere hypocritam et ma- 
gis peccatorem , nec quempiam posse ex puro timore unum 
effugere peccatum quin incurrat in aliud. 

41. Resp. Ad I m , D. Timorem mundanum ac servili- 
ter servilem, C. timorem Dei simpliciter senntem IV . Duas 
priores species timoris et nos reprobamus , ast timorem de 
quo disserimus non solum nemo patrum condemnat, ve- 
rum nemo est qui non commendet , et ipso non utatur ad 
retrahendos homines a peccato , ut patet tum ex apologe- 
tis religionis Christianae, tum etiam ex ipsis martyrum actis. 

42. Ad 2 m , D. Hoc constituunt discrimen uti notam 
charactcristicam inter utramque legem, C. in sensu ex- 
clusivo yv. In utraque lege obtinent timor et amor, ita ta- 
men ut in veteri praevaleret timor , praevaleat autem amor 
in nova. Hac de causa patres hanc characteristicam notam 
assignant inter utramque legem; uti expresse adnotat s. Au- 
gustinus De moribus Eccles. lib. 1. c. 28. n. 50. Quum 
vero patres interdum docent veterem legem manum tan- 
tum per timorem poenae cohibuisse , non cor , disserunt de 
poenis temporalibus ab hominibus infligendis, non autem 
de poenis aeternis aut de temporalibus prout infliguntur 
a Deo. 

43. Ad 3 m , D. Cum loquitur de timore mundano, aut 
sennliter servili , C. cum loquitur de timore supernaturali , 
ac simpliciter servili N. Nisi velimus Augustinum eum Au- 
gustino committere , nulla alia ratio suppetit quam re- 
censitas species timoris distinguere. Quod vel ipse s. Au- 
gustinus effecit, dum Scrm. 78. De verb. Apostoli n. 10. 
graphice characterem timoris serviliter servilis depingit si- 
militudine latronis furari volentis , ac lupi cupientis diripere 
qui impediti nequiverunt explere quod sibi proposuerant, 
et alter latro , alter lupus permanserunt. Timorem vero 
simpliciter servilem non modo bonum ac utilem , ut vidimus, 
declarat, sed in Serm. 166. n. 14. sic auditores suos adhor- 
tatur : Fac , fac timore poenae , si nondum potes amore justitiae. 

44. III. Obj. 1° Timor poenarum oritur ex amore pro- 
prio seu suimetipsius, ergo quo magis quis poenas timet, 
eo magis se ipsum amare convincitur. Jam vero haec dis- 
positio pessima est , et peccati amorem arguit. 2° Hinc 
Augustinus Epist. 125. n. 3. Qui gehennam metuit , inquit, 
non peccare metuit , sed ardere. Ergo. 

45. Resp. Ad l m , D. Timor poenarum oritur ex amo- 
re sui ipsius ordinato , C. inordinato, saltem in casu no- 
stro, /V. Deus ipse est qui amorem in nos ipsos ingessit, 
adeoque si ordinatus sit , bonus est ; qui igitur ex amore 
quo quis semetipsum prosequitur, ne aeternam bcatitudinem 

amittat, aut aeternam incurrat damnationem timet culpam, 
bene se gerit , et hac dc causa Christus timorem inculcat , 
ac Deus poenas comminatur. Timor proinde est medium 
quo homo utitur ad voluntatem avertendam a peccato, aut 
ad detestandum commissum. Negamus idcirco pessimam 
ejusmodi esse dispositionem, uti adversarii autumant. Si 
quis vero scipsum ut linem ultimum etiam interpretative 
constituat, malus hic affectus non ex timore in se spe- 
ctato, sed ex perversa timentis dispositione nascitur, qua 
tit ut habeatur timor serviliter servilis , qui manum cohi- 
bet, non cor, de quo hic non disserimus. 

16. Ad 2 m , I). Loqucns de timore serviliter servili, C. 
dc timore simpliciter servili JS. Responsio patet ex dictis. 

PROPOSITIO II. 

Contritio charilate perfecta hominem Deo reconciliat prius- 
quam sacramentum Poenitentiae actu suscipiatur non ta- 
men sine sacramenti voto , quod in illa includitur 

17. Haec propositio fidei proxima est, juxta ea quae 
ex conc. Tridcntino praemisimus. Perstringit autem non 
modo jansenistas , qui proscriptam Raji doctrinam tuen- 
tor, verum etiam nonnullos theologos illius principiis plus 
aequo inhaerentes. Talis est Anonymus , quem Rellarmi- 
nus Dc Poenit. lih. 2. c. 13. impugnat, qui contendebat 
perfecte contritis ct cbaritatc flagrantibus non remitti cul- 
pam ct poenam aeternam sine actuali baptismi aut Poe- 
nitentiae susceptiouc nisi forte in articulo mortis; nec non 
Estius, qui in 4. Scntent. d. 17. §. 2. et seq. autumat cas 
non remitti nisi raro , in casu scilicet necessitatis , ac de- 
mum Aurei. Piet te qui in Elucidationibus difficiliorum theo- 
logiae quaestionum p. 4. q. 7. existimat nou omnem Dei 
amorem super omnia ex certa lege hominem justificare. 

48. Ast perperam. Siquidem doctrina illa fidei proxi- 
ma censenda est , atque ah omni catholico theologo tenen- 
da, quae expresse traditur ab occumeuiea synodo, et ltow. 

Pontificibus, quaeque luculentissime Scripturarum ac pa- 
trum innititur auctoritati. Talis porro est doctrina quam 
enunciavimus. 

49. Jam vero a concilio Tridentino expresse tradi do- 
ctrinam nostram patet ex ejus verbis superius recitatis ; quod 
vero ad Bom. Pontifices attinet, patet ex prop. 31, 32. 
70, et 71. Baji damnatis a s. Pio V.Grcgorio XIII. et Ur- 
bano VIII. Ceteris autem omissis, quae sunt de charitate 
perfecta, Prop. 71. ita se habet: Per contritionem , etiam cum 
charitate perfecta et cum voto suscipiendi sacramentum con- 
junctam , non remittitur crimen extra casum necessitatis aut 
martyrii , sine actuali susceptione sacramenti. Contradictoria 
igitur propositio vera et catholica est. 

50. Scripturarum vero auctoritati doctrinam hanc in- 
niti ostendunt omnia testimonia, quae per veram conver- 
sionem peccata dimitti docent; ut Ezech. 33, 12. Impie- 
tas impii non nocebit ei , in quacumque die conversus fuerit ab 
impietate sua; nec non testimonia illa , quae perhibent pec- 
catum cum charitate consistere haud posse , uti Prov. 8 , 
17. Eyo diligentes me diligo ; 1. Petr. 4 , 8. Charitas ope- 
rit multitudinem peccatorum; Lue . 7, 47. Remittuntur ci 
peccata multa , quoniam dilexit mullum. Charitas autem est 
individua comes contritionis. 

51. Ex tot patribus quos collegit Bellarminus loc. cit. 
nos unum aut alterum seligemus. S. Jo. Chrysostomus No- 
mii. 7. in 1. ad Timoth. Ubi, inquit, charitas est , omnia 
sublata sunt mala. S. Augustinus Tract. 1 . in 1. Epist. Jo. 
n. 6. Sola charitas extinguit delicta. S. Leo M. Epist. 108. 
Nullas patitur veniae moras vera conversio. S. Petrus Chryso- 
logus Serm. 94. Absolvi vis S Ama. Charitas operit multitu- 
dinem peccatorum. Ilis adjicimus s. Thomam , qui in 4. 
Sent. dist. 17. q. 2. ar. 3. scribit: Quantumcumque parvus 
sit dolor; dummodo ad contritionis rationem sufficiat , omnem 
culpam delet. Ergo. 

DIFFICULTATES 

52. I. Obj. Scriptura ipsa insinuat non seniper peccata 
remitti etiam flagrantibus charitate perfecta, ^am 1° Luc.7. 
dicit Christus de muliere poeuitente in praesenti : Remit- 
tuntur ei peccata multa , quamvis dilectio praecesserit : Quo- 
niam dilexit mullum. Prout 2° adnotaut Ss. Augustinus , 
Grcgorius M. et s. Bernardus, qui uno consensu docent 
mulierem illam accessisse aegram , immundam , illotam, ut 
sanaretur , mundaretur , lavaretur. 3° Hinc Paulo jam vasi 
electionis Act. 22, 10. dixit Auanias : Exurge et baptizare 
et ablue peccata tua. 4° S. Augustinus proinde De Baptis- 
mo lib. 4. c. 22. et Tract. 13. in Jo. scribit: Quantum- 
cumque catechumenus proficiat, adhuc sarcinam iniquitatis suar 
portat ; non illi dimittitur , nisi cum venerit ad baptismum ; 
quod exemplo sui ipsius confirmat Confess. lib. 9. c. 4. 
Eidem 5° assentitur s. Leo M. qui Epist. 108. c. 2. scri- 
bit: Sic divinae bonitatis praesidiis ordinatis , ut indulgentia 
Dei, nisi supplicationibus sacerdotum nequeat obtineri. 6° De- 
mum ipsum cone. Tridentiuum sess. 13. can. 11. excepto 
necessitatis casu , et confessarii defectu , omnibus utcum- 
que contritis confessionem injungit antequam ad Euchari- 
stiam accedant. Ergo. 

53. Resp. N. A. Ad l m , prob. D. Externa manifesta- 
tione coram hominibus, C. coram Deo /V. Alioquin cum 
haec eadem verba iterum ibid. pronunciasset Christus di- 
cens: Remittuntur tibi peccata tua , biseaudem absolvisset. 
Poito verba illa: quoniam dilexit inultum, juxta Bellarminum 
significant magnam dilectionem causam fuisse magnae in- 
dulgentiae. 

54. Ad 2 m , D. In aestimatione hominum, C. in se Subd. 
cum accessit, cucurrit, procubuit necdum perfecta chari- 
tate flagrans , Tr. cum dilexit charitate perfecta J\. Quod 
expressit s. Bernardus Serm . 4. de Dedicat. Eccl. dicens: 
Errabat (Pharisaeus), qui tanquam peccatricem horrebat , quae 
divinis inhorrens vestigiis elc. 

55. Ad 3 m , D. Adimplendo conditionem a Christo prae- 
scriptam , vel ad habendum gratiae signum , C. quasi adhuc 
peccatis sordesceret N. Prout contigit Cornelio centurio- 
ni cum domo sua, ipso adnotante Augustino Quaest. 33. 
in Numcr. n. 9. 

56. Ad 4"’, D. Quoad catechumenos , qui sine legi- 
tima causa differebant susceptionem baptismi ac interea 
sibi adblandiebantur de dimissis peccatis, C. in se A r . Nec 
enim contritio peccata delet sine voto , quod in illa in- 
cluditur, aut baptismi aut Poenitentiae. 

57. Ad 5'", D. Yel in re vel in voto , C. in re tantum N. 
S. Leo heic sibi proposuit peccatores retrahere a procra- 
stinanda Poenitentia. 

58. Ad 6’", I). Ob deceptionis periculum et facilita- 
tem in re tam gravi , C. in se N. Aliud est loqui de prin- 
cipio in abstracto, aliud vero de ejus applicatione in con- 
creto. Principium verissimum est ex Tridentino, at quoad 
applicationem unusquisque de se timere debet , ne forte se 
decipiat dum putat illa se contritione , aut charitate pol- 
lere quam reipsa non habet. 

59. II. Obj. Si vera haec doctrina esset, jam seque- 
retur 1° inutilem fore realem eorundem sacramentorum su- 
sceptionem ; 2° falsam evadere baptismi et Poenitentiae for- 
mam ; 3° contritionem et charitatem praecedere debere re- 
missionem peccatorum. Quae absurda et erronea sunt. Ergo. 

60. Ilesp. Neg. l m , sequelam , quia contritio non re- 
mittit peccata nisi virtute sacramenti , quod operatur vel 
in volo existens , ut loquitur s. Thomas in Suppi, q. 18. 
ar. 1. vel in actu se exercens* Adeoque si ex culpa omit- 
tatur actualis sacramenti susceptio, justificatio adepta non 
prodest. 

61. ISeg. alteram sequcl. Quia sacramenta haec ope- 
rantur, ut diximus, tum actu, tum voto; quia insuper 
verba absolutionis et lavacri significant tam primam, quam 
secundam, ulterioremque justificationem; demum quia ex 
s. Thoma P. 3. q. 81. ar. 3. ad 5. perinde valent haec 

verba: Ego te absolvo , ac sacramentum absolutionis tibi im~ 
pendo , seu exteriori signo significant quod interius Deus 
operatus est aut operatur. 

62. Ad 3 m , D. Debet contritio praecedere prioritate cau- 
sae ct naturae remissionem peccatorum, C. prioritate tem- 
poris N. 

PROPOSITIO III. 

Ad sacramentum Poenitentiae rite suscipiendum 
non est necessaria contritio charitate perfecta 

63. Et haec propositio proxima fidei est ex conc. Tri- 
dentino, cum non sit nisi necessarium corollarium prae- 
cedentis propositionis. Quamvis autem penes antiquos scho- 
lasticos saltem ad tempus obtinuerit doctrina ista, obso- 
leta est post conc. Tridentinum , quod serio in illam inqui- 
sivit, oh affinitatem quam habet cum errore protestantinm. 

64. Ita porro ejus veritatem adstruimus: ex Triden- 
tino sess. 14. cap. 4. duplex distinguitur contritio; altera, 
quae aliquando charitate perfecta est , hominemque cum Deo 
reconciliat, priusquam actu sacramentum suscipiatur; al- 
tera imperfecta , quae sine sacramento non justificat , di- 
sponit tamen ad Dei gratiam in sacramento impetrandam. 
Pro certo igitur sumit concilium 1° non esse necessariam 
contritionem perfectam ad sacramentum rite suscipiendum , 
alioquin non solum aliquando , sed sernper peccator justi- 
ficaretur priusquam ad sacramentum accederet; 2° pecca- 
torem passim et communiter ad justificationem perduci in 
sacramento Poenitentiae per solam contritionem imperfe- 
ctam , seu per attritionem ; prout apertius etiam declarat 
Catcchismus Romanus P. 2. c. 5. n. 38. 

65. Huc pariter spectat damnatio Propositionis 58. Baji 
ita se habentis : Peccator pocnifens non vivificatur ministerio 
sacerdotis absolventis , sed a solo Deo , qui poenitentiam sug- 
gerens et inspirans, vivificat eum ct resuscitat; ministerio au- 
tem sacerdotis solum reatus tollitur. Ast si necessaria esset 


CAP. II. DE CONTRITIONE. 


177 


ad sacramentum Poenitentiae rite suscipiendum contritio cha- 
ritate perfecta, rcipsa tamquam ministerio sacerdotis ab- 
solventis, sed semper a solo Deo peccator vivificaretur. 
Atque in hac hypothesi hoc sibi proprium vindicaret hoc 
sacramentum , ut in re numquam produceret effectum quem 
significat , produceret autem semper in voto , quod ab- 
sonum est. 


DIFFICULTATES 

(36. Obj. r Doctrina haec a Tridentino damnata non 
fuit. 2° tam tribus continentibus seculis propugnavere uuo 
ore scholastici; imo teste Pallavicino lib. 12. c. 12. n. 2. 
seq. , nec defuere qui in ipso concilio illam propugna- 
verint , et post concilium plures adhuc eidem firmiter 
adhaeserunt ; 3° innixi patrum auctoritati , Augustini prae- 
sertim et Gregorii M. , qui aperte tradiderunt vivum esse 
oportere qui peccata confitetur, nec quemquam esse absol- 
vendum nisi quem sacerdos cognoverit vivificatum ; idque 
declarant exemplo Christi , qui leprosum mundatum misit 
ad sacerdotes, ut ejus mundities declararetur; quique prae- 
cepit apostolis ut Lazarum excitatum ab exterioribus vin- 
culis solverent. 4° Hinc s. Thoinas in 4 .sent. dist . 21 . ar. 2. 
scribit quod ordinatur confessio directe ad dimissionem poe- 
nae. 5° Nec obstant incommoda quae allata sunt in con- 
traria sententia; siquidem ex ipso conc. Tridentino con- 
tritio perfecta non justificat nisi dependenter a sacramenti 
voto , et adversarii ipsi adstruunt verifieari formulam ab- 
solutionis etiam in iis, qui vivificati ad sacramentum ac- 
cedunt. Ergo. 

67. Rcsp. Ad l m , D. Ita tamen ut eam rejecerit ac 
improbaverit, C. secus N. Ideo vero nullam specialem no- 
tam illi sententiae concilium inussit, quod noluerit scho- 
lasticos qui innoxie illam tenuerant nota suggillare. 

68. Ad 2 m , D. Antequam doctrina illa reprobaretur ab 
Ecclesia , Tr . postquam ab Ecclesia reprobata est, Subd. A 

jansenistis aut eorum symmistis , C. a cordatis theologis N. 
Horum munus est Ecclesiae doctrinam tueri. 

69. Ad 3 m , A. Imo patres contraria adeo principia 
posuerunt, ut cum illis adversariorum sententia consistere 
nequeat. Talia sunt, sacerdotes vere a peccatis mundare, 
non autem mundatos peccatores declarare ; nonnisi ad pre- 
ces sacerdotum indulgentiam peccatoribus a Deo concedi ; 
peccatores ad vitam excitari solemni absolutionis ritu, et 
alia ejusmodi. Quod si interdum docent a Deo vivificari, 
inlclligendi sunt, ut exponit Catechismus Rom., de causa 
efficiente , cujus sacerdotes sunt causa instrumentalis ; aut 
praeveniri a Deo poenitentes gratia actuali qua ad com- 
punctionem excitantur; quo referuntur exempla leprosi a 
Christo mundati, ac Lazari a mortuis excitati. Sic enim 
s. Gregoiius M. Hom. 26. se ipsum explicat dicens: Ut 
quos omnipotens Deus per compunctionis gratiam visitat , il- 
los pastoris sententia absolvat . Eodem sensu loquitur s. Au- 
gustinus serrn. 98. De verbis Dotn. c. 6. dicens: Resurre- 
xerunt isti , revixerunt , quibus displicet quod fuerunt ; sed 
reviviscentes ambulare non possunt. Haec sunt vincula ipsius 
reatus. Opus est ergo , ut, qui revixit , solvatur et ire per- 
mittatur. Hoc officium discipulis dedit , quibus ait : Quae sol- 
veritis elc. 

70. Ad 4 m , D. In Commcnt. cit. C. in Summa , in qua 
si quid minus caute antea scripserat emendavit N. Jani vero 
in P. 3. q. 84. ar. 2, et 3. aperte docet vere per abso- 
lutionem remitti peccata , quia forma sacramentorum id ef- 
ficit quod significat. 

71. Ad 5 ra , A. A’am ex doctrina Tridentini id unum 
eruitur , actualem confessionem necessariam esse, quia non 
sine ejus voto contritio perfecta justificat , . prout ipsum 
concilium docet. Quo sensu etiam verifieatur formula ab- 
solutionis. 

I)E CONFESSIONE 

72. Confessio definiri solet: Accusatio peccatorum , quae 
quis post baptismum commisit , legitimo sacerdoti facta ad il- 
lorum absolutionem oblinendam. Wicleffus inutilem declaravit 
confessionem plene contritis. Novatores sec. XVI. modo 
utilem praedicarunt confessionem, modo uti carnificinam 
animarum ac tormentum innocentianuin exeerati sunt; aut 
saltem liberam eam dixerunt. Increduli eadem se se gerunt 
ratione. Veteres novatiani ac mon lanistae coarctarunt Ec- 
clesiae potestatem in peccatis absolvendis. Jansenistae im- 
probant usum confessionis peccatorum venialium. Hi pro- 
inde errores omnes sunt refellendi. 

PROPOSITIO I. 

Confessio Sacramentalis omnium et singulorum peccatorum 
mortalium , quae post baptismum commissa sunt , divinae 
histitutumis est et necessaria ad salutem. Quod primo ex 
sacris litteris evincitur 

73. De fide propositio est quam Tridentinum sess. 14. 
Ilis canonibus sanci vit; can. 6 . Si quis negaverit , confessionem 
sacramentalem vel institutam , vel ad salutem necessariam esse 
jure divino; aut dixerit , modum secreto confitendi soli sacerdoti, 
quem Ecclesia catholica ab initio semper observavit et obser- 
vat , alienum esse ab institutione et mandato Christi, et in- 
ventum esse humanum; anathema sit . Can. 7. Si quis dixerit , 
in Sacramento Poenitentiae ad remissionem peccatorum neces- 
sarium non esse jure divino confiteri omnia et singula peccata 
mortalia , quorum memoria eum debita et diligenti praeme- 
ditatione habeatur, etiam occulta, et quae sunt contra duo 
ultima Decalogi praecepta , et circumstantias , quae peccati spe- 
ciem mutant . . . ; anath. sit. Can. 8. Si quis dixerit, con- 
fessionem omnium peccatorum, qualem Ecclesia servat , esse 


Digitizsd by Google 


TRACTATUS I)E POENITENTIA 


180 

impossibilem et traditionem humanam, a piis abolendam ... ; 
anathema sit. 

74. Ex Christi verbis paulo ante allegatis et expensis: 
Quaecumque alligaveritis etc. Quorum remiseritis etc. sic veri- 
tatem propositionis adstruimus: his verbis Christus sacerdotes 
vere judices instituit peccatorum solvendorum aut alligando- 
rum, remittendorum aut retinendorum; atqui, inquit 1’riden- 
t inum cap. 5. constat sacerdotes judicium hoc , incognita causa , 
exercere non potuisse , neque aequitatem, quidem illos in poenis 
■injungendis servare potuisse , si in genere dumtaxat , et non 
potius in specie ac singillatim sua ipsi peccata declarassent . 
Quod vel exemplo ipso civilis societatis patet , in qua ju- 
dices praevaricationis iniquae rei fierent, nisi prius causa 
apprime discussa, sententiam proferrent. 

75. Huc accedit sensus tradilionalis totius antiquitatis; 
quae non alia ratione verba Christi intellexit , prout ef- 
ficiemus in insequenti propositione. Heic id unum animad- 
vertimus haud esse permiscendam necessitatem confessionis 
cum modo confessionis faciendae sive publice sive secreto, 
primum enim attingit dogma, alterum vero discipliuam. 

DIFFICULTATES 

7fi. I. Obj. P Dato etiam quod sacerdotes judices con- 
stituti sint, peccata tamen remittere ac poenas eis debitas 
decernere non est judicis sed principis. 2° Princeps prae- 
terea judices constituendo non prohibet quominus subditi 
possint immediate ad se confugere, quare possunt pec- 
catores immediate sine confessione confugere ad Christum 
ad remissionem obtinendam, adeoque libera est confessio. 
5° Sane absolutio est alieni beneficii exeeutio , non autein 
judicium ; 4° Christus enim mandatum quidem dedit remit- 
tendi peccata, non autem peccata cognoscendi ; 5° quod 
patet ex baptismo, quo licet remittantur peccata, non id- 
circo ulla exurgit necessitas peccata pandendi. Ergo. 

77. llcsp. Ad l" 1 , D. Non est judicis peccata ac poenas 
remittere nomine et auctoritate propria, C. nomine et au- 


CAP. III. I)E CONFESSIONE. 181 

ctoritate principis, atque in casu nostro, nomine et au- 
ctoritate Christi , /V. 

78. Ad 2 m , D. Si Christus aliter non constituerit, C. 
si ita voluit, ut nemini dimitterentur peccata nisi virtute 
clavium quas ipse sacerdotibus contulit, N. Jam vero ipsa 
clavium , metaphora id suadet ; quorsum enim consignare 
alicui claves ad claudendum aut aperiendum , si domus 
aditus omnibus pateret? 

79. Ad 3 m , D. Conferendi per actum judicialem, C. 
conferendi quacumque ratione N. 

80. Ad 4 m , ISeg. Nam hoc ipso, quod Christus dederit 
potestatem peccata remittendi aut retinendi , mandavit pa- 
tefactionem et cognitionem peccatorum , sine qua illa po- 
testas exerceri juxta aequitatem nequit. 

81. Ad 5 m , Neg. paritatem. Siquidem judicium et sen- 
tentia non possunt nisi in subditos institui et proferri. Fiunt 
autem subditi infideles per baptismum , qui est Ecclesiae 
janua. Potest autem Ecclesia catechumenorum dispositionem 
cognoscere per plura experimenta quibus reipsa eos subjicit. 

82. II. Obj. 1° Nuspiam legimus apostolos fideles ad 
peccatorum confessionem faciendam compulisse. 2° Immo 
vero s. Paulus 1 . Cor. 11, 28. fideles remittit ad pro- 
priae conscientiae discussionem , dicens : Probet autem se 
ipsum homo. 3° Christus Matth. 0. nos docet a Deo im- 
mediate veniam petere illis verbis : Dimitte nobis , et Apo- 
calyps. 2 , et 3. episcopis delinquentibus non confessionem 
sed poenitentiam injungit. 4° Sane verisimile non est Chri- 
stum voluisse in lege gratiae durissimum jugum imponere 
cui Deus in lege timoris nec subjecit populum suum. Ergo. 

83. Resp. Ad l m , Trans. Siquidem plures iique gra- 
vissimi auctores innixi potissimum patrum Graecorum au- 
ctoritati, contendunt de confessione intelligenda esse quae 
scribit s. Jacobus c. 5, 16. Confitemini ergo alterutrum 
peccata vestra , praesertim cum haec connectantur cum sa- 
cramento olei sancti de quo ante locutus Apostolus fue- 
rat. Sed hoc misso, D . Non legimus compulisse, C. non 

compulerunt IV. Sane uec legimus apostolos infantes tin- 
xisse. Apostoli ea praedicarunt quae Christus instituit et 
docuit, cum igitur constet de Christi institutione, inferen- 
dum est, fidelibus hanc confessionem injunxisse, cum ea 
opus haberent. 

84. Ad 2 ra , D. Ad normam a Christo datam exigen- 
dam , C. probationem , quae in nuda conscientiae discus- 
sione consisteret IV. 

85. Ad 3"’, Christus nos docuit veniam a Patre petere 
ac obtinere per media idonea , C. his neglectis N. Sed ne- 
que obest, quod Christus in Apocalypsi episcopis illis poe- 
nitentiam tantum injunxerit, nam in hac cetera include- 
bantur, quae ipsi praestare debebant. 

86. Ad 4 m , Resp. i° hic agi de facto , cum proinde de 
eo constiterit, non est ulterius quaerendum. Resp. 2° leve 
hoc jugum esse, si ratio habeatur tot sacrificiorum , lus- 
trationum , poenarum etiam corporalium quibus Hebraei 
subjiciebantur ; uberiori praeterea nos gratia donari ad hoc 
praestandum , quod demum cedit in commodum ac sola- 
tium nostrum, ac proprium est legis amoris. 

87. III. Obj. 1° Distincta peccatorum confessio inter- 
dum impossibilis est aut defectu memoriae , aut cognitionis 
in discriminandis culpis gravibus a levibus. 2° Perniciosa 
insuper est, dum ex facilitate veniae causa sumitur relaben- 
di. 3° Periculum exinde oritur tum quoad societatem, quae 
timere potest ne praetextu confessionis machinationes in- 
struantur ; tum etiam quoad confessarios , qui turpibus 
narrationibus infici possunt; tum denique quoad poeniten- 
tes, ne dum memoria foeda recolunt iis alliciantur. Ergo. 

88. Resp. 1° Generatim N. Cum fieri nequeat ut quod 
divinitus institutum est incommoda quae objiciuntur ex se 
pariat. Distingui debet in omnibus legitimus usus ab abusu 
rei; primus bonus est, alter ex sola hominum malitia provenit. 

89. Resp. 2° Ad \ m , D. Prout ab adversariis concipi- 
tur , C. prout docet Ecclesia catholica IV. Nam juxta hu- 

post diligens examen conscientia suggerit, et juxta gravi- 
tatem quam in eis deprehendimus. Si quod dubium prae- 
terea supersit confessarii ope excutitur. 

90. Ad 2 m , D, Ex malitia et abusu, Tr. ex vi confes- 
sionis A\ Nam si illae afferantur dispositiones quae ad rite 
suscipiendum sacramentum hoc requiruntur, certe id non 
sequitur. 

91. Ad 3 ,n , D. Ex abusu, Tr. ex usu legitimo N. Ac 
1° non solum nihil habet ex confessione pertimescendum 
societas, sed plura bona sunt quae sibi polliceri potest, 
cum homines reddantur meliores, cum ad restitutionem laesi 
honoris aut ad reparationem damni illati poenitentes adigan- 
tur, ad machinationes potius detegendas obligentur, et ab 
iis moliendis retrahantur. 2° Confessarii sibi prospicere pos- 
sunt oratione, et sanctitate hujus ministerii propria, atque 
ex consideratione judicii subeundi. Si qui aliter se gerunt, 
ipsi viderint. Interim Rom. Pontifices salutaribus Consti- 
tutionibus huic periculo prospexerunt. 3° Poenitentes, si 
ea qua par est verecundia, et in amaritudine cordis sui 
proprias noxas patefaciant, a quovis et ipsi periculo lon- 
ge absunt. 


PROPOSITIO II. 

Eadem veritas ostenditur ex traditione 

92. Protestantes primum affirmabant recentem esse con- 
fessionis usum et praxim ; deinde veritatis lucc compulsi , 
licet antiquum hunc usum fassi sint, saltem recentem esse 
illius obligationem et ab Innocentio III. inductam sec. XIII. 
in conc. Latcran. IV. nunc communiter autumant. Utrum- 
que erroneum ac falsum esse nobis ostendendum est. 

93. Itaque primo necessitatem confessionis adstruunt 
omnes patres illi , qui eam repetunt ab institutione Christi 
ita ut non aliter quam per sacerdotes quibus patefacta cri- 
mina fuerint, venia illorum obtineri possit. Porro tales sunt 
ex Latinis ss. Cyprianus, Ambrosius, Innocentius I., Leo M., 

Augustinus , Gregorius M. Hcic brevitatis gratia unius Cy- 
priani verba describimus ex lib. De lapsis , ubi cum multa de 

necessitate confessionis etiam occultorum peccatorum, quam- 
vis solius cogitationis disseruisset, concludit: Confiteantur sin- 
guli delicium suum , dum adhuc qui deliquit in secula est , dum 
admitti confessio ejus potest; dum satisfactio et remissio facta 
per sacerdotes apud Dominum grata est. deliqua testimonia 
per secula singula digesta recoli possunt apud Muzzarel- 
lium in opusc. XIII. Ex Graecis autem Origenes, s. Ba- 
silius, et s. Jo. Chrysostomus, inter quos Origenes Uom. 2. 
in Levit, n. 4. haec scribit: Est adhuc et septima licet dura 
ac laboriosa per poenitentiam remissio peccatorum .... cum 
non erubescit sacerdoti Domini indicare peccatum suum , et 
quaerere medicinam secundum eum , qui ait: Dixi , pronun- 
tiabo adversum me injustitiam meam Domino , et tu remisisti 
impietatem cordis mei. 

94. Ad alterum vero quod attinet, scilicet ad usum et 
praxim confessionis, ut omittam documenta quae se pro-' 
tendunt a sec. XII. nempe ante Innocentium III. usque ad 
sec. VI. ex quibus patet luculentissime extitisse confessarios 
principum virorum , imperatorum , militum , fidelium in 
genere, infirmorum , confessionum formulas; contenti eri- 
mus ea urgere quae a seculo V. de hoc usu occurrunt us- 
que ad sec. 11. inclusive. Itaque seculo V. s. Augustinus 
serm.393. ut fideles inducat ad tempestivam poenitentiam, 
sic eos alloquitur : Quia si ad ultimum vitae stetent , nescit , si 
ipsam Poenitentiam accipere , ac Deo et sacerdoti peccata suci 
confiteri poterit. Sec. IV. s. Ambrosius, ut refert ejus bio- 
graphus Paulinus n. 39. quotiescumque illi aliquis ob per- 
cipiendam Poenitentiam lapsus suos confessus esset , ita Jiebat , 
ut et illum fere compelleret. Sec. III. Origenes Hom. 2. in 
Levit, n. 4. scribit: Dura et laboriosa poenitentia . . . .cum 
non erubescit saierdoli Domini indicare peccatum suum , et 
quaerere medicinam. Sec. II. bibente refert s. Irenaeuslib. I. 
cont. Haeres, c. G. et 13. de mulieribus a Marco praesti- 
giatore seductis , quod postea ad Dei Ecclesiam reversae cum 

reliquo suo errore hoc quoque confessae sunt; aliae autem hoc 
crimen confiteri veritae a vita Dei desperaverunt. Non de- 
sperassent profecto si liberum usam confessionis mulieres 
istae credidissent. Tertullianus lib. De Poenitent. c. 8. cos 
damnat qui publicationem rui suffugere aut de die in diem 
differre praesumunt , pudoris magis memores quam salutis. 
Quum vero hi patres uno ore a Christi institutione con- 
fessionem hanc repetant , evidens est sec. I. eandem vi- 
guisse doctrinam. 

95. Huc accedunt sectae omnes quae longe ante In- 
nocentium ab Ecclesia catholica divisae sunt, ut Graeci, 
Armeni , Aethiopes aut , nestoriana haeresi aut monophy- 
sitica infecti, aut schismate, penes quos eadem doctrina 
et praxis adhuc viget. Adeoque , quod consequens est , 
non ah Innocentio III. sed ab Ecclesia catholica , quae a 
Christo hanc doctrinam habuisse semper professa est , eam 
receperunt. 


DIFFICULTATES 

9C. I. Obj. 1° Allata documenta non agunt nisi de 
confessione soli Deo facienda ; 2° aut de confessione qua- 
dam generica peccatorum publicorum; 3° aut libera de- 
votionis causa suscepta, qualis apud monachos viguit. 4° Alio- 
quin reddi non posset ratio silentii quod penes Sancto- 
rum biographos invenitur , qui numquam exomolegesim fe- 
cisse ante obitum perhibentur; 5° nec non silentii circa 
confessarios institutos sive in nosocomiis, sive in exerci- 
tibus. 6° Sane nonnisi recentiore aetate tot eruperunt Summae 
ac Summulae , Instructiones confessariorum. Ergo. 

97. Resp. Ad l m , N. Etenim adducti patres loquuntur 
de confessione Deo et sacerdoti facienda, uti s. Augusti- 
nus, aut Deo per sacerdotem , ut Anastasius Sinaita De sa - 
aa synaxi n. 5. , alioquin absurdum foret disserere de pu- 
dore propter quem haud pauci retrahebantur a confessione, 
uti testantur Tertullianus et Cyprianus cum aliis. 

98. Ad 2 m , jN. NamOrigeues//0W2.3.m Ixo. n.4. scribit : 

Si quid in occulto gerimus; si quid in sermone solo , vel etiam 
intra cogitationum secreta commisimus , cuncta necesse est 
publicari , cuncta proferri. Eadem habet s. Cyprianus. 

99. Ad 3 ,n , IV. Alioquin mulieres de quibus scribit 
s. Irenacus a vita Dei non desperassent , quae profecto 
non erant sanctimoniales. 

100. Ad 4 m , Resp. Imo multiplicem rationem ejusmo- 
di silentii reddi; ac 1° quia plurcs martyrio naevos suos 
abluebant; T quia plcriquc nonnisi levioribus se maculis 
inquinabant, quibus tollendis confessio necessaria non est; 
3° quia etsi eam fecerint , biographi antiqui minuta haec 
persequi non consueverunt , ut patet etiam ex eo , quod 
plerumque omittant quoque mentionem facere de percepta 
a Sanctis, instante morte, eucharistia. 4° His addimus hoc 
argumentum negativum esse, quod eliditur per positiva 
documenta quae attulimus , nec esse generale. Siquidem de 
s. Eligio legimus in ejus vita ipsum totius anteactae vi- 
tae maculas ante obitum per confessionem eluisse. 

101. Ad 5 m , D. Id est non legitur praefectos sacerdo- 
tes fuisse excipiendis confessionibus in nosocomiis , in exer- 
citu etc., Tr. praefecti reipsa non fuerunt N. Nam alterum 
ex altero non sequitur , alioquin nimis probaretur ; cum 
pariter non legamus eucharistiae infirmis aut militibus di- 
spensandae praefectos sacerdotes fuisse. 

102. Ad G m , D. Si Summae , Summulae , Manipula , Me- 
dullae etc. ad essentiam confessionis spectarent , C. secus Ii. 
Longe olim majori simplicitate antiqui hac in parte se ge- 
rebant , Scripturam , canones , sanctiones pro norma habe- 
bant casibus solvendis. Et quemadmodum theologia theo- 
retica seu speculativa nonnisi sequioribus seculis scienti- 
fica methodo tradi coepit, ita et moralis disciplina. 

103. II. Obj. Omnes catholicorum conjecturas evertit 
celebre Nectarii factum quod an. 390. contigit. Cum enim 
nobilis quaedam mulier, ut refert Socrates H. Ec. lib. 5. 
c. 19. patefecisset in confessione se turpem cum diacono 
consuetudinem habuisse , et cum eam ob causam ecclesia- 

sf ici homines dicteriis appeterentur , Eudaemon quidam Ecclesiae 
presbyter Alexandria oriundus Episcopo Nectario suasit , vt 
poenitentiarium quidem presbyterum expungeret , unumquem- 
que vero pro arbitrio et pro animi sui conscientia ad sacra- 
mentorum commttnionem sineret accedere. Jam vero si con- 
fessio auricularis aboleri potuit, jure infertur eam non di- 
vinae, sed ecclesiasticae institutionis esse. Ergo. 

104. Resp. Neg.mtn. quae supponit vere abolitam con- 
fessionem esse , cum abolitum non fuerit nisi Pocnitentiarii 
munus quod , eodem ibid. referente Socrate , sub Decio 
institutum fuerat. Porro hoc munus complectebatur mix- 
tum tribunal et excipiendi confessiones , et adigendi in non- 
nullis casibus poenitentes ad denuneiandum complicem , 
ut procedi in eum in foro exteriori posset. Duplicem haec 
mulier confessionem fecerat, primam totius anteactae vi- 
tae , et alteram fecit progressu temporis in qua patratum 
cum diacono stuprum confessa est. Post hanc secundam 
confessionem a presbytero poeniteutiario compulsa mulier 
est ad denuneiandum diaconum , qui propterea ejectus est, 
atque exinde orta in clerum dicteria. Ob haec munus pre- 
sbyteri poenitentiarii ad tempus saltem Constantinopoli ab- 
rogatum est, et confessio ad pristinam simplicitatem re- 
vocata. Quod etiam constat ex Sozomeno, qui lib. 7. c. 16. 
agnoscit necessitatem auricularis confessionis , scribens: Cum 
in petenda venia peccatorum , necessario confiteri oporteat , nec 
non ex s. Joanne Chrysostomo, Nectarii successore, qui 
in synodo ad Quercum ab aemulis suis accusatus est de ni- 
mia facilitate in absolvendis poenitentibus , quorum con- 
fessiones excipiebat, ut refert Socrates lib. 6. c. 21. et ex 
actis conciliorum constat apud Harduinum tom.l. coi. 1042. 
Ex his patet ars critica Calvini, Kemnitii, Dallaei cctero- 
rumque haereticorum , qui hoc factum adhuc obtrudunt , 
ex quo magis elucet tum necessitas tum praxis confessio- 
nis sacramentalis sec. IV. 

* 105. TII. Obj. Non defuerunt sive ante sive post conc. 
Lateranense IV. qui negarent necessitatem auricularis con- 

fessionis. Ante quidem , Gratianus qui in suo Decreto dist. 
1° de Poenitentia commemorat sapientes ac religiosos viros 
docentes sola, cordis contritione et secreta satisfactione absque 
oris confessione quemquam posse Deo reconciliari , quin ta- 
men sic sentientes fuerint aut a conc. Cabillonensi , aut a 
Petro Lombardo censura notati. Post concilium vero Joan- 
nes Seineca Gratiani glossator, qui eandem oralis confes- 
sionis necessitatem rejicit , prout etiam docuit Petrus De 
Osma nuncupatus. Ergo. 

106. R. />. A. Nonnulli obscuri canonistae, Tr. plu- 
res iique alicujus nominis A r . Quoad Gratianum non desunt 
qui dubitent distinctionem de Poenitentia illius esse ; verum 
et hoc praetermisso , intelligi potest ejus doctrina de jus- 
tificatione quam quis obtinet contritione cbaritate perfe- 
cta cum confessionis voto si confessarii desint, prout etiam 
nunc temporis catholici sentiunt. Exploratum enim est do- 
ctores Gratiano coaevos necessitatem confessionis et dogma 
admisisse. Quod si reipsa aut Gratianus aut Joannes Se- 
meca , aut nonnulli alii contrarium senserunt , turpiter er- 
rarunt , et ex sola ignorantia traditionis excusari possunt ; 
qua de causa tum a conc. Cabillonensi , tum a Magistro 
sententiarum censura notati non sunt. Petrus autem De 
Osma ut haereticus damnatus est a Sixto IV. ej usque ca- 
thedra combusta. 


PROPOSITIO III. 

Nullum est peccatum , quod rite dispositis ab Ecclesia 
virtute clavium remitti non possit 

107. Propositio est de fide, ut patet ex moutanistis 
et novatianis, qui hac de causa uti haeretici ab Ecclesia 
damnati sunt. Montanistae tria peccata subtrahebant po- 
testati clavium, idololatriam, homicidium, moechiam. No- 
vatianus et Novatus schismatis auctores subtraxerunt lapsum 
in idololatriam, ipsorum asseclae ulterius progressi nega- 
runt prius posse ab Ecclesia graviora crimina remitti , de- 

inde omnia lethalia peccata post baptismum admissa. So- 
ciniani aliqua saltem exparte immiti huic doctrinae adhaesere. 

108. Sic autem propositionis nostrae veritatem evin- 
cimus: Si quae peccata essent, quae virtute clavium ab 
Ecclesia remitti non possent , ideo foret , aut quia Christi 
verba Matth. 18. Quaecumque solveritis etc. et Jo-20. Quo- 
rum remiseritis etc. intelligi deberent de baptismo ; aut 
quia Christus ipse aliquam exceptionem fecisset ; aut quia 
denique ad solos apostolos personaliter dicta sunt. Atqui 
nihil horum admitti potest. 

109. Etenim de solo baptismate adducta verba intcl- 
ligi non posse , paulo ante confecimus. Exceptionem porro 
quamlibet generalissima Christi verba non patiuntur; ut enim 
optime scribebat s. Pacianus Epist, 4. ad Sympronianuni: 
Quaecumquc solveritis , inquit (Christus). Omnino nihil ex- 
cepit: quaecumque , inquit, vel magna vel modica; et s. Am- 
brosius De Poenit. lib. 1. c. 3. n. 10. Deus, inquit, di- 
stinctionem non fecit, qui misericordiam suam promisit omni- 
bus, et relaxandi licentiam sacerdotibus suis sine ulla exce- 
ptione concessit. Quod confirmat exemplo incestuosi Coiin- 
tliii , et Simonis magi haereticorum omnium parentis, qui- 
bus aut venia data est , aut poenitentia indicta. Tertium 
denique admitti nequit , quin et baptismi ceterorumque 
conferendorum sacramentorum facultas desiisse cum apo- 
stolis dicatur ; quod est absurdum , cum Christus in bonum 
Ecclesiae perduraturae usque ad consummationem seculi 
ejusmodi facultatem concessent. 

110. Quapropter vix montanistae ac novati ani novam 
hanc doctrinam invexere , ut uno animo patres in illam , 
tanquam in immanissimam haeresim insurrexerint eamque da- 
mnaverint. 


DIFFICULTATES 

111. I. Obj. 1° Christus Matth. 12, 31. coarctavit po- 
testatem datam absolvendi illis verbis: Omne peccatum ct 
blasphemia remittetur hominibus ; spiritus autem blasphemiae 

non remittetur. Et quicumque dixerit verbum contra Filium 
homiuis , remittetur ei; qui autem dixerit contra Spiritum San- 
ctum , non remittetur ei , neque in hoc secuto , neque in fu- 
turo. Jo. proinde Ep. 1. c. 5, 1G. dicitur: Est peccatum ad 
mortem , non pro ilio dico ut roget quis. Et Paulus Hebr. G, 4. 
scribit : Impossibile est , eos , qui semel sunt illuminati , gus- 
taverunt etiam donum caeleste . ... et prolapsi sunt , rursus 
renovari ad poenitentiam: et ibid. 10, 25. Voluntarie 
enim nobis peccantibus post acceptam notitiam veritatis jam 
non relinquitur pro peccatis hostia; quod cap. 12. coulir- 
mat 2° exemplo Esau, qui non invenit poenitentiae locum, 
quanquam cum lacrymis inquisisset eam. Ergo. 

112. Resp. Ad 1", I). Et haec aliaque ejusmodi te- 
stimonia arguunt difficultatem remissionis ralione habita 
pessimae dispositionis in subjecto, seu in ejusmodi pec- 
catoribus, C. arguunt potestatis limitationem in Ecclesia 
quoad rite dispositos N. Siquidem nec unum ex his te- 
stimoniis afficit Ecclesiae facultatem, sed omnia vel Deuui 
immediate , vel peccatores attingunt ; adeoque plus pro- 
barent, quam adversarii vellent, nec Deum scilicet cujus 
misericordiae ejusmodi peccatores remittebant posse illis 
peccata remittere. Haec difficultas igitur oritur solum ex 
pessima delinquentium istorum dispositione, sive ejusmodi 
peccata consistant in voluntaria apostasia, sive in aperta 
cognitae veritatis impuguatione, sive in alio ejusmodi ut 
interpretes varie exponunt . nec vacat heic diutius in- 
quirere. 

113. Ad 2'", D. Non invenit Esau locum poeniteutiac 
in patre, qui ratam habuit benedictionem collatam Jacob, C. 
de peccatis suis N. Nec enim de his sermo est. 

114. II. Obj. Patres hanc agnoverunt exceptionem, 
1° Hermas enim Pastor . lib. 3. Simii. 4. n. 2. de scele- 
stis hominibus scribit : Hujusmodi homines morti sunt desti- 
nati; et auctor Constit. Apostolic. lib. 2. c. 23. de eo , qui 
vclut acie rebelli lentat Deum f affirmat, quod venia carebit. 
2° Origenes et Theognostus apud s. Athanasiuin Ep. 4. ad 

Serapion, n. 9. allegata Apostoli verba de relabentibus in 
peccata post baptismum intellexere, quos propterea do- 
cent misericordiam non consecuturos. 3° Ss. Cyprianus et Am- 
brosius tradunt nonnullorum peccatorum nonnisi Deum mi- 
sereri posse; et ss. Athanasius et Hieronymus peccatum in 
Spiritum S. vocant irremissibile , inveniabile , indeprecabile. 
4° Sane Ecclesia interdum quorumdam criminum reos a re- 
conciliatione arcebat vel in ipso mortis articulo. Ergo. 

115. Resp. N. A. Ad l ra , prob. N. Neque enim hi au- 
ctores de facultate Ecclesiae loquuntur, sed de prava il- 
lorum peccatorum dispositione, uti exposuimus. 

116. Ad 2 m , D. Qui proinde errarunt, adeoque re- 
fellendi sunt, prout eos confutat ibid. s. Athanasius, C. 
recte senserunt N. 

117. Ad 3 W , N. Etenim s. Cyprianus loquitur de la- 
psis recusantibus satisfactionem confisis martyrum preci- 
bus, statuitque Dei solius esse ita peccata remittere, ut 
nullam satisfactionem exigat. Tantum vero abest , ut s. Am- 
brosius irremissibilia peccata doceat , ut contrarium expresse 
adstruat contra novatianos , et virginem lapsam ad poe- 
nitentiam admiserit. Dum vero s. Athanasius et s. Hie- 
ronymus irremissibile peccatum in Spiritum S. praedicant , 
nonnisi de prava subjecti dispositione loquuntur. 

118. Ad 4 m , D. In nonnullis Ecclesiis particularibus et 
quidem ad tempus, Tr . in Ecclesia universali N. Incer- 
tum primo est , utrum reipsa documenta quae pro hac sen- 
tentia afferuntur , de totali ac perpetua negatione abso- 
lutionis loquantur; sed et hoc dato, hic usus contrarius 
fuit praxi universalis Ecclesiae , neque provenit ex eo quod 
putaverint Ecclesiae illae sibi coarctatam a Christo esse 
facultatem absolvendi, quod nobis satis est, quidquid de 
critica hac quaestione sentiendum sit. 

PROPOSITIO IV. 

Recta ac utilis est peccatorum venialium frequens 
confessio , et piorum usui consentanea 

119. Haec propositio quae jansenistas impetit ac sy- 
nodum Pistoriensem, certa est. Etenim a Pio VI. in Consi. 
A uctorcm fidei , Declaratio synodi de peccatorum venialium confcs- 
siotie, quam optare sc ait non tantopere frequentari , ne nimium 
comtemptibilcs reddantur ejusmodi confessiones, damnata est 
uti temeraria, perniciosa, sanctorum ac piorum praxi a s.conc. 
Tridentino probatae contraria. 

120. Sane conc. Tridentinum sess. 14. cap. 5. haec 
docet: JS am venialia, quibus a gratia Dei non excludimur , et 
in quae frequentius labimur , quamquam recte et utiliter 
citraque omnem praesumptionem in confessione dicantur, quod 
piorum hominum usus demonstrat ; taceri tamen citra culpam , 
mullisque aliis remediis expiari possunt. Hujus propterea re- 
ctae et utilis confessionis piorumque hominum usui consen- 
taneae frequentiam valde commendat s. Eranciscus Salesius 
in sua Philothca P. 2. c. 19. 

121. Hinc videmus hunc usum penes veteres ob- 
tinuisse. Siquidem Tertullianus in lib. De Pudicitia c. 19. 
plura venialia peccata inter remissibilia virtute clavium re- 
censet. S. Cyprianus lib. De lapsis refert de fidelibus ae- 
tatis suae, quod salutarem medelam parvis licet et modicis 
vulneribus a sacerdotibus per exomologesim requirerent. S. Basi- 
bus in Regulis brevius tractatis, interrog. 4. hanc praxim 
apud sanctimoniales obtinuisse testatur. S. Augustinus 
Enar. in Ps. 99. n. 6. Semper confitere , inquit, semper ha- 
bes quid confitearis. Mabillonius in Praef. ad acta Sancto- 
rum Rcnediclinorum sec. III. pluribus adductis docuinen- 
tis ostendit praxim frequentis confessionis venialium tum 
penes monachos tum apud pios laicos viguisse. Alia plu- 
ra adjiciunt Morinus De Poenil. lib. 5. c. 3, 5. et 32. 
Martcnius De antiq. Eccles. ritib. lib. 1. p. 2. c. 5. ar. 5. 

Renaudotius De perpct . Fidei tom. 5. lih. 3. c. 6. et Char- 
bonius i» Hist. Sacram, tom. 2. c. 6. Ergo. 

DIFFICULTATES 

122. Obj. P Hic usus in antiquitate non obtinuit; T ex- 
perientia docet confessionem vilescere ex nimia ejusmodi 
frequentia; 3° peccatores pro quibus Ecclesia orare con- 
suevit non amplius agnoscerentur. Ergo. 

123. Resp. Ad l m , JS. Contrarium enim ostendunt do- 
cumenta, quae attulimus. 

124. Ad 2 m , N. Quini mo experientia evincit longe me- 
lioribus dispositionibus praeditos ad confessionem accedere 
qui frequenter leves noxas suas diluunt , qua qui semel in 
anno ad idem tribunal accedunt. Si abusus nonnulli irre- 
punt, hi corrigendi sunt, non usus tollendus ex quo tot 
bona proveniunt, inter quae non inlimum locum tenet ma- 
jor animi tranquillitas, cum saepe accidat conscientiam angi 
in dubio utrum culpa gravis an levis fuerit, quod appri- 
me discutere difficillimum esse s. Augustinus De civit. Dei 
lib. 21. c. ult. fassus est. 

125. Ad 3"’, N. Ecclesia enim orat pro omnibus; quod 
si praxis obtineret, ut nonnisi graves peccatores ad con- 
fessionem accederent , plures se ab ipsa retraherent , ne pro- 
derent conscientiae statum , gravesque saltem suspiciones 
dc se excitarent. Hic pono scopus Janscnistarum est in 
hac doctrina. 


CAPUT IV. 

DE SATISFACTIONE 

126. Satisfactio, quae pars integralis est sacramenti Poe- 
nitentiae, definiri solet : compensatio injuriae Deo nostris pec- 
catis illatae. Duplex enim in peccato reatus invenitur cul- 
pae et poenae. Reatus poenae aeternae semper remittitur 
una cum culpa : ut plurimum tamen illo dimisso , remanet 
reatus poenae temporalis adhuc subeundae vel in hac vel 
Vol. IV. 13 

in altera vita. Tolli autem et Iric potest, ut docet Triden- 
tinum sess. 0. c. 14. per eleemosynas, orationes et jeju- 
nia, aliave pia opera aut poenas sive sponte susceptas sive 
patienter toleratas, sive a sacerdote injunctas. Protestantes 
sub Ecclesiae reformandae praetextu commodiorem viam 
invexerunt ad se liberandos a poenis temporalibus conse- 
ctandis et a satisfactione Deo praestanda , autumantes hoc 
esse injuriosum Christo, cum Deus nobis ejus merita per 
fidem imputet. Contra quos sit : 


PROPOSITIO I. 



Aon tota simul poena cum culpa semper remittitur a Deo; 
sed plerumque , poena aeterna virtute clavium sublata , 
poena temporalis manet exsolvenda 


127. Propositio de fide est ex can. 12. sess. 14. conc. 
Tridentini : Si quis dixerit , totam poenam simul cum culpa 
remitti semper a Deo . . . ; anathema sit. 

128. Ex Sacris litteris propositionis veritatem evincunt 
notissima exempla Adae, Moysis, Aaron, David praeser- 
tim, quibus quamvis Deus culpam dimiserit, deque ejus 
remissione certior David factus fuerit , grav issimis tamen 
poenis temporalibus mulctati sunt. 

1 29. Patres uno consensu necessitatem satisfactionis prae- 
dicasse post culpas dimissas fatetur ipse Calvinus, qui Inst. 
lib. 3. c. 4. §. 38. scribit: Dicam simpliciter , omnes fe- 
re patres , quorum libri extant , aut hac in parte lapsos esse 
aut nimis aspere et dure locutos. Non est igitur quod solli- 
citi simus in eorum testimoniis colligendis. Speciminis gra- 
tia sit s. Cyprianus, qui in lib. De lapsis , Dominus , in- 
quit, orandus est, Dominus nostra satisfactione placandus. Cu- 
jus rei hanc reddit rationem s. Augustinus Tract. 124. in 
Jo. n. 5. dicens: Ne parva putaretur culpa , si cum illa fi- 
niretur et poena. 

130. Quapropter Tridentinum sess. cit. cap. 8. heee 
praedare habet : Sane et divinae justitiae ratio exigere vi- 

detur , ut aliter ab eo in gratiam recipiantur , qui ante Ba- 
ptismum per ignorantiam deliquerint; aliter vero , qui semel 
a peccati, et daemonis servitute liberati , et accepto Spiritus 
Sancti dono, scientes templum Dei violare, et Spiritum S. con- 
tristare non formidaverint. Et divinam clementiam decet, ne 
ita nobis absque ulla satisfactione peccata dimittantur , ut, oc- 
casione accepta , peccata leviora putantes , vclut injurii et con- 
tumeliosi Spiritui S., in graviora labamur, thesaurizantes no- 
bis iram in die irae. 


DIFFICULTATES 

131. I. Obj. 1° Deus passim protestatur se pleue pec- 
cata dimittere, dicens Is. 42, 25. Peccatorum tuorum non 
recordabor ; et Ezecii. 38, 12. Impietas impii non nocebit ei 
in quacumque die conversus fuerit ab impietate sua. 2° Chri- 
stus superabundanter satisfecit pro peccatis nostris non so- 
lum quoad culpam et poenam aeternam , sed etiam quoad 
poenas temporales. 3° Hinc nuspiam legimus in N. T. pro 
dimissis peccatis injunctam esse poenitentiam, nec publi- 
cano , nec mulieri poenitenti , nec servo cui dimissum est 
omne debitum, nec Petro, aut alii cuiquam. Ergo. 

132. Resp. Ad l m , />. Quoad culpam et poenam aeter- 
nam, C. quoad poenam temporalem N. Alioquin neque ab 
Adam, neque a David neque a caeleris quos enumeravi- 
mus poenitentibus poenas temporales poposcisset. 

133. Ad 2 m , D. Ita tamen ut satisfactionibus nostris 
applicemus nobis satisfactionem Christi, C. secus IS. Non 
aliter nobis prosunt merita et satisfactio Christi quam per 
eorum applicationem, ut suo loco ostendimus. 

134. Ad 3 m , D. Ob causas peculiares , C. ad ex- 
clusionem satisfactionis in N. T. N. Nam 1° Christus ut- 
pote supremus Dominus potuit omnem etiam satisfactio- 
nem remittere, quod nequeunt ejus administri ; 2° per- 
fecta etiam contritione et charitate potuerunt illi praediti 
esse, cujus Christus utpote cordiura scrutator , inspector 
erat. Nunc vero addimus Petrum culpam suam toto vitae 

tempore flevisse, et crucis patibulo expiasse. De ceteris Scri- 
ptura silet , nescimus proinde an non etiam poenis tem- 
poralibus illi suas culpas diluerint. Certe Paulus Corinthio 
incesto poenam satis gravem imposuit. 

135. II. Obj. 1° Satisfactio ex indebitis fieri debet, ni- 
hil autem nos habemus quod Deo titulo creationis, redem- 
ptionis et sanctificationis non debeamus. 2° Deinde ratio 
clamat, quod sublata causa, scilicet culpa, tolli debeat ef- 
fectus , nempe poena. Ergo. 

136. Resp. Ad l m , D. Nisi Deus voluerit id quod pos- 
sumus, et ea qua valemus ratione afferre, gratuito acce- 
ptare, Tr. vel C. secus N. Porro hoc ipso quod Deus poe- 
nas seu satisfactiones a nobis poscat, declarat se eas ac- 
ceptare. 

137. Ad 2 U> , D. Si effectus a causa pendeat ut sit et 
conservetur , C. si pendeat a causa , ut producatur in esse 
permanente N. Alioquin sublato gladio cessaret vulnus et 
dolor, sublato artifice cessaret opus ab eo confectum, et 
ita porro. 


PROPOSITIO II. 

Possunt et debent Ministri Poenitentiae salutares 
et convenientes satisfactiones poenitentibus injungere 

138. De fide propositio est a Tridentino sess. 14. san- 
cita hoc can. 15. Si quis dixerit , claves Ecclesiae esse elatas 
tantum ad solvendum , non etiam ad ligandum , et propter ea 
sacerdotes , dum imponunt poenas confi tentibus f agere contra fi- 
nem clavium et contra institutionem Christi . . .; anath. sit . 

139. Profluit porro haec doctrina ex constitutis in pro- 
positione praecedenti. Evincitur autem ex continenti Ec- 
clesiae traditione. Etenim patres omnes quovis tempore do- 
cuerunt claves a Christo Ecclesiae concessas non 6olum ad 
solvendum , verum etiam ad ligandum salutaribus et con- 
venientibus satisfactionibus. Ceteris omissis documentis pau- 
lo ante adductis , hic adjicimus verba Innocentii I. qui in 

Epist. ad Decent . scribit: De pondere aestimando delictorum, 
sacerdotum est judicare , ut attendat ad confessionem poeni - 
tentis . ... ac tum jubere dimitti ( poenitentem ) , cum vide- 
rit congruam satisfactionem suam. Tot praeterea testes ha- 
bentur Ecclesiae fidei ac praxeos, quot supersunt canones 
ac libri poenitentiales , qui regulas hujus injungendae sa- 
tisfactionis tradunt. 

140. Et haec quidem adversus protestantes. Nunc aliquid 
adjiciendum contra jansenistas, qui contendunt satisfactio- 
nem necessario praemittendam absolutioni esse. Licet vero 
antiqua disciplina ferret ut satisfactio reconciliationem prae- 
cederet, non ila tamen servata haec consuetudo est, ut 
nullam pateretur exceptionem. Etenim ex Cypriano novi- 
mus constitutum in conc. Carthaginiensi III. fuisse, ut in- 
stante persecutione, omnibus absolutio et eucharistia da- 
retur, qui apte fuissent dispositi, adeoque nedum com- 
pleta, sed neque incoepta satisfactione, quod pluribus aliis 
exemplis fieri consuevisse ostendit Morinus De Poenitent. 
lib. 10. et cum eo Natalis Alex. Diss. 9. in sec. III. Prop. 2. 
Viguit praeterea a duodecim et amplius seculis in utra- 
que Ecclesia praxis tribuendi absolutionem et admittendi 
ad sacram synaxim poenitentes ante completam injunctam 
satisfactionem. Nequit igitur sine ingenti temeritate accu- 
sari Ecclesia ob disciplinam quam hodiedum servat, quin 
in crimen vocetur universa antiquitas. 

141. Cum proinde Petrus De Osma docuisset : Non per- 
acta poenitentia, conflentes absolvi non debere ,* a Sixto IV. 
haec propositio in Const . data an. 1479. haeretica nota 
confixa est. Sic etiam Alexander VIII. hanc proscripsit pro- 
positionem n. 15. Ordinem praemittendi satisfactionem ab- 
solutioni induxit non politia aut institutio Ecclesiae, sed ipsa 
Christi lex et praescriptio , natura rei id quodammodo di- 
ctante. Clemens vero XI. proposit. 87. Quesnclli pariter 
damnavit : Modus plenus sapientia , lumine et charitaie est 
dare animabus tempus portandi cum. humilitate et sentiendi 
statum peccati , petendi spiritum poenitentiae et contritionis, et 

incipiendi ad minus satisfacere justitiae Dei antequam recon- 
cilientur. Cumque eandem doctrinam instaurasset synodus 
Pistoriensis prop. 35, eam Pius VI. in cit. Constit. rejecit 
uti falsam, temerariam , communi praxi Ecclesiae injuriosam , 
inducentem in errorem , haereticali nota in Petro De Ostna 
confixam. 


DIFFICULTATES 

142. Obj. 1° Apostolus Rom. 8, 1. Nihil, inquit, da- 
mnationis est iis qui sunt in Christo Jesu. Si nihil, ergo tum 
quoad culpam tum quoad poenam. 2" Ad Ephesios vero 
c. 4, 28. a conversis unice exigit, ut qui furabatur , jam 
non furetur. 3° Expouens s. Jo. Cbrysostomus Apostoli meu- 
tem Hotnil. 28. in 1. E pisi, ad Cor. haec scribit: Non in- 
quit (Apostolus), si puniamus, si supplicium de nobis su- 
mamus; sed si dijudicaremus , hoc est , si nostra tantum vo- 
luerimus peccata cognoscere , si nos ipsos condemnare , libe- 
raremur ab hujus et futuri scculi suppliciis. 4° Sane nulla est 
ratio, cur imponendae sint in sacramento Poenitentiae satis- 
factiones, cum nullae in baptismo injungantur. 5° Quod si ve- 
tus Ecclesia consuevit injungere satisfactiones poenitentibus, 
non ad vindictam, sed ad certamina et exercitationes no- 
vae vitae, et ad aliorum aedificationem ita se gessit. Ergo. 

143. Resp. Ad l m , D. Renatis per baptismum, C. poe- 
nitentibus post baptismum Subd. Quoad reatum culpae et 
poenae aeternae , C . quoad reatum poenae temporalis , sal- 
tem de via ordinaria , N. 

144. Ad 2 m , D. Praecipue, et quidem quoad renatos 
ex baptismo, C. solum et quoad lapsos post baptismum N. 

145. Ad 3 m , D. Tn ordine ad supplicia a Deo immissa 
aut immittenda in hae vel in altera vita, C. ad exclusionem 
satisfactionum sacramcntalium N. En quomodo de his s.Jo. 
Chrysostomus Homil. 14. in Matth. eadein Apostoli verba ex- 
pendens loquatur: Audi Paulum dicentem : Quoniam si nos 
judicaremus ... Et quomodo , inquies , de nobis judicabimus 

et a nobis rationes expetemus ? Luge , acerbe ingemisce , te 
ipsum humilia et afflige etc. 

146. Ad 4 m , Neg. Sed lianc assignat Tridentinum ra- 
tionem sess. 14. cap. 2. quia per baptismum nova efficimur 
creatura, adeoque plenam et integram peccatorum omnium 
remissionem assequimur , ad quam novitatem et integritatem 
per sacramentum Poenitentiae sine magnis nostris fletibus cl 
laboribus , divina id exigente justitia , pervenire nequaquam 
possumus . 

147. Ad 5 m , Neg. Etenim Ecclesia non solum ob recen- 
sitas causas, verum etiam ad satisfaciendum Deo pro admis- 
sis peccatis satisfactiones injunxit , ut constat ex apertissi- 
mis patrum testimoniis , quae attulimus. 

148. Dices cum jansenianis : Patres satisfactionem pre- 
tium, absolutionem tnercedem vocarunt. Ergo illa semper 
absolutioni praemitti debet. 

149. Resp. D. Tta vocarunt patres satisfactionem et 
absolutionem , ut rationem afferrent disciplinae , quae tunc 
temporis passim obtinebat , C. ut significarent, ut autumant 
janseniani , ordinem praemittendi satisfactionem absolutio- 
ni ex Christi institutione, ac natura sacramenti servandum /V. 
Quod patet ex exceptionibus satis frequentibus , quibus 
ipsimet hunc ordinem inverterunt. 

CAPUT V. 

DE MATERIA , FORMA ET MINISTRO 
SACRAMENTI POENITENTIAE 

150. Duplex materia distinguitur remota et proxima. 
Remota rursum aut necessaria est aut libera. Necessaria sunt 
omnia lethalia peccata post baptismum commissa ; libera 
peccata venialia, aut etiam lethalia alias rite confessa. Materia 
haec remota sive necessaria sive libera ca est, ut loquun- 
tur scholae , circa quam versatur sacramentum. In hoc con- 
veniunt omnes. At circa materiam proximam , seu ex qua , 
ut ajunt , sacramentum conficitur , controversia viguit in- 

ter thomistas et scotistas. Utrique fatentur contritionem , 
confessionem et satisfactionem partes esse Poenitentiae, quas 
aliis verbis vocant actus poenitentis , easque Tri de utimini 
dixit quasi materiam hujus sacramenti; quia, ut exponit 
Estius in 4. Sent. dist. 15. §. ‘i. materia Poenitentiae non 
est aliquid physicum uti elementa , e. g. aqua , oleum , 
jianis etc. sed sunt actiones , quae idcirco non ita proprie 
materia vocari possunt. Itaque thomistac contendunt recen- 
sitos actus veram materiam proximam hujus sacramenti con- 
stituere; scotistae vero censent ejusdem materiam proximam 
esse absolutionem a sacerdote poenitenti impertitam, qua- 
tenus est ritus sensibilis, et habere rationem formae, qua- 
tenus significat effectum sacramenti. Maldonatus in Tract. 
de Posnit. p.3. Thes. 7. sententiam thomistarum vocat commu- 
nem, scotistarum autem veriorem. Fundamenta utriusque sen- 
tentiae expendi possunt penes respectivae scholae theologos. 

151. Sed jam de forma. Protestantes contendunt ab- 
solutionem non esse nisi declarativam remissionis peccato- 
rum , non autem ejusdem effectivam ; quem errorem mox 
refellemus. Interim theologi omnes consentiunt eam con- 
sistere in verbis illis : E<jo te absolvo a peccatis tuis. Perinde 
autem videtur , seposito Ecclesiae praecepto , quoad rei 
substantiam , sive ea modo indicativo , sive modo depre - 
cativo pronuncientur. Exploratum enim est ex certissimis 
documentis non aliam viguisse usque ad sec. XII. in Ec- 
clesia Occidentali hujus sacramenti formam praeter depre- 
cativam , uti praeter Morinum De Poenit. lib. 8. c. 8. seqq. 
ostendit Martcnius De antiq. Eccl. ritibus lib. 1. par. 2. c. 6. 
ar. 5. §. 12. et art. 7., in Ecclesia autem Graeca adhuc 
vigere eandem deprecativam formulam ex ejus Eucholo- 
giis constat apud Goarium et Amidium. Quae facta nullis 
coucutiuntur ratiocinationibus sive Suarezii sive Simonneti. 

152. Circa mifiistrum desipuere tum protestantes autu- 
mantes quemlibet fidelem clavium potestatem a Christo ac- 
cepisse ; tum waldenses , xv ici effit ac et hussitac, qui pote- 
statem absolvendi tribuerunt laieis probis , denegarunt sa- 

cerdotibus pravis. Sic etiam desipuerunt nonnulli Ecclesiae 
perturbatores sub iiueni elapsi seculi , dum affirmarunt ap- 
probationem episcopalem ad excipiendas confessiones non 
esse collationem jurisdictionis seu facultatis absolvendi , sed 
merum idoneitatis testimonium , cum sacerdotes omnes vi 
ordinationis accipiant eam facultatem ; tum etiam ex eodem 
principio intulerunt sin minus licite , saltem valide posse 
omnes absolvere a casibus reservatis. Hanc doctrinam suam 
fecit synodus Pistoriensis. Contra hos omnes sit : 

PROPOSITIO I. 

Absolutio sacramentalis sacerdotis est actus judicialis , et non 
nudum ministerium pronunciandi et declarandi remissa 
esse peccata confitenti 

153. De fide est ; hunc enim can. 9. sess. cit. Triden- 
tinum edidit : Si quis dixerit , absolutionem sacramen/alem 
sacerdotis non esse actum judicialem , sed nudum ministerium 
pronunciundi et declarandi remissa esse peccata confitenti , modo 
tantum credat se esse absolutum . . .; anath. sil. 

154. Ostenditur autem ejusdem veritas illis ipsis Scri- 
pturarum et traditionis testimoniis , quibus veritatem hujus 
sacramenti adstruximus. Etenim Christus Jo. 20. apostolis 
dixit : Quorum remiseritis peccata , non autem quorum decla- 
raveritis remissa peccata esse. Rursum idem Christus Matth. 16. 
et 18. dixit: Quodcumque ligaveris . . , quodeumque solveris; 
vel: Quaecumque alligaveritis . . . , quaccumque solveritis. Quae 
certe verain solutionem important non vero nudam solu- 
tionis declarationem. Hoc v ero magis patefit ex metaphora 
clavium qua usus est Christus ; claves enim vere traduntur 
ad claudendum aut aperiendum domus ostium , non au- 
tem ad declarandum apertum vel clausuiq^pstiuni esse. Nisi 
igitur vim inferamus Scripturae verbis, fatendum est actum 
quo sacerdotes absolvunt actum esse vere judicialem , et 
uon nudum ministerium declaratorium. 

155. Id ipsum coulicitur ex allegatis patrum testimoniis 

ex quibas discimus 1° Christum delere peccata sacerdotum 
ministerio ; 2° sacerdotes sedere judices in tribunali Poeni- 
tentiae ; 3° illorum sententiam ratam in coelis esse ; 4° sa- 
cerdotes hac potestate praestare Angelis et Archangelis ipsis. 
Controversia ipsa quae sec. II. et III. excitata est a mon- 
tanistis ct uovatianis adversus catholicos quoad potestatem 
clavium hanc eaudem veritatem luculenter ostendit, quae 
ridicula plano fuisset , si unice fuisset versata circa meram 
declarationem remissionis peccatorum. Ergo. 

DIFFICULTATES 

15G. Obj. 1° Verbum remittere interdum in sensu de- 
clarandi usurpari constat ex Luc. 7,48. cum Christus mu- 
lieri poenitenti dixit : Remittuntur tibi peccata tua , cum 
jamdiu eidem peccata fuissent remissa. 2° Hunc autem sen- 
sum subesse huic verbo Jo. 20. patet ex voce retinere ; 
nec enim retinent sacerdotes peccata , nisi quatenus decla- 
rant esse retenta , seu non dimissa. 3° Quod confirmat of- 
ficium judicis cujus est tantum declarare aliquem reum aut 
innocentem esse respectu legis. 4° Praesertim cuin Christus 
proprie non constituerit sacerdotes judices peccatorum, sed 
personarum utrum dispositae rite sint nec ne, dicens: quo- 
rum remiseritis peccata . . .quorum retinueritis; 5° prout 
reipsa nonnulli scholastici docuerunt. Ergo. 

157. Resp. Ad l m , N. Siquidem Christus loc. cit. tum 
v. 47. tum v. 48. in eodem sensu remissionis dixit : remit- 
tuntur peccata; in praecedenti quidem versiculo dum Pha- 
risaeo patefecit remitti peccata mulieri ; in iasequenti vero 
dum hoc ipsum peccatrici coufirmat. 

158. Ad 2 m , Neg. Nam prout peccata subjiciuntur per 
confessionem clavibus , sacerdotes eodem actu judiciali ea- 
dem aut retinent^aut remittunt. 

159. Ad 3 ra , D. Si judices fuerint men seu exeeuto- 
res , C. si sint mixti seu auctoritate suprema praediti N\ 
Tales porro sunt sacerdotes ex Tridentino , quos Christus 
suos vicarios tanquam judices et praesides constituit. 

IGO. Ad 4 m , D. Christus constituit sacerdotes judices 
personarum in ordine ad peccata juxta diversas dispositio- 
nes remittenda aut retinenda , C. secus N. Ideo enim sa- 
cerdotes expendunt dispositiones poenitentium ut eos a 
peccatis solvant, aut non solvant. Deinde omne dubium 
tollitur ex Matth. 18. ubi Christus in recto dixit: Quaecum- 
que alligaveritis , quaecumque solveritis. 

1GI . Ad 5"', D . lique pauci, qui statim confutati sunt, C . 
plures et innoxie /V. Eos enim refellit Richardus a s. Victo- 
re, qui illorum sententiam profert apud Morinum op. cit. 
lib. 8. c. 2. n. 8. 


FROPOSITIO II. 

« 

Soli sacerdotes sunt sacramenti Poenitentiae ministri 

162. De fide pariter propositio haec est juxta can. 10. 
conc. Tridentini sess. cit. Si quis dixerit non solos sacerdotes 
esse ministros absolutionis , sed omnibus et singulis Christi fi- 
delibus esse dictum : Quaecumque ligaveritis etc. Quorum re- 
miseritis etc. quorum verborum virtute quilibet absolvere pos- 
sit peccata , publica quidem per correptionem dumtaxat , si 
correptus acquieverit ; secreta vero per spontaneam confessio- 
nem ; anath. sit. 

163. Jam vero alligata Christi verba quibus innititur 
facultas absolvendi ad solos apostolos eorumque in sacer- 
dotio successores pertinere universa antiquitas uno consensu 
semper agnovit. Hujus rei testes sunt omnes Latinorum ri- 
tuales libri , Graecorum et Orientalium omnium Euchologia, 
quae eruditi viri Marte ni us , Renaudotius , Morinus , Asse- 
tnanus collegerunt ; nec non patres omnes utriusque Eccle- 
siae. De Origene , Tertulliano , et Cypriano constat ex su- 
perius adductis eorum testimoniis ; quibus nunc addimus 
ex Graecis s. Rasilium , qui in cit. Regul. Brcv. interrog. 288. 
scribit : Peccata iis confiteri necesse est , quibus mysteriorum 
Dei concredita est dispensatio; ex Latinis s. Ambrosium , qui 

De Pocnit. lib. 1. c. 2. n. 7. Jus hoc , inquit, solis permis- 
sum sacerdotibus est. Et haec speciminis gratia. 

164. Pravitatem porro sacerdotum non officere quo- 
minus ipsi valide absolvant, constat ex iis quae disputa- 
vimus in Tract. De sacr. in genere ; defmivitque iterum Tri- 
dentina synodus in can.cit. cujus prior pars haec est: Si quis 
dixerit , sacerdotes , qui in peccato mortali sunt , potestatem 
ligandi et solvendi non habere . . . ; anath. sit. 

DIFFICULTATES 

165. Obj. 1° S. Jacobus Epist. sua c. 5, 16. indiscrimi- 
natim omnibus scribit : Confitemini ergo alterutrum peccata 
vestra. 2° Ad quae verba alludens s. Augustinus Hom. 12. 
In omnibus , inquit , Scripturis divinis utiliter ac salubriter 
admonemur ut peccata nostra debeamus jugiter et humiliter , 
non solum Deo , sed etiam sanctis et Deum timentibus confi- 
teri. Sic enim per Jacobum apostolum etc. 3° Nec desunt cer- 
tissima documenta ex quibus constat in necessitatis casu 
etiam diaconis tributam facultatem esse excipiendi delicti 
exomologesim , ut ait s. Cyprianus Ep. 12., manum impo- 
nendi ad poenitentiam , et dandi pacem ; prout pariter fa- 
ciendum esse statuerunt concilia Iliberitanum ac Triburiense 
in Hispania; Eboracense et Londinense in Anglia ; Odo epi- 
scopus Parisiensis in Gallia ; Petrus Cautor insuper et sub- 
diaconos docet posse ligare , auctoritate Papae , mn suo; apud 
Morinura op. cit. lib. 8. c. 23. Quod confirmatur ex jure 
canonico cap. Fures extra , de furtis. Innumera pariter sup- 
petunt apud Marteniuin et Mabillonium documenta de con- 
fessione non solum diaconis sed etiam inferioribus clericis 
imo et laicis facta , quandoque etiam abbatissis a respecti vis 
subditis. 4° Sane in necessitatis casu omnes tingere pos- 
sunt, ergo et absolvere. 

166. Resp. Ad l m , Neg. Aut enim Jacobi textus acci- 
pitur de confessione sacramentali cum plerisque patribus , 
et in hoc sensu cum iisdem patribus coarctari debet ad so- 
los presbyteros Ecclesiae , quos in v. immediate praecedeu- 

te advocandos dicit ad inungendos infirmos; aut cum aliis 
de humili confessione qua quis se peccatorem profitetur , 
et in hoc sensu non est ad rem. 

1G7. Ad *2' n , Ncy. Sermo siquidem adductus Augustini 
foetus non est ; agitur praeterea in eo de confessione ce- 
rem onial i. 

168. Ad 3 m , D. Quae tamen documenta non attingunt 
nisi exomologesin ccremouialem , et relaxationem poeniten- 
tiae canonicae in foro externo , C. exomologesin sacramen- 
talem , et absolutionem in foro interno JV, Hoc sensu ex- 
ponit haec ipsa documenta Morinus in recognitione operis 
sui dc Poenitentia , in quo illa congesserat. Et hoc quidem 
respectu diaconorum ; relate vero ad subdiaconos aliosque 
inferiores clericos et laicos , quae de auditis ab his refe- 
runtur confessionibus , intelligi debent de confessionibus , 
quas absente sacerdote , faciebant poenitentes humilitatis 
ergo tum ad excitandos se ad contritionem , tum ad im- 
plorandas Ecclesiae preces. Quas quidem confessiones quo - 
dammodo sacratnentales \ ocat S.Thomas in Suppi, q. 8. ar. 2. 
ad 1 . , qui illis tribuebat analogice quandam vim ex opere 
operantis gratiam producendi. Hic usus perduravit fere usque 
ad sec. XVI. deinceps vero penitus obsolevit. Exinde rite 
explicari possunt quae ex conciliis , jure canonico , et Pe- 
tro Cantore objecta sunt. Quoad abbatissas vero , illae con- 
fessiones non consistebant nisi in quadam conscientiae ra- 
tione , quam subditae tanquam matri reddebant , prout ad- 
huc fit in nonnullis religiosis institutis. Si quis obrepsit 
abusus , illico sublatus est. 

169. Ad 4 m , Neg. paritatem, quia Christus diversa ra- 
tione statuit , quae spectant ad horum sacramentorum ad- 
ministrationem. 

,< . PBOPOSITIO III. 

• r.‘" i •« ' ‘i f #l / 

/1r/ wz&fc absolvendum in sacramento Poenitentiae 
praeter potestatem ordinis , requiritur 
potestas jurisdictionis 

170. Certa ac fidei proxima propositio est, ut coustat 
ex nota inusta propositioni 37. synodi Pistoriensis a Pio VI. 
in Const. Auctorem fidei , quae sic intellecta , quod axi vali- 
dum usum hujus potestatis ( absolvendi ) , non sit necessaria 
ordinaria vel subdelegata illa jurisdictio , sine qua Tridentinum 
declarat nullius momenti esse absolutionem a sacerdote prolatam , 
damnatur ut falsa , temeraria , erronea , et concilio Triden- 
tino contraria. 

171 . Verba concilii Tridentini sess. 14. cap. 7. ad quae 
alludit summus Pontifex haec sunt : Quoniam natura et ra- 
tio illud exposcit , ut sententia in subditos dumtaxat feratur , 
persuasum semper in Ecclesia Dei fuit , et verissimum esse sy- 
nodus haec confirmat , nullius momenti absolutionem eam esse 
debere , quam sacerdos in eum profert , in quem ordinariam 
aut subdelegatam non habet jurisdictionem. Haec porro verba 
nihil aliud siguificarc possunt, quam jurisdictionis super- 
venientis ordini necessitatem ad valide absolvendum , alio- 
quiu absurda evaderent. 

172. Quod magis adhuc patet ex Rom. Pontificibus, 
qui saepius declararunt nullam ac irritam illius sacerdotis 
absolutionem esse , qui destitutus alterutra jurisdictione sit. 
•Sane Benedictus XIV. in Const. Sacramentum Poenitentiae , 
bis verbis confessario omnem facultatem ademit absolvendi 
complicem in peccato turpi : Sublata propterea illi ( Con- 
fessario ) ipso jure quacumque auctoritate et jurisdictione ad 
qualemcumque personam ab hujusmodi culpa absolvendam ; 
adeo quidem, ut absolutio , si quam impertierit , nulla atque 
irrita omnino sil , lanquam impertita a sacerdote , qui jurisdi- 
ctione ac facultate ad valide absolvendum necessaria privatus 
existi t, quam ei per praesentes has nostras adimere intendimus . 

Hoc ipsum analogia confirmat deducta a tribunali civili , 
in quo irritam pronunciarent sententiam judices jurisdictio- 
ne destituti. 

173. Posset praeterea, nisi ageretur cum catholicis, 
haec doctrina evinci ex sensu totius antiquitatis , ex cujus 
documentis constat ab initio solos episcopos absolvisse , 
nec nisi processu temporis , adscitos ab iisdem fuisse mo- 
nachos ad hoc munus, crescente pocnitentium multitudine, 
nec unquam alios sacerdotes hanc sibi facultatem arrogas- 
se , uti ostendit Christianus Lupus in Dissert. l)e peccator . 
ac satisfactioni, indulgentiis cap. 2. nec non Martenius op. 
cit. lib. 1. p. 2. c. G. ar. G. §. 2. 

174. Ex his infertur 1° episcopalem approbationem ad 
excipiendas confessiones , non esse merum idoneitatis testi- 
monium , sed veram potestatis et jurisdictionis collationem; 
2° sine antistitum approbatione , et jurisdictionis potestate, 
non solum illicite , sed prorsus invalide administrari sacra- 
mentum Poenitentiae. 


DIFFICULTATES 

175. Obj. 1° Sacerdotibus omnibus vi propriae ordina- 
tionis , ut cum conc. Tridentino docet Catechismus Rom., 
duplex competit potestas , altera in corpus Christi reale , 
altera in corpus Christi mysticum , seu in fideles omnes, 
qui hoc ipso subditi sacerdotum evadunt , quin alia ju- 
risdictione opus sit. 2° Alioquin sequeretur , ad valide ab- 
solvendam praeter potestatem divinam requiri potestatem 
humanam , et illam ab hac pendere ; absolutionem proinde 
non jam conferri in nomine J. C. sed in nomine episcopi. 
3° Nec obstat debere sententiam in subditos ferri , siquidem 
cum fidelis coram sacerdote se sistit , hoc ipso se ejus 
subditum constituit ; 4° eo vel magis , quod administratio 
sacramenti Poenitentiae constituta sit ad instar compromissi 
inter poenitentem et confcssarium , sacerdos enim est judex 
compromissarius a Christo institutus inter Deum offensum 
et peccatorem a quo laesa divina justitia est ; peccator 

propterca fit subditus voluntarius illius sacerdotis ad quem 
confitendus accedit. Ergo. 

170. Kesp. Ad l m , D. Ita tamen , ut quoad exerci- 
tium , altera pendeat a materia idonea , altera vero a sub- 
ditis assignandis , C. secus /V. Profecto cx ordinatione sa- 
cerdotali facultas absolvendi provenit , quod nemo inficia- 
tur ; at exerceri facultas haec non potest nisi in subditos, 
qui non habentur siue potestate ordinaria aut subdelega- 
ta , uti ex dictis patet. 

177. Ad '2 m , Ncg. Siquidem jurisdictio tantum se ha- 
bet ut conditio , qua. potestas absolvendi , in ordinatione 
a Deo collata , in praxim , seu in actum deducatur. Per 
eam enim subditi assignantur , in quos possint sacerdotes 
ministerium suum exercere. 

178. Ad 3 m , D. Si in arbitrio cujusvis fidelis esset sibi 
judices eligere, C. si hoc pendeat a legitima auctoritate N. 
Alio quin etiam in causis civilibus possent cives sibi judices 
constituere , quod nemo dicet. Possunt igitur fideles queni- 
cuinque sacerdotem eligere cx approbatis. 

179. Ad 4 m , Aer/, tum quia novum hoc paradoxum 
compromissi pugnat cum doctrina Tridentini sess. 14. c. 5. 
declarantis, Christum . . . Sacerdotes sui ipsius vicanos reli- 
quisse tanquam praesides et judices , ad quos omnia mortalia 
crimina deferantur , adeoque independenter a fidelium ele- 
ctione ; tum quia in judicio compromissorio nulla requiritur 
jurisdictio , ex eodem tamen concilio nisi sacerdotes ordi- 
naria aut subdelegata jurisdictione praediti sint , absolutio 
nulla est. 

PROPOSITIO IV. 

Episcopi jus habent reservandi sibi casus etiam in foro in- 
terno coram Deo : idcoque sacerdotes , qui extra mortis 
articulum , nihil possunt in casibus reservatis , invalido 
prorsus ab iis poenilentes absolvunt 

180. l)c fide propositio est Tridentino sess. cit. can.ll. 
definiente: Si quis dixerit , episcopos non habere jus reservandi 

sibi casus , nisi quoad externam politiam , atque advo ca- 
suum reservationem non prohibere quominus sacerdos a re- 
servatis vere absolvat ; anath. sit . Cohaeret autem haec defi- 
nitio cum ejusdem concilii doctrina tradita ibid. cap. 7. 
ubi dicitur : Hanc autem delictorum reservationem ( quam 
Rom. Pontifex quoad universam Ecclesiam , episcopi autem 
in suis dioecesibus faciunt ) , consonum est divinae auctoritati , 
non tantum in externa politia sed etiam coram Deo vim ha- 
bere . . . Extra articulum mortis sacerdotes , cum nihil pos- 
sint in casibus reservatis , id unum poenitenlibus persuadere 
nitantur , ut ad superiores et legitimos judices pro beneficio 
absolutionis accedant. 

181. Jure proinde merito Pius VI. binas propositiones 
synodi Pistoriensis proscripsit , nempe 44 . asscrentctn, re- 
servationem casuum nunc temporis aliud non esse , quam im- 
providum ligamen pro inferioribus sacerdotibus , et sonum sensu 
vacuum pro poenitenlibus assuctis non admodum curare hanc 
reservationem ; quae propositio declaratur falsa , temeraria , 
male sonans , perniciosa , concilio Tridentino contraria , supe- 
rioris hierarchicae potestatis laesiva ; et 45. in qua synodus 
spem patefacit , reformatum iri Rituale una cum ordine 
Poenitentiae ; quae eisdem fere censuris notatur. 

182. Jam vero jus penes Summum Pontificem , ac rc- 
spectivos praesules esse reservandi sibi nonnullos casus etiam 
in foro interno coram Deo , quoad eos qui se catholicos 
profitentur , satis ostendunt allegatae auctoritates ; quoad 
protestantes vero lutheranos quos directe ferit canon Tri- 
dentinus evincitur tum cx natura hujus sacramenti , tum 
cx antiquae Ecclesiae sensu et praxi. Ac primo ex natura 
hujus sacramenti , quod ex dictis , institutum a Christo est 
ad modum forensis judicii ; nemo autem inficiatur in civili 
foro non paucas causas superiori tribunali , quandoque ve- 
ro ipsi principi reservatas esse. Quod vero spectat ad an- 
tiquitatis sensum et praxim, exinde patet quod antiquitus 
soli episcopi a peccatis absolvere consueverint, et si quando 
ministerium hoc sacerdotibus demandaruut , sibi atrociorum 

Vol. IV. 14 

criminum absolutionem reservaverint. Exemplo sint tria de- 
licta canonica nuncupata , idololatria , homicidium et moe- 
chia , a quibus simplices sacerdotes reos absolvere nequi- 
bant ; interdum soli Rom. Pontifici reservatum erat homi- 
cidium , ut constat ex actis s. Redonis. Episcopus Synesius 
sec. IV. ad Theophilum patriarcham Alexandrinum absol- 
vendum remisit Lampronianum presbyterum, ut habetur 
ex ejusdem Synesii epistola 67. ad eundem Theophilum. Plu- 
ra praeterea hujus rei documenta suppetunt apud Martenium, 
Morinum et Chardonium, qui in opp. citt. ea collegerunt. 
Ex quibus etiam janseniani arguuntur, qui toties provocant 
ad venerandam antiquitatem. 

DIFFICULTATES 

183. Obj. l u Christus illimitatam contulit sacerdotibus 
absolvendi facultatem illis verbis : Quorum remiseritis ctc. 
Quaccumque solveritis etc. nulla igitur reservatio fieri pec- 
catorum potest. T Tridentinum eandem in sacerdotibus 
potestatem agnoscit in corpus Christi reale, ac in ejus cor- 
pus mysticum ; porro illa ita suspendi nequit , ut invalide 
consecrent , ergo neque haec ita coarctari , ut invalide ab- 
solvant. 3° Quod potissimum valet respectu episcoporum et 
parochorum qui cum auctoritate polleant ordinaria , nequit 
ipsis jurisdictio coarctari quin ab officio removeantur. Ergo. 

184. Resp. Ad l m , D. Quae tamen quoad exercitium 
limitari possit , C. quae limitari nequeat N. Constituto 
semel principio , quod aliud sit facultas , aliud facultatis 
exercitium , reliqua sequuntur. Etenim quoad personas ad 
hoc exercitium necesse est ut subditi designentur ; quoad 
causas ut ab eo in quo residet suprema potestas , illae non 
subtrahantur , ut fit etiam in foro civili. Suprema autem 
haec potestas quoad episcopos residet in Rom. Pontifice ; 
quoad sacerdotes residet praeterea in respectivae dioece- 
seos episcopo. 

185. Ad *2 ra , IScg. paritatem ; Facultas enim consecrandi 
unice pendet a potestate ordinis a qua dispesci nequit ; 

facultas vero absolvendi quoad exercitium pendet praeterea 
a potestate jurisdictionis , quae si desit , ut idem concilium 
cap. 7. declaravit , nullius momenti erit absolutio collata a 
sacerdote , excepto mortis articulo , in quo nulla est re - 
servatio. 

180. Ad 3'", Pieg. Quamvis enim episcopi et parochi 
praediti sint potestate ordinaria , haec tamen subordinala 
est potestati supremae , a qua proinde in aedificationem 
coarctari potest tum quoad subditos , ut diximus , tum 
quoad causas. 

187. Et haec de sacramento Poenitentiae ad quod rite 
administrandum magna opus est charitate et prudentia prae- 
ter scientiae apparatum , et sanctitatis ornamentum ; Quae 
paucis complexus est s. Gregorius M. in Ueg. Pastorali 
p. 2. c. 6. scribens: Sit itaque, amor sed non emolliens ; sil 
vigor , sed non exasperans ; sit zelus , sed non immoderate sae- 
viens ; sit pietas , sed non plusguam expediat , parcens . Quas 
dotes aetate hac nostra praesetulit s. Alphonsus Maria de 
Liguori , cujus doctriua saepe adeo ab Apostolica Sede 
commendata est. 


TRACTATUS 

DE INDULGENTIIS 


P R 0 OE M I U M 


1 . Lrivina dispositione constitutum est , ut dimissa 
culpa ac poena aeterna, persolvendae remaneant , uti osten- 
dimus in superiore Tractatu, poenae temporales vel in hac 
vel in altera vita , si casum excipias perfectae charitatis. 
Huic fundamento innituntur satisfactiones quas poenitenti- 
bus confessarii injungunt. Verum sacramcntalcs ejusmodi 
satisfactiones longe absunt ab adaequanda gravitate culpa- 
rum nostrarum. Ut huic defectui occurri posset , misericors 
Deus dedit Ecclesiae suae facultatem has ipsas , quae per- 
solvendae adhuc satisfactiones supersunt , vel ex toto vel 
ex parte relaxandi vi clavium quas ei commisit. Hae porro 
relaxationes sunt , quae indulgentiarum nomine veniunt. 

2. Est igitur indulgentia : Remissio poenae temporalis ad- 
huc post remissam culpam et poenam aeternam peccatis debi- 
tae , in foro interno coram Deo valida , facta per applicatio- 
nem thesauri a superiore legitimo . Ex qua definitione pro- 
num est colligere 1° objectum hujus remissionis sive indul- 
gentiae esse poenas temporales , quae subeundae essent post 
culpae et poenae aeternae condonationem ; 2° subjectum 
esse fideles adultos rite dispositos ; ministrum superiorem 
legitimum , seu pro universa Ecclesia Rom. Pontificem , ac 
episcopos in propria dioecesi intra limites sibi constitutos ; 
3° Ejusmodi remissionem , quamvis detur in foro externo, 
seu extra sacramentum ab iis qui jurisdictione gaudent , 
valere tamen in foro interno seu coram Deo ; 4° adeoque 
per modum suffragii extendi cara posse etiam ad animas in 
purgatorio degentes ; 5° remissionem demum hanc dari vir- 

tute clavium quibus applicantur satisfactiones Christi , nec 
non sanctorum omnium , quae constituunt Ecclesiae the- 
saurum nuncupatum. 

3. Adversus indulgentias insurrexerunt ab initio fere 
rei Christianae montanistae ; deinde vero xvaldenses et wi- 
cleffitac ; demum Luthcrus , qui exinde occasionem sum- 
psit perduellionis vexillum erigendi contra Ecclesiam Dei, 
et Calvinus , qui virus quo plenus erat, hac ipsa de causa 
in Ecclesiam evomuit. Sectae omnes ex his progenitae ne- 
scio quae monstra in indulgentiis finxerunt, lepidasque fa- 
bulas invexere. Doctrinam Ecclesiae catholicae circa indul- 
gentias janseniani corumque asseclae saltem temerare ag- 
gressi sunt , autumantes eas non esse nisi relaxationes poe- 
nitentiae canonicae in foro ecclesiastico solum validas ; 
thesaurum vero Ecclesiae commentum esse a scholasticis 
excogitatum. 

4. Vindicias catholicae doctrinae de indulgentiis acturi 
adversus hos omnes accurate secernere debemus ea quae 
de fide sunt , ab iis , (piae sunt iidei tantum proxima , 
atque ab iis, quae libere in scholis agitantur. 

5. Duo de fide sunt, 1° esse in Ecclesia potestatem 
divinitus traditam concedendi indulgentias ; 2° indulgen- 
tiarum usum christiano populo maxime salutarem esse. 

6. Sunt autem proxima fidei 1° indulgentias valere in 
foro interno coram Deo ; 2° has ipsas indulgentias appli- 
cari posse animabus in purgatorio detentis per modum 
suffragii ; 3“ dari denique in Ecclesia thesaurum , seu col- 
lectionem satisfactionum Christi , sanctorum et electorum 
omnium , cujus dispensatio spectet ad Rom. Pontificem , 
et ad episcopos intra praescriptionem canonum. 

7. Quaestiones vero domesticae versantur circa dispo- 
sitiones , conditiones , indulgentiarum fructum , aliaque 
ejusmodi, quae, vindicatis aut ad fidem , aut ad sinceram 
catholicam doctrinam spectantibus , exponemus. 

Est in Ecclesia potestas a Christo concessa conferendi 
indulgentias , earumque usus est christiano populo 

maxime salutaris 

8. Dogmatica seu de fide propositio est quoad ambas 
suas partes. Haec enim habet Trideutinum sess. 25. in de- 
creto de indulgentiis : Cum potestas conferendi indulgentias 
a Christo Ecclesiae concessa sit , atque hujusmodi potestate , 
divinitus sibi tradita , antiquissimis etiam temporibus illa usa 
fuerit , sacrosancta synodus indulgentiarum usum christiano 
populo maxime salutarem , et sacrorum conciliorum auctori- 
tate probatum , in Ecclesia retinendum esse docet et praeci- 
pit y eosque anathemate damnat , qui aut inutiles esse asse- 
runt f vel eas concedendi in Ecclesia potestatem esse negant: 
Exinde in fidei professione a Pio IV. edita, quisque pro- 
fiteri debet, indulgentiarum potestatem a Christo in Eccle- 
sia relictam esse , illarumque usum christiano jwpulo maxime 
salutarem esse. 

9. Priorem autem partem evincimus tum ex Scriptura 
tum ex traditione , atque Ecclesiae antiquae praxi. Etenim 
Cliristus Matth. 16, 19. ait Petro: Tibi dabo claves regni 
caelorum. Et quodeumque ligaveris super terram ,,crit ligatum 
et in coelis ; et quodeumque solveris super terram , erit solutum 
et in coelis ; et iterum ibid. 18, 18. omnibus apostolis : 
Quaecumque alligaveritis super terram , erunt ligata et in coe- 
lo ; et quaecumque solveritis super terram , erunt soluta et in 
coelo. Jam vero si haec verba in amplissima sua ac nativa 
significatione accipiantur, non modo includunt remissionem 
seu solutionem a reatu culpae et poenae aeternae , verum 
etiam solutionem a reatu poenae temporalis. Porro eorum- 
dem coarctandam significationem esse numquam adversarii 
evincent, cum ejusmodi limitationem nuspiam Scripturae in- 
sinuent , excludantque interpretationis regulae , sensus ac 
praxis constans Ecclesiae, ut mox ostendemus. Ergo per ea 

Christus Ecclesiae potestatem fecit poenas etiam tempo- 
rales relaxandi peccatis debitas , seu conccdeodi indul- 
gentias. 

10. Haec confirmantur ex metaphora clavium , qua in 
hac conferenda potestate usus est Christus. Qui enim al- 
teri domus claves confert , non solum facultatem commu- 
nicat eam claudendi et aperiendi , sed insuper id efficiendi 
citius aut serius removendo obstacula, si quae sint, ad aditura 
patefaciendum. Cum igitur Christus regni coelorum claves 
Ecclesiae suae tradiderit , hoc ipso eidem contulit potesta- 
tem citius in illud filios suos introducendi per remotionem 
reatus poenae temporalis , qui illius ingressum impediret. 
Eo vel magis, quod in allegatis verbis tam late pateat vox 
solvendi , ac vox ligandi ; sed haec ex alibi demonstratis , 
se extendit ad injungendas poenas temporales , ergo et illa 
se protendit ad harum poenarum relaxationem. 

1 1 . Hac usus est potestate Apostolus , dum 1 . Cor. 5, 4. 
incestuosura Corinthium judicavit cum virtute Domini Nostri 
Jesu tradere Satanae in interitum camis , ut spiritus salvus sil 
in die D. N. J. C. , eundem , anno vix expleto , ab in- 
juncta poenitentia solvit, rescribens 2. Cor. 2, G. Sufficit 
illi objurgatio haec , quae fit a pluribus , ita ut e contrario 
magis donetis . . . Nam et ego quod donavi , si quid donati , 
propter vos in persona Christi. De poenitentiae sane con- 
donatione locum hunc intellexere s. Jo.Chrysostomus, Theo- 
doretus , Theophylactus , et Oecumenius ex Graecis in hunc 
loc. , nec non s. Ambrosius et s. Pacianus ex Latinis. 

12. Eodem quo exposuimus sensu Ecclesiam Christi 
verba intellexisse constat 1° ex usu qui per decem plus 
minus secula perduravit , ut feria V. in eoena Domini ab 
episcopis absolverentur ab omni ulteriori poena qui in ca- 
pite Quadragesimae confessi fuerant peccata sua. Cujus pra- 
xis meminerunt s. Ambrosius De Poenit. 1. 1 . c. 15., s.Leo M. 
in Serm. 2. De Quadragesima c.4. et Senn. 6 . c. 4. , concilia 
Carthaginiense IV. can. 8. et Agathense can. 15. et Ordo 
Romanus in Biblioth . maxima Patrum Lugd. tom. 13. prae- 

ter alia documenta quae magno numero collegit Eusebius 
Amort in Diss. Praelim. apologetica pro indulgentiis §. 2. 

13. Constat 2° ex relaxatione quam episcopi indulserunt 
lapsis ulterioris poenitentiae ad preces martyrum , quam 
coram Deo validam esse testatur Tertullianus adhuc catho- 
licus in lib. Ad martyres c. 2. ac s. Cyprianus tum in lib. 
De lapsis tum in pluribus epistolis , in quibus interdum 
invehitur in nimiam ejusmodi condonationis facilitatem. 

14. Constat 3° ex can. 12. conc. Nicaeni I. qui est hu- 
jusmodi: Licebit episcopo de his (poenitentibus) aliquid huma - 
nius cogitare ; seu prout prudentia dictaverit, vel ex toto vel 
ex parte poenitentium poenam relaxare. Idipsum jam con- 
stituerat concilium Ancyranum can. 5. ac deinceps Laodi- 
cenum confirmavit can. 2. , ut praeteream monumenta iu- 
sequentis aetatis in qua ipsi adversarii fatentur doctrinam 
et praxim hanc largiendi indulgentias obtinuisse. 

15. Quod vero spectat ad alteram propositionis partem 
qua asserimus utiles ac maxime salutares ejusmodi relaxa- 
tiones seu indulgentias esse , facile ejus veritas ex dictis 
colligitur. Si enim Christus Ecclesiae suae potestatem con- 
tulit has poenas remittendi ; si Ecclesia pro tradita sibi fa- 
cultate , quovis tempore ea usa est has poenas condonan- 
do , evidens est indulgentiarum usum et utilem et maxime 
salutarem esse populo Christiano. Sane cum hae nonnisi rite 
dispositis ac poenitentibus , nec nisi sub conditionibus quae 
pietatem foveant ac poenitentiae spiritum concedantur , 
pronum est inferre , earum largitionem fidei , spei , cha- 
ritatis , devotionis , pietatisque augmentum promovere , 
prout reipsa experientia quotidiana patefacit , nec adver- 
sarii ipsi diffitentur. 

DIFFICULTATES 

1G. 1. Obj. adversus l m partem 1° Christi verba : Quod- 
cumque solveris ; (juaecumque solveritis ad poenitentiae sa- 
cramentum referuntur , quo solo perinde ac sacramentis 
reliquis ex catholicorum doctrina gratia confertur , trahi 

igitur nequeunt ad potestatem largiendi indulgentiam. 2° Ne- 
que id melius conficitur ex facto incestuosi Corinthii, quem 
cum Apostolus prius excommunicasset , postea in commu- 
nionem recepit. 3° Nemo profecto potest ab eo dispensare 
quod juris divini est , cujusmodi satisfactio censetur pro 
culpis admissis , ut patet ex Deut. 25 , 2. Pro mensura pec- 
cati erit et plagarum modus. 4° Sane sive Rom. Pontifex 
sive episcopi nequeunt per indulgentias relaxare eas poe- 
nas , quas sacerdos jure divino in quo nullum agnoscit 
superiorem , injunxerit. Ergo. 

17. Resp. Ad l m , D. Etiam, C. solum N. Potestas enim 
clavium ad utrumque forum se extendit , ac in utroque Ec- 
clesia reipsa semper exercuit, tum scilicet in sacramento 
ligando et solvendo a peccatis ; tum extra sacramentum li- 
gando poenis et censuris , atque ab eis solvendo. Cum vero 
indulgentiae tribuantur in foro externo poenas relaxando 
temporales , opus non est gratiae collatione , quae unice 
necessaria est ad remittendas culpas in sacramento. 

18. Ad 2 m , Neg. Non solum enim Apostolus incestuo- 
sum Corinthium excommunieavit , sed praeterea poenis eum 
subjecit , ut patet ex iis quae habet 1. Cor. 5, 14.; scribit 
enim se tradidisse eum Satanae in interitum camis , quae 
profecto non minima poena est. Adeoque una cum excom- 
municatione poenas temporales ei inflixit , et cum eunt 
in communionem recepit , condonavit reliquam peragendam 
poenitentiae partem , et quidem ex persona Christi. 

19. Ad 3 m , D. Nisi id fiat potestate a Deo seu a Christo 
accepta , C. hae obtenta N. Alioquin multo minus possent 
sacerdotes culpas ipsas remittere. Quod adjicitur ex Deu- 
teronomio , non respicit nisi forum politicum , seu civile , 
in quo etiam a suprema potestate possunt plagae remitti. 

20. Ad 4 m , D. Si Rom. Pontifex aut episcopi conce- 
dendo indulgentias relaxarent satisfactiouem sacramentalem 
a sacerdote injunctam , Tr. si solum satisfactiones aliunde 
debitas N. Transmisimus primum distinctionis membrum , 
cum in illa hvpothesi, quae nunc temporis locum non ha- 

bet , sin minus directe irritando sententiam sacerdotis , sal- 
tem indirecte id efficere possent tollendo poenae reatum. 

21. II. Obj. adversus alteram partem. 1 ° Nequeunt non 
esse perniciosae indulgentiae , cum per eas fideles exone- 
rentur satisfactionibus quibus erga divinam justitiam ad- 
stricti sunt ; 2° desides fiant in operibus bonis consectan- 
dis , unice solliciti de alienis satisfactionibus sibi comparan- 
dis ; 3° imminuatur proinde in ipsis horror peccati, quod 
tanta facilitate expiari potest; 4° etiamsi nunc temporis in- 
dulgentiae minus abusivae sint quam olim fuerint , tamen 
negari non potest conciliari eas minime videri cum prin- 
cipiis moralitatis , dum levissimis actibus exterioribus e. g. 
osculo cruci impresso, possit aliquis solvi a gravissimis debi- 
tis quibus erga Deum detinetur; 5° multo vero minus con- 
ciliari possunt cum divina misericordia ct justitia quoad 
cos , qui ratione temporis , loci etc. nequeunt illa opera 
adimplere quibus indulgentiae adnexae sunt , ut contingit 
extra Urbem aut Italiam degentibus , qui proinde acerbis- 
simis suppliciis destinantur. 6° Verum rem conficit insolu- 
bile dilemma a Graeco-Moscovita non ita pridem theologis 
occidentalibus propositum : vel indulgentiae , quae non- 
nullis in casibus dispensantur Christianis , non dantur ab- 
solute , sed peculiarem poenitentiam et absolutionem sup- 
ponunt , et sunt inutiles ; vel indulgentiae applicant merita 
Christi peccatoribus vi apostolicae potestatis , absolute , 
independenter a qualibet poenitentia , et sunt noxiae. Krgo. 

22. Resp. Ad l m , Neg. tum quia indulgentiae super- 
veniunt satisfactioni sacramcntali ; tum quia requirunt spi- 
ritum contritionis et poeuitentiae a quo inseparabilis est 
voluntas satisfaciendi insuper quantum in se est laesae di- 
vinae justitiae ; tum quia incerti semper fideles sunt num 
indulgentiam praesertim plenariam consecuti fuerint , adeo- 
que prudentia in his suggerit ut meliori quo possunt modo 
sibi prospiciant. Sane experientia ostendit longe magis ad- 
dictos poenitentiae operibus eos esse qui adnituntur indul- 
gentias lucrari , quam qui eas negligunt. 

23. Ad 2", Neg. ut patet ex modo dictis in resp. ad l m . 

24. Ad 3 m , Neg. Siquidem nemo potest indulgentias 
lucrari, quin prius sincero dolore deleverit labes quibus 
se commaculavit , ac proposito non peccandi de cetero 
Si ejusmodi dispositionibus praediti sunt , qui indulgentias 
quaerunt vereque a peccato horrore percellantur , nihil im- 
pedit quominus facilibus ejusmodi mediis exterioribus alli- 
ciantur ad sibi illas dispositiones comparandas , et hac ra- 
tione indulgentias lucrentur , ac meliores fiant. Demum 
experientia sempcr praesto est , quae in praxi ostendit qui- 
nam praestantiores fideles sint. Possemus provocare pro- 
testantes an cum dogmate quod ipsi profitentur de sola fide 
justificante , quin ulla opera bona et satisfactoria penitus 
requirantur , peccati horror melius concipiatur. 

25. Ad 4 m , D. Si actus exteriores materialiter in se 
spectantur , 7V. si una cum praeviis dispositionibus , quae 
nullo non tempore necessario praerequisitae sunt ac prae- 
requiruntur ad quamlibet lucrandam indulgentiam, N. Has 
porro dispositiones recensuimus ; et sic optime conciliautur 
indulgentiae cum principiis omnibus moralitatis. 

26. Ad 5 m , D. Nisi alia ratione suppleri possent hi , qui 
in iisdem adjunctis non versantur, Tr. si possint supplere N. 
Ac primo animadvertimus multiplicata adeo media esse ad 
indulgentias lucrandas, ut vix aliquis reperiri possit, qui 
his non abundet. Deinde Deus ipse defectibus his exterio- 
ribus supplere potest quoad eos qui bono animo sunt per 
uberiores gratias interiores , et fideles ipsi per fideliorem 
cooperationem. Deus enim res ita constituit , ut defectui 
interiorum dispositionum in adultis numquam suppleri pos- 
set , semper vero posset defectui mediorum exteriorum. 
Satis est cum Deo sincero corde procedere. 

27. Ad 6 m , Resp. Indulgentias dari post poenitentiam 
seu satisfactionem sacramentalem , quae pars integralis sa- 
cramenti est , seu in supplementum sacramentalis satisfa- 
ctionis , quae longe abest, ordinarie saltem , ab adaequanda 
poena ob culpas promerita, adeoque indulgentiae quaecum- 

quo demum sint sive plenariae sive partiales nec inutiles ne- 
que noxiae sunt. Insolubile proinde dilemma supinam igno- 
rantiam evincit Graeco-Russi , seu barbari Scythae , qui 
illud proposuit cirea doctrinam et praxim Ecclesiae catholi- 
cae ; et a quo theologi occidentales se expediunt negando 
falsum suppositum. 


PROPOSITIO II. 

Indulgentiae hominem liberant a poenae reatu non solum 
coram Ecclesia , sed etiam eorum Deo 

‘28. Propositio fidei proxima est , ut constat ex pluri- 
bus propositionibus censura notatis ; ac 1° Leo X. confixit 
art. 19. Lutheri : Indulgentiae his , qui veraciter eas conse- 
quantur, non valent ad remissionem poenae pro peccatis actua- 
libus debitae apud divinam justitiam ; 2° Pius VI. proposi- 
tion. 40. syuodi Pistoriensis asserentem : Indulgentiam se- 
cundum suam praecisam notionem aliud non esse , quam remis- 
sionem partis ejus poenitentiae , quae per canones statuta erat ■ 
peccanti; quae propositio sic intellecta : quasi indulgentia , 
praeter nudam remissionem poenae canonicae , non etiam va- 
leat ad remissionem poenae temporalis pro peccatis actualibus 
debitae apud divinam justitiam , in Const. Auctorem fidei , 
declaratur et proscribitur ut falsu , temeraria , Christi meritis 
injuriosa , ac dudum in art . 19. Lutheri damnata. 

29. Duo porro sunt quae evincunt indulgentias valere 
etiam coram Deo , facultas scilicet a Christo Ecclesiae col- 
lata indulgentias faciendi , et perpetuus Ecclesiae sensus in 
illis dispensandis. 

30. Ad primum quod spectat , Ecclesia virtute clavium 
quas ei Christus contulit , ligat aut solvit tum quoad culpas 
tum quoad poenas aeternas ac temporales , ut constat ex 
superiore propositione ; utrumque autem coram Deo. Dum 
igitur a poenis temporalibus per indulgentias solvit, co- 
ram Deo solvit , ac removet impedimenta ab ingressu re- 
gni caelorum. Hinc Apostolus quemadmodum ligaverat Co- 

riuthium in nomine I). N. J. C. sic cum solvit in persona 
Christi , seu Christi nomine et auctoritate , ut spiritus salvus 
sit in die J). IV. J. C. Aut igitur neganda potestas dandi 
indulgentias, aut fatendum eas validas etiam esse coram Deo. 

3 1 . Ad Ecclesiae vero sensum quod attinet , is patelit 
1° ex formula qua feria V. in coeua Domini poeni tentes 
ab ulterioribus satisfactionibus absolvebantur , quamque 
exhibet adhuc Ordo Romanus, in qua dicebatur : Deus ... 
agnosce oves tuae redemptionis , constrictas vinculis peccatorum , 
Ecclesiae tuae precibus exoratus absolve. ‘2° Ex iis quae scri- 
bit Tertullianus, jam montanista, in lib. De pudicitia cap.ult. 
ubi catholicos vellicat quod ad preces martyrum veniam 
moechis tribuerint : At tu , inquit ,jam et in martyres tuos 
effundis hanc potestatem. Quis permittit homini donare , quae 
Deo reservanda sunt ? Sufficiat martyri propria delicta pur- 
gasse . . . Quis alienam mortem solvit , nisi solus filius Dei ? 
Quae certo de sola remissione poenarum ecclesiasticarum 
iutelligi non possunt. 3° Ex persuasione totius populi Car- 
thaginiensis , quod obtenta a martyribus pax valeret in coe- 
lis , teste clero Romano Ep. 30. ad Cyprianum, nec non 
„ ex eodem s. Cypriano , qui Ep. 1*2. scribebat: Occurren- 
dum puta fratribus nostris , ut qui libellos a martyribus ac- 
ceperunt , cl praerogativa eorum apud Deum juvari possunt. 
Et alibi passim. 

3*2. Ad haec accedit ineluctabile s. Thomae argumen- 
tum in Suppi, q. *25. ar. 1. quod si vera esset ad versariorum 
sententia , Ecclesia hujusmodi indulgentius faciens , magis 
damnificaret y quam adjuvaret : quia remitteret ad graviores 
poenas , scilicet purgatorii , absolvendo a poenitentiis injunctus; 
cum tamen Tridentinum definierit indulgentiarum usum esse 
christiano populo maxime salutarem. 

DIFFICULTATES 

33. Obj. 1“ Indulgentiae hodiernae substitutae sunt an- 
tiquis relaxationibus poenitentiae canonicae. Atqui relaxatio 
poenitentiae canonicae erat solum pro foro externo coram 

Ecclesia ; ergo et indulgentiae hodiernae non valent nisi 
pro foro externo coram Ecclesia. 2° Quod magis elucet ex 
conc. Tridentino declarante Ecclesiam antiquissimis tempo- 
ribus consuevisse indulgentias dare ; sed antiquissimis tem- 
poribus non dabatur indulgentia nisi de poenis canonicis; 
ergo non alia datur etiam nunc temporis , cum poenitentiae 
canonicae numquam fuerint abrogatae. 3° Sane quo referun- 
tur nisi ad canonicas poenitentias formulae quibus non ita 
pridem concedebantur indulgentiae de poenis injunctis ? Qui- 
bus item dantur adhuc indulgentiae septem annorum et totidem 
quadragenarum ? 4° Quorsum conc. Tridentinum ne nimia 
sit facilitas largiendi indulgentias, rationem adducit, ne ener- 
vetur disciplina , si indulgentiae non remitterent poeniten- 
tias canonicas? Ergo. 

34. Resp. Ad ! m , 7r. Maj. ISeg. min. Transmisimus Ma- 
jorem, quia ex Apostolo constat datam indulgentiam an- 
tequam instituerentur poenitentiae canonicae , prout pariter 
ex aliis documentis patet Historiae Ecclesiasticae. Verum 
hoc omisso , negavimus minorem , quum poenitentiae cano- 
nicae non solum institutae fuerint ad satisfaciendum Eccle- 
siae ratione scandali , sed etiam imo potissime ad satisfa- 
ciendum Deo, cum hoc de natura poenitentiae sit, ut ea poe- 
na coram Deo expietur pro culpis admissis. Sane poeniten- 
tiae illae constituebant partem integralem sacramenti , sal- 
tem per applicationem clavium , ac ipsis jansenianis conten- 
dentibus , praemittebantur ut pretium , illisquc ut merces 
impendebatur absolutio. 

35. Ad 2 ", D. Antiquissimis temporibus non erant indul- 
gentiae nisi relaxationes poenitentiae canonicae validae ta- 
men coram Deo , uti exposuimus , Tr. validae tantum co- 
ram Ecclesia N. ut patet ex dictis. Falsum autem est adhuc 
vigere poenitentias canonicas , quae quinque ad minus se- 
culis ante concilium Tridentinum per non usum cessaverant, 
quamvis nullo positivo decreto abolitae fuerint. Contrarium 
asserere vere est ridiculum sc praebere. 

36. Ad 3 m , Resp. ejusmodi formulas reipsa alludere ad 

antiquum usum , et quamvis poenitentiae canonicae cessa- 
verint , formulae tamen conservatae sunt. Siquidem in an- 
tiquis Poenitentialibus unicuique peccato determinata erat 
poena sua , et juxta has regulas poenitentes expiare tene- 
bantur propria crimina coram Deo. De his itaque poenis 
injunctis vel absolute , vel quae responderent septem annis 
et totidem quadragenis dabatur indulgentia , et adhuc datur, 
quae tali expiationi respondeat, etiamsi regulae illae non 
amplius vigeant. 

37. Ad 4"', Resp. rationem illam eonc. Tridentinurn 
adduxisse , ne ex nimia facilitate indulgentiae vilescerent , 
sicque fervor intepesceret , negligerenturque opera illa quae 
praescribi solent ad lucrandas indulgentias , atque extin- 
gueretur studium poenitentiae. Nullo vero modo illis verbis 
alludere potuit Tridentinurn ad enervationem disciplinae , 
quae exurgeret ex neglectu poenitentiarum canonicarum , 
quae ubique , uti diximus , a pluribus seculis disparuerant. 

38. Inst. 1° Martyres antistites rogabant ut lapsis ali- 
quid de rigore remitterent poenitentiae canonicae ; 2° an- 
tistites vero in danda indulgentia rationem fervoris habe- 
bant , quo praesumebant eos plene jam Deo satisfecisse , 
adeoque non remittebant nisi superstitem poenitentiam agen- 
dam in foro Ecclesiae. Ergo. 

39. Ad l m , D. Qua Deo etiam , imo praecipue satisfa- 
ciebant, C. soli Ecclesiae IV. Responsio patet ex dictis. 

40. Ad 2 m , N. Alioquin minime patres dixissent , prout 
saepe in eorum scriptis reperitur , se vere coram Deo ali- 
quam satisfactionis partem remisisse, aut etiam universam ad 
preces martyrum, ingruentibus praesertim persecutionibus. 

PROPOSITIO III. 

Datur in Ecclesia indulgentiarum thesaurus 
constans ex meritis Christi ct Sanctorum 

4 1 . Et haec propositio certa est doctrinamque catho- 
licam exhibet , uti ostendunt propositiones a Romanis 


Digitized by Google 


DE IXDULGENriAftUM THESAUBO. 225 

Pontificibus damnatae. Etenim Pius VI. in toties laudata Cm- 
stit. propositionem 4 I . synodi Pistoriensis proscripsit, quae 
asserit : Scholasticos suis subtilitatibus inflatos invexisse thesau- 
rum male intellectum meritorum Christi et sanctorum et clarae, 
notioni absolutionis a poenis canonicis substituisse confusam et 
falsam applicationis meritorum . Quasi thesauri Ecclesiae , unde 
Papa dat indulgentias , non sint merita Christi et sanctorum: 
falsa , temeraria , Christi et sanctorum meritis injuriosa , du- 
duminart. 17. Lutheri damnata. Praeiverant huic Pontifici 
praeter Leonem X. s. Pius V. et Gregorius XIII. qui 1 1 . Baji 
propositionem confixerant : Per passiones sanctorum in in- 
dulgentiis communicatas non proprie redimuntur nostra delicta; 
sed per communionem charitatis nobis eorum passiones imper- 
tiuntur y ut digni simus , qui pretio sanguinis Christi a poenis 
pro peccatis debitis liberemur ; cui affinis est altera ejusdem 
Baji propositio , nempe 59. 

42. Ne in re quam tanto furore impetunt Lutherus , 
Calvinus , imo et neoterici catholici, obscuritas habeatur , 
praenotamus: 1° Nos meritorum Christi ct sanctorum nomine 
significare non merita iu rigoroso sensu , quibus aliquis sibi 
meretur ; sed quatenus haec satisfactoria sunt , quibus quis- 
piam aut pro se , aut pro se ct aliis , aut pro aliis tantum 
divinae justitiae laesae satisfacit ; sic Christus pro nobis 
tantum satisfactoria haec merita posuit , sancti vero satis- 
fecerunt pro sc et pro aliis ; dum itaque dicimus thesau- 
rum Ecclesiae constare cx ineritis Christi et sanctorum , 
significamus constare tum cx meritis satisfactoriis Christi , 
tum ex mentis satisfactoriis , aut etiam , ut nonnullis pla- 
cet impetratoriis , quae praestiterunt sancti pro se , et si 
superabundent , etiam pro aliis. Adeoquc improprie meriti 
nomen usurpatur. 

43. Praemittimus 2° ad essentiam indulgentiae, et proin- 
de ad applicationem thesauri non requiri sanctorum merita, 
quae solum adjiciuntur ad instar cujusdam adminiculi aut 
cumuli, ut loquitur Clemens VI., ut inde major meritis Chri- 
sti honor accedat ct gloria , quae eam vim communicarunt 

Vol. IV. 15 

meritis sanctorum , et ne otiosae istorum satisfactiones per- 
maneant. 

44. Praenotamus 3* thesaurum hunc conflari ex meri- 
tis sanctorum tum in coelo regnautium , tum in terris de- 
gentium , quos certum est posse tum pro aliis satisfacere, 
ex Christi meritis , ut dictum est , ac docet Catechismus 
Romanus p. 2. c. 5. n. 61. 

45. Praemittimus 4° applicari nobis sauctorum merita 
ab Ecclesia per indulgentias ad eum modum quo extra 
sacramenta applicantur nobis merita Christi , qui dignita- 
tem communicat sanctorum meritis per gratiam sanctifican- 
tem , quo fit ut Deus meritorum Christi et sanctorum in- 
tuitu , mediante Ecclesiae ministerio et conditionibus ab 
ea appositis , remittat nobis poenas temporales ob peccata 
debitas. 

46. Jam vero dari satisfactoria Christi et sanctorum 
merita (ex quibus Ecclesiae thesaurus constituitur juxta di- 
cta ) , quorum applicatio Ecclesiae ministerio et auctoritati 
commissa sit , sic facile adstruimus. 

47. De Christi meritis satisfactoriis superabundantibus 
nemo est qui dubitet , imo adversarii adeo admittunt , ut 
veluti Christo injuriosas rejiciant omnes satisfactiones no- 
stras. Pars igitur essentialis thesauri in tuto est. Dari prae- 
terea satisfactoria et quidem superabundantia ac impetrato - 
ria sanctorum merita nemo sanus inficias ibit , qui secum 
animo reputet quanta ss. Virgo perpessa sit, quot sustinuerint 
martyres , nec non viri sanctitate conspicui , qui iu Eccle- 
sia quovis tempore floruerunt. Certe s. Ambrosius iu lib.l. 
De Poenitentia c. 15. n. 39. seqq. et s. Jo. Chrysostomus 
quem paulo post afferemus , non solum merita haec su- 
perabundautia agnoscunt , sed extollunt iliorum vim ad pec- 
catorum nostrorum poenas expungendas. 

48. Unum igitur superest ut evincamus, ejusmodi sci- 
licet thesauri applicationem Ecclesiae ministerio et aucto- 
ritati commissam esse. Id autem constat ex Apostoli ver- 
bis 2. ( ^or. 5, 18. Dedit (Deus) nobis ministerium reconci - 

liat ion is , nempe tum quoad culpam et poenam aeternam 
per sacramenta, tum quoad poenam temporalem etiam extra 
sacramenta. Siquidem generalissima sunt, ac modum onmcm 
reconciliationis includunt. Ac reipsa utraque ratione Eccle- 
sia ministerium istud semper implevit. 

49. His pondus adjicit dogma de communione sancto- 
rum , cui innixus Apostolus 2. Cor. 8,4. sic divites Corin- 
thios ad pauperum Hierosolymitanorum inopiam sublevau- 
dam excitabat : In praesenti tempore vestra abundantia eorum 
inopiam suppleat , ut et illorum abundantia vestrae inopiae, sit 
supplementum , et Jiat aequalitas. Haec autem aequalitas seu 
aequatio nounisi in satisfactionibus fieri potest , siquidem 
merita personalia sunt , nec alteri communicari possunt. 

DIFFICULTATES 

50. Obj. I® Quidquid de Christo sit , certum est san- 
ctos abundantem operum suorum mercedem retulisse ; 
2° uumquam in animo habuisse praeter propria etiam aliena 
solvere debita. 3° Cura Christus praeterea abunde pro debitis 
nostris sub quovis respectu satisfecerit , non possunt san- 
ctorum satisfactiones non esse Christo injuriosae, aut saltem 
supcrjluac in commentitio thesauro barbaris temporibus ex- 
cogitato. 4® Praeclare proinde s. Leo M. Epist. 124. ad Pa- 
laestinos scribebat : Quamvis multorum sanctorum in conspectu 
Domini pretiosa mors fuerit , nullius tamen insontis occisio pro- 
pitiatio fuit mundi. Accepere justi , non dederunt coronas ... 
nec alterius quisquam debitum suo fine persolvit. 5° Hinc sine 
blasphemia admitti nequit cumulus aut adminiculum ex san- 
ctorum meritis exurgens, quodque adjiciatur meritis Christi, 

et illorum sanguinis cum Christi sanguine profana permi- 

\ 

xtio. Ergo. 

51. Resp. Ad l m , D. Prout opera meritoria fuerunt, C. 
prout fuerunt satisfactoria A r . Merces enim sequitur meri- 
tum , satisfactio debitum. 

52. Ad 2 m , D. Expresse, seu intentione explicita , Tr. 
implicita aut virtuali N. Cum enim sancti charitate flagrent, 

ita sunt comparati , ut velint meliori qua possunt ratione 
ceteros juvare ; eo vel magis quod subsint Ecclesiae cujus 
voluntati ac intentioni sc et opera sua committunt. 

53. Ad 3 m , IVeg. quoad omnes partes. Nam satisfactio- 
nes sanctorum non sunt injuriosae satisfactioni Christi , ea- 
dem ratione ac non sunt injuriosae Christo interpellationes 
sanctorum , saltem viventium , quas ipsi adversarii admit- 
tunt. Siquidem non adjiciuntur satisfactioni Christi sancto- 
rum satisfactiones ad augendum illius valorem , quod esset 
absurdum , sed ut nobis applicetur satisfactio Christi ube- 
rius , prout opera et satisfactiones justorum media sunt 
ad illius applicationem. In radice omnia pendent a satisfa- 
ctione Christi , quae si abesset , nullius valoris essent sive 
nostrae , sive satisfactiones sanctorum. Ergo quin satisfa- 
ctiones sanctorum injuriosae sint satisfactioni Christi eam 
summopere commendant. Non sunt inutiles , quemadmodum 
non sunt inutiles satisfactiones nostrae , quia quamvis sa- 
tisfactio Christi sit infinita , nobis tamen non applicatur nisi 
modo finito , ct pro ratione satisfactionum nostrarum , et 
satisfactionum sanctorum. Non est demum novitium inven- 
tum thesaurus Ecclesiae , neque in se , neque quoad nomen 
ipsum. Utrumque enim invenimus apud patres , inter quos 
s. Jo. Chrysostomus in Homil. in SS. MM. Juventinum et Va- 
ximinum ita scribit : Ejusmodi est thesaurus ecclesiae , 
novas et veteres habet margaritas , sed una omnium est pul- 
chritudo . . . Temporis diuturnitate opes f quae ad corpora spe- 
ctant , facile intereunt ... at non sic se res habet in spiritua- 
libus thesauris. 

54. Ad 4"\ D. Loquens de redemptione ac satisfactio- 
ne de condigno , C. secus N. Nil aliud significat s. Leo in 
objecto loco , quam soli Christo nos in acceptis referre 
debere redemptionem nostram et satisfactionem de condi- 
gno pro peccatis nostris ; quod nemo catholicorum in du- 
bium revocavit. Verum haec satisfactio non excludit satis- 
factiones quas de congruo , et quidem ex Christi meritis , 
Deo offerunt justi viventes pro aliis satisfactiones , et sa- 

tisfactiones sanctorum pro nobis. Ergo extra rem nobis a 
Calvino objiciuntur s. Leonis verba. 

55. Ad 5 m , D. in sensu exposito ad modum cumuli seu 
adminiculi adjiciuntur satisfactiones sanctorum satisfactioni 
Christi , ut scilicet haec nobis uberius applicetur , C. ad 
conflandum thesaurum ut inde augeatur illius valor IV. Ila- 
que nulla fit sanguinis cum sanguine permixtio, uti ad- 
versarii comminiscuntur ; neque adduntur satisfactiones san- 
ctorum satisfactioni Christi , ut exurgat ulterior valor , sed 
uti media ponuntur ad applicationem satisfactionis Christi, 
ct hoc etiam de congruo , non de condigno , uti pro se 
hanc rationem habent merita ct satisfactiones justorum , 
prout exposuimus ; quae praeterea vim habent ex Christi 
meritis solutionis et satisfactionis sive pro nobis , sive pro 
aliis , cum interposito autem memorato discrimine. Exin- 
de patet difficultates oriri ex perperam exposita doctri- 
na catholica. 


PROPOSITIO IV. 

Indulgentiae applicari etiam possunt per modum 
suffragii animabus in Purgatorio degentibus 

56. Certa haec propositio est ej usque contradictoria est 
temeraria. Etenim Pius VI. in sua Const. Auctorem fidei has 
synodi Pistoriensis propositiones proscripsit, nempe 24. Item 
in eo quod superaddit (synodus) , luctuosius adhuc esse, quod 
chimaerica isthaec applicatio transferri volita sit in defunctos ; 
quae declaratur falsa , temeraria, piarum aurium offensiva , 
in Rom. Pontifices et in praxim et sensum universalis Ecclesiae 
injuriosa , inducens in errorem haereticali nota in Petro de 
Osma confixum , iterum damnatum in ari. 22. Lutheri ,• et 43. 
In eo demum , quod impudentissime invehitur in tabellas indul- 
gentiarum, altaria privilegiata etc. temeraria etc. 

57. Diximus per modum suffragii , quia cum jurisdictio- 
nem Ecclesia non habeat in purgantes animas , ideo indul- 
gentiae quae in earum solamen ab Ecclesia conceduntur , 

non habent nisi viin impetrationis una cuin solutione pre- 
tii , seu satisfactionum quas Ecclesia ex thesauro suo au- 
ctoritate qua pollet Deo offert , ut ipse pro sua misericordia 
dignetur illarum intuitu vel totam vel partem illius poenae 
luendae ad integram satisfactionem condonare. 

58. Quo sensu nihil habet enunciata propositio , quod 
cordato viro non probetur. Etenim ejus veritatem evincunt 
1° argumenta omnia quibus catholici ostendunt viventium 
suffragia defunctis prodesse; 2° dogma De communione san- 
ctorum; Neque enim , iuquit s. Augustinus De civit . Dei lib. 1 1 . 
c. 9. n. 1 piorum animae mortuorum separantur ab Eccle- 
sia . . . Cur enim Jiunt ista , nisi quia fideles etiam defuncti 
membra ejus sunt ? Hinc s. Tbomas Suppi, q. 7 1 . art. 10. scri- 
bit : Non est aliqua ratio , quare Ecclesia transferre possit 
communia merita , quibus indulgentiae innituntur in vivos et 
non in mortuos; 3° evincit Bom. Pontificum auctoritas et 
agendi ratio. Etenim Joanues VIII. an. 878. et Joannes IX. 
an. 900 Indulgentias in defunctorum suffragium concesse- 
runt apud Mabillonium Pref. ad sec.J / 1 .Benedictin. Sixtus IV. 
in Const. Licet ea, Petri de Osma propositionem hanc con- 
fixit: Roynanus Pontifex Purgatorii poenam remittere non potest; 
et Leo X. art. 22. Lutheri : Indulgentiae nec sunt necessariae 
nec utiles mortuis. 4° Eam demum evincit universalis Ec- 
clesiae sensus et praxis , quae ab immemorabili consuevit 
indulgentias in suffragium defunctorum largiri. Jam vero 
juxta celebrem s. Augustini regulam : St quid universa per 
orbem frequentat Ecclesia > quin ita faciendum sit , disputare , 
visolentissimae insaniae est. Ergo. 

DIFFICULTATES 

59. Obj. 1° Cone. Tridentinum Leonis X. censuram la- 
tam in art. 22. Lutheri non confirmavit. 2° Sane non ap- 
paret in quo differat indulgentia per modum suffragii con- 
cessa a quavis oratione, quae fiat pro defunctis. 3° Praeser- 
tim cum incertum sit, utrum Deus acceptet ejusmodi indul- 
gentias in favorem defunctorum oblatas. 4° Mirum proinde 

est dari a Rom. Pontificibus indulgentias plenarias , ita ut 
si in altari privilegiato sacrum fiat , possit alicujus anima 
a lustrico carcero liberari. Ergo. 

60. Resp. Ad l m , D. Expresse , Tr. tacite et aerpii va- 
lenter A T . Etenim concilium usum qui obtinebat concedendi 
indulgentias retinendum esse declarat , et populo christiano 
eum maxime salutarem esse sub anathemate constituit. Por- 
ro notus erat concilio in universa Ecclesia et in propriis 
Tridentinorum patrum dioecesibus usas receptus concessio- 
nis indulgentiarum pro defunctis ; nota praeterea eidem 
concilio erant antiqua Joannis VIII. et Paschalis I. exem- 
pla , ac recentiora Clementis VII. et Julii III. sub quo 
concilium celebrabatur, earundem indulgentiarum; comper- 
ta eidem erat censura Sixti IV. propositionis Petri de Osma. 
Cum igitur juxta vigentem usum concilium probaverit in- 
dulgentias easque maxime salutares declaraverit , in suo de- 
creto etiam complexum est et confirmavit censuram a Leo- 
ne X. latam in art. 22. Lutheri. 

61. Ad 2 m , Resp. Magnum interesse discrimen inter 
nudam orationem pro defunctis et indulgentias in eorum 
suffragium concessas ; nam qui orat non offert solutionem 
debiti , contra vero per indulgentias praeter impetrationem 
offertur et quidem ex officio ab Ecclesia quantum opus est 
ad debiti ^olutionem ex satisfactionibus Christi et sanctorum. 

62. Ad 3 m , D. Incertum est in particulari, Tr. in ge- 
nere IV. Nam Deus profecto ratum habet quod ab Ecclesia 
ejus nomine et auctoritate fit. Hinc si nihil obstat , ceteris 
paribus , magis prodest indulgentia illi pro quo concedi- 
tur , quam aliis. 

63. Ad 4 m , /). Si perperam intelligatur , C. si rite /V. 
Hoc fundamento , inquit Benedictus XIV. in sua Instit. XVI. 
n . 15 . , Innititur summus Pontifex , cum prwilegiatas aras 
declarat , ut pro Missae celebratione , quae in illis indicitur 
ad expiandam defuncti alicujus animam , thesauri ecclesiastici 
eam partem tribuit per modum suffragii , quae, satis est , ut 
eadem anima , si Deo placitum sit , a Purgatorii cruciatibus 

expietur , uti Gregarius XIII. explicat , cum privilegiatum 
altare Metropolitanae Bononiensi largitus est. De Berlendis 
in op. De oblationibus ad altare par. 2. §. 10. n. 4. antiqua 
ac recentia monumenta exhibet ejusmodi altarium , quae 
privilegiata nuncupantur. 

In Indulgentiarum doctrinam Scholia 

64 . Nonnulla heic breviter complectemur , quae ad in- 
dulgentias ipsas spectant, ad earum ministrum et subjectum. 

65. Ac 1. Inquiri solet utrum indulgentia solutio po- 
tius quam absolutio dicenda sit. Si sermo sit de indulgentiis 
quae viventibus conceduntur , rationem babent absolutio- 
nis et solutionis , absolutionis respectu dantis , solutionis 
respectu recipientis. Si vero agatur de indulgentiis qnae 
pro defunctis dantur , solutiones tantum censendae sunt. 

66. Indulgentia alia est plenaria alia partialis . Plenaria 
ea est qua tota illa satisfactio persolvenda remittitur, quae 
vi clavium remitti potest. Ad indulgentiam plenariam re- 
fertur Jubilaeum , quod iutegrae poenarum remissioni ad- 
jicit nonnullas peculiares facultates absolvendi ex. gr. a 
casibus reservatis , a censuris , commutandi aut relaxandi 
vota etc. Primus qui Jubilaeum instituisse censetur, est Bo- 
nifacius VIII. an. 1300. alii a Silvestro II. an. 1000. illud 
repetendum existimant; imo nonnulli illius vestigia depre- 
hendere visi sunt initio sec. III. apud Eusebii Chronicon ad 
an. 204. et 206., ast labile nimis videtur hoc fundamentum. 
Itaque Bonifacius VIII. constituit ut quolibet anno cente- 
simo redeunte Jubilaeum celebraretur; Clemens VI. reduxit 
hunc cyclum ad an. 50. , Gregorius XI. ad an. 33. donec 
tandem Paulus III. et Sixtus IV. eum revocaverunt ad 
an. 25. qui mos adhuc perseverat. 

67. Indulgentia partialis ea est , qua pars tantum su- 
beundae temporalis poenae relaxatur ; e. g. tot annorum, 
quadragenarum , aut dierum. Quae ratio indulgentiae con- 
cedendae alludit , ut innuimus , ad formulas illas , qui- 
bus poenitentiae canonicae pars quae ad normam canonum 

aut poenitentialium pro singulis peccatis constituta erat , 
remitti solebat. Huc etiam spectant carenae quae a carendo 
dictae sunt , eo quod ilii qui huic poenitentiae subjicie- 
bantur omnibus, praeter panem et aquam , carere deberent. 

68. II. Quoad indulgentiae ministrum , ' ratum penes 
omnes est Rom. Pontificem , utpote supremum Ecclesiae 
caput , posse Christifidelibus omnibus plenariam indulgen- 
tiam concedere. Proinde Martinus V. in conc. Constantiensi 
constituit, ut wicleffitae atque hussitae redeuntes ad Ec- 
clesiae unitatem interrogarentur , utrum crederent , quod 
Papa omnibus christianis vere contritis et confessis ex cama 
pia et justa possit concedere indulgentias ; item , utrum cre- 
dant, quod singuli episcopi suis subditis secundum limitatio - 
nem canonum hujusmodi indulgentias concedere possint. Haec 
autem limitatio facta est in conc. Lateranensi IV. qt sci- 
licet in dedicatione Ecclesiae non extendatur episcopi in- 
dulgentia ultra annum , et ultra 40. dies in aliis casibus. 

t 

Quo decreto , ait Pius VI. in Brevi Super soliditate , refu- 
tatur error Eybel , dum perperam disserens de indulgentiis , 
scribere ausus est , quemlibet episcopum pari modo atque Pa- 
pam posse indulgentias concedere. Eandem erroneam conse- 
cutionem ex falsis principiis pariter nonnulli alii neoterici 
deduxerunt. 

69. Sed jam de subjecto deque conditionibus quae ad 
lucrandas indulgentias requiruntur, pauca subjicienda sunt. 
Tam viventes quam defunctos subjecta capacia indulgen- 
tiarum esse ex iis quae disseruimus abunde liquet. Hoc 
tamen inter utrosque interponitur discrimen , quod respe- 
ctu viventium infallibilis sit indulgentiae effectus si nihil 
obstet aut cx parte dantis , aut ex parte recipientis aut ex 
parte causae , cum illa vera sit absolutio ac solutio quae 
ex vi clavium divinitus Ecclesiae collatarum provenit. Ast 
non ita certus est hic effectus respectu defunctorum, cum 
non juridice istis concedatur indulgentia , qui subditi Ec- 
clesiae jam esse desierunt , adeoque per modum suffragii 
ipsis conferatur ut mera debiti solutio. Item viventibus 

primario et directe conceditur indulgentia , eo quod ipsi ea 
praestare possint , quorum causa indulgentia tribuitur , se- 
cus ac contingat defunctis , quibus propterea nonnisi secun- 
dario et indirecte indulgentia conceditur. 

70. Indulgentiae , inquit s. Thomas in Suppi, q. 95. 
ar. 2. , tantum valent , quantum praedicantur , dummodo ex 
parte dantis sit auctoritas , et ex parte suscipientis charilas , 
et ex parte causae pietas , quae comprehendit honorem Dei cl 
proximi utilitatem. 

7 1 . De auctoritate in dante satis diximus ; quoad su- 
scipientes duae exiguntur conditiones ad indulgentias lu- 
crandas ; quarum prior est status gratiae , cum nemo pos- 
sit a poena temporali absolvi , qui poena aeterna adhuc 
illigatus est. Sic immunes suscipientes esse debent etiam 
a culpa levi , quoad remissionem illius poenae quae eidem 
respondet ; ad hoc autem , nisi aliud praescribatur , suffi- 
cit contritio. Solent idcirco Pontifices indulgentias elargiri 
vere poenitentibus et contritis. Posterior conditio est positio 
operum quae a largiente indulgentias assignantur. Nonnulli 
praeter duas has conditiones requirunt a suscipiente cha - 
ritatem eximiam; ast si ita esset, cuin ejusmodi charitas 
omnia deleat, nihil prorsus iudulgentia daretur ; intendunt 
tamen magnum aliquid dare per indulgentias Ecclesiae pa- 
stores, quod non a charitate, sed a potestate clavium pendeat. 

72. Exposci demum ad indulgentiae valorem causam 
aliquam ex conc. Lateranensi IV. colligitur, dura ait: Per 
indiscretas et supcrjluas indulgentias claves Ecclesiae contemnun- 
tur , et poenitentialis satisfactio enervatur; nec non ex s. Cy- 
priano , a quo in lib. De lapsis ejusmodi inconsulta indul- 
gentiae largitio dicitur irrita ei falsa pax , periculosa dan- 
tibus et nihil accipientibus profutura. Non est tamen a susci- 
pientibus judicium ferendum , utrum intervenerit justa haec 
causa , dum indulgentia tribuitur , sed ipsorum tantum est 
grati animi sensu beneficia quae a superioribus legitimis con- 
feruntur , exosculari . 

Ac de indulgentiis hactenus. 

1. Oacramentum Extremae Unctionis non modo poe- 
nitentiae , sed etiam totius Christianae vitae, quae ut conc. 
Tri dentinum loquitur , perpetua poenitentia esse debet , a 
patribus consummativum existimatum est. Variis nominibus 
insignitum fuit tum a Graecis tum a Latinis aut ratione 
materiae , aut formae , aut subjecti boc sacramentum. Nam 
vel Oleum sanctum , vel Oratio Olei , seu Oratio cum unctio- 
ne conjuncta , vel Oleum infirmorum passim nuncupatum est. 
Demum ratione temporis quo administratur, sec. XII. uti 
observat Mabillonius Prae/, in sec. 1. Bencdictinor . n. 98. 
Sacramentum Extremae Unctionis , aut sacramentum exeun- 
tium vocari coepit. Definiri autem solet : Sacramentum No- 
vae Legis a Christo Domino institutum , quo per unctionem 
olei benedicti et orationem seu formam praescriptam , sacer- 
dotum ministerio baptizatis graviter aegrotantibus gratia con- 
fertur , qua peccata et eorum reliquiae absterguntur , vires 
augentur ad daemonis insidias superandas , atque ad morbi 
incommoda patienter ferenda , et , si animae saluti expedive- 
rit y valetudo corporis restituitur. 

‘2. Haec definitio praeter sacramenti veritatem , ejus- 
dem complectitur partes omnes , subjectum scilicet , ma- 
teriam , formam et effectum ; quae omnia his canonibus 
singillatim a conc. Tridentino sess. 14. sancita sunt. Can.l. 
Si quis dixerit Extremam Unctionem non esse vere et proprie 
sacramentum a Christo Domino Nostro institutum et a b. Ja- 
cobo Apostolo promulgatum , sed ritum tantum receptum a 

patribus , aut figmentum humanum ; anathema sit. Can. 2. 
Si quis dixerit , sacram infirmorum Unctionem non conferre 
gratiam , nec remittere peccata , nec alleviare infirmos ; sed 
jam cessasse , quasi olim tantum fuerit gratia curationum ; 
anath. sit. Can. 3. Si quis dixerit, Extremae Unctionis ritum 
et usum , quem observat sancta Romana Ecclesia , repugnare 
sententiae b. Jacobi Apostoli , ideoque eum mutandum , posse- 
que a Christianis absque peccato contemni ; anath. sit. Can .4. 
Si quis dixerit, presbyteros Ecclesiae , quos b. Jacobus ad- 
ducendos esse ad infirmum inungendum hortatur , non esse sa- 
cerdotes ab Episcopo ordinatos , sed aetate seniores , ob idque 
proprium Extremae Unctionis ministrum non esse solum sacer- 
dotem ; anath. sit. 

3. Cum autem ex constituta vindicataque sacramenti 
veritate , cetera fluant , propositum propterea nobis est 
prius illud praestare , deinde vero reliqua appositis scho- 
liis illustrare. 


CAPUT I. 

DE VERITATE SACRAMENTI EXTREMAE UNCTIONIS 

4. Non satis constat antiquiores haereticos veritatem 
hujus sacramenti inficiatos esse. Lutherus proinde atque 
Calvinus primi jure censentur , qui cum suis asseclis , ac 
progenitis deinde sectis e sacramentorum albo Extremam 
Unctionem expunxerint ; juxta Lutherum enim ea est delira- 
mentum, juxta Calvinum histrionica hypocrisis . Contra quos 
omnes sit : 

PROPOSITIO 

Extrema Unctio est vere et proprie sacramentum 
a Christo D. N. institutum , et a b. Jacobo 
Apostolo promulgatim 

5. De fide esse hanc propositionem constat ex adducto 
can. 1. conc. Tridentini. Ex utroque revelationis fonte , 
Scriptura et traditione ejus evincitur veritas. Etenim s. Ja- 

cobus apostolus Epist. cap. 5. haec scribit : Infirmatur quis 
in vobis ? Inducat presbyteros Ecclesiae , et orent super eum , 
ungentes eum oleo in nomine Damini , et oratio fidei salvabit 
infirmum , et alleviabit eum Dominus , et si in peccatis sit , 
remittentur ei. Jam vero in his verbis tria illa, quae omnium 
consensu requiruntur ac sufficiunt ad sacramentum consti- 
tuendum inveniuntur ; nempe ritus sensibilis in olei un- 
ctione eique adnexa oratione seu forma ; gratiae promissio 
tum in alleviatione tum in peccatorum remissione; ac proin- 
de divina institutio ex qua sola potest gratia derivari una 
cum recensitis aliis a Jacobo effectibus. Agnoscenda igitur 
est in hac unctione sacramenti diguitas. 

6. l)c traditione testes locupletissimi patres sunt , et 
Ecclesiae praxis. Loquens Origenes de poenitentia Hom. 2. 
in Levitic cujus perfectio, ut diximus, Extrema Unctio spe- 
ctata est , scribit : In quo impletur et illud , quod Jacobus 
Apostolus dixit: Si quis autem infirmatur , vocet presbyte- 
ros etc. Sic etiam Victor Antiochenus IV. seculi scriptor in 
Comment. in Mare, in quo collegit quidquid antiquiores in- 
terpretes et patres scripserant , haec habet ad cap. 6. 
ejusdem Evangelii : Interim, quae Apostolus Jacobus in sua 
canonica narrat ab his non dissentiunt ; scribit enim : Infir- 
matur quis in vobis etc. Et s. Jo. Chrysostomus lib. 3. De 
Sacerdot. loquens de potestate qua sacerdotes divinitus pol- 
lent remittendorum peccatorum ait : Neque enim tantum cum 
nos regenerant , sed etiam post regenerationem admissa pec- 
cata condonare possunt. Nam infirmatur , inquit ( Apostolus ) , 
quis in vobis advocet presbyteros etc. Omissis porro magno 
numero insequentibus patribus sive Graecis sive Latinis , 
qui afferri possent , res plane conficitur ex Innocentio I. 
qui in Epist. ad Decentium c. 8. scribit : Non est dubium 
(verba Jacobi) de fidelibus aegrotantibus accipi vel intelligi 
debere , qui sancto oleo Chrismatis perungi possunt , quo ab 
episcopo confecto , non solum sacerdotibus sed et omnibus uti 
Christianis licet , in sua aut suorum necessitate inungendo ... 
poenitentibus istud infundi non potest , quia genus est sacra - 

menti. Nam quibus reliqua sacramenta negantur , quomodo 
unum genus putatur posse concedi ? Ex quibus verbis mani» 
feste constat agi de re notissima , ac de vero et proprio 
sacramento , cum non alia de causa negandam hanc un- 
ctionem poenitentibus affirmet, nisi quia sacramentum est. 

7. De utriusque vero Ecclesiae Orientalis et Occiden- 
talis praxi tot documenta sunt , quot supersunt Orienta- 
lium Euchologia a Renaudotio collecta , et Sacramentaria 
ac Ritualia Occidentalium incipiendo a s. Gregorio M. usque 
ad postrema haec tempora collecta a Martenio. Hinc se- 
ctae omnes antiquae sacramentum istud adhuc et agnoscunt 
et servant. Hac luce perculsi non pauci demum recentio- 
res protestantes non modo ritum hunc summis laudibus 
extollunt , sed nec abnuunt inter sacramenta recensere, uti 
Leibnitzius , Anunon , Augusti , aliique passim. 

DIFFICULTATES 

8. I. Obj. 1° Ex catholicis ipsis non defuere, qui ne- 
gaverint Jacobaeam Unctionem ad sacramentum transferri 
posse , uti eard. Cajetanus in Comia, in hunc loc. 2° Sane 
de eadem Unctione loquitur Jacobus , dc qua scribit Mar- 
cus c. 6, 13. Ungebant (apostoli) multos aegros ct sanabant, 
quae certo non erat nisi gratia curationum. 3° Jacobus prae- 
terea hujus Unctionis effectus enumerans , prius recenset 
illos qui ad corpus : allcviabit eum Dominus ; deinde 4° et 
quidem hypothetice illos qui ad animam spectant : et si in 
peccatis sit , remittentur ei. 3° Si tamen de effectu spirituali 
hic sermo sit , ac non potius de morbis ipsis , qui spe- 
ctabantur vclut peccatorum effectus , hinc morbo curato, 
peccatum remissum dicebatur. Ergo. 

9. Resp. Ad. l m , />. Quin negaverint hujus sacramenti 
veritatem , Tr. vel C. eam negando N. Itaque solus card. 
Cajetanus ex catholicis est , qui contra sensum totius an- 
tiquitatis , omnesque sauae exegeseos regulas inficiatus fue- 
rit Jacobum locutum esse de sacramentali Unctione , et qui- 
dem ante conc. Tridcntinum. Haec proinde expositio , ut 

alia uou pauca, in nova Operam hujus Cardinalis editione 
Romana jussu s. Pii V. expuncta sunt ; nec ullum habuit 
hac in re sectatorem. Ejus commentaria pedibus pavonicis 
comparata sunt. Nec unquam Cajetanus inficiatus est veri- 
tatem sacramenti Extremae Unctionis. 

10. Ad 2 ra , I). Loquitur Jacobus de eadem Unctione 
materiali de qua Marcus , C. de eadem formali N. Unctio 
enim de qua Marcus , habuit diversum plane ministrum , ac 
subjectum , atque diversos effectus. Cum tamen illa figura 
fuerit hujus sacramenti , ideo hoc per illam insinuatum do- 
cet Tridentinum. 

1 1 . Ad 3 ro , I). Ita poscente orationis serie , et quia 
notior est ejusmodi effectus , C. ad insinuandum corporis 
salutem primarium esse hujus sacramenti effectum N. Post- 
quam enim Jacobus locutus est de inlirmitate, orationis se- 
ries quodammodo poscebat ut immediate de restitutione 
salutis dissereret , eo vel magis quod hic effectus notior sit 
utpote sensibilis. Ceterum non desunt in Scripturis exempla 
in quibus prius effectus minus principalis commemoretur 
quam potior et primarius, sic ex. gr. Matth. 19, ‘29. le- 
gitur : Centuplum accipiet , cl vitam aeternam possidebit . 

12. Ad 4 m , Vel N. cum pluribus exemplis biblicis con- 
stet particulam si haud signilicare conditionem , sed rei 
certae confirmationem , uti patet ex eodem Jacoho 1,5. 
St quis vestrum indiget sapientia , postulet a Deo. Vel D. Ex 
parte suscipientis , C. ex parte sacramenti N. Nam etsi nulla 
infirmus remittenda peccata haberet , sacramentum tamen 
non careret effectu suo , qui est gratia , ac per eam animi 
alie viat io et erectio, patientia in tolerandis corporis morbis, 
fortitudo in superandis Daemonis insidiis. 

13. Ad 5'", Neg. Si enim per synechdochen morbi , pec- 
cata vocarentur a Jacoho , hic absurdus sensus exurgeret ex 
Jacobi verbis : Infirmatus quis in vobis ? . . . et si in peccatis 
sit, remittentur ei , nempe: Est aliquis vestrum in morbis? ... 
St in morbis sit remittentur ei. Quod nemo sanus admittet. 

1 i. Inst. Fieri nequit ut in Unctione Jacobaea agnosca- 

tur Extrema Unctio Ecclesiae Romanae. Etenim 1° Ex Apo- 
stolo infirmi omnes indiscriminatim ungi possunt , in Ro- 
mana Ecclesia non inunguntur nisi extremo morbo labo- 
rantes. 2" Adjumentum sanitatis a Jacobo exhibetur , ab 
Ecclesia praesidium et adjumentum pacatius moriendi. 3° Il- 
la a pluribus presbyteris facienda erat , haec ab unico fit . 
4° Illa depellebat morbos, haec nullo modo depellit. 5°Ja- 
cobus effectus Unctionis tribuit vi orationis dicens : Et ora- 
tio fidei salvabit infirmum ; ac proinde omnes adhortatur ad 
orationem frequentandam cujus efficaciam commendat , ad- 
jiciens : Et orate pro invicem ut salvemini ; multum enim 
valet deprecatio justi assidua ; ex Ecclesiae autem doctrina , 
sacramentum effectum producit ex opere operato . Ergo. 

15. Resp. N. A. Ad 1 CT , prob. Neg. ut patet tum ex 
vi graecorum verborum quibus Apostolus usus est , quibus- 
que significantur aegroti viribus et robore destituti , ac 
valde seu graviter morbo laborantes ; tum ex eo quod agat 
de infirmis ad quos advocandi sunt presbyteri , alioquin 
se ad presbyteros conferre possent. 

lb. Ad 2 m , Neg. Sed utrumque adjumentum ad salutem 
animae et corporis exhibetur ab Apostolo dicente: Alie - 
viabit eum Dominus , et si in peccatis sit , remittentur ei. 

17. Ad 3", D. Si Apostolus numerum vocandorum si- 
gnificare voluisset , Tr. si qualitatem N. Tantundem enim 
valet haec locutio , Inducat presbyteros Ecclesiae , ac indu- 
cat aliquem de Ecclesiae presbyteris ; uti nos dicimus : qui 
infirmus est accersat medicos. Quo sensu ait Christus le- 
prosis Luc. 17, 14. Ostendite vos sacerdotibus , cum tamen 
ex Levit. 14, 2. satis esset ut uni sacerdotum se ostende- 
rent. Ceterum optandum esset ut plurcs hujus sacramenti 
administrationi assisterent , et orarent. Ast id fieri saepe 
nequit in villis et pagis ubi plures difficile est sacerdotes 
reperiri. 

18. Ad 4 m , D. Non semper hoc sacramentum morbos 
depellit , C. numquam N. Identidem enim infirmi post Un- 
ctionem convalescunt. Deinde hic effectus subordinalus est 


Digitized by Google 


C.AP. I. DE VERITATE SACRAMENTI ETC. 24! 

animae saluti. Neque constat onmes convaluisse qui aetate 
s. Jacobi inungebantur. 

19. Ad 5 m , D. Jacobus Unctionis effectus tribuit ora- 
tioni jidei tanquam hujus sacramenti formae , C. tanquam 
nudae orationi N. Sic enim verba Apostoli intellexit Ee- 
clesia , quae Unctionem illam deduxit in praxim. Ideo vero 
Jidei oratio dicitur , quia fidem excitat in suscipiente, quia 
fidem exigit, ut cum fructu suscipiatur hoc sacramentum, 
et quia innititur Ecclesiae fidei. Nec obstat Jacobum in 
vers. insequenti orationem commendare ; nam hoc ipso 
quod mentionem orationis injecerat , occasionem sumpsit 
novae exhortationis faciendae , ut solet , et fatentur ipsi 
interpretes protestantes apud Pott in comment. in hunc Ioc. 

20. II. Obj. V Apud patres quatuor priorum scculo- 
rum nulla occurrit Extremae Unctionis mentio , prout de 
percepto a Sanctis hoc sacramento nullam mentionem faciunt 
biographi a sec. V. ad sec. IX. 2° Quae ex Origeue adduci 
soleut ad poenitentiam referuntur, non autem ad Extremam 
Unctionem. 3" Imo Irenaeus eam tribuit valentinianis Covt. 
Haeres, lib.l. c.2l. n.5. Epiphauius vero Haeres. 36. n. 2. et 
Augustinus De haeresib. n. 16. eandem adseribunt heraeleo- 
nitis , Theodoretus vero lib. 1 . Haeretic. fabul. n. 1 1 . eam 
recenset inter errores archonticorum. 4° Sane Decentius epi- 
scopus Eugubinus de hoc sacramento dubitavit , ad quod 
dubium excutiendum consuluit Innocentium. Ergo. 

21. Resp. Ad l m , Neg. Siquidem ex sec. III. adduxi- 
mus Origcnem , cx IY. et V. Victorem Antiochenum , Chry- 
sostomum, Innocentium, quibus addere possumus Cyrillum 
Alex. lib. 6. De adorat, in Spiritu et veritate , Possidium 
iu Vita s. Augustini c. 27. GregoriumM. in lib. Sacramentor . 
aliosque non paucos , qui de Extrema Unctione tanquam 
de re notissima loquuntur. Sic etiam falsum est biographos 
a Y. ad IX. seculum de administrato hoc sacramento siluis- 
se. Etenim de Nepotiano refert Gregorius Turonensis in 
Hist. Eccles . Francor. lib. 1 . c.4 1 . Extrema Unctione eum ab 
Artcmio Alvcruorum episcopo scc. V. labente linitum esse ; 

Vol. IV. 16 

sic etiam de s. Eugendo abbate an. 510. legimus in ejus 
biographia inunctum fuisse ; prout inuncta est a sacerdotibus 
oleo sancto s. Chlotildes regina, ut in ejus vita scribitur, 
ut plura alia praeteream exempla eorum , qui ante sec.IX. 
inuncti sancto oleo sunt ante obitum , collecta a Chardon 
in Hist. sacram. Extremae Unet. Quod si minus frequens an- 
terioribus seculis de collata Extrema Unctione mentio oc- 
currit , plures causae assignari possunt, petitae sive ex di- 
sciplina arcani , sive ex baptismi dilatione usque ad mor- 
tem, sive ex plurimorum martyrio, sive denique ex eo quod 
ab ea excluderentur qui publicae poenitentiae addicti erant, 
aut vitam innocentem transegissent , ut constat ex vita 
s. Adelhardi. 

22. Ad 2 m , /V. Siquidem Origenes duplici ratione hoc 
sacramentum a poenitentia distinguit , tum scilicet quod 
olei unctione et quidem solis infirmis administraretur, tura 
quod per poenitentiam graviora , per Extremam Unctionem 
leviora peccata remitterentur. 

23. Ad 3 ra , D. Tribuerunt objecti scriptores haereticis 
Unctionem superstitiosam, C. qualem Ecclesia adhibet /V. 
Haeretici illi qui deseruerant veritatem, eam saltem, ut fit, 
imitari voluerunt , sed haereticorum more qui temerant ea 
etiam quae sanctissima sunt. A deoque oleum aqua per- 
mixtum usurpabant , verbis barbaris et ignotis in unctiouis 
ritu utebautur , ne vita functi a principatibus et potesta- 
tibus superioribus detineri possent , uti inter ceteros , re- 
fert s. Irenaeus loc. cit. Nihil porro haec agendi ratio com- 
mune habet cum Extrema Unctione quae in Ecclesia obti- 
nebat ; nisi autem in Ecclesia catholica hoc sacramentum 
obtinuisset , numquam haeretici illi impiam ejusmodi imi- 
tationem excogitassent. 

24. Ad 4 m , Neg. Dubitatio enim Decentii non versa- 
batur circa hujus sacramenti veritatem , sed ut liquet ex 
responsione s. Innocentii unice versabatur circa ministrum 
et subjectum. 

25. Inst. Theologi disceptant circa Extremae Unctionis 

institutionem, materiam, fonnain , ministrum , subjectum 
et effectus. Ergo. 

26. Resp. D. Salva sacramenti veritate , C. hujus de- 
trimento /V. Illam nobis dent adversarii , quoad reliqua 
libere poterunt et ipsi disceptare prout faciunt etiam cum 
agitur de iis , quae ipsi uti vera ac certa admittunt. Quid 
autem verisimilius de singulis propositis articulis censen- 
dum sit , jam patefacimus. 

CAPUT II. 

IN SINGULAS SACRAMENTI EXTREMAE UNCTIONIS 
PARTES SCHOLIA 

27. I. De institutione hujus sacramenti inquiri solet , 
num repeti ea immediate debeat a Christo , an vero ab 
apostolo Jacobo, accepta ad id a Christo auctoritate, aut 
interiori Spiritus Sancti illustratione. Quamvis a scholasticis 
in utramque partein res agitata fuerit , nunc vix est, qui 
post Tridentinum non teueat a Christo immediate hoc sa- 
cramentum institutum et ah Apostolo promulgatum. Adeo- 
que nulli amplius superest ambigendi locus. 

28. II. Circa materiam remotam ex Jacobi verbis eam 
aliam non esse , quam oleum ex olivis expressum , aperte 
colligitur , nec non ex Ecclesiae praxi , et patrum doctrina. 
•Vec obest Chrismatis vocem interdum reperiri , cum agitur 
de hoc sacramento ; siquidem ea adbibetur ad significan- 
dam Unctionem ipsam, quae graoce Chrisma dicitur; vel 
etiam ut nonnullis placet , quod interdum parva balsami 
quantitas oleo admixta fuerit , uti ex aliquot documentis 
colligi posse videtur ; postea vero plane ejusmodi admixtio 
desiit. IJlruin vero de necessitate sacramenti oleum debeat 
esse benedictum, res incerta est. Patres Tridentini sess. 14. 
De Extr. Unctione c. 1 . haec habent : Ex apostolica tradi- 
tione per manus accepta . . . intellexit Ecclesia , materiam esse 
oleum ab episcopo benedictum . Reipsa hujus benedictionis 
jarndiu meminit s. Innocentius. Attamen cx his nondum ap- 

paret utrum haec benedictio provenerit ex praecepto di- 
vino an vero solum ex praecepto ecclesiastico. Hinc non 
pauci, nec ignobiles theologi, censeut eam ex sola institu- 
tione ecclesiastica repetendam esse , adeoque minime ad 
sacramenti essentiam pertinere. Verum consuli dc hoc po- 
test Benedictus XIV. De synodo lib. 8. c. 7. §.4. In praxi 
tutior pars est tenenda. Ex eodem Benedicto XIV. certum 
est oleum infirmorum ex summi Pontilicis expressa aut ta- 
cita concessione posse presbyteros conficere , seu illi con- 
ferre benedictionem , prout adhuc fit a presbyteris orien- 
talibus , quin unquam hac de causa objurgati fuerint. 

29. III. Quoad materiam proximam seu ad partes cor- 
poris inungendas mira semper viguit in Ecclesia varietas. 
Alicubi enim plures , alicubi vero pauciores inungebantur , 
atque adhuc inunguntur corporis partes , uti ostendit do- 
cumentis Martenius op. et loc. cit. §. 8. Interdum nonuisi 
unica pars -inuncta fuit , ut patet ex vita s. Eugendi, cujus 
tantum pectus linitum est. In ipsa Rom, Ecclesia unica pars 
inungitur sub generali formula , si instet mortis periculum. 

30. IV. Eadem ferine varietas viguit circa formam, quae 
ad longum tempus in Ecclesia Latina indicativa fuit. In 
Ecclesia enim Mediolanensi ex ritu Ambrosiano , aetate 
s. Bona venturae haec servabatur : Ungo te oleo sanet if cato in 
nomine Patris ... ut more militis uncti praeparatus ad cer~ 
tamen , aereas possis superare potestates . Sic in Sacramcntario 
Gregoriano a Menardo edito haec pariter forma legitur : 
Ungo te de oleo sancio etc. Martenius plures eosque antiquis- 
simos codices profert in quibus non alia exhibetur forma 
quam indicativa : Ungo te de oleo sanctificato ; ungo oculos, 
ungo pedes etc. Ex his formis pronum est inferre formam de- 
precativam , quidquid nonnulli scholastici et in his Simon- 
net, censuerint , non pertinere ad hujus sacramenti essen- 
tiam ; neque uecesse esse , ut effectus omnes per formam 
significentur , et quemadmodum antiquitus nulla fiebat men- 
tio remissionis peccatorum , sic nulla nunc mentio fit ro- 
boris ac fortitudinis , quae per hoc sacramentum tribuitur 

ad superandas diaboli tentationes et insidias. Haec enim his 
verbis exprimitur : Per istam sanctam unctionem et suam piis - 
simam misericordiam indulgcat tibi Dominus quidquid per vi- 
sum etc. deliquisti. 

31. V. De ministro certum est solos sacerdotes ido- 
neos esse ad hoc sacramentum conferendum , uti definitum 
est a Tridentino innixo verbis Jacobi , et universae tradi- 
tioni atque Ecclesiae praxi. Perperam Basnagius in suis 
Annalibus ad an. 58. n. 10. et Launojus in Explicata tradi- 
tione de Extr. Unet. etc. contenderunt administratam inter- 
dum fuisse sacramentalem hanc Unctionem a diaconis , imo 
et ab ipsis laicisin necessitatis casu. Praecipuum hujus sen- 
tentiae fundamentum in verbis s. Innocentii ad Decentium 
consistit : Sancto oleo chrismatis ab episcopo confecto non so- 
lum sacerdotibus , sed ct omnibus christianis uti licet in sua } 
aut suorum necessitate inungendo. Jam vero hic non loquitur 
summus Pontifex de unctione activa , sed de passiva ; alio- 
quin illud absurdum sequeretur quempiam posse sibi hoc 
sacramentum administrare. Grammatici vero docent gerun- 
dium heic adhibitum ungendo ab aureae latinitatis scripto- 
ribus in sensu passivo interdum usurpari. Nec firmius est 
alterum fundamentum cui innituntur illi auctores , scilicet 
auctoritas Bedae , qui in cap. 5. Epist. s. Jacobi infirmos 
adhortatur, ut ad seniores potius quam ad juniores mi- 
nusve doctos imbecillitatis suae causas deferant ; siquidem 
Beda in sensu mystico verba Jacobi exponit de infirmitate 
spirituali cui alleviandae praeferendi sunt seniores et expe- 
rientia exercitati sacerdotes, si doctrina et prudentia ju- 
nioribus praestent. Exempla demum quae adducunt , non 
de sacramentali sed de ceremoniali unctione intelligi debent. 

32. Jam innuimus perinde esse ad, valorem sacramenti 
sive ab uno , sive a pluribus sacerdotibus Unctio haec fiat. 
Antiquitus passim a pluribus , septem scilicet aut quinque 
administrari consueverat , prout adhuc servatur hic mos 
apud Graecos et Orientales. Attamen non desunt exempla 
ex antiquitate de unico sacerdote , ut patet ex Nepotiano 

inuncto a s. Artemio , atque ex s. Eugendo ab uno inun- 
cto sacerdote. Gravibus de causis sancitum est in Ecclesia 
Latina ut a solo parocho hoc administraretur sacramentum. 
Eas expendit Benedictus XIV. De synodo lib. 8. c. 4. §. 6. 

33. VI. Subjectum Extremae Unctionis sunt soli bapti- 
zati gravique morbo laborantes. Perperam Dallaeus autu- 
mat etiam infantes ct optima valetudine utentes olim inun- 
gi solitos. Etenim praeterquam quod verba Apostoli con- 
trarium omnino suadent , accedit constans Ecclesiae pra- 
xis , cui patres omnes adstipulantur ac rituales libri. Si 
quae occurrunt singularia exempla diversae praxeos, ea vel 
e\ speciali divino instinctu repeti debent , ut legitur in Odi- 
lia factum esse , quae cum bene valens inuncta esset paulo 
post mortua est ; vel ex ignorantia , vel demum ex eodem 
principio , quo senes interdum inungi consueverunt. Quod 
de praxi Graecorum et Orientalium legitur , qui sanos et 
bene valentes inungere solent , Renaudotius ostendit ejus- 
modi unctiones non esse sacra mentales , sed devotionis cau- 
sa frequentatas. 

34. Quamvis nonnisi graviter aegrotantes ungi debeant, 
non tamen usque eo differenda Unctio est , donec in ex- 
tremis , ut ajunt , infirmus reperiatur. Alia enim Ecclesiae 
meas est ; idque adversaretur secundario hujus sacramenti 
effectui , qui est sanitatis restitutio , si animae saluti ex- 
pedierit ; cum enim non per modum miraculi hunc effe- 
ctum Unctio producat , non eo est. protrahenda , ut mi- 
raculum sit necessarium. Ex hoc praeterea abusu fit , ut 
interdum sine adeo salutari sacramento aegroti ex hac vita 
decedant , aut minori cum fructu suscipiant , cum usu sen- 
suum sunt destituti , et ansa praebetur haereticis calumuian- 
di Ecclesiam , quod pinguedine sua semicadavera inficiat , 
ut ait Calvinus. 

35. Olim plerumque ante Viaticum Unctio administra- 
batur. Nunc vero justissimas ob causas fit, ut post Viaticum 
conferatur. 

3G. Effectus denique sacramenti Extremae Unctionis ex 

Tridentino sess. cit. cap. 2. est gratia Spiritus Sancti , cujus 
unctio delicta , si quae sint adhuc expianda , ac peccati reli- 
quias abstergit; et aegroti animum alleviat et confirmat , ma- 
gnam in eo divinae, misericordiae fiduciam excitando ; qua in- 
firmus sublevatur , et morbi incommoda ac labores levius fert ; 
et tentationibus daemonis calcaneo insidiantis facilius resistit , 
et sanitatem corporis interdum , ubi saluti animae expedierit , 
consequitur . 

37. Exinde concludunt theologi Extremam Unctionem 
ordinatam per se esse ad delenda peccata venialia , indirecte 
autem ac per accidens peccata etiam mortifera , ut etiam 
docet Catechismus Romanus par. 2. c. 6. n. 11. Nec desunt 
qui contendant etiam ordinatam directe ad delenda lethalia 
peccata quorum poenitens conscientiam non habet , quo 
fit ut interdum hujus sacramenti ope salventur , qui alio- 
\ quin damnandi forent. Reliquiarum autem nomine signifi- 
catur languor ille quem relinquunt peccata post se , qualem 
etiam infirmitas corporalis producere solet etiam post cura- 
tam valetudinem. 

TRACTATUS 

DE ORDINE 


I Si qua tractatio est cui animum impendere omni 
studio debemus , profecto haec quae de Ordine inscribitur 
id maxime exposcit a nobis , qui in sortem Domini vo- 
cati sumus. 

2. Ordinis nomen tum de inaugurationis ritu , tum de 
Ecclesiae ministrorum gradu ac dispositione a patribus ac 
theologis accipitur. Priori sensu proprie a Latinis Ordina- 
tio , seu sacra Ordinatio vocatur; a Graecis x ,, ? 0T0Wac seu ma- 
nuum extensio aut porrectio , interdum vero x u ^ c<ria seu 
manuum impositio nuncupatur. 

3. De Ordine hoc sensu accepto nobis disserendum est. 
Quo fit, ut Ordo quatenus sacram inaugurationem significat 
nos ducat tum ad sacramenti veritatem propugnandam , tum 
ad investigandum quibus potissimum ritibus et gradibus 
sacramentalis haec dignitas competat , et quaenam essen- 
tialis censeri debeat materia, forma , minister uniuscujusque 
gradus. His adjiciemus vindicias praecipui Ordinis nostri 
decoris , continentiae scilicet , qua altaris ministri obstriu- 
guutur. 

CAPUT 1. 

DE SACRAMENTI ORDINIS VERITATE 

i . Ordo seu sacra Ordinatio definiri solet : Ritus sacer 
seu sacramentum Novae Legis a Christo institutum , quo spi- 
ritualis potestas confertur sacramenta conficiendi et ministrandi , 
ceteraque ecclesiastica munia pro jure obeundi. Quatenus di- 
citur ritus sacer omnes oinnino gradus complectitur seu 
Ordines , cos etiam, quibus ex plurimorum sententia sacra- 

menti ratio non convenit ; quatenus vero dicitur Sacramen- 
tum , Ordinis vox ad eos gradus coarctatur in quibus sacra- 
menti dignitas reperitur. 

5. Qui primum veritatem hujus sacramenti adorti sunt, 
censentur novatores sec. XVI. Ceremonia qua ipsi suos mi- 
nistros instituunt ei similis est , qua delecti magistratus 
inaugurari solent. Si proinde anglicanos excipias , reliquae 
sectae omnes neque collationem gratiae , neque characteris 
iudelebilitatem , neque nativam potestatem conficiendi et 
conferendi sacramenta in ritu illo agnoscunt , sed muneris 
tantum liberam collationem , qualis stipendio conductis as- 
signatur. Contra quos sit : 

PROPOSITIO 

Ordo scu sacra Ordinatio est vere et proprie sacramentum 
a Christo Domino institutum 

6. De fide propositio est a cone. Tridentino sess. 23. 
can. 3. definita: Si quis dixerit , Ordinem seu sacram Or- 
dinationem non esse vere et proprie sacramentum a Christo 
Domino institutum , vel esse figmentum quoddam humanum , 
excogitatum a viris rerum ecclesiasticarum imperitis , aut esse 
tantum ritum quemdam eligendi ministros verbi Dei et sacra- 
mentorum; anath . sit. 

7. Evincitur autem haec veritas tum ex verbo Dei scri- 
pto , tum ex verbo Dei tradito. Nam Apostolus 1. ad 
Tim. 4, 14. agens de ipsius Timothei Ordinatione : A r oli, in- 
quit , negligere gratiam , quae in te est , quae data est tibi per 
prophetiam cum impositione manuum presbyterii ; et 2. Tim. 1, 
6. scribit : Admoneo te , ut resuscites gratiam Dei , quae est 
in te per impositionem manuum mearum. Eponens vero cu- 
jusmodi haec gratia sit, pergit ibid. Non enim dedit nobis 
Deus spiritum timoris , sed virtutis , et dilectionis , et so- 
brietatis. Unde sic tria, latentibus adversariis ipsis, ad vere 
et proprie sacramentum constituendum requiruntur et suf- 
ficiunt ; ritus nempe externus , gratiae promissio , ac di- 

vina institutio. Jam vero ex adductis verbis tria Iiaec in 
Ordinatione reperiuntur , ritus sensibilis in manuum impo- 
sitione , gratiae promissio , ut per se patet , adeoque ct 
divina institutio, cum gratiam ritui externo alligare non 
hominis , se/1 Dei solius sit. 

8. Quod attinet ad verbum Dei traditum , luculentis- 
sime constat 1° ex patribus , quorum alii conceptis verbis 
Ordinationem sacramentum appellant , ut s. Leo M. Epist. 12. 
ad Episc. prorinc. Mauritaniae c. 3. et s. Gregorius M. in 
Prim. Regum lib. 4. c. 5. n. 1. ; alii docent invisibilem gra- 
tiam a Deo in hoc sacramento tribui , ut s. Ambrosius De 
Spiritu S. lib. 1 . c. 5. n. 7. et alibi , et s. Gregorius Nyssc- 
nus Orat, in baptism. Christi ; alii denique Ordinationem ita 
cum baptismo conferunt , ut eadem utriusque sacramenti 
ratio sit , ita s. Hieronymus in Dia/, advers. Luciferianos , 
ubi n. 1 1 . sic eos perstringit : Si in fide sua baptizato ba- 
ptizans nocere non potest , et in fide sua sacerdotem constitu- 
tum constituens non inquinavit ; et s. Augustinus Contr. epist. 
Parmeniani lib. 2. n. 28. Nulla , inquit , ostenditur causa , 
cur ille , qui ipsum baptismum amittere non potest , jus dandi 
amittere possit. Utrumque enim sacramentum est ; et quadam 
consecratione utrumque homini datur; illud cum baptizatur , 
istud cum ordinatur. 

9. Constat T ex synodis oecumenicis Chalcedouensi 
can. 3. ct Nicaena II. can. 5. Nec non ex particularibus 
Constanti nopolitana an. 459. a Gennadio coacta ; Bracha- 
rensi I. can. 3. et Toletana VIII. can. 3. quae omnes in 
Ordinatione gratiam conferri agnoscunt ; sic inter ceteras 
Chalcedonensis can. cit. loquitur : Si quis episcopus propter 
pecuniam Ordinationem fecerit , et non venalem gratiam ven- 
diderit ... ile proprio gradu in periculum veniat. 

10. Constat 3° ex sectis omnibus antiquissimis , quas 
omnes septenario sacramentorum numero Ordinationem ac- 
censere adductis innumeris prope documentis ostendunt 
Morinus De sacris Ordinationibus , et Renaudotius tom. 5. 
Pe rpetuit. fidei , quibus accedit Joseph Simon Asse manus iu 

Biblioth. Oriental. tom. 3. p. 1. Recentiores porro sectas 
quae proxime protestantcs praecesserunt hoc sacramentum 
retinuisse ostendit Bossuetius in Hist. variatiori. 

1 1 . Cum igitur universa traditio , sectarum omnium 
conspiratio in admittenda hujus sacramenti veritate con- 
sentiant , a fide pristina recesserunt qui eam inficiati sunt , 
ac tum contra verbum Dei scriptum tum contra verbum 
Dei traditum luculenter pugnant. 

DIFFICULTATES 

12. Obj. 1° Christus eum apostolos sacerdotes instituit 
nullam adhibuit manuum impositionem ; 2° Gratia vero de 
qua loquitur Apostolus non est gratia sanctificans , sed 
gratia gratis data , quani propterea vocat charisma , dum 
gratiam sanctificantem vocat charin. 3° Hoc confirmatur ex 
eo quod affirmet gratiam fuisse Timotheo datam per pro - 
phetiam , quae est donum gratis datum. 4° Hinc patres 
utrumque Pauli testimonium de gratia miraculorum, vel 
prophetiae , vel de facultate docendi exposuerunt. 5° Fieri 
praeterea nequit ut de Ordinatione loquatur in adductis 
testimoniis Apostolus , cum vocet eam impositionem ma- 
nuum presbyteri , ratum enim penes catholicos est a solo 
episcopo posse ordinationem conferri. 6° Demum sacramen- 
ta debent esse omnibus communia, talis porro Ordinatio non 
est. Ergo. 

13. Resp. Ad l m , Tr. Nec enim omnia quae Christus 
gessit , scripta sunt. Cumque praeterea ipse potestate excel- 
lentiae , ut vocant , praeditus esset , potuit sine ritu ex- 
teriori gratiam ordinationis conferre. Dummodo constet 
ipsum instituisse Ordinationis sacramentum , satis est ; id 
autem novimus fecisse tum auctoritate Pauli , tum univer- 
sa traditione. 

14. Ad 2 m , Neg. Est enim gratia virtutis et dilectionis, 
ut ipsemet Paulus declarat. Philologica autem observatio 
de vocibus charisma et charis nullius est momenti ; nam pro- 
miscue Apostolus has voces usurpat, ut patet ex Rom.5, 15. 

ubi gratiam sanctificantem charisma vocavit dicens : N on 
sicut delictum , ita et donum . Sane Graeci patres Clemens 
Alex., Gregorius Naziauz., ac Theodoretus vocarunt charisma 
gratiam qua filii Dei nominamur et sumus. Ideo vero cha- 
risma potius quam charin gratiam Timotheo collatam voca- 
vit Apostolus, quia qui ordinatur praeter gratiam sancti- 
ficantem , pluribus donis ad aliorum utilitatem instruitur. 
Ctrumque conjunxit s. Jo. Chrysostonius enarrans Aposto- 
li verba Hom. 1. in 2. ad Tim. c. 1. n. 2. Admoneo te ul 
resuscites gratiam Dei , hoc est gratiam Spiritus , quam acce- 
pisti , ut praesis Ecclesiae , ut signa edas et cultum omnem 
exhibeas. Penes nos enim est illam vel extinguere vel incende- 
re. Hac ratione reliqua ss. patrum testimonia apprime etiam 
inter se componuntur ; nec ipsi recentiores ab ejusdem ex- 
positione abnuunt. 

15. Ad 3 m , D. De futura videlicet Timothei evectio- 
ne , C. per donum prophetiae N. Scilicet ut exponit vel 
ipse Calvinus Comment. in 1. ad Tim. 4 , 14. Paulus inte- 
riore Spiritus S. inspiratione , aut revelatione inductus est 
ad cooptandum Timotheum in ordinem pastorum. Cohae- 
rent autem huic interpretationi quae idem Apostolus in 1 . 
ad eundem Timotheum 1 , 18. scripserat: Hoc praeceptum 
commendo tibi , fili Timothee , secundum praecedentes in te 
prophetias. 

16. Ad 4 m , D. Praeter gratiam sanctificantem, C. ad 
hujus exclusionem N. Responsio patet ex dictis. 

17. Ad 5 m , D. Id est episcopi, C. simplicis presbyte- 
ri N. Tum quia ab initio voces presbyteri aut presbiierii 
atque episcopi promiscue usurpabantur ; tum quia veteres 
de episcopis Apostoli verba exponunt , inter quos s. Jo. 
Chrysostomus Homil. 13. in 2. ad Tim. n. 1. haec habet : 
Non de presbyteris hic loquitur (Paulus) sed de episcopis ; 
neque enim presbyteri episcopum ordinabant ; tum quia ve- 
teres versiones, uti Aethiopica, sic referunt Apostoli verba: 
Per impositionem manuum episcopi. Denique omne dubium 
tollit Apostolus ipse in 2. ad Tim. epist. scribens : Per 

impositionem manuum mearum. Si tamen non magis arrideat 
illorum expositio , qui objecta verba non de ministro sed 
de subjecto Ordinationis intelliguut , ita ut sensus sit : Per 
impositionem manuum qua creatus es presbyter , quem sen- 
sum pariter ipse Calvinus probavit. 

18. Ad 6 m , D. Quoad utilitatem , Tr. vel C. quoad 

susceptionem N. 

% 


CAPUT II. 

DE MULTIPLICI ORDINUM NUMERO ET DIGNITATE 

19. Tridentinum sess. 23. cap. 2. haec de sacris Ordi- 
nibus habet : Cum divina res sit tam sancti sacerdotii mini- 
sterium , consentaneum fuit , quo dignius et majori cum ve- 
neratione exerceri posset , ut in Ecclesiae ordinatissima dispo- 
sitione plures et diversi essent ministrorum Ordines , qui sa- 
cerdotio ex officio deservirent , ita distributi , ut , qui jam 
clericali tonsura insigniti essent , per minores ad majores ascen- 
derent. Nam non solum de Sacerdotibus , sed et de Diaconis 
Sacrae litterae apertam mentionem faciunt , et quae maxime 
in illorum Ordinatione attendenda sunt , gravissimis verbis do- 
cent , et ab ipso Ecclesiae initio sequentium Ordinum nomina , 
atque uniuscujusque eorum propria ministeria , Subdiaconi sci- 
licet , Acolythi , Exorcistae , lectoris , et Ostiarii in usu fuisse 
cognoscuntur , quamvis non pari gradu. Nam subdiaconatus 
ad majores Ordines a patribus et sacris conciliis refertur , in 
quibus et de aliis frequentissime legimus. Can. autem 2° sic 
eandem doctrinam sanxit: Si quis dixerit , praeter sacerdo- 
tium , non esse in Ecclesia catholica alios Ordines ei majores 
et minores , per quos velat per gradus quosdam in sacerdo- 
tium. tendatur; anathema sit. 

20. Ex his pronum est inferre de fide osse praeter 
sacerdotium esse alios Ordines rnajores et minores ; mini- 
me vero l°quot et quinam sint; T utrum omnes et singuli 
divinitus instituti sint ; 3° adeoque utrum omnibus ac sin- 

gulis dignitatem competat sacramenti , et characterem im- 
primant ; 4° an iidem semper viguerint, nec alii praeterea. 

2 1 . Exploratum est enim Graecos nonnisi quatuor Or- 
dines agnoscere, sacerdotium , diaconatum , hypo-diacona- 
tum , lectoratum ; imo et hypodiaoonatum inter minores 
ordines recensere. Contra vero apud Latinos ratum est se- 
ptem Ordines ad minimum numerari, sacerdotium videlicet, 
diaconatum , suhdiaconatum , acolvtatuin , exorcistatum , 
lectoratum et ostiariatum ; ex his vero suhdiaconatum a 
pluribus seculis inter majores Ordines accensitum esse. 

22. Quod vero attinet ad reliqua magna viget, seu vi- 
guit controversia inter canonistas et theologos , atque in- 
ter theologos ad invicem. Quid nobis verisimilius videa- 
tur , aperiemus , postquam quae fidei sunt , et certa pe- 
nes omnes constituta vindicaverimus. 

PROPOSITIO I. 

Est in Novo Testamento sacerdotium visibile et externum 
a Christo Domino institutum ; quod non est omnibus fi- 
delibus commune , sed apostolorum proprium , externo 
ritu in Ecclesia propagandum , cui competit veri sacra- 
menti ratio 

23. Quatuor sunt propositionis partes; 1" nempe sa- 
cerdotium visibile et externum fuisse a Christo institutum; 
2° hoc ipsum sacerdotium non esse christianis omnibus 
commune ; 3° idem esse externo ritu in Ecclesia propagan- 
dum ; 4“ eidem denique veri sacramenti dignitatem com- 
petere. 

24. Ex his prima pars de fide est a Tridentino sess. 23. 
can. 1 . sancita : Si quis dixerit non esse in Novo Testamen- 
to sacerdotium visibile et externum , vel non esse potestatem 
aliquam consecrandi et offerendi verum Corpus et Sanguinem 
Domini , et peccata remittendi et retinendi , sed officium tan- 
tum et nudum ministerium praedicandi Euangelium , vel cos 
qui non praedicant , prorsus non esse sacerdotes; anath. sit. 


256 


TRACTATUS DE ORDINE 


Tres partes reliquae ad fidem pertinent veluti totidem co- 
rollaria , quae arcto nexu cum prima connectuntur et ex 
ea profluunt. 

25. Sic igitur primam partem evincimus verbis ipsis 
Tridentini sess. cit. cap. 1. Sacrificium et sacerdotium sic Dei 
ordinatione conjuncta sunt , ut utrumque in otmii lege extite- 
rit . . . Hoc autem ab eodem divino Salvatore nostro institu- 
tum esse , atque Apostolis eorumque successoribus in sacerdo- 
tio potestatem traditam consecrandi , offerendi et ministrandi 
Corpus et Sanguinem ejus , nec non et peccata dimittendi et 
retinendi Sacrae Litterae ostendunt , et catholicae Ecclesiae trar 
ditio semper docuit . LJnd£ sic : Christus visibile et externum 
instituit sacerdotium , si visibile et externum instituit sa- 
crificium : atqui ex demonstratis in Tract. de Euchar. par. 2. 
Christus visibile et externum instituit sacrificium ; ergo vi- 
sibile iustituit et externum sacerdotium. 

26. Major hujus argumenti ex intima patet inter sacri- 
ficium et sacerdotium relatione; adeo ut Apostolus Hcbr.5, 1 . 
instar principii eam assumat dicens : Omnis Pontifex cx 
hominibus assumptus pro hominibus constituitur , in iis , quae 
sunt ad Deum , ut offerat dona et sacrificia pro peccatis. 
Sane sui fuerunt in ipsa naturae Lege sacerdotes ad sacri- 
ficium offerendum ; in Lege autem Mosaica sacrificiis offe- 
rendis institutum est sacerdotium in familia Aaron ; cum 
igitur in Nova Lege Christus verum instituerit sacrificium, 
verum instituere debuit sacerdotium. 

27. Hoc porro novum sacerdotium a Christo institu- 
tum , prout in secunda parte propositionis asseruimus, non 
esse Christianis omnibus commune , uti Lutherus asseruit, 
vi baptismi , sed apostolorum proprium , ita ostendimus: 
Christus illis tantum sacerdotium contulit quibus sacrificium 
a se institutum offerendum commisit illis verbis : Hoc far- 
cite in meam commemorationem. Atqui haec verba solis apo- 
stolis dixit , prout tres Evaugelistae uno consensu scribunt 
Mattb. 26. Mare. 14. et Luc. 22. Ergo solos apostolos Chri- 
stns sacerdotes iustituit. Quod et analogia confirmat quae 

inter vetus et novum Testamentum intercedit ; si enim ad 
imperfecta et egena elementa , seu sacrificia veteris Legis 
quae umbra et figura futurorum fuerunt , offerenda , sa- 
cerdotium peculiare in Aaronica familia a Deo ipso insti- 
tutum est, quanto magis id exposcebat sacrificiorum omnium 
sanctissimum corporis et sanguinis Domini quod illis succe- 
dere debebat in Nova Lege, ut scilicet non promiscue sed a 
peculiari delectoque divinitus coetu offerretur? Quod pariter 
conficitur ex altera potestate qua Christus communire va- 
luit novum sacerdotium remittendi aut retinendi peccata : 
eam enim nonnisi apostolis contulit Jo. 20. ut suo loco 
ostendimus. 

28. Quamvis porro dubitationem tollit perpetuus et 
constans Ecclesiae sensus , cum nulli quavis aetate sacer- 
dotes in Ecclesia habiti fuerint, qui ab apostolis peculiari 
ritu initiati non essent eorumque successoribus, ut patres 
omnes omniaque documenta ecclesiastica testantur. Exinde 
mira illa praeconia quibus iidem patres, in primis vero Chry- 
sostomus, dignitatem hanc sacerdotalem ita extollunt ut non 
modo principibus ac imperatoribus , verum etiam Angelis 
ipsis eos praeferant qui illa insigniti sunt. 

29. Quod vero in tertia parte cnunciatum est , de sa- 
cerdotii nimirum per exteriorem ritum propagatione , fa- 
cile evincitur ex utroque munere quo Christianum sacer- 
dotium pollet oblationis sacrificii , remissionisque peccato- 
rum. Si enim utrumque hoc munus, quamdiu homines erunt, 
perdurare debet , sequitur profecto usque ad seculi finem 
sacerdotium esse propagandum. Sane apostoli id facto suo 
ostenderunt; legimus quippe Act. 13, 2. jussu Spiritus San- 
cti segregatos fuisse Saulum et Barnabam in opus ministerii 
et manuum impositione et oratione fuisse inauguratos. Eo- 
dem sacro ritu ibid. c. 11. legimus per civitates presbyte- 
ros constitutos a Paulo et Bamaba. Idem Paulus in epi- 
stolis ad Timotheum et ad Titum datis regulas iis praefixit 
quas servare deberent in praesbyteris eligendis et ordinan- 
dis. Exinde successio illa sacerdotum quae ab apostolis 

coepta ad nos usque continenter dimanavit eodem ritu , 
prout in omnibus Occidentalium Ritualibus et Orientalium 
Euchologiis repcritur , quin ulla exceptio fieri possit. 

30. Quibus constitutis; quarta jam pars propositionis 
nostrae colligitur , de dignitate videlicet sacramenti , quae 
sacrae sacerdotii ordinationi competit, prout Tridentinum 
docet in eadem sess. can. 4. Si quis dixerit , per sacram 
Ordinationem non dari Spiritum Sanctum , ac proinde frustra 
episcopos dicere : Accipe Spiritum Sanctum ,• aut per eam non 
imprimi characterem , vel eum qui sacerdos semel fuit , laicum 
rursus feri posse ; anathema sit. Ac reipsa si de fide est ali- 
quam Ordinationem sacramentum esse , aut fatendum est 
sacramenti rationem inesse ritui quo sacerdotes inauguran- 
tur , aut nutare hoc fidei nostrae dogma, cum sacerdotium 
sit ordinum omnium sublimissimum, ad quod velut ad cen- 
trum reliqui Ordines referuntur. Atque hinc factum est ut 
nulla unquam hac de re disceptatio orta fuerit nc dum inter 
catholicos , sed neque cum haereticis , qui aut negant Or- 
dinationem esse sacramentum , aut si eam admittuut , sacer- 
dotio eandem inesse fatentur. 

3 1 . Sacerdotium proinde recte definies : Ordo sacer et 
sacramentum divinitus institutum , quo tribuitur potestas con- 
secrandi corpus et sanguinem Domini , nec non remittendi et 
retinendi peccata. 


DIFFICULTATES 

32. I. Obj* Adversus 1. partem: 1° Nuspiam in N.T. sa- 
cerdotii proprie dicti, aut sacerdotis nomen occurrit. 2° Imo 
Apostolus Heb. 7, 24. praeter Christum omnem alium sa- 
cerdotem excludit dicens : Eo quod maneat in aeternum , sem- 
piternum habet sacerdotium. 3° Reipsa ex catholicis sacrifi- 
cium et sacerdotium relativa sunt ; ergo cura nonnisi mys- 
ticum et repraesentativum sit sacrificium , sequitur mysti- 
cum et repraesentativum tantum esse sacerdotium ; nec enim 
in eucharistiae consecratione realiter sanguis a corpore 
Christi separatur, sed mystice. Ergo. 

33. Resp. Ad l m , D. Sacerdotii, aut sacerdotum vox 
in N. T. nuspiam occurrit , C. res per eam vocem signi- 
ficata N. Si de hac constet , non est quod de voce litem 
moveas , prout in pluribus aliis fidei uostrac dogmatibus 
accidit. Porro de re apertissime in N, T. constare patet 
ex utraque potestate qua Christus apostolos insignivit , con- 
ficiendi , et remittendi peccata. Ratio vero cur altaris mi- 
nistri ab initio sacerdotes nuncupati non fuerint , est , uti 
observat card. Roffensis , ne confunderentur cum sacerdo- 
tibus Mosaicis. Hac proinde causa cessante , a viris apo- 
stolicis iidem sacerdotes vocati sunt. 

34. Ad 2 m , D. Qui Christo succederet, C. qui ejus vices 
gereret in offerendo sacrificio per proprium ministerium N. 

35. Ad 3 m , D. Sacrificium eucharisticum mysticum est 
ratione modi quo offertur , C. ratione rei quae offertur A. 
Offertur enim verum ac reale Christi corpus in Altari , 
adeoque verum ac reale est sacrificium , ac non mysticum 
tantum ac repraesentativum , ut suo loco ostendimus. 

36. II. Obj. Adversus 2 m partem. 1° Scriptura omnes 
promiscue fideles sacerdotes exhibet; sic Petrus 1. ep 2,5. 
eos generatim vocat sacerdotium sanctum ; et v.9. regale sa- 
cerdotium ; Joannes vero Apoc. 1,5. et 6. de Christo scribit: 
Lavit nos a 'peccatis nostris in sanguine suo , et fecit nos re- 
gnum et sacerdotes Deo et Patri suo. 2° Quod viderunt et ipsi 
patres; inter quos s. Hieronymus in Dial. adv. Luciferian. 
n. 4. memorat Sacerdotium laici ; 3° praecipue vero Tertul- 
lianus in lib. De exhortat. castitatis c. 7. ubi scribit: Vani 
erimus , si putaverimus , quod sacerdotibus non licet ( iterare 
nuptias ) , laicis licere. Nonne et laici sacerdotes sumus ? Scri- 
ptum est : Regnum quoque nos et sacerdotes Deo et Patri suo 
fecit. Differentiam inter Ordinem ei plebem constituit Ecclesiae 
auctoritas , et honor per Ordinis comessum sanctiftcatus a Deo. 
Ubi ecclesiastici Ordinis non est consessus , et offers et tinguis et 
sacerdos es tibi solus . . . Igitur , si habes jus sacerdotis in 
temetipso . . . digamus tinguis , digamus offers ? 4° Nec desunt 
exempla in hist. ecclesiastica laicorum , qui sacerdotalia 


260 • TRACTATUS J)K ORDlNfc 

munia obierint. Teste enim Theodoreto Hist. Eccl. lib. I . 
c. 23. Frumentius, Indis quos converterat, auctor fuit, ut 
Romanorum more sacra celebrarent , cum tamen nullus apud 
eos sacerdos fuerit. Ergo. 

37. Resp. Ad l m , D. Internum, mysticum ac impro^ 
prie dictum , C externum , reale ac proprie dictum A r . Per 
quandam similitudinem Petrus et Joannes extendunt ad Chri- 
stianos omnes sacerdotium , quatenus ipsi membra sunt unius 
sacerdotis , ut ait s. Augustinus De Civ . lib. 20. c. 10. et 
quatenus in altari mentis suae Deo offerunt spirituales ho- 
stias , ut ib. inquit s. Petrus , seu hostiam laudis Deo, ut ait 
Paulus Hebr. 13, 15. alludentes ad illud Exod. 19, 6. ubi 
de omnibus Israelitis dicitur : Vos eritis mihi in regnum 
sacerdotale, et gens sancta. Aumquam vero tribuunt potesta- 
tem eucharisticum sacrificium offerendi , aut remittendi ac 
retinendi peccata , in quibus sacerdotium , de quo agimus , 
consistit. 

38. Ad 2“', /V. Nuinquam enim patres fidelibus omnibus 
sacerdotium externum et proprie dictum commune fuisse 
docuerunt. Sacerdotium la>ci , do quo loquitur Hieronymus, 
illud est quod vi baptismi fideles obtinent , mysticum nem- 
pe , ut diximus , ac spirituale. 

39. Ad 3 ro , JSeg. Tertulliani enim mens aperte liquet 
tum ex lib. Praescript . c. 41. ubi irridet haereticos penes 
quos hodie est Presbyter qui cras laicus : tum praesertim ex 
lib. De Monogamia c. 4. cum de laicis haec scribit: Quum 
extollimur et inflamur adversus clerum , tunc unum omnes 
sumus , tunc omnes sacerdotes , quia sacerdotes Deo et Patri 
fecit ; quum ad peraequationem disciplinae sacerdotalis provo- 
camur , deponimus infulas et impares sumus ; scilicet alios lai- 
cos , alios sacerdotes esse palam confitemur. De solo igi- 
tur sacerdotio interno ac mystico loquitur Tertullianus in 
objecto loco , ac de nonnullis muniis , quae laici obibant , 
deficiente clero , seu in necessitatis casu , cujusmodi erat 
collatio baptismi , et oblatio eucharistiae jam confectae in 
domibus privatis , ubi nonnullas preces fundebant ad imi- 

lationem sacrae liturgiac. Ex his sophistice argumentaba- 
tur Tertullianus ut suaderet laicis monogamiam, cui adstricti 
erant sacerdotes , omnia miscens atque confundens. Ex 
exteriori enim differentia juxta quam in conventibus clerus 
sedebat , stabant vero laici , transit ad internam quae ex 
vi ordinationis pendet ; ex eo quod in necessitatis casu a 
laicis praestabatur , ad ea transit quae ex officio sacerdo- 
tes faciunt , et ita porro , ut finem suum obtineret. 

40. Ad 4 m , Neg. Theodoretus autem , ut clarius patet 
cx Ruffino Hist. Eccl . lib.l. c. 9. ex quo ille historiam hanc 
suam desumpsit , nonnisi de orationibus loquitur quas 
Indi seu Aethiopes a Erumentio conversi in coetibus suis 
fundere debebant , ad imitationem eorum quae gerebantur 
in conventibus Christianorum in imperio Romano. Largo 
autem et improprio sensu pias illas preces vocavit litur - 
giam , prout in sensu improprio interdum synaxis vox usur- 
patur , uti ostendit Petavius in Diatriba De potestate con- 
secrandi c. 3. 

41. III. Ohj. adv. 3. part. 1° I\ uspiam legimus in Scri- 
pturis Christum ritum externum instituisse ad propagandum 
sacerdotium. !2° Scribit praeterea Apostolus Hebr. 5,4. 
Nec quisquam sumit sibi honorem , sed qui vocatur a Deo tan - 
quam Aaron. Jam vero , inquit Calvinus Jnst. lib.4. c.18. 
$. 9., neminem eorum qui apud nos sacerdotes sunt , Deus 
vocavit. Ergo. 

42. Resp. Ad l m , Expresse, 7r. tacite seu implicite N. 
Cum enim cx Apostolo ad Timoth. per manuum imposi- 
tionem conferatur gratia, exinde necessario colligimus Chri- 
stum rituui hunc instituisse , cum unius Dei sit ritui ex- 
terno vim conferendi gratiam tribuere. Necesse porro non 
est ut adjuncta nos assignemus in quibus Christus hoc in- 
stituerit , cum non omnia quae dixit aut fecit litteris con- 
signata sint. 

43. Ad 2", D. min. Neminem Deus vocavit tanquam 
Aaron immediate , Tr. vel C. mediate N. Nam hoc ipso 
quod Christus instituerit sacerdotium in apostolis jusserii^ 

que ipsum externo ritu propagari in perpetuum , vocavit 
immediate tanquam Aaron apostolos , et per eos , seu me- . 
diate, vocat eos omnes qui legitime initiantur. Nam Deus 
ipse immediate non vocavit ad sacerdotium filios Aaron , 
sed mediante legitima generatione. 

PROPOSITIO II. 

Praeter sacerdotium sunt in Ecclesia catholica alii Ordines 
et majores et minores , per quos velut per gradus quos- 
dam in sacerdotium tenditur 

44. De fide propositio est ex adducto can. 2. conc. Tri- 
dentini. Ad mentem ejusdem concilii duo heic nobis de- 
monstranda sunt , ac 1° de diaconatu praeter traditionem 
Sacras Litteras mentionem facere ; 2° de reliquis inferio- 
ribus Ordinibus veluti de totidem ad sacerdotium gradibus 
antiquissima extare documenta. Cum de facto agatur, utrum- 
que facillimae probationis est. 

45. Ac primo Scripturas de diaconatu tanquam Ordine 
sacro mentionem facere tum Actus apostolici , tum Pauli 
epistolae aperte testantur. Etenim Act. 6, 1 . seqq. legimus 
sic apostolos allocutos multitudinem fidelium : Non est 
aequum nos derelinquere verbum Dei et ministrare mensis. 
Considerate ergo , fratres , viros ex vobis boni testimonii septcm y 
plenos Spiritu Sancto et sapientia , quos constituamus super 
hoc opus . ... Et elegerunt Stephanum virum plenum fide et 
Spiritu Sancto , et Philippu?n . . . Hos statuerunt ante conspe- 
ctum Apostolorum , et orantes imposuerunt eis manus. Hic 
tria a nobis expendi debent , scilicet 1° inaugurationis ri- 
tus , qui idem est ac ille quo episcopi et sacerdotes ordi- 
nantur , manuum impositio una cum oratione ; 2° virtutes 
quibus fulgere debuerunt diaconi , sanctitas et sapientia ; 
3° munus eisdem commissum , administratio mensarum , 
quae tunc temporis etiam sacrae erant, eo quod in ipsis eu- 
charistia dispensaretur. Quae profecto nonnisi Ordini sacro 
Competere possunt. Haec autem magis confirmantur tum 

ex officiis , quae diaconi statim post ordinationem obive- 
runt , praedicandi scilicet et baptizandi , ut legitur ibid. 
capp. 7. et 8. de Stephano et Philippo ; tum ex Apostolo, 
qui in Ep. 1. ad Tim. 3. easdem ferme virtutes in diaconis 
ac in episcopis aut presbyteris requirit , et ex Ep. ad Phi- 
lipp. 1 , 1 . ubi diaconos cum episcopis conjungit. 

46. Universa proinde antiquitas diaconos ut ministros 
sacros spectavit; patres apostolici Clemens Rom. in 1. ad 
Cor. c. 42., Polycarpus in Ep. sua c. 3., s. Ignatius M. in 
omnibus fere suis epistolis ita de diaconis loquuntur, ut ex 
Christi ordinatione eos institutos assumant. Satis nobis erit 
hic verba describere s. Ignatii ex ejus Epist. ad Smyrnaeos 
c. 8. Omnes episcopum sequimini , ut Jesus Christus Patrem , 
et presbyterium ut apostolos; diaconos autem revereamini, ut 
Dei mandatum. Passim autem a patribus et conciliis diaco- 
ni oculi , aures , manus , pedes episcoporum vocantur. Adeo 
ut doctiores ipsi protestantes, Grotius, Beveregius, Pearso- 
nius aliique non solum id fateantur, sed etiam propugnent. 

47. Ad alterum vero quod attinet, de aliis inferioribus 
Ordinibus uti gradibus ad sacerdotium antiquissima docu- 
menta mentionem facere , locupletissimus testis est s. Cor- 
nelius Papa , qui in Ep. ad Fabium Antiochenum ita de No- 
vatiano scribebat an. 252. Ergo ille EvangelU vindex igno- 
rabat unum episcopum esse oportere in Ecclesia catholica , in 
qua tamen sciebat presbyteros esse quatuor et quadraginta , 
septem autem diaconos totidemque subdiaconos , acolythos duos 
et quadraginta , exorcistas , lectores cum ostiariis quinquaginta 
duos ? Cautum praeterea refert Anastasius Bibliothecarius 
a Cajo Rom. Pontifice an. 283. nequis constitueretur epi- 
scopus , qui prius non fuerit ostiarius , lector , exorcista , 
sequens ( Acolythus ) , subdiaconus , diaconus , presbyter. De 
iisdem praeterea ordinibus saepissime in scriptis suis lo- 
quuntur Tertullianus , Cyprianus , Firmilianus , Hierony- 
mus, Augustinus, ita ut res notissima sit ; concilium vero 
Carthaginiense IV. uniuscujusque Ordinis ritus apprime de- 
scribit , qui adhuc servantur. 

48. Cum igitur in adductis documentis de his ordini- 
bus sermo occurrat tanquam de re jam usu recepta , quin . 
apprime origo illorum institutionis assignari possit , non 
immerito ab apostolis eos institutos theologi colligunt. Ut 
autem innuimus , in Ecclesia Graeca duo tantum praeter 
diaconatum recensentur Ordines, hypodiaconatus et lecto- 
ratus; ut patet etiam cx conc. VIII. Oecumenico adver- 
sus Photium celebrato , quod can. 5. constituit neminem 
posse ad episcopatum ascendere quin prius aliis Ordinibus 
fuerit initiatus ; hos vero recensens , quatuor nominat , 
lectoratum , hypodiaconatum , diaconatum et sacerdotium. 
Orientales reliquos hac in parte cum Graecis consentire 
ostendit Renaudotius op. cit. 

DIFFICULTATES 

40. I. Diaconatus Ordo sacer dici nequit , cum diaconi 
ad profanum opus , mensarum videlicet viduarumque mi- 
nisterium instituti fuerint , ut ex ipsis Actis apostolicis li- 
quet; ct 2" prout eis exprobrat s. Hieronymus in Ep. ad 
E\ angelum , ubi eos vocat rnemarum viduarumque ministros; 
8° ab eo vero non dissentiunt Chrysostomus , Theophyla- 
etus et Oeeumenius in hunc Act. apostolorum locum. 4° Qua- 
propter conc. Trullanum can. 15. de profano ministerio ex- 
ponit quod commissum primis diaconis est. Ergo. 

50. Resp. Ad l ra , Neg. 1° quia alia est occasio ob quam 
primi diaconi instituti sunt , aliud vero diaconatus iu se 
spectatus. 8. Lucas hanc occasionem ortam refert ex mur- 
mure Graecorum adversus Hebraeos in ministerio quotidia- 
no ; hoc permoti apostoli diaconatus Ordinem ex Christi 
mandato instituerunt ; 2° quia , ut diximus , ministerium 
mensarum tunc etiam sacrum erat ; 3° quia officia a dia- 
conis obita , epistolae Pauli , et traditio apostolica istorum 
Ordinem sacrum esse nos docent. 

51. Ad 2 m , D. Ratione occasionis qua diaconi insti- 
tuti sunt , C. in se N. Cum s. Hieronymus sibi arrogan- 
tiam nonnullorum tumidorum diaconorum, qui se presby- 


Digitized by Google 


CAP. II. DE MULTIPLICI ORDINUM NUMERO KTC. 265 

teris praeferebant , compescendam assumpserit , eos revo- 
.cat ad primaevae institutionis recordationem , quin Ordi- 
ni ipsi quidpiam detrahere voluerit. Sane in Ep. ad He- 
liodorum s. Doctor diaconatum tertium sacerdotii ordinem 
appellat. 

52. Ad 3 m , Neg. Mens enim s. Jo. Chrysostomi, cujus 
Theophylactus et Oecumenius epitomatores sunt , ut ex ora- 
tionis serie patet , est nomen diaconorum , perinde ac pres- 
byterorum et episcoporum serius usurpari in Ecclesia coe- 
pisse , licet prius fuerint ordinati , ut ipse ibid. loquitur Ho - 
mil. 14. in Acta apost . n. 3. 

53. Ad 4 m , D. Quin tamen diaconos excluderet ad sa- 
cra ministeria constitutos , C. secus IV. Singularis fuit istius 
concilii sententia antiquitati contraria , adeoque commen- 
titia, primos septem diaconos ad profana tantum munia 
institutos , quibus deinceps alii adjecti sunt ad ministeria 
sacra , ac de hisce locutum Apostolum in Ep. ad Timo- 
theum. Hoc tamen nobis satis est. 

54. II. Obj. 1° Subdiaconatus ceterique minores, quos 
vocant, Ordines, prorsus incogniti primitivae Ecclesiae fue- 
runt ; 2° nec nisi officia ab initio erant , quae delectis ho- 
minibus ab episcopo , aut sacerdotibus committebantur, ut 
de cantoribus , seu psalmistis , ac fossariis novimus , et 
ad nutum ab illis officiis revocabantur. 3° Id aperte con- 
stat ex s. Ambrosio , qui lib. I. De officiis c. 44. scribit : 
Alius distinguendae lectioni aptior , alius psalmo gratior , 
alius exorcizandis , qui malo laborant spiritu sollicitior , alius 
sacrario opportunior habetur. Haec omnia speciet sacerdos , 
el quid cuique congruit id officii deputet. 4° Quum vero re- 
cens disciplina haec non amplius ferat, jure synodus Pi- 
storiensis Prop. 55. Vehementer optare se profitetur , ut ali- 
qua ratio inveniretur minutuli cleri ( quo nomine inferiorum 
Ordinum clericos designat ) a cathedralibus el collegiatis sub - 
movendi , providendo aliter , nempe per probos et provectioris 
aetatis laicos , congruo assignato stipendio , ministerio inserviendi 
Missis et aliis officiis velut Acolythi etc. , ut olim fieri solebat , 

quando ejus generis officia non ad meram speciem pro majo- 
ribus Ordinibus suscipiendis reducta erant . Ergo. 

55. Hesp. Ad l m , D. Si primitivae Ecclesiae nomen 
coarctetur ad apostolorum aetatem , Tr. si complectatur 
trium saltem priorum seculorum aetatem N. Certe ex Sacris 
Litteris minime novimus horum Ordinum institutionem ab 
apostolis factam ; cum tamen patres vetustissimi, Tertullia- 
nus , Cyprianus , Cornelius , aliique hosce ipsos Ordines 
commemorent uti jam ubique notissimos , merito inferimus 
aut ab apostolis aut ab Ecclesia , primo ipso aut secundo 
seculo institutos uti gradus ad sacerdotium ; ne qui ad sta- 
tum ecclesiasticum evehendi erant , repente sine idonea in- 
stitutione in clericali palaestra promoverentur. 

56. Ad 2 ra , D . Una cum ordinatione commissa, C. nuda 
officia N. Etenim recensiti Ordines a Cornelio et Cajo Pon- 
tificibus vcluti totidem gradus exhibentur per quos ascen- 
debatur ad sacerdotium. Concilium Carthaginiense an. 398. 
celebratum ritus describit eorumdem tradendorum ac munia 
declarat ; omnium praeterea collationem episcopo tribuit. Si 
igitur Ordinis nomine venit ritus sacer , quo spiritualis po- 
testas confertur ad ecclesiastica munia obeunda , sequitur a 
veteribus Ordines istos non ut mera officia spectata fuisse , 
sed ut veros Ordines et gradus habitos esse ad sacerdotium. 
De psalmistis et fossariis paulo post agemus. 

57. Ad 3 m , D. Constat ex s. Ambrosio officia de qui- 
bus loquitur distributa fuisse inter clericos Ordinibus initia- 
tos , C. promiscue N. S. Ambrosius episcopum instruit qua 
ratione apte varia officia pro uniuscujusque idoneitate inter 
clericos distribuat. Cum proinde hos clericos vocet, patet agi 
a s. Doctore de iis , qui jam Ordinibus initiati sunt. 

58. Ad 4 m , Neg. Siquidem etiam recens disciplina exi- 
git ut clerici pro officio in Missa solemni aliisque ecclesia- 
sticis publicis functionibus juxta proprium gradum inser- 

• 

viant , ministeriumque suum exhibeant ; tum etiam exigit 
ne quis statim e laicali statu ad majores Ordines promo- 
veatur, prout etiam sancitum est a Tridentino. Synodi pro- 

inde propositio qua Calvini in hos Ordines convicia reuo- 
yantur, jure merito a Pio VI. in laudata saepe Const. Aucto- 
rem fidei proscripta est tanquam Suggestio temeraria , piarum 
aurium offensiva , ecclesiastici ordinis perturbativa , servandae, 
quoad fieri potest , in celebrandis mg ster iis decentiae imminu- 
tiva , in minorum Ordinum munera et functiones , tum in di- 
sciplinam per canones et speciatim per Tridentinum probatam 
injuriosa , favens haereticorum in eam conviciis et calumniis. 

In doctrinam Capitis superioris scholia 

59. Tria sunt circa quae scholia haec nostra versan- 
tur , eo quod de his non ininima viguerit inter, theologos 
disceptatio. Sunt autem 1° sacramentalis dignitas , quatenus 
nempe et quibus ex recensitis Ordinibus competat ; 2° Ordi- 
num numerus , institutio , munia ; 3° gradus , varietas, vi- 
cissitudo. Quid verisimilius nobis de singulis iiis sentiendum 
videatur , omni deposita contentione , aperiemus. 

60. I. Circa dignitatem sacramentalem , inquiri solet 
utrum episcopatus, prout a presbyteratu distinguitur , ha- 
beri debeat ut Ordo et sacramentum. Equidem si Ordinis 
nomine veniat gradus, nulli controversiae locus esse potest, 
cum de fide sit dari in Ecclesia catholica hierarchiam divi- 
na ordinatione institutam , quae constat ex episcojris , presby- 
teris et ministris, juxta definitionem Tridentini sess.23. can.6. 
Prout vero Ordine ritus consecrationis significatur, commu- 
nis scholasticorum , praeeuntibus Magistro Sententiarum , 
ss. Thoma et Bonaveutura in 4. Sentent. dist. 24. qui ex- 
pressis verbis scribunt : Episcopatus non est ordo , doctrina 
fuit , episcopatum non esse nisi officium, et solam extensio- 
nem presbyteratus , seu ut alii loquuntur, simplicem de- 
puiationem extrinsecam ad aliquas functiones seu ministe- 
ria, quibus peragendis non erat idoneus presbyter. Card.Ca- 
pisucchius Ord. Praed. in Controvers. theologicis selectis Ro- 
mae editis an. 1670. Controv. 28. De episcopatu § 2, re- 
censet 83. auctores pro hac sententia. A deoque ex istorum 
placito episcopatus nec Ordo nec sacramentum est. Nunc 

tamen opposita sententia praevaluit, jamque communis est, 
episcopatum tum Ordinem peculiarem tuni sacramentum es- 
se. Haec sententia, cui adhaerendum omnino videtur, inniti- 
tur Scripturae , ac ratio ei suffragatur. Etenim Apostolus 
in adductis testimoniis ex utraque ad Timotheum epistola, 
in quibus agit de hujus discipuli ordinatione, tria illa com- 
memorat , quae sacramenti ostendunt veritatem , ritum sen- 
sibilem , gratiae collationem , divinamque idcirco institu- 
tionem. Ratio theologica praeterea huic sententiae suffra- 
gatur, quatenus ritus quo consecratur episcopus distin- 
ctum habet ministrum , peculiarem formam , novamque 
tribuit potestatem qua antea simplex sacerdos carebat , 
tum nempe ordinandi , tum confirmandi. Quae cum ita 
sint , rite definitur episcopatus : Ordo sacer et sacramen- 
tum , quo presbytero potestas tribuitur conferendi sacramenta 
Confirmationis et Ordinis, regendique Ecclesiam sibi commis- 
sam. Presbyteratus est fundamentum episcopatus , qui illius 
apex et fastigium est , et ab illo specie distinguitur. 

61. De chorepiscopatu pariter controversia orta est , 
num fuerit Ordo , an nudum officium. Hoc posterius cer- 
tum videtur. Siquidem chorepiscopi seu episcopi agrorum, 
seu ut etiam dicebantur vicani aut villam praeficiebantur 
pagis aut villis , uti nunc vicarii foranei cum potestate re- 
gendi plebem sibi commissam et conferendi minores Ordi- 
nes. Horum institutio antiquissima est ; in Oriente horum 
meminere synodi Neocaesaricusis can. 13. et Ancyrana 
can. 12. quae eodem anno 314. celebratae sunt. In Occi- 
dente scc. V. prima eorum mentio invenitur in conc. Re- 
giensi in Galliis an. 439. Horum plerique nonnisi sacerdotali 
gradu erant insigniti ; nonnulli tamen pollebant praeterea 
dignitate episcopali. See, IX. aut X. in utraque Ecclesia 
chorepiscopi desierunt. 

62. Diaconatus ex communi ac certa theologorum sen- 
tentia sacramentum est. In diaconorum enim inauguratione 
episcopus dicit : Accipe Spiritum. S. ; quod non frustra pro- 
ferri definivit Tridentinum can. 4. Eisdem manus imponi- 

tur cura ordinantur, ac de divina diaconatus institutione 
in allegato can. 6. idem concilium loquitur ; nullum pro- 
pterea de istius ordinis sacramentali dignitate dubium su- 
perest. Definiri idcirco diaconatus potest : Ordo sacer et 
sacramentum , quo potestas tribuitur proxime inserviendi pre- 
sbytero rem sacram facienti . , 

63. Verum quid dicendum de diaconissis ? Certum est 
1° eas ipsa aetate apostolica extitisse , ut patet ex Epist. ad 
Rom. 16, 1. et ex I. ad Tim. 5, 9. illarum etiam meminit 
Plinius in celebri ad Trajanum epistola. Certum est 2° illas 
inauguratas pene iisdem ritibus , quibus inaugurabantur 
diaconi; certum est 3° unice ceremonialem fuisse hanc inau- 
gurationem , qua foeminis varia committebantur officia , 
quae longum esset recensere, nec ulla ratione ordinem esse, 
qui gradum dicat ad sacerdotium, cujus foeminac incapaces 
sunt , uti paulo post ostendemus. Quoniam vero potissi- 
mum earum officium erat assistere foeminarum baptismo, 
qui per immersionem conferebatur , cum passim hoc sa- 
cramentum conferri coeperit per infusionem , hinc diaco- 
nissae ita desiere, ut sec. X. vix earum reperiatur vestigium. 

64. Competere tum subdiaconatui tum minoribus Or- 
dinibus sacramenti dignitatem pleri que scholastici , quibus 
non pauci recentiores theologi adstipulati sunt , docuere. 
jNunc vero contraria sententia praevaluit cui nos assenti- 
mur ; eo quod desit ipsis divina institutio , uti constat 
1° ex antiquiorum testimoniis, qui expresse affirmant, cre- 
scente fidelium multitudine , ab Ecclesia praefatos Ordines 
pro opportunitate institutos esse ; 2° ex istiusmodi Ordi- 
num modo unius , modo alterius , aut etiam plurium cessa- 
tione , additione , imminutione , abrogatione et instauratio- 
ne , (piae certe in rem divinitus institutam cadere nequeunt; 
3° ex neglecta quandoque horum Ordinum collatione ante 
promotionem ad altiores Ordines respectivc , ita ut ex. gr. 
lectores creati fuerint quin prius fuerint ostiarii ; acolythi 
qui numquam fuerant ostiarii , lectores , exorcistae ; dia- 
coni quin antea subdiaconi creati fuerint ; 4* ex line , quem 

juxta Rom. Pontificum et conciliorum testimonia sibi po- 
tissimum Ecclesia praestituit in his Ordinibus instituendis et 
conferendis , ne scilicet neophythi sacrorum rudes et tyro- 
ncs illico presbyterio inaugurarentur., priusquam fidei dog- 
mata et sacramentorum ceremonias didicissent. Horum qua- 
tuor , quae vix innuimus , si quis documenta quaerat , re- 
periet apud Morinum op. cit. De sac. Ordinatiori. Exerci- 
tat. 11. capp. 1, 2. ct 3. Jam vero si his Ordinibus divina 
deest institutio , sequitur eos nec sacramenta esse , neque 
characterem imprimere. 

65. II. Quoad Ordinum numerum , diversus hic viget 
in Ecclesia Graeca et in Ecclesia Latina. Etenim in Ecclesia 
Graeca , ut jam diximus , quatuor tantum numerantur, sa- 
cerdotium , diaconatus , hypodiaconatus et lectoratus ; se- 
ptem vero i ii Ecclesia Latina recensentur , nempe praeter 
tres priores quatuor minores, ostiariatus , lectoratus , exor- 
cistatus et acolythatus. Hi quidem omnes in Ecclesia Romana 
semper constantes fuerunt ; non item vero in Ecclesiis aliis 
particularibus sive Orientalibus sive Occidentalibus. Nam 
juxta Morinum op. et ioc.cit. et Asscmanum Biblioth. Orient . 
tom.3. part. I. p. 575. apud Syros et Maronitas viget etiam 
canto ratus seu psalmistatus tau quam gradus ad lectoratum , 
imo apud Syros viguit insuper Ordo Fossoriorum, qui ab ipsis 
laborantes dicebantur , et alicubi copiatae. Sic etiam psalmi- 
status in Ecclesia Carthaginiensi viguisse videtur ex Act. 
cone. Carthag. ILI. , prout fossoriorum Ordo pariter in 
G alliis receptus aliquando videtur, ut patet ex Epist. sub Hie- 
ronymi nomine vulgata ad Rusticum Narbonensem, in qua 
legitur : Primus in clericis fossariorum Ordo est ; in recen- 
sione autem ceterorum Ordinum omittuntur exorcistatus et 
acolythatus. 

66. Cum instituti nostri non sit singulorum Ordinum 
munia describere , quae praecipua sint , ex singulorum de- 
finitione facile agnosci poterant. 

- 67. Subdiaconatas ex dictis definiri potest : Ordo seu 
ritus sacer , quo potestas tribuitur ministrandi diacono et sa- 

cerdoti in Missae sacrificio. In Ecclesia Graeca corfertur ma- 
' nuum impositione extra sanctuarium; in Ecclesia Latina tra- 
ditione calicis vacui cum patena vacua superposita , et for- 
ma adnexa. 

68. Acolythatus est Ordo , quo traditur potestas mini- 
strandi subdiacono et diacono in Missae sacrificio. Confertur 
porro per traditionem ceroferarii cum cereo ac urceoli va- 
cui cum respectiva forma. 

69. Exorcistatus est Ordo , quo potestas traditur nomen 
Domini invocandi super cos , qui ab immundis spiritibus obses- 
si , energumeni seu arreptitii vocantur. In hujus Ordinis ad- 
ministratione liber porrigitur exorcismorum , aut Missale 
vel Pontificale iis verbis quae hujus potestatis collationem 
significent. 

70. Lectoratus est Ordo , quo confertur potestas divinos 
utriusque foederis libros et sanctorum Patrum scripta publice 
in Ecclesia legendi. Penes Graecos manuum impositione et 
adjuncta pece ; penes Latinos sacri Codicis traditione et 
respectiva forma confertur. 

7 1 . Ostiariatus demum est Ordo , quo clericus templo prae- 
ficitur tum ut illud sacrasque res asservet , tum ut divinis my- 
steriis , quae in eo peraguntur , reverentiam, conciliet. Ejus 
materia est traditio clavium ; forma , verba quae eam co- 
mitantur. 

72. Ideo vero in ostiariatus definitione verba adjecimus: 
quo clericus , quia Ecclesia non consuevit Ordines conferre 
nisi clericali militiae adseriptis per tonsuram , quae definiri 
solet : Ceremonia ab Ecclesia instituta , qua laicus baptizatus 
et sacramento Confirmationis consignatus sacro ritu ih clerum 
cooptatur. Ceremoniam vocavimus tonsuram clericalem, quia 
jamdiu obsoleta est nonnullorum scholasticorum et canoni- 
starum sententia, quod tonsura et Ordo ct sacramentum sit, 
quamque frustra viginti duobus argumentis Prosper Fagna- 
nus fulcire adnisus est in Comment. in senund. partem primi 
libri decretalium , tit.De aetate et qualit. cap. Cum quicumque. 

73. Perperam vero Calvinus in clericalem tonsuram 

tanquam in ritum vanum ac superstitiosum invehitur. Cer- 
tum enim est ex indubiis documentis eam antiquissimam * 
esse in Ecclesia. Siquidem auctor dialogi inscripti Philo - 
patris , Lucianus creditus , Christianorum irrisor , clericum 
describit e montibus ad Ecclesiam detonsa coma venientem. 
Ammianus Marcellinus lib.22. c. 1 1 . refert Diodorum quen- 
dam ah ethnicis Alexandrinis sub Juliano apostata neci da- 
tum , quod puerulos tondens clericatu illos initiaret. Pru- 
dentius Hymn. 13. Peristephan . attonsionem s. Cypriani in 
clericum his verbis describit : Dejlua caesaries compescitur ad 
breves capillos. Et haec sufficiant , ut praeteream concilia 
Carthagin. IV. et Toletanum II. aliaque monumenta quae 
antiquitatem ritus hujus testautur. Eam propterea Calvinus 
superstitionis damnare non potuit quin hac labe primitivam 
Ecclesiam adspergerct. Quod attinet ad varias tonsurae for- 
mas quae diversis temporibus , diversisque in Ecclesiis ob- 
tinuere , consuli potest praeter Martenium et Morinum opp. 
citt. Pellicia De Christ. Eccles. primae mediae et novissimae 
disciplina lib. 6. 

74. III. Circa Ordinum demum gradum , subdiacona- 
tus apud Graecos inter minores ordines recensetur ; apud 
Latinos pariter usque ad sec. XII. minoribus Ordinibus 
adseriptus fuit, ut constat ex synodo Beneventana sub Ur- 
bano II. celebrata an. 1091. quae can. 1. constituit ut ne- 
mo ad episcopatum promoveretur , qui prius in sacris Ordi- 
nibus religiose vivens non fuerit inventus : Sacros autem Or- 
dines dicimus diaconatum et presbyteratum ; hos siquidem so- 
los primitiva legitur Ecclesia habuisse. De episcopatus gradu 
relate ad presbyteratum quid tenendum sit ex insequenti ca- 
pite patebit. 


CAPUT III. 

DE EPISCOPORUM PRAESTANTIA SUPRA PRESBYTEROS 

75. Omnimodam episcoporum ct presbyterorum aequa- 
litatem Aerius seculi IV. haereticus propugnavit, quam 

deinceps valdenses ac wicleffitae secuti sunt , demum presby- 
* teriani de caiviniano grege. Duplici porro ratione ex doc- 
trina catholica praestant episcopi presbyteris , tum scilicet 
potestate ordinis , tum potestate jurisdictionis. Cum vero 
de illa postea dicturi simus , hic de altera tantum agemus , 
ostendentes episcopos presbyteris praecellere dignitate, gra- 
du , potestate , quae jurisdictionis nomine designamus. 

PROPOSITIO 

Episcopi sunt presbyteris superiores jure divino 

76. Prior propositionis pars de fide est ex can. 7. 
sess. 23. conc. Tridentini: Si quis dixerit , episcopos non es~ 
se presbyteris superiores. . . ; anath. sit. Pars vero posterior 
licet certa , de fide non est, cum concilium expresse de jure 
divino episcopos presbyteris superiores esse non definierit. 
Cum tamen eadem argumenta , quae praecellentiam episco- 
porum evincunt , eam a divino jure repetendam esse osten- 
dant, ideo per modum unius utriusque veritatem com- 
plectimur. 

77. Sic igitur Blondellum , Salmasium ac presbyteria- 
nos reliquos adorimur : Non solum Scriptura , sed univer- 
sa traditio hanc episcoporum praecellentiam agnovit usque 
ad Aerium , qui primus , teste s. Epiphanio Haeres. 75. 
c. 3. dogma supra hominis captum furiosum invexit illis ver- 
bis : Quanam in re presbyteros episcopus antecellit ? nullum 
inter utrumque discrimen est . Est enim amborum unus ordo 
et idem honor et dignitas. 

78. Ac primo Scriptura , quae nobis perhibet Christum 
apostolos in supremo gradu constituisse supra septuaginta 
duos discipulos ; communis autem patrum omnium senten- 
tia est apostolos episcoporum , discipulos presbyterorum 
figuram gessisse. 

79. Inter patres 1. et II. seculi eminent Clemens Rom. 
et Ignatius M. Porro s. Clemens Ep. 1 . ad Corinth. cap. 8. 
Summo quoque sacerdoti , inquit , sua munia tributa sunt , 

et sacerdotibus locus proprius assignatus est , et leviiis sua mu- 
nia incumbunt. S. Ignatius tura alibi , tum in Epist. ad Ma - 
gnesianos , tres et ipse hierarcliiae gradus distinguit , su- 
premumque tribuit episcopo scribens c.6. Horior vos , ut hoc 
sit vestrum studium, in Dei concordia omnia agere ; episcopo 
praesidente Dei loco , et presbyteris loco senatus apostolici , et 
diaconis mihi suavissimis. 

80. Ex III. sec. hunc ipsum supremum gradum in epi- 
scopis agnoscunt Clemens Alex, et Origenes ex Graecis ; 
Tertullianus et Cyprianus ex Latinis. In Ecclesia , inquit , 
Clemens Strom. lib. 6. , sunt progressiones episcoporum , pre- 
sbyterorum et diaconorum. Ceteris omissis ne longiores si- 
mus , s. Cyprianus Ep. 26. Ecclesia, scribit , super epi- 
scopos constituitur , et omnis actus Ecclesiae per eosdem 
praepositos gubernatur. Cum hoc itaque divina lege fundatum 
sit etc. 

81. Atque exinde factum est , ut veteres summa dili- 
gentia ad nos successiones episcoporum transmiserint ab 
apostolis usque ad aetatem suam. Ita Hegesippus, Irenaeus, 
Tertullianus , Euscbius praestitere, adeo ut primus uniuscu- 
jusque successionis vel apostolus sit, ut in Ecclesia Romana 
et Hierosolymitana , vel aliquis ab apostolis institutus. Ad 
has autem successiones patres omnes provocant haereticos, 
uti tesseram catholicae seu orthodoxae doctrinae adversus 
istorum novitates. 

82. Demum huc spectant utriusque Ecclesiae Orienta- 
lis et Occidentalis antiquissimi libri Rituales a M artemo op. 
et loc. cit. ar. 11. a Goario in Euchologio p. 307. seqq. et 
ab Assemano in Biblioth. cit. prolati , in quibus constanter 
inter episcopos et presbyteros distinctio , illorumque prae- 
cellentia exhibetur, et ad auctorem Christum refertur ; prout 
pariter efficiunt Constitutiones Apostolicae lib. 8. capp.4 . et 5. 

83. Sane nulla epocha praeter apostolicam assignari pot- 
est tum istius distinctionis , tum istius praecellentiae ; cum- 
que Blondellus ac Salmasius ejus originem post medium 
sec. II. assignaverint illico convicti sunt ex testimoniis Cie- 

montis Romani , Ignatii , Polycarpi , Hermae , qni omnes 
longe ante an. 136. floruerunt. Ergo. 

DIFFICULTATES 

84. I. 01>j. Scriptura eosdem docet episcopos ac presby- 
teros fuisse. Etenim J° Apostolus ad Tit. 1 , 6. cum prae- 
misisset : Ifujns rei gratia reliqui te Cretae , ut constituas per 
civitates presbyteros , v. 6, et 7. pergit exponere quibusnam 
virtutibus ejusmodi presbyteri praediti esse debeant , et de- 
scribit episcopum dicens : Oportet enim episcopum sine cri- 
mine esse etc. 2° Luculentius vero Act. 20, 17. legitur: Pau- 
lus a Mileto mittens Ephesum, vocavit majores natu (g v. presby- 
teros) Ecclesiae, qui cum venissent ad eum , et simul essent , di- 
xit eis . . . Attendite vobis et universo gregi in quo vos Spi- 
ritus Sanctus posuit episcopos regere Ecclesiam Dei. 3° Hac 
de causa in epistola ad Philipp. 1,1. idem Apostolus sa- 
lutem dicit episcopis cum diaconibus presbyteris praetermissis; 
et 1. Tim. 3. virtutes exponit quibus episcopi et diaconi 
debent esse instructi , nulla presbyterorum injecta mentio- 
ne , non alia profecto de causa , quam quod iidem essent 
episcopi et presbyteri. Ergo. 

85. Resp. D. A. Scriptura eosdem docet fuisse episco- 
pos et presbyteros quoad nomen , C. gradu et potestate 
Subd. Relate ad personas utroque gradu ut plurimum aetate 
illa insignitas , C . relate ad gradum in se spectatum episco- 
patus et presbyteratus N. S. Joannes Chrysost. Hom. 1. in 
Epist. ad Philip, n. 1 . censuit episcopi et presbyteri nomen 
aetate apostolica primi ac secundi ordinis sacerdotibus com- 
mune fuisse. Petavius tum in op. De ecclesiast. Hier archia 
lib. 1. c. 4. tum praesertim in Dissertationum ecclesiast. 
lib. I . c. 1 . et 2. existimat primaeva illa aetate , quae quoad 
disciplinae formam veluti infantia Ecclesiae spectari potest , 
presbyteros vel omnes , vel cornm plerosque , sic ordina- 
tos esse , ut episcopi et presbyteri gradum obtinerent ; id 
quodammodo exposcentibus illius aetatis adjunctis ad ma- 
jus religionis incrementum. Sic plurcs episcopi in una ea- 

demque civitate seu Kcclesia communi consilio res ecclesia- 
sticas administrabant , apostolis tanquam majoris gradus 
pontificibus obsequentes. Resque ita steterunt , donec refri- 
gescente pristina illa charitate et humilitate ac modestia, ad 
tollendas simultates , ct in schismatis remedium , ut loquitur 
Hieronymus, unum aliquem e presbyterorum turba eligi 
placuit , qui praeponeretur ceteris. Ita desiere pari non so- 
lum dignitate , sed etiam ordine et potestate plures crea- 
ri , translata in unum tam honoris quam jurisdictionis prae- 
rogativa , et episcoporum successio coepit. Hac ratione , 
ut patet, objecta omuia Scripturarum testimonia rite expli- 
cantur , difficultatesque omnes facile diluuntur. 

86. II. Obj. P Patres antiquissimi quandoque in duas 
classes clerum distribuunt , in episcopos videlicet et diaco- 
nos , omissis presbyteris , aut in presbyteros et diaconos 
omissis episcopis , ut Clemens Rom. in 1. Epist. ad Co - 
rinlh. num. 42. Polycarpus in Epist. ad Philipp. Justinus 
Apol. 1. Clemens Alex. Strom . 1, 7. Cyprianus Ep. 62., Hi- 
larius in Ps. 124. Quandoque 2° presbyteros vocant aposto- 
lorum successores , ut Clemens Rom. Ep. cit. c. 1 . , Papias 
apud Eusebium , Irenaeus lib. 3. c. 2. ac episcopi presby- 
teros vocant passim collegas , compresbyteros , fratres suos. 
Verum his omissis , 3° prae ceteris s. Hieronymus utrorum- 
que aequalitatem luculenter adstruit Comment. in Epist. ad 
Tit . scribens : Idem est presbyter qui et episcopus . . . com- 
muni presbyterorum consilio ( ab initio ) Ecclesiae gubernaban- 
tur. Postquam vero unusquisque eos , quos baptizaveral , suos 
putabat esse non Christi , in toto orbe decretum est , ut unus 
de presbyteris electus superponeretur celeris , ad quem omnis 
Ecclesiae cura pertineret , et schismatum semina tollerentur. 
.Admonet deinde episcopos ut noverint se magis consuetu- 
dine , quam dispositionis dominicae veritate presbyteris esse 
superiores , et in communi debere Ecclesiam regere. Quae gra- 
vioribus verbis confirmat in Epist. ad Evangelum , rem de- 
clarans exemplo Ecclesiae Alexandrinae in qua a Marco 
Evangelista usque ad Heraclam et Dionysium, presbyteri 


Digitized by Google 


CAP. III. DE EPISCOPOULM PBAESTA^TIA ETC. 277 

unum ex sc electum excelsiori gradu collocatum episcopum 
nominabant , uti exercitus imperatorem sibi coastituit , et 
diaconi archidiaconum. Ergo. 

87. Resp. Ad l m , D. Inadacquate ob peculiares illius 
aetatis causas, C. adaequate ad identitatem utriusque or- 
dinis significandam /V. Id enim ab ipsis fieri potuit vel ob 
unitatem sacerdotii , vel ob communionem nominis , aliasve 
ejusmodi peculiares causas ; non autem ob utriusque gradus 
unitatem. Nam iidera qui nobis objiciuntur patres ibid. in 
tres gradus et ordines clerum distribuunt , episcopum, pre - 
sbyteros et diaconos, ut Clemens Rom. et Ignatius ; alii 
vero , ut Clemens Alex. , Cyprianus et Hilarius ea florue- 
runt aetate in qua , adversariis latentibus , jam inducta erat 
inter episcopos et presbyteros distinctio, nempe post an. 1 36. 

88. Ad 2", D. Vocant presbyteros apostolorum suc- 
cessores aut collegas , compresbyteros etc. episcopos , C. 
presbyteros Subd. ob unitatem sacerdotii , C. ejusdem gra- 
dus et ordinis N. Multiplici enim de causa, uti ex dictis pa- 
tet , potuerunt presbyteri dici apostolorum successores , 
collegae etc. etiamsi hoc nomine daremus significatos sim- 
plices sacerdotes et non potius episcopos , quibus vidimus 
ab initio nomen presbyteri fuisse commune. 

89. Ad 3 m , Neg. Quatuor enim docet s. Hieronymus, 
quae cum ejusmodi aequalitate consistere nequeunt; 1° epi- 
scopos successores esse apostolorum, presbyteros vero LXX. 
discipulorum ; 2° illos naufragium facere in portu , qui di- 
cunt nullum inter episcopum et presbyterum esse discrimen; 
3° uni episcopo potestatem ordinationis tribuit ; 4° docet 
ita episcopum praecellere presbyteris, uti Aaron filiis suis, 
imo uti Moyses populo Israel ; quae quidem omnia repe- 
riuntur in ejusdem epistolis 78, 146. nec non in lib. adver- 
sus Joannem Hierosolyra. , ac simul omnia in eadem , quae 
objicitur ad Evangelum epistola. Ad haec igitur certissima 
s. Doctoris principia revocari debent, sive quae in Comment. 
in Epist . ad Titum , sive quae in cit. Epistola ad Evangelum 
ab illis dissentire videntur. Componuntur autem si dicatur, 

s. Doctorem allusisse ad primam illam aetatem in qua non 
solum episcopi et presbyteri nomen utriusque gradus sa- 
cerdotibus commune erat , verum etiam , utraque potestas 
in eadem capita passim collata erat ; donec, ut idem s. Hie- 
ronymus scribit , ad tollenda schismatum semina toto orbe 
decretum est , ut unus de presbyteris electus superpone- 
retur ceteris , distinctique proinde sunt gradus episcopatus 
et presbyteratus ab invicem. Id autem contigit an. 55. id 
est longe ante epocham a Blondello assignatam huic distin- 
ctioni , nempe an. 136. 

90. Quod speciatim attinet ad usum Ecclesiae Alexan- 
drinae , nonnulli censent presbyteros illos ex quibus colle- 
gium constituebatur dignitate praeterea episcopali fuisse 
insignitos, adeoque non alio indiguisse qui ad Ecclesiae 
regimen vocabatur , quam electione. Alii autem existimaut 
s. Hieronymum locutum tantum esse de electione, qua se- 
mel facta , delectus statim potiebatur jurisdictione neces- 
saria ad Ecclesiam regendam , deinceps vero statuto tem- 
pore consecrabatur , prout pluribus documentis 'Witasse 
ostendit in Tract. de Ordine par. 2. q. 2. ar. 2. ad inst. 5. 
nec non Natalis Alexand. Diss. 44. in sec. 4. §. 24. Atque 
huc referunt etiam similitudines a s. Hieronymo petitas tum 
ab electione Imperatoris, tum ab electione archidiaconi. 

91. Ceterum nihil illustrius ad s. Hieronymi germanam 
mentem afferri potest verbis quibus ipse epistolam suam 
ad Evangelum concludit : Et ut sciamus traditiones apostoli- 
cas sumptas de Vet. Testamento ; quod Aaron et filii ejus atque 
lenitae in Templo fuerunt , hoc sibi episcopi et presbyteri et 
diaconi vindicent in Ecclesia. Aaron porro divino jure prae- 
cellebat sacerdotibus reliquis , idem igitur juxta Hierony- 
mum de episcopis relate ad presbyteros sentiendum est. 

DE SACRAE ORDINATIONIS MATERIA , FORMA , 
SUBJECTO ET MINISTRO 

92. Circa singulos hoscc articulos nonnulla sunt certa 
apud omnes , nonnulla vero in quaestionem veniunt. Alia 
proinde ab aliis sunt accurate secernenda. 

93. I. Quoad materiam aliter disseri debet de Ordini- 
bus hierarchicis , aliter de non hierarchicis. Exploratum 
enim est penes theologos omnes subdiaconatus ac minorum 
Ordinum materiam in Ecclesia Latina esse instrumentorum 
porrectionem ; in Ecclesia Graeca manuum impositionem 
extra sanctuarium collatam; formam vero, verba quae utrum- 
que respecti ve ritum comitantur. 

94. Dissentiunt autem theologi in assignanda materia 
essentiali et adaequata ordinum hierarchicorum. Scholastici 
veteres fere omnes quibus non pauci recentiores theologi 
assentiuntur , censuerunt eam pariter consistere in instru- 
mentorum traditione. Communior vero nunc evasit illorum 
opinio qui eam constituunt in sola manuum impositione. 

95. Posterior haec sententia quae nobis etiam magis 
arridet innititur 1° auctoritati Scripturarum , quae solam 
manuum impositionem memorant ; 2° Ritualibus omnibus et 
sacramentariis ante nongentos ad minus annos conscriptis , 
collectisque a Menardo, Martenio et Morino. 3° Constitutio- 
nibus apostolicis lib.8. c.16. conc. Carthaginiensi IV. can.3. 
aliisque conciliis non paucis , in quibus nulla prorsus in- 
strumentorum porrectionis in collatione horum ordinum 
mentio occurrit ; imo conc. Carthaginiense can. 5. in eo 
constituit discrimen inter subdiaconatum et hierarchicos or- 
dines , quod ille instrumentorum traditione , isti manuum 
impositione conferrentur. 4° Patribus omnibus , imo et Li- 
turgiographis sec. VII. VIII. et IX. qui de ritibus agentes 
quibus singuli conferebantur Ordines isti de instrumentis alte 
silent. 5° Graecorum , ceterarumque Ecclesiarum omnium 

Orientalium consuetudini constanti , quaeque adhuc perdu- 
rat sola manuum impositione eosdem ordines conferendi. 
Solidis igitur adeo fundamentis sententia haec fulcitur , ut 
concuti non posse videatur. Cum vero tres adhibeantur in 
presbyterorum ordinatioue manuum impositiones , quaeri- 
tur quaenam ex illis essentialis habenda sit. Communis re- 
sponsio est hanc esse secundam tantum ; nam in prima 
nulla recitatur forma ; tertia vero , praeterquam quod su- 
per eos fiat , qui cum episcopo Eucharistiam jam conse- 
crarunt, apud Graecos et Orientales in usu numquam fuit, 
nec apud Latinos ante sec. XIII. ut ex vetustis documentis 
evincunt Martenius De antiq. Eccles. ritib. lib. t. par. 2. 
c. 8. ar. 9. et Morinus Exercit . 8. c. 5. Exinde sequitur an- 
tiquitus non adhibitam esse formulam illam: Accipe Spiritum 
Sanctum , qua passim scholastici et cum iis non pauci re- 
centiores adhuc theologi docent conferri potestatem in Cor- 
pus Christi mysticum , seu potestatem remittendi peccata. 

96. Qui igitur sentiunt materiam essentialem et adaequa- 
tam Ordinum hierarchicorum in sola manuum impositione 
consistere , adjectam ajunt tractu temporis in Ecclesia La- 
tina instrumentorum traditionem ad majorem declarationem 
eorum quae conferuntur per impositionem manuum. 

97. Praecipuum adversae partis opinionis fundamen- 
tum est decretum Eugcnii IV. pro Armenis : Sextum sacra- 
mentum est Ordinis , cujus materia est illud per cujus tradi- 
tionem confertur Ordo : Sicut presbyteratui traditur per calicis 
cum vino et patenae cum pane porrectionem. Ast nisi velimus 
Pontificem sibi contradixisse dura episcopos, presbyteros et 
diaconos Ecclesiae Graecae rite ordinatos habuit sola ma- 
nuum impositione , Bellarmini responsio adoptari necessa- 
rio debet , qui scopum Eugenii fuisse dicit Armenos indu- 
cere ad ritum Ecclesiae Romanae adoptandum , seu potius 
superaddendum. 

98. Ceterum in praxi utraque materia adhibenda est , 
ita ut si forte alterutra omissa fuisset, universa iteranda es- 
set ordinatio , prout a sac. Congregatione sancitum est apud 

Benedictum XIV. De synodo lib.8. c.10. $.13. In sacramen- 
torum enim administratione tutior semper pars est eligenda. 

99. II. Sed jam de subjecto ; de quo duo certa penes 
omnes sunt ; 1° solum masculinum sexum idoneum esse or- 
dinationi. Nam Ecclesia semper abhorruit a marcosianis , 
montanistis et collyridianis Ordinationem mulieribus con- 
ferentibus. Neque in lege naturae , neque in lege scripta 
aliquando mulieres admissae ad sacerdotium sunt. Christus 
et apostoli ne ipsi quidem B. Virgini unquam sacerdotium 
contulerunt. Paulus I. Cor. 14, 34. praecipit mulieribus in 
Ecclesiis tacere , nec eis docere permittit. Quod si interdum 
in monumentis ecclesiasticis episcopae, vel presbyterae me- 
moratae inveniuntur, istae non fuerunt nisi uxores quas 
episcopi aut presbyteri ante Ordinationem duxerant. De dia- 
conissis satis diximus. 

100. Certum 2° est subjectum capax Ordinationis esse 
hominem baptizatum , cum baptisma omnium sacramento- 
rum janua sit. Quod si de adultis agatur nulla ac irrita 
prorsus habetur Ordinatio quae invito ac reluctanti tribue- 
retur. Quae ex historia ecclesiastica afferri solent exempla 
contraria , intclligi debent non de omnimoda et absoluta , 
sed de aliquali animi reluctantia , seu repugnantia. De iis, 
praeterea quae requiruntur, ut Ordinatio non solum valida 
sed legitima seu licita sit , agunt theologiae moralis in- 
stitutores. 

101. Superest ut de Ordinationis ministro pauca subji- 
ciamus : controversia agitari potest 1° de ministro ordinario, 
atque extraordinario ; 2° de ministro legitimo et illegitimo. 

102. Jam vero fatentur omnes solum episcopum totius 
Ordinationis ministrum ordinarium esse ac proprium, prout 
fides docet, ac nos peculiari propositione adstruemus. 

103. Quatenus, Ordinatio complectitur subdiaconatum 
et quatuor minores Ordines , nunc inter omnes convenit 
posse presbyterum ex delegatione Rom. Pontificis esse mi- 
nistrum extraordinarium. Ast non ita se res habet qnoad 
collationem Ordinum hicrarchicorum ; ut omittam veterum 

nonnullorum canonistarum obsoletam sententiam , posse 
delegari presbyterum ad conferendum presbyteratum , po- 
tior quaestio olim agitata versabatur circa diaconatum. Ete- 
nim nonnulli senserunt esse in Rom. Pontificis potestate 
delegare simplicem sacerdotem ad hujus Ordinis collationem. 
Innitebantur autem ad hoc asserendum hi auctores privilegio 
concesso ab Innocentio VIII. abbatibus Cisterciensibus 
an. 1489. quo his tribuebatur potestas conferendi subdia- 
conatum et diaconatum subditis suis. Verum a plerisque uti 
spurium Pontificium hoc diploma rejicitur, aut saltem ut 
interpolatum. Cum autem unicum hoc fundamentum sit hu- 
jus sententiae, patet eam nimium labili fundamento inni- 
ti, ut prudens quis possit eidem adstipulari. 

104. Quoad ministrum legitimum haud exigua viguit 
contentio. Legitimus ille minister dicitur , qui non solum 
catholicus est ac canonice electus et proprius episcopus, 
sed cujus praeterea Ordinatio omnibus Ecclesiae legibus 
plane consentit ; illegitimus vero censetur ille , qui ex al- 
terutro capite deficiat. Nemo unquam catholicorum dubi- 
tavit illicitas esse Ordinationes quae ab illegitimo ministro 
conferrentur. 

105. Sed utrum praeterea invalidae haberi debeant, adeo 
olim implicata quaestio fuit , ut Magister Sententiarum lib. 4 . 
Dist. 25. scripserit: Hanc quaestionem perplexam ac plane 
insolubilem faciunt Doctorum verba , quae plurimum dissentire 
videntur. Prolatisque quatuor sententiis , nulli adhaesit. 
Sane non pauca documenta pro utraque sententia sive af- 
firmante valorem hujusmodi Ordinationum, sive negante, 
proferri solent, re nondum eliquata. A pluribus jam se- 
culis viget doctrina s. Thomae , cui accessit Ecclesiae uui- 
versae suffragium, Ordinationes ab haereticis, schismati- 
cis ac simoniacis validas omnino esse habendas. Irrito co- 
natu Morinus primum, deinde vero Hyacinthus Sbaralca 
contrariam sententiam instaurare tentarunt; ille in op.cit., 
hic vero in Diss. De sacris pravorum Ordinationibus . 

106. Ordinationes anglicanae nullae ac irritae censcn- 

tur non ex eo quod ab haereticis et schismaticis flant , sed 
tum ob successionis interruptam seriem episcoporum in 
secta illa , tum ob vitiatam essentialiter formam. Sed jam 
ad catholicum dogma vindicandum accedamus. 

PROPOSITIO 

Episcopi habent potestatem ordinandi , quae non 
est illis cum Presbyteris communis 

107. De fide est enunciata propositio ex can. 7. cit. 
sess. conC. Tridentini : Si quis dixerit , Episcopos .... non 
habere potestatem .... ordinandi , vel eam , quam habent , 
illis esse cum Presbyteris communem ; anathema sit. Ambas 
propositionis partes de potestate ordinandi qua pollent epi- 
scopi , quae illis cum presbyteris communis non sit , simul 
vindicamus , cum probationes utrique suffragentur. 

108. Etenim Scriptura, traditio, Ecclesiae praxis si- 
mul conspirant ad asserendam uni episcopo ordinandi po- 
testatem. Siquidem Christus sacerdos summus apostolos 
sacerdotes primum constituit ; hi deinceps per manuum 
impositionem diaconos instituerunt Act. 6. Saulus et Bar- 
nabas ibid. c. 14. eadem ratione presbyteros per Ecclesias 
constituunt. Idem Paulus 1 . Tim. 4 , et 2 , ad eundem Ti- 
motheum 1. testatur per manuum suarum impositionem 
inaugurasse hunc discipulum suum; eidem denique 1 . Tim. 3. 
et Tito 1 , 5. mandat quibus debeant imponere manus , 
seu Ordines conferre. 

109. Traditionis quoad hanc rem testes sunt Constitu- 
tiones apostolicae nuncupatae , quaelib. 8. cap. 16. seqq. 
praecipiunt ut episcopus a duobus vel tribus ordinetur 
episcopis , presbyteri vero et diaconi ab uno tantum epi- 
scopo. S. Athanasius in Apologia cont. Arian. n. 12. ideo 
evincit Ischiram non fuisse sacerdotem , quod a simplici 
sacerdote Collutho fuerit ordinatus. Novatianus, Eusebio 
teste Hist. Eccles . lib. 6. c. 45. , sollicitus erat de inve- 
niendis aliquot episcopis a quibus consecraretur , ct sio 

Romanam sedem invaderet , ex communi persuasione nullam 
fore Ordinationem quae ab aliis quam ab episcopis con- 
ferretur. Optime proinde Epiphanius Haeres. 75. adversus 
Aerium scribebat : Ordo siquidem episcoporum ad gignendos 
patres praecipue perlinet ; hujus enim est patrum in Ecclesia pro- 
pagatio; alter (presbyterorum), cum patres non possit, filios Ec- 
clesiae lotionis regeneratione producit. Hinc celebre illud quod 
attulimus Hieronymi effatum: Quid facit, excepta ordina- 
tione, episcopus , quod presbyter non faciat? Sola namque or- 
dinatione, inquit s. Jo. Chrysostomus Hotn. 11. in 1. ad 
Tim. n. 1., superiores (episcopi) sunt , atque hinc tantum 
videntur presbyteris praestare . 

110. Ecclesiae praxis melius deprehendi nequit quam 
in libris Ritualibus Graecorum et Latinorum, in quibus con- 
stanter solus episcopus sacrae Ordinationis exhibetur mini- 
ster apud Renaudotium et Martenium opp. citt. Sane vel 
dira vigente persecutione, numquam nisi ab episcopo, pre- 
sbyterorum aut diaconorum ordinatio habita est. Sectas 
omnes orientales antiquissimas hac in parte consentire , res 
facti est exploratissima. Ergo. 

DIFFICULTATES 

111. Obj. Non desunt exempla Ordinationis a presby- 
teris peractae. Etenim 1° cone. Ancyranum an. 314. ce- 
lebratum can. 13. constituit: Vicariis episcoporum, quos 
Graeci chorepiscopos vocant , non licere vel presbyteros vel dia- 
conos ordinare . . . sine praecepto episcopi. Eadem habent conc. 
Antiochenum coactum an. 541. can. 10. ac Meldense an- 
no 845. cau. G4. , confirmatque s. Isidorus De officiis Ec- 
clesiasticis lib. 2. c. 6.; apertissime vero summus Ponti- 
fex Zacharias epist. 7. ad Pipinum cap. 1. his verbis: Cho- 
repiscopi ordinent etiam lectores , et subdiaconos atque exor- 
cistas, quibus promotiones istae sufficiant. Nec presbyterum 
vero nec diaconum audeant ordinare praeter civitatis episco- 
pum, cui ipse cum possessione subjectus est. Jam vero cho- 
repiscopi simplices erant sacerdotes. 2° A conc. Nicaeno 


Digitized by Google 


CAP. IV. DE SACRAE ORDINATIONIS ETC. 285 

facta est potestas presbyteris catholicis manus impo?icndi , 
et proponendi nomina eorum , qui in clerum eligi meruerint , 
testibus Thcodoreto et Socrate Hist. Eccl. lib. 1. cap. 9. 
Ergo. 

112. Resp. N. A. Ad l m , prob. D. A chorepiscopis 
episcopali dignitate praeditis, C. hac destitutis N. Quam- 
vis chorepiscopi ut plurimum non essent nisi presbyteri, 
uti ostendit Nat. Alexander Diss. 45. in sec. IV., nunc 
vero penes criticos omnes exploratum est, plures tamen 
fuisse praeterea episcopos. Idque evincimus illis ipsis docu- 
mentis quae nobis objiciuntur. Sane couc. Ancyranum can. 1 7. 
statuit : Si qui episcopi ordinati sunt , nec recepti ab illa pa- 
rochia, in qua fuerant denominati , voluerintque alias occu- 
pare parochias et vim praesulibus carum inferre ... eos abjici 
placuit. Quod si voluerint in Presbyterii ordine , ubi prius 
fuerant , ut presbyteri residere , non abjiciantur propria di- 
gnitate; concilium vero Antiochenum, cujus verba urget 
Zacharias , ut evincat non posse chorepiscopos sine facul- 
tate episcopi presbyteros et diaconos ordinare, haec ha- 
bet : Qui in vicis vel possessionibus cJwrepiscopi nominantur , 
quamvis manus impositionem episcoporum perceperint , et ui epi- 
scopi consecrati sint, tamen s. Synodo placuit, ut modum proprium 
recognoscant . . . Nec presbyterum vero nec diaconum audeant 
ordinare praeter civitatis episcopum . Alioquin si receptum 
esset, ut chorepiscopi non episcopali dignitate praediti, 
passim, saltem de licentia episcopi civitatis , tum presby- 
teros tum diaconos ordinarent , neque s. Epiphanius neque 
s. Jo. Chrysostomus aut s. Hieronymus quibus hoc notis- 
simum erat , tanta fiducia asserere potuissent in hoc tantum 
episcopos a presbyteris differre , quod illi possent ordinare, 
isti non possent; neque Aerius contrariam praxim urgere 
destitisset, si viguisset alicubi, quod tamen nunquam fecit. 

113. Ad 2 m , D. Facta est a Cone. Nicaeno presbyteris 
catholicis potestas manus imponendi , id est , eligendi , C. 
ordinandi N. Sic enim textum Theodoreti vertit ac verten- 
dum ostendit Valesius in not. ad cap. 9. libri 1 . Socratis, 

ubi pluribus exemplis adductis evincit i idem 

esse ac nomina proponere ordinandorum. 

CAPUT V. 

DE CAELIBATU ECCLESIASTICO SEU DE CONTINENTIAE LEGE 
SACRIS MINISTRIS IMPOSITA 

114. Continentiae virtus solius verae religionis dos est, 
nec uspiam proinde nisi in religione catholica ejus profes- 
sio invenitur. Protestantismus qui sin minus originem , in- 
crementum saltem suum coenosis hominibus, clericis vi- 
delicet et monachis caelibatus pertaesis debet, jugiter ab 
ejusmodi hominibus adhuc alitur , alioquin uti lampas sine 
oleo extingueretur. Dumque catholica Ecclesia viros pro- 
bitate , ac doctrina praestantiores ex protestantismo ad uni- 
tatem se recipientes in sinum suum complectitur, prote- 
stantismus ad probrosam conditionem redactus est libidine in- 
fames monachos aut clericos apostatas colligendi, ut non 
ita pridem (an. 1844. ) unus ex illis ingenue publice fas- 
sus est. Quocirca quid mirum si protestantes et increduli 
adeo vehementer insurgant adversus ecclesiasticum caeli- 
batum ? Nostrarum igitur partium est ejus vindicias suscipe- 
re , ejus nimirum decoris et ornamenti praecipui quo al- 
taris ministri fulgere debent. 

PROPOSITIO 

Continentiae lex sacris ministris imposita in antiquissima 
traditione fundamentum habet , corumque statui convc - 
nientissima est 

115. Duas partes complectitur propositio quarum altera 
factum , altera vero jus cnunciat. 

116. IJt a facto incipiamus ; de eo profecto constat 
ex iis omnibus documentis quibus evincitur continentiae 
legem vel consuetudine primum ab aetate apostolica indu- 
cta inniti vel apostolica institutione. Jam vero si sermo sit 

de Ecclesia Orientali , quamvis nulla peculiari lege in ea 
clerici ab initio ad continentiam adigerentur , tamen eo- 
rum pleriquc exemplo et exhortatione apostolorum permoti 
eam profitebantur. Hujus consuetudinis testes sunt Orige- 
nes Homil. 23. in Num. n. 3. et alibi ; s. Hieronymus Cont. 
Vigilant, n. 2. Eusebius Demonstr. Evang. lib. 1. cap. 9. 
s. Epiphanius Exposit. fidei n. 21. qui ab aevo apostolico 
et instituto illius originem repetit. 

117. In Ecclesia vero Occidentali severior semper hac 
in parte disciplina viguit , quum Petrus apostolus non so- 
lum episcopos , verum etiam presbyteros et diaconos ejus 
legi subjecerit , prout solidis fundamentis innixi eruditi viri 
contendunt. Sane Tertullianus in lib. De Exhortat. castit. 
c. 11. loquens de Africano clero: Quanti, inquit, in ec- 
clesiasticis ordinibus de continentia censentur , qui Deo nubere 
maluerunt , qui camis suae honorem ( in primaevi paradisi 
statum ) restituerunt , quique se jam illius aevi filios dicave- 
runt , occidentes in se concupiscentiam libidinis , et totum il- 
lud , quod intra paradisum non potuit admitti? Verbum por- 
ro dicaverunt votum ac professionem denotat; bine in lib. 
De veland. Virginib. c. 10. clericos vocat viros virgines ac 
voluntarios spadones ; cumque ipse in clerum majorem Ec- 
clesiae Carthaginiensis cooptatus esset, se a conjuge separa- 
vit. Volens proinde Aurelius Carthaginiensis antistes epi- 
scopos, presbyteros et diaconos ad severiorem pristinam 
disciplinam revocare in secundo conc. Carthagin. dixit: Quod 
Apostoli docuerunt et ipsa servavit antiquitas , nos quoque cu- 
stodiamus. Notum porro est Ecclesiam Africanam uti ceteras 
Occidentales Ecclesias a Petro vel ab ejus successoribus Itom. 
Pontificibus institutas fuisse. 

118. Quapropter Siricius Papa an. 385. Epist 1. ad 
Himerium episc. Tarracon. n. 10. ejus legis meminit tan- 
quam ab apostolo Petro institutae , ejusque urget obser- 
vationem. Eandem legem supponunt Innocentius I. epist. 2. 
ad Victricium c. 9. et Leo M. epist. 167. ad Rusticum Nar- 
bon. Eadem ratione sese gesserunt plura concilia scc. III. 

IV. et V., celebrata Illiberi tanum , Taurinense , Carthagi- 
niense II. et V. Toletanum I. aliaque non pauca, quorum 
decreta profert Thoraassinus De vet. et nova disciplina par. I. 
lib. 2. capp. 60. 61. Hinc nullum proferri potest ex Ec- 
clesia Latina exemplum de episcopo , presbytero aut dia- 
cono impune legem continentiae transgrediente , ut in Ec- 
clesiis Orientalibus invenimus. 

119. Ex Ecclesia Romana lex haec in ceteras pervenit 
ad patriarcbatum occidentalem spectantes , nempe in Acha- 
jam , Thessalonicam , et Macedoniam. Constat praeterea 
s. Marcum legem hanc Alexandriae veluti haereditariam 
successoribus suis reliquisse ; eandemque viguisse in patriar- 
chatu Antiocheno , atque aetate s Epiphanii universam Cy- 
prum eam amplexam esse, ut ipse scribit Haeres, 59. c. 4. 
Tractu tamen temporis in illis regionibus clerus a primaeva 
institutione descivit , ac soli episcopi caelibes perseverarunt, 
tributa facultate clericis inferioribus retinendi uxores quas 
ante ordinationem duxerant , ex sanctione concilii Trullani. 
Quoad Ordines diaconatu inferiores, in Ecclesia Latina varia 
viguit disciplina , donec subdiaconi continentiae lege obli- 
gati sunt. 

120. Et haec de facto ; circa jus seu circa hujusce le- 
gis convenientiam , eam clero peropportunam maxime esse 
facile evincit continentiae praestantia quam Christus et apo- 
stoli factis et verbis adeo commendarunt. Ut enim Hiero- 
nymus loquitur in Apologetico pro libro cont . Jovinian. n. 21 . 
Christus virgo , Virgo Maria utriusque sexus virginitatis de- 
dicavere principia; Apostoli vel virgines vel post nuptias con- 
tinentes. Ad eam Christus adhortatus est Matth. 19, 11. 
Paulus pariter ad eam exhortatus est 1. Cor. 7. et exem- 
plo suo confirmavit. Conveniens igitur fuit ut hoc insti- 
tutum sectarentur , qui ad sacrum ministerium vocati sunt , 
Deoque proxime serviunt. 

121. Talia sane sunt munia, quae reipsa ministerium illud 
complectitur, ut caeleste vitae genus quodammodo poscant. 
Praecipua enim sunt sacrificium offerre , orare , praeesse , 

docere , sacramenta administrare , infirmorum et pauperum 
curam gerere, aliaque id genus multa, quae non patiuntur 
hominem negotiis secularibus, et obligationibus conjugalibus 
distractum. Quod loc. cit. declarat Apostolus scribens : 
Qui sine uxore est , sollicitus est quae Domini sunt, quomodo 
placeat Deo. Qui autem cum uxore est , sollicitus est quae sunt 
mundi , quomodo placeat uxori , et divisus est ; seu hic status 
efficit, ut quis non sit Dei insolidum , ut exponit vel ipse 
Calvinus Comment. in hunc loc. Quod et experientia ipsa 
quotidiana demonstrat tum apud Graecos presbyteros , tum 
apud anglicanos et protestantes ministros, qui vix domi- 
nica die ministerio incumbunt , dum reliquam hebdomadis 
partem negotiis impendunt, et familiae. Toti sunt uxori 
et filiis alendis, instituendis ac ditandis. Proventus non 
in pauperes sed in rem domesticam convertunt. Si lues aut 
contagiosus morbus grassetur, fugiunt. Si penes exteras re- 
giones missiones suscipiunt , mercatores agunt, ac stipen- 
dia ingentia a Biblica societate uti mercenarii percipiunt , 
ac interea si molestias excipias, quas operariis catholicis 
creant , otio diffluunt , contemptumque sibi conciliant. 

122. Continentiae praeterea professio liberiores altaris 
ministros efficit , ita ut ad veritatem tuendam neque exi- 
lia , neque carceres aliasve insectationes timeant , subireque 
recusent, secus ac illis contingat, qui familiae cura deti- 
nentur ; prout rursum experientia evincit , qua novimus ut 
plurimum protestantes ministros ac popos Russicos servilem 
animum gerere, ac se ultro principum ac magistratuum 
arbitrio subjicere ab eorumque nutu in omnibus pendere. 

123. Demum continentiae professio , ob praeclaram de 
illa in omnium animis velut insitam opinionem sacerdotes 
reddit populis venerabiles. Hinc eos honore prosequuntur , 
summam in eis fiduciam collocant, filios instituendos libenter 
iisdem committunt; quae nonnisi aegre conjugatis clericis 
impenderent. 

124. Quae cum ita se habeant, pronum est inferre, 
prout ostendeuduin assumpsimus, continentiae legem tum 

solidum in antiquitate fundamentum habere, tum clericali 
statui eonvenientissimam esse. 

DIFFICULTATES 

125. I. Obj. 1° Apostolorum exemplum continentiae 
instituto minime suffragatur, cum ex Apostolo 1. Cor. 9, 
5. constet , eos et uxorem habuisse ac secum circumdu- 
xisse ; Numquid , inquiens , non habemus potestatem mulierem 
sororem circumducendi , sicut et ceteri apostoli , et fratres Do- 
mini , et Cephas ? Prout et de ipso Paulo testatur Clemens 
Alex, apud Eusebium Hist . EccL lib. 3. c. 30. quem uxo- 
rem compellasse scribit Philipp. 4, 3. Nec magis solidum 
suppeditat antiquitas pro hac lege fundamentum. Etenim 
2° cum ageretur in conc. Nicaeno de nova lege inducenda, 
ut qui essent sacris initiati non uterentur uxoribus legitime 
sibi ante ordinationem consociatis , Paphnutius episcopus Ae- 
gyptius vehementer vociferatus est, ne grave hoc jugum 
clericis imponeretur , sed satis esse ut vetus Ecclesiae serva- 
retur traditio , de non ducenda uxore post Ordinationem , 
ut referunt Socrates lib. 1. c. 9. et Sozomenus lib. 1. 
c. 23. , qui addunt reipsa permissum cuique pro arbitrio 
ab uxorum consuetudine abstinendi . 3° Hinc tot exempla 
eorum , qui in episcopatu , presbyteratu et diaconatu ex 
legitimo conjugio liberos susceperunt. 

126. Resp. Ad 1”, Neg. Paulus enim in objecto loco 
loquitur de piis foeminis, quae Hebraeorum more apo- 
stolos comitabantur, ut illis ministrarent, prout eas Chri- 
stum secutas legimus Matth. 27 , 35. Mare. 15 , 41. Luc. 8, 
2. sed ut vel ipse Clemens Alex. Strom. lib . 3. exponit, 
Non ut uxores, sed ut sorores circumducebant mulieres , quae 
una ministraturae essent apud mulieres, quae domos custo- 
diebant: per quas etiam in gynaeceum , absque ulla reprehen- 
sione malave suspicione , ingredi posset verbum Dei. 

127. Sic etiam inficiamur apostolum Paulum aut uxo- 
rem habuisse, aut eam compellasse in Ep ad Philipp. Quo- 
minus enim id admittamus obstat auctoritas Tertulliani , 

Ambrosii , Hieronymi, Epiphanii, Theodoreti et aliorum 
qui id expresse negant ; sed potissimum obstat aucto- 
ritas ipsius Pauli qui 1. Cor. 7, et 8. scribit: Volo enim 
omnes vos esse sicut meipsum . . . Dico non nuptis et viduis , 
bonum est illis , ut sic permaneant sicut et Ego. Deceptus porro 
est Clemens aequivocatione quae latet in voce q U a 

usus est Paulus , quae tam de conjuge quam de sodali 
intelligi potest; hic autem ad socium seu sodalem signi- 
ficandum adhibitam esse non solum antiquae versiones omnes 
consentiunt, sed nobis dant etiam recentiores interpretes 
protestantes ac nominatim Rosenmuller. 

128. Ad 2”, D. Actum in concilio Nicaeno de nova lege 
quoad eos, qui conjugio irretiti Ordinationem acceperant, Tr. 
quoad Ordinandos V. Transmisimus primum membrum , eo 
quod eruditis non paucis haec historia aut falsa aut suspecta 
sit. Verum , ea admissa, nihil exinde contra thesim ; siquidem 
antiqua traditio sancita est, ut sacris Ordinibus initiatis nullae 
permitterentur nuptiae , secus ac dictis et factis teneant 
protestantes. Cum vero in Orientalibus Ecclesiis presbyteri 
et diaconi qui ante ordinationem conjugio erant obstricti, 
uxores ex consuetudine retinerent , nihil concilium de his 
statuere voluit. Plerique tamen episcopi ad sedes suas re- 
duces legem plenae continentiae dioecesibus ac provinciis 
suis imposuerunt , ut constat de s. Eustathio quoad patriar- 
chatum Antiochenum, et de s. Alexandro quoad patriarcha- 
tum Alexandrinum. In Ecclesia autem Latina antiqua lex de 
perfecta continentia semper servata est. 

129. Ad 3 m , In Ecclesia Orientali , Tr. in Ecclesia La- 
tina seu Occidentali N. Nos ipsi jam animadvertimus non 
eodem rigore legem hanc in Orientalibus quibusdam Ec- 
clesiis obtinuisse, quamquam et in illis nonnisi paucorum 
exempla suppetant clericorum conjugatorum , praesertim 
episcoporum. De Ecclesia Occidentali nulla est controversia. 

,130. II. Obj. 1° Iniquum est illud interdicere, quod 
Deus Uberum esse voluit, cujusmodi est conjugium. 2° Eo 
vel magis quod nemo sibi polliceri possit observationem 

continentiae, quae donum Dei est, ac nulli se illud sin- 
gillatim daturum promisit. 3° Atque exinde tot illa pro- 
dierunt mala scandala , quibus per honestum conjugium 
provisum esset. 4° Optime autem cum ministeriis sacris 
conjugalis status conciliari potest, ut patet ex primis Chris- 
tianis, qui quamvis conjugati , quotidie tamen commu- 
nicabant, orabant, Deo vacabant. 5° Idem dic de paupe- 
rum cura , ut ostendunt exempla Job et Tobiae , qui 
quamvis uxorem haberent , alter tamen erat pater pau- 
perum, alter vero et quod poterat, indigentibus tribue- 
bat. Ergo. 

131. Resp. Ad 1'", Nulla justa interveniente causa, C. 
secus N. Alioquin innumera prope essent aptissime con- 
stituta , quae sub hoc praetextu ut iniqua traduci deberent 
sive in politico sive in ecclesiastico regimine. Deinde Neg. 
ulli interdici conjugium. Ecclesia neminem cogit ad caeli- 
batum , sed eam conditionem constituit , ut qui velit sa- 
cris Ordinibus initiari, continentiae observationi se subjiciat ; 
cum ejusmodi conditio ipsi bene perspecta sit, unusquis- 
que ultro conjugio se abdicat , seque hac lege obligat. 

132. Ad 2 m , Z>. Nemo sibi continentiae observationem 
polliceri potest propriis viribus confisus , C. divinae gratiae 
auxilio, quod nulli petenti deest , /V. Quodcumque petieritis , 
ait Christus , credite quia accipietis ; adeoque et continen- 
tiae donum. Absonum, imo et blasphemum est asserere 
impossibilem continentiam, quam Christus adeo commenda- 
vit atque suasit, prout pariter praestitit Apostolus. Alio- 
quin novae nuptiae illis omnibus concedendae essent, qui 
absente vel diuturno morbo laborante uxore uti non possent. 
Quis porro hoc dicet ? 

133. Ad 3 m , I). Ex hominum malitia causisque extrin- 
secis, Tr. ex vitio legis /V. Adversarii sibi placent in am- 
plificandis ejusmodi scandalis , quae tot non sunt , quot 
ipsi exaggerant. Ast his etiam admissis, negligi debent ra- 
tione habita tot emolumentorum , quae ex caelibatus pro- 
fessione et in clerum, et in Ecclesiam, imo ct in societa- 

tcm ipsum universam proveniunt. Scandala illa ex voca- 
tionis defectu , orationis neglectu et abnegationis sui , aliis- 
que causis oriuntur , quibus neque per conjugium absolu- 
te remedium afferretur , ut liquet cx tot etiam in ipso 
conjugio abusibus ac thalami violata lide. 

134. Ad 4 m , /). Absolute, C. ea qua par est perfectio- 
ne N. Neque enim contendimus haud posse absolute conso- 
ciari officia conjugalia cum ministerio sacro; sed illud ve- 
rissime dicimus longe melius ob rationes adductas , quibus 
piures aliae adjici possent , munia sacerdotalia adimpleri a 
caelibc quam a conjugato. Nec valet exemplum objectum 
primorum fidelium , tum quia ignoramus , utrum ipsi ea 
non praestiterint quae Paulus insinuat 1. Cor. 7. tum quia 
magnum intercedit discrimen inter fidelium et Ecclesiae 
ministrorum obligationes et munia. 

135. Ad 5 m , Eadem esto distinctio ; fieri utique abso- 
lute potest ut clerici conjugati curam pauperum gerant; 
verum si ex ideali ad concretum quaestionem revocemus , 
difficile admodum est, ut qui vix familiae alendae suffi- 
ciunt, velint aut possint aliis indigentibus tribuere. Quid 
si agatur de parochiis adeo tenuibus ut vix ali parochus 
valeat? Anglicani praesules et ministri facto ipso ostendunt 
clericos conjugatos nec totidem Job nec Tobias esse. 

136. III. Obj. 1° Deus Genes. 1 , 28. omnibus indi- 
scriminatim praecepit conjugium, dicens.* Crescite et multi - 
plicamini; 2° Apostolus l.Tira. 4, 1. spiritui erroris tri- 
buit nuptiarum prohibitionem : Discedent quidam a fide , at- 
tendentes spiritibus erroris , et doctrinis daemoniorum . . . pro- 
hibentium nubere . 3° Hinc 1. Cor. 7, 2. generatim ait: 
Propter fornicationem unusquisque suam uxorem habeat ; adji- 
ciens v. 9. Melius est enim nubere quam uri. 4° Sane na- 
tura ipsa hominem ad matrimonium inclinat, et in eum 
finem sexuum diversitas ab eadem ordinata est. 5° Atque 
ut docet physiologia, instinctus quo a natura in conju- 
gium ferimur est prorsus irresistibilis ; 6° Ex ejus autem 
cohibitione caelibes innumeris prope morbis obnoxii sunt. 

7° Demum ex caelibatu damna ingentia in societatem pro- 
veniunt. Ergo, 

137. Resp. Ad l m , Neg. Objecta enim verba benedi- 
ctionem ac foecunditatem significant, non imperium nu- 
bendi ; alioquin hoc imperium seu praeceptum impositum 
pariter fuisset animantibus brutis, quibus ibid. v. 22. Deus 
dixit : Crescite et multiplicamini et replete aquas maris, aves- 
que multiplicentur super terram. Quod si quis contendat Illis 
verbis praeceptum contineri , reponimus afficere illud hu- 
manam speciem generaliter non autem individua ejusdem 
singula, nisi forte ad tempus, seu usque ad sufficieutem 
propagationem, ut illa verba insinuant, quae adjecta sunt: 
et replete terram; alioquin in absurda incideremus. 

138. Ad 2 m , I). Tribuit Apostolus spiritui erroris nu- 
ptiarum prohibitionem, quasi hae in se malae essent, C. se- 
cus /V. Praenunciat fore haereticos qui damnaturi erant nu- 
ptias ut in se malas et a diabolo invectas, cujusmodi reipsa 
fuerunt simoniani, saturniani, ebionitae, marcionitae, en- 
cratitae , manichaei. Ast Ecclesia nuptias in se bonas tue- 
tur , imo et ad sacramenti dignitatem a Christo elevatas ; 
illis vero praefert caelibatum non ut bonum malo , sed ut 
melius bono ; eo quod caelibatus professio sacro ministerio 
mancipatis magis conveniens sit, quam status conjugalis. 
Imo unicuique liberum relinquit sive inire conjugium sive 
suscipere in se conditionem caelibatus per susceptionem sa- 
crorum Ordinum. Haec objicere, vere est abuti Scripturis. 

139. Ad 3 m , D. Iis qui jam matrimonio copulati sunt, C. 
ceteris iV. Quin potius Apostolus in hoc capite totus in 
eo est ut continentiam ac virginitatem suadeat. Dum vero 
subdit Paulus : Melius est nubere quam uri, de iis loquitur 
qui liberi sunt, quibus certe melius est nubere quam for- 
nicari ; dico fornicari , quia ille profecto non uritur qui 
pulsatus tentatione eidem viriliter resistit , imo potius co- 
ronatur; prout non uritur qui tantum calefit. Quoad eos 
vero qui lege vel voto ad continentiam obstricti sunt, ut 
tentationes vincant , non ad conjugium , aed ad orationem , 

jejunium, sensuum custodiam, carnis macerationem con- 
fugere debent. Ab his vero abhorrent protestantes ne Chri- 
stum injuria afficiant ! 

140. Ad 4 m , D. Per inclinationem vagam et non obli- 
gatoriam , C. quae unicuique obligationem imponat IV. Ejus- 
modi inclinatione sapienter humanae speciei propagationi 
prospexit Deus; alioquin vix esset, qui spectatis conjugii 
oneribus, vellet se se eidem subjicere. Non ideo propterea 
inferri potest , exurgere obligationem , quae omnia et sin- 
gula speciei individua afficiat. Sexuum autem diversitas 
idoneitatem denotat ad eum statum, ita ut omnes possint 
si velint, conjugium inire, non autem necessitatem, ita ut 
omnes et singuli debeant statum illum amplecti, nisi ve- 
limus in absurda incidere. 

141. Ad 5 m , Neg. Etenim vera scientia numquam re- 
ligioni adversatur, Christus hortatus est ad continentiam; in- 
numera utriusque sexus individua eam professa sunt , ac 
Dei ope freti adhuc profitentur; attamen post haec carna- 
les ac increduli homines sub falsi nominis scientia vellent 
nobis obtrudere instinctum invincibilem , seu , ut profani isti 
loquuntur, irresislibilem . Juxta hos omnis licentia iis tri- 
buenda esset, qui matrimonium contrahere nequeunt, aut 
contracto legitime uti non possunt. En quo ferant ejus- 
modi theoriae ! 

142. Ad 6 m , Vel i\eg. Vel D. Qui tamen cuivis alii 
conditioni communes sunt , Tr. proprii caelibum tantum IV. 
Itaque primo generica adversariorum assersio tuto negari 
potest , cum experientia eidem contradicat. Plures enim 
quotidie caelibes ad decrepitam usque senectutem perve- 
niunt bene valentes; recensiones statisticae nuncupatae ex- 
hibent longaevitatem praevalere in monialibus ac religiosis 
seu in caelibibus ; idque confiteri vel invite debuerunt ipsi 
caelibatus adversarii , inter quos infimum non tenet locum 
Mahon in sua Medicina legali ac politia medica ed. 3. tom. 4. 
p. 261. Hujus porro phaenomeni a Zachia Medicinae legalis 
parente plures causae assignantur; quod demum rursum 

praestitit Cl. Prof. Ermenegildus Maria Pistelli in Commen- 
tario iterum Florentiae 1844. recuso novisque adnotationi- 
bus aucto De caelibatu physice spectato , in quo egregie ar- 
gumentum istud evolvit. 

143. Verum et hoc transmisso; ecquis ignorat omnes 
prorsus hominum conditiones suis propriis pulsari morbis? 
Exinde tractatus prodiere De morbis litteratorum ; de morbis 
artificum ; de morbis togatorum; de morbis militum ; de morbis 
medicorum; de morbis conjugatorum; ac denique tractatus in- 
scriptus ab Haller : Vita humana rnorbus continuus , seu tra- 
ctatus de morbis aetatum. Attamen liberiores medici nonnisi de 
morbis caelibum solliciti sunt. Debitas gratias sibi habeant. 

144. Ad 7 m , D. Qualia sibi finguut pseudo-politici , C. 
vera et realia A . Praecipuum damnum , quod non ita pri- 
dem angustae mentis politici urgebant , desumebatur ex 
infrequentia civium; nunc vero experientia docuit politi- 
cos sollicitos potius esse debere de contrahendo quam 
de amplificando incolarum numero. Itcipsa annuae emigra- 
tiones ex Europa in Americam aliasque orbis nuper dete- 
cti partes luculenter quod dicimus evincunt. Id ipsum evin- 
cit pauperismus , quem vocant , qui ex nimia propagatione 
infimae classis oritur , qua lit ut societas sub ejus , ut ita 
dicam, pondere opprimatur. Plures provinciae sunt suis 
incolis alendis impares. Tot machinae sunt inventae , ut vix 
quinta aut sexta pars impendatur hominum ad illos la- 
bores explendos quibus olim impendebantur ; exinde no- 
vus pauperismi fons; ut alia silentio praetereamus, quibus 
oeconomiae publicae scriptores et politici permoventur ad 
media imbibendi nimiam propagationem. 

145. Caelibes virtutis ac religionis causa emolumento 
potius maximo sunt societati uuiversae. Ipsi juventutem in- 
stituunt ; iufirmis inserviunt ; orphanis praeficiuntur ; stu- 
diis vacant ; populos instruunt; ad dissitas sil vestresque tri- 
bus Evangelium deferunt civilemque cultum ; eleemosynis , 
consilio, exemplo omnibus prosunt. Soli libertini nunc 
sunt qui in religiosum caelibatum insurgant. 

DE MATRIMONIO 

1. matre ideo Matrimonium nomen habet , quia 
prolem concipere , edere , educare matris munus est. Aliis 
praeterea Matrimonium nominibus vocari consuevit, scili- 
cet conjugii , connubii , nuptiarum , de quibus s. Thomas 
agit in 4. Dist. 27. q. t. ar. 2. Definiri autem solet : Viri 
ac mulieris maritalis conjunctio inter legitimas persanas indivi- 
duam vitae consuetudinem retinens. Haec definitio Matrimo- 
nio competit prout naturae officium est ; prout vero est 
sacramentum addi praeterea illi definitioni debet : Et a Chri- 
sto ad dignitatem sacramenti elevata. Aliis placet. Ilis verbis 
matrimonium definire seu potius describere : Sacramentum 
Novae Ijegis quo significatur conjunctio Christi cum Ecclesia , et 
gratia confertur ad sanctificandam viri et mulieris legitimam 
conjunctionem , ad uniendos arctius conjvgum animos , atque 
ad prolem pie sancteque in virtutis officiis ei fide chrisliana 
instituendam. 

2. Utraque definitio tria complectitur, matrimonii essen- 
tiam , proprietates , et conditiones. Essentia quae in vinculo 
seu nexu consistit , significatur per voces conjunctio maritalis 
quae exurgit ex mutuo consensu de praesenti , quo con- 
trahentes dominium corporum suorum invicem tradunt. 
Proprietates , unitas scilicet et indissolubilitas , significantur 
verbis illis : Inter legitimas personas individuam vitae consue- 
tudinem retinens ; seu etiam : Viri et mulieris legitimam con- 
junctionem. Conditiones denique sub quibus tantum iniri 
conjugium potest , exprimuntur per verba illa , legitimas 
personas , aut legitimam conjunctionem. Atque haec tria sunt 

capita circa quae versabitur tractatio nostra , in quorum 
primo agemus de Matrimonio in se spectato , et quatenus 
sacramentum est ; in altero de proprietatibus ejus ; in ter- 
tio de impedimentis deque potestate illa apponendi. His 
vero subnectemus quae spectant ad matrimonia mixta 
nuncupata. 

CAPUT I. 

DE MATRIMONIO IN SE SPECTATO 

3. Bifariam Matrimonium spectari potest , vel prout 
officium naturae est , vel prout est sacramentum , quod 
officio naturae addit ex Christi institutione gratiam sancti- 
ficantem seu sacramentalem. 

4. Matrimonium prout officium naturae est , bonum 
ac honestum in se esse nemo jam est qui in controver- 
siam vocet. Siquidem obsoletae nunc haereses sunt gno- 
sticorum , saturnianorum , manichaeorum , encratitarum , 
aliorumque nebulonum , qui nuptias damnabant tanquam 
malas aut a principio malo et a diabolo invectas. Haeretici 
aetatis nostrae hac in parte excessu potius peccant quam 
defectu. Esset igitur tempus inutiliter terere hanc agitare 
controversiam. 

5. Sane natura, etiam secluso peccato, hominem ad pro- 
lis generationem inclinat , atque in bunc finem sexuum 
diversitas ordinata est. Eadem natura dictante , proles ad 
perfectionem adduci debet tum physicam tum moralem. Id 
autem sine certis parentibus vinculo inter se colligatis obti- 
neri non posset. Jam vero in hoc mutuo vinculo , ut di- 
ximus , essentia matrimonii constituta est. 

6. Quapropter ipsius naturae auctor, Deus ^ in para- 
diso voluptatis matrimonium instituit ac benedixit , foe- 
cunditatemque tribuit. Vix enim mulier condita est , seu 
aedificata ex viri dormientis costa , et Adae est oblata , hic 

• statim in illa verba erupit , quae tanquam a Deo ipso pro- 
lata Christus Matth. 9,5. laudavit : Hoc nunc os ex ossibus 


Djgitized by Google 


CAP. I. DE MATRIMONIO IN SE SPECTATO. 299 

meis et caro de came mea. . . . Quamobrem relinquet homo 
patrem suum et matrem , et adhaerebit uxori suae , et erunt 
duo in carne una. Quibus verbis indissolubilis ac perpetuus 
conjugii nexus, adnotante Tridentino sess. 24. cap. unico 
de Matrira. , significatur. Reipsa Christus loc. cit. hoc in- 
tulit dicens : Quod ergo Deus conjunxit , homo non separet. 
Apostolus vero 1. Timoth. 4,4. futuros matrimonii accusa- 
tores vocat homines attendentes spiritibus erroris et doctri- 
nis daemoniorum. Ecclesia recensitos haereticos anathemate 
perculit. 

7. Quae cum ita sint, inique prorsus Barbe} rachius 
De morali patrum doctrina , ac Gihbonius in op. De casu 
imperii Romani succensent Ecclesiae catholicae ac sanctis pa- 
tribus , quasi docuerint matrimonium etiam legitimum ali- 
quid impuri redolere , eo quod eidem praetulerint virgi- 
nitatem , viduitatem, continentiam. Siquidem aliud est au- 
rum argento praeferre , aliud argentum reprobare. 

8. Tres recensentur matrimonii fines, quorum prima- 
rius est prolis procreatio ejusque complementum , quod in 
susceptae prolis sustentatione ac liberali ad virtutem insti- 
tutione consistit ; alter constituitur ex mutuo adjutorio, seu 
communi vitae societate , officiis , ac ope quam sibi conju- 
ges invicem praestant in re domestica administranda ; ter- 
tius finis quem saltem sibi contrahentes proponere possunt 
est sedandae concupiscentiae propositum. Matrimonium 
enim quod ante peccatum fuisset merum naturae officium , 
post peccatura aegrotis remedium effectum esU 

9. Hoc porro naturae officium seu naturalem contra- 
ctum Christus ad dignitatem sacramentalem evexit , ei adji- 
ciendo gratiam. Protestantes ad unum omnes id inficiantur; 
quamvis enim matrimonii sanctitatem ac divinam institutio- 
nem agnoscant , vehementer tamen negant illud a Christo 
ad sacramenti dignitatem evectum fuisse. Atque haec proin- 
de veritas est quam nos vindicandam suscipimus. Qua con- 
stituta , expendemus varias theologorum sententias circa 
ejusdem sacramenti materiam , formam ac ministrum. 

PROPOSITIO 

Matrimonium est vere et proprie unum ex septem tegis 
Euangelicae sacramentis a Christo D. institutum 

10. Dc fide propositio est a Tridentino sess. 24. can.l. 
sancita : Si quis dixerit , Matrimonium non esse vere et pro - 
prie unum ex septem legis Euangelicae sacramentis a Christo 
Domino institutum , sed ab hominibus inventum , neque gra- 
tiam conferre ; anathema sit. Quam quidem veritatem Scri- 
pturae aperte innuunt ; traditio docet ; perpetua Ecclesiae 
praxis confirmat. 

11. Ac primo Scripturas veritatem sacramenti Matri- 
monii innuere , ut loquitur Tridentinum, patet ex Apostoli 
verbis Ephes. 5, 25. Viri diligete uxores vestras sicut et Chri- 
stus dilexit Ecclesiam , et seipsum tradidit pro ea . . . Sacra- 
mentum hoc magnum est , ego autem dico in Christo et in Ec- 
clesia. Exhibet enim Apostolus Matrimonium ut sacramen- 
tum seu signum ac repraesentationem unionis Christi cum 
Ecclesia , atque officia praeterea complectitur quibus con- 
juges vi conjugalis unionis adstringuntur, dilectionem prae- 
cipue supernaturalem. Ad eam autem , perinde ac ad re- 
liqua Christiani conjugii officia rite explenda opus esse gratia 
Salvatoris, eaque jugi, qualis ex sacramento provenit, nemo 
negaverit , cum agatur de statu permanente sanctificando , 
ej usque fine obtinendo. Hinc non solum insignes theologi, 
verum etiam Catechismus Romanus hoc Paulino commate 
ad evincendam ex Sacris Litteris hujus sacramenti verita- 
tem utuntur. 

12. Verum quod Scripturae saltem innuunt , traditio 
citra ullum dubium ostendit. Sane utriusque Ecclesiae pa- 
tres docent 1° Matrimonium Christianorum inter res sacras 
et ad religionem pertinentes adnumerandum esse ac certo 
ritu ab Ecclesiae ministris celebrandum ; tales sunt inter 
Graecos s. Ignatius M. Epist. ad Polt/carp. c. 5. Clemens 
Alex. Strom. lib. 3. s. Rasilius Uexaem. hom . 7.; inter Lati- 

nos vero Tertullianus lib. 2. Ad uxorem c. 8. s. Ambrosius 
Epist. 19. Ad Vigil . n. 7. s. Siricius Papa Epist. de Hime - 
rium Tarrac. c. 4. Docent 2° Christum dum nuptiis inter- 
fuit eisdem benedictionem , sanctificationem et gratiam , 
qua antea carcbaut, adjunxisse atque indicasse; cujusmodi 
ex Graecis sunt Cyrillus Alex. lib. 2. in Joan. , Epiphanius 
Haeres. 51. quae est Alogorum c. 30. ; ex Latinis Ambrosius 
Epist. 42. ad Sirie i um n. 2. Augustinus Traet. 9. in Joan. 
n. 2. Demum 3° conceptis verbis sacramentum appellant, ut 
Tertullianus De exhortat. castitat. c. 5., Ambrosius De Abra - 
ham lib. 1. c. 7. Chrysostomus Hom. 20. in Epist. ad Ephes . 
n. 4. Augustinus passim, praecipue vero in lib. De bono 
conjugali cap. 18. n. 21. ubi scribit: in nostrarum nuptiis 
plus valet sanctitas sacramenti , quam foecunditas uteri ; et 
cap. 24. n. 32. Bonum igitur nuptiarum , scribit , per omnes 
gentes atque homines in causa generandi est et in fide castitatis ; 
quocl autem ad populum Dei pertinet , etiam in sanctitate sa- 
cramenti , per quam nefas est , etiam repudio discedentem 
alten nubere , dum vir ejus vivit. Sacramenti autem vocem 
in pressa significatione hic a s. Doctore usurpari patet ex 
comparatione quam ibid. instituit inter eum qui sacramento 
Ordinis instructus ejusdem officia non exercet et eum qui 
Matrimonii vinculo indissolubili illigatus permanet, quamvis 
nulli ab eo lilii procreentur. 

13. Ad haec, postremo loco accedit utriusque Ecclesiae 
constans et perpetua consensio et praxis. De Ecclesia Occi- 
dentali ante conc. Tridentinum hujus rei fidem faciunt Eu- 
genius IY. in Decr. seu Instruet, pro Armenis , et ante Euge- 
nium conc. Constantiense ; ante Constantiense Lucius III. in 
Decr. cont. haeret ., ante Lucium Gregorius Papa, ut fatetur 
ipse Calvinus Inst. lib. 4. c. 19. §. 34., ante Grcgorium 
Sacramentalia et Rituales libri ante VII. sec. exarati, qui in- 
ter VII. sacramenta nuptias recensent , quosque exhibet 
Martenius De antiquis Eccl. Jiitib. lib. 1. par. 2. eap. 9 , 5. 
De Ecclesia Graeca testis est Hieremias patriarcha , in Con- 
fessionis Augustanae censura data sub finem sec. XVI. ubi ex 

nomine totius Ecclesiae Graecae profitetur septem esse in 
Ecclesia sacramenta a Christo instituta , ac de sacramento 
Matrimonii dissereus , ait : Divinum sacramentum esse, atque 
unum ex illis septem , quae Christus et Apostoli Ecclesiae tra- 
diderunt; id ipsum profitentur varia concilia celebrata ad- 
versus Cyrillum Lucarim nova dogmata fabricantem ; antea 
vero conc. Florentinum in Decret. union. hoc ipsum consti- 
tuerat ; prout jamdiu septenarium hunc sacramentorum nu- 
merum Simeon Thessalonicensis nobilis inter Graecos theo- 
logus adstruxerat. His omnibus praeiverant libri symbolici 
et Euchologia apud Goarium , in quibus ritus describitur 
celebrationis nuptiarum et gratia quae per ipsas tribuitur 
expresse commemoratur. Coptos , jacobitas, Armenos, Sy- 
ros, nestorianos uno consensu inter septem sacramenta ma- 
trimonium recensere , documentis adductis , ostendunt Re- 
naudotius tom. 5. Perp. Jidei et Assemanus in sua Bibliothe- 
ca Orientali. 

14. Igitur Scriptura vere insinuat , traditio aperte do- 
cet , Ecclesiae autem consensio constans et publica praxis 
confirmat , ac sectae omnes a pluribus seculis ab Ecclesiae 
unitate divisae profitentur Matrimonium verum ac proprium 
sacramentum esse a Christo Domino institutum. 

DIFFICULTATES 

15. I. Obj. 1° Patrum locutiones ita vagae sunt , ut 
ex illis inferri non possit eos uti vere et proprie sacramen- 
tum habuisse Matrimonium. 2° Constat enim eosdem passim 
latiori sensu vocem sacramenti usurpasse cum agerent de 
Matrimonio, cohaerenter scilicet ad verba Apostoli Ephes. 4, 
32. Sacramentum hoc magnum est ; ubi tamen est sermo de 
conjugio Adae cum Heva , quod profecto verum ac pro- 
prium sacramentum non fuit, prout non fuere conjugia 
Hebraeorum , quae tamen a patribus sacramenti nomine 
donantur. 3° Sane si patres in hac fuissent sententia nullum 
aptius argumentum urgere potuissent adversus encratitas 
aliosque nuptiarum impugnatores quam sacramenti digni- 

tatem ad quam a Christo evectae nuptiae sunt, attamen 
illud numquam attingunt, prout nec attigit Jovinianus licet 
totus esset in nuptiis efferendis super virginitatem. Ergo. 

16. Resp. Ad l ro , Neg . Nam patres disserebant de Ma- 
trimonio cohaerenter ad Ecclesiae sensum et praxim. Jam 
vero cum Ecclesia semper habuerit Christianorum conjugium 
uti sacramentum vere et proprie , ut patet ex Ritualibus et 
Euchologiis antiquissimis superius citatis , ideo patres non 
alio sensu Matrimonium rem sacram , aut sacramentum ap- 
pellant , gratia a Christo auctum dicunt , aliaque ejusmodi 
de eo praedicant. Certe ex verbis adductis ex s. Augustino 
patet conjugium ab eo conferri cum Ordine et Baptismo, 
qui vera sunt sacramenta. Nihil illustrius de Matrimonio 
scribere poterat Tertullianus iis quae habet lib. 2. ad Uxor. 
c. 8. Unde sufficiamus , ad enarrandam felicitatem ejus Ma- 
trimonii , quod Ecclesia conciliat , et confirmat oblatio , et 
obsignat benedictio , Angeli renunciant , Pater ratum habet ? 
Sic etiam s. Leo M. Epist. 36. Ad Probum scribit de conju- 
gio, quod primitus divina gratia fundatum erat ; et ita porro. 

17. Ad 2 m , D. Patres interdum vocem sacramenti la- 
tiori sensu usurpant , C. semper et in eo de quo agimus 
argumento /V. Responsio patet ex modo dictis. Quod si 
hac voce alludunt ad Pauli num textum, ideo est , quia con- 
jugium Adae cum Heva reipsa fuit figura et signum con- 
junctionis futurae Christi cum Ecclesia, quae figura cum 
in omnibus conjugiis reperiatur , ideo etiam eam in Ma- 
trimoniis Hebraeorum praedicarunt , quo sensu illorum con- 
jugia sacramentum seu signum vocarunt ; verum cum in nu- 
ptiis Christianis non simplicem typum et figuram , sed 
significationem viderint unionis Christi cum Ecclesia jam 
perfectae una cum gratia quae eam sanctificaret , patet 
Christianorum conjugium eos appellasse sacramentum sensu 
ab eo longe diverso quo vocarunt conjugia Hebraeorum. 

18. Ad 3 ro , D. Si nuptiarum osores sacramenti ratio- 
nem in nuptiis admisissent , C. secus A r . Jam vero haere- 
tici illi contra apertissima sacrorum eloquiorum oracula 

nuptias uti malas rejiciebant , quanto magis inficiabantur 
vim illis inesse gratiam conferendi ? Inutile proinde fuis- 
set patribus hoc argumentum adversus illos urgere , qui 
vei ipsum fundamentum subruebant. Jovinianus autem non 
de ipso Matrimonii ritu , sed de statu conjugii relate ad 
statum virginitatis et continentiae disputabat ; hinc nulla ei 
erat ratio quare confugeret ad sacramenti adjectionem con- 
jugio Christianorum factam. 

19. II. Obj. 1° Constans non fuit in Ecclesia traditio 
de hoc sacramento , cum non pauci scholastici et canoni- 
stac negaverint per Matrimonium gratiam conferri. 2° Ritus 
praeterea , seu signum efficax gratiae in Matrimonio ut in 
ceteris sacramentis , nullum habetur. 3° Si vere sacramen- 
tum Ecclesia Matrimonium habuisset, eidem non praetulisset 
virginitatem ac caelibatum. Ergo. 

20. Resp. Ad l ro , Neg. Etenim sive scholastici sive ca- 
nonistae constanter septem cum universa Ecclesia sacra- 
menta professi sunt , inter quae Matrimonium adnumera- 
runt. Illorum disceptationes versabantur circa naturam gra- 
tiae hujus sacramenti propriae ; quam dicebant conferri 
in remedium concupiscentiae ; et circa modum quo conci- 
liari possent pactiones et dotes quae in nuptiis celebrandis 
constitui solent. Quidquid vero sit de illis quaestionibus , 
nobis satis est , quod veritatem hujus admiserint sacramen- 
ti. Sane cum Durandus visus esset de hoc dubitare, omnes 
statim in illum insurrexerunt , adeo ut debuerit suam retra- 
ctare sententiam. 

21. Ad 2 m , Tseg. Hic enim ritus, seu signum efficax 
gratiae est ipse contractus de praesenti verbis expressus ; 
quem contractum cum Christus elevaverit ad dignitatem 
sacramenti seu eidem gratiam adjecerit , hoc ipso cum in 
signum elegit tum gratiae , tum unionis suae cum Ecclesia. 

22. Ad 3 m , D. Si Ecclesia virginitatem vel continen- 
tiam praetulisset Matrimonio prout sacramentum est , C. si 
praetulit prout statum significat /V. Numquam Ecclesia do- 
cuit virginitatem aut continentiam praestare Matrimonio , 

prout hoc est sacramentum , sed unice statui conjugali prae- 
tulit et praefert statum sive 'virginitatis sive continentiae 
juxta Apostoli verba 1. Cor. 7. Qui Matrimonio jungit virgi- 
nem suam bene facit , qui non jungit melius facit. 

De materia , forma ct ministro sacramenti Matrimonii 

23. Priusquam de materia et forma sacramenti Matri- 
monii quidpiam constituamus , opus est ea praemittere quae 
ejusdem sacramenti ministrum afficiunt ; ex hujus enim de- 
terminatione illae pendent. 

24. Duplex porro viget sententia circa ministrum sa- 
cramenti Matrimonii. Altera eorum est qui cum Melchiore 
Cano censent non alium illum esse praeter sacerdotem ; 
altera vero ante Canum universalissima , imo quae unice 
dominabatur , eorum est , qui tuentur hujus sacramenti 
ministros ipsos esse contrahentes. 

25. Equidem si ageretur de controversia mere specu- 
lativa , quaeque nullas practicas consecutiones induceret , 
posset facile praetermitti ; ast graves adeo exinde conse- 
cutiones pendent , ut nullatenus negligi debeat. Nos proin- 
de utriusque placiti praecipua momenta expendemus , con- 
feremus ad invicem , ut deinde quae verisimilior videatur 
colligi queat. 

26. Qui itaque cum Cano sentiunt , 1° urgent sancto- 
rum patrum auctoritatem , qui docent benedictione sacer- 
dotali nuptias sanctificari, conciliari , obsignari , adeo ut conc. 
Carthagin. IV. statuerit cau. 13. ut sponsi, cum benedi- 
ctionem acceperint , eadem nocte pro reverentia ipsius bene- 
dictionis in virginitate permaneant . Cum vero haec praecipua 
argumenta sint quibus veritas sacramenti adstruitur, nisi 
admittatur sacerdotem vere ministrum esse , vix aut nul- 
latenus illa defendi posse videtur. 

27. 2° Urgent quod a Tridentino sess. 24. praescriptum 
est , ut sacerdos in jungendis nuptiis dicat : Ego vos in 
Matrimonium conjungo; eadem ratione ac tingendo dicit : 
Ego te baptizo ; aut ego te absolvo in sac. poenitentiae , 

Vol. IV. 20 

quae nemo negaverit esse formas sacramentalcs a ministro 
prolatas , et idcirco etiam illa. 

28. 3° Urgent analogiam ceterorum sacramentorum , 
quorum omnium minister sacerdos est , dicente Apostolo : 
Sic nos existimet homo ut ministros Christi et dispensatores 
mysteriorum Dei. Quare igitur , inquiunt , solius Matrimonii 
minister non erit sacerdos ? His adjiciunt plures synodos 
quae sacerdotem ministrum sacramenti Matrimonii vocant ; 
profanitatem conjugiorum , dempta sacerdotali benedictio- 
ne ; sententiarum varietatem quoad materiam et formam in 
contraria opinione. 

29. Propugnatores antiquae sententiae ita cum Bellar- 
mino decertant. 1° Eugenius IV. in Instruet, pro Annenis 
haec habet : Septimum est sacramentum Matrimonii ... causa 
efficiens Matrimonii , regulariter loquenda , est mutuus con- 
sensus per verba de praesenti expressus. Congruit Tridenti- 
num , quod docet Christum gratiam promeruisse , quae 
naturalem conjugum amorem perficeret , eaque gratia chri- 
stiauorum conjugium praestare connubiis in veteri Lege ce- 
lebratis : seu elevasse contractum naturalem ad dignitatem 
sacramenti per adjectionem gratiae quin aliquid in illo im- 
mutaverit. Jam vero contractus naturalis solo perficitur 
consensu a contrahentibus. 

30. 2° Ex conc. Tridcntino in Dccr. De reform. cap.l. 
Matrimonia clandestina solo libero contrahentium consensu 
facta vera et rata sub anathemate declarata fuerunt, donec 
irrita Ecclesia ea non fecerit ; noluit tamen ut haec ir- 
ritatio vigorem haberet nisi post triginta dies a publi- 
catione decreti. Jam vero ex Innoe. III. in cap. Quamlo 
de divortiis , et ex communi loquendi usu aetate praesertim 
Tridentini recepto per Matrimonia vera et rata significa- 
bantur vere et proprie sacramenta, non autem meri na- 
turales aut civiles contractus ; ergo pro certo habuit Tri- 
dentinum solos contrahentes esse ministros sacramenti Ma- 
trimonii. Hoc ineluctabile argumentum robur adhuc acci- 
pit tum ex Matrimoniis initis coram parocho reluctante ; 


CAP. I. DE MATRIMONIO IN SE SPECTATO. 307 

tum ex iis quae celebrantur coram parocho non sacerdote, 
aut vicario generali aut cardinalibus non sacerdotibus; tum 
denique ex conjugiis dispensatione pontificia initis sine sa- 
cerdotis alicujus praesentia , sive apud haereticos sive apud 
infideles ; quae tamen omnia vera et rata seu sacramenta 
censentur. 

31. 3° Indissolubilitas Matrimonii christiaui est sacra- 
menti effectus ; hoc enim dempto , reliqua Matrimonia dis- 
solubilia sunt, ut patet ex conjugiis infidelium , si conjux 
alteruter ad Christianam religionem convertitur , ut paulo 
post ostendemus ; aliisque in casibus. Porro talia etiain sunt 
Matrimonia clandestina in regionibus in quibus decretum 
Tridentinum non est publicatum , aut quae ex dispensa- 
tione sine praesentia parochi contrahuntur. Ergo uti vera 
sacramenta haberi debent. 

32. His constitutis, pergunt ad dissolvenda adversario- 
rum argumenta , quae speciosa potius quam solida viden- 
tur. Sane , inquiunt , auctoritas patrum non evincit as- 
sumptum , cum nuspiam patres benedictioni tribuant vim 
conferendi gratiam , nuspiam vocent sacerdotes hujus sa- 
cramenti ministros. Quin potius cx agendi ratione patrum 
contrarium evincitur ; siquidem constanter patres hanc be- 
nedictionem denegarunt secundis et tertiis nuptiis , ut osten- 
dit Martenius op. cit. lib. 1. p. 2. c. 9. ar. 3. §. G. : Nec 
tamen putandi sunt voluisse denegare sacramentum bis re- 
petitis nuptiis successivis. Cone, vero Carthagin. IV. con- 
tinentiam prima nuptiarum nocte praescripsit ad imitatio- 
nem juvenis Tobiae ; qui mos varie servabatur in diversis 
Ecclesiis. Multo vero minus quidpiam conficitur ex conc. 
Tridentino ex cujus historia novimus patres , si paucos om- 
nino excipias, ad Cani sententiam attendere noluisse. No- 
luisse autem concilium per illa verba , quae pronunciari 
jussit a sacerdote ; Ego vos conjungo insinuare hujus sa- 
cramenti formam , constat ex iis quae adjecit : Vel aliis 
utatur verbis juxta receptum uniuscujusque provinciae ritum. 
Scimus autem cx Martenio loc. cit. in nullis autiquis Ki- 

tualibus libris verba illa reperiri ; et alicubi receptam adhuc 
esse , ut sacerdos tantum dicat : Quod Deus conjunxit , 
homo non separet. Nec melius rem conficiunt adversarii dum 
provocant ad analogiam ceterorum sacramentorum , cum 
quodlibet sacramentum aliquid vindicet sibi proprium. Quod 
si nonnullae synodi particulares vocant sacerdotes mini- 
stros Matrimonii, vel latiori sensu locutae sunt, vel, ut 
aduotat Bencd. XIV. De synodo lib. 7. c. 27. incaute etiam. 
Si qua vero profanatio inest celebrationi Matrimonii, haec 
unice ex contrahentium dispositione repeti debet. 

33. Demum insurguut adversus novitatem hujus sen- 
tentiae cujus primus auctor fuit Canus, ante quem illa 
prorsus in Ecclesia inaudita erat. Nec non in consectaria, 
quae ex illa promanant , inter quae non infimum locum 
tenet distinctio inter contractum naturalem , seu civilem et 
sacramentum in conjugiis Christianorum , foccunda parens 
tot opinionum, quae plus minus a sana catholica doctrina 
abhorrent. 

34. Ita quidem assertores antiquae sententiae, quibus 
nos plane assentimus. Ex hac deprehendimus materiam Ma- 
trimonii circa quam sacramentum versatur esse corpora 
contrahentium , formam vero esse verba , vel signa qui- 
bus mutuus consensus respecti ve exprimitur et acceptatur 
illa corporum traditio. 

CAPUT II. 

DE MATRIMONII PROPRIETATIBUS 

35. Duae proprietates Matrimonii recensentur, unitas 
et indissolubilitas. Unitati adversantur polyandria seu plura- 
litas maritorum , et polygamia seu pluralitas uxorum ; utra- 
que potest esse aut simultanea, aut successiva. Simulta- 
neam plurium maritorum polyaudriam nemo unquam in 
christiana religione licitam esse propugnavit , cum sit tur- 
pitudo naturae ipsi adversans , prout vel ipsi ethnici agno- 
verunt. Successivam autem sive polyaudriam sive polyga- 

miam licitam esse nemo jam est qui ambigat. Quod si Graeci 
ulteriores nuptias iniri vetant , ut ostendit Arcudius De 
concordia Ecclesiae Occidentalis et Orientalis lib. 7. c.27. scqq. 
profitentur ita se gerere ex solo jure ecclesiastico. 

36. Itaque uuica quaestio agitari potest de polygamia 
simultanea. Usque ad reformatores sec. XIV. uno ore Chri- 
stiani omnes eam adversari saltem juri divino professi 
sunt , donec sanioris moralis sectatores Lutherus , Melan- 
chthon , Bucerus , ceteriquc socii ex occasione qua permi- 
serunt Philippo Hassiae Lantgravio , ut vivente priore adhuc 
conjuge, aliam superinduceret , coeperunt pedetentim hoc 
facinus cohonestare , ac deinceps resumptis viribus pro- 
pugnare non ita a Christo et ab Apostolo constitutam uni- 
tatem Matrimonii , ut saltem in necessitatis casu dispen- 
sationem non admittat , cum nimirum uxor quacumque 
demum ex causa , debitum conjugale reddere nequeat. Imo 
Leyserus in pluribus opusculis hac de re editis , contendit 
polygamiam juri divino non adversari , ac solo humano 
jure vetari. Ita hi strenui Evangelii vindices ! 

37. Quod vero spectat ad indissolubilitatem, variae exci- 
tantur quaestiones pro diversa ratione qua conjugium con- 
siderari potest. Etenim conjugium est aut verum , aut ra- 
tum, aut consummatum. Verum dicitur Matrimonium infi- 
delium ; ratum praeterea quod inter Christianos legitime 
contrahitur ; consummatum denique , quod usu intervenien- 
te , completum est. 

38. Matrimonium in infidelitate initum , dissolvi posse 
quoad vinculum inter catholicos convenit , si paucos exci- 
pias , quos paulo post refellemus. Matrimonium ratum inter 
fideles initum pariter dissolvi posse per sanctioris vitae in 
ordine religioso approbato professionem Ecclesia catho- 
lica docet. Si Matrimonium vero fuerit consummatum nullo 
unquam in casu quoad vinculum dissolvi potest ex catho- 
lica doctrina adversus novatores contendentes pluribus ex 
causis dissolvi posse, praesertim propter adulterium. 

39. Dixi quoad vinculum; nam quoad thomm et habi- 

talionem ex ejusdem Ecclesiae catholicae doctrina dissolvi 
conjugium posse ob multiplicem causam , ex dicendis ad- 
versus protestantes patebit. 

40. Haec igitur sunt doctrinae catholicae capita, quae 
circa Matrimonii proprietates adstruenda suscipimus insc- 
quentibus propositionibus. 

PROPOSITIO I. 

i 

Non licet chrislianis plures simul habere uxores , 
cum hoc sit lege divina prohibitum 

41. De fide propositio est juxta conc. Trident. sess.24. 
can. 2. Si quis dixerit , licere Christianis plures simul habere 
uxores , et hoc nulla lege divina esse prohibitum ; anath . sit. 

42. Scriptura et traditio conspirant in hac adstruenda 
veritate. Siquidem Christus Matth. 19, 4. seqq. sciscitan- 
tibus pharisaeis utrum liceret dimittere uxorem quacum- 
que ex causa, respondit : Non legistis , quia qui fecit homi- 
nem ab initio , masculum et foeminam fecit eos , et dixit : 
propter hoc dimittet homo patrem et matrem , et adhaerebit 
uxori suae ; et erunt duo in came una. Itaque jam non sunt 
duo sed una caro. Quod ergo Deus conjunxit , homo non separet. 
Instantibus porro pharisaeis: Quare ergo Moyses mandavit da- 
re libellum repudii et dimittere? Respondit Christus v. 8. seqq. 
Quoniam Moyses ad duritiam cordis vestri permisit vobis dimit- 
tere uxores vestras ; ab initio autem non fuit sic. Dico autem 
vobis, quia quicumque dimiserit uxorem suam , nisi ob for- 
nicationem , et aliam duxerit , moechatur ; et qui dimissam 
duxerit moechatur. Si igitur ex Christo moechus ille est , 
qui ab alio dimissam duxerit, perseverat prius Matrimo- 
nium. Si praeterea macebatur qui priori uxore dimissa 
aliam ducit , multo magis maechabitur , qui aliam duxerit, 
priore uxore retenta. 

43. Ad Christi sensum scribit Apostolus 1. Cor. 7 , 
10. 11. His qui Matrimonio juncti sunt, praecipio, non ego 
sed Dominus , uxorem a viro non discedere ; quod si disces- 

serit , manere innuptam , aut viro suo reconciliari. SicRom.7,2. 
Quae sub viro est mulier , vivente viro , alligata est legi ; si au- 
tem mortuus fuerit vis ejus soluta est a lege viri. Igitur , vi- 
vente viro , vocabitur adultera , si fuerit cum alio viro. Cum 
vero ex eodem Apostolo 1. Cor. 7, 4. pares in Matrimonii 
juribus sint vir et uxor , patet , quemadmodum non licet 
foeminae , primo conjugio perseverante, alterum superin- 
ducere maritum , sic nec licere viro , eodem manente con- 
jugio , alteram superinducere uxorem. 

44. Traditio pariter non aliud docuit, ut constat ex 
patribus utriusque Ecclesiae. Chrysostomus enim Hom. 56. 
in Genes, n. 3. affirmat Christum omnem illam veterem po- 
lygamiae consuetudinem abolevisse. S. Ambrosius De Abra- - 
ham lib. 1. c. 7. et alibi docet lege Evangelii reum adul- 
terii esse , qui aliam uxorem quaerit , quum habet suam ; 
eadem habet s. Augustinus De nuptiis lib. 1. c. 10., conc. 
Milevitanum II. cap. 17. polygamiae abrogationem repetit ab 
Evangelica et apostolica disciplina . Atque omisso Innoccn- 
tio I. Epist. 6. ad Exsuperium c. 8., Nicolaus I. Ad Consul- 
ta Bulgaror. c. 51. Duas , inquit , tempore uno habere uxo- 
res nec ipsa origo humanae conditionis admittit , nec lex Chri- 
stianorum ulla permittit. Adeo vero receptunj hoc erat in 
Ecclesia catholica cum novatores exorti sunt , ut univer- 
sus christianus orbis facultatem ab ipsis datam Philippo 
Hassiae aliam superinducendi uxorem , priori vivente, ex- 
horruerit ; et iidem lutherani factum hoc omni modo oc- 
cultare sategerint. 


DIFFICULTATES 

45. Obj. 1° Apostolus 1. Tim. 3, 2. statuit episcopum 
oportere unius uxoris virum esse , ceteris ergo licet plures 
uxores ducere. 2° Valentinianus I. teste Socrate lib. 4. c. 31. 
legem tulit , ut cuivis liceret duas simul habere uxores le- 
gitimas : quod facto suo confirmavit , ducta Justina* cum 
adhuc viveret Severa. 3° Id ipsum fecisse perhibetur Lotha- 
rius imperator. 4° Imo Gregorius II. in Ep, ad Bonij ocium 

cuidam indulsit , ut propter uxoris suae infirmitatem , al- 
teram duceret. 5° Sane polygamia legi naturali non adver- 
satur , alioquin Deus antiquis patriarchis eam minime in- 
dulsisset. Ergo. 

46. Resp. Ad l m , D. Ad exclusionem polygamiae suc- 
cessivae , C. polygamiae simultaneae N. Hinc factum est ut 
bigami in Ecclesia semper ut irregulares habiti fuerint. Cum 
proinde Theodoretus ut a se amoveret infracti canonis apo- 
stolici accusationem , eo quod promovisset Irenaeum co- 
mitem bigamum ad episcopatum Tyrium , ac verba Apostoli 
in Epist. ad Domnum intellexisset De bigamo simultaneo , ut 
infractor canonis nihilominus habitus est , et expositionis 
singularis auctor contra universae Ecclesiae sensum. Cete- 
rum Apostolus explicat se ipsum dum ibid. v. 9. disserens 
de diaconissa praescribit , ut non eligatur , nisi quae fuerit 
unius viri uscor, 

47. Ad 2", Neg. Tum quia nuspiam ejusmodi lex Va- 
lentiniani apparet ; tum quia praemortua Severa, Imperator 
justinam duxit , uti post Baronium ostendit Valesius in 
notis ad loc. cit. Historiae Eccles. Socratis ; tum quia de- 
nique ab ipso ethnico Ammiano Marcellino lib. 30. cap.9. 
Valentinianum commendatur summopere ob castitatis pro- 
fessionem. 

48. Ad 3 ra , D. Contra legem Christi , C. legitime A r . De 
hac enim Lotharii polygamia haec in epistola ad eundem 
data scribebat Nicolaus I. Annon districta ultione feriendus 
es , qui in duabus uxoribus adulterium Lamech imitatus esse 
dignosceris ? 

49. Ad 4 W , D. Indulsit Grcgorius II. ut nova durare- 
tur uxor , priore impotentia laborante , et ab eo ducta ante 
conversionem ad Christianam religionem , Tr. ob simplicem 
infirmitatem N. Itaque 1° haec epistola eruditis non paucis 
^uspecta est ; T verum , hoc praetermisso , non immerito 
Berardus in suo Gratiano animadvertit , hic agi de homine 
prius infideli , ac deinceps ad Christianam religionem con- 
verso , cujus uxor impotentia laborabat ; cum vero longe 

minorem firmitatem habeat conjugium in infidelitate con- 
tractum , quam conjugium Christianum , ideo censuit posse 
cum illo dispensari. 

50. Ad 5 m , D. Polygamia non adversatur legi naturali 
rigorosc , seu stricte sumptae , prout non adversatur pri- 
mario Matrimonii fini , C. Ei est plene conformis et se- 
cundariis saltem conjugii finibus N. Peculiares ob causas, 
eo ipso quod polygamia juri naturae rigoroso non adver- 
setur , nec primario connubii fini , Deus patriarchis eam in- 
dulsit , secus ac senserit Calvinus. Ceterum Christus illam 
in Nova Lege abolevit et abstulit , quod christiano homini 
satis esse debet ; et hoc est quod definivit Tridentinum. 

PROPOSITIO II. 

Matrimonium ab infidelibus legitime contractum , dissolvi 
potest quoad vinculum , si, alterutro conjuge ad fidem 
converso , nolit alter cum eo pacifice vivere , vel non con- 
sentiat habitare sine contumelia Creatoris 

51. Propositio certa est; enunciata enim doctrina com- 
munis, imo et unanimi consensione admissa in Ecclesia ca- 
tholica est , ac saepius in praxim deducta , donec in finem 
vergente sec. elapso primum in Galbis , deinde in Germa- 
nia a nonnullis neotericis impugnata fuit , quos deinde alii 
editis bbellis secuti sunt. 

52. Ita vero ejus veritatem adstruimus : Doctrina quam 
enunciavimus Scripturae auctoritate fulcitur ; communi pa- 
trum sensu ; Rom. Pontificum decretis , constantique Ec- 
clesiae praxi et communi theologorum et canonistarum suf- 
fragio gaudet ; ergo certa omnino censenda est. 

53. Sane primo Scripturae inniti constat ex Apostolo 
1. Cor. 7, 10. seqq. scribente: Iis autem , qui Matrimonio 

juncti sunt , praecipio non ego sed Dominus , uxorem a viro 
non discedere. Quod si discesserit , manere innuptam aut viro 
suo reconciliari . Et vir uxorem non dimittat . Nam ceteris ego 

dico non Dominus , si quis frater uxorem habet infidelem , et 
haec consentit habitare cum illo , non dimittat illam . Et si qua 
mulier fidelis habet virum infidelem , et hic consentit habitare 
cum illa , non dimittat virum . . . Quod si infidelis discedit, 
discedat ; non enim servituti subjectus est frater aut soror in 
hujusmodi . In pace enim vocavit nos Deus. Tria porro sunt 
quae evincunt hic Apostolum loqui de dissolutione conju- 
gii in infidelitate contracti quoad vinculum 1° antithesis 
quam instituit inter conjugium fidelium , et conjugium in 
infidelitate initum , quod prius sit prorsus indissolubile , 
alterum vero non item ; 2° libertas quam tribuit parti fi- 
deli , quum discesserit pars infidelis , dicens : non enim 
servituti etc. jam vero haec nulla esset , si permaneret vin- 
culum conjugale ; 3° ratio quam reddit hujus fibertatis, quod 
servituti subjectus non sit frater , aut soror in hujusmodi ; haec 
enim servitus alia non est praeter vinculum quo fit , ut 
frater aut soror deberet aut caelebs vivere , aut alteri parti 
reconciliari , de quo locutus fuerat agens de Matrimonio 
fidelium. Hoc ipsum vinculum illud est , quod paulo post, 
scilicet v. 39. vocat Apostolus ligamen , ejusque solutionem 
liberationem. 

54. Communi patrum sensui hanc ipsam doctrinam in- 
niti patet ex s. Ambrosio , qui lib. 8. in Lue. n. 2. scribit: 
Si omne conjugium a Deo est, omne conjugium non licet solvi: 
et quomodo Apostolus dixit : Quod si infidelis discedit , disce- 
dat? In quo et mirabiliter noluit apud christianos causam re- 
sidere divortii , et ostendit non a Deo ( esse ) omne conjugium: 
quae verba expositionem datam textui Apostoli apprime 
confirmant. Sic etiam Ambrosiaster , seu antiquus auctor 
Commentarior . in Epist. s. Pauli s. Ambrosio coaevus , his 
verbis communem doctrinam, explanans adductum Apostoli 
locum , expressit : Si infidelis , odio Dei discedit , fidelis 
reus non erit dissoluti Matrimonii ... ac per hoc non est pec- 
catum ei , qui dimittitur propter Deum , si alii se junxerit. 
Nec aliter intellexit Apostolum s. Jo. Chrysostomus , scri- 
bens Hom. 21. in c. 7. Epist. 1. ad Cor. n. 3. Melius est ut 

divellatur Matrimonium quam pietas ; nec non Chrysostomi 
epitomatores Theophylactus et Oecuraenius. 

55. Romanos porro Pontifices eandem tenuisse doctri- 
nam, fidem facit Innocentius III. qui in Decreto, Quanto de 
divortiis haec statuit : Si alter infidelium conjugum ad fidem 
catholicam convertatur , altero vel nullo modo , vel non sine 
blasphemia divini nominis , vel ut eum pertrahat ad mortale 
peccatum , et cohabitare volente , qui relinquitur , ad secunda, 
si voluerit , vota transibit ; et in hoc casu inlelligimus , quod ait 
Apostolus: si infidelis discedit, discedat .. . Nam etsi Matrimonium 
verum inter infideles existat, non est tamen ratum. Hinc Be- 
ned. XIV. De synodo lib. 6. c. 4. infidelium conjugium ex 
privilegio in fidei favorem a Christo Domino concesso et ab 
Apostolo promulgato dissolvi , pronunciat certum esse . Ibid. 
vero lib. 13. c. 21. §. 2. seqq. plures recenset casus excus- 
sos ac resolutos a summis Pontificibus s. Pio V., Grego- 
rio XIII, et Paulo V. His adjici possunt responsa a sac. 
Congregatione concilii hac de re edita , nec non Rituales 
libri Ecclesiarum Svessionensis , Mctcnsis , Bononiensis in 
Brittannia minori, Ebroicensis, aliarumque id ipsum confir- 
mantes ; item usus ab immemorabili receptus liaec con- 
jugia dissolvendi in Italia , Galbis , Germania. Nisi proinde 
dicere velimus Rora. Pontifices , imo et universam Eccle- 
siam in re tam gravi , quae morum honestatem afficit tur- 
piter errasse , fatendum veram esse doctrinam quam pro- 
pugnamus. 

56. Nil mirum igitur si theologi omnes , si unum for- 
tasse Cajetanum excipias , qui tamen fatetur nostram Pau- 
lini textus expositionem communem in Ecclesia esse , hanc 
doctrinam professi fuerint una cum canonistis omnibus ad 
haec usque tempora. Nequit proinde a temeritatis nota ex- 
cusari, qui secus teneat. 

DIFFICULTATES 

57. I. Obj. 1° Matrimonium infidebum jure naturae ac 
divino positivo indissolubile est repraesentans et ipsum suo 

modo indissolubilem Christi cum Ecclesia conjunctionem. 
2° Doctrina Christi et Apostoli de absoluta quorumcumque 
connubiorum indissolubilitate nullam exceptionem patitur. 
Adeoque insolubilia etiam sunt infidelium conjugia. 

58. Resp. Ad l m , D. Per se, Tr. vel C. Dei accedente 
dispensatione N. Sane etiam conjugia Hebraeorum firma 
ac indissolubilia per se erant , peculiarique ratione refere- 
bant unionem Christi cum Ecclesia , attamen , Deo auctore, 
per libellum repudii dissolvi poterant. Ex quo discimus 
dissolubili tatem conjugii adversari quidem secundario na- 
turae juri , non autem primario , alioquin Deus numquam 
ejus dissolutionem permisisset. 

59. Ad 2 m , D. Quae fiat auctoritate humana , C. au- 
ctoritate divina N. Alioquin nec dissolvi possent conjugia 
rata et non consummata fidelium , quod tamen nemo ca- 
tholicorum dicet. Quemadmodum igitur haec , sic infi- 
delium conjugia divina auctoritate solvuntur; ut enim ex 
Benedicto XIV. vidimus , Christus ipse est , qui talem ex- 
ceptionem in favorem fidei apposuit. 

60. II. Obj. 1° Verba Apostoli: Si infidelis discedit etc. 
adeo vaga et obscura sunt , ut exinde exceptionem extun- 
dere non valeamus. 2° Ex altera vero parte Apostolus jam 
constituerat diversitate religiosae confessionis non solvi con- 
jugium , dura proinde sibi proposuisset casum de infideli 
ultro discedente a conjugio , respondet nos Christianos im- 
pedire id non posse, ac satius esse amittere conjugem quam 
fidem. 3° Nullum igitur privilegium concedit Apostolus fi- 
deli ob discessum partis infidelis, prout nullum ejusmodi 
privilegium exoritur ex alterius conjugis fornicatione , ut 
loquitur Chry sostoraus. 4° Servitus autem de qua ibid. dis- 
serit Apostolus nonnisi servitus peccati est , ita ut fides om- 
nibus praeferenda sit , nec debeat uxor ob conjugium pec- 
cato inservire ac se ipsam perdere. 5° Prout liquet ex vo- 
cibus vir et mulier , quibus hic utitur Apostolus ad signi- 
ficandum conjugium integrum permanere. 6° Eo vel magis, 
quod a parte fideli speranda seraper sit conversio par- 

tis infidelis , ej usque ad pristinum conjugium regressus. 
Ergo. 

61. Resp. Ad l m , D. Ideoque interpretatio privata sub- 
jicienda est interpretationi Ecclesiae , C. praeferri huic de- 
bet N. Nam hoc ipso quod obscurus sit Paulinus textas 
juxta adversarios , debet omnis sincerus catholicus com- 
munem receptamque in Ecclesia interpretationem sectari , 
neque potest suam peculiarem obtrudere. Ceterum Cornelio 
a Lapide, ipsoque non abnuente Cajetano, ostendit commu- 
nem Ecclesiae hujus loci expositionem conformem plane 
esse menti Apostoli tum ex contextu , tum ex communi 
interpretum Graecorum et Latinorum hujus loci explanatione. 

62. Ad ‘i 1 ", D. Id constituit Apostolus in duobus prio- 
ribus casibus quos proposuit, scilicet conjugii fidelium , 
et conjugii in infidelitate initi , dum infidelis pacifice cum 
fideli vivere consentit , C. in tertio casu de quo agimus 
dum infidelis discedit seu solvit conjugium N. Etenim ad- 
versarii concedunt infidelem per discessionem suam juxta 
leges Romanas vere solvere conjugium quoad vinculum , 
quod Apostolus expressit per verbum discedit ergo dum 
addit : discedat uti disruptum hoc vinculum habet , ita ut 
conjux fidelis liber omnino ab eodem vinculo sit. Infidelis 
quidem sic agendo injuste se gerit , sed facto semel po- 
sito , solutio vinculi exurgit etiam pro conjuge fideli ex 
privilegio a Christo concesso in favorem fidei. 

63. Ad 3 m , D. Nullum concedit privilegium proveniens 
ex solo infidelis discessu , C. proveniens ex divina dispo- 
sitione in favorem fidei , ut toties diximus , N. Certe nul- 
lum ejusmodi privilegium ex sola injusta infidelis agendi 
ratione exurgit , neque nos id contendimus , sed hoc pri- 
vilegium provenit cx Dei ordinatione ab Apostolo promul- 
gata ; et hinc ruit observatio ex Chrysostomo petita. 

64. Ad 4 m , Neg. Siquidem Apostolus de peccato nec 
verbum heic habet , sed cum dixisset : Quod si infidelis di- 
scedit , discedat , continenter subdit : Non enim servituti sub- 
jectus est frater aut soror in hujusmodi. Evidens igitur est , 

ipsum loqui de servitute conjugio inhaerente , quae impro- 
prie quidem servitus est, attamen talis est respectu jugi 
seu vinculi quo obstricti conjuges sunt quamdiu matrimo- 
nium viget. 

65. Ad 5 m , D. Si objectae voces promiscue non usur- 
parentur in Scripturis tum de nuptis tum de innuptis, Tr. 
si promiscue sumantur , uti certum est , N. Dixi : Tran- 
seat; nam tamdiu vocat virum T °* et mulierem ni* yu»ai*« 
quamdiu subsistit conjugium. 

66. Ad 6 m , Esto : Exinde unum sequitur , nempe pro- 
positum sanctioris vitae optimum esse consilium , non au- 
tem esse obligationem , ita ut teneatur fidelis ab aliis ineun- 
dis nuptiis abstinere, dum potest sua uti libertate. 

67. III. Obj. Saltem traditio huic expositioni non favet. 
Nam 1° antiquiores patres de hac quaestione alte silent. 
2° S. Augustinus vero eidem prorsus refragatur in duobus 
ad Pollentium libris De conjugiis adulterinis ubi eam discu- 
tit. Generale enim principium Augustini est lib. 2. c. 4. 
Nullius viri posterioris mulier uxor esse incipit , nisi prioris 
esse desierit; esse autem desinit uxor prioris , si moriatur 
vir ejus. Et lib. l.c. 18. ubi ad quaestionem nostram pro- 
pius accedit, ideo non expedire affirmat, ut conjuges fi- 
deles dimittant infideles , quia in alia conjugia cum cecide- 
rint , viventibus eis a quibus dimittuntur , adulterinis nexi- 
bus colligati difficillime resolvuntur. Jam vero adulterini ne- 
xus non essent sed legitimi , si ob infidelitatem dissolve- 
retur conjugium. Eadem repetit cap. 25. scribens: Pro- 
pter quodlibet fornicationis genus , sive carnis sive spiritus , 
ubi et infidelitas intelligitur , et dimisso viro non licet alteri 
nubere , et dimissa uxore non licet alteram ducere; quoniam 
Dominus , nulla exceptione facta , dicit: Si uxor dimiserit vi- 
rum suum , et alii nupserit , moechatur; et omnis , qui di- 
mittit uxorem suam , et ducit alteram , moechatur. Nulla igi- 
tur ex Augustino quocumque in casu datur conjugii dis- 
solutio. 3° Nec obest contraria Innocentii III., Gratiani, 
ac deinde theologorum et canonistarum turbae expositio ; 

hi enim omnes decepti sunt ex canone : Si infidelis qui 
falso putabatur Gregorii M. sententia, cum nunc explo- 
ratum sit eam esse Ambrosiastri , Diaconi scilicet Hi- 
larii, viri obscuri et schismatici luciferiani. 4° Nullum pro- 
inde exemplum solutionis ejusmodi conjugiorum ante sec. X. 
exhiberi potest. Ergo. 

68. Resp. N. A. Ad 1™, Prob. D. Nulla sibi oblata 
occasione de ea disserendi , Tr. vel C. quasi contrarium sen- 
serint N. Contrarium enim ostendimus tum ex s. Ambro- 
sio, tum ex s. Jo. Chrysostomo, Ambrosiastro aliisque. 

69. Ad 2"’, JScg. Etenim s. Augustinus in cit. libris 
nec ulla ratione praesentem quaestionem discutit, neque 
eidem refragatur. 

70. In primo igitur textu ex lib. 2. objecto: Nullius 
viri etc. id unum affirmat contra Pollentium , non sol- 
vi scilicet Matrimonium ob adulterium , adeoque subdit : 
Non si fornicetur; eo quod Pollentius aequi paraverit adul- 
terium morti. 

71. In altero textu exponit s. Doctor Apostoli ver- 
ba : Ceteris ego dico , non Dominus ctc. de consilio dato ab 
Apostolo non dimittendi conjugem infidelem cum hic con- 
sentit pacifice cum altero vivere, non autem de praecepto, 
ut contendebat Pollentias. 

72. In tertio demum textu, propositionem generalem: 
Propter quodlibet etc. profert s. Augustinus cohaerenter ad 
Apostoli consilium de non discedendo a conjuge infideli 
et fornicario : ad alteram vero textus Paulini partem : quod 
si infidelis discedit etc. numquam pervenit s. Doctor. Adeo- 
que unice loquitur de conjugiis Christianorum, ac de casu 
in quo infidelis consentiat pacifice vivere cum conjuge fi- 
deli. Exinde patet propositiones generales s. Augustini coar- 
ctandas esse ad subjectam materiam. 

73. Ad 3 m , Resp. Esto canonem Si infideles non esse 
s. Gregorii M. sententiam , est tam scriptoris sec. IV. qui 
hac in parte secutus est communem aetate sua sentiendi 
rationem , ut constat ex s. Ambrosio , aliisque a nobis al- 

latis patribus. Cura vero Innocentius III. suam fecerit, 
et sanxerit , satis est ad faciendam auctoritatem , praesertim 
cum eandem in praxi doctrinam secuti fuerint insequentcs 
Rom. Pontifices , imo Ecclesia saltem Occidentalis universa. 
Dum igitur catholici theologi et canonistae eam amplexi 
sunt gravi non fuerunt fundamento destituti. * 

74. Ad 4 m , D. Id est documenta sec. X. anteriora de 
ejusmodi solutionibus non suppetunt , C. nullae factae , 
sunt , aut saltem fieri non potuerunt N. Eo ipso quod haec 
doctrina seculis anterioribus obtinuerit , sequitur aut factas 
has solutiones esse, aut fieri potuisse; etsi documenta ad 
nos minime pervenerint. Accedit quod interdum adjuncta pe- 
culiaria et prudentia aliter postulent ; cum non omnia quae 
licent semper expediant. 

75. IV. Obj. 1° Matrimonium non solvitur propter hae- 
resim, ergo neque solvi potest per infidelitatem, eadem 
enim ratio pro utroque viget. 2° Non dissolvitur per adul- 
terium , quod magis directe adversatur Matrimonii naturae 
quam infidelitas. 3° Ignoratur quando hujusmodi dissolutio 
fiat , num ante novum conjugium , num in actu quo aliud 
initur , an post. 4° Cum agitur de sacramentis tutior pars 
est eligenda, nemo autem non videt longe tutius esse con- 
tinentiam profiteri , quam sese exponere per novum con- 
jugium polygamiae simultaneae periculo. Ergo. 

° 76. Resp. Ad l m , et 2 m , Neg. paritatem. Etenim in 
his duobus casibus agitur de matrimoniis veris et ratis inter 
Christianos , seu sacramentis , quae cum consummata fue- 
rint in nullo unquam casu dissolvi possunt. Matrimonia 
vero in infidelitate contracta vera tantum sunt, non autem 
rata , adeoque eandem firmitatem non habent , ac connubia 
Christianorum. 

77. Ad 3 ra , Resp. dissolvi in actu quo novum con- 
trahitur. 

78. Ad 4 m , Neg. tutius esse continentiam profiteri ad 
mentem adversariorum , qui in hac difficultate supponunt 
propriam sententiam aliquam saltem probabilitatem habere 


Digitized by Google 


CAP. II. DE MATRIMONII PROPRIETATIBUS. 321 

cura tamen nullam habeat , et sit aperte falsa utpote con- 
traria doctrinae et praxi Ecclesiae; uti ostendimus. 

PROPOSITIO III. 

Matrimonium ratum , non consummatum , per solemnem 
Religionis professionem alterius conjugum dirimitur 

79. De fide propositio est , definita a Tridentino sess. 
cit. can. 6. Si quis dixerit Matrimonium ratum , non con- 
summatum , per solemnem religionis professionem alternis con- 
jugum , non dirimi ; anathema sil. Ita vero ejus verita- 
tem evincimus: Ecclesia, auctoritate sibi divinitus tradita, 
ut paulo post ostendemus , potuit nonnullas Matrimonio 
contrahendo conditiones apponere, ut, si desint, illegitime 
ac invalide ineatur; ergo eadem auctoritate potuit tales 
apponere conditiones , ut initum dissolvi queat. 

80. Jam vero nulla est ratio , quare Ecclesia divina 
auctoritate possit apponere impedimenta antequam ineatur 
a christianis conjugium , quae irritum illud faciant , ne- 
queat autem apponere conditionem suspensivam , ut ita 
dicam , qua liat ut alter contrahentium , antequam initum 
conjugium consummet, resilire possit ad perfectius vitae 
genus per solemnem professionem religiosam instituendum 
consectandumque. Sane hac potestate Ecclesiam praeditam 
esse patet ex facto ipso. Innocentius III. in cap. Ex parte 
De conversione conjugatorum ; et ante ipsum Alexander III. 
in cone. Lateranensi III. an. 1179. cap. Verum , et cap. 
Ex publico sub eodem titulo, non modo declararunt licite 
id fieri posse, sed praeterea exemplo sanctorum id con- 
firmarunt; et verba Christi: Non licet viro uxorem suam , 
nisi fornicationis causa, dimittere , exposuerunt de Matrimo- 
nio consummato, ac ita debere inteliigi docuerunt. Plura 
exempla a Bellarmino aliisque collecta sanctorum , qui ini- 
tas nuptias sanctioris vitae causa dissolverunt , sin minus 
apodictice rem conficiant, saltem ostendunt Ecclesiae spi- 
ritum, et germina traditionis, quae postea evoluta est. 

Vol. IV. 21 

Porro juxta regulam ab Augustino traditam Epist. 55. ad 
Januar. c. 19. n. 18. Quod iota per orbem frequentat Ec- 
clesia, quin ita faciendum sil, disputare, inso lentissimae in- 
saniae est, recte concluditur jure merito Tridentinum de- 
finivisse rata ejusmodi conjugia per solemnem Religionis 
professionem dirimi. 

DIFFICULTATES 

81. Obj. 1° Naturali ac divino jure semel legitime con- 
tracta Matrimonia indissolubilia sunt , dicente Christo : Quod 
Deus conjunxit homo non separet. T Ecclesia nihil potest 
in iis quae ad substantiam sacramentorum spectant , ut in 
casu nostro. 3° Nullum Sec. XIII. anterius exemplum al- 
legari potest hujus dissolutionis. 4° Exempla sanctorum mul- 
tiplici ex capite nutant , cum incertum sit utrum in iis 
agatur de nuptiis an de sponsalibus, et utrum dissolutae 
nuptiae fuerint etiam quoad vinculum , ac demum utrum 
rite id sancti fecerint. 5° Adde solemnitatem votorum non- 
nisi de jure ecclesiastico esse, quae proinde irritum ef- 
ficere non potest, quod ratum est jure divino. Ergo. 

82. Resp. Ad I”, D. Utroque jure Matrimonia absolute 
contracta indissolubilia sunt, C. contracta conditionate juxta 
Ecclesiae dispositionem N. Siquidem omnia fidelium con- 
jugia ex Ecclesiae dispositione hanc implicite conditionem 
continent: Nisi ante Matrimonii consummationem velim per- 
fectiorem vitam juxta Ecclesiae doctrinam profiteri. Cum vero 
divina ad id accepta auctoritate hoc Ecclesia statuerit, se- 
quitur non humana sed divina auctoritate illa conjugia 
solvi, et Christi oraculum de Matrimonio consummato intel- 
ligendum esse, prout intelligit Ecclesia. 

83. Ad 2 ro , D. Nihil Ecclesia potest circa sacramenti 
substantiam directe , C. indirecte N. Hujus rei exempla ha- 
bemus luculentissima in potestate statuendi impedimenta 
dirimentia Matrimonium , qua Ecclesia divinitus pollet , 
prout paulo post luculenter ostendemus. 

84. Ad 3 m ,. D. Quatenus Ecclesia hac sua potestate 

ante see. XIII. usa non sit, Tr. uti non potuerit V. Cum 
constet de jure, parum refert quod facta anteriora non 
habeantur. Animadvertendum insuper est Rom. Pontifices 
quos adduximus in suis decretis non loqui de jure novo 
ac nova praxi , sed de solutione horum conjugiorum agere 
tanquam de re jamdiu in usu posita. 

85. Ad 4 ra , D. Exempla sanctorum per se rem non confi- 
ciunt, C. saltem non patefaciunt Ecclesiae spiritum N. Hoc 
porro nobis satis est. 

86. Ad 5 W , D. Solemnitas votorum, C. substantia N. 
Haec enim proveniunt ex doctrina Evangelica, quae omni- 
bus perfectionis consilia suadet. 

PROPOSITIO IV. 

/ 

Propter haeresim , aut molestam cohabitationem , aut affecta - 
tam absentiam a confuge dissolvi non potest Matrimonii 
vinculum 

87. De fide est ex can. 5. cit. sess. conc. Tridentini: 
Si quis dixerit propter haeresim y aut molestam eohabi tationem , 
aut affectatam absentiam a confuge dissolvi posse Matrimonii 
vinculum ; anathema sit. 

88. Innititur haec veritas verbo Dei scripto et tradito. 
Etenim Christus Matth. 19, 9. omnes prorsus dissolvendi 
Matrimonii causas exclusit dicens : Quicumque dimiserit uxo- 
rem suam , nisi ob fornicationem , et aliam duxerit , moecha- 
tur; et qui dimissam duxerit moechatur. Adeoque Apostolus 
I. Cor. 7, 10. omni exceptione exclusa, pronunciat: Iis qui 
Matrimonio functi sunt , praecipio , non Ego , sed Dominus , 
uxorem a viro non discedere ; quod si discesserit , manere 
innuptam aut viro suo reconciliari , ei vir uxorem non dimittat . 

89. Verbum porro Dei traditum recensitas omnes ex- 
ceptiones aperte excludit ; patres enim 1° uno ore docent 
adulteram eam esse , quae , vivente viro , fuerit cum alio 
viro cohaerenter ad Apostoli dictum Rom. 7, 2. inter ce- 
teros s. Hieronymus Epist. 55. Ad Amandum n. 3. et s. Au- 

gusti nus De nuptiis lib. 1. c. 10. ubi scribit: Hujus pro- 
rui dubio sacramenti res est , ut mas et foemina connubio 
copulati quamdiu vivunt , inseparabiliter perseverent . 2° Uno 
consensu rejiciunt leges ab imperatoribus latas, quibus 
divortium permittebatur ; sic e. g. Jo. Chrysostomus in 
Hom.De libello repud . , quae est in 1. ad Corinlh. 1 , 39. 
n. 1. haec scribit: Ne mihi leges ab exteris conditas legas, 
praecipientes dari libellum repudii et divelli. Neque enim juxta 
illas judicaturus est te Deus in die illa, sed secutulum eas, 
quas ipse statuit; et Hieronymus Epist. 79. Ad Oceanum : 
Aliae, inquit, sunt leges Caesarum, aliae Christi ; aliud Pa- 
pinianus, aliud Paulus noster praecipit; eadem habet Am- 
brosius lib. 8. in c. 16. Luc. n. 5. et Augustinus loc. cit. 
et alibi. 

90. Jam vero hae solae leges a patribus et ab Ecclesia 
rejectae , sunt quae nobis a protestantibus in suae doctrinae 
subsidium objiciuntur, ab illis proinde afferendis superse- 
demus , quae commodius disjicientur paulo post. 

PROPOSITIO V. 

Non errat Ecclesia, cum docuit et docet, juxta Evangeli - 
cam et Apostolicam doctrinam , propter adulterium alterius 
conjugum Matrimonii vinculum non posse dissolvi 

91. De fide et haec propositio est, ex can. 7. cone. 
Tridentini his verbis concepto : Si quis dixerit , Ecclesiam 
errare cum docuit et docet , juxta evangelicam et aposto- 
licam doctrinam propter adulterium alterius conjugum Ma- 
trimonii vinculum non posse dissolvi ; et utrumque , vel etiam 
innocentem , qui causam adulterio non dedit , non posse, altero 
conjuge vivente , aliud Matrimonium contrahere; moecharique 
eum, qui dimissa adultera , aliam duxerit, et eam quae , di- 
misso adultero, alii nupserit; anathema sit. 

92. Hoc canone directe Concilium lutheranos et cal- 
vinistas impetit Ecclesiam erroris incusantes, quod doceret 
conjugium per adulterium non posse dissolvi quoad vincu~ 


Digitized by Google 


CAP. II. DE MATMMONII PROPRIETATIBUS. 325 

lum , non autem Graecos , qui adhuc tenent quidem pos- 
se connubiuiu hoc in casu dissolvi, quin tamen in Ec- 
clesiam Latinam ob diversam doctrinam et praxim quere- 
lam moveant. Dogmaticum porro hunc canonem esse , secus 
ac effutierit Launojus , patet ex eo , quod in eo agatur dc 
re quae ad evangelicam et apostolicam doctrinam spectat. 

93. Quibus animadversis, sic ad propositam veritatem 
vindicandam accedimus : ex praecedente propos. ex verbo 
Dei scripto et tradito omnimoda conjugiorum Christiano- 
rum indissolubilitas praedicatur. Ergo etiam cum adulte- 
rium intervenit. Sane si alicubi casus adulterii exciperetur 
esset profecto Matth. 5, 32. ubi Christus ait: Omnis , qui 
dimiserit uxorem suam , excepta fornicationis causa , facit eam 
moechari; et qui dimissam duxerit , adulterat; et ibid. c. 19, 
9. Quicumque dimiserit uxorem suam etc. Haec enim sola 
loca sunt ad quae appellant novatores. Atqui exceptio 
haec illis in textibus non continetur. Etenim si Christus hic 
de dissolutione Matrimonii quoad vinculum propter adul- 
terium loqueretur , moechiae reum non traduxisset eum , 
qui uxore dimissa aliam duceret, aut eum qui dimissam 
ab alio sibi in matrimonium conjungeret. Jam vero ut patet 
ex ipsis recitatis verbis, Christus ita pronunciat. Ergo. Et 
haec confirmantur ex locis parallelis duorum Evangelista- 
rum Marci et Lucae, in quibus, nulla clausula adjecta , adul- 
terii reus absolute a Christo dicitur tum qui alteram, 
priore repudiata uxore, ducit; tum qui se cum repudiata 
conjungit; nec non ex Apostolo Rom. 7. et 1. Cor. 7. 
Christi mentem exponente. De sola igitur dimissione quoad 
thorum in adductis locis sermo est. 

94 . Hanc porro verborum Christi intelligcntiam patres 
tenuisse, non solum testis est Augustinus, qui ex professo 
eam tuetur in duobus ad Pollentium libris De adulterinis 
conjugiis , et adversarii ultro nobis dant; verum etiam pa- 
tres alii sive Augustino anteriores sive suppares. Etenim 
conc. Illiberitanum an. 313. can. 9. statuit: Fidelis foe- 
mina , quae adulterum maritum reliquerit fidelem , et alterum 

ducit , prohibeatur , ne ducat; si autem duxerit , non prius 
accipiat communionem , t$ , quem reliquit , seculo 

exierit , wtsi necessitas infirmitatis dare compulerit. S. Hiero- 
nymus in cit. Epist. ad Amandum , Quamdiu , inquit, vivit 
vir, licet adulter sit , /tce* flagitiis omnibus coopertus, et 
ab uxore propter haec scelera derelictus, maritus ejus repu- 
tatur, cui alterum virum accipere non licet. Qui deinde 
in Epist. ad Oceanum, Fabiolae matronae Romanae, quae 
juxta imperiales leges, marito adultero dimisso , licitum 
sibi censuit alteri nubere , publicam poenitentiam toto spe- 
ctante clero et populo ab ea factam describit. Ratum igi- 
tur firraumque erat in Ecclesia Romana ea aetate per adul- 
terium Matrimonii vinculum minime solvi. Alios magno 
numero patres, quos nos brevitatis causa omittimus, pro- 
ferunt Bellarminus et Tournelyus de hac agentes quaestione. 

95. Hic adjici debent haud levia incommoda quae ex 
adversariorum doctrina dimanant , facillima in primis con- 
jugiorum ac frequens solutio; etenim, uti passim obtinet 
apud heterodoxos, conjuges vel sibi permittunt adulteria 
ut Matrimonium solvant, vel omnes arripiunt occasiones 
ad hoc sibi crimen ex levibus conjecturis impingendi , adeo 
ut frequentissima penes illos divortia fiant ; sane in Borus- 
sia a tribunalibus an. 1837. signata sunt 2391. divortia. 
Ecclesia Graeca proprie dicta hoc ipso anno ( 1843) ama- 
re queritur de sorore sua Petropolitana , quod hujus san- 
cta synodus quotannis signet plus minus 200. divortia pro- 
vocata a corruptione. Hoc ipsum nunc in utraque com- 
munione deplorant prudentiores viri , qui commendant Ec- 
clesiam catholicam ob contrariam doctrinam et praxim. 

DIFFICULTATES 

90. I. Obj. 1° Christus verbis illis Matth. 5, 32. Nisi 
ob fornicationem , vel ibid. 19,9. excepta fornicationis causa 
ab omnimoda indissolubilitatis conjugii lege excepit adulterii 
casum. 2° Alioquin Christus adulterium veluti unicam di- 
vortii causam quoad thorum assignasset , quum tamen Ec- 

clesia plures alias recenseat ; neque respondisset pharisaeo- 
rum interpellationi de causa absoluti divortii quoad vinculum 
si locutus esset de sola solutione quoad thorum. 3° Sen- 
sus igitur sententiae Christi est : Moechatur qui solvit pri- 
stinum conjugium , praeterquam ob adulterii causam , ut 
aliud ineat, prout moechatur ille, qui dimissam duxerit 
praeter quam ob crimen adulterii. 4° Marcus et Lucas sup- 
pleri debent per Matthaeum. 5° Paulus intelligi debet de 
communiter contingentibus. Ergo. 

97. Resp. Ad l m , Neg. Siquidem omnia huic intelli- 
gentiae obstant , quae retulimus. Igitur vel clausula haec 
conjungi debet cum priori sententiae parte, et sensus erit : 
numquam licet dissolvere conjugium, excepto casu adulte- 
rii , conjuge autem adultero sive retento sive dimisso , 
nefas est alterum ducere. Quae communis interpretatio est , 
et sic cessat difficultas. Vel exponenda sunt verba Christi 
negative , quasi dixerit: Non licet dimittere uxorem exce- 
pto casu fornicationis. Num vero ea dimissa , fas esset nec 
ne aliam ducere , hic Christus non dixit ne pharisaeos of- 
fenderet ; quod tamen hic prudenter tacuit postea cum do- 
mi bac ipsa de re interrogatus esset a discipulis, ut refert 
Marcus 10, 11. omnimodam indissolubilitatem constituit. 
Vel etiam, ut aliis placet, Christus hic respondit phari- 
saeis ad normam mosaicae legis, quae cum Deut. 24, 1. 
permitteret Hebraeis dare libellum repudii uxori in qua 
foeditatem aliquam invenissent , doctores illius aetatis ita ex- 
tenderant libertatem hanc , ut ob levissimas causas uxores 
dimitterentur , seu quacumque qx causa. Christus hanc cau- 
sam ad solum casum fornicationis coarctavit, nihil adji- 
ciens de omnimoda indissolubilitate , quam ipse postea pro 
lege evangeiica constituit. Quaevis harum interpretationum 
admittatur, difficultas tollitur ; nec cogimur admittere Chri- 
stum , qui legem non venit solvere sed adimplere, adeo la- 
tam portam aperuisse ad conjugiorum dissolutionem tot cri- 
minum fecundam parentem. 

98. Et haec quidem de sententiis inter catholicos ha- 

ctenus receptis. Verum quid sentiendum de novissima alia 
interpretatione , qua contenditur Christi clausulas JS T isi ob 
fornicationem , .... Excepta fornicationis causa, de pellice 
esse intclligendas ? Unde Christi sententia in hoc tota es- 
set: conjugium viri et mulieris dissolvi numquam posse , 
nisi si fornicarium sit , quod dicitur concubinatus ; eo quod 
vox iropti* fornicatio' , qua heic usus est Christus , non 
possit significare llagitium illud quod patrant qui legiti- 
mo conjugio conjuncti sunt , quodque p°*x**« adulterium 
vocatur , sed illud solum quo se maculare possunt qui il- 
legitima conjunctione copulantur. Respondemus ejusmodi 
interpretationem omnino profligari 1 ° Quia supponeret, quod 
absonum est , dubium aliquando suboriri unquam potuisse , 
liceret ne pellicem seu concubinam dimittere aut retinere. 
2° Quia pervulgatum est vocem *o/»*‘«* omnis generis impu- 
dicitiam significare quocumque modo se exserat, incestum , 
adulterium , perinde ac vocem H3T scortatus est , quae de mu- 
liere usurpatur sive nupta sive non nupta; adeoque Chri- 
stum juxta communem loquendi usum eam hic accepisse 
constat in latissima sua significatione, prout postulat sub- 
strata materia. 3° Quia demum adversatur totius sen- 
sui antiquitatis , omniumque patrum , qui Christi dictum 
quod expendimus, de conjugio copulatis intellexerunt; imo 
et sensui adversatur et interpretationi universae Ecclesiae , 
quae huic Christi sententiae innixa constanter docuit, pro- 
pter adulterium alterius conjugum solvi in perpetuum posse 
conjugium quoad thorum seu cohabitationem. Deficeret 
porro hoc fundamentum in ejusmodi expositione , quae 
praeterea abhorret a contextu. 

99. Ad 2 m , D. Intrinsecam atque perpetuam , C. ex- 
trinsecam et temporariam N. Etenim reipsa solum adulte- 
rium est, quod causam intrinsecam et perpetuam tribuat 
divortium faciendi , ita ut quamvis adulterum paeniteat 
criminis sui, innocens numquam teneatur illum recipere. 
Ceterae causae extrinsecac sunt ac temporariae. Cum igitur 
Christus respondit ad interpellationem pharisaeorum , qui 

duas ei proposuerant quaestiones P utrum liceret uxorem 
dimittere quacumque ex causa ; 2° utrum quacumque ex causa , 
conjuge dimisso, liceret aliam ducere; ad priorem respondit, 
id non licere nisi interveniente adulterio, ut causa scili- 
cet intrinseca et perpetua; ad posteriorem vero reposuit 
negative absolute , seu numquam licere. Quod cum durum 
discipulis videretur, dixerunt ei: Si ita esi causa hominis 
cum uxore , non expedit nubere : quin vero Christus emolliret 
sententiam suam eos remittendo ad uxorem fideliorem , oc- 
casionem nactus est omnes adhortandi ad continentiam. 

100. Ad 3 m , Neg. Cum ejusmodi interpretatio sit plane 
contraria, ut vidimus , Christi menti expositae ab aliis Evan- 
gelistis, ab Apostolo Paulo, et a doctrina et praxi uni- 
versae Ecclesiae. 

101. Ad 4 m , D. In assignanda causa divortii quoad 
thorum et habitationem , C. quoad vinculum N. Haec uni- 
ca ratio suppetit tres Evangelistas inter se componendi ; 
alioquin sententiae apud Marcum et Lucam absolutae , seu 
sine illa clausula , quae juxta adversarios apud Matthae- 
um afficeret vinculum , falsae essent , uti animadvertit Bel- 
larminus. 

102. Ad 5 m , Neg. Etenim verba Apostoli 1. Cor. 7, 10. 
His qui matrimonio juncti sunt , praecipio , non ego , sed Do- 
minus, uxorem a t nro non discedere , quod si discesserit ma- 
nere innuptam , aut viro suo reconciliari , absoluta sunt pro 
quovis casu; quae repetit ibid. v. 39. dicens: Mulier al- 
ligata est legi quanto tempore vir ejus vivit , quod si dormierit 
( non si fornicatus fuerit) vir ejus , liberata est; cui vult nu- 
bat. Adde casum adulterii non adeo insolentem esse , ut 
dici possit extraordinarius. 

103. II. Obj. P Haud pauci patres apud Launojum in 
op. De regia in Matrimon. potestate Par. 3. ar. 1. c. 3. 
docuerunt solvi quoad vinculum conjugium adulterii causa; 
2° nec non plura concilia, ut Arelatense 1. an. 314. Ve- 
netum in Britannia minori an. 456. deinde vero Vermeriense 
et Compediense, quibus consonat Poenitentiale Romanum 


330 TBA.CTA.TUS DE MATRIMONIO 

tribuens conjugi innocenti facultatem novas ineundi nu- 
ptias ac denegans reo. 3° Idque juxta leges imperiales, ne 
pars innocens cogeretur ad perpetuam continentiam ob al- 
terius crimen. 4° Cajetanus proinde, Catharinus, Erasmus, 
Launojus in hanc concessere sententiam ; 5° Praesertim cum 
agatur de re disciplinari ac libera ut patet ex agendi ra- 
tione quam tenuit Tridentinum erga Graecos quibus libe- 
rum est in casu de quo agimus ad nova transire vota , nisi 
proinde dicamus alterutram errare Ecclesiam , fatendum est 
non agi de dogmatica doctrina in hoc articulo. Ergo. 

104. Resp. Ad l m , D. Nonnulli, Tr. plures, seu quot 
Launojus contendit et profert N. Sane ex his nonnulli ei- 
dem plane adversantur, ut Hieronymus, Ambrosius, In- 
nocentius I. et Gregorius M. Aliorum vero ipse textus cor- 
rupit, ut Joannis VIII. qui in textu genuino contrarium con- 
stituit; aliquos ad suam sententiam trahit ob vagas affirma- 
tiones, quibus, prolata Christi sententia, dicunt non licere 
propriam uxorem dimittere excepta fornicationis causa , 
et aliam ducere, quae exponi commode possunt de sola 
dimissione quoad thorum et habitationem, cujusmodi sunt 
Origenes , Tertullianus , Hilarius Pictaviensis , et Isido- 
rus ; alii plus probant quam ipse contendat , nempe non 
ob solum adulterium , sed alias etiam ob causas divelli con- 
jugium ad normam legum imperialium , uti Basilius et Epi- 
phanius. Quod si nonnulli adhuc supersunt quorum dicta 
emolliri non possint , fatendum est , illos in re nondum 
eliquata et ab Ecclesia definita a vero ablusisse, cum de 
eo argumento ageretur , in quo ut ait s. Augustinus in 
lib. De fide et operibus , venialiter quisque fallatur. 

105. Ad 2 m , D. Ita constituunt concilia objecta et Pae- 
nitentiale Rom. post obitum conjugis adulteri , C. eo adhuc 
vivente N. Ex conc. enim Forojuliensi et Triburiensi no- 
vimus perinde ac ex Epist. s. Leonis ad Rusticum Narbonen- 
sem, receptam per ea tempora disciplinam, ut adulterii 
reis novae nuptiae in perpetuum interdicerentur, permit- 
terentur vero parti innocenti post adulteri obitum. Co- 

haerenter ad ejusmodi disciplinam loquuntur tum Poeni- 
tentiale Rom. tum alligata concilia. Si quae autem conci- 
lia sint , quae omnibus indiscriminatim in praesenti casu 
nuptias concedant , pugnant cum evangelica et apostolica 
doctrina , adeoque nulla est illorum auctoritas. Certe nec 
pauci nec leviores abusus in nonnullis provinciis medio 
praesertim aevo invaluerant. 

106. Ad 3 W , D. Quae proinde leges, utpote evange- 
licae doctrinae contrariae , a patribus et ab Ecclesia im- 
probatae sunt, C. legitimum valent reddere conjugium IV. 
Paulo ante patrum testimonia quae his legibus refragan- 
tur, attulimus. Si nolit pars innocens se perpetuae conti- 
nentiae addicere, poterit cum nocente conciliari. Eidem con- 
tinentiae interdum subjici debent conjuges, uti animadvertit 
s. Augustinus , ob infirmitatem vel absentiam alterius con- 
jugis. 

107. Ad 4 m , D. Quorum tres priores aliqua venia di- 
gni sunt , quia ante Tridentinum concilium floruere , Lau- 
nojus vero , utpote temerarius , est deserendus et impu- 
gnandus , C . secus IV. Sane Cajetanus et Catharinus sen- 
tentias suas Ecclesiae subjecerunt. Erasmus, quamvis plu- 
rium errorum quos deinceps novatores adoptarunt , prae- 
formator fuerit , post latas in hanc doctrinam suam a fa- 
cultate Parisiensi censuras , ejus poenituit. Ast Launojus 
sciens ac volens catholicam doctrinam impugnavit, adeo- 
que temerarii notam incurrit. 

108. Ad 5 1 ", IVeg. Siquidem agitur de doctrina evan - 
gelica et apostolica , adeoque dogmatica. Prudenter porro 
conc. Tridentinum ad rogatum oratorum Venetorum ita tem- 
peravit canonem suum , ut directe protestantes feriret Ec- 
clesiae detractores , ac simul veram doctrinam adstrueret 
adversus Graecos. Errant proinde Graeci in doctrina et praxi 
quam consectantur, nec sine peccato conjugia oh adul- 
terium solvunt , quum tamen Ecclesiae Latinae hac de cau- 
sa molestiam non intulerint , ideo anathemati subjecti non 
sunt. Quoad Graecos sub Latinorum ditione versantes ipsis 

novae nuptiae non permittuntur ; quoad alios qui de facto 
eas nuptias iueunt, tolerantur, prout tot aliorum toleran- 
tur peccata, quin probentur. 

PROPOSITIO YI. 

Non errat Ecclesia , cum ob multas causas separationem in- 
ter conjuges quoad thorum seu quoad habitationem ad cer- 
tum incertumve tempus fieri posse decernit 

109. De fide est ex can. 8. ejusdem sess. Tridentini; 
Si quis dixerit , Ecclesiam errare , cum ob multas causas se- 
parationem inter conjuges quoad thorum seu quoad habitatio- 
nem ad certum incertumve tempus Jieri posse decernit; ana • 
thema sit. 

110. Quatuor potissimum causae recensentur propter 
quas legitime fit ejusmodi separatio. Prima ac praecipua 
est adulterium alterius conjugis juxta Christi sententiam lo- 
cis adductis ex Matthaeo, quae cum intelligi nequeant de 
separatione quoad vinculum, sequitur ut intelligantur de 
separatione quoad thorum seu habitationem , et quidem in 
perpetuum. Altera est conjugis apostasia aut haeresis cum 
periculo perversionis alterius juxta illud Apostoli : adTit. 3 , 
10. Haereticum hominem devita ; et illud Christi Matth. 5, 29. 
Si oculus tuus dexter scandalizat te, erue eum et projice abs te. 
Tertia est si alter conjugum alterum impellat ad peccatum. 
Quarta denique mutuus est conjugum consensus ad religiosum 
aliquod institutum profitendum , vel si de marito agatur, ad 
suscipiendos sacros ordines, quo refertur Christi sententia 
Matth. 19, 29. Omnis, qui reliquerit uxorem ... propter me, 
centuplum accipiet et vitam aeternam possidebit. In quo po- 
steriori casu , si uxor junior sit, religionem aliquam pro- 
fiteatur necesse est, si vero provectioris fuerit aetatis, vo- 
tum emittat coram episcopo perpetuae continentiae , prout 
constitutum est in jure canonico De convers. conjugat. 

111. Cum obsoleverit protestantium error a Tridentino 
proscriptus , ab ipsorum difficultatibus afferendis , quas di- 

scutit Bellarminus De Matrimon. c. 14. supersedemus. Quoad 
praxim in causis quas recensuimus , consulendi sunt Theo- 
logiae moralis institutores et canonistae. 

CAPUT III. 

DE IMPEDIMENTIS MATRIMONII EORUMQUK STATUENDORUM 

FACULTATE 

112. Impedimenta ea vocantur, quae aut irritum Ma- 
trimonium reddunt, aut saltem illegitimum. Hinc partitio in 
impedimenta dirimentia et impedientia. Nonnullis minus pro- 
pria videtur ejusmodi denominatio. Esto , ne tamen con- 
fusionem linguarum introducamus , cum illa loquendi ra- 
tio vulgaris jam sit communique usu trita , ab ea rece- 
dendum non est. 

113. Impedimenta dirimentia quindecim recensentur his 
versibus expressa : 

Error , conditio , votum , cognatio , crimen , 

Cultus disparitasy vis , ordo, ligamen , honestas ; 
Ametis, affinis , si clandestinus et impos , 

Si mulier sit rapta , loco nec reddita tuto. 

Haec facienda vetant connubia , facta retractant . 
Impedientia quatuor haec sunt: 

Ecclesiae vetitum , tempus , sponsalia , votum 
Impediunt fieri , permittunt juxta tenere. 

Horum vim et explanationem sibi vindicant canonistae ac 
theologiae moralis institutores. Theologi dogmatici munus 
est potestatem Ecclesiae legislativam vindicare in impedi- 
mentis constituendis. Cum vero controversia potissimum 
vigeat circa impedimenta dirimentia , tum 1° inter catho- 
licos et protestantes ; tum 2 Q inter rc.galistas nuncupatos, 
sincerosque catholicos , nos sub duplici hoc respectu cam 
agitabimus. 

114. Waldenses omnium primi impedimenta dirimen- 
tia adorti sunt; Lutherus et Calvinus cum Matrimonium c 
sacramentorum albo sustulerint, non alia admiserunt im- 

pedi menta praeter illa, quae in Levitico c. 18. recensen- 
tur , ita tamen ut in potestate civilis reipublicac sit alia 
constituere circa Matrimonium, quod ad ejusdem bonum 
conferre videretur. 

115. Horum vestigiis insistens Marcus Antonius de Do- 
minis prius archiepiscopus Spalatensis, deinde apostata in 
op. De Rcpublica Ecclesiastica lib. 5. c. 11. aduisus est 
evincere causas matrimoniales ad solos principes spectare , 
dato etiam quod Matrimonium sacramentum sit. Marcum 
Ant. De Dominis secutus est imo magna ex parte expilavit 
Launojus Constantiensis in op. De regia in Matrimonium po- 
testate edito an. 1672. Is, constituto principio, quod fa- 
cultas impedimenta dirimentia apponendi conjugio , nativo 
jure ad secularcs principes spectet , infert Ecclesiam aut 
usurpatione, aut principum indulgentia et concessione, sibi 
illam tribuisse. Cum vero Tridcntinum sess. 24. can. 4. 
definierit eam potestatem ad Ecclesiam pertinere , conten- 
dit hic doctor concilium Ecclesiae nomine, reges et prin- 
cipes significasse. 

116. Launoji paradoxum ac erroneam doctrinam, cum 
primum apparuit , Christianus orbis exhorruit , et refellit. 
Yerum, ut fit, pedetentim, si inauditam Tridentini cano- 
nis interpretationem excipias, Launoji systema nonnullos 
sectatores nactum est , ac superiori scculo praesertim plu- 
res adstipulatores habuit inter aulicos theologos et cano- 
nistas ; inter quos in Germania excelluit Bened. Oberhau- 
ser, haereseos propterea accusatus. 

117. Sub horum canonis tarum ac theologorum auspi- 
ciis constitutio Josephi II. prodiit an. 1783. qua causarum 
matrimonialium cognitio imperii civilis judicio committitur. 
Summum hujus legislationis matrimonialis principium in 
eo costituitur , quod Matrimonium sit civilis contractus , ac 
ut talis a paritate aliorum contractuum et pactorum a civili 
foro regi debeat , ideoque solum imperium civile vera , id est 
dirimentia , ut dicunt , matrimonii impedimenta statuere et in 
iis dispensare possit. Ecclesiae autem tributa est potestas prae - 

cepia quaedam prohibiliva constituendi , quae religionem et 
mores ad conservandam sacramenti Matrimonii dignitatem 
promoveat, losephi II. edictum plures invexit perturba- 
tiones , diuturnum excitavit certamen , et paucorum anno- 
rum spatio systema dispensationum matrimonialium pluries 
immutatum est. 

118. Hujus Austriacae legislationis principia haud pauci 
canonum professores , theologique jansenianae factionis ad- 
struenda sibi sumpserunt. Eminent in Belgio Le Piat, in 
Italia Aloysius Litta , Petrus Tamburini , et Thomas Nes- 
tius, in Brisgovia Jac. Ant. Petzek. Adoptavit porro sua- 
que fecit pseudo-synodus Pistoriensis. 

119. Legislatio Matrimonialis Galliarum quae post re- 
belles civiles motus an. 1792. prodiit, non modo causas 
omnes matrimoniales politico gubernio vindicavit , sed eo 
progressa est , ut sanctitatem omnem ac firmitatem Matri- 
monio abstulerit. Superveniente Napoleone , legislatio illa 
in pluribus emendata est , attamen in novo codice omnis 
sublata est Ecclesiae potestas circa causas matrimoniales, 
quae non secus ac conjugium ipsum civili magistratui ad- 
dictae fuerunt. Ad conjugium ineundum satis erat con- 
sensus mutuus coram testibus et magistratu. 

120. Defervescente in dies hostili studio in Ecclesiam, 
paulatim ab his principiis recessum est, pluresque theo- 
logi praesertim Galliae se receperunt, ut adstruerent po- 
testatem saltem ex aequo tum principibus tum Ecclesiae 
competere circa impedimenta dirimentia. In hac sententia 
quam novissime adstruxit D. Carri ere in Praelectionibus ma- 
joribus sancti Sulpilii habitis. De matrimonio Paris. 1837. 
eadem ratione qua Ecclesia, regimen etiam politicum potest 
irritum reddere quoad vinculum conjugium per impedimenta 
a se constituta. Quamvis porro hic Auctor in nonnullis do- 
ctrinam suam in opere posterius edito emolliverit , quoad 
punctum praecipuum de quo agitur integram adhuc retinuit. 

121. Ut nobis via pateat ad sinceram catholicam do- 
ctrinam tuendam , praemittimus canones a Tridentino edi- 

tos sess. 24 . cau. 3. Si quis dixerit eos tantum consangui- 
nei tatis et affinitatis gradus , qui in Levitico exprimuntur, posse 
impedire Matrimonium contrahendum et dirimere contractum; 
nec posse Ecclesiam in nonnullus illorum dispensare , aul con- 
stituere , ut pliircs impediant et dirimant; anathema sit. Can. 4. 
Si quis dixerit. Ecclesiam non potuisse constituere impedimenta 
Matrimonium dirimentia , vel in iis constituendis errasse ; ana- 
thema sit. Can. 12. Si quis dixerit, causas matrimoniales 
non spectare ad judices ecclesiasticos ; anathema sit. 

122. Ad horum canonum vim eludendam a personatis 
catholicis plura excogitata sunt, ac 1° Ecclesiae nomine ibi 
reges et principes designari ; 2° canones hos non esse dog- 
maticos , sed disciplinares ; 3° non definivisse Tridentinum 
utrum possit Ecclesia statuere impedimenta Matrimonium 
dirimentia ex proprio et originario jure, au vero ex tacito 
solam aut expresso principum consensu ; 4° Nec definivisse 
solam Ecclesiam posse statuere impedimenta dirimentia ad 
principum exclusionem ; 5° nec decrevisse omnes causas ma- 
trimoniales ad solos judices ecclesiasticos pertinere. Nos 
igitur ejusmodi exceptionibus totidem contradictorias op- 
ponemus propositiones. Interim sit: 

PROPOSITIO I. 

Potest Ecclesia constituere impedimenta Matrimonium 
dirimentia , neque in iis constituendis erravit 

123. Propositio haec fundamentalis adversus protestantes 
de fide est, ut patet ex can. 3. et 4. nuper adductis. Sic 
vero ejus veritatem evincimus. Ideo juxta protestantes ne- 
quit Ecclesia ejusmodi impedimenta constituere , quia Ma- 
trimonium non est sacramentum, sed merus naturalis, po- 
liticus ac civilis contractus. Atqui ex demonstratis cap. I . 
prop. 1 . Matrimonium est vere et proprie sacramentum ; 
ergo potest Ecclesia impedimenta constituere. 

124. Hanc conclusionem vidit ipse Calvinus, qui ln- 
stit. lib. 4. c. 19. §. 37. hacc habet: Ibi enim semel 

obtinuere (catholici), Matrimonium esse sacramentum , conjuga - 
lium causarum cognitionem ad sc contraxerunt , quippe res 
spiritualis erat profanis judicibus non attrectanda . Jam vero 
Christus Matt. 19. Mare. 10. et Lue. 16. impedimentum 
ligaminis constituit eamque facultatem Ecclesiae suae con- 
tulit, dum ei sacramentorum commisit administrationem, 
adeoque et potestatem dedit statuendi quaenam sit legiti- 
ma eorundem sacramentorum materia. 

125. Qua potestate Ecclesia quovis tempore usa est, siyo 
cum irrita declaravit conjugia aliquot legibus imperialibus 
probata , sive cum probavit nonnulla Matrimouia quae eis- 
dem legibus vetabantur. S. Ignatius in Epist. ad Philipp. c. 5. 
iil universum pronunciat : Decet vero , ut sponsi et sponsae 

4 

de sententia episcopi conjugium faciant , quo nuptiae sint secun- 
dum Dominum . S. Justinus in Apolog . 1. n. 15. et Athenagoras 
in Legat, pro Chnslianis u. 32, 33. veluti adulterina impro- 
bata testantur conjugia , quae humana lege permitteban- 
tur. Tertullianus in lib. De corona milit . cap. 13. Corotianl , 
inquit, et nuptiae sponsos. Ideo non nubamus ethnicis ne nos ad 
idololatriam usque deducant , a qua apud illos nuptiae incipiunt; 
significans passim improbari conjugia quae cura infideli- 
bus contrahebantur , ob cultus disparitatem, quae deinceps 
consuetudo impedimentum dirimens constituit. Concilium 
lllibcritanum cau. 61. irritum habet conjugium initum cuin 
sorore defunctae uxoris , prout pariter concilium Neocae- 
sariense celebratum an. 314. idem statuit quoad eam., 
quae duxerit duos fratres, qui tamen gradus affinitatis a 
legibus non prohibebatur. Ex his porro aliisque non pau- 
cis documentis , quae paulo post copiosius afferemus, con- 
stat Ecclesiam tradita sibi a Christo facultate circa impe- 
dimenta usam esse; prout nobis probandum propositum 
erat. Cum vero protestantium difficultates collineent eum il- 
lis quas urgent neoterici, eas afferemus et dissolvemus in 
insequentibus propositionibus. * s qi and mniu.,!. 

I .f*£) 

propositio ii. 

' VV M V • 

Ecclesiae nomine a Tridenlinis canonibus III. et IV. non 

reges et scculi principes, sed ecclesiasticus ordo et hie - 

rarchia designatur 

126. Propositio certa est ae fidei proxima, ejusque con- 
tradictoria, falsa et proxima liacresi , utpote proveniens ex 
haereticali principio de jure proprio et originario princi- 
pum statuendi impedimenta Matrimonium dirimentia , ut 
cx dicendis patebit. 

127. Porro Ecclesiae nomen heic a Tridentino non la- 
tiori sensu pro fidelium coetu aut aliqua ejus parte usur- 
pari, sed contracte sumi , ut loquitur Gcrsonius in Tract. 
De potestate ecclesiast. Consid. 1. pro illis videlicet , qui spe- 
ciali quodam signaculo dedicati sunt ad divinum servitium , 
seu ut idem loquitur in Scrm. in Domin. 19. post Pentee. 
consid. 3 . Quos duces in Ecclesia , custodes et speculatores 
summus Patorfamilias instituit , patet ex duplici argumento. 

128. Primo quidem, quia in adductis canonibus agitur 
de jurisdictione, et de doctrina; declaratur enim in his Ec- 
clesiam posse dispensare , posse constituere impedimenta , ne- 
que in his constituendis errasse. Nemo autem est qui dubitet 
cum agitur de jurisdictione et doctrina, Ecclesiae vocem ad 
Ecclesiam imperantem et docentem, seu ad ecclesiasticum 
coctum et hierarchiam coarctari, prout ipsi adversarii coar- 
ctant cum docent Ecclesiam esse magistram, interpretem 
Scripturarum, traditionis custodem , controversiarum judi- 
cem adversus novatores. 

129. Altero vero, quia iidem Tridcntini patres in eadem 
constanter significatione Ecclesiae nomen usurpant cum de 

• jurisdictione et doctrina loquuntur. Ita sess. 13. can. 9. 
sess. 14. can. 15. sess. 21 can. 2. sess. 22. can. 5. et 7. 
demum hac ipsa sess. 24. can. 7,8, et 9. Cum igitur in 
nostris canonibus de vindicanda doctrina adversus nova- 
tores agatur, qui non principibus, sed Ecclesiae presso 

sensu acceptae denegabant potestatem statuendi impedimenta 
dirimentia; cumque agatur de hac ipsa potestate et juris- 
dictione , evidens est in eodem sensu ac significatione Tri- 
dentinos Ecclesiae nomen sumpsisse. 

DIFFICULTATES 

130. Obj. Nisi Ecclesiae nomen coarctetur , univer- 
sum fidelium coetum significat; jam vero Tridentinum in 
controversis cauonibus in amplissima sua significatione 
Ecclesiae vocem adhibuisse constat cx sess. ipsa 24. 
De Reform. cap. 1. dum sanxit Matrimonium celebran- 
dum esse in facie Ecclesiae. Nulla igitur ratio appa- 
ret, cur voluerit ejus sensum coarctare in his canonibus. 
2" Sane sibi proposuit concilium lutheranorum errorem 
refellere , qui contendebant non posse ab hominum legibus 
statui impedimenta , retinendaque esse ea sola , quae Deus 
in Levitico constituit ; atqui ad hunc errorem proscriben- 
dum satis erat definire posse humana potestate sive Ec- 
clesiastica sive regia impedimenta constitui. 3° Substrata 
denique materia quae civilis et politica est, nempe con- 
tractus matrimonialis, aperte ostendit Ecclesiae nomine non 
Ecclesiae pastores , sed coetum fidelium , scu praecipuam 
ejus partem, nempe principes significari. Ergo. 

131. ilesp. Ad l m , Aeg. tnin. Siquidem ex eodem con- 
cilio ideo conjugium celebrandum est in facie Ecclesiae , 
quia coram parocho dandus consensus est ; ct ita , ut si co- 
ram universa societate praeberetur consensus hic , absente 
parocho, Matrimonium invalidum forci. Quod si adversarii 
contendant designari communitatem fidelium a Tridentinis 
in objecto loco , reponimus id non obesse thesi nostrae , 
cum agatur de publicitate actus , ut ajunt , non autem de 
actu jurisdictionis et magisterii , ut in canonibus dc qui- 
Jbus est quaestio; adeoque diversum sensum ex se patefieri. 

132. Ad 2 m , I). Ita tamen ut per leges hominum aut 
leges humanas significarent leges ecclesiasticas ct pontifi- 
cias* C. leges civiles A. Ilie valde laborandum nobis non 

est , ut evincamus Lutherum per leges humanas significasse 
leges ecclesiasticas et pontificias , cum id declaraverit Lu- 
therus ipse. Cum enim inter ceteros articulos excerptos ex 
ejus libro De captivit. Babylonica nostri et hunc ei obje- 
cissent : Christianis nihil ullo jure imponi jwsse legum sive 
ab homine sive ab Angelis , nisi quantum volunt; respondit 
Lutherus : Hoc non de civilibus , sed de ecclesiasticis dixi. 
Rursum cum nostri et hunc articulum notassent : Nullo im- 
pedimento prohiberi Matrimonium aut contractum dissolvi prae- 
ter primum affinitatis gradum , Lutherus reposuit : Hoc duri 
juxta praeceptum Dei, licet Papa aliud ordinet. His positis, 
en quomodo instauremus argumentum: juxta adversarios 
in allegatis canonibus Tridentinum sibi proposuit damnare 
errorem haereticorum praesertim vero Lutheri ; atqui Lu- 
thero ipso interprete, per leges hominum aut leges humanas 
non principes seu civiles leges , sed Ecclesiam et eccle- 
siasticas leges designavit ; ergo Tridentinum in his cano- 
nibus non reges aut principes , sed vere Ecclesiam seu ec- 
clesiasticum coetum significavit. 

133. Ad 3 ro , Neg. Prout enim contractus matrimonia- 
lis materiam eamque proximam constituit sacramenti , spi- 
ritualis est et a sacramento inseparabilis. Quapropter unice 
ad Ecclesiam pertinet eam determinare ut legitima sit ; nec 
ulla civilis potestas jus habet sive directe sive indirecte 
in ea quae intrinseca sacramento Matrimonii sunt, uti ex 
dicendis clarius adhuc patebit. 

PROPOSITIO III. 

Recensiti canones Tridenti ni dogmatici sunt et fidei 

regulam constituunt 

1 34 . Eadem certitudine gaudet haec propositio ac prae- 
cedens, ut constat ex censura lata in proposit. 59. sy- 
nodi Pistoriensis, dc qua postea. 

135. In eo dogmatici canones a disciplinaribus distin- 
guuntur , quod illi articulum seu doctrinam credendam , 

isti aliquid agendum contineant. Jam vero in recensitis ca- 
nonibus 3. et 4. Tridentinis de doctrina credenda agi, evi- 
dens est 1° ex ipso canonum tenore in quibus dicitur: Si 
quis dixerit , Ecclesiam non posse , aut non potuisse constituere 
impedimenta Matrimonium dirimentia , vel in iis constituendis 
errasse; objectum igitur horum canonum est potestas Ec- 
clesiae ejusque infallihilitas circa hanc potestatem , ita ut 
illorum vi fideles omnes credere teneantur Ecclesiam hac 
potestate divinitus praeditam esse , seu agitur de re cre- 
denda, non autem de re facienda. 

136. Insuper ex ipso titulo id constat praefixo sessio- 
ni 24.; Doctrina de sacramento Matrimonii , et ex expressa 
Tridentinorum declaratione praemissa canonibus : Sancta et 
universalis synodus , cupiens occurrere (impiorum hominum 
temeritati), insigniores praedictorum schismaticorum haereses 
et errores , ne plures ad se trahat perniciosa eorum contagio , 
exterminandos duxit , hos in ipsos haereticos eorumque errores 
decernens anathemalismos . Qua declaratione praemissa, con- 
tinenter canones subjecerunt patres ; ergo propositum illis 
fuit per eos haereses et errores proscribere, et contradi- 
ctoriam doctrinam uti dogmaticam definire. 

137. Remum si qua adhuc superesset dubitatio , ex sen- 
su totius Ecclesiae plane tollitur, quae statim hos cano- 
nes uti dogmaticos et fidei regulam suscepit ac venerata 
est ; ita ut nemo unquam usque ad Launojum de hoc vel 
levem suspicionem ingesserit. 

DIFFICULTATES 

138. I. Obj. l°Ex dictis regula ad secernendos canones 
dogmaticos a disciplinaribus desumi debet ab objecto ; atqui 
objectum canonum de quibus agitur nullum dogma praesc- 
fert. Ergo. 2° Scopus praecipuus concilii in his canonibus 
erat convellere Luthcri errorem denegantis auctoritati hu- 
manae jus circa Matrimonium ; jam vero dogmati constabi- 
liendo quoad potestatem humanam in Matrimonium , satis 
erat adstrucrc eam potestatem principibus , ergo verba , 

Ecclesiam potuisse ac posse statuere impedimenta praeter 
scopum praecipuum concilii posita sunt , neque in illa ca- 
dit objectum canonum , qui proinde dogmatici hac de causa 
dici nequeunt. 3° Sane theologi omnes ideo docent non esse 
dogmaticam definitionem , quam dedit Nicolaus I. in Re - 
spons, ad consulta Bulgarorum , valere baptismum in nomine 
Christi administratum , quia id per incidens dixit praeter 
ejus scopum principalem ; idem igitur dicendum est de Ec- 
clesiue nomine adhibito a Tridentino in his canonibus, dum 
contra Lutherum adstruere sibi proposuit competere civi- 
li et politico regimini , quod haeresiarcha praefracte ne- 
gabat. Ergo. 

139. Resp. Ad l ,n , Neg. min. ut patet ex probationi- 
bus , cum agatur de profitenda potestate in Ecclesia sta- 
tuendi impedimenta , qua eadem Ecclesia ab aetate apo- 
stolica , ut ostendimus in propos. 1 ., semper usa est, quam- 
que denegare haereticum est. Quocirca vel ipse Van-Espeu 
i n Jure ecclestiast. tom. 1. par. 2. tit. 13. c. 1. §. 20. non- 
nullis praemissis in hanc rem , concludit : Igitur filum 
traditionis insecuta synodus Tridentina recte anathema dixit in 
cum , qui dixerit , Ecclesiam non potuisse constituere impedi- 
menta dirimentia , vel in iis constituendis errasse . 

140. Ad 2 ,n , Resp. 1° Ergo scopus concilii non fuit 
rem disciplinarem decernere , sed errorem convellere Lu- 
theri. Resp. 2° D. Ita tamen ut Lutberus nomine pote- 
statis humanae Ecclesiam juxta dicta significaret , C. pote- 
statem civilem N. Ad hoc magis confirmandum , adductis 
documentis adjicimus integrum ejusdem Lutheri textum, 
prout legitur in lib. De caplivit. Babylonica oper. edit. Je- 
nens. 1557. tom. 2. fol. 295. b. Dico , scribit , et quod in 
me est , facio , monens et rogans omnes sacerdotes et fratres , 
si viderint aliquod impedimentum , in quo Papa potest dis- 
pensare , et quod non est in Scriptura expressum , ut ea Ma- 
trimonia confirment , quae contra ecclesiasticas , tyrannicas vel 
pontificias leges fuerint contracta . . . Conjunctio enim viri ct 
mulin is est juris divini , quae tenet , quocumque modo contra 

leges hominum contigerit , debent que leges hominum ei cede - 
re . . . sine ullo scrupulo . Cum igitur scopus praecipuus con- 
cilii , adversariis fatentibus , fuerit errorem Lutheri pro- 
scribere > qui negabat vere Ecclesiae potestatem apponendi 
impedimenta , hoc ipso constat Tridentinum ut fidei dogma 
definivisse Ecclesiam hac pollere potestate , et dogmaticam 
hanc definitionem praecipuum scopum et finem fuisse con- 
cilii in his canonibus sanciendis. 

141. Ad 3 m , Acg. paritatem, quae unice innititur falso 
supposito , quod concilium incidenter tantum nomen Ec- 
clesiae his canonibus inseruerit. 

142. II. Obj. 1° Objectum dogmaticum est immuta- 
bile , talia vero non sunt impedimenta ab Ecclesia statuta, 
quae tum in se variari possunt , tum saepe circa eadem con- 
ceditur dispensatio. 2° A Tridentino definitum est factum , 
Ecclesiam scilicet non errasse in constituendis impedimentis, 
non autem jus, porro dogma in jus solum cadere potest. 
3° Ad summum actum est de jure naturali, de legitima nem- 
pe possessione ab Ecclesia acquisita ex concessione princi- 
pum , non autem de jure revelato ; cum vero concessio illa 
semper rctractabilis sit , non potest de ea dogma consti- 
tui. 4° Incertum praeterea est , num illi qui suffragium pro 
his canonibus dederunt fuerint ex illis qui a Spiritu S. positi 
sunt ad regendam Ecclesiam Dei , an vero ex illis , quibus ex 
dispositione humana jus suffragii ferendi concessum est, 
scilicet cardinalibus non episcopis , ordinum religiosorum 
abbatibus aut praepositis generalibus. 5° Cumque nondum 
definitum sit praefatos canones dogmaticos esse, de libera 
agitur opinione. 6° Demum hi canones eos tantum feriunt, 
qui in eum finem denegarunt potestatem Ecclesiae consti- 
tuendi impedimenta , ut viam sibi pararent ad negandam 
veritatem sacramenti Matrimonii , hunc autem finem mini- 
me sibi praestituunt , qui eam denegant Ecclesiae , ut tri- 
buant principibus. Ergo ab anathemate hi liberi sunt. 

143. Resp. Ad l m , D. Impedimenta mutari possunt ,. 
aut etiam ab iis dispensari , C. potestas impedimenta sta- 

tuendi N. Nane porro Ecclesiae competere definitum est a 
Tridenti no. 

144. Ad 1). Definitum est factum cum jure con- 
junctum al) coque dependens , C. merum factum N. Ideo 
enim Ecclesia impedimenta constituit , quia potuit et potest 
ea constituere. 

145. Ad 3 m , Neg. Hoc enim argumentum innititur falso 
supposito , quod Ecclesia ex concessione principum hae 
potestate fruatur , non autem jure proprio et originario. 
Hoc fundamento sublato , corruit superstructa argumenta- 
tio. Erroneum porro ejusmodi suppositum propositione in- 
sequenti evertemus. 

116. Ad 4 m , N. Si qua vis inesset huic argumento , 
actum esset de omnibus lidei dogmatibus tum a Tridentino 
tum ab aliis oecumenicis synodis definitis; imo actum esset 
de Ecclesiae ipsius infallibilitate , quae bos canones uti 
dogmaticos semper agnovit. 

147. Ad 5 m , ISeg. Tum quia Ecclesia uti dogmaticos 
habet , tum quia doctrina de originaria principum pote- 
state in Christianorum conjugio haereticali nota a Pio VI. 
inusta est , uti mox dicemus. 

118. Ad G' n , Neg. Siquidem e converso sese gesserunt 
haeretici; nam primo inficiati sunt Matrimonium sacramen- 
tum esse, deinde uti corollarium deduxerunt ad principes 
exclusive potestatem , de qua agimus , spectare. Vanum 
proinde ac stultum ejusmodi adversariorum effugium est, ut 
se ab anathemate subtrahant. 

j i-*. . .. *!. feinq .1** 

PROPOSITIO IV. 

Praefati Tridentini canones non de adventitia ex tacito vel 
expresso Principum consensu , sed de intima , originaria , 
ac propria Ecclesiae potestate loquuntur 

149. De fide propositio est ex Const. dogmatica Aucto- 
rem fidei , qua Doctrina synodi (Pistoriensis), asserens ad su- 
premam civilem potestatem dumtaxat originarie spectare con - 

* * 

tractui Matrimonii apponere impedimenta ejus generis , quae 
ipsum nullum reddant , dicunturque dirimentia; quod jus ori- 
ginarium praeterea dicitur cum jure dispensandi essentialiter 
connexum , subjungens , supposito assensu vel conniventia Prin - 
cipum potuisse Ecclesiam jure constituere impedimenta diri- 
mentia ipsum contractum Matrimonii. Quasi Ecclesia non sem - 
per potuerit et possit in Christianorum Matrimoniis jure pro- 
prio impedimenta constituere , quae Matrimonium non solum 
impediant , sed ut nullum reddant quoad vinculum , quibus 
chrisliani obstricti teneantur etiam in terris infidelium , in 
iisdemque dispensare . Damnatur ut Canonum III. IV. IX. XII. 
sess. XXIV. conc. T/identini eversiva , haeretica ( prop. 59. ). 
Cumque synodus in prop. 60. ad summum imperantem re- 
currerit ut nonnulla tolleret impedimenta , damnata ea est, 
ut libertatis ac potestatis Ecclesiae subversiva , Tridcntino 
contraria , ex haereticali supra damnato principio profecta . 
Mirum proinde est Rechberger in Manuali juris canonici Au- 
striaci tom. 2. §. 159. seqq. eandem haereticalem doctrinam 
ausum esse adstruere. 

150. Porro si jus principum in Matrimonium esset ori- 
ginarium et proprium , id constare deberet vel ex verbo 
Dei scripto vel ex verbo Dei tradito ; vel saltem constare 
deberet de expresso aut tacito consensu a principibus Ec- 
clesiae dato. Jam vero nullum borum habetur. Siquidem 
nullum ad haec asserenda proferri documentum ab adver- 
sariis potest. 

151. Quin potius ex Scriptura ac traditione novimus 
matrimonialem contractum a Christo evectum ad dignita- 
tem fuisse sacramenti ; quo factum est , ut si quam prin- 
cipes in hunc contractum potestatem habuissent , illis a 
Christo subtracta sit , dum hujus perinde ac ceterorum 
sacramentorum moderationem Ecclesiae suae tradidit. 

152. Sane Christus, ut vidimus, secus ac ferrent leges 
Judaeorum ac ethnicorum , constituit impedimentum liga- 
minis ; Apostolus pariter facultatem fecit parti fideli novas 
ineundi nuptias , resistente parte infideli ; Ecclesia tribus 

prioribus seculis varia impedimenta ob affinitatis gradus 
posuit, nullo profecto accedente Neronis , Caligulae, alio- 
rumve imperatorum ethnicorum consensu. Si igitur origi- 
nario ac proprio jure ejusmodi impedimenta constituendi 
sub infidelibus principibus Ecclesia fruita est, quomodo il- 
lud amisit sub imperatoribus et principibus Christianis ? 

153. Ilursum : Concilio Tridentino interfuere oratores 
sagacissimi Christianorum principum , si hi reipsa tali ori- 
ginali ac propria pollebant potestate , qui fieri potuit , ut 
cum ageretur in concilio de canonibus sanciendis circa Ma- 
trimonium , nemo reclamaverit , cum in hypothesi adver- 
sariorum adeo illis graviter laederentur principum nativa 
jura ? Tantum vero abfuit , ut principes jus hoc sibi ar- 
rogarent , ut potius Galliarum rex per oratorem suum 
enixe patres Tridentinos rogaverit, ut irritum declararent 
conjugium a filiis familias initum insciis aut contradicen- 
tibus parentibus , quiii tamen obtinuerit , imo contrarium 
patres sub anathematis poena statuerunt , novumque impe- 
dimentum clandestinitatis introduxerunt. 

154. Huc accedit , quod si vera esset adversariorum 
doctrina , Tridentinum haud potuisset canones hos dogma- 
ticos sancire , cum ageretur de re mutabili , quae a prin- 
cipum voluntate penderet , quandoque vero falsa , cum 
principes possent assensum hunc retractare , et infideles 
certe minime cura praeberent , ut praeclare animadvertit 
arehiepiscopus Mechlinieusis , card. De Eranckemberg. Sed 
et Van-Espen adversariis minime suspectus loc. cit. scri- 
bit : Negari non potest quin Ecclesia hac potestate a primis 
seculis pacifice usa f uerit. 

DIFFICULTATES 

155. I. Obj. 1° Materia ex qua sacramentum Matrimo- 
nii conficitur est contractus civilis , qui elevatus a Christo 
est ad dignitatem sacramenti. Cum igitur principes jus ha- 
beant proprium et originarium in contractum civilem, hoc 
ipso habent in sacramentum. 2° Dignitas sacramenti su- 

pervenit contractui civili quem non immutat , uti super- 
veniens calici benedictio, ejusdem non immutat materiam. 
3° Christus evehens Matrimonium ad dignitatem sacramenti 
profecto noluit quidpiam seculi principibus corumque ju- 
ribus nocumenti afferre , attulisset autem gravissimum in 
adversariorum hypothesi. 4° Hinc s. Thomas Suppi, q. 50. 
ar. unie. adi. scribit: Personae illegitimae ad Matrimonium 
contrahendum dicuntur ex eo , quod sunt contra legem , qua 
Matrimonium statuitur. Matrimonium autem , in quantum est 
officium naturae , statuitur lege naturae ; in quantum est sa- 
cramentum , statuitur jure divino ; in quantum est officium 
communitatis , statuitur lege civili. Et ideo ex qualibet di- 
ctarum legum potest aliqua persona effici ad Matrimonium 
contrahendum illegitima. Eadem habet s. Doctor Cont. Gent. 
lib. 4. c. 78. Prudenter igitur Tridentinum prout 5° etiam 
animadvertit Van-Espen loc. cit. definivit quidem posse Ec- 
clesiam impedimenta constituere , et causas matrimoniales 
agnoscere , at nuraquam definivit , utrum id possit jure 
proprio et originario , an vero ex concessione principum. 
Ergo. 

150. Resp. Ad l m , Neg. Christus enim elevavit ad di- 
gnitatem sacramenti Matrimonium prout est officium na- 
turae , non autem prout est civili , ut ita dicam , forma 
instructum ; alioquin cum haec mutabilis sit , pendensque 
ab arbitrio principum , materia sacramenti ita penderet ab 
horum voluntate , ut possent nullum reddere sacramentum 
quoties libuerit , et si impii ac haeretici sint , ca uteren- 
tur in perniciem religionis ejusque destructionem. Quod 
absurdum est. Cum vero dicitur jus inesse principibus in 
contractum civilem , hoc coarctari debet ad illa quae juris 
seu fori civilis sunt , nempe ad effectus externos civiles , 
minime vero extendi ad vinculum et nexum internum cx 
quo coalescit sacramentum uti materia proxima , in quam 
princeps nullo jure gaudet. 

157. Ad 2 m , T). Si dignitas sacramenti superveniret con- 
tractui matrimoniali jam in suo esse constituto , ut mate- 

riae remotae , Tr. si exurgat haec dignitas cx ipso actu quo 
contractus fit , ut materia proxima N. Jam vero eo ipso 
instanti quo per contrahentium consensum contractus per- 
ficitur , hoc ipso fit sacramentum , ad eum modum quo 
exurgit sacramentum baptismi actu ipso ablutionis cum pro- 
latione verborum , et eucharistiae ex ipsa consecratione. 
Quo fit ut sit inseparabilis in Matrimonio ratio contractus a 
ratione sacramenti. Error adversariorum in eo versatur , 
quod spectent contractum matrimonialem in suo esse consti- 
tutum ut materiam sacramenti remotam , cujusmodi est 
aqua respectu baptismi , panis respectu eucharistiae , et 
calix respectu supervenientis benedictionis. Hinc optime 
s. Thoinas in lib. 4. Scnt. dist. 27. q. 1. ad 4. quaest. , 
Sicut , inquit , se habet ablutio exterior ad baptismum , ita se 
habet expressio verborum ad hoc sacramentum (Matrimonii). 

158. Ad 3 m , Ner/, suppositum, principes videlicet jus 
aliquando habuisse in vinculum ipsum Matrimonii ; siqui- 
dem jus solum habuerunt aut habere possunt in id quod 
civile est , et confert ad bonum reipublicae et tranquilli- 
tatem familiarum , adeoqtie afficit effectus civiles et exter- 
nos quos utique possunt ipsi moderari. Hoc porro Chri- 
stus iisdem non subtraxit dum contractum naturalem Ma- 
trimonii sacramentum effecit. 

159. Ad 4 ra , D. Statuitur juxta s. Thomam etiam lege 
civili in ordine ad forum civile ac civiles effectus , C. in 
ordine ad vinculum ipsum conjugale cx quo conficitur sa- 
cramentum N. Talem porro mentem esse Angelici Doctoris 
patet ex iis , quae scribit in eodem Supplem. q. 57. ar.2. 
ad 4. Prohibitio legis humanae non sufficeret ad impedimen- 
tum Matrimonii , nisi interveniret Ecclesiae auctoritas , quae 
idem etiam interdicit; et alibi passim id ipsum inculcat. 

160. Ad 5 m , D . Quia id nunquam fuerat in dubium 
revocatum , C. aequivalenter non definivit Tri dentinum Ec- 
clesiam jure proprio impedimenta constituere posse N, 
Sensura conc. Tridentini declaravit Pius VI. in censura lata 
in propos.59. synodi Pistoriensis. Negamus porro Van-Espo 

nium aliquando docuisse vel insinuasse dubium esse , nuni 
Tridentinum de jure proprio et originario locutum sit in 
suis decretis au vero ex concessione principum , cum verba 
quae ex eo efferuntur , assuta ab aliena manu fuerint ejus 
operi post auctoris obitum. 

161. II. Obj. 1° Tantum abest ut Ecclesia primitiva sibi 
arrogaverit potestatem constituendi impedimenta dirimentia , 
ut jus Romanum circa Matrimonia adoptaverit. 2° Etenim 
Athenagoras in Legat. pro Christ. loc.cit. scribit: Unusquisque 
nostrum uxorem suam secundum leges a vobis positas ducit. 
3° Honorius et Theodosius lege Ravennae data an. 409. sta- 
tuunt quando , cum quibus et qua de causa in impedimen- 
tis dispensandum sit , et codex Justinianeus his legibus re- 
fertus est. 4° Quum proinde patres Milevitani conjugii in- 
dissolubilitatem etiam in casu adulterii vellent constitui , 
dixerunt : In qua causa legem imperialem petendam promul- 
gari. Cassiodorus Variorum lib. 3. n. 46. refert Theodo- 
ricum Gothorum regem veniam fecisse ut quis duceret con- 
sobrinam. Hortante Pontifice , Luitprandus statuit ut nulla 
consobrino se Matrimonio jungeret. 5° Si quae igitur anti- 
quitus leges ab Ecclesia circa conjugia latae sunt , aut di- 
cendae sunt prohibitivae non autem irritantes conjugia ; aut 
fatendum Ecclesiam jus indebitum sibi usurpasse , prout 
constat ex pseudo-Isidorianis decretalibus. Ergo. 

162. Resp. Ad l m , D. A deoque suas fecit et valorem 
addidit in ordine ad sacramentum , C. obsecuta est quasi 
ex se in ordine ad sacramentum vim leges illae haberent N. 
Alioquin sequerentur absurda quae in probationibus pro- 
secuti sumus , ut nempe materia et valor sacramenti pen- 
deret ab ethnicorum principum voluntate. JNihil ipsis acci- 
disset optatius. Plures praeterea ex his legibus Ecclesia aut 
rejecit aut correxit , teste ipso protestante Jo. Frid. Bo- 
ckelmann in op. De differentiis juris civilis et canonici . 

163. Ad 2", D. Secundum leges ab Ecclesia adopta- 
tas , €. juxta omnes indiscriminatim N. Contrarium enim 
constat ex ipso Athenagora. 

164. Ad 3 m > D. Ita ut allecati imperatores aliique in 
his legibus ferendis se praebuerint canonum patrocinatores, 
custodes ac vindices quoad exeeutionem , C. ut illis intrin- 
secam tribuerent firmitatem N. Sane imperator Justinianus 
in Novella 137. qui sibi tribuerat in legibus civilibus po- 
tcstalcm , circa canones et divinas leges sibi solum tribuit 
custodiam ; concluditque : His igitur , quae scu'ris canonibus 
definita sunt , insidentes praesentem sancimus legem. Quibus 
verbis illorum principium imperator evertit , qui dicunt : 
canones legibus , non leges canonibus adjectas esse. Sicque 
gesserunt se principes Occidentales Childebertus, Chilperi- 
cus , Clotarius , Garolus M. qui protestantur se legibus suis 
canonum tantum exeeutionem urgere. 

165. Ad 4 m , i). Duxerunt patres Milevitani petendam 
legem iraperiidem qua canon a se statutus exeeutioni man- 
daretur , C. qua canon vim acciperet N. Jam enim patres 
hunc canonem sanxerant juxta euangelicam et apostolicam 
doctrinam adeoque ex se jam robur vimque legis habebat ; 
ast quoniam homines magis poenas corporales quam spiri- 
tuales timere consueverunt , ideo patres statuerunt ad ca- 
nonis custodiam petere le$em imperialem. 

166. Theodoricus vero facultatem illam dedit pro foro 
civili et ad civiles effectus ; siquidem ejusmodi conjugia 
consobrinorum ex legibus Romanis jamdiu interdicta fue- 
rant , et ad has leges refert se Theodoricus. 

167. Ideo vero Joannes Pontifex hortatus est regem 
Luitprandum ut legem illimi ferret , seu potius antiquam 
confirmaret, ne impune id christiani attentarent. 

168. Ad 5”, Neg. Etenim conc. Neocacsariensc et Illi- 
beritanum dum constituunt impedimentum affinitatis sub- 
jiciunt perpetuae poenitentiae transgressores nisi resipiscant, 
seu solvant contracta vincula. Dum Siricius in Epist. ad 
Himerium Tarracon. c. 4. statuit impedimentum publicae ho- 
nestatus , ita inhibet conjugia absolute , ut sacrilegii instar 
esse pronunciet ejusmodi facinus. Conjugium initum cum 
impedimento voti conc. llliberitanum can. 13.,Carthaginien- 

Re IV. can. 104. , Chalcedonense can. 1G. Siricius item 
Epist. cit. et Iunocentius in Epist. ad Victricium cap. 21. ita 
vetant, ut nullum prorsus declarent. Impedimentum raptus 
synodus Ancyrana can. 11. et Chalcedonensis can. 27. et 
Symmachus Papa in Epist. ad Caesarium Arelatens. cap. 4. 
ita constituerunt ut nullius momenti asserant conjugium 
cum eo initum. Quamvis propterea nondum antiquitus re- 
ceptae formulae illae fuerint , quae postea obtinuerunt , 
ut irrita , dirempta etc. connubia dicerentur , aequivaleur 
tibus verbis idem significatum fuit. Non igitur solum pro- 
hibitwae , sed prorsus irritantes fuerunt leges ab Ecclesia 
latae adversus ejusmodi conjugia. 

169. Ex bis autem documentis, aliisque magno nu- 
mero , quae afferri possent, facile est colligere quid sen- 
tiendum sit de calumnia Ecclesiae impacta ab apostata De 
Dominis et a non paucis personatis catholicis iterata, de 
usurpatione juris indebiti. Quasi nempe tot summi Ponti- 
fices, sanetissimique praesules per plura secula undique 
conspiraverint ad ejusmodi usurpationem , ac principes adeo 
stupidi omnes fuerint , ut nemo unquam hisceret, 

170. Idem dic de pseudo-isidorianis , hae siquidem non 
prodierunt nisi sec. 9. Ast pleraque documenta quae attu- 
limus de potestate legislativa Ecclesiae circa impedimen- 
ta et causas matrimoniales hac epocha anteriora sunt. Fieri 
igitur nequit ut ab isidorianis mercibus illa profluxerit. 
Sane Hincmarus Rhemensis qui omnium primus aliquam 
ingessit suspicionem de supposititiis isidorianis decretalibus, 
ne verbum quidem habet de potestate ab his Ecclesiae tri- 
buta in Matrimonium. Hoc effugium osoribus omnibus Rom. 
Ecclesiae commune vim omnem jam amisit. 

PROPOSITIO V. 

Ecclesia sola jure proprio et originario pofest constituere 

impedimenta Matrimonium quoad vinculum dirimentia 

i 

171. Propositio est certa , ut constat ex can. 4. couc. 

consanguincitatis et affinitatis gradibus, qui in Levitico desi- 
gnati sunt , uti Matrimonium irritantes ; et can. 1 2. ad judices 
ecclesiasticos causas matrimoniales pertinere; jam vero nemo 
sincerus catholicus negaverit iu can. 3. nomen Ecclesiae , 
et in can. 12. verba, judices Ecclesiasticos in sensu exclu- 
sivo a Tridentino usurpari , cum igitur eadem ratione de- 
finierit Ecclesiam posse impedimenta constituere, vocem 
Ecclesiae pariter in sensu exclusivo concilium usurpavit , 
adeoque Ecclesiae doctrinae adversantur qui docent eandem 
potestatem principibus competere. Rursum : Ecclesia , uti 
ex dictis in praecedentibus patet , leges imperiales circa 
Matrimonium aut acceptavit aut correxit, aut irritas ha- 
buit. Imperatores ipsi et reges cum voluerint aliquod im- 
pedimentum constitui in ipso conc. Tridentino ad Eccle- 
siam se verterunt , ut constat ex rege Galliarum circa con- 
jugium filiorum familias ; stulta porro et inanis fuisset haec 
agendi ratio , si Carricrii sententia tunc temporis obtinuisset. 

176. 3° Adversatur tum notioni potestatis supremae et 
independentis, tum paci et tranquillitati status ct Ecclesiae, 
tum paci conscientiarum. Primo siquidem repugnat dupli- 
cem dari de eodem objecto potestatem independentem ac 
supremam, invicem enim se colliderent si contrarium ab 
unaquaque de eadem re statueretur , ut si in subjecta ma- 
teria Ecclesia irritum pronunciaret Matrimonium e. g. cle- 
ricorum , et regimen civile validum ediceret. Secundo exin- 
de sequitur necessario collisiones inter utramque potestatem 
orituras dum altera destrueret quod altera aedificaret, esset 
concubinatus respectu unius quod legitimum conjugium fo- 
ret respectu alterius. Adeoque tertio nulla ratione prospi- 
ceretur conscientiae fidelium tranquillitati , regimen enim 
politicum ipsis ediceret legitime eos posse cohabitare , Ec- 
clesia vero cos gravissimi criminis reos fieri. Huc accedit , 
quod numquam Ecclesia uti ratum habuerit Matrimonium, 
quod licet juxta leges civiles contractum fuerit , attamen 
aliquo impedimento dirimente irretitum fuerit , et c con- 
verso uti verum ratumque tenuerit conjugium legitime co- 

Vol. IV. 23 

ram se initum , quanrvis contra leges civiles irritantes 
contractum . 

177. Haec denique confirmantur ex constitutionibus et 
praxi Rom. Pontificum Bened. XIV. De synodo lib. 8. c.12. 
Pii VI. in litt. ad Episcop. Motulensem , Pii VIII. in Ency - 
elica 29. Maji 1829. Gregorii XVI. in Encyclica 15. Augu- 
sti 1832. nec non congregationum Rom. Poenitentiariae , 

Inquisitionis , et concilii Tridcntini. 

• • 

DIFFICULTATES 

178. I. Obj. 1° Auctoritas quidem magis favet con- 
trariae sententiae, ast ratio magis nostrae suffragatur. 2° Nec 
obstant prolata argumenta ; nam quamvis Matrimonium ad 
sacramenti dignitatem evectum fuerit , non ideo desiit esse 
contractus naturalis et civilis , cum sacramentum non tollat 
rationem contractus , qui ad bonum societatis spectat , 
adeoque subjicitur principi. Quapropter materia sacramenti 
vere est contractus naturalis principi subjectus , qui qua- 
tenus inter cives initur , civilis efficitur ac subest prin- 
cipis auctoritati , qui eundem contractum etiam quatenus 
naturalis est , potest irritare. Nec ideo princeps dicendus 
est attingere sacramentum , sed unice impedit quominus 
materia existat seu idonea sit ; cum prius sit existere ido- 
neam materiam quam sacramentum , hinc qui prius panem , 
vinum aut aquam corrumperet , impediret quominus ex 
iliis baptismi aut eucharistiae sacramenta conficerentur , 
quin tamen sacramenta haec attingeret , sic qui per leges 
suas irritum redderet contractum naturalem , nullum red- 
deret sacramentum Matrimonii, etsi sacramentum in se 
non attingeret. Imo non magis redderetur mutabilis ma- 
teria , quae semper exurgit ex contractu legitimo , prout 
mutabilis non efficitur eadem materia per tot diversas leges 
quas Ecclesia ipsa tulit circa Matrimonium. 3° Alioquin prin- 
cipes per introductionem christianae religionis in propria 
regna jura amitterent quibus antea pollebant , quod ni- 
mis odiosam eandem redderet religionem. Ergo. 

179. Resp. Ad l”, Neg. Alioquiu inferri posset aut 
Ecclesiam Ecclesiaeque supremos moderatores minus validis 
permoveri ratiouum momentis cum aliquid docent aut de- 
cernunt , aut rationes bas magis compertas privatis homi- 
nibus esse quam Ecclesiae aut Rom. Pontificibus. Non puto 
adversarium quem impugnamus adeo alte de se , ct abje- 
cte adeo de Ecclesia ej usque supremis moderatoribus sen- 
tire. Deinde , quaenam tandem sunt validiores ejusmodi 
rationes ? Eaedem nempe quas jamdiu attulerant M. Anto- 
nius De Dominis , et Launojus , ac saepe adeo a sinceris 
catholicis protritae sunt ; quae si quidpiam evincerent, plus 
probarent quam vellet adversarius, scilicet ad principes ex- 
clusive spectare potestatem originariam ac propriam sta- 
tuendi impedimenta Matrimonium dirimentia. 

180. Ad 2 m , D. Matrimonium ad sacramenti dignitatem 
evectum, non desiit esse contractus naturalis in suo conce- 
ptu formali , C. in concreto et prout cum sacramento ideu- 
tificatur N. Siquidem cum juxta dicta uno eodemque actu 
ac instanti quo contractus naturalis conjugii fit , fiat sa- 
cramentum, patet non amplius ipsum spectari posse sub ra- 
tione meri contractus , sed spectari omnino debere sub ra- 
tione sacramenti , seu uti sacramentum , quale revera est. 
Atque exinde ratio formalis contractus nonnisi mentis con- 
ceptu apprehendi potest , non autem in se. Nullum idcirco 
instans concipi potest , quo possit princeps suam exercere 
potestatem in contractum conjugalem. 

181. Ex his sequitur omnes corruere superstructas ra- 
tiocinationes , uti sublato fundamento concidit aedificium. 
Nec enim contractus naturalis aut civilis conjugii est ma- 
teria remota , uti adversarii assumunt , sacramenti Matri- 
monii , ut aqua respectu baptismi , et panis respectu eu- 
charistiae , sed proxima uti ablutio in baptismo et conse- 
cratio in eucharistia. 

182. Ad 3", Neg . Haec calumnia relinquenda est apo- 
statae De Dominis , Launojo , jansenianis et regalistis ; si- 
quidem principes nullo jure gaudent super contractum 

naturalem conjugalem , sed tantum super contractum ci- 
vilem. Jam vero lioc jus intactum eis conservat christiana 
religio , ita ut quoad effectus externos et civiles possint 
principes connubium uti nullum coram lege spectare, non 
autem in foro conscientiae et coram Deo. Odiosa proinde 
ipsis fieri nequit christiana religio , uti cum suis autumat 
adversarius. 

183. Inst. 1" Falsum est consistere simul non posse 
duplicem supremam ac independentem potestatem circa idem 
objectum , dummodo unaquaeque illud attingat sub diverso 
respectu , ut patet relate ad festa , et bona ecclesiastica. 
2° Falsum pariter est necessario oriri conflictationes inter 
utramque potestatem ; nam si quae oriuntur , non ex legi- 
timo usu , sed ex abusu potestatis proveniunt , tollique 
facile possunt. 3° Certe si facto attendamus , constat , uti 
ostendunt theologi Galli , principes per plura secula su- 
premam hanc potestatem constanter ac pacifice exercuisse 
tanquam sibi propriam et originariam, non modo non obsi- 
stente, sed Ecclesia probante ; si vero de seculis poste- 
rioribus sermo sit , Ecclesia quidem unice atque exclusive 
hac potestate usa est, sed ex tacito vel expresso principum 
consensu , qui pro sua erga Ecclesiam pietate eidem curam 
hanc dimiserunt , retento tamen sibi jure inalienabili. 4° His 
permoti rationibus haud pauci theologi exteri , ut Petrus 
Soto , Sanchez, Salmanticenses , Firrliing , Selvaggius, alii- 
que eandem sententiam amplexi sunt. Ergo. 

184. Resp. Ad l m JScg. Nam implicat posse unum idem- 
que objectum in solidum possideri a duplici suprema ac 
independente auctoritate quamvis sub diverso respectu illud 
attingant. Si domum eandem duo domini possiderent , neu- 
trius illa esset ; et si alter vellet eam in oratorium con- 
vertere alter in theatrum , certe eam unusquisque sub di- 
verso respectu ac fine attingeret , nihilominus neuter quod 
sibi proposuit , perficeret. Quod adjicitur de festis bonisque 
ecclesiasticis relinquendum est jansenianis ac synodo Pisto- 
riensi , cujus in hanc rem prop.74. a Pio VI. proscripta est, 

1 85, Ad 2 W , Neg. Ac primo miramur quomodo exci- 
dere auctori catholico potuerit Ecclesiam auctoritate sua 
posse quandoque abuti ; deinde reponimus non cx abusu 
tantummodo , sed etiam ex legitimo usu propriae aucto- 
ritatis , si qua daretur ex parte principum , conflictationes 
oriri. Fac : Princeps ob pacem familiarum irritum quoad 
vinculum efficit conjugium filiorum familias , Ecclesia ob 
conscientiae tranquillitatem ratum ejusmodi connubium ha- 
bet. Utraque potestas legitime uteretur auctoritate sua , 
attamen conflictationes oriuntur. Idem dic de innumeris 
prope aliis similibus casibus. Facile autem eas tolli posse, 
adversarius theoretice supponit , at certum est practice ar- 
duam hanc rem plane esse , imo spectatis adjunctis prae- 
sentibus, impossibilem. Profecto si expendamus varias ratio- 
nes hactenus a patronis doctrinae quam impugnamus pro- 
positas ad dissidia inter utramque potestatem componenda, 
quae partim absurdae, partim ineptae , partim denique Ec- 
clesiae injuriosae sunt, intelligimus haud ita facile nego- 
tium hoc esse , uti adversarius supponit. 

186. Ad 3 m , Vel /V. vel D. Theologi Galli, quorum agmen 
ducit Launojus, id asseruerunt , C. ostenderunt A\ Constat 
enim quovis tempore 1° Principum leges circa conjugia 
Christianorum nullam vim obtinuisse nisi quatenus Ecclesia 
eas probavit suasque fecit; 2° Ecclesiam saepe easdem leges 
aut rejecisse aut correxisse et emendasse uti ostendit Be- 
nedictus XIV. De synodo lib. 9. capp. 11. et 12. pluribus 
adductis exemplis ; 3° Ecclesiam ab immemorabili solam , 
ad exclusioncn principum , ipso adversario fatente , causas 
matrimoniales moderatam esse. Principes autem cessisse 
de jure suo pro sua in Ecclesiam pietate , pia cogitatio 
est, quae nullo documento fulcitur aut fulciri potest , imo 
publicis documentis contrarium posset ostendi ex tot im- 
proborum principum agendi ratione , quibus si persuasum 
fuisset se talibus juribus pollere , ea ad se revocasscnt ; 
4° Demum certum esse , si principes inalienabilia ejusmodi 
jura habuissent , nunquam fuisse passuros, ut Tridentinum 


TRACTATUS DK MATRIMONIO 


358 

potestatem circa iinpediraeuta soli Ecclesiae tribueret prout 
fecit can. 4. et can. 12. circa causas matrimoniales, nec 
adeo enixe instituros fuisse penes concilium ut statueret 
impedimentum quod ipsi per se juxta Carrierium constitue- 
re potuissent. 

187. Ad 4 m , D. Sub illis tamen coarctationibus seu li- 
mitibus quos adversarius praetergressus est, nonnulli theo- 
logi exteri eam doctrinam adoptarunt et quidem immeri- 
to , C. absolute et jure merito N. Siquidem 1° pleri que 
theologi incaute buic doctrinae adstipulati sunt illa aetate 
in qua nou praevidebantur collisiones illae quae hac de 
re superiori seculo excitatae sunt ; 2° illis item limitibus 
sententiam suam circumscripserunt , ut nihil ex ea in praxi 
pertimescendum esset , dum docuere , principes haud posse 
sua uti potestate nisi cum subjectione ac dependentia ab 
Ecclesia , uti Sanchez De Matrim. lib.7. dist. 1. num. 14., 
Kugler n. 1040. et seq., Salmanticenses c. 1 1 . n. 15. aliique 
passim ; 3° nonnulli inficiati sunt jus istud proprium ac ori- 
ginarium principum esse , sed adventitium ex Ecclesiae con- 
cessione, uti Basii. Pontius De Matrim. lib. 6. cap. 11. Ber- 
nard. Baver Tkeolog. iiniv. dogmat . tom. 3. pag. 2005. , 
Frejer Matrim. ex instit. Christi Pest 1835. pag. 44. Tour- 
ndy De Matr. quest. 7. ar. 2. conci. 2. qui quamvis in con- 
clus. 1 . vindicet jus innatum principibus , in hac tamen 
statuit a multis jam seculis principes Christianos aut nulla , 
aut saltem nonnisi approbante et concurrente Ecclesia , 
statuisse impedimenta sacramentum Matrimonii dirimentia , 
idque ad mentem Petri Soto lect. 4. De Matrimonio , qui 
et ipse recurrit ad pietatem Principum. 4° Hi omnes innite- 
bantur falso principio , rejecto nunc ab ipso adversario , 
quod contractus civilis sit materia sacramenti Matrimonii. 
Cum igitur neque has limitationes agnoscat Garriere , ne- 
que illorum admittat principium , sequitur et illos exces- 
sisse, et illorum suffragio minime se tutari posse. 

PEOPOSITIO VI. 

. Causae Matrimoniales spectant ad judices ecclesiasticos 
et quidem causae omnes ad solos ecclesiasticos 
judices spectant 

188. Prior propositionis pars de fide est ex can. 12. 
Tridentini ; posterior certa est , uti ex dicendis patebit. 
Et hic praemonemus nomine causarum matrimonialium noi 
eas solas complecti , quae relationem habent ad Matrimo- 
nii vinculum seu ad sacramentum ; quae enim extrinseca 
eidem sunt , de ipsis principes judicare poterunt. Hoc sensu 
statuimus causas omnes ad solos judices ecclesiasticos ad men- 
tem Tridentini spectare ; haec porro controversia est a 
praecedente de impedimentis dirimentibus plane distincta. 

189. Sic vero adversus haereticos contra quos Triden- 
tinum can. cit. statuit , priorem propositionis nostrae par- 
tem adstruimus. Matrimonium , ex demonstratis , sacra- 
mentum est , ita ut in Christianorum conjugiis contractus 
a sacramento sejungi nequeat. Ergo ad Ecclesiam spectat 
causas matrimoniales cognoscere et judicare , perinde ac 
ceterorum sacramentorum. 

190. Bursum: quamvis Matrimonium sacramentum non 
esset , tamen , ipsis fatentibus protestantibus , res sacra et 
conscientiae est a Deo ipso instituta atque a divinis legibus 
dependens ; jam vero de his judicare utrum legitima , li- 
cita et honesta sint atque ad normam divinae legis peracta 
aut peragenda , spiritualis est potestatis ad id a Deo con- 
stitutae , nempe Ecclesiae , alioquin paci ac tranquillitati 
conscientiae haud prospiceretur. 

191. Hoc ipsum demum confirmatur ex Christi, ac Apo- 
stoli agendi ratione, perpetuaque Ecclesiae praxi. Etenim 
Christus Matth. 19. de repudio ac divortio judicavit, secus 
ac fecerit respectu haereditatis de qua interpellatus fuerat, 
eamque ad magistratum politicum remisit , Luc. 12, 14. 
Sic etiam Apostolus 1 . Cor. 7. de diversis causis matrimo- 

nialibus judicavit de quibus eum Coriutbii consuluerant. De 
praxi vero Ecclesiae tot documenta sunt , quot Rom. Pon- 
tificum existunt decreta canonumque sanctiones quovis se- 
culo editae in causis matrimonialibus. Quoties proinde quae- 
stiones aliquae motae sunt aut dubia hac de re excitata , 
toties fideles ad Ecclesiae pastores confugerunt ut dirime- 
rentur , numquam vero ad causas has excutiendas principes 
aut seculares magistratus judices adseiverunt. 

192. Quapropter vel ipsi lutherani recedentes paulatim 
a principio Lutheri , qui visus est causas matrimoniales 
civili magistratui adseribere , universum fere jus canonicum 
Pontificium uti normam illarum judicandarum adoptaruut, 
et ad forum ecclesiasticum eas revocarunt , ut constat de 
coetibus (Ecclesias vocant) Brunswicensi ac Luninburgensi, 
aliisque passi m. Hinc Boehmerus in Jur. ccclesiast. protc - 
stant . tom. 2. tit. 2. §§• 25-27. scribere haud dubitavit : 
Adeo causae matrimoniales ad consistoria nostra spectant , ut 
doctrina juris Pontificii universa de hac materia fere recepta 
sit ... .ut nequidem magistratus secularis per modum prae - 
ventionis de iis cognoscere queat . . . Proinde quaestio princi- 
palis tamdiu suspendenda , donec de causa natalium in foro 
ecclesiastico fuerit cognitum. Eadem ratione se gerunt an- 
glicani. Sane ycI ipsi ethnici naturae lumine ducti Matri- 
monium ut rem sacram habuerunt , et Pontificibus ac sa- 
cerdotibus eam judicandam dimiserunt, prout ostendit Cu- 
jaccius in suis Parat itlis in libros quinquaginta digestorum 
lib. 23. tit. 2. De jure nuptiarum. 

193. Quod vero attinet ad alteram propositionis par- 
tem , ea ex priore necessario fluit. Etenim si matrimoniales 
causae ideo ad Ecclesiam spectant , quia Matrimonium sa- 
cramentum est et res sacra , cura haec ratio universalis sit 
et pro omnibus illis valeat , sequitur profecto causas omnes 
ejusmodi ad solos judices ecclesiasticos pertinere ; hinc 
vel primum negandum , quod catholici profecto non fa- 
ciunt , aut alterum concedendum. 

194. Cum vero potissime catholici premantur auctori- 

tate Tridentini quod anathema pronunciavit in eos qui ne- 
garent causas matrimoniales ad judices ecclesiasticos spe- 
ctare, idcirco ut se ah anathemate subtraherent , eo se cum 
theologis aulicis supra refutatis receperunt , quod conci- 
lium non dixerit omnes causas ad solos judices ecclesiasticos 
spectare. Ast Pius VI. in Epist. quam sub forma Brevis 
dedit ad episcopum Motulensem ejusmodi effugium his ver- 
bis eripuit : Ignotum nobis non est quosdam adesse , qui se- 
cutor i um Principum auctoritati plus nimio tribuentes et verba 
hujus cationis ( XII. ) captiose interpretantes , illud defenden- 
dum susceperunt , ut quoniam Tridentini Patres hac dicendi 
formula usi non fuerint : ad solos judices ecclesiasticos , aut 
omnes causas matrimoniales , potestatem reliquerunt judicibus 
toicis cognoscendi saltem causas matrimoniales , quae sunt meri 
facti. Sed scimus etiam hanc captiunculam , et fallax hoc ca- 
villandi genus omni fundamento destitui . Verba enim Canonis 
ita generalia sunt , omnes ut causas comprehendant et com- 
plectantur ; spiritus vero sive ratio legis adeo patet , ut nullum 
exceptioni aut limitationi locum relinquat . Deinde pergit sum- 
mus Pontifex ostendere , ut nos effecimus , rationem sacra- 
menti ob quam causae matrimoniales ad Ecclesiam spe- 
ctant, pro causis omnibus aeque militare. Cum proinde sy- 
nodus Pistoriensis prop. 58. statuerit , Sponsalia proprie 
dicta actum mere civilem continere , qui ad Matrimonium ce- 
lebrandum disponit , cademque civilium legum praecepto sub- 
jacere. Quasi, actus disponens ad sacramentum non subjaceat 
sub hac ratione juri Ecclesiae ; ab eodem Pio VI. damnata 
est uti falsa, juris Ecclesiae quoad effectus etiam a sponsa- 
libus vi canonicarum sanctionum profluentes laesiva , disciplinae 
ab Ecclesia constitutae derogans. 

195. Cum vero fundamenta contrariae doctrinae non- 
nisi duo sint, 1° scilicet distinctio inter contractum civi- 
lem et sacramentum , ita ut contractus civilis etiam quoad 
vinculum principum auctoritati subjaceat ; 2° captiuncula 
illa , quae fundamento omni destituta declaratur a Pio VI.; 
ideo ab afferendis difficultatibus supersedemus , cum a no- 

bis praeoccupatae fuerint in superioribus propositionibus 
dum ageremus adversus haereticos , apostatam De Dominis, 
Launojanosque theologos. Nunc vero , si paucos excipias, 
theologi omnes recedentes ab impuro illo fonte , saniorem 
doctrinam adoptant circa Ecclesiae potestatem in Christia- 
norum conjugia. 

CAPUT IV. 

DE MATRIMONIIS MIXTIS 

196. Gonnubia mixta vocantur, quae inter catholicos 
et acatholicos contrahuntur. Acatholicos dicimus haereticos 
et schismaticos , qui ratione baptismi Christianorum no- 
mine censentur , quamvis extra unice veram catholicam Ec- 
clesiam inveniantur. 

197. Ejusmodi conjugia valida esse jam nemo est qui 
ambigat; prout omnes consentiunt ea illicita per se esse, ita 
ut sine gravi peccato absque Rom. Pontificis dispensatione 
iniri nequeant. 

198. Pontifices vero numquam ejusmodi tribuunt dis- 
pensationem nisi iis in adjunctis , iisque sub conditionibus 
quibus consultum sit aeternae tum conjugum tum prolis 
saluti. Hae si fideliter serventur quin conjugia mixta of- 
ficiant , non parum conferunt Christianae seu catholicae 
religionis prosperitati et incremento. Hujus rei haud pauca 
exempla suppetunt tum in Anglia , tum in Provinciis Foe- 
deratis Americae , ubi ex horum conjugiorum celebratione 
catholica fides haud parum profecit. 

199. Si autem praescriptae conditiones aut omittantur 
aut negligantur , pernicies religioni catholicae creatur , ut 
pariter exemplo constat illarum regionum in quibus aut prae- 
sulum ignavia aut illata vi non servantur. Acatholici in 
Germania et imperio Russiaco id animadvertentes pro fu- 
rore quo aestuant in religionem catholicam matrimonia 
mixta assumpserunt ut medium idoneum ad protestanlismum 
aut schisma propagandum, profligandumque catholicismum. 

Hi majori qua possunt arte conjugia mixta promovere ad- 
nituntur , impedientes tamen quominus conditiones consti- 
tutae apponantur aut impleantur. Prius clanculum machi- 
nationibus et artibus id effecerunt , quae cum detectae fue- 
rint, aut apertis mendaciis et fraudibus , aut vi, saevitie, 
insectationibus adnisi sunt sacerdotes cogere ad jungendas 
benedicendasque has nuptias, omissis conditionibus. Haec 
nota sunt ex publicis documentis a Sancta Sede vulgatis. 

200. Eo usque progressa gubernia acatholica sunt , ut 
jusserint episcopos parochis sibi subjectis demandare , ut 
nulla interposita promissione de prole instituenda in reli- 
gione catholica, aut de provehenda conversione conjugis 
haeretici , benedicerent nuptiis mixtis , nec ullo modo au- 
derent denegare absolutionem sacramentalem parti catholicae , 
quae detrectaret se subjicere conditionibus a Rom. Pontifi- 
cibus praescriptis. Quamvis autem Pius VIII. in nonnullis 
derogaverit antiquae praxi , cum tamen tum in Brevi tum 
in instructione illi adnexa substantiales conditiones reti- 
nuerit , declaratum est illas conditiones adversari legibus 
civilibus, nec servari posse. Nonnulli praesules in Regno 
Borussico ab initio partim animo fracti , partim fraudibus 
decepti , praesertim in clanculario conventu Berolini habito 
die 19. Junii 1834. ad tempus iniquis illis jussionibus ob- 
temperarunt. Quatuor hi erant episcopi , quorum tres , 
scilicet Trevirensis , Monasteriensis , Paderbornensis paly- 
nodiam cecinerunt ; quartus archiepiscopus nempe Colonien- 
sis comes de Spiegel velut instrumentum gubernio se prae- 
buit ad iniquas illas molitiones perficiendas. Hoc vita functo, 
novus inauguratus archiepiscopus Coloniensis Drost , et ar- 
chiepiscopus Posnaniensis Dunin nullis fracti difficultatibus 
aut fraudibus decepti sese opposuerunt murum aeneum pro 
domo Israel , sed ambo e sedibus suis depulsi sunt , prout 
contigit parochis qui Deo magis quam hominibus obedire 
maluerunt. Hic perseveravit rerum status usque ad obitura 
Guillelmi TII. neque res compositae fuerunt cum Ecclesia 
Romana nisi sub ejus successore. 

201. Ex compendiosa hac gestorum narratione intelli- 
gimus controversiam in eo versari ; 1° utrum conjugia mixta 
licite absque Rom. Pontificis dispensatione iniri possint ; 
2° utrum licite catholici sacerdotes , neglectis conditionibus 
a s.Sede praescriptis, possint benedictione aliove ritu coho- 
nestare nuptias mixtas ; 3° utrum possint acatholici princi- 
pes cogere sacerdotes catholicos ad illas nuptias jungendas, 
non servatis eisdem conditionibus. Tria porro haec sunt 
quae excutienda suscipimus. 

PROPOSITIO I. 

Conjugia inter catholicos et acatholicos regulariter illicita 
sunt , ut pote graviter improbata jure naturali et divino , 
atque jure ecclesiastico penitus mterdicta 

202. Propositio certa est et omnium Doctorum calculo 
probata. Duo exclusimus per vocem regulariter , tum obso- 
letam illorum sententiam qui contendebant ejusmodi con- 
jugia esse prorsus invalida , tum illorum doctrinam , qui 
autumabant ita eadem illicita esse , ut nullo in casu legi- 
time iniri possint. 

203. Porro mixta haec connubia esse jure naturali i*»- 
probata , plane evincitur ex perversionis periculo quod in- 
stat conjugi et proli. Ac primo quidem conjugi catholico 
imminere perversionis periculum patefacit perversa in ma- 
lum pronitas, qua fit ut longe facilius alliciatur ad blandam 
reformationem amplectendam , quae consistit in immuni- 
tate ab Ecclesiae legibus , imo et a lege divina , cujus in- 
terpretatio subest uniuscujusque spiritui privato, et in Uber- 
tate fidei et morum , quam ipse ad religionem catholicam 
conjugem adducat. Cum enim reformatio opus hominum 
sit , hi talem excogitarunt ut cum ea cupiditates omnes fa- 
cile consistere possent. Patefacit praeterea odium quo aca- 
tholici in catholicam religionem feruntur ; jam enim soli 
fere in mundo sunt penes quos persecutio ac saevitiae vi- 
geant religionis causa , cura error nequeat pacifice verita- 

tem pati. Patefacit inconsultus qui nunc penes aeatholicos 
proselytismi fervor viget , non ad lucrandas Christo ani- 
mas, sed ad eas perdendas, cuin ex altera parte fateantur 
posse quempiam in catholica religione salvari. Patefacit mul- 
tiplex ars seu machinatio qua illi utuntur ad seductionem 
quae complectatur omne medium, sive bonum sive malum 
sit, dummodo linis obtineatur seductionis. 

204. Cum vero haereseos et schismatis eadem semper 
indoles fuerit, nil mirum si haec ipsa semper Ecclesiae 
patres ad dissuadenda conjugia cum haereticis et schisma- 
ticis attulerint , quorum testimonia fuse profert Nic. Sera- 
rius in op. De catholicorum cum haereticis Matrimoniis. 

205. Sed instat praeterea perversionis periculum proli- 
tum ex conversatione et exemplo parentum , tum ex eo- 
rum insinuatione et minis , tum denique ex institutione 
domestica et publica , praesertim illis in regionibus penes 
quas iniquae vigent leges ut omnes debeant usque ad an. 14. 
sectari religionem patris , aut tradi debeant ludimagts- 
tris protestantibus a quibus tenera illorum aetas inficitur. 

206. Improbatas vero esse has mixtas nuptias a jure 
divino gravissimae illae prohibitiones suadent divinitus fa- 
ctae Hebraeis de non jungendis nuptiis eum infidelibus, 
quia infidelis, ut legitur Deut. 7, 3. seducet filium tuum; 
et ex monito Apostoli in ep. ad Titum 3, 10. Haereticum 
hominem devita. Ratio porro seductionis eadem viget tum 
ex parte infidelium , tum ex parte haereticorum , et schis- 
maticorum , et hac de causa vitandi sunt ; si vitandi , quo- 
modo misceri cum illis connubia poterunt ? Atque hinc est, 
quod idem Apostolus 1. Cor. 7, 39. constituit, scribens: 
Cui vult nubat , tantum in Domino , scilicet in sola Christi 
Ecclesia , quod certe non servat qui cum acatholico nuptia- 
li foedere jungitur. 

207. Vetita haec demum conjugia jure ecclesiastico esse 
abunde constat ex unanimi utriusque Ecclesiae patrum con- 
sensu et conciliorum sanctionibus. Ex his nobis satis sit 
canonein 14. adducere cone, occumcuici Chalcedoncnsis : 

IS eque copulari debet nuptu ra haeretico aut judaeo vel pagano 
nisi forte promittat se ad orthodoxam fidem persona orthodoxae 
copulanda transferre. Idem sanxerat conc. Laodicenum can. 1 3. 
ac deinceps insequentia concilia. Has canonicas sanctiones 
confirmarunt Rora. Pontifices , et exeeutioni earum invigi- 
larunt a Leone M. usque ad Gregorium XVI. Nullum pro- 
inde dubium superest de veritate enunciatac propositionis 
quoad omnes suas partes. 

DIFFICULTATES 

‘208. Obj. 1° Quae ex jure naturali proferuntur, si pres- 
se nimium urgeantur plus efficerent quam catholici con- 
tendunt , nempe mixta foedera nuptialia absolute ac in se 
illicita prorsus quocumque in casu esse. ‘2° Mala porro quae 
ex illis oriri possent, uti experientia docet, vel non eve- 
niunt, vel facile averti possunt. 3° Constat enim hetero- 
doxos ut plurimum indifferentes esse in religionis negotio. 
4° Quae vero ex jure divino allata sunt, sola connubia cum 
infidelibus afficiunt. 5° Sanctiones demum canonicae , prae- 
terquam quod plcraeque particulares sunt et prohibentes 
nuptias cum infidelibus , mutationi obnoxiae sunt ; et con- 
traria consuetudine abrogatae. 6° Sane nunc Rom. Ponti- 
fices annuunt, ut praetermissa promissione ex parte aca- 
tholici de profitenda orthodoxa fide , iniri haec possint 
conjugia. Krgo. 

209. Resp. Ad l w , Neg. Utrumque enim componi pot- 
est , tum periculum grave perversionis et aeterni interitus 
ct remotio periculi cum quis , gravi interveniente causa ac 
legitima auctoritate , ejusmodi init nuptias. Si enim omnes 
cautelas adhibeat quibus periculum ex proximo fiat remo- 
tum qui his conjugiis unitur, poterit felicem exitum prae- 
stolari , ut patet tum exemplo Esther , tum aliorum , qui 
in his casibus versati sunt ; prout fieri posse in ipsis con- 
jugiis fidelium cum infidelibus uterque Apostolus Petrus 
ct Paulus adnotarunt. 

210. Ad 2 m , Non semper , C. ut plurimum N. Profecto 

si semper ejusmodi reperiretur periculum imo et perver- 
sio sequeretur , nemo inficias iret absolute vetita esse talia 
connubia ; attamen et illud negari nequit ut plurimum il- 
lud inesse , nec paucas exinde oriri perversiones. Pruden- 
tis igitur consilii est adjuncta expendere omnia , ut quis il- 
lud vitet, ne se aeternum perdat. Firmum enim ratumque 
est fidei dogma : Extra Ecclesiam nulla salus . 

211. Ad 3“, D. Acatholici indifferentes sunt in nego- 
tio religionis , Tr. vel C. circa propriam sectam in ordine 
ad religionem catholicam N. Primum libenter damus, cum 
reipsa quicumque teneatur error, imo socinianismus, ratio- 
nalismus , deimus , hegelismus , straussismus seu negatio 
ipsius Dei , perinde sit , nec quispiam hac de causa mo- 
lestiam sustineat penes protestantes. Ast si quis fiat catho- 
licus , vel in suspicionem veniat de conversione ad catholicam 
veritatem indifferentia illa vertitur illico in furorem. Odio 
enim habent veritatem. Hinc spectaculum illud jugiter ob 
oculos nostros obversatur, ut dum protestantes indiffe- 
rentes se ad omnes errores praebent, machinationes omnes 
moveant ad pervertendos catholicos , nec proselytismum 
dedignentur. Sunt itaque tolerantes erroris , intolerantes 
veritatis. 

212. Ad 4“, Z). Aliquot, C. omnia D/. Quae enim at- 
tulimus ex Apostolo, directe de haereticis agunt; quod si 
ea quae ex V. T. adducta sunt de infidelibus loquuntur 
ob rationis paritatem ad rem nostram quoque spectant. Si- 
quidem ratio illius prohibitionis est seductio partis fidelis 
quae ei imminet ex conjunctione cum infideli ; jam vero ea- 
dem seductio imminet catholico qui jungitur connubio cum 
haeretico aut schismatico. Parum vero refert, imo nihil 
quod quis aeternum pereat sive ob infidelitatem , sive ob 
haeresim , sive ob schisma. Ad summum diversa eidem ob- 
tinget mansio apud inferos. 

213. Ad 5 m , Ncy. quoad primam partem ; quoad al- 
teram in qua dicitur leges Ecclesiae obnoxias mutationi es- 
se , D. interveniente auctoritate legitima , C. sine illa /V. 

Quamvis enim nonnullae sanctiones particulares sint, ct af- 
ficiant conjugia cum infidelibus, plures tamen generales sunt 
ac haereticos ct schismaticos attingunt, ut patet tum ex 
adducto canone Chalccdonensi , tum ex innumeris prope 
Rom. Pontificum constitutionibus quae vim habent pro uni- 
versa Ecclesia. Sic etiam patres de haereticis et schisma- 
ticis expresse loquuntur ; satis hic sit verba describere s. Au- 
gustini, qui in Epist. 23. n. 5. agens de conjugiis catho- 
licorum cum donatistis haec habet : Nonne ingemiscimus , 
quod vir et uxor , ut fideliter conjungant corpora sua, jurant 
sibi plerumque per Christum, ct ipsius corpus Christi diversa 
communione dilaniant? Hoc tantum scandalum , tantus diaboli 
triumphus , tanta pernicies animarum ..., si sublata de medio 
in his regionibus fuerit , quis explicet verbis, quam tibi pal- 
mam praeparet Dominus? 

21 \. Verissimum autem est ejusmodi sanctiones inter- 
dum mutationibus subjici, sed interveniente tantum legi- 
tima auctoritate, alioquin ecquis dubitet totidem fore il- 
larum violationes ? Cum vero heie agatur de sanctionibus 
pro universa Ecclesia constitutis , unica legitima auctoritas 
non est nisi Romani Pontificis. Frustra igitur gubernium 
Borussicum non ita pridem obtendit nonnullorum sacer- 
dotum aut ignorantiam aut ignaviam , ut nescio quam prae- 
scriptionem fundaret. 

215. Quod si Rom. Pontifices adamussim non urgent 
in praesentia in permittendis his mixtis nuptiis conditio- 
nes seu clausulas praescriptas , iniquitati temporum tribui 
id debet , nec nisi aegre majorem indulgentiam exhibent. 
Testis horum sit Benedictus XIV. qui cum asseruisset se 
nonnulla dissimulare circa dispensationes in Matrimoniis 
mixtis, subdit: Quod autem nunc facimus , attestamur tibi ad 
pedes Crucifixi, id unice JS os facere ; ut sanctae religioni no- 
strae majora damna evitentur. Eadem verba usurpat Pius VI. 
in Rescripto ad Card. dc Franckenbcrg, 

SUO 


PROPOSTTIO IT. 

Nonnisi Hom. Pontificis dispensatione licite miri possunt con- 
jugia mixta ; graviter proinde peccant sacerdotes catho- 
lici , qui absque Pontificia dispensatione , nec servatis con- 
ditionibus ab eo praescriptis , ejusmodi conjugia prae- 
sentia sua , benedictione , aliovc ritu sacro cohonestant 

216. Propositio certa est perinde ac insequens ut con- 
stat ex dictis. Tres complectitur partes 1° illicitas esse bas 
nuptias sine legitima dispensatione initas; 2° licite celebrari 
eas non posse sine dispensatione Rom. Pontificis , ucc ser- 
vatis conditionibus ab eo praescriptis ; 3° adeoque reos fieri 
sacerdotes et parochos coram Deo , qui sine illis mixtas 
nuptias jungerent. 

217. Sic porro primam partem adstruimus: Ex prae- 
missis ideo mixta connubia illicita sunt, quod utroque jure 
naturali et divino , ratione periculi perversionis improben- 
tur, et jure ecclesiastico interdicantur. Si igitur per con- 
ditiones ab Ecclesia praescriptas periculum illud amoveatur, 
supremusque Ecclesiae Pontifex a lege ecclesiastica dispen- 
set, plane consequitur licite eadem conjugia celebrari posse. 

218. Sane quamvis Hebraeorum connubia cum infide- 
libus utroque jure improbata fuerint , attamen haud pau- 
ca reperiuntur exempla piorum virorum aut mulierum jun- 
gentium connubia sine reprehensione cum infidelibus e. g. 
Esther cum Assuero , Booz cum Ruth Moabitide, Salomo- 
nis cum alienigenis , qui nisi passus esset seduci cor suum , 
in reprehensionem haud incurrisset. Sic nec desunt exem- 
pla de mixtis conjugiis in religione christiana catholico- 
rum cum infidelibus aut haereticis, ex. gr. s. Monicae cum 
Patritio ethnico , Hingundes catholicae cum Hermenegildo 
adhuc ariano ; Hingundes pariter cum Reccaredo ariano ; 
Sigeberti et Chilperici Francorum regum , qui matrimonio 
copulati sunt cum Brunechilde et Galsuintha arianis. Nec 
semel Romani Pontifices in ejusmodi conjugiis dispensa- 

runt gravibus permoti causis , uti Clemens VIII., Urba- 
nus VIII. aliique passim in Germania, Anglia, Hollandia 
aut per se, aut facultate ad id specialiter episcopis attri- 
buta. Nec unquam quispiam aliquem ex tot Pontificibus 
accusare ausus est quasi fines potestatis suae excesserint. 

219. Non posse autem, prout secundo constituimus, 
absque praevia Rom. Pontificis dispensatione mixta cele- 
brari connubia , obvium est. Canonicae siquidem sanctiones 
illa interdicentes vel ab oecumenicis conciliis, vel a Rom. 
Pontificibus, vel a synodis particularibus ab universa Ec- 
clesia probatis latae sunt ; nulli igitur qui suprema in uni- 
versam Ecclesiam potestate non gaudeat licet ab illis di- 
spensare. Nihil enim potest inferior in leges a superiore 
auctoritate constitutas, ut in ipso politico regimine con- 
tingit. Cum is vero non alius sit quam Rom. Pontifex, se- 
quitur licite haud posse sine ejus facultate in bis conjugiis 
dispensari. Quod et factum ipsum confirmat. Nam quoties 
aut principes pro se, aut episcopi pro subditis suis ejus- 
modi dispensationem efflagitarunt , toties ad summum Pon- 
tificem confugerunt. 

220. Idem dic de servandis conditionibus a Pontifi- 
ce Romano praescriptis ad licite haec conjugia celebran- 
da. Etenim supremi Ecclesiae capitis est spirituali filiorum 
suorum bono prospicere , cavere item ne ex ipsorum in- 
dulgentia detrimentum capiant, sibique extremam perniciem 
consciscant ex perversionis periculo; adeoque ne in de- 
structionem utatur ea potestate, quae sibi in aedificatio- 
nem tantum divinitus concessa est, debet illas conditiones 
dispensationi apponere quibus amoliri periculum possit. Hae 
proinde nullo unquam in casu negligi possunt aut prae- 
termitti. 

221. Exinde profluit quod tertio loco positum est, gra- 
vissimi scilicet criminis eos reos fieri , qui sine praevia di- 
spensatione , neglcctisque conditionibus appositis, ejusmodi 
mixta connubia jungerent , benedicerent, praesentia sua , et 
aliquo sacro ritu ea cohonestarent. Transgrederentur enim 

in re gravi Ecclesiae leges, rei gravissimi scandali effice-- 
rentur, cooperarentur spirituali animarum ruinae. Quae pro- 
fecto absque gravi piaculo fieri nequeunt. 

DIFFICULTATES 

222. 1. Obj. advers. l m , part. 1° Nequit fiom. Pontifex di- 
spensare in Matrimoniis mixtis ob grave perversionis pericu- 
lum illis inhaerens , prout experientia ipsa docet. 2° Hac de 
causa legimus 3. Rcg. 11, 12. deceptum cor Salomonis 
ut sequeretur deos alienos ; haec porro eadem ratio , immo 
major viget in conjugiis cum haereticis. 3° Hoc ipsum ad- 
struitur ex eo quod ibi agatur de lege morali a qua nulla 
dari dispensatio potest ; 4° agatur de profanatione sacra- 
menti cui cooperari nequit sive sacerdos in illorum sen- 
tentia quod ipse sit minister , neque possunt contrahen- 
tes in illorum sententia quod ipsi ministri sacramenti sint ; 
5° agatur de communicatione in divinis cum excommu- 
nicatis. G° Si proinde Pontifices visi sunt dispensasse , rei- 
psa dicendum potius est eos tolerasse, non autem pro- 
basse conjugia isthaec a quibus semper abhorruerunt. Ergo. 

223. Itesp. Ad 1 B , D. Si ita inhaereat hoc periculum 
ut nulla ratione amoveri possit , C. Si ejusmodi sit ut pos- 
sit amoveri N . Haud dissimulamus, imo fatemur et con- 
tendimus perversionis periculum in his conjugiis reperiri. 
Attamen et illud asserimus , adhibitis idoneis mediis , ipsum 
averti posse. Quoniam vero adversarii nos provocant ad 
experientiam , dicimus ex ea patere pios sanctosque viros 
ac mulieres qui sive cum infidelibus sive cum acatholicis 
juncti conjugio sunt, non solum ullum detrimentum passos 
non esse, sed lucratos Deo esse animas conjugum suorum. 
Qui proinde naufragium fecerunt sibi imputare debent , aut 
quia appositas conditiones non servaverunt, aut quia in- 
firmi in fide fuerunt , nec solidae pietatis , aut quia pravo 
fine nuptias cum acatholicis inierunt , non autem ducti glo- 
riae Dei, aut publicae utilitatis, ac pacis amore. 

224. Ad 2 m , D . Ex propria ignavia, C. ex perversione 

inevitabili A\ Alioquin nemo eam effugisset, quod ex di- 
ctis falsum est. Si igitur Salomon ruinam passus est, haec 
ex nimia ejus in uxores suas vitiosaque dilectione et con- 
niventia repetenda est, qua factum est ut emollitum cor 
ejus foeminae moderarentur. 

225. Ad 3 ra , D. Si lex moralis vetet aliquid intrinse- 
ce malum , C. si vetet quod absolute tale non sit N. Ejus- 
modi porro sunt ex dictis mixta conjugia. 

226. Ad 4 m , ISeg. semper sacramenti profanationem in 
conjugiis mixtis intervenire , sive minister dicatar sacer- 
dos , sive dicantur contrahentes. Etenim si sacerdos sit , 
poterit administrare sacramentum publice ac legitime pe- 
tentibus , ut in casu nostro , obtenta dispensatione. Si con- 
trahentes ministri sint, non peccat catholicus sive dando sive 
suscipiendo sacramentum; notum enim est, si justa causa 
intercedat , fieri id licite posse , cum alterius peccatum non 
velit, sed patiatur, cum a sola haeretici malitia illud pa- 
tretur. 

227. Ad 5 ro , D. Agitur de communicatione in divinis cum 
excommunicato cum legitima dispensatione , C. sine ea IS. 
Haec communicatio cum haereticis et excommunicatis lege 
tantum ecclesiastica vetita est; si proinde Rom. Pontifex 
dispenset circa conjugium , hoc ipso dispensat a lege de non 
communicando cum excommunicatis. 

228. Ad 6 m , Neg. Nam cum Rom. Pontifices dispensant, 
conjugem catholicum tutum in conscientia coram Deo red- 
dere intendunt , alioquin supervacanea foret dispensatio. 
Quamvis porro verissimum sit aegre illos id facere, et quoad 
possunt mixta conjugia impedire satagant, si tamen bo- 
num religionis et animarum contrarium postulet , vere di- 
spensant, ita ut innoxius sit, qui talia init conjugia. 

229. II. Obj. Adversus reliquas partes. 1° Parochus prae 
episcopo ac Rom. Pontifice nosse potest quid in casibus 
particularibus tum contrahentium tum reipublicae bono 
melius conferat ; 2° Saltem poterunt episcopi hanc dispen- 
sationem , cum opus fuerit , tribuere ; 3° co magis quod 

olim ita obtinuerit ; nec 4° contraria consuetudine abro- 
gata censeri possit lex id fieri permittens , prout non pauci 
auctores docent ; 5° si praesertim impediantur cum s. Sede 
communicare. 

230. Resp. Ad l" 1 , D. Si praeter cognitionem opus non 
esset legitima auctoritate, C. si haec necessaria sit N. Cum 
enim agatur de lege ab universali Ecclesia constituta , non 
sufficit privata notitia rerum status , ut ei licite a quopiam 
derogari queat ; sed insuper , uti ostendimus , requiritur 
legitima auctoritas qua id praestari possit , haec autem in 
solo Rom. Pontifice residet. 

23 1 . Ad 2 m , Neg. Ob modo adductam rationem. 

232. Ad 3 m , Neg. conscq. Hic enim agitur de jure quod 
nunc obtinet, quodque hanc facultatem episcopis denegat. 
Hinc Pius VII. ad episcopos Gallos eam enixe petentes re- 
scripsit : Apostolica Sedes aegre admodum multaque cum cau- 
tione ad praefatum periculum ( perversionis ) quoad fieri pos- 
set removendum , nec nisi gravi aliqua intercedente causa , ea- 
que fere publica , licentiam hanc consuevit impertiri. Episco- 
pis vero ; licet instantissime postulantibus , eandem licentiam 
dare , in Europa praesertim , nunquam concessit. 

233. Ad 4 m , Ncg. Duabus siquidem constitutionibus qua- 
rum altera incipit: Magnae Nobis ; altera: Ad tuas manus 
Benedictus XIV. doctrinam illam improbat, negatque ejus- 
modi consuetudinem viguisse. Priore constitutione Summus 
Pontifex rumorem quendam per Poloniam grassantera , quod 
Sedes Apostolica conjugia mixta indulserit, acriter impu- 
gnat , ac nonnisi per injuriam et intolerabilem calumniam ex- 
cogitatum atque disseminatum affirmat. Testatur praeterea 
antiquam Apostolicae Sedis disciplinam ac regulam , qua 
talia conjugia semper reprobaverat , ad sua usque tempora 
constanter servatam , tunc quoque integram vigere et re- 
ligiose custodiri. Altera vera constitutione declarat nullam 
ac irritam insuper esse dispensationem, si qua detur ab epi- 
scopis, super aliquo impedimento in his ipsis conjugiis ante- 
quam contrahantur. 

234. Ad 5", Neg. Sed potius episcopus passive se ha- 
bere debet , ne ansa tribuatur acatholicis magis Ecclesiam 
opprimendi. 


propositio nr. 

Auji possunt acathotici , quin omnia laedant aequitatis jura , 
coqerc sacerdotes catholicos ad honestandus benedictione 
aliovc ritu sacro nuptias mixtas , quae , neglectis canonicis 
sanctionibus , contrahantur 

235. Quo clarior finniorque evadat propositio , haec 
rata habenda sunt. 

23G. 1° Firmissimum est religionis nostrae dogma cul- 
pabiliter extra Ecclesiam catholicam degentibus nullam posse 
obtingere salutem. 

237. 2° Ecclesiae pastoribus id munus incumbit, ut sa- 
tagant omnes sive inii deles sive haereticos sive schisma- 
ticos ad unice veram Ecclesiam catholicam adducere, ct 
modis omnibus impedire quominus catholici ab ea abdu- 
cantur ; cum agatur de negotio omnium maximo. 

238. 3° Proditores ac aeternae animarum perditionis 
reos se constituunt Ecclesiae praesides ac ministri , si du- 
plex recensitum munus negligant quantum in se est. 

239. 4° Canonicae leges quae a remotissima antiquitate 
hac super re sancitae sunt , omnes ad duplicem illuni fiuem 
obtinendum collineant. 

240. 5° Rom. Pontifices utpote harum legum supremi 
custodes ac vindices nullo non tempore earum executioni 
invigilarunt, ne cujusquam aeterna salus in discrimen ad- 
duceretur , ita ut semper exhorruerint , imo vero damna- 
verint mixtas nuptias illas in quibus canonicae sanctiones 
neglectae fuissent. 

241. 6° In his Pius VIII. etsi iniquis temporum con- 
ditionibus aliquantulum cedere visus sit , atque ut loquitur 
GregoriusXVI. in allocutione habita die 10. Decemb. 1837. 
Suam co usque protulerit indulgentiam , ut ipsa verissime dici 

queat illos attigisse limites , quos praetergredi nefas omnino 
sit , legibus tamen essentialibus prorsus inhaesit. Constituit 
videlicet 1° ut mulier catholica praesertim cum viro aca- 
tholico nuptura diligenter ab episcopo vel a parocho edo- 
ceatur quae circa ejusmodi nuptias ecclesiasticorum cano- 
num sententia sit , serioque iterum atque iterum admoneatur 
de gravi scelere , quod admittet, si eos violare praesumat; 
tum ut agnoscat sese in filios, quos a Deo expectat, actu- 
ram crudeliter , si in iis, quas contrahit, nuptiis, illorum in- 
stitutionem viri acatholici arbitrio esse permittendam in- 
telligat. Ad haec 2° decrevit , quod si posthabitis hisce mo- 
nitis, mulier illicitas nuptias inire velit, abstinere debeat ca- 
tholicus pastor non solum a nuptiis , quae deinde fient , sa- 
cro quocumque ritu honestandis , sed etiam a quovis actu , quo 
approbare illas videatur , atque adeo permittit eam assisten- 
tiam tantum, quam passivam vocat. Declarat demum ad 
querelis omnibus aditum praecludendum veras ac ratas , 
nempe validas, nuptias mixtas, quae a dato Brevi celebrari 
contigerit, non servata forma a Tridentino praescripta, si 
nullum tamen dirimens impedimentum obstet, in dioecesi- 
bus Coloniensi, Trcvircnsi, Paderbornensi et Monasteriensi. 

242. 7° Cum Gubernium Borussicum accepisset hoc Breve 
quod per episcopos expetierat, prius per biennium occul- 
tavit , deinde secreta conventione Berolini habita, cautiones 
omnes a Pio VIII. praestitutas eludere adnisum est ; de- 
mum deposita persona episcopos et sacerdotes reluctan- 
tes omni saevitia adhibita, ut verificaret protestantes to- 
lerantes esse, adegit ut conjugia mixta, posthabitis cau- 
tionibus illis, benedictione aliisque ritibus cohonestarent. 
Dira exinde orta persecutio in Ecclesiam, quae usque ad 
obitum defuncti regis acrior in dies facta est spoliatione , 
exilio, carceribus, episcopos, parochos alios ve sacerdotes 
mulctans , qui Deo magis quam hominibus obedire volu- 
erunt. 

243. Quibus praemissis, sic jam evincimus veritatem 
assertae thescos. Jura omnia aequitatis postulant, ut nemo 

quavis ratione ea compellatur agere, quae fidei quam pro- 
fitetur , quae conscientiae reluctantis sensui , quae jussis 
auctoritatis legitimae adversentur , quaeque hostibus Ec- 
clesiae subsidio essent ad eam penitus destruendam. Atqui 
ita se gerunt qui cogere adnituntur pastores catholicos ad 
nuptias mixtas benedictione aliove ritu sacro , neglectis ca- 
nonicis sanctionibus, cohonestandas. Ergo. 

244. Major hujus argumenti propositio sua ipsa eviden- 
tia fulget. Nam haec ipsa enumerata motiva urgebant Chri- 
stianae religionis apologetae penes principes paganos, ut 
evincerent eos inique saevire in Christianos dum eos co- 
gerent ad litandum falsis diis. Haec obtendebant, licet im- 
merito , primi haeretici protestantes dum principes catho- 
lici ad Ecclesiae obedientiam eos revocare satagebant ; haec 
denique ipsa urgerent haeretici protestantes hodierni , si 
quid ejusmodi adversus eos molirentur catholici principes. 

245. Porro non minus luculenta est minor propositio quoad 
omnes suas partes. Etenim fides docet, extra Ecclesiam nul- 
lam esse salutem ; qui proinde coguntur mixta cohonestare 
conjugia sine conditionibus praescriptis , coguntur hoc ipso 
cooperari damnationi tum conjugum tum prolis, Ecclesiae 
destructioni, haeresis amplificationi; quae infanda sunt omnia. 
Cumque id praestare nequeant catholici sacerdotes nisi oblu- 
etante conscientia , patet cos cogi contra propriam conscien- 
tiam agere , peccato gravissimo se inquinare, adeoque se pari- 
ter aeternae damnationi committere. Idem dic de infractione 
legum a legitima auctoritate, Ecclesia scilicet, constituta- 
rum , quae id absolute prohibent suh interminatione pec- 
cati et quidem gravis. Demum eosdem sacerdotes cogi ut 
sint subsidio Ecclesiae hostibus , haereticis nempe et schis- 
maticis, ad Ecclesiae destructionem tum constat per se, 
tum ex destinato eorumdem consilio in illis legibus con- 
dendis. Ecquis enim alius linis praestitutus est legibus illis 
iniquis , quibus jubetur natos omnes ex conjugiis mixtis in- 
stitui debere in religione dominante, nisi ut tanquam fe- 
rus dc silva depascatur vincam quam Dei dextera plau- 

tavit? Nisi ut crescat et augeatur Satanae regnum, nempe 
acatholica secta? Hoc etiam clarius patefit ex legibus illis 
quibus praescribitur , ut foeminae educentur in religione 
matris, masculi in religione patris; si enim veritatis amo- 
re et animarum salutis ducuntur in his legibus ferendis 
qui eas condunt , cur se adeo crudeles exhibent circa fe- 
minarum animas , ut eas patiantur extra veritatis ac salu- 
tis viam institui? Numquid aeque Deo et Christo Jesu pre- 
tiosae non suut animae foeminarum ac virorum ? Sed vera 
ratio est , quod nihili isti faciant sive religionem sive vi- 
tam aeternam, et solus politicus rerum status ipsis cordi 
sit cui veritatem et aeternam subditorum salutem immolant. 
Luctuosa experientia eorum quae penes acatholicos con- 
tingunt , quod hactenus diximus , mirifice confirmat. Siqui- 
dem omni vexatione catholicos torquent , templis spoliant , 
praemia et honores apostatis tribuunt. Et hi vellent ut suo 
huic perverso fini sacerdotes inservirent , et hi profitentur 
tolerantismum ! Ejusmodi tolerantismum haereticis et schis- 
maticis dimittimus ; teterrimus ejusmodi tolcrantismus jam 
a politioribus gentibus exulavit , nec persecutionis nomen 
insonat nisi penes barbaros, qui tamen plenis buccis suam 
efferunt civilem culturam. Constat igitur quod ostenden- 
dum proposuimus circa iniquam agendi rationem eorum, 
qui sacerdotes cogere connituntur ad honestandas nuptias 
mixtas , neglectis imo proculcatis canonicis sanctionibus. 

DIFFICULTATES 

246. I. Obj. t° Leges patriae ab omnibus servari de- 
bent , reusque efficitur qui eas violat ; tales vero sunt qui 
conjugia mixta, omissis cautionibus, honestare recusant. 
2° Nulla exterior potestas , cujusmodi est Pontificia, jus 
habet se immiscendi sine placito regio in administratione 
cujusvis regni. 3° Conditiones seu cautiones quas catholici 
exigunt adversautur tolerantiae, conscientiae libertati, re- 
gni quieti, paci familiarum; 4° jure propterea principes 
acatholici sub poenarum iuterminatione eas servari vetant 

insectanturquc inobedieutes ; 5° siquidem illorum est pu- 
blico bono prospicere. 6° Falsum autem omnino est prin- 
cipes acatholicos in his legibus constituendis odio permo- 
veri catholicae religionis, cujus se potius protectores illi 
exhibent , aut sectae amplificandae causa , ut eos calum- 
niantur catholici. Ergo. 

247. Resp. Ad l m , D. Si justae sint, C. si aperte 
iniquae N. Tales porro sunt, uti ostendimus , leges ab aca- 
tholicis constitutae circa conjugia mixta , quippe quae ad- 
versentur religioni , legi divinae , naturali et ecclesiasticae. 
Eadem ratione potuissent imperatores ethnici , ariani , ico- 
noclastae urgere Christianos aut catholicos ad profitendum 
ethnicismum , arianismum , aut iconodastismum sub prae- 
textu legum patriarum. In his casibus respondendum est 
quod post Apostolos tot martyres responderunt: Oportet 
obedire Deo magis quam hominibus. 

248. Ad 2 m , D . Si Pontificia potestas externa dici aut 
esse posset respectu catholicorum , et sanctiones canonicae 
a solis Rom. Pontificibus constitutae essent, C. secus iV. 
Ecquis autem dicat supremi pastoris a Christo constituti in 
universum gregem suum potestatem externam , dum pro- 
spicit spirituali animarum saluti? Pionne Christus Petro 
ejusque legitimis successoribus dixit: Pasce agnos meos ... 
pasce oves meas ubicumque fuerint? Alioquin sine placito 
imperiali non potuissent anteactis seculis Pontifices religio- 
nem Christianam disseminare. Novitium hoc est inventum 
a regalistis excogitatum. Ceterum' sanctiones canonicae, de 
quibus agimus, a conciliis iisque oecumenicis constitutae 
sunt , quare Rom. Pontifices custodes et vindices earum se 
praebent. 

249. Ad 3 m , D. Adversantur conditiones illae toleran- 
tiae religiosae , seu professioni erroris et veritatis, falsae ac 
verae religionis, C. tolerantiae politicae seu civili N. Tole- 
rantia religiosa est negatio omnis religionis, Deo injuriosa 
et absurda , quam possunt quidem , si velint , protestantes 
profiteri ; ast nequeunt catholici , qui fide tenent Ecclc- 

siam catholicam unice veram religionem esse adeoque extra 
eam nullam dari salutem. Non adversantur autem toleran- 
tiae politicae et civili, cum pacifice inter se vivere pos- 
sint. Quod si hae conditiones illis non arrident , poterunt 
a mixtis nuptiis abstinere ; si igitur volentes scientesquc 
se protestantes illis cautionibus subjiciunt , tenentur illas 
servare. 

250. Ad 4 m , IVeg. Sub quovis siquidem respectu rei- 
tas et perturbationis causa non in sacerdotes catholicos 
parere detrectantes iniquis legibus , sed in principes acatho- 
licos , qui eas tulerunt , refundi debebunt. Etenim ipsi cum 
primum provincias catholicorum occuparunt solemni pacto 
imo et jurejurando se obstrinxerunt ad nihil innovandum 
circa religionem ac disciplinam quae prius obtinebant, de- 
inde vero pacta omnia pessumdantes coeperunt prius indire- 
cte, postea vero directe ea tentare ac moliri , quae in perni- 
ciem ejusdem rebgionis cederent ; leges de quibus agimus 
statuerunt , quibus salva conscientia sacerdotes catholici ob- 
temperare non poterant. Exccutioui eas saevitiis omnimo- 
dis mandarunt. 

25 1 . Ad 5 m , D. Per media honesta , C. per media ini- 
qua iV. His enim mediis non publico bono prospiciunt, 
sed publicum bonum perturbant. Subditi catholici iis- 
dem coram lege juribus frui debent, quibus fruuntur aca- 
tholici, jam vero isti non impediuntur ab exercitiis pro- 
priae sectae, prout ipsis lubet,> consectandis, adeoque ne- 
que catholici impediri debent in exercitiis rebgionis quam 
profitentur. 

252. Ad 6 m , D. Si verbis fides adhibeatur , C. si facta 
attendantur N. Facta altius verbis clamant. Si igitur his 
constiterit propensio manifesta ad eversionem religionis ca- 
thobeae; si haec jam ex parte, in pluribus scibcet regionibus, 
jam obtigerit ; si necessario hic finis veluti consectarium ex 
praemissis descenderit, profecto protestationes omnes inanes 
apparent. Qui ita se gerunt , ita se exhibent cathobcae Ec- 
clesiae protectores uti lupi qui gregem protegunt. 

‘253. II. Obj. Leges Principum acatholicorum hac su- 
per re aequissimae sunt ; siquidem 1° innituntur paritate 
perfecta , quae intercedere debet inter cujusvis confessionis 
asseclas ; alioquin potior conditio esset catholicorum , quam 
acatholicorum, qui ejusmodi cautiones in conjugiis mixtis 
non exigunt. 2° Innituntur patrocinio quod acatholici 
confessionis dominantis suscipere debent ; si enim permitte- 
rentur catholicis conditiones quas exposcunt a contrahen- 
tibus de universa prole in catholica religione instituenda, 
pedetentim destrueretur confessio acalholica , cui abolendae 
rcipsa catholici adlaborant per tacitam hanc quam vocant , 
reformationem. 3° Innituntur ipsis catholicorum principiis ; 
nam ideo contendunt catholici praeviam exigendam esse in 
conjugiis mixtis sponsionem de institutione sobolis totius 
in religione catholica, ut Dei populus augeatur; jam vero 
hoc ipsum urgent ministri acatholici pro augmento reli- 
gionis evangelicae. 4° Quapropter poterunt quidem catho- 
lici , prout leges permittunt , adhortari sponsos ut soholem 
universam in religione catholica instituant, at nequeunt 
contra legum praescriptum eos cogere ad formalem, ut 
ajunt, sponsionem praebendam. 5° Secus agere esset abripi 
spiritu intolerantiae et fanatismi et superstitionis, quod scili- 
cet nequeat Ecclesia impertiri benedictionem suam illi con- 
jugio, cujus proles damnationi educaretur ; 6° Agitur de re 
disciplinari , quae attemperanda est praesenti rerum statui , 
prout se gerunt commendabili indulgentia ministri prote- 
stantes. Ergo. 

254. Resp. N. A. Ad l m , Prob. D. Si reipsa vigeret 
ejusmodi paritas inter sacerdotes catholicos et ministros 
acatholicos , C. si non vigeat N. Ex multiplici porro ca- 
pite disparitas ejusmodi exurgit; ac 1° quia catholici ad 
exigendam pollicitationem, de qua est sermo, adstringuntur 
Ecclesiae legibus quae sub gravi peccato obligant ; 2° quia 
rei natura id exposcit, cum nequeant catholici sacerdotes 
honestare illorum conjugium , qui actu gravi se crimine 
polluunt, dum parati sunt permittere ut soboles institua- 

tur in illa religione quam fide tenent falsam esse cum ae- 
ternae salutis dispendio ; 3° ex necessitate patefaciendi hor- 
rorem quem Ecclesia prolitetur circa ejusmodi mixta con- 
nubia. Jam vero his ministri acatholici non detinentur tum 
quia 1° nullis legibus vinciuntur quibus cogantur illam spon- 
sionem exigere; tum quia 2° ipsi profitentur tolerantiam 
rebgiosam juxta quam potest quilibet in sua confessione 
salvari ; tum quia 3° ipsi nullam in conjugio sacramenti di- 
gnitatem agnoscunt. His adjicimus sponsos renuentes spon- 
sionem emittere , se convertere ad ministrum protestantem, 
qui benedictionem ultro eis impertitur. 

255. Ad 2 m , Neg. Princeps enim qui sincere velit cui- 
cumquc confessioni patrocinari , tenetur cuilibet juxta fi- 
dem ac doctrinam quam profitetur suppetias ferre. Porro 
juxta doctrinam catholicam nequit sacerdos tribuere bene- 
dictionem mixtis nuptiis sine legitima facultate ac sine con- 
ditionibus sibi praescriptis. Dum igitur sacerdotes catho- 
licos cogit impertiri benedictionem, eos opprimit in exer- 
citio suae religionis. Eo vel magis , quod ex declaratione 
Pii VIII. quoad peculiares provincias valeat conjugium , li- 
cet sine forma a Tridentino praescripta celebretur. Ad- 
niti autem Ecclesiam ut protestantismus evanescat, obje- 
ctum est suae missionis , quemadmodum enim ethnicos sic 
ct haereticos ad unice veram religionem cx Christi man- 
dato adducere tenetur. Ceterum his conjugiis mixtis ipsam 
in hunc finem non uti , patet ex eo quod non solum illas 
non promoveat , sed penitus exhorrescat , nec nisi neces- 
sitate compulsa eas permittat. Accedit quod mali catho- 
lici minime deterreantur ex denegationc benedictionis a con- 
trahendis nuptiis cum haereticis. Sane in Borussia anno 1840. 
celebrata ejusmodi conjugia sunt 5545. ut silentio prae- 
teream catholicos in Germania sub principibus acatholicis 
degentes opprimi sive directe sive indirecte , ut ipsi exste- 
nuentur , et quidem exclusi ve. Nam ut ex publicis docu- 
mentis constat , Amburgi an. 1843. conjugia passim cele- 
brabantur inter lutheranos et judaeos, soboles vero univer- 

sa constanter instituebatur, prout adhuc instituitur, in re- 
ligione judaica. 

256. Ad 3 m , D. Urgent protestantes at immerito, C. 
jure merito N. Etenim ipsi corpus integrum non consti- 
tuunt, sed ex fractionibus protestantismus coalescit, nul- 
lam habent fidei positivae confessionem omnibus commu- 
nem ; solus articulus communis protestantium sectis est ne- 
gatio verae Ecclesiae , scilicet catholicae ; profitentur omnes 
proindeque et catholicos , in propria religione salutem posse 
aeternam obtinere. Principium igitur protestantium longe 
diversum est a principio catholicorum. 

257. Ad 4 m , Neg. Ejusmodi enim adhortationibus inu- 
tiles plane evaderent; sane si plures protestantes, uti ex 
publicis constat documentis, quamvis obligationem con- 
traxerint , tamen postea renuunt illam adimplere , quomo- 
do cederent adhortationibus? Qui enim Deo denegat fi- 
dem , quomodo poterit cam servare hominibus ? Si nullam 
sponsionem emiserint , longe facilius id praestarent. Acce- 
dit , quod alicubi , ut in Dioecesi Limburgensi , politicum 
regimen sponsionem emissam a contrahentibus de edu- 
canda prole in religione catholica irritam faciat. Hinc 
emissum decretum a sac. Congregatione Inquisitionis Ro- 
manae die 30. Jun. 1842. quo prohibentur parochi illic 
degentes ne impertiantur benedictionem conjugiis mixtis, 
quamvis sponsi promittant futuram prolem se instituturos 
in religione catholica. Quisque intelligit in his rerum ad- 
junctis multo minus sufficere exhortationes parochorum. 

258. Ad 5 m , D. Id est regi principio inconcusso fidei 
catholicae , nullam dari extra Ecclesiam salutem , C. 
tolerantiae , superstitionis , fanatismi N. Parum nostra refert 
quodnam acatholici de illo articulo judicium ferant, quove 
nomine illum designent. Nos ita credimus ; si id ipsis non 
arridet , nos cohaerenter ad fidem quam profitemur , agere 
debemus. Non sunt catholici , qui culpabiliter ex hac vita 
decedentes extra Ecclesiam damnent, sed Christus est, qui 
Matth . 18, 17. ait : Qui Ecclesiam non audierit , sit tibi sicut 

ethnicus et publicanus ; haec autem non alia Ecclesia est quam 
ea ipsa, quam Salvator ibid. 1G. aedificaturum se promittit 
supra Petrum. 

259. Ad 6 m , D. Si hacc disciplina arcte non connecte- 
retur cum fidei articulo ex quo dependet, C. secus IV. Jam 
vero fidei articulus est, ut denegari debeant sacramenta 
indignis ; tales porro sunt qui detrectant illam sponsionem 
facere, quam Ecclesia pro eorum sobolisque salute postulat. 
Alioquin disciplina libera et mutabilis dicenda foret ea di- 
spositio qua denegatur absolutio non rite dispositis. Hinc 
Pius VIII. potius derogavit decreto concilii oecumenici, 
quam permitteret ut parochi benedictione aliove ritu sacro 
cohonestent nuptias mixtas illis in provinciis in quibus a 
potestate politica ad illam impertiendam benedictionem vi 
cogebantur. 

2G0. III. Obj. 1° Si ageretur de disciplina immutabili , 
Ecclesia nunquam a principio suo recesisset , ut rata et va- 
lida haberet conjugia mixta , quae olim ut invalida habe- 
bantur. Admisso principio, nequit jam recusare ejus con- 
sequentias. 2° In Germania prius consuetudine et usu re- 
ceptum erat, deinde lege sancitum, ut haberetur tanquain 
inadmissibile pactum seu sponsio a contrahentibus facta ante 
conjugii celebrationem de prolis educatione. 3° In imperio 
Austriaco sancitum lege est, nullam exigendam esse in con- 
jugiis mixtis sponsionem ad impertiendam benedictionem; 
episcopi acquieverunt , et lex adhuc servatur. 4° Sane au- 
ctoritas et jus paternum quod ex ea profluit , tantum ori- 
tur post initum jam conjugium, susceptaque prole, ergo 
ante contractum conjugium nequit pater se obligare ad ali- 
quam peculiarem prolis institutionem. 5° INon debet pro- 
inde Ecclesia scrupulos ingerere conscientiis delicatis earum 
pacem perturbando. 6° Eo vel magis quod jam usus in 
non paucis dioecesibus inoleverit tribuendi benedictionem , 
quin ulla sponsio praecesserit. 7° Saltem conniverc debet, 
ut sponsi inter sc conveniant de masculis instituendis in 
religione patris , foeminis vero in religione matris. Ergo. 

261. Resp. Ad 1", Neg. suppositum, quod Ecclesia ali- 
quando uti invalida habuerit mixta conjugia , sed haec 
paucorum privatorum sententia fuit, quam illa numquam 
probavit. Ejusmodi conjugia ut illicita tantum Ecclesia sem- 
per habuit, nec nisi data cautione de institutione prolis 
in catholica religione, ea uti legitima habuit. 

262. Ad 2 m , Ncg. Siquidem falsum est prius consue- 
tudine receptum aliquando esse, multo vero minus lege 
cautum, ut inadmissibile haberetur pactum a sponsis initum 
ante conjugii celebrationem. Certum euim est ex publicis 
documentis tum in Bavaria , tum in electoratu Palatino , 
nec non in magno ducatu Assiae Darmistadiensi , atque in 
provinciis Rhenanis non solum usu receptum, verum etiam 
solenmibus legibus sancitum , ut pacta ante-nuptialia circa 
institutionem sobolis sancte servarentur. Adeoque decipere 
voluit, qui haec objecit. 

263. Ad 3 m , D. Ita tamen ut Josephinae legislationi 
hac super re tum Apostolica Sedes , tum episcopi constan- 
ter sese opposuerint et reclamaverint, et in praxi ab ea 
recessum sit, Tr. secus N. De oppositione ex parte Apo- 
stolicae Sedis testes sunt Epistolae datae a Pio VI. ad Card. 
de Franckemberg et ad reliquos Belgii episcopos ac novis- 
sime Instructio data ad archiepiscopos , et episcopos Au- 
striacac ditionis in foederatis Germaniae partibus a Grego- 
rio XVI. die 22. Maji an. 1841.; de oppositione pariter 
episcoporum constat ex iis, quae scribit Rost in sua Ex- 
positione religiosa scienti/ica de Matrimonio Viennae edita 1 834. 
De praxi vero circa hos articulos Josephinae legislationis 
patet tum ex epistola data a piissimo Imperatore Ferdinan- 
do ad quemdam episcopum qua ratas declarat sponsiones 
a contrahentibus factas ante conjugii celebrationem , tum 
cx iis quae referunt Ephemerides cathobcae Tirolens. in fa- 
scic. Mensis Octobris 1844. Scilicet ex demandato Impe- 
ratoris a Cancellaria Aulica rejectam esse postulationem fa- 
ctam a consistoriis confessionis Augustanae et Helveticae, 
ut possint a ministris protestantibus benedictione suppte- 

mentaria cohonestari conjugia mixta quibus parochus ca- 
tholicus nonnisi passivam assistentiam praebuerat. Atque 
graviter reprehensum quondam Lumnitzer Moraviae et Silo- 
siae superintendentem , co quod in encyclicis a se datis ad 
suos protestantes super hac supplementaria benedictione 
ausus fuerit provocare ad Josephinum tolerantiae decretum. 
Transmisimus autem Antecedens , quia magnum semper in- 
tercedit discrimen inter codicem Josephinum ac reliquas 
Germaniae principum leges , quia ille non est coactivus circa 
conjugia mixta, sed facultativus , ut vocant, ac permissivus , 
probanturquc pacta quae sponsi ante conjugium inierint 
circa institutionem universae sobolis in religione catholica, 
dum alii principes irrita habent. 

263. Ad 4 m , Neg. Haec enim nova theoria est a pro- 
testantibus excogitata contra omnium gentium agendi ra- 
tionem, quae rata jugiter habuerunt pacta a sponsis ante 
conjugium inita, quibus invicem se obligent, prouti valent 
pacta de successione, de hacreditate, aliisque ejusmodi. 

264. Ad 5 m , D. Si Ecclesia ad mentem haereticorum 
protestantium se gereret, C. si juxta opposita principia N. 
Profecto protestantibus , qui parvi pendunt Ecclesiae aucto- 
ritatem, rejiciuntque jam omnes pene fidei articulos, qui 
credunt prout volunt et agunt prout credunt , quae ab 
Ecclesia statuuntur meri scrupuli sunt. At longe aliter sen- 
tit Ecclesia a Christo edocta. 

265. Ad 6 m , D . Nonnullorum sacerdotum aut ignoran- 
tia aut ignavia alicubi Ecclesiae lex violata fuit , C. legi- 
time N. Nunquam lex cujus urgetur observatio legitime 
violari potest. Si proinde nonnulli aut ignorantia , aut ho- 
norum illecebris , aut suppliciorum metu legem de non im- 
pertienda benedictione mixtis nuptiis sine praevia formali 
sponsione de prole instituenda in catholica religione vio- 
larunt, gravis se criminis reos fecerunt. Horum agendi ra- 
tio numquam inducet praescriptionem , Ecclesia ubique re- 
clamante. Alioquin etiam induci posset praescriptio adver- 
sus leges civiles , imo et adversus legem divinam , cum il- 

lam plures ubique heu nimium transgrediantur. Quod certe 
protestantes non admittent. 

266. Ad 7 m , Neg. Numquam enim Ecclesia poterit ini- 
quitati ac impietati connivere. Nulla major iniquitas imo 
vero et impietas ea excogitari potest , ut sponsi inter se paci- 
scantur de sobole dividenda Deum inter et diabolum , verita- 
tem et errorem , veram falsamque religionem. Si acatholi- 
cus sectam suam veram esse putat , quare permittat aut vero 
etiam paciscatur , ut filiorum pars falsam religionem pro- 
fiteatur? Si falsam habet , cur sibi non prospicit et filio- 
rum saluti? Idem dic de catholico. Numquid non omnium 
pariter filiorum parentes sunt ? Qui igitur fieri poterit ut 
crudeliter in partem filiorum saeviant ? Ex his apparet quid 
de illorum principum legibus sentiendum sit , quibus sta- 
tuitur ut filii patris , filiae matris religionem sectentur. Hoc 
vere alogismus est et iniquitas maxima. Numquam proin- 
de Ecclesia ejusmodi quam vellent adversarii practicc in- 
creduli conniventiam probare poterit. Posteri certe ejusmo- 
di alogicas irreligiosas ac practicas aberrationes judicabunt. 
Nec aliter sentiendum de legibus illis , quibus constituitur 
ut proles universa orta ex conjugiis mixtis institui debeat 
in religione dominante , quasi nempe conscientia principis 
regula esse posset conscientiae et religionis subditorum. At- 
tamen haec fiunt , politicis plaudentibus Sec. XIX. et hoc 
vocatur sapientiae apex. Vere quod hominibus altum est , abo- 
minatio est ante Deum . 

